
Aleksa Kokić 


ZA LJEPŠU BUDUĆNOST 
(Odlomak) 


Iz zemlje kamene, kršne Hercega Stjepana hrabrog 
S izvora hlađane Bune predi su naši slavni 
Jednoga crnoga dana praćeni urlikom bure 

Došli dušama bolnim u puste bačvanske ravni. 


Ognjište toplo i ljubav nije ih čekala ovdje, 
Ostvareni nisu im bili mnogi njihovi snovi, 
Umjesto mira i sreće i zemlje meda i mlijeka 
Pustoš ih čekala jadne, bojevi mnogi i novi. 


Al u njih bijaše srca, u njih bijaše snage, 
Njihove muževne grudi vjerom su bile pune, 
Život su davali rado, nosili trnove krune, 

Za sreću doma svoga, slobodu grude im drage. 


A danas nama kažu: prezreli narod svoj mi smo, 
Stidimo da se vjere, jezika SVOg i nane, 

Slavnih nam preda naših da vrijedni potomci nismo, 
U lijenosti, nemaru tromom da mlade živimo dane. 


O Rode dragi, laže ko o nama tako šta zbori, 
Jer iako mala nas četa, iako malo nas ima, 
Glasno i jasno uvijek zborimo svuda i svima 
Da srce naše mlado ljubavlju Domaji gori. 


(Subotička Danica, kalendar za 1937., str. 32.) 


Napomena: 


Aleksa Kokić je spjevao ovu pjesmu prigodom proslave jubi- 
leja 250. godišnjice seobe jedne veće grupe Bunjevaca u Subo- 
ticu. Pjesma jo recitirana na svečanoj akademiji u Gradskom 
subotičkom kazalištu, 15. VIII 1936. 

UVODNA RIJEČ 


Jubileji su prikladna prilika da malo zastanemo i da osmotrimo prijeđeni put 
i razmislimo o svom povijesnom hodu. Te proslave su prikladne da upoznamo bo- 
gatstvo naše kulturne i duhovne baštine koja je stvarana tokom vjekova u međusob- 
nom utjecanju pojedinih narodnih skupina s kojima dijelimo zajednički život na 
ovim bačkim prostranstvima. 

Jubilarno slavlje je prilika da, upoznavajući vrijedne tekovine prošlosti, to 
koristimo kao pouku za sadašnjost i orijentaciju za budućnost, jer nadneseni nad 
knjigom svoje povijesti možemo se diviti postignutim vrijednostima, ali moramo 
uočiti što je pogriješeno ili propušteno, pa treba što prije gubitak i propust nadok- 
naditi. 

Poznata je istina: Narod koji ne pozna svoju prošlost, nema putokaza za bu- 
dućnost. 

Da bi se barem malo udovoljilo tim zadacima, organiziran je u Subotici, u 
sjemeništu “Paulinum (12 — 14. VIII 1986.) Znanstveni skup u okviru proslave 
300, obljetnice obnovljenog crkvenog života među Hrvatima u Bačkoj poslije seobe 
veće grupe Bunjevaca i Šokaca u ove krajeve nakon oslobođenja od Turaka. 

Znanstveni skup se odvijao pod geslom “Crkva dvori svoj narod“, kako je to 
lijepo rekao naš kulturni radnik Pajo Kujundžić. Željeli bismo istaći povijesnu istinu 
da se Katolička crkva plodonosno susretala s kulturom i umjetnošću naroda u ko- 
jem je živjela, pomažući je i oplemenjujući u sadržaju i obliku. 


Crkva je prihvatila ono što je pozitivno u narodnom stvaralaštvu pa je neke 
narodne običaje (na pr. dužijancu) uvrstila u liturgijske svečanosti, a narod je neke 
svoje prastare običaje vezao za pojedine velike crkvene blagdane (na pr. “kraljice" 
“polivači" i dr.). Osim toga, narod se uključio u liturgijske svečanosti ne samo du- 
hom, nego i na vanjski način, u pohodu crkvi oblačio je svoje najljepše nošnje i ti- 
me je izrazio radost i svečanost blagdana. 

Ovaj Znanstveni skup u Subotici bio je prvi ovakve vrste u našoj povijesti u 
Bačkoj i zato je bio bogat sadržajem, Obrađeno je niz tema o hrvatskoj kulturnoj i 
duhovnoj baštini Bunjevaca i Šokaca. 

Skup je trajao tri dana. Predavanja su podijeljena u tri grupe po svojoj tema- 
tici. 

U prvoj grupi predavanja pod zajedničkim naslovom “Na raskršćima povijes- 
ti" predavači dr fra Atanazije Matanić iz Rima, dr fra Andrija Nikić iz Mostara, dr 
Zvonimir Baotić iz Sarajeva prikazali su u svojim predavanjima društvene i crkvene 
prilike u nekim našim krajevima, a posebno u Bosni i Hercegovini u 17, stoljeću. 
Objasnili su uzroke velikih seoba Šokaca i Bunjevaca iz tih krajeva u novu domovi- 
nu u Bačku, 

U istoj grupi bila su predavanja koja su održali dr fra Emanuel Hoško iz Zag- 
reba i Stjepan Beretić iz Subotice. Oni su prikazali crkvene prilike u Bačkoj poslije 
oslobođenja od Turaka i osnivanje novih župa, P.A 

U drugoj grupi predavanja pod zajedničkim naslovom “Pisana riječ" najviše 
je pažnje posvećeno bunjevačko - šokačkoj književnosti u dva predavanja (dr Ante 
Sekulić i prof. Bela Gabrić). Prvo predavanje je pročitao Franjo Ivanković, a drugo 
Andrija Anišić. 

Prilikom proslave ovog velikog jubileja nije mogao biti zaboravljen bunjevač- 
ko - šokački narodni prosvjetitelj i preporoditelj biskup Ivan Antunović. O njemu je 
održao predavanje Ivica Prćić. | 

Crkva je uvijek obraćala veliku pažnju izdavačkoj i publicističkoj djelatnosti 
među Hrvatima u Bačkoj. Tu temu je obradio Andrija Anišić. 

U trećoj grupi predavanja pod zajedničkim naslovom “Duhovna baština" bi- 
lo je riječi o duhovnom životu Hrvata u Bačkoj (predavači 0. Mato Miloš, krameli- 
ćanin i Marko Vukov). 

Nije zaboravljena ni glazba, ni umjetnost među našim narodom na bačkim 
prostorima (predavači o. Marijan Steiner D. I. iz Zagreba i Andrija Kopilović iz Su- 
botice). O bunjevačkim narodnim običajima kao izrazu posebnog narodnog stvara- 
laštva prigodom velikih crkvenih blagdana govorio je Antun Gabrić, župnik u Tavan- 
kutu. Karitativna djelatnost spada u bitne oznake života Crkve i zbog toga je o toj 
temi bilo predviđeno predavanje Lazara I. Krmpotića, ali je izostalo zbog ograniče- 
nog vremena. To predavanje je bilo uvršteno u raspored Znanstvenog skupa i zato ga 
objavljujemo u ovom Zborniku. 

Ova predavanja imaju znanstvenu vrijednost i slušatelji su mogli steći nova 
znanja iz naše nacionalne povijesti i upoznati našu duhovnu i kulturnu baštinu i dje- 
lovanje pojedinih naših kulturnih radnika. 


Pojedina predavanja su prvi puta prikazala neka područja naše baštine i to je 
stvaralo poteškoće u pisanju, jer nisu učinjene potrebne predradnje za znastveno 
proučavanje kao što je skupljanje bibliografije i objavljivanje dokumenata, ali pored 
svega, uspjeh nije izostao. 

Bila je svopća želja slušatelja da obrađene teme budu objavljene. Sada sva ta 
predavanja kao Zbornik dolaze u ruke svojih čitatelja, koji će ih čitati te mnogo to- 
ga naučiti i doznati. 

U okviru jednog znanstvenog skupa nisu mogle biti obrađene sve teme iz na- 
še kulturne baštine. To je nova zadaća istaživača da ih obrade _i objave 

Veliko neobrađeno područje je pitanje školstva, a poznato je da su prve ško- 
le i prva filozofska učilišta u Bačkoj bila u franjevačkim samostanima. Također, po- 
zitivnu ulogu je odigralo školstvo časnih sestara Družbe “Naše Gospe“. : 

Zbog svoga-obima nije mogla biti obrađena u cjelini novija hrvatska književ- 
nost u Bačkoj poslije 1918. god. Obrađena je samo duhovna lirika. 

To su samo neke neobrađene teme, a ima ih mnogo. 

Ovaj Zbornik, koji dajemo u ruke našem mladom i starijem naraštaju, neka 
bude priručnik za proučavanje i upoznavanje naše kulturne i duhovne baštine. Že- 
limo da ga rado čitaju i čuvaju u našim obiteljima. 

Neka bude poticaj mladim našim znanstvenim istraživačima da se prihvate 
korisnog posla i pođu na nova i neistražena područja naše baštine. 


Subotica, 15. kolvoza 1987. UREDNIŠTVO 

LAZAR IVAN KRMPOTIĆ, Bačka Palanka 


300 godina 
naše _crkvenosti 


Tristo godina u životu Crkve u jednom narodu nije mali period, a osobito 
kada se radi o malom narodu ili o ogranku jednog malog naroda. Proslavljamo, nai- 
me, tristotu obljetnicu naše organizirane crkvenosti, koja koincidira sa doseljenjem 
jedne veće grupe hrvatskih katoličkih vjernika iz tadanje porobljene Bosne, iz njezi- 
nih različitih dijelova; iz sjeveroistočne Bosne, iz okolice današnje Tuzle i još veća 
grupa iz zemlje Hercegove, koja je u ove krajeve došla preko Dalmatinske Zagore, 
Like, Krbave, Hrvatskog primorja i Slavonije. Ona grupa koja je došla iz sjeverois- 
točne Bosne, od Gradovrha, nastanila se uz Dunav i puk tu skupinu bačkih Hrvata 
zove Šokcima. Dok se grupa koja svoje korijenje vuče iz zemlje Hercegove nastani- 
la na sjeveru Bačke, oko četiri velika centra: Subotice, Sombora, Baje i Segedina. 
Ove nazvaše Bunjevcima. Obje te grane sastavni su dio hrvatskog narodnog bića. 
lako o samim seobama imamo veoma malo podataka, što je za ondašnje prilike 
razumljivo, ipak imamo dovoljno podataka da to znanstveno obradimo. Neka bude 
spomenut samo jedan dokumenat — matica krštenih iz 1687. godine sa sarnim hr- 
vatskim imenima i prezimenima. 

Da li ova proslava ima samo komemorativni karakter, tj. da se oduži toj du- 
goj povijesti ili ima i kakovu suvremenu poruku našoj mjesnoj Crkvi ili možda i ši- 
rem krugu? Ova proslava ima svoje duboke crkvene (eklezijalne) razloge. 


CRKVENI VID OVE PROSLAVE 


Prema nauci II. Vatikanskog Koncila i naučavanju pape Ivana Pavla II. Crkva 
se utjelovljuje u pojedinim narodima, prihvaćajući njegov jezik, kulturu, pozitivne 
narodne običaje i ljudske vrline, nastojeći evangelizirati, tj, Evanđeljem oplemeniti i 
obogatiti sve ono što je u tom narodu pozitivno i vrijedno, kao što je i Krist Gos- 
podin, rodivši se u krugu židovske kulturne i duhovne baštine, prihvatio je, opleme- 
nio je i na njoj izgradio svoju univerzalnu poruku. Polazeći od Pavlove slike o Crkvi, 
kao Otajstvenom Tijelu Kristovom, sada, nakon tolikih govora pojedinim narodima 
pape Ivana Pavla II, na njegovim apostolskim putovanjima, sve više i jasnije se vidi 
da svaka Crkva ukorijenjena u pojedinom narodu, unutar općeg zajedništva Katolič- 


ke crkve , ima svoju posebnu ulogu i poslanje, baš kao što pojedini udovi u životu 
cijeloga tijela. Dok jedne Crkve, po posebnom Božjem promislu, traže uvijek nove 
puteve življenja Evanđelja i nove forme crkvenosti (npr. Crkva među Francuzima), 
dotle druge gotovo neprimjetno, u tišini trpe, darujući to za opću Crkvu (Crkva me- 
du Slovacima). 

U tom smislu Crkva u Bačkoj pozvana je dati svoje posebno iskustvo. U nje- 
zinom katoličkom zajedništvu živi više katoličkih naroda: "Irvati, Mađari, Slovaci, 
te manje skupine Nijemaca, Poljaka i Albanaca. Kao što se udovi u tijelu ne isklju- 
čuju, nego nadopunjuju i usavršavaju, tako različite narodne skupine u zajedništvu 
jedne Crkve moraju se međusobno prihvaćati u svoj svojoj različitosti i kulturnoj 
potpunosti svakog pojedinoga naroda, kako bi jedinstvo ove Crkve bilo na principu 
presvetog Trojstva, tj. da se u ljubavi poštuje identitet svake osobe, u ovom slučaju, 
svakog naroda. (Kako je to bilo jasno starim fratrima bačkoga samostana! Kada su 
počeli doseljavati Slovaci u današnju Selenču, oni su prihvatili taj narod. No, budu- 
ći da je među njima bilo i evangelika, a oni nisu imali svoga pastora, fratri su krstili 
i njihovu djecu, ali ih nisu katoličili, nego su u opasku kod svakoga djeteta stavljali 
da dotično dijete pripada katoličkoj ili luteranskoj crkvenoj zajednici. O tome još i 
danas svjedoče najstarije matice župe Selenča. Sjajan primjer vjerske snošljivosti i 
djelotvornog ekumenizma!) 

Da bismo se mogli u potpunosti prihvaćati i uvažavati, moramo poznavati 
prošlost svakog pojedinog naroda, osobito onaj dio, koji je proveden ovdje na ovim 
prostorima. Zato su ovakvi jubileji prilika da se o toj prošlosti progovori i vrednuje 
što je bilo pozitivno, kako bi se ono unaprijedilo, ali i da se upozna i ono negativno , 
kako bi se to izbjegavalo u sadašnjosti i budućnosti. Život ove katoličke zajednice 
ne može biti samo koegzistencija — zajedničko bivovanje, nego konvivencija — za- 
jedničko življenje, ali samo i isključivo na principu presv. Trojstva; u punom zajed - 
ništvu ljubavi, koja raste iz istog zajedništva vjere i Crkve, iz istog Evanđelja, istih 
Sakramenata i jedinstvene uprave, a i punom poštivanju jezičnih, kulturnih i običaj- 
nih vlastitosti svakog pojedinog naroda. 

Zato je ova proslava Bogom dani izazov našoj mjesnoj Crkvi da sagleda svu 
ljepotu svoga katoliciteta u punom poštivanju identiteta svakog pojedinog naroda u 
njoj. Ovo je novi koncilski korak ove naše mjesne Crkve, da načela II. Vatikanskog 
koncila i na ovom planu nastoji provesti u život u konkretnoj stvarnosti, jedne ova- 
ko etnički rijetko šarene biskupije. Ovim svojim iskustvom ona može ,podvoriti“ 
ne samo ,,svoj narod“, nego i univerzalnu Crkvu, jer se katolicitet tako mora gradi- 
ti i na širem planu svijeta, a posebno Evrope, koja se sve više ukazuje kao realna 
šansa jedinstva evropskih naroda, u punom poštovanju vlastitosti svakoga naroda, 
a osobito onih malih, čija se prava i glas, u prošlosti baš nisu osobito poštivali. Mož- 


da je neskromno reći da bi ova Crkva svojim pozitivnim iskustvima mogla poslužiti 
Crkvu u ovoj zemlji, pa možda i šire. 


EKUMENSKI ZADATAK OVE PROSLAVE 


Iz ovakve ekleziološke vizije, ekumenizam je jasna i nezaobilazna posljedica. 
I zato, ove proslave imaju svoj ekumenski vid i poslanje. Zato smo na ova slavlja 

pozvali predstavnike sestrinskih Crkava, koje s nama žive na ovim bačkim ravnica- 
ma. Ove su se Crkve 6. travnja ove godine, slaveći tisućustotu obljetnicu smrti sv. 
Metoda, odlučile za zajednički hod i suživot svečanom ekumenskom službom Rije- 
či u subotičkoj katedrali-bazilici, a učinjeni su i neki drugi konkretni koraci s ne- 
kim od tih Crkava. Npr. sa Slovačkom evangeličkom Crkvom smo izdali Ilustriranu 
Bibliju mladih na slovačkom jeziku koja je doživjela već nekoliko izdanja i imala ve- 
liki odjek i daleko izvan granica ove zemlje, a u planu su i neka druga izdanja i pot- 
hvati! 

Vrijeme i prostor na kojem živimo, te zajedničke brige, tjeraju nas da uoči- 
mo ,znake vremena“ o kojima je toliko govorio II. Vatikanski koncil. Ove proslave 
bit će prilika da u praksi pokažemo tu odluku o zajedničkom hodu, koji se ima od- 
Vijati u poštovanju identiteta svakog pojedinog naroda, njegove kulture, jezika i na- 
dasve ctkveno-organizacionog načina života. To je prvi preduvjet svakog poštenog 
ekumenskog dijaloga, koji se može odvijati tako da svaka zajednica slijedi svoj vlas- 
titi način življenja Evanđelja, poštujući sve sugovornike i njihov način življenja 
Evanđelja, ali stalno tražeći ono što nam je zajedničko u sadržajima naše vjere i pri- 
padnosti Isusu Kristu, a ostavljajući konkretne izražaje te vjemosti različitim nači- 
nima svojstvenim svakoj pojedinoj crkvenoj i narodnoj kulturnoj baštini. Dakle, tra- 
žeći zajedničko, poštujemo ono što je posebno u svakom narodu. Treba se naučiti 
razlikovati bitno od prigodnoga. U potrazi za onim što nam je zajedničko, biti svjes- 
ni da se pri tom ne trebamo odreći ničega zdravoga, ljudskoga i kršćanskoga u svo- 
Joj kulturnoj baštini. A čini se da je baš to najozbiljnija zapreka našem ekumenskom 
dijalogu i hodu. Neka bude Jasno rečeno da put jedinstva nije put odricanja sebe ni 
u čemu pozitivnom, nego da svaki sugovornik živeći svoj identitet, nastoji u razli- 
Čitostima oblika, otkriti ono zajedničko što valja produbljivati, kako bismo mogli 
živjeti jedinstvo bitnoga u različitosti izražajnih oblika. 


PROSLAVA — POZIV NA DIJALOG 


II. Vatikanski koncil želio je da Crkva na svim nivoima uspostavi dijalog sa 
svim ljudima dobre volje, pa i sa onima koji s nama ne dijele baštinu vjere. Područ- 
je kulturne i narodne baštine mogu postati prostori gdje se mogu susresti ljudi raz- 
ličitih uvjerenja u istoj želji da posluže — , podvore svoj narod“ — svaki sa svoje toč- 
ke gledišta i svojim načinom. Tako eto, područje kulture može postati prostorom 
zdravog suvremenog susreta i dijaloga, o kojem je već u nekoliko svojih okružnica 
govorio nadbiskup Frane Franić iz Splita. 

Zato ovakve manifestacije treba pozdraviti i podržati, jer one mogu postati 
mjesto i prigoda dijaloga, kako onih unutar zajedništva same katoličke zajednice, 
tako i sa vjerujućom braćom drugih kršćanskih zajednica sa kojima dijelimo ovaj ži- 
Votni prostor, ali i sa ljudima drugih uvjerenja, koji su dobre volje. 


Lazar Ivan Krmpotić 


(Uvodni govor za Znanstveni skup “Crkva dvori svoj narod" koji je održan u sjeme 
ništu “Paulinum u Subotici — 12- 14. kolovoza 1986. godine). 


10 


Vita Grunčić 


MOLITVA 


Marijo, Majko Crkve, Vodi nas i dalje stazama Tvojim! 
u ovu dragu kršnu zemlju Bdij nad svakim trenutkom 
donijeli smo iz ravne Bačke u kojem živimo i jesmo. 

srce puno ljubavi Pomozi, da otvorimo srce milosti 
i goruće vjere plam, koja nam je dana. 

jer mi smo narod Tvoj, Uđi u naše domove i duše, 

koji je uvijek znao učini da Vjeru živimo i dalje, 

da nikada nije sam. da budemo narod Tvoj 


i ostani uvijek sa nama. 


| dok nas sjećanja ovoga časa 

nose u prošlost, svakom danu njenu 
i svaki traži u njoj 

tragove zgarišta praga kućnog, 

mi, s ponosom i bolom 

izgovaramo molitvu nijemu. 


U njoj Ti, Bože, kazujemo 

svu golgotu našeg života, 

radosti i sreću 

i u dušama svojim 

tiho i nečujno palimo svijeću. 

Da — Uskrsnu svijeću 

kao zahvalu za duga stoljeća, 

za “Te Deum" zbog svih milosti 
za hladne zime i cvjetna proljeća. 


| dok okupljeni pred Tobom 

na kršu dragom naših pradjedova 
stavljamo spomen ploču na dar, 
ona nek bude zalog naše vjere 
nade, ufanja i ljubavi žar. 


Napomena: 


Marijana je recitirala ovu pjesmu prilikom 


otkrivanja spomen ploče u katedrali u Mo- 
staru, 24. V. 1987. 


ATANAZIJE MATANIĆ, Rim 


BAČKA 
i njezino oslobođenje 
od Turaka prije 300 god. 


Glavna ili velika seoba Šokaca i Bunjevaca iz Bosne i Hercegovine u Bačku sre- 
dišnji je predmet ovoga našega simpozija. Ali, ta je seoba povezana s mnogim većim 
događajima vjerske i narodne povijesti Hrvata i kršćanske Evrope onih zadnjih godi- 
na 17. stoljeća. 

Dok spominjemo i slavimo veliku seobu Bunjevaca godine 1686., mi se ujedno 
sjećamo početaka tako žuđenog povlačenja turske sile iz naših krajeva, iz ondašnjeg 
austrijskog carstva i, po mogućnosti, iz Cijele ondašnje Evrope. Za Turke je to znači- 
lo povlačenje stoljetnog pobjednika i osvajača, dok je to za potlačene i izmučene 
kršćane značilo oslobođenje od mnogostrukog i višestoljetnog robovanja. Nije stoga 
nikakvo čudo da su u tom procesu oslobađanja dolazili do izražaja vjerski osjećaji 
glavnih kršćanskih junaka onih vremena i onih događaja. Da odmah spomenemo 
samo dvije činjenice! Kad je poljski kralj Jan III. Sobieski javio u Rim papi Inocen- 
tu XI. pobjedu nad Turcima pod Bečom, poslužio se samo ovim lapidarnim riječi- 
ma: ,,Venimus, vidimus, Deus vicit — dodosmo, vidjesmo, Bog pobjedi"; a isti papa 
Inocent XI. dao je na spomen-medalju one pobjede napisati biblijske riječi: , Dexte- 
ra tua percussit inimicum — desnica tvoja udari neprijatelja". 

Poznate su to stvari i izreke, ali mi ih pri ovome uvodu spominjemo da pomoću 
njih naglasimo vjersko-crkveni značaj naših slavlja i našega simpozija. Rado također 
govorimo o ,kršćanskoj Bačkoj", jer znamo da'su oslobođenje od Turaka svi kršća- 
ni ovoga kraja jednako očekivali i na njemu su svi jednako sudjelovali; naše je spo- 
men-slavlje zajedničko, < 

Rekosmo da je velika seoba naših Bunjevaca godine 1686. i slijedećih spojena s 
mnogim većim događajima onoga vremena. Ti događaji idu: od poljsko-austrijskog 
saveza i pobjede pod Bečom nad Turcima 1683.; od tzv. ,,svetog saveza" između 
Svete Stolice, Austrije, Poljske, Mletačke Republike i (kasnije) carske Rusije kao je- 
dinstvene protuturske fronte (1684.), koja je postepeno dovela do oslobođenja sko- 
ro cijele Mađarske i mnogih hrvatskih krajeva, od Slavonije, preko buduće Krajine 
(Like i Krbave) do predjela unutarnje Dalmacije, počev od godine 1684. pa konač- 
no do višestrukih seoba koje su se redale na našem narodnom području i uzrokovale 
mnoge e tničke, biološke, ekonomske'vjerske i kulturne promjene i obnove. 

Dobro je odmah spomenuti, na ovome uvodnom mjestu, da se zadnjih desetlje- 
ća historiografija o ovim događajima jako obogatila, i to bilo u širem značenju (0 os- 
lobođenju Beča, o papi Inocentu XI., o nunciju kardinalu Buonvisi-ju, o Janu III. 
Sobieskom) bilo u užem i našem narodnom značenju. Samo općenito spominjemo 
radove i djela o. Dominika Mandića i dra Ante Sekulića te monografije prof. Josipa 
Buturca (o Slavoniji), Karla Jurišića (o biokovsko-neretvanskom kraju) i Srećka 
Džaje (o Bosni i Hercegovini) (1). Radovi i djela ovih ljudi omogućuju nam da pot- 
punije, znanstvenije i sigurnije govorimo o mnogim pojedinostima što spadaju pod 
našu temu, 

Kao uvod u ovaj simpozij naše se izlaganje dijeli na tri poglavite točke: 

1. Poljsko-austrijski savez i pobjeda pod Bečom god. 1683.; 

2. Protuturski , sveti savez“ i proces oslobađanja do god. 1699.; 

3. Fenomen narodnih seoba onoga doba i nekoje njihove posljedice. 


1. POLJSKO-AUSTRIJSKI SAVEZ I POBJEDA POD BEČOM GOD. 1683. 


Godina 1683. nazivlje se u našoj historiografiji , godina bečkoga rata", dok je u 
austrijskoj historiografiji nazivana različito, a najčešće ,,Tirkenjahr — godina Tu- 
raka". 

lako je austrijski car Leopold I. (+ 1705.) godine 1664. bio sklopio mir s Turci- 
ma za 20 godina (poznati ,,vašvarski mir“), on kao da je slutio da turski sultan Meh- 
med IV. neće čekati kraja primirja, tim više što su njegovi razuzdani vojnici nemilo 
haračili po Mađarskoj i gotovo neprekidno ratovali s Poljskom. Stoga, isti car Leo- 
pold i poljski kralj Jan III. Sobieski u proljeće god. 1683. sklopili su savez za obra- 
nu protiv Turaka. I doista, sredinom srpnja iste godine Turci su pod vodstvom veli- 
koga vezira Kara Mustafe krenuli na Beč, koji su onda opsjedali kroz skoro dva ljet- 
na mjeseca. Carska obitelj je napustila prijestolnicu i povukla se u Linz, dok je obra- 
nu grada vodio knez Karlo Lotarinški. U najkritičnijem času obrane dođe u pomoć 
carskoj vojsci poljski kralj Jan III. Sobieski s oko 100.000 svojih vojnika i 12. rujna 
izvojevana je znamenita pobjeda nad Turcima, kojih je mnogo palo u borbi, a ostali 
su se u bijegu povukli. Papa Inocent XI. posvetio je zatim taj dan uspomeni Imena 
Marijina, što se do danas u Beču slavi kao vjerski i građanski praznik (2). 

Ova glasovita pobjeda kršćanske vojske pod Bečom, uspoređena s pobjedom 
Karla Martela nad Arapima god 732. kod Tours-a (u Francuskoj), označila je poče- 
tak turskoga povlačenja prema jugoistoku i sve većega oslobađanja kršćanskih naro- 
da i zemalja, od Poljske i Mađarske do Hrvatske. 

Uz ovu godinu i ovu pobjedu vezana su imena ne samo pape bl. Inocenta XI. 
(+ 1689.), cara Leopolda I. i kralja Jana III. Sobieskoga, već i kapucinskog pokor- 
ničkog propovjednika i careva vrijednog savjetnika o. Marka iz Aviana, pa franjevač- 
kog apostola Beča Abrahama od sv. Klare i mnogih drugih, koji su se prik- 
ljučili oslobodilačkoj borbi. Između pape Inocenta XI. i cara Leopolda vršio je usp- 
ješno svoju posredničku ulogu'nuncij kardinal Franjo Buonvisi, koji će poslije 1683. 
imati veliku riječ u stvaranju jakog i novog saveza protiv Turaka, pri čemu će posta- 

ti sve viđeniji interesi i potrebe Hrvata (3). Usput budi spomenuto da se pod zidina- 
ma opsjedanog Beča našao i hrvatski dominikanac Juraj Križanić, koji je ondje tako- 
đer izgubio život. 

Papa Inocent XI., kojega je u našim danima Pio XII. proglasio blaženikom Crk- 
ve (1956.), odlikovao se visokom religioznošću, čistoćom nakana, visokim osjeća- 
jem za pravdu i nepokolebivom ustrajnošću. Uz njegovu protutursku politiku (ako 
se o politici može govoriti) iskreno je prionuo car Leopold I., nekadašnji isusovački 
gojenac, veliki pobornik katoličke obnove j; jedinstva, čovjek pouzdanja u Boga, 
svjestan svoje odgovornosti i duhovno jak. 

Ta dva muža, papa i car, nastavljaju u suradnji za jedinstvenu protutursku fron- 
tu koja se protezala od ondašnje velike Poljske do Mletačke Republike na Jadranu. 
Dapače, i poslije papine smrti (1689.) car će ustrajati u istoj borbi, do vlastite smrti 
god. 1705. 

Moramo pošteno dodati da u hrvatskoj narodnoj povijesti uspomena cara Leo- 
polda nije ostala svijetla zbog pogibije Petra Zrinjskoga i Franje Krste F rankopana, 
u kojoj je i opet ,,problem turskih osvajanja" imao vjerojatno presudnu riječ (4). 


2. PROTUTURSKI ,SVETI SAVEZ“ I PROCES OSLOBAĐANJA 
DO GOD. 1699. 


Pobjeda kršćanske vojske pod Bečom postala je ,,znakom“ i ohrabrila mnoge, i 
narode i vladare, da nastave s tjeranjem Turaka u povlačenje. Tako je već slijedeće 
godine (1684.) došlo do sklapanja ,,svetog saveza“. Uz ovaj su odmah prionuli papa 
Inocent XI. i car Leopold, poljski kralj Jan III. Sobieski, Mletačka Republika i ruski 
car Ivan V. Alekševič. Hrvati su bili nazočni u osobi bana Nikole Erdodija, koji je 
vodio čete i njegovo je ime također vezano uz početak oslobođenja dijela hrvatskih 
zemalja od turskoga gospodstva. Na žalost, nije više bilo Zrinskih i Frankopana, pa 
se sada vidjelo koliku je štetu Hrvatskoj nanio Bečki dvor, kada je god. 1671. uniš- 
tio njihove moćne hrvatske velikaške obitelji (5). 

To je tzv. ,,drugi veliki turski rat", koji se vodio na trima bojištima, od Mađars- 
ke, preko Slavonije i Hrvatske do Boke Kotorske, a potrajao je do početka godine 
1699. Na području Ugarske borile su se carske čete, pod raznim vojskovođama, uk- 
ljučujući od 1686.i princa Eugena Savojskoga; na području Hrvatske i Slavonije vo- 
jevala je banska vojska pod vodstvom bana i uz pomoć znamenitih ,,hajduka“ (6); u 
južnohrvatskim krajevima borila se mletačka vojska, sastavljena poglavito od doma- 
ćih narodnih sinova. Od hrvatskih imena ostadoše poznata po svome junaštvu ona 
fra Luke Ibrišimovića (u Slavoniji), Stojana Jankovića, Ilije Smiljanića i, u Lici, po- 
pa Marka Mesića (7). 

Kršćanski su borci brzo napredovali na Cijeloj fronti, tako da su do godine 1687. 
očistili od Turaka skoro cijelu Mađarsku, veći dio Slavonije i dio Hrvatske (buduću 
Vojnu krajinu); u Dalmaciji su bili oslobođeni Obrovac, Skradin, Knin, Vrlika, Sinj, 


no prije 300 godina, bijahu oslobođeni Budim, Bačka. Carske su čete preko B 

Vrgorac i Makarska s Primorjem do Neretve (8). Već slavne godine 1686., dakle " y 


rada uspjele prodrti u Bosnu i Srbiju, sve do Kosova. Te su vojne pobjede omegućile 

velike seobe katoličkog i pravoslavnog življa iz Hercegovine, Bosne i Srbije prema 
ondašnjoj tek oslobođenoj južnoj Mađarskoj, dotično u današnju Bačku. Deseci ti- 
suća hercegovačkih i bosanskih katolika zvanih Bunjevaca i Šokaca, predvođeni od 
svojih duhovnih pastira i štićeni od svojih kapetana i carske vojske, krenuli su preko 
Save i Dunava (u Srijemu su još ostali Turci), da zaposjednu oslobođenu zemlju (9). 

lako su se bosansko-hercegovački katolici selili iz raznih postojbina i u raznim 
pravcima, ipak je u povijesti ostala ponajviše zabilježena seoba iz sjevernoistočne 
Bosne, tj. iz Gradovrha i okolice Tuzle u pravcu staroga Bača, Bili su vođeni od svo- 
jih župnika-franjevaca, a među njima se isticao o. Mijo Radnić (+ 1707.), tadašnji 
provincijal Bosne Srebrne, kojoj je u ono vrijeme pripadao također drevni bački fra- 
njevački samostan. U ostalom, bosanski su franjevci već prije ovih seoba vršili svu 
duhovnu pastvu u Bačkoj (10). 

U doba ove seobe Radnić je imao 50 godina, bio je istaknuta ličnost u svojoj 
pokrajinskoj zajednici i priznati bogoslovac (,,lektor" bogoslovlja). Kasnije je bio 
imenovan ,,theologus et consultor caesareus — teolog i savjetnik carski". O. D. Man- 


dić, u inače vrijednom djelu o ,,franjevačkoj Bosni", pripisuje Radniću i krivnju 
.što je poticao Hrvate katolike, da sele iz Bosne" (11). S druge pak strane moramo 
se uživjeti u beznadno raspoloženje onoga naroda pod turskom haračijom kao i pod 
prijetnjom daljnje osvete (jer Turci ipak nisu napustili Bosnu!) i pitati se da li je bilo 
moguće ikakvo bolje riješenje. 

Kad su carski austrijski generali ušli u Bosnu i Srbiju, pozivali su ondješnje krš- 
ćane na ustanak protiv Turaka. Ali, budući da su se isti generali sa svojom vojskom 
zatim morali povući iz onih zemalja, s njihovim četama odoše, odnosno iseliše i 
mnogi kršćani od straha pred turskom osvetom. Poznat je slučaj pravoslavnog patri- 
jarha Arsenija Crnojevića i njegovih iseljenih vjernika (1690). 

Zadnju veliku pobjedu u ovome petnaestogodišnjem ratu izvojevala je carsko- 
-kršćanska vojska dne 11. rujna 1697. kod Zente na Tisi, pod vodstvom princa Eu- 
gena Savojskoga. Od tada pa do siječnja 1699. vođeni su pregovori za mir, koji je 
konačno sklopljen 26. siječnja 1699. u Srijemskih Karlovcima. Mir nije potpisao 
poljski kralj Jan III. Sobieski. Car Leopold je tim mirom stekao cijelu ondašnju Ma- 
darsku, osim Banata, Hrvatsku do Une i južnoga Velebita, te Slavoniju do jugoistoč- 
noga Srijema. Dobio je i Erdelj, združivši ga s Mađarskom. Mletačka Republika dobi- 
la je na hrvatskom jugu sve što je u ratu bilo osvojeno i oslobođeno, spomenuti gra- 
dovi i utvrde od Zrmanje do donje Neretve. Na taj se način proširio pojam tzv. Mle- 
tačke Dalmacije. U Boki Kotorskoj Venecija je već tada dobila Hercegnovi i Risan 
(12). 


3. FENOMEN NARODNIH SEOBA ONJISA DOBA I NEKOJE 
NJIHOVE POSLJEDICE 


lako se mi danas s pravom sjećamo velike seobe Bunjevaca i Šokaca godine 
1686. i dalje, ipak možemo i moramo govoriti o pravom fenomenu narodnih seoba 
sa sjevera prema jugu te s juga i istoka prema sjeveru i prema zapadu (13). Naš krš- 
ćanski puk selio je prema sjeveru i prema zapadu u težnji da se već jednom oslobodi 

turske silovitosti i da se smiri pod zaštitom kršćanskih vlasti; ali selili su i mnogi 
muslimani (makar najčešće hrv. porijekla) koji su se s turskom vojskom povlačili iz 
krajeva koje je ova napuštala. Oni pak muslimani, koji su ondje ostajali kao starosje- 
dioci, vraćali su se polako na vjeru svojih praotaca (14). 

Tako možemo jedva zamisliti ovo nemirno i nesigurno miješanje naroda i pri- 
padnika raznih vjera. Bosna je kod svega toga doživjela najdublje svoje etničke pro- 
mjene: s jedne strane računa se da ju je oko god. 1700. (što prije i što malo kasnije) 
napustilo u raznim pravcima preko 100.000 katolika, dok su na njihova ognjišta pri- 
došli muslimani iz oslobođenih mađarskih i hrvatskih krajeva, slijedeći, kako rekos- 
mo, povlačenje turske vojske. Također se računa da je početkom 18. stoljeća u cije- 
loj Bosni ostalo samo oko 25.000 katolika (15). 

Bačka je, istina, bila oslobođena od Turaka, ali i ona je bila jedno od područja 
preko kojega su prolazile razne vojske, prema jugu i prema sjeveru, i iz kojega su 
jedni iseljavali, a drugi se u njega useljavali, pa je trebalo proći dosta godina da kraj 
postane sigurniji i život u njemu normalniji. Nastala je i u Bačkoj jedna od naših 
»Yojnih krajina", tako da su stanovnici s jedne strane obavljali svoje svagdanje pos- 
love, a s druge strane laćali se oružja zbog samoobrane i bolje sigurnosti. Tu dakle, 
u Bačkoj, nastaniše se novonadošli hercegovački i bosanski Hrvati, Bunjevci i Šokci, 
izbjegli turskom haračenju i turskim osvetama, u potrazi za boljim životnim uvjeti- 
ma. 

I njihovi predvoditelji franjevci pođoše s njima zbog istih razloga i s istim naka- 
nama. Prema pisanju o. Mija Vjenceslava Batinića, koje je inače dosta dokumentira- 
no, izgleda da su u istočnoj Bosni 17. stoljeća bili više ili manje zatvoreni ili ukinuti 
skoro svi franjevački samostani (16). To se zbivalo zbog toga, jer su mjesne turske 
vlasti stavljale na crkve i samostane velike globe i namete, tako da su se redovnici 
gušili u dugovima. Bili su onda prisiljeni zatvoriti ili napustiti tolike samostane, poš- 
to su često puta sve dali silovitom vlastodršcu, pa i crkvene dragocjenosti. Stoga su i 
nadalje kao već otprije, počev od 14. stoljeća, s ove strane Save i Dunava bosanski 
franjevci podizali nove i sigurnije postojbine. Među ove možemo ubrojiti također 
Sombor i Suboticu. 

Istodobno i papa u Rimu i car u Beču bili su dobro obavješteni o raznovrsnom 
trpljenju i potrebama kršćanskoga puka u Bosni i iz Bosne. Uloga obavještavanja bi- 
la je u ovo doba od presudne važnosti, iako često puta uz pogibao vlastitoga života 
(poznat je u ovome pogledu slučaj biskupa Nikole Ogramića). Tako su i papa i car 
nastojali priskočiti u pomoć, pa i novčanim prinosima, tim više što je upravo god. 
1686. narod puno stradao od gladi i bolesti, napose od kuge (Batinić). 

Osim posljedica etničkog i vjerskog miješanja ovih seoba, moramo spomenuti 
također posljedice pastoralne ili dušobrižničke naravi, tj. služenje svetih misa, dije- 
ljenje sakramenata i vjerske pouke. Došavši u nove krajeve, ovi su se ljudi često dos- 
ta raspršili, stvarajući nova naselja, pa su ih svećenici morali pohađati iz središta žu- 
pe ili iz samostana, Sami ti ljudi htjeli su redovito imati svojega svećenika, kojega su 
bolje razumijevali i koji je njih dobro razumijevao i zbog jezika i zbog mentaliteta. 
Dakako da je takova dušobrižnička služba bila teška, tim više što nije ni svećenika 
bilo na pretek, Posebno pak moramo spomenuti pastoralni rad franjevaca na kofist 
Vojnika i boraca, bilo za vrijeme ratova, bilo u kasnijoj Vojnoj krajini (17). - 

Na trećem mjestu moramo spomenuti povoljne posljedice ovih narodnih seoba 
na kulturnom polju. Kao u svim našim krajevima, oslobođenim tada od Turaka (u 
Hrvatskoj, Slavoniji i Dalmaciji) tako se i u Bačkoj počela razvijati raznovrsna kul- 
turna djelatnost. Napose moramo spomenuti građevinstvo (naš barok!) 1 pismenost. 
Ova je isprva bila bogoslovsko-sakralne naravi, a kasnije se proširila. Uz spomenuto- 
ga bogoslovca o. Mija Radnića, isti franjevci imali su onda i drugih pismenih ljudi, 
poput Antuna Josipa Knezovića, Ivana Lukića i drugih, čija su mnoga djela još u 
rukopisima (18). Ovi su muževi većinom djelovali i pisali u većim kulturnim središti- 
ma — Kaloči, Budimu, Zagrebu... —,ali uvijek za vjersko i prosvjetno dobro vlastito- 
ga naroda. Batinić je lijepo zaključno napisao: »Plodovi ovih naroda žive i danas, te 
ako uzmemo u obzir dob, čudit se moramo da im je i kako bilo do pisanja 1 širenja 
knjige" (19). 

Obnova ovoga naroda, koji se našao u izvjesnoj slobodi i sigurnosti, izrazila se 
također u bujnom razvoju njegova samoniklog kulturnog blaga, napose u narodnim 
pjesmama i folkloru, što je njegov veliki ures. 


Zaključujući naše uvodno izlaganje, htjeli bismo naglasiti još dvije misli, koje su 
nas vodile pri ovome pisanju: 

Prvo, iako se radi prvotno o ,kršćanskoj Bačkoj“, o njezinu oslobođenju od 
Turaka i useljavanju jednoga dijela našega naroda u nju, tj. iseljenika iz Bosne i Her- 
cegovine, sve je to ipak povezano s velikim događajima ondašnje Evrope i cijele Ka- 
toličke crkve, kao što je i ovaj kraj, sa svojom poviješću i sa svojom današnjošću, dio 
iste Evrope i iste Crkve. U svjetlu istine o toj cjelini i zajedništvu naši događaji i nji- 
hova tristota obljetnica postaju razumljiviji i opravdaniji. 

Drugo, poslije oslobođenja od Turaka i poslije velikih narodnih seoba — Hrvata, 
Mađara, Srba, Nijemaca, Slovaka i drugih naroda — Bačka je postala stvarno plura- 
listički kraj, i to u etničkom, vjerskom i kulturnom značenju. Istina, svaka od ovih 
etničkih i vjerskih skupina i zajednica ima također svoje osebujnosti. Ali, mislimo 
da ćemo reći veliku istinu, ako kažemo da je zajednički nazivnik članova povijesno- 
ga i sadašnjega bačkoga društva kršćanstvo, koje prožimlje njegove korijene i koje ga 
skroz prožimlje. Stoga smo u naslov ovih stranica stavili naziv ,,kršćanska Bačka. I 
želimo da kršćanstvo Bačke ne pripada samo povijesti ili prošlosti, nego da i danas i 
ubuduće rodi svojim dobrim i obilnim plodovima. Tako ćemo kao vjernici doprino- 
siti boljitku cijeloga društva da nam život bude što ljudskiji. U tome je, kako zna- 
mo, zadatak kršćanskoga humanizma i civilizacije ljubavi. 


BILJEŠKE 


1. /D. MANDIC se u više svojih djela dotakao našega predmeta, ali osobito u djelu: Etnič- 
Ka povijest Bosne i Hercegovine, Rim, Hrvatski Povijesni Institut, 1967: od dra Ante 

MOSTAR — GRADE 


Mostar grade, slavni opjevani, 
Uz tebe nas vežu spomen dani. 
Herceg - Bosna domaja je naša, 
Svi nikosmo iz ovoga krša. 


Tri smo vijeka od vas rastavljeni, 
Al' u srcu svi smo uvjereni 

Da su predi naši ovdje bili, 
Bježeć od zla novi dom tražili. 


U ravnice beskrajene selili 

| u njima novo gnijezdo svili, 
Salašiće zemljom nabijali 

I trskom ih male pokrivali. 


Čekale ih močvare, pustare 
Od kojih su dijelili “atare““. 
Vrijedne ruke korov poništile 
| u njive rodne pretvorile. 


Naši stari puno su nam dali 

I u nama vjeru sačuvali. 

Sad imamo oranice plodne, 

Vinograde i voćnjake rodne. 


A sred plodnih, beskrajnih ravnica 


Najmiliji grad naš Subotica! 
Iz kojega mi stigosmo amo 
Da sa vama Bogu hvalu damo. 


Napomena: 


Mostar, Tuzla, Blagaj, Subotica, 
Četir' kraka iz jednoga srca! 
Spojimo se od danas u jedno 

Da nam pleme bude zlata vrijedno! 


Radujmo se zajednički danas, 
Jer ovo je svet događaj za nas. 
Grlimo vas, dragi domaćini! 
Hvala za sve i skupa živili. 


lelbhS 


Ova pjesma je recitirana na početku svečane 
akademije u mostarskoj katedrali, 23. V. 1987. 


ANDRIJA NIKIĆ, Mostar 


Specifičnost 
crkvenih prilika u 
Hercegovini u 17 st. 


Stanje katolika u Hercegovini pod višestoljetnom turskom okupacionom up- 
ravom i u 17. stoljeću bilo je vrlo teško. 

Nezadovoljstvo, koje se susreće i na početku spomenutoga stoljeća potaklo je 
fra Dominika Andrijaševića da 1604. god. digne ustanak u istočnoj Hercegovini. Uz 
brojna nezadovljstva i protivljenja i 1661. god. fra Luka Smoljan podiže ustanak 
kršćanske raje u zapadnoj Hercegovini protiv iste okupacione vlasti. Oba plana su 
ostala bez željenih uspjeha, a kao posljedica neuspjeha uslijedilo je iseljavanje kato- 
ličkog stanovništva s područja Hercegovine u krajeve s kršćanskom vlašću. Dugo- 
godišnji kandijski (1645 - 1669.) i bečki rat (1683 - 1699.) s brojnim akcijama haj- 
duka i uskoka još više su pogoršali ionako nesigurno životno i slabo ekonomsko 
stanje katolika u Hercegovini. Da spase vjeru i naciju, franjevci zadnjih desetljeća 
17. stoljeća organiziraju masovna iseljavanja katoličkoga stanovništva iz Hercegovi- 
ne. 

Pokret na omasovljenju vladajuće klase, to jest islamizaciji stanovništva u 
Hercegovini, započet 70 - tih godina petnaestoga stoljeća, nastavlja se i u sedam - 
naestom stoljeću, ali bez ptopuno očekivanog uspjeha. 

Akcija na pravoslavizaciji katoličkog stanovništva, posebno nakon obnove 
Pećke patrijaršije 1557. god. i u 17. stoljeću dobiva svoje nove planove, pothvate i 


a,  “.“ “a, a... 

KRATICE 


APM = Arhiv Franjevačke provincije u Mostaru 

AP = Archivio Storico della S. Congregazione “De Propaganda Fide", Roma. 
SC = Scritture riferite nei Congressi 

SOCG = Secritture originali riferite nelle Congregazioni Generali 

Acta = Aeta S. Congregationis “De Propaganda Fide'' 

ASV = Archivum Secretum Vaticanum 


Zahvaljujem: svim arhivistima navedenih arhiva na usluzi prigodom korištenja 
dokumentacije iz pojedinih arhiva. 

postiže uspjehe. Uz velike materijalne izdatke i fizičke napore franjevci su te akci- 
je spriječili na području zapadne Hercegovine. 

U ovoj studiji, uglavnom na temelju suvremene dokumentacije govori se o 
političko - socijalnim prilikama, o kultnim specifičnostima , te o islamizaciji i po- 
kušajima pravoslavizacije ( 1). 


1. POLITIČKO — SOCIJALNE PRILIKE 
a) POJAM HERCEGOVINE 1 STANOVNIŠTVO U 17.STOLJEĆU 


U 17. stoljeću pojam Hercegovine obuhvaćao je šire zemljopisno područje 
od današnjega. Prema izvještaju biskupa fra Benedikta Orsinija i fra Dominika An- 
drijaševića iz 1622. god, Hercegovina je obuhvaćala područje između rijeke Cetine 1 
Albanije, te od Primorja do duboko u unutrašnjost, tj. do “brda sv. Ilije“ iznad Ko- 
njica. Rijeka Neretva dijeli to područje na “ovostranu “i “donju"“' Hercegovinu (2). 
Prema kasnijim izvještajima, granica Hercegovine je mnogo uža. Tako bez Primorja, 
zapadna Hercegovina se protezala od Neretve do dijela imotske krajine, a istočna 
na današnji prostor i djelomično na područje što sada pripada Crnoj Gori (3). Mi- 
rom u Sremskim Karlovcima 1699. god. granica Hercegovine se ustalila kao što je i 
danas. 

Početkom 17. stoljeća na području Hercegovine živjelo je oko 22. 000 ka- 
tolika. U istočnoj Hercegovini živjelo je oko 2. 000 katolika (prije ih je bilo 10.000) 
a u zapadnoj Hercegovini navodi se u spomenutom izvještaju iz god. 1622. da ih ima 
20. 000. Čini se da je taj podatak uvećan (4). U kasnijim izvještajima iz 17. stoljeća 
broj katolika na području zapadne Hercegovine kreće se oko 10. 000 osoba (5). 

Na istom području, naprotiv, broj muslimanskog i pravoslavnog stanovništva 
s vremenom postaje sve veći (6). 


1) Serije dokumenata objavili su: A. THEINER, Vetera Monumenta Slavorum Meridionalium 
historiam illustrantia, |, Romae 1863., II. Zagreb 1875.; E. FERMENDŽIN, Acta Bosnae 
potissimum ecclesiastica (924 - 1752), Zagreb 1892.; J. JE LENIĆ, Spomenici kulturnog ra- 
da bosanskih franjevaca (1437 - 1878), Zagreb 1918. i D. MANDIĆ, Acta franciscana Herce- 
govinae, Mostar 1934. 


2) AP., SOCG, sv. 262. ff, 298 r - 299r. 


3) Usp. B. PANDŽIĆ, De dioecesi Tribuniensi et Mercanensi, Romae, 1959., str. 39 - 1317. 

4) AP., SOCG, sv. 262, 1. 298r - 299r. 

5) ASV., Congregatio Concilii, (Relationes dioecesium: Macharensis, ab 1626. ab 1862.), 
sv. 555. 

6) AP., SC., Dalmazia, sv. 1, ff. 268r - 275r; SOCG, sv. 262, 264, 492, i 547. K. DRAGANO- 
VIĆ, Massenubertritte von Katholiken zur ““Orthodoxie'' im kroatischen Sprachgebiet zur 
Zeit der Turkenherschaft, Roma 1937.; Glasnik Zemaljskog Muzeja, 24 - 25/1970. - Vidje- 
ti posebno tekst S. ALIČIĆ -a, str. 111 - 125 "Lištica pod turskom vlašću u 15. i 16. stolje-: 


ću". Dosta podataka se nalazi i u Defteru iz god. 1475 - 77. što ga je nedavno objavio Ori- 
jentalni institut iz Sarajeva. 

Pastorizaciju katoličkog stanovništva na početku 17. stoljeća u Hercegovini 
Vodili su franjevci provincije Bosne Srebrene i djelomično Dubrovačke provincije. U 
istočnoj Hercegovini biskup je jedno vrijeme zamijenio franjevce drugim svećenici- 
ma. Sedamdesetih godina 17. stoljeća uz dva svjetovna svećenika u istočnoj Herce- 
govini djelovao je i fra Ivan od Kreševa (7). U Zapadnoj Hercegovini franjevci su 
nastavili pastorizirati cijelo stanovništvo. Međutim, u drugoj plovici istoga stoljeća 
pojedini makarski biskupi u jedan dio Brotnja postavljaju bivšeg isusovca don Luku 
Kordića (8). 

U političkom pogledu, od 1583. god. kad je Bosna podignuta na rang paša- 
luka, Hercegovina postaje jedan od osam turskih sandžaka. Sudsku vlast na područ- 
ju toga sandžaka dijelili su između sebe kadije u Gabeli, čije se pravosuđe protezalo 
južno od Živogošća i onaj u Imotskom, koji je nastavljao svoju sudsku vlast od Ži- 
Vogošća prema sjeveru (9). 


Sliku socijalnog stanja opisao je biskup fra Franjo di Stefano (Baličević) od 
Visokog u svom izvještaju. On je koncem 16. stoljeća obišao Bosnu i Hercegovinu, 
te 1600. god. poslao u Rim opširan izvještaj o stanju u biskupiji. Između ostalog, 
spomenuti biskup piše: “Siromašni kršćani (katolici) u Bosni (i Hercegovini) žive 
već 120 godina pod preteškom turskom tiranijom i plaćaju godišnji porez zvani 
“tebos" u iznosu od pet cekina po muškoj glavi iznad pet godina, te porez zvani 
“kesim"' (najamninu) od dva cekina na svaku mušku glavu iznad pet godina. Uz to 
plaćaju potez zvani “glavarina" u iznosu od pola dukata i “travarinu'* u iznosu od 
jednog đulia (jedinica talijanskog novca) po glavi sitne stoke, te porez zvani “dži- 
zija"' koji se plaća nakon smrti Obiteljskog starješine, bio muškarac ili žena, na svu 
robu što ostaje iza mrtvaca. Od toga (Turci) uzimaju polovicu svega, koliko nekret- 
nina toliko pokretnina, osim onoga što ukradu dok sačinjavaju inventare. I, da bi 
još više uništili kršćanska dobra, djeci koja nemaju (živih) roditelja, za štićenike da- 
Ju vlastite Turke" (10). U to vrijeme, kako slijedi iz suvremenih dokumenata, veći- 
na kršćana nije imala nikakva vlasništva, nego je kao raja (bespravni kmetovi) obra- 
divala turske posjede (11). Nadalje, kršćani su živjeli u trajnoj opasnosti da izgube 
vjeru i vlastiti život ( 12). 

U takvim okolnostima za kršćane je ohrabrujuća bila vijest o porazu turske 
vojske pod Siskom 1593. god. I slijedeći porazi turske Vojske tijekom 17. stoljeća, 
na poseban način porazan svršetak trinaestogodišnjeg rata (1606.), kandijski rat 
(1645 - 1669.), poraz pod Bečom 1683. god i kod Slankamena 1691. god. a poseb- 
no oslobađanje Primorja i širokih hrvatskih prostora svjedočio je o slabljenju turske 
moći i budio duhove na ustanak u užoj domovini. Spremnost hercegovačkih katoli- 
_.X— 

7) Usp. B. PANDŽIĆ, De dioecesi..., str. 39 - 54. 
8) AP., SOCG,, sv. 436, ff. 474r - 504r i Acta, sv. 58, f. 5r. 
9) A. UJEVIĆ, Imotska Krajina, Split 1953., 75 i 80. 


10) ASV., Borghesi, III, 124d, f. 270. 
11) AP., SC, Bosnia, sv. 3, ff. 328r i 345rv; Relationi di varie missioni 1655.; SOCG., sv. 262, 


f 403r. 
12) AP., SC, Bosnia, sv. 1 - 8, sadrže brojne dokumente o teškom, gotovo neizdrživom stanju 
i opasnostima po vjeru i život. Nadalje, od vremene na vrijeme, u izvještajima franj. 


poglavara i biskupa nalaze se brojni podaci. 

ka na borbu protiv okupatora, razrađivanja planova i snivanje o oslobođenju, još 
uvijek je bilo daleko od stvarnosti. Umjesto željenog uspjeha, nažalost, da bi sačuva- 
li svoju vjeru i živote,brojni katolici su morali iseljavati. Tako se u proljeće 1606. 
god. spominje prvo masovno iseljavanje stanovništva iz Hercegovine u 17. stoljeću. 
Za njim su slijedila uzastopna više - manje brojna iseljavanja. Naprotiv, bilo je dosta 
odvažnih koji su ostali pod ovim podnebljem i, pronalazeći načina da imaju svoja 
ognjišta, sačuvali vjeru i naciju u ovom kraju (13). 


b) HAJDUKOVANJA 


Da se katolički i kršćanski svijet u Hercegovini u prvoj polovici 17. stoljeća 
zaštiti od samovolje pojedinih Turaka, pojavljuju se hajduci. Trajnu slavu hadukova- 
nja stekao je Mijat Tomić. Rođen je u Gornjem Brišniku kod Duvna. Poginuo je 
1642. godine u Doljanima kod Jablanice. O njegovim podvizima sačuvano je nekoli- 
ko podataka iz četvrtog desetljeća 17. stoljeća. Polovicom 1637. god. Mijat je sa 
svojom četom u blizini Konjica napao trgovce i zaplijenio njihovu robu. Nije dobro 
prošao ni Mahmut - beg — spominje se u drugoj Mijatovoj akciji iz iste godine — ko- 
ji je po neretvanskom području sakupljao kumaš i čohu. I njega su Mijatovi hajduci 
pronašli i oglobili. Nakon Mijatove smrti (1642.) hajdukovanja po Hercegovini su se 
još više omasovila. Hajduci su branili kršćanski svijet, podržavali ideju slobode i vo- 
dili narod prema očekivanom oslobođenju čija zora, može se reći, još uvijek nije 
svićala. A u toj tami, stanovništvo se jednim dijelom iseljava tražeći podneblje gdje 
bi sačuvali svoju vjeru, naciju i našli komad kruha za sebe i svoje obitelji. Godine 
1643. imotski franjevac fra Mate Juranović odvodi iz Imotske krajine - a ona se 
protezala i na Goricu i Drinovce - 37 katoličkih obitelji na otok Brač. Dvadesetak 
godina kasnije (1661.) fra Luka Smoljan diže narod u Hercegovina na ustanak pro- 
tiv Turaka. Nakon neuspjeha povlači se s katolicima u Primorje i iste godine utvrđu- 
je Gradac (14). 


c) TRGOVINA ROBLJEM 


Za vrijeme kandijskog rata (1645 - 1669.) i stanovništvo u Hercegovini po- 
novno je ustalo protiv Turaka. Velika većina ustanika, bez igdje ičega svoga, dala se 
na pljačkanje i otimanje sredstava za život, te hvatanje turskog roblja. Za pojedine 
osobe Mlečani su im plaćali 20 dukata po glavi. Jedan dio robova zapošljavan je na 
galijama, a drugi je preporodavan po talijanskim gradovima. Jedno od glavnih tadaš- 
njih tržišta robljem bilo je u Napulju. Hajduci su, osim Turaka, hvatali vrlo često i 
kršćane, te ih prodavali pod turskim imenima. Kada su franjevci to primjetili, traži- 


13) Usp. Dj MANDIĆ, Etnička povijest Bosne i Hercegovine, Rim 1967. i J. LOPAŠIĆ, Spo- 
menici Hrvatske Krajine, sv. I. Zagreb 1884., str. 350. 


14) Usp. K. JURIŠIĆ, Katolička crkva na Biokovsko - neretvanskom području u doba turske 


vladavine. Zagreb 1972., str. 262, ASV., Congregatio Concilii... sv. 555, Izvještaji iz god. 
1650. i 1658. 

li su načina da se to zabrani. Stoga 1661. god. franjevačko starješinstvo moli papu 
Aleksandra VII. da izda zabranu protiv nasilnog hvatanja kršćana, koji su pod Tur- 
cima, i protiv prodavanja robova (15). U to vrijeme fra Donat Jelić odlazi u Napulj. 
Tu je ostao 14 godina. Kroz to vrijeme tražio je i pronalazio načine da oslobodi što 
više robova. Između ostalog, tražio je i krsne listove dospjelih robova na pazar i 
suprotstavljao se prodavanju kršćana. Tim svojim pothvatima izazvao je 1 mržnju 
protiv sebe. Primjerice, apostolski nuncij u Napulju 26. travnja 1670. god. izdao je 
naredbu da se fra Donat zatvori. Ubrzo iza toga fra Donat je stvarno zatvoren. Potom 
se rob Ante Kurt Mišević vratio svome gospodaru i izjavio da fra Donat Jelić nije 


imao ništa s njegovim bijegom. Nakon te izjave fra Donat je bio pušten na slobodu, 
ali je morao napustiti Napulj(16). Prema podacima s područja Imotske krajine - u 
širem značenju - između god. 1662. i 1686. zarobljene su 1364 osobe (17). A to je 
bio gotovo isključivo kršćanski kraj. 

Za vrijeme bečkog rata (1683 - 1699.) susreću se brojni podaci o zarobljava- 
nju stanovništva i s područja istočne i zapadne Hercegovine. Da bi što bolje zaštiti- 
li katoličko stanovništvo s navedenog područja, franjevci se obraćaju Kongregaciji 
za raširenje vjere (De propaganda fide) u Rim i mole da se preko Senata u Veneciji 
isposluje zabrana prodavanja kršćana kao robova (18). Godine 1692. spomenuta 
Kongregacija zaključuje da se robovi ispituju i da se utvrdi jesu li kršćani ili ne(19). 
A kako je sve to u korist kršćana išlo polagano , franjevci su sami otkupljivali robove 
i puštali ih na slobodu. I tim svojim činima, bez ikakve sumnje, stekli su neprocje- 
njive zasluge. Prema izvještaju makarskog biskupa Nikole Bjankovića i on je do 1701. 
god. izdvajao novac od svoje penzije za otkup robova. 1 tim je stekao velike zaslu- 
ge (20). 


d) OSLOBAĐANJE SUSJEDNIH POKRAJINA 
I MASOVNIJE ISELJAVANJE 


U organiziranim seobama naroda iz današnje Bekije 1686. god. i u oslobađa- 
nju Zadvarja posebne zasluge stekao je gvardijan imotskoga samostana fra Mate Ju- 
ranović. Uz pomoć doseljenika Mlečani su 1689. god. oslobodili Vrgorac, a zatim, 
pet godina kasnije (1694.) Klobuk i cijelu Krajinu do Gabele (21). 

Tek oslobođena područja u susjedstvu Hercegovine privlačila su kršćansko 
stanovništvo koje je još uvijek ostalo pod turskom upravom. Tako u drugoj polovi- 
= rme 


15) AP., SOCG., sv. 305, f. 208 r. 

16) Isto, sv. 302, f. 314 rv - trgovinom robljem bavili su se gradovi: Mesina, Firenze, Pisa, Li- 
vorno, Genova, Bologna, Ferrara, Modena, Parma itd.; Acta, sv. 39, f. 518 r, br. 35: 
Illirico, Dalmazia 28 usque ad 36, sv. 5, ff. 268 r. 269r - 270 v. 

17) Usp. S. ZLATOVIĆ, “Kronika O. Pavla Šilobadovića o četovanju u Primorju 
(1662 - 86)“, Starine, 21/1889., str. 86 - 115 (A. UJEVIĆ, Imotska Krajina... str. 80. 

18) AP., Acta, sv.55,f.250r. 

19) Isto, sv.62,f.103r. 

20) Isto, sv.64,f.177v. 

21) Isto, SOCG,, sv. 523,f.170r. 


ci 17. stoljeća susreću se nova iseljavanja s našeg područja na Zapad. Primjerice, 
prije 8. svibnja 1694. god. fra Franjo Marinović, po prezimenu je iz okolice Mostara, 
preselio je, uz pomoć subraće franjevaca, iz Hercegovine u obližnje područje Dal- 
macije - većinom u okolinu Potravlja, Muća, Graba, a djelomično u okolinu Zadvar- 
ja i Vrgorca - 736 katoličkih obitelji sa oko 5. 000 osoba iz Brotnja, Blata i Gorana- 
ca (22). I Mletačka vlast je blagonaklono pomagala i odobravala to i slično iseljava- 
nje i doseljavanje. Tako je i sam providur Antonio M. Semitecolo 10. prosinca 1696. 
god. izdao u Sinju posebnu povelju u korist fra Franje Marinovića. U toj povelji, 
koja do danas nije objavljena u hrvatskom prijevodu stoji: “Plodno, pohvalno i za- 
služno je vjersko djelovanje 0. Franje Marinovića serafskog reda sv. Franje 
Manje Braće, koji je marljivim i vještim načinom zbacio otomanski jaram s 
mnogih kršćanskih obitelji, pošto ih je izbavio ispod tog jarma stavivši se na 
čelo i upravljajući u nemirima sadašnjega krvavoga rata, povrati svojom sve- 
ćeničkom snalažljivošću pod Duždevu upravu i pod našu jurisdikciju 736 
obitelji, koje su po naredbi presvijetlog gospodina generalnog providura, ka- 
valira Dolfina smještene u selima Potravlja, Muća i Graba, gdje je — odmah 
taj narod dao dokaze hrabrosti i vjernosti protiv neprijatelja“. 
“Za jedno takvo teško i dostojno djelovanje", stoji u istom dokumentu, “ko- 
je taj časni otac iz samostana sv. Križa u Živogošću vrši, smatramo da je 
pravedno da mu se dadnu ova svjedočanstva i naša potpuna zahvalnost, da 
bi mogao nastaviti sa svojim spasonosnim djelovanjem na dobro i duša i pod- 
ložnika, da si pribavi veću zaslugu kod državne (javne) milosti, kojoj ga žar- 
ko preporučujemo" (23). 


Dvije godine kasnije (16985.) Kongregacija za raširenje vjere u Rimu 
raspravljala je o obavijesti makarskog biskupa da su svi katolici iz okolice Mostara, 
kojih još “ima oko 8. 000, zbog barbarskih postupaka otomanskih upravitelja, odlu- 
čili preseliti se pod mletačku vlast" (24). 


e) USKOCI 


Godine 1687. došlo je oko 4. 000 mletačkih vojnika u istočnu Hercegovinu 
i povelo sa sobom gotovo cijelo stanovništvo iz Zažablja i okoline, te ga naselilo u 
močvarno područje oko Opuzena. Kada su za to saznale turske vlasti, popalile su u 
bivšim naseljima sve kuće i pobili preostale katolike - posebno one koji su sa sto- 
kom otišli u planinu na ispašu. Tada je trebinjska biskupija spala na svega 60 - tak 
katoličkih obitelji koje je pastorizirao fra Ivan Bartolović iz Belenića. 

Ubrzo iza toga u istočnu Hercegovinu dolazi aga iz Carigrada i poziva iselje- 
no stanovništvo na poslušnost obećavajući mu svoju milost, slobodu od carine i op- 
roštenje. Veliki broj katoličkoga stanovništva povjerovao je obećanju i vratio se u 


22) APM, Povijest, sv.2. 
23) D. MANDIĆ, Acta... str. 263. 
24) AP., Acta, sv. 66,f.30r. 

bivša svoja područja. Tako god. 1704. na području Mrkanjsko - trebinjske biskupi- 
je živi oko 2. 000 katolika (25). 

Socijalni uvjeti,u kojima su osamdesetih godina 17. stoljeća živjeli franjevci 
i ostali katolici u Bosni i Hercegovini, prema suvremenim dokumentima što su ih 
potpisali gvardijani u ime ostalih franjevaca i katolika, sažeti su u izraz: “... prijeka 
nužda i skrajnja bijeda". Do takvoga stanja katoličko stanovništvo su dovela pljač- 
kanja, ratovi, kuga, tiranska progonstva, zatim gubici kuća, crkavg;, samostana, knji- 
ga i drugih stvari potrebnih za vjerske službe, te šibanja, tamnice, klade , lanci, rop- 
stva, ubijanja franjevaca i katolika čiji se broj ni ne zna, a učinjeni su ““ne zbog pro- 
pusta ili kakvog zločina, nego samo zbog barbarskog bjesnila i mržnje prema (kato- 
ličkoj) vjeri'* (26). 


2. KULTNE SPECIFIČNOSTI 
a) NEPOSTOJANJE UOBIČAJENIH KULTNIH PROSTORA 


Prije turske okupacije franjevci su u Hercegovini imali pet vlastitih samosta- 
na - Mostar, Ljubuški, Konjic, Blažuj kod Duvna i Novi kod Čapljine -, više crkava i 
Veliki broj kapela u kojima su slavili sveta otajstva, odnosno, imali su kuće u kojima 
su boravili. 

Ahdnama (1463.), koja je dobivena prije konačnog zauzeća Hercegovine, bi- 
la je temelj na kojem su franjevci i u Hercegovini zasnivali svoju slobodnu djelat- 
nost. Naprotiv, slijedećih sto godina nijedan samostan, ni koji drugi postojeći vjerski 
katolički objekat u Hercegovini nije preživio. Sve je porušeno s odlukom da se nika- 
da više ne obnovi. Tako u sedamnaesto stoljeće franjevci s ostalim katolicima u Her- 
cegovini, kao gotovo nigdje na širem podneblju, ulaze i preživaljavaju ga bez ijednog 
natkrivenog prostora. Međutim, franjevačka djelatnost nije prestala ni u tim teškim 
i fizički gotovo neizdrživim okolnostima, nego traži nove oblike. Franjevci djeluju 
kao putujući misionari. Žive skupa s narodom. Stanuju pod istim nebom. Podnose 
istu žegu i studen. Bez kruha i krova, bogati samo nadom u Boga preživljavaju i ovo 
borbeno stoljeće. Mise slave u udolinama: Bile, Bristovica, Krstivoda, Crkvine... 
Vjernike poučavaju po kućama, zaseocima i selima. Sakramente dijele “sub divo" 
(na otvorenom). | 

Brojni su dulji i kraći izvještaji o pastoralnom djelovanju franjevaca u Herce- 
govini tijekom 17. stoljeća, Većina njih spominje ruševine drevnih svetišta i crkava, 
te ukazuju na neshvatljive okolnosti i uvjete u kojima se u Hercegovini vrši 'i uzdrža- 
Va kult i vjera. 


Nekoliko citata iz izvještaja fra Pavla iz Rovinja mogu nam predstaviti on- 
dašnje vrijeme. Pišući o katolicima, što ih pastoriziraju franjevci iz samostana u Zao- 
strogu, fra Pavao, između ostalog, piše: “U ovim mjestima kršćani su vrlo pobožni... 


=... 


25) Isto, sv. 74 f.88r. 
26) Isto, SC, Bosnia, sv. 3,1.453rv. 

Svi ljudi, kad vide fratra, trče da mu poljube ruku i toliko su pobožni da pješače 
po čitavi dan da prisustvuju sv. Misi. Jedan župnik služi po 4 i 5 sela." 

U to vrijeme franjevci iz Zaostroga služili su župe: Zajezerje, Ljubuški, Vrgo- 
rac i Čitluk (Gabelu). A kako nije bilo crkava, spomenuti pohoditelj ističe, fratar 
“odredi da će imati misu na nekom mjestu, najpogodnijem za svih pet sela, te čeka 
do podne dok se svi ne skupe. Ujutro rano se ide na mjesto gdje će biti misa. Žup- 
nik na sredini ledine postavi oltar i slavi sv. misu. Kada se svrši misa, narod jede kao 
što naši čine na posne dane... ". 

Za franjevce iz Živogošća, iz kojega su oni služili područja Blata, Brotnja i 
(Donje) Primorje, piše da u tom samostanu živi šest svećenika od kojih su četvorica 
župnici, te pet dječaka koje franjevci odgajaju i poučavaju da ih obuku za fratre. 
Dvojica učenika su posve maleni, ali koliko maleni toliko su vrlo dobro poučeni u 
gramatici... Provincija bosanskih franjevaca, ističe isti, puna je kreposnih fratara i 
ne prođe dan da se ne raspravlja i diskutira kakvo pitanje iz pastorala i morala. Fra- 
njevci iz Imotskog služili su župe: Podbila, Sovići, Drinovci i Kamen Most. Franjev- 
ci iz samostana u Rami služili su tada duvanjski i livanjski kraj. 

Kad je fra Pavao stigao u Duvanjsko polje, zapisao je: “... dođosmo u jedno 
selo zvano Bukovica i bili smo primljeni na konak u jednoj pobožnoj kršćanskoj 
obitelji. U ovoj sam kući vidio, na sramotu naših zemljaka, pravi način kako se ču- 
vaju kuće i imanje. Bilo je više oženjene braće (u kući). Jedan od njih, koji je bio 
najsposobniji, bio je starješina, držao je novac, a ostali su se pokoravali i nikada se 
ne dijele, svi stanuju skupa. Tako su ih fratri naučili...". 

Između brojnih poteškoća, nadalje, isti fra Pavao zapisao je da je kroz Sara- 
jevo prošao u franjevačkom habitu. Putujući gradom, susreo je softu i čuo prijeteću 
naredbu: “Poturči se, papaze!'' “Ja sam se", piše on, “smrtnim znojem znojio i jed- 
va sam čekao da dođem kući... Upitah, radi čega je tražio da se potručim. Rekoše 
mi da tako obično govore svakom kršćaninu, kojega sretnu, jer misle da će dobiti 
potpuni oprost... (27). 

Početkom šesnaestoga stoljeća centralna vlast iz Carigrada pismeno je nare- 
dila da je, uz smrtne kazne, strogo zabranjeno popravljanje crkvenih zgrada kao i 
podizanje križeva koji su prije bili postavljani na raskrižju. Sve je to, razumije se, 
bilo smišljeno i imalo svoje planove. Ali je bilo preteško franjevcima, u takvim za- 
konskim okvirima, sačuvati katoličku vjeru u ovim krajevima. I stvarno, crkvene 
zgrade nisu se obnavljale, ni križevi postavljali. 

Da nastave svoju pastoralnu aktivnost, franjevci su izabrali udoline sa živ- 


cem kamenom - oltarom - daleko od puta kojim bi Turci prolazili.i tu ustanovili 
katedralu - stoljetna svetišta. 


To je bilo ono što je knjižvenik Ivan Mažuranić ovjekovječio u epu “Smrt 
Smail - age Cengića** slijedećim stihovima: 


27) Usp. S. KOVAČIĆ, Najstariji izvještaji o stanju Makarske biskupije u Tajnom vatikan- 


skom arhivu (1626. - 1658.), Split 1975. Izvještaj fra Pavla Rovinjanina objelodanio je 
fra Stipan Zlatović. 

“U to i dan već rudjeti poče, 
I susjednoj u planini 

Javit krdo čuješ glas pastijera 
Kojemu se zvonko oziva 
Predvodnika ovna zvono. 


Kad, al' eto inoga pastijera 
Gdjeno krotak k svome stadu grede. 
Ne resi ga ni srebro, ni zlato, 
Nego krepost i mantija crna. 
Ne prate ga sjajni pratioci 
Uz fenjere i duplijere sjajne, 
Ni ponosnijeh zvona sa zvonika. 
Već ga prati sa zapada sunce 
I zvon smjeran ovna iz planine. 


Crkva mu je divno podnebesje, 

Oltar časni brdo i dolina, 

Tamjan miris što se k nebu diže 

Iz cvijeta i iz bijela svijeta 

I iZ krvi za krst prolivene..." (28) (3. pjevanje “Četa") 


Za razliku od kršćana na Zapadu, koji su imali drevne katedrale, romanske, 
barokne, renesansne... crkve i svetišta, katolici u Hercegovini imali su: Bile, Bristo- 
vicu, Krstivodu, Crkvine... doline i groblja kao ukras drevnim ruševinama. 

Za razliku od umjetnina, kojima su katolici na Zapadu ukrašavali svoja sve- 
tišta, naši su franjevci kitili naša svetišta živim cvjetovima - katolicima. Za razliku od 
građe kojom su građene crkvene zgrade na Zapadu, u zdanje našega života katolič- 
kog hrama ugrađivani su “ini pastiri“ i “čete katolika" - da bi stvarali vječno divno 
podnebesje. A kako se to stoljećima tvorilo, neka nam opet progovori raspjevani 
Mažuranić u svom epu, 


“Kad se četi bliže približio, 
Vrijedan sluga vrednjeg Gospodara, 
Božju joj je pomoć nazivao. 


Pak okupiv hrabre vitezove, 
Na studen je kamen pokročio, 
Studen kamen, ali je srce vruće. 
Dobri starac četi besjedio: 
“Djeco moja, hrabri zatočnici, 
Vas je ova zemlja porodila, 
Kršovita, ali vami zlatna. 
Djedi vaši rodiše se tudijer, 
Oci vaši rodiše se tudijer, 
I vi isti rodiste se tudijer: 
Za vas ljepše na svijetu neima. 
——— 
28) I. MAŽURANIĆ, Srmt Smail - age Čengijića, Zagreb 1971. 

Djedi vaši za nj' lijevahu krvcu, 

Oci vaši za nj' lijevahu krvcu, 

Za nj? vi isti krvcu prolijevajte 

Za vas draže na svijetu neima. 

Oro gnijezdo vrh timora vije, 

Jer slobode u ravnici nije..." — ' (3. pjevanje “Četa") 


I nastavljali su dobri pastiri poučavati, snažiti, krijepiti, hrabriti, pratiti kroz 
život i smrt naraštaje katolika s našeg širokog područja kroz stoljeća. To zajedništvo 
nije bivalo samo izraz solidarnosti na dobro Crkve u Hercegovini, koja je bila pogo- 
đena progonstvima i mučeništvom. Oni su istodobno pomagali da se otvore duhov- 
na vrela iz kojih je ključala posebna milost što su je vjernici dobivali u kušnji - da 
obnove i druge udove Crkve. 

Za razliku od suvremenih vjeronaučnih pouka, vjernički skupovi u hercego- 
vačkim svetištima bili su kateheza koja se pretvorila u stih - drag duši hrvatskog na- 
roda. Vječne istine fratar je pretakaou stihove ljupke duši narodnoj onakve kakve je 
ovjekovječio pjesnik Ivan Mažuranić u svom epu: 


“Vjeruj sinko u višnjega Oca 

I njegova odvijeka Sina 

[ trećega milostiva Duha; 

Vjeru vjeruj, spasit će te vjera!" (“Četa"') 


Ta vjera postajala je živi kamen kršćanske ustrajnosti, franjevačkog procvata 
i životne svetosti. 

Nakon katehetskih pouka, koje su prethodile primanju pojedinih sakramena- 
ta, slijedila je priprava za misu i poticaj na osobno i zajedničko kajanje . 

Tu se nije gledalo na vrijeme, ni na okolnosti, nego su se koristile rijetke Bo - 
gom date prigode! 

Stoljetne jednostavne pouke, izgovorene iz srca fratara, uklesana u srca rodi- 
telja, predavana su majčinim mlijekom potomcima. A od vremena do vremena, na- 
kon osobnog prihvaćanja, hranjena je sakramentom Kristova tijela i krvi - sa svetom 
pričešću. I tu mi dolaze na pamet velebni Mažuranićevi stihovi: 


“Žarko sunce divno čudo gleda 
Gdje slab starac slabe krijepi ljude, 
Da im snaga Bogu slična bude. 


Kad ih je okrijepio starče, 

Sva se družba izljubila redom. 

Stoji četa višnjeg Boga puna. 

Žarko sunce za planinu sjede, 

Starac ode, četa dalje grede..." (29) /“Ceta""/ 


Takvi i slični susreti povezali su višestoljetnim životom hercegovačke vjerni- 
ke s franjevcima. Tako su oni postali živo kamenje vjere na kome se diže i iz čega 


29) Isto. 

raste današnje kršćanstvo u Hercegovini, a osjeća se i u sredinama gdje žive odseljeni 
Hercegovci katolici. | 

I rodoljubni je motiv odigrao značajnu ulogu u toj franjevačkoj samoosuđe- 
nosti “pod svaku cijenu izdržati“. Kad je spominjani fra Pavao iz Rovinja 1640. go- 
dine obilazio franjevce, raspršene provincije Bosne Srebrene, susreo se u samostanu 
na Otoku - Prološkom blatu kod Imotskog - s franjevcem, koji je dugo godina pro- 
živio u Italiji, pa ga je upitao: “Dragi oče, vi ste navikli na one lijepe predjele u Ita- 
liji, pa zašto ste se vratili u ovu bijedu, u ove pogibelji da vas nevjernici neprestano 
muče?" Ovaj je odgovorio: “Mnogopoštovani oče! Domovina!" 

Čini se da je pravo čudo Božje da je katolička vjera, uz nesebičnu žrtvu fra- 
njevaca i neshvatljivu ustrajnost katolika, uspjela sačuvati svoj identitet u okolnosti- 
ma koje su po svemu bile njima protivne. Jedino nutarnja snaga i milost Božja ih je 
pomagala i sačuvala da su ostali vjerni kršćanskim principima i vjeri svojih pradjedo- 
Va s nepresušnim izvorima energije da sve to prenesu na buduće naraštaje. 


b) KATOLIČKE POBOŽNOSTI 


Franjevci Bosne Srebrene, prema izvještaju spominjanog fra Pavla iz Rovinja 
iz 1640. god. čine ova dobra djela: 

1/ Odgajaju kršćane u strahu Božjem, tako da bi potakli i najokorjelija srca 
da se smekšaju na pogled pobožnosti toga naroda, koji od početka mise do podiza- 
nja stoji sklopljenih ruku, očiju uprtih u oltar, a od podizanja do konca sa prekri- 
ženim rukama ... Ne poznaju liječnika osim svećenika i ne uzimaju lijekova osim sv. 
Sakramenata i riječi sv. Evanđelja, koje svećenik položenih ruku na glavu moli. 


Veoma su gostoljubivi i prema svećenicima imaju neobično poštovanje, tako 
da kad vide svećenika, ne usuđuju se sjesti i ako nekada vide da svećenik putem ide, 
klečeći čekaju blagoslov. 

Kod njih nema ljubakanja, ni svirke, ni pjevanja, ni psovki i ako se nekada: 
hoće proveseliti, pjevaju nabožne pjesme koje su ih redovnici naučili. 

Među ovim dobrim kršćanima nema dioba, jer je otac sa sinovima i oženje- 
nim unucima i svi su složni i zajedno u istoj kući, koju vodi najstariji od ljudi i naj- 
starija od žena, koje podložni slušaju više nego redovnici. 

2/ Tako su opterećeni neprestanim nametima i iako ih Turci neprestano na- 
govaraju da napuste sv. evanđeoski zakon, obećavajući im da će ih osloboditi od svih 
nameta, oni su ipak postojani i čvrsti u svetoj vjeri, jer ih podržavaju njihovi svećeni- 
ci župnici. ' 

3/ Svetkovine svetkuju tako doboro, da ne samo ne rade, nego po čitavi dan 
s krunicom u ruci mole, 

4/ Došašće (advent) i korizmu provode s kruhom, vodom i solju začinjenim 
povrćem, jer u Bosanskom kraljevstvu nema ulja. 


5/ Toliko su pobožni prema BI. Djevici Mariji i Isusovoj muci da smatraju 
grijehom jesti maslac (maslo) petkom i subotom. 

U daljnjem tekstu, između ostalog, fra Pavao ističe da franjevci “drže škole 
gramatike u svakoj župi i samostanu, (i) da je mladež dobro odgojena u krepostima i 
strahu Božjemu". 

Kao završetak njegova izvještaja neka posluže njegove slijedeće riječi: ““Ko- 
načno, žao mi je što ne mogu reći sve radi kratkoće vremena. Kažem samo, sa sveće- 
ničkom iskrenošću, da je Bosansko kraljevstvo natopljeno više znojem i krvlju, nego 
vodom 


Novim vidovima i sadržajima pobožnosti tijekom 17. stoljeća uvelike su po- 
mogle knjige što su ih pisali i tiskali pojedini franjevci. Na prvom mjestu treba spo- 
menuti oca književnosti u Bosni i Hercegovini fra MATIJU DIVKOVIĆA i njegova 
djela: Nauk krstianski za narod slovinski ... 1611. god., koji je doživio više izdanja, 
te Sto čudesa ... 1611. god. i Beside svrhu evanđelja nediljnieh... 1616. god. Fra 
IVAN BANDULOVIĆ napisao je 1613. god. Pistole_ i Evangelya priko svega godi- 
seta... Djelo je doživjelo oko 15 izdanja. Fra STIPAN MIJATOVIĆ je preveo s tali- 
janskog djelo: Ispoviedaonik... Rim 1630. Fra PAVAO POSILOVIĆ je napisao i iz- 
dao dva djela: Naslađenje duhovno... 1639. i Cviet ot kripostih duhovni i tilisnie... 
1647. Fra PAVAO PAPIĆ je tiskao djelo: Sedam trublji... 1649. Fra IVAN ANČIĆ 
je na hrvatskom (ilirskom) jeziku izdao tri knjige: Vrata nebeska i xivot vicchni... 
1678. — opširno i skraćeno izdanje, te Svitlost karstianska i naslagenye duhovno 


1679. Fra MIJO RADNIĆ je izdao dva djela: Razmiseglagna pribogomiona od 
glivbavi Boxye. (Razmišljanja pribogomiona od ljubavi Božje.) (1683.), Pogargegne 
izpraznosti od sviyeta. (Pogrđenje izpraznosti svijeta) (1683.) 

Karakter književnosti bosanskih franjevaca određen je, s jedne strane, karak - 
terom njihova školovanja u Italiji i karakterom duhovne razine naroda. Popularne 
knjige s vjerskim sadržajem nose sa sobom svu prtljagu tadašnjeg katolicizma: mis- 
ticizam , legendarnost, anegdotičnost i intervencije pobožnih svećenika (32). Konač- 
no, treba spomenuti i izdanje Mmnavićevog prijevoda Belarminova katekizma, (Rim 
1627.). Sam Mrnavić je dobio više primjeraka Katekizma s napomenom da ih razaša- 
lje biskupima, a ovi župnicima i kapelanima za njihovu pouku i pouku vjernika. 


3. ISLAMIZACIJA 


Poznata je činjenica da u Hercegovini i na širem području nije bilo muslima- 
na prije turske okupacije. Nakon oružane okupacije susreću se muslimani s imenima 
kršćanskih roditelja. Različiti su razlozi zašto su dotadašnji kršćani prihvatili islam. 
Na prvom mjestu, čini se, bio je položaj, potom posjed, vlast, zakonodavstvo, itd. 
Krvavi progoni, raznovrsni porezi i nameti, zulumi, rušenje ili pretvaranje crkava u 


32) K. GEORGIJEVIĆ, Hrvatska književnost od 16. do 18. stoljeća u sjevernoj HRvetskoj i 


Bosni, Zagreb 1969. - na više mjesta i J. JELENIĆ, Bio - Bibliografija franjevaca Bosne 
Srebreničke, Zagreb 1925. 

džamije, oduzimanje baština, povlaštenost islamiziranih osoba ostvarivala je zacrta- 
ne planove o što bržoj islamizaciji kršćanskoga stanovništva u osvojenim krajevima. 
Tako, prema popisu sela mostarske nahije iz 1585. god., uz brojne baštine koje su 
u muslimanskim rukama, spominje se i poneki nedavno islamizirani posjednik - na 
pr. Mustafa sin Tome, Mahmud sin Grgura, Alija sin Nikole... (33). 

Svirepi plan odvođenja muške djece u janjičare i vraćanje da službuju u rod- 
nim krajevima, ipak, nije postigao potpuni Cilj islamizacije okupiranih područja (34) 

Mehmed Handžić navodi u jednom svom djelu da se u “jednom mostarskom 
sidžilu poslije 1600. godine nalazi mnogo muslimanskih imena s nemuslimanskim 
imenima otaca" (35). Prema sličnim popisima slijedi da su muslimanske obitelji u 
Hercegovini, što se spominju na početku 17. stoljeća, takvima tokom vremena pos- 
tale, jer su njihovi pređi ili oni sami, iz više razloga, prešli na islam. 

Tako biskup fra Franjo Baličević 1612. god. piše Papi da je teško održati ka- 
tolike u pravoj vjeri “pošto se svaki dan broj nevjernika (muslimana) povećava, a 
nesretni vjernici (katolici) se smanjuju"? (36). 

Početkom 17. stoljeća i na području istočne Hercegovine viđale su se ruševi- 
ne crkava što su ih Turci za vrijeme progona porušili. Tako 1610. god. trebinjski bis- 
kup Ambrozije Gučetić piše u Rim: “U Popovu ima mnogo crkava koje su nevjerni- 
ci razorili i porušili, od kojih se vide temelji i zidovi i koje bi se lako mogle u prvot- 
no stanje povratiti kada bi netko dao potporu i pomoć" (37). 

Slični progoni i sklanjanje katoličkih prelata i svećenstva iz istočne Hercego- 
vine na područje Dubrovačke republike uvjetovali su brži prijelaz katolika na is- 
lam (38). Prema suvremenim dokumentima - oko 1624. god. - na području Popova 
polja “ima mnogo turskih sela" u kojma ima “do 800 kuća“. A da su te kuće bile 
katoličke, svjedoče 1629. god. katolici iz Neretve, Popova i Graca u pismu, upu- 
ćenom Kongregaciji, u kojem stoji da je “veći dio tamošnjih katolika prešao na ras- 
kol i islam, jer nemaju svojih biskupa" (39). 

Prema izvještaju spominjanog biskupa Andrijaševića iz 1629. god. u Podve- 
ležju je tada živjelo 60 katoličkih obitelji. Imali su i crkvu, posvećenu sv. Petru. U 
kasnijim izvještajima nema ni spomena o katolicima u Podveležju. Tradicija je saču- 
vala dva podatka: 1) da je u Podveležju mučen fra Martin Martinac i njegov dijak 
(sluga) i 2) da su pređi kršćani jednom prigodom svi prešli na islam. Kada se to do- 
godilo? Još uvijek nije uspjelo pronaći točan odgovor na to pitanje (40). 


33) Usp. S. ALIČIĆ, “Lištica...““, str. 126 - 134. | 

34) Usp. AP, Visite e Collegi, sv. 1,ff. 56r - 82r. Izvještaj je objavio K. DRAGANOVIĆ, “Iz- 
Vješće apostolskog vizitatora Petra Masarecchija o prilikama kat. naroda u Bugarskoj, Sr- 
bIJi, Srijemu, Slavoniji i Bosni g. 1623. i 1624.  Starine,“29/1938., str. 1.- 48. Tako bis. 
kup fra Franjo Baličević piše god. 1600. da u Hercegovini ima mnogo nastanjenih sela u 
kojima stanuju više janjičari nego kršćani. D. MANDIĆ, Acta... str. 46 - 47. 

39) Usp. H.M. HANDŽIĆ, Islamizacija Bosne i Hercegovine, Sarajevo 1940., str. 32. 

36) ASV, Cod.Barb. lat. 6872, f.48r. 

37) AP., SOCG., sv.262,f. 378rv. Biskup se potpisao Fr. Ambrosius Gozze. 

38) Isto, f.298r. i sv. 282,f. 113v. 


br. 1268. RN 
40) Usp. K. DRAGANOVIĆ, “O tobožnjoj “Stjepanskoj crkvi“ “, Croatia Sacra, 4/19 os 

39) Usp. D. MANDIĆ, Etnička Povijest... str. 171, te E. FERMENDŽIN, Acta... str.(386, < QV 

Poznato je da je turska vojna na Austriju iz 1629. god. ostala bez uspjeha. 
Nakon toga ponavljala su se i sumnjičenja i progoni franjevaca i katolika na područ- 
ju Bosne i Hercegovine. Godine 1630. provincijal fra Andrija Tomanović piše u 
Rim: “Turci se dnevno množe, samostani su zaduženi uz lihvarske kamate , tako da 
se nalazimo pred potpunom propasti. Bosanski upravitelj Abas - paša ljuto progoni 
katolike, sa svih strana dolazi zlo i neprilike, a s nijedne pomoć i utjeha, koje jedino 
očekujemo od Boga, koji sam može razumjeti neprilike i nedaće" (41). 

Da bi barem donekle franjevačka Provincija zaštitila sebe i katolike od tur- 
skih nasilnika, franjevci predlažu 1635. god. Kongregaciji u Rimu da pošalje dvojicu 
franjevaca u Carigrad , koji će ih tamo stalno štititi. Vjerojatno je Kongregacija odgo- 
vorila pozitivno na navedenu molbu, tako je 1637. god. u Carigrad poslan fra Filip 
Jajčanin. Cn je dobro poznavao turski i arapski jezik i mogao je posredovati između 
Bosne i Porte na korist katolika. Naprotiv, čini se da se nije moglo puno utjecati na 
bosansko-hercegovačke muslimanske velikaše ni preko Carigrada. Tako biskup fra 
Jeronim Lučić 8. travnja 1640. god. piše prefektu Kongregacije u Rim: “Živimo 
pod mačevima Turaka, koji nas ne puštaju živjeti, ako im trajno ne dajemo mnogo 
novaca* (42). 

Da spase svoj goli život “pod tako dugim i teškim progonima, veliki broj ka- 
tolika" prešao je na islam. U tom vremenskom periodu, čini se, i katolici u Podve- 
ležju su napustili katoličku vjeru, a silom prilika prešli na islam. (43). 

Po završetku kandijskog rata (1669.) da bi se još više osvetile katolicima, 
turske vlasti zabranjuju franjevcima slavljenje sv. misa. Da bi se taj propis povukao, 
uvode novi porez zvani “*džulus". Taj porez, čini se, umilostivljavao je samo regio- 
nalne poglavare, a nije vrijedio za cijelo područje. Kada ni novac nije mogao udo- 
brostiviti sve upravitelje, franjevci poslaše dvojicu subraće u Carigrad s novcem i mi- 
tom. Tamo su, posredstvom kršćanskih ambasadora, dobili odgovarajući ferman. Po- 
voljni ferman je dobiven 1680. god. Ni ovaj ferman nije dugo vrijedio. (44). 

Jedan karakterističan način islamizacije u Hercegovini opisao je 1672. god. 
biskup fra Marijan Lišnjić. Naime, biskup je došao u Mostar gdje je bilo 45 katolič- 
kih kuća. Ovdje turske vlasti nisu dopuštale da se u gradu slavi sv. misa, nego negdje 
van grada. Za vrijeme slavljenja mise biskup je krizmao 560 osoba. Došlo je tu 25 
ljudi. Uhvatili su biskupa, odveli ga na sud i osudili na zatvor, a pokušali su ga osudi- 


29 - 58 1 A. NIKIĆ, “Neretvanska krajina 1629...“ Iskra, 8/1976., br. 1, str. 9 - 12. U 
jednom dijelu Podveležja i danas postoji grob s velikim kamenim križem pod kojim je po- 
kopan mučeni fratar. Tradiciju o prijelazu na islam čuo sam već nekoliko puta. Provjerio 
sam je god. 1975. 

41) Usp. D. MANDIĆ, Franjevačka Bosna, Rim 1968., str. 180. 

42) Isti, Etnička povijest..., str. 199. | 

43) Usp. A. NIKIĆ, ““Pokušaji oslobađanja i islamizacija u Hercegovini u XVII. stoljeću pre- 
ma rimskim izvorima.“ Nova et vetera, 29/1979., sv. 1, str.174 - 182. 

44) Džulus se u Bosni, po svoj prilici, počeo plaćati u drugom desetljeću 17. stoljeća. Bosan- 
ski franjevci fra Pavao Papić i fra Jure Neretljanin god. 1623. pišu da se džulus u Bosni 
plaća od nekog vremena (AP., SOCG., sv.384 f. 38r.), dočim J. Jelenić piše da se počeo 
plaćati god. 1662. (Kultura... sv.1, str. 133), a Vj. Batinić navodi podatak da je isti porez 
uveden god. 1675. (Djelovanje... sv. 2,str.145). D. FABIANICH, Firmani inediti dei sul- 
tani di Constantinopoli ai conventi francescani e alle autorita civili di Bosnia e di Erzego- 

ti i na smrt. U zatvoru su ga “nekoliko dana mučili sileći ga da se poturči''. Biskupa 
je spasio novac što su ga prikupili kršćani i rodbina (45). “Ako su se Turci", primje- 
ćuje povjesničar fra Karlo Jurišić, “usudili prisiljavati uhapšenog katoličkog bisku- 
pa, da primi islam, kako su onda tek postupali s običnim zatvorenicima — kršćani- 
ma? Neispisana povijest bez sumnje krije mnoge takve slučajeve! (46). 

Dijeleći sudbinu Provincije za vrijeme bečkog rata, 1686. god. fra Mijo Rad- 
nić je napisao: “Životarimo samo na časove, držeći smrt u ustima, te se danju i no- 
ću skrivamo po pećinama i šumama, i u svemu tome, od tolikih svojih misli, (bo- 
sanska franjevačka provincija) nema nikoga tko bi je utješio? (47). 

O stanju na području istočne Hercegovine raspravljala je 1701. god. Kongre- 
gacija za raširenje vjere u Rimu. Na temelju izvještaja Andrije Šumanovića saznalo se 
da su mnogi kršćani na području Zažablja, zbog neprimanja sakramenata i nedostat- 
ka svećenika “postali Turci... a onaj paša je zabranio da nijedna crkvena osoba ne 
može stanovati na području njegove vlasti, bez njegove dozvole, koja se dobiva uz 
mnogo izdataka'' (48). Dvije godine kasnije biskup Ante Righi izvještava Rim “da 
su nedavno tri katoličke obitelji prešle na islam , jer nisu mogle platiti namet, što ga 
je sultan naredio kršćanima (da ga plaćaju) nakon bečkog rata" (49). 

Ma sjednici Kongregacije od 26. rujna 1701. god. razmatran je izvještaj 
biskupa Bjankovića u kojem javlja da na području zapadne Hercegovine ““mnogi 
katolici postadoše muslimani (50). Iz izvještaja istog biskupa od 26. rujna 1703.i 
4. siječnja 1704. god. Kongregacija je saznala “da je mnoga mladež u Mostaru, pod 
turskori upravom, ne mogavši platiti nove namete u visini od tri ili četiri cekina, 
postala Turcima? (51). 

Sumirajući šture podatke o islamizaciji, apostolski vizitator Petar Masarechi 
1623., odnosno 1624. god. piše: “Nije čudo što je Bosna (ja bih nadodao i dio Her- 
cegovine) postala muslimanska". Prvi uzrok su krivovjerci i njihova pohlepa za koje- 
kakvim povlasticama. Drugi je razlog tome, “što Turčin svaku petu ili desetu godinu 
šalje po svoj carevini pobirati mladiće, koje vodi u Carigrad , a iz Bosne naročito uzi- 
ma veliki broj. Od tih mladića mnogi postaju veziri, paše, sandžaci, čauši i spahije; 
ovi zatim privlače rodbinu za sobom da je poturče. Tim uzrocima valja nadodati 

zlostavljanje i nesnosne namete"? (52). 
vina... Firenze 1884., str. 121 - 123. 
Ni ovaj ferman nije imao duge vrijednosti. Već slijedeće godine (1681.) bosanski biskup 


iznosi pritužbe protiv novih zuluma zbog čega “'su mnoge žene prigrlile islam“ (AP., 
Acta... sv. 51,f. 164 - 5). 


45) Usp. K. JURIŠIĆ, Katolička crkva ... str 254 - 5. O plaćanju vidi: AP., SOCG,, sv. 436, 
f. 498v - 499v. 

46) K. JURIŠIĆ, isto mjesto. 

47) Usp. A. NIKIĆ, “Pokušaji... str. 180. 

48. AP., Acta, sv. 71,f. 147v - 148r. 

49) Isto, SOCG., sv. D47, f. 377r. Kasnije (god. 1728.) biskup Jeronim F. Bunić svjedoči da 


još uvijek “po koji (katolik), radi bijede, prigrli otomansku vjeru (islam). Isto, sv. 661 ,f 
493v. 

90) Isto, Acta, sv. 71,f. 247v. 

91) Isto, SOCG., sv 947, f. 354v. 

52) Isto, Visite e Collegi, vol. 1, ff. 56 - 82r. D. MANDIĆ, Etnička povijest..., str. 210, 


Malo kasnije, 1626. god. Atanazije Jurjević primjećuje, nakon susreta s mus- 
limanskim stanovništvom na našim područjima, “*da se od Turaka koji rade zemlju, 
malo nađe koji govore turskim jezikom''. Razlog tome je “što su njihovi pređi bili 
kršćani" zaključuje isti (53). 

Diskup fra Marijan Maravić piše u svom izvještaju iz 1665. god. da sultan 
“gleda i nastoji na razne načine da uništi ime kršćansko, ali po posebnoj milosti 
Božjoj i postojanošću franjevaca, to se ipak održava" (54). Upozoravajući na obitelji 
koje su prešle na islam, Petar Vukoslavić 1690. god. piše slijedeće: “Obitelji, koje su 
ostale pod tiranskom vladavinom Turaka, i koje su vremenom prigrlile Muhamedovu 
sljedbu, između najuglednijih, jesu ove: Predojević, Sokolović, Kositerović, Kosović, 
Kopčić, Đamometović, Filipović, Alaupović nazvan Alagić, i mnogo drugih" (55). 

Na temelju sačuvane dokumentacije u Arhivu Kongregacije za raširenje vjere 
u Rimu, 1878. god. arhivar je došao do slijedećeg zaključka: “Siromašni vjernici bi- 
li su prisiljeni da se bijegom spase krijući se po gorskim pećinama, raspršeni tamo i 
ovamo, mnogi su dali svoj život za vjeru, ali su premnogi zagrlili islam, tako da Tur- 
ci, koji danas žive u Bosni (i Hercegovini) nisu stvarno Turci, nego otpadnici od ka- 
toličke vjere"! (56). A na temelju terenskih istraživanja pisac monografije *Podvelež- 
je i Podvelešci" (Sarajevo, 1955.) zaključuje: “Od gotovo 100% muslimana, nisam 
našao nijednu porodicu porijeklom iz Turske. Sve su porodice primile islam poslije 
dolaska Turaka, kao i svi muslimani slavenskog su porijekla u B. i H." (57). 


4.PRIJELAZ NA PRAVOSLAVLJE 


Koliko je na području Hercegovine bilo pravoslavnih vjernika prije dolaska 
Turaka teško je utvrditi. 

Nakon turskih osvajanja Turci dovode na osvojena područja stočarske obite- 
lji i pripadnike drugih narodnosti i vjera. 


a) PLANOVI PRAVOSLAVNE CRKVE 


Za doseljenicima pravoslavne vjere, s vremenom , dolaze kaluđeri, popovi i 
postavljaju vladike. Jednom riječju, organizira se i pravoslavna hijerarhija. 

Prema svjedočanstvima pravoslavnih povjesničara, njihova je Crkva priznala 
Turcima vlast, prihvatila kompromis i sklopila neki pakt (58), a vjerojatno dobila u 


53) Isto, SOCG., sv. 218. Izvještaj je objelodanio V. BATINIĆ, "Njekoliko priloga k bosan- 
skoj crkvenoj poviesti ', Starine, 17/1885., str. 116 - 149. Citat se nalazi na str. 128. 
54) E. FERMENDZIN, Acta..., str. 476, br. 1420. 


55) Dokumenat je objelodanio V. SOLOVJEV, “Prinosi za bosansku i ilirsku heraldiku''. Gla- 


snik Zemaljskog Muzeja, NS, 9/1954.; 117 - 127. (Arheologija). Prijevod je preuzet od 
Mandića (Etnička... str. 214). 


56) Usp. B. GAVRANOVIĆ, Uspostava redovite katoličke hijerarhije u Bosni i Hercegovini 
1881., Beograd,1935., str. 336. 


97) T. KANAET, Pdveležje i Podvelešci, Sarajevo 1955., str. 154. 


58) Tu misao Od povjesničara Stanoja Stanojevića preuzima L. V. SUDLAND, Južnoslavensko 
pitanje. Izd. Matice Hrvatske 1943., str. 173. 


34 


prilog i koji sultanov dokument. Ferman od 17. kolovoza 1498. god. izdan franjev- 
cima kojim se zaštićuju katolici od jurisdikcije Pravoslavne crkve predmjeva postoja- 
nje starijeg dokumenta po kome su pravoslavni crkvenodostojanstvenici već pokuša- 
vali podčiniti pod svoju jurisdikciju katolike na području Bosne i Hercegovine, toč- 
nije, provincije franjevaca Bosne Srebrene. Sadržaj tih najstarijih fermana, što ih je 
isposlovala Pravoslavna crkva, još uvijek je nepristupačan javnosti. Međutim, čini se 
da prijevod fermana manastira Duži iz 1693. god. što se čuva u Arhivu Hercegovine 
u Mostaru (59), u biti ponavlja ono što je već prije bilo pisano. Dobro je stoga pro- 
čitati i analizirati ovaj ferman: 


“Sultan Mehmed, sin Ibrahimov 
Od velikih poglavica, poglavice preuzvišeni, u svakoj Božijoj pomoći i daru preporu- 
čeni bivši Beglebeže, a sada hercegovački Mutesarife. Bog vas unaprijedio i prosvijet- 
lio svakom naukom podareni hercehovački, mostarski, gabeonski, doljanski itd. ka- 
dije, Bog vas višim znanjem podario. 

S ovim veličanstvenim pismom koje će Vam prispjeti stavlja Vam se do zna- 
nja da je Patriku Ipek (pećkom) spojeni kotari Hercegovine i drugim stanujućim 
krstjanima sa Dekretom (Beratom) imenovani Mitropolit Simijom u Logorište 
(Ordiju) mome veličanstvu s tužbom se obratio, u kojoj se pritužuje kako u istim 
kotarima stanujući Latini (katolici), Madžari, Šokci, Gardijani, Lužani, Arnauti i 
ostali kristijanski narod i svećenici, koji su od pamtivjeka državne daće u njemu spa- 
dajuće milostinje, skupštine i za vjenčanja Mitropoliji i manastiru spadajuće pristoj- 
bine Mitropolitu uplaćivali, sada se tomu protive i plaćanju ustručavaju govoreći: 
Mi tebi ne damo, mi ćemo Papi i Rimu plaćati i dati', te ujedno zamolio da bi se 
glede toga zapovijed izdala, na temelju koga bi se u smislu postojećih zakona postu- 
pati imalo. 

Usljed koje zamolbe, nalažem Vam da u istim kotarima stanujući Latini 
(katolici), Madžari, Šokci, Arnauti i ostali drugi kristijanski narodi moraju godišnje 
dažbe, daće i Patriki i Mitropolitu spadajuće milostinje i za vjenčanja i sve ostale 
male i goleme pristojbine Mitropolitu uplaćivati i po običaju i ustanovljenom zako- 
nu davati. Ako bi se koji od svećenika tomu protivio i opirao, imade Mitropolit po 
svojemu običaju njega urediti, pokoriti bez da mu tkogod tomu na put stane. Nada- 
lje, isti Mitropolit kroz sumljiva i strašiva mjesta i lakše pristojbine sakupiti kad kad 
i odjeću promjene, te stoga neki zapovjednici: begovi, vojvode, muteselimi, subaše, 
putnici i drugi govoreći: “Ti si samo radi sakupljanja sebi novaca odjeću promijenio ', 
i stoga ga uznemiruju i diraju. Te Vam se nalaže da nikomu ne dopuštate da ga uz- 
nemiruju ulagam , spahijam, Janjičarim i ostali, čuvarima dopuštavat da svećenike 
jahajuće konje oduzimati smiju, i nemojte da bi se rada ovaki stvari više ovamo pri- 
tuživali, nego znadite i na ovo moje pismo oslonite se. 

Pisano dne 15. šabana 1104. ( 1693.) godine u logoru polja Bilegrada.“ (60) 


——.-.-...xkkmommmmpoo)) 


99) Izražavam zahvalnost i arhivistima Arhiva Hercegovine u Mostaru na uvidu u regesta doku- 
menta na turskom jeziku. Isto tako zahvaljujem gosp. Hivziji Hasandediću na rukopisu ref 
gesta turskih dokumenata. 

60) ARHIV Hercegovine, AT, 2/73. 


Sadržaj navedenog fermana je rječit. 

Tužitelj je najviši pravoslavni crkvenodostojanstvenik. Optuženi su katolici 
sa svojim svećenicima. Njihova krivnja je što ne plaćaju patrijarhu i, konkretno, ma- 
nastiru u Dužima takse. Obrazloženje da su to od pamtivjeka plaćali. Otežavajuća 
okolnost je izjava da će oni to plaćati papi i Rimu. Presuda s najviše instance glasi 
da katolici moraju “godišnje dažbe, daće i Patriki i Mitropolitu spadajuće milostinje 
i za vjenčanja i sve ostale male i goleme pristojbine Mitropolitu uplaćivati i po obi- 
čaju i ustanovljenom zakonu davati". Ovlaštenje se daje mitropoliti da može sveće- 
nike, koji se budu navedenom protivili, “urediti, pokoriti bez da mu kogod na put 
stane''. Komentar nije potreban. A sve se to činilo da katolike prevedu na pravo- 
slavlje. 


b) FRANJEVAČKA OBRANA 


Prvi do sada poznati orijentalni dokumenat, kojim sultan zaštićuje katolike 
od pravoslavnih crkvenodostojanstvenika , datiran je u Carigradu 17. kolovoza 1498. 
Potrebno je prije citiranja cijelog dokumenta upozoriti da je izdavanju tog doku- 
menta prethodila terenska akcija pravoslavnih crkvenodostojanstvenika da podvrgnu 
katolike pod svoju jurisdikciju. A prije te akcije dobiven je odgovarajući sultanov 
dokumenat. Prije izdavanja tog dokumenta prethodila je molba, a prije molbe plan 


da Pravoslavna crkva proširi svoju jurisdikciju na sve podanike dokle god se proširi 
osmanlijska vlast. Ili obrnuto, od plana i ideje išlo se preko molbe, dobivanja ferma- 
na na akciju. 


Ferman iz god. 1498. glasi: 


“Bajazit sin Mehmed - hanov, vazda pobjedonosan! Ponosu kadija i sudaca, 
majdanima šerijata i odredaba, kadijama Novog Brda i Srebrenice - da bi im vrline 
trajne bile! 

Kada stigne uzvišeni carski biljeg, primite na znanja da su sada stanovnici 
Novog Brda i Srebrenice poslali na moju Portu svoga čovjeka koji je ovako izvijes- 
tio: *Do sada patrijarsi i mitropoliti nisu običavali da se miješaju (u prava) naših sve- 
ćenika (franjevaca). Sada su, međutim, došli, pobirali svoj prinos (akče) i vršili nasi- 
lja i nepravdu. To (tako) ranije nije bilo". Dalje je izvijestio ovako: “Njihova vjera i 
vjerski obredi ne vrijede među nama". 

Sada naređujem da ove slučajeve kako treba ispitate i izvidite pa nastojte da 
i od sada bude onako kako je prije bilo i da nikako ne postupite drukčije, a ako su 
protivno običaju pobirali njihove prinose (akče), preduzmite da se odmah natrag 
vrati; one koji se budu protivili i opirali, ukorite; one pak, koji ne poslušaju, popi- 
šite i ovamo dostavite, i nakon što pregledate ovaj carski ferman, ostavite ga u ru- 
kama stanovnika Srebrenice. Vi pak oslonite se na uzvišeni znak." (61) 


61) H. ŠABANOVIĆ, “Turski dokumenti u Bosni iz druge polovine 15. stoljeća". Istorijsko - 
pravni zbornik, sv. 2/1949., str. 177. Dokumenata sa sličnim sadržajem na turskom jeziku 
ima u Franjevačkim arhivima u Fojnici, Makarskoj, Zaostrogu, Živogošću i Mostaru. 

Upada u oči da je prvi poznati protest protiv akcije pravoslavnih crkvenodo- 
stojanstvenika potekao iz Srebrenice, koja je, između ostalog, utisnula takav pečat 
franjevačkoj zajednici na Balkanu da je njihova zajednica dobila - a djelomično još 
i danas nosi - ime Bosna Srebrena. Tu je dugo vremena bilo sjedište uprave iste pro- 
vincije, a franjevci koji su, nakon dobivene Ahdname (1463.), jedini ostali među 
katoličkim stanovništvom pod Turcima, nastavili su svoju pastirsku dužnost ne sa- 
mo pastoriziranja katolika, nego su bili njihovi čuvari i zagovornici. Navedeni fer- 
man postaje franjevcima najprije u naznačenim mjestima, a potom i na ugroženom 
prostoru pravna podloga u obrani katolika. 

Iz dokumenata, koji su slijedili, vidi se kako su pravoslavni crkvenodostojan- 
stvenici stavljali naglasak da citirani ferman vrijedi samo za navedena dva mjesta, a 
ne za ostalo područje, pa su se već početkom 16. stoljeća pojavili slični slučajevi. 


€) MATRIJALNI I OSOBNI GUBITCI U 16. STOLJEĆU 


Tijekom 16. stoljeća poznato je preko četrdeset dokumenata sličnoga sadr- 
žaja. U istom stoljeću dolazi do rušenja franjevačkih samostana u Hercegovini - ono- 
ga u Konjicu, te u Mostaru, Ljubuškom i Blažuju kod Duvna, dok je, čini se, onaj u 
Novom srušen koncem 15. stoljeća . Srušene su samostanske crkve, pa čak i križevi 
koji su bili podizani na raskršćima puteva (62). Te akcije je pratila stroga zabrana o 
njihovom obnavljanju za katolike. U istom stoljeću na području istočne Hercegovi- 
ne grade se pravoslavni manastiri. Katolicima se ne dopušta ni misliti o obnavljanju 
svojih vjerskih zgrada i obilježja, a pravoslavni, čini se, uz nadzor i blagoslov iste 
turske vlasti, podižu nove vjerske objekte. 

Prije konačnog odgovora na ovo dvostruko držanje turskih vlasti potrebna 
su istražianja dokumentacije u centralnom carigradskom arhivu. Ipak , može se nas- 
lutiti da neće biti nikakvo iznenađenje kada se otkrije da su neki pravoslavni crkve- 
no-dostojanstvenici umiješani u akciju katoličkih i franjevačkih stradanja u Herce- 
gOVini a i šire u 16. stoljeću, Odlučujući događaj za uspon Srpske pravoslavne crkve 
povezan je, prema Siidlandu, uz politički uspon bivšeg pravoslavca, poznatog pod 
imenom Mehmed - paša Sokolović. Primivši islam i laktajući se 
među islamiziranim sunarodnjacima, Mehmed se probio sve do službe velikog vezira 
u Carigradu. Godine 1557. Mehmed Sokolović obnavlja Pećku parijaršiju. Za patri- 
Jarha postavlja svoga brata Makarija. Tako se u rukama dvojice rođene braće nalazi 


..=.=-=z=>=2=2z2z3zoooo)) 


62) Usp. Kanuni i Kanun-name za bosanski, hercegovački, zvornički, kliški, crnogorski i ska- 
darski sandžak... Sarajevo 1957. Izd. Orijentalni institut, serija I. Popis iz god. 1516. dje- 
lomično glasi: “Podignute su crkve u nekim mjestima, u kojima one nisu postojale od sta- 
rog nevjerničkog vremena. Neka se takove novopodignute crkve dadnu porušiti:a oni ne- 
vjernici i duhovnici, koji boraveći u njima, uhode stanje i dojavljuju u nevjerničke zemlje 
neka se kazne strogo i neka se kazne teškim tjelesnim kaznama. 
Neka se poruše krstovi (križevi) koji su postavljeni na putevima i neka se ne dopušta da ih 
ubuduće postavljaju. A ako ih postave, neka se kazne tjelesnom kaznom oni koji to urade( 
A onaj kadija u čijem se kadiluku to dogodi pa to ne zabrani i ne srpiječi, to će biti razlog 
da ga se svrgne...“ (str. 31). | 

duhovna i politička vlast i na ovom dijelu okupiranog Balkana. Zanimljivo: dva bra- 
ta - po imenu, reklo bi se jedan pravoslavni, drugi musliman - što u duši ne mora bi- 
ti - usmjeruju povijest srpskog naroda i njihove Pravoslavne crkve s jedne, i Osman- 
lijskog carstva na ovim područjima, s druge strane. Planirana pravoslavizacija kato- 
ličkog stanovništva, pod plaštem turske vrhovne vlasti, u 16. stoljeću imala je svojih 
uspjeha na području Bosne, Crne Gore i istočne Hercegovine. Međutim, taj prijelaz 
u istočnoj Hercegovini nije jedinstven ni pojedinačan događaj, nego se odvijao u 
sklopu ostalih, po Katoličku crkvu teških povijesnih okolnosti na ovom području i 
bio je samo korak naprijed u planiranoj akciji. To je bio nastavak onoga što je Pra- 
voslavna crkva s uspjehom ostvarila na području južnog Jadrana i Crne Gore (63). 
Evo i nekoliko pojedinosti. 

Godine 1567. franjevci iz Ljubuškoga, Zaostroga, Makarske, Srebrenice, Liv- 
na i drugi kršćani poslali su tužbu sultanu Selimu. Isti sultan izdao je ferman u kome 
obnavlja sadržaj fermana svog oca Sulejmana i ponovno zabranjuje da “patrijarsi, 
mitropoliti i episkopi grčkih i srpskih nevjernika" uzimaju poreze od svećenika ka- 
toličke vjere i da posižu za njihovim dobrima (64). 

Nekoliko godina kasnije (1575.)knezovi sela Duvanjske i Imotske krajine tu- 
žili su na šerijatski sud u Mostaru mitropolitu Savetina Sokolovića da “sa 12 konja- 
nika hoda po carskom vilajetu" i katoličkim selima nameće poreze 15 - 20 i više 
groša, pa čini razna nasilja, a između ostalog, “objesio o prstima fra Ivana, svećenika 
iz nahije Imota" (65). ' 

Oko iste godine u Popovu je bilo “*oko 380 (katoličkih) kuća, koje su prešle 
na raskol, jer nisu imale svoga pastira, ni biskupa... I od 12 (katoličkih) crkava, njih 
4 prisvojili su raskolnici, ponajviše oni, koji su sami prešli na raskol. I to se sve dogo- 
dilo, jer nisu imali vlastitog biskupa, koji bi mogao braniti prava Crkve" (66). Izrav- 
na potvrda o prevođenju na pravoslavlje crnogorskih plemena nalazi se kod Sime Mi- 
lutinovića. On ističe: “Preuzvišeni mitropolit Rufim (vjerojatno Rufim I. - 1593 - 
1639.) iskazao je pravoslavnoj vjeri posebnu uslugu i ujedno je znatno unaprijedio 
srpstvo time, što je iz rimske vjere povratio na istočno pravoslavlje plemena Kuči, 
Bratonožiće i Drekaloviće..." (67). 

God. 1633. misionar Juraj Vušković obišao je plemena Bjelopavlića i Gruda 
te napisao svoje dojmove. Prema njegovom svjedočanstvu katolici su ga svuda pri- 


63) Opširnije s odgovarajućom poznatom dokumentacijom za akcije tijekom 16. stoljeća vidi: 


A. NIKIĆ, “Franjevci - zaštitnici naših katolika pod osmanlijskom vlašću (do 1597.)"" , 
Tavelić, 21/1981., br. 1, str. 9 - 18. 
64) Isto, str. 15. 


65) D. MANDIĆ, Acta ..., str. 37 - 38. 


66) AP.,SOCG, sv. 146, f. 236r. U isto je vrijeme, čini se, na pravosalvlje prešlo i Zažablje - 
sela oko planine Žaba na granici Hercegovine i Dalmacije, od Neum - Kleka do Hutova (Is- 
to, sv. 264, f. 516r). Njih je početkom 17. stoljeća vratio na katoličku vjeru mještanin fra 
Blaž iz Graca. (A. NIKIĆ, “Izvještaj fra Blaža iz Graca, iz god. 1624""., Kršni zavičaj, br. 8, 

. str. 15 - 22). 

67) Preuzeto od K, DRAGANOVIĆ, “Masovni prelazi...", Vrhbosna, 54/1942., str. 54. Milu- 

tinović ovdje ističe Rufimovu uslugu pravoslavlju. On se dotiče "povratka" navedenih ple- 


mena na pravoslavlje. Međutim, ni sam pisac nije se potrudio da bi dokazao kada su nave- 
dena plemena napustila pravoslavlje?! 

mali s neopisivom radošću i tužili se na svoju zapuštenost zbog nedostatka katolič - 
kih svećenika (68). 

U drugom pismu, od 16. lipnja 1635. isti misonar opisuje kako je posjetio 
katolike u području rijeka Zete i Morače. To je, koliko je poznato, posljednji doku- 
menat u kome se spominju katolici u srednjoj Crnoj Gori. Malo kasnije obistinjuje 
se Vuškovićevo predmjevanje ““da će većim dijelom postati šizmatici" (69). 

Na području južnog Jadrana 19. lipnja 1634. god. fra Donat Jelić piše da je 
posve katoličko mjesto Spič kod Bara, s više od 120 kuća, zbog nestašice katolič- 
kog svećenstva, većim dijelom već pravoslavizirano. U susjednom selu Sosini, nastav- 
lja Jelić, ima oko 340 kuća “te su mnogi, dapače većina, da ne kažem svi“ iz istih 
razloga zaraženi pravoslavnim obredima i običajima. Fra Donat je, uz velike opas- 
nosti i neprestana progonstva “pravoslavaca više nego barbara“, kroz tri godine bio 
u životnoj opasnosti (70). 

Vratimo se na hercegovačko područje. 


d) NOVE AKCIJE 


O akcijama pravoslavnih crkvenodostojanstvenika - patrijarha, mitropolita i 
vladika - da tijekom 17. stoljeća podvrgnu katolike pod svoju jurisdikciju na pod- 
ručju, što su ga pastorizirali franjevci Bosne Srebrene, poznato je 29 turskih doku- 
menata. Kronološki, što ipak govori mnogostruko, dokumenti su izdavani ovim re- 
dom: 1604., 1610., 1613., 1614., 1615., 1618., 1619., 1622., 1623., 1626., 1627., 
1629., 1635., 1648., 1653., 1661., 1662., 1665. 1667., 1668., 1669., 1671., 1672. 
1675.,1679., 1692., 1693. i 1697. god. (71) 

Daleko bi odvela analiza svakog poznatog dokumenta što su mi poznati tije- 
kom 17. stoljeća, ipak dobro je pokušati upozoriti na nekoliko glavnih događaja. 

Još godine 1567. franjevci su podnijeli sultanu tužbu protiv pravoslavnih 
patrijarha i mitropolita koji “hoće s nama i s našim svetinjama i svim crkvenim pos- 
lovima da raspolažu, pa ih doista i preuzimaju“ (72). A kada su i dalje nastavili pro- 
goniti katolike, franjevci su 1614. god. preko dubrovačkih trgovaca proslijedili u 
Carigrad novu tužbu u kojoj stoji: “Metropliti po svojim “jasakčijama“ (slugama) 
ne dadu latinskom biskupu i ostalim papazima ići u njihove crkve i pohađati vjerni- 
ke. Na svakom ih koraku prate, pa čim podu u crkvu ili među svoj narod, dadu ih 
od njega rastaviti i traže od njih uz to još kojekakve novce..." (73). Pravoslavni crk - 


A AKA Pita ii 4. 

68)  AP.,SOCG., sv. 151, f. 366r - 367v. 

69) Isto, sv. 152, f. 205rv. 

70) Isto, f. 375rv. 

71) — Odgovarajući dokumenti čuvaju se u odgovarajućim franjevačkim arhivima (Fojnica, Ma- 
karska, Zaostrog, Živogošće...) i objelodanjeni kod: J. MATASOVIĆ, “Fojnička regesta"“ 
Spomenik SANU, 67/1930.; Vj. BATINIĆ, Djelovanje... sv. 2; J. JELENIĆ, Kultura ... 


sv. 1; Isti, Izvori za kulturnu povijest..., GZM, Sarajevo 1913.; S. ZLATOVIĆ, Franovci,. NS 


. 4 D. FABIANICH, Firmani... 1884. rao 
72) J. MATASOVIĆ, “Fojnička...““, 122, br. 172. c\\ o, 
73) Isto, str. 126., br. 233. sa U 


venodostojanstvenici su uspjeli uvjeriti Portu da su franjevci podložni rimskom papi 
(74) i da, od vremena do vremena, iz katoličkih zemalja dolaze uhode. Nakon toga 
nije za njih postojala nikakva prepreka da dobiju željene sultanove dokumente koji | 
ih ovlašćuju da podlože katolike i franjevce pod svoju jurisdikciju. S novim fermani- 
ma oni su dolazili u Bosnu i Hercegovinu i pokušavali provesti u djelo ono što su 
imali napisano na papirima. Opis jednog takvog posjeta nalazi se kod fra Stjepana 
Zlatovića: 

“Godine 1661. pećki patrijar grčkoga zakona dobi od Kapije ferman aliti na- 
redbu, da mu svi svećenici kršćanski imaju biti podložni i poslušni pod prietnju pe- 
depse. Ovu naredbu sarajevski mitropolit prikaza Cendipaši, koji i ako se bio po- 
turčio, održao je ipak neku naklonost naprama prvašnjem grčkom zakonu. On od- 
lučno naredi kadijam i drugim zapovjednikom neka točno vrše visoke naredbe, ter 
najprvo zabraniše franovcim vršenje službe Božje latinskim jezikom i obredom, a 
misle li ostati župnici, da se moraju iznova rediti grčkim obredom od njihovih vladi- 
ka. Franovci se nađoše u velikim mukah. Ne smjedoše se pokazati na javu, nego pre- 
obučeni kradomice moradoše se provlačiti kroz katolička sela i po gorah i dubravah 
sviet okupljati, svetu misu govoriti i svetotajstva dieliti. Crkve samostanske bijahu 
zatvorene, u njih se nije smjelo služiti, niti moliti. Dotle na tužbu redovnika bijaše iz 


Rima poslan kao apoštolski poslanik o. Frano Svimirović, koji došavši u Bosnu, 
kad je drugi paša zamienio Cedina, dokaza mu tvrdimi razlozi i prvašnjimi fermani, 
da onaj ferman Pećare ne mogoše se odnositi, nego na svećenike njegovog grčkoga 
zakona, a franovci buduć od njih neodvisni, nije ih mogao silovati, da mu se poko- 
rex; 

“Paša uvaži razloge i dokaze i izdade odsudu tumačeću carevu odluku, koja 
se ne odnašaše na katolike, nego na same grčke sliedbenike. Tada se crkve katoličke 
otvoriše i puk odahnu od nepravednog pritiska" (75). 

Ni ova, kao i ostale slične sudske rasprave nisu prošle bez izdatala. Na slič- 
nom suđenju primjerice god. 1669. u Sarajevu franjevci su izgubili “oko 700. 000 
- to jest sedam tovara jaspri'' a i pravoslavni su puno novca morali platiti" (76). 

Uza sve to pravoslavni crkvenodostojanstvenici nisu odustajali od svojih pla- 
nova. Stoga se i na Hercegovinu mogu primjeniti riječi biskupa Ogramića iz godine 
1672. Biskup se, naime, tuži Kongregaciji: pravoslavni ““nas neprestano progone..." 
(77). “Raskolnici s veoma opakim njihovim vladikom'", nastavlja biskup Ogramić, 
“ili njihova obreda biskupom ne prestaju naše katolike kod Turaka ljuto progoniti, 
sileći ih da prijeđu na njihov obred i plaćaju im prireze. U tu svrhu prečesto od turs- 
kog cara donose veoma stroge povelje pomoću kojih na turskim sudovima sile nas 
da ostavimo našu svetu Crkvu i njima se podložimo“ (78). U tim pothvatima pravo - 


74)  —AP., Acta, sv. 3, ff. 224v - 225r. 

75) S. ZLATOVIĆ, Franovci... str. 64. 

76) Usp. Ć. TRUHELKA, “Fojnička kronika", GZM, 21/1909., str. 456. Međutim, u AP, SC, 
Bosnia, sv. 1, f. 356r stoji da se potrošilo 800. 000 jaspri. Taj podatak preuzima i Batinić 
(sv. 2, 134). Arhivski podatak, a vjerojatno i kod Batinića, odnosi se na god. 1662. 


77) JS. JELENIĆ, “Spomenici kulturnog rada bosanskih franjevaca“'.,,Starine, 36/1918., str. 
135. AP., SC, Bosnia, sv. 2. 


78) Prijevod preuzet od: D. MANDIĆ, Etnička povijest... str. 486. 

slavci su imali i uspjeha. 

Za vrijeme zasjedanja franjevačkog starješinstva u Rami, 5. rujna 1673. pred- 
stavnik iz primorskih samostana upoznao je ostale članove nove provincijalne upra- 
ve da je na područje Makarske biskupije u pratnji sultanovih ljudi, s fermanom u ru- 
ci stigao patrijarha. Uz katolike i franjevce OVOg puta patrijarha je tražio da i katoli- 
čki biskupi priznaju njegovu jurisdikciju. “Uz to nam Javljaju tužnu vijest", stoji u 
dopisu od 8. rujna 1673. “(...) da se Gabela podložila, a imotski samostan je izgubio 
80. 000 bajachi (jaspri) tekućeg novca", a isto toliko su izgubili i duvanjski katoli- 
ci (79). | 

Da se zaštite od poteškoća, koje su se ponavljale gotovo “svake godine" (80) 
franjevcima su pomagali dubrovački ambasadori (81). Franjevačka zajednica u isto 
vrijeme šalje svoje predstavnike u Carigrad (82), izvještava Kongregaciju o događa- 
Jima i zajmovima (83), moli pomoć (84), preporučuje se u zagovor katoličkih am- 
basadora u Carigradu (85). Najradosnija obavijest u tim jadima bila je da se u Cari- 
gradu spor završio u korist katolika (86). | 


€) PREVJERA TREBINJSKE BISKUPIJE 


Početkom 16. stoljeća Trebinjska biskupija imala je veliki broj katolika, te 
kaptol i benediktinski samostan u Čičevu (87). Tijekom navedenog stoljeća pravo- 
slavci podižu svoje samostane u Tvrdošu (1509.), Zavali (1514.) i Žitomislićima 
(1563.) (88), a broj katolika biva sve manji. U dokumentima biskupa Krizostoma 
Antića (1615 - 1647.) nema ni spomena što je bilo s tamošnjim katolicima. Među- 
tim, iz drugih suvremenih dokumenata saznaje se da su katolici prelazili na pravo- 
slavlje. Tako 1624. god. navode se i razlozi pravoslavizacije. To su: 


1.- uzurpiranje biskupskog sjedišta sa strane mrkanjskih biskupa; 


79) AP., SC., Bosnia, sv. 2, f. 189r, 

80) Isto, Acta, sv. 51, f. 165r. 

81) Isto, SC, Bosnia, sv. 2,f.336rv, 339rv + duplikat f 337-8 i Bosnia, sv. 4,f. 414r. 

82) Na generalnom sastanku u Rimu, 20. svibnja 1679. zaključeno je o Bosni: 1.- “Dozvoljava 
se Provincijalu, da može poslati braću po cijelom Rimskom carstvu sakupljati milostinju za 
otkup založenog crkvenog ruha i za Odijelo braće i_2.- Provincijal može poslati u Carigrad 
dvojicu braće, koji će “paziti na dnevne zasjede Grka: i sprečavati ih...""', D. MANDIĆ, Fra- 
njevačka Bosna..., str. 201 - 202. 

83) Uz navedene odgovarajuće dokumente može se usporediti i: AP., SC, Bosnia, sv. 2, ff. 96r, 
182r, 189rv, 336r - 339r: Bosnia, sv. 3, ff. 205rv, 241r, 253 - 254 r; Bosnia, sv. 4, ff. 29r, 
33r, 35r, 45r, 466r - 449r, 559r - 560r i Acta, sv. 63, ff 119rv. 

84) Isto, Acta, sv. 63, f. 119rv. Uz to većina izvještaja završava molbom za pomoć. 

85) Usp. AP., SC, Bosnia, sv. 4, f. 88rv - zahvala francuskom ambasadoru na pomoći što ju je 
pružio fra Stjepanu od Jajca i gosp. Jakovu Brnjakoviću. | 

86) Isto, Acta, sv. 63, f. 198r. | 

87) Usp. K. DRAGANOVIĆ, “Otpad katolika biskupije trebinjske“', Vrhbosna, 54/1942., str. 
171; Isti, “Zadnji katolici u okolici Trebinja", Napredak, 26/ 1936., str. 159 - 166. i A. 
NIKIĆ, “Južnoistočna Hercegovina prije 300 godina“, Kršni zavičaj, br. 7 (1974), str\. 
4-7. 

88) Usp. K. DRAGANOVIĆ, “Otpad...“, str. 175 s odgovarajućom literaturom. 

2.- nepohađanje vjernika koji su pod turskom upravom; 
3.- protjerivanje franjevaca “Koji su služili te duše već gotovo 350 godina" i 
4.- manjak drugih svećenika (89). 


Biskup Antić 1616. god. izvještava Rim da u Trebinju, Čičevu, Ljubomiru, 
Dračevici, Popovu i Zažablju, te po svoj biskupiji još ima ostataka katolika koji žive 
pomiješani s pravoslavnima. Kasnije (1629.) biskup Medvjedović piše da su katolici 
oko Novoga (Dračevice), zatim velika bratstva Bobana i Zurovića prešla na pravo- 
slavlje zbog odsutnosti i nebrige trebinjskog biskupa (90). Biskup Restić piše 1639. 
god. da je u Zurovićima 7 katoličkih kuća prešlo na pravoslavlje zadnjih 25 godina. 
Isti biskup potvrđuje i navodi otpad katolika u Novom (91). 

Luka Natalis izvještava Rim da u Zurovićima ima još 130 katoličkih osoba u 
15 katoličkih kuća (92). Četiri godine kasnije (1644.) fra Josip M. Buonaldi izvješ- 
tava da je u tom području nedavno na pravoslavlje prešlo 15 katoličkih kuća, a na 
islam dvije (93). 

U Buonaldijevu izvještaju katolici su živjeli u Slavogostima, Jasencu, Grepci- 
ma, Kalađurđevim, Berojevićima, Orahovu i Vučićanima. Za Orahovo Buonaldi veli 
u pismu od 22. srpnja 1644. “da u cijelom selu još nitko nije primio sv. krizme, pa 
ni starci od 90 godina" (94). Isti pisac, nakon popisa pojedinih katoličkih mjesta i 
kuća s malim brojem katolika, zaključuje: “Pošto su dugo vremena ostali bez sveće- 
nika i sv. sakramenata, mnogi pređoše na grčki zakon, drugi se opet poturčiše, a pu- 
no ih umrije bez utjehe svete vjere" (95). Za vrijeme svog pohoda Buonaldi je našao 
samo 15 katoličkih kuća sa 135 odraslih na području Zurovićkog kraja. 


Matej Martini svojim pismom od 26. srpnja 1644. god. svjedoči o uspješ- 
nom radu dominikanca fra Josipa Buonaldija. To potvrđuju još svećenik Lovro Ve- 
cchi i dubrovački nadbiskup Ivan Restić. Katolici su u trebinjskom kraju uglavnom 
prešli na pravoslavlje do polovice 17. stoljeća (96). 

Već je spomenuto da je oko 1575. god. u Popovu “oko 380 (katoličkih) ku- 
ća“ prešlo na pravoslavlje (97). Početkom 17. stoljeća fra Blaž iz Graca na tom pod- 
ručju obnovio je ne samo kamene crkve, nego i živu Crkyu - u vjernicima. U najma- 
nju ruku nerazborito uklanjanje franjevaca iz te sredine i postavljanje drugih sveće- 


89) Kako je spomenuti biskup živio van granica svoje biskupije, moguće, nije se usuđivao pisati 
o propasti biskupije. Da je pisao, očekivat bi bilo, da će ga iz Rima ukoriti i narediti mu da 
stanuje u granicama svoje biskupije. O prijelazu na pravoslavlje nalaze se dokumenti u: AP. 
SOCG, sv. 58 i 151. A razlozi se spominju u sv. 262, ff. 189 - 1921 sv. 264, f. B1llrv. 
Usp. A. NIKIĆ, “Izvještaj fra Blaža iz Graca iz godine 1624", Kršni zavičaj, 8 (1975), str. 
35 - 48. | 

90) Ap., SOCG, sv. 262, f. 320r. O tome su pisali povjesničari K. Draganović (“Otpad“... 
172) i D. Mandić (Etnička... str. 460). 

91) AP., SOCG, sv. 264, f.511r. 

92) Isto mjesto. Usp. B. PANDŽIĆ, De dioecesi... str. 52, bilj. 3 i 5. 

93) AP., SOCG, sv. 127,1. 161r. 

94) Usp. K. DRAGANOVIĆ, “Otpad... str. 162 - 163. 

95) Isto, str. 165. 

96) Isto, str. 166. U okolici Trebinja nije bilo nijednog katolika. Usp. A. NIKIĆ, “Jugoistoč- 
na... ', str. 8 - 20. 

97) AP.,SOCG, sv. 146, f. 263r. 


42 


nika za župnike, s vremenom, bio je uzrok da su katolici na području župa Gradac i 
Ravno prelazili na pravoslavlje (98). 

Prema izvještaju biskupa Andrijaševića iz god. 1629. saznaje se da je pravos- 
lavni mitropolita prije nekoliko godina u selima Dračevici i Dubljanima od 60 kato- 
ličkih kuća njih 51 preveo na pravoslavlje (99). Prema istom izvještaju u Čvaljini i 
Zavali, radom pravoslavnih kaluđera u Zavali, prešle su na pravoslavlje 32 kuće. Tu 
je još preostalo samo osam katoličkih kuća ( 100). 

Prema podacima iz 1644. god. u Popovu je živjelo, među pravoslavcima i 
muslimanima, “više od 157" katoličkih kuća s 1000 i više odraslih katolika - onih 
za primanje sakramenata ispovijedi i pričesti (101). 

O katolicima u ostalim mjestima istočne Hercegovine u 17. stoljeću nije poz- 
nato više podataka, ali postoji više dokaza da ih je i tamo bilo. Tako za stolački kraj 
postoji arheološki dokaz. Naime, u ruševinama kod pravoslavne crkve sv, Bogorodi- 
ce u Vidoštaku, selo Poprati kod Stoca, pronađen je srednjovjekovni kipić Blažene 
Djevice Marije s Djetetom u krilu (102). Kako pravoslavni ne upotrebljavaju kipove 
u crkvama, taj nalaz upućuje da je na tom mjestu prvotno bila katolička crkva. Na- 
dalje, 1534. god. vlaški vojvoda Radoje Hrabren obnovio je katoličku crkvu sv. Ni- 
kole u Trijebnju i uredio je za pravoslavnu službu Božju (103). Prelaz stolačkih ka- 
tolika na pravoslavlje, bez ikakve sumnje, zbio se prije 1563. god. kad je Vojvoda 
Milisav Hrabren osnovao pravoslavni manastir u Žitomisliću (104). God. 1627. bi- 
skup fra Dominik Andrijašević posjetio je stolački kraj i zapisao da u Dubravama i 
Podveležju živi samo 250 katoličkih kuća, među velikim brojem muslimana i pra- 
voslavnih. Biskup Andrijašević ističe da katolici u ovom kraju za 10 do 12 godina 
nisu vidjeli katoličkoga svećenika, pa su koji put išli na pravoslavnu liturgiju i kod 
njih se vjenčavali (105). Dvije godine kasnije isti biskup je zapisao da u Dubravama 
ima 60 katoličkih kuća i da je taj kraj veoma napučen raskolnicima i muslimanima. 
U Vidovu Polju kod Stoca tada je još bilo 6, a u Podveležju 60 i u Blagaju 6 katolič- 
kih kuća (106). Iz Nevesinja je rodom trebinjski biskup Toma Budislavić. Bio je 
učen liječnik te je liječio i samoga sultana. Osnovao je kolegij u Dubrovniku i osta- 
Vio mu svoja dobra. On je umro 1608. god. (107). Godine 1629. biskup Andrija- 
šević ne spominje katolike u Nevesinju, pa se može naslutiti da ih tada nije ni bilo, 
ili spomenuti biskup nije zalazio na to područje. 

—___— 


98) Usp A. NIKIĆ, “Izvještaj... str. 19 + 21 — i tekstiz Restićeva izvještaja (AP, SOCG, sv. 
264,1. 511rv). 

99) Usp. K. DRAGANOVIĆ, “O tobožnjoj...“, str, 63. 

100) Isto mjesto. 

101) AP., SOCG,sv. 127, 4. 161r kod D. MANDIĆA, Etnička..., str. 464. 

102) Ć, TRUHELKA, "Stari hercegovački natpisi", GZM, 4/1892., str. 113 - 114. 

103) Usp. M. VEGO, GZM, 17/1962, NS, str. 195. 

104) Usp. Narodna enciklopedija SHS, sv. 4, str. 1338. 

105) AP., SOCG, sv. 146, 1. 264r. i 

106) Usp. K. DRAGANOVIĆ, “O tobožnjoj..."", str. 55 i dalje. 


107) Usp. Isti, “Donja Hercegovina prije 300 godina“, Napredak, 24/1935., str. 136. i B. BAN 


NDŽIĆ, “Trebinjski kolegij u Duborvniku"', Kršni zavičaj, br. 9 (1976), str. 32.- 370. Z 

Nakon što je, uglavnom, prestala pravoslavizacija katoličkoga stanovništva u 
istočnoj Hercegovini - preostala je vrlo mala, ali hrabra katolička zajednica - i zapo- 
čeo kandijski rat (1645.), pravoslavno svećenstvo izlazi snovim planom da bi i pre- 
ostale katolike u Hercegovini preveli na pravoslavlje. Na poseban način da bi se pro- 
širili na područje zapadne Hercegovine gdje su se njihovom planu uspješno supros- 
tavljali franjevci. Taktiku su promijenili, a cilj zadržali. Kada nisu uspjeli taj cilj pot- 
puno ostvariti uz pomoć Porte, planirali su ga ostvariti uz pomoć Rima. Pošli su u 
novu akciju s “*planom" uspostavljanja jedinstva s Katoličkom crkvom. 

Da stupe u kontakt s Rimom, dvojica kaluđera došla su misionaru fra Josipu 
Buonaldiju, iznijeli mu svoj plan o jedinstvu i zamolili da on napiše pismo Kongrega- 
ciji za raširenje vjere u Rim i preporuči joj dvojicu kaluđera koji žele poći sv. Ocu 
papi. Fra Josip je ispunio njihovu želju i napisao preporučeno pismo (108). Kongre- 
gacija je pismo primila i odgovorila da se zbog ratnih opasnosti i turske granice za 
sada, bez opasnosti ne mogu primiti (109). 

Prije nekoliko godina Mardarije, vladika Makedonije, Crne Gore i Cetinja u 
ime svih vjernika, pratnje, vojvoda i poglavara pred opunomoćenim svjedocima Ka- 
toličke crkve, u manastiru Prikazanja Blažene Djevice Marije, 28. rujna po starom ili 
8. listopada 1640. po novom kalendaru potpisao je ispovijest vjere i tako stupio u 
zajedništvo s Katoličkom crkvom (1 10). Kada su odgovarajući dokumenti s poprat- 
nim pismom stigli u Rim, Kongregacija za raširenje vjere, na sjednici od 4. siječnja 
1641., saznala je da će, nakon što su već dvojica kaluđera bila u Rimu, čim okolnos- 
ti dozvole, i sam vladika Mardarije doći i pokloniti se Papi. Nadalje, ista je Kongre- 
gacija saznala da vladika u dogovoru s katoličkim dostojanstvenicima planira uspos- 
taviti jedinstvo i između pećkog patrijarha i Rima (11 1). 


Razvoj događaja, čini se, nije dopustio da se ostvare planirane akcije, nego se 
stupilo u vezu samo s pravoslavnim ckrvenodostojanstvenicima na području koje 
graniči s Mletačkom republikom. Traženje preporuka za Rim kod katoličkog sve- 
ćenstva daje naslutiti raspoloženje kršćanskog stanovništva da očekuje dolazak Mle- 
čana i bojazan pravoslavnih kaluđera da se većina njihova stada, koje je došlo s ka- 
toličanstva, ne bi vratila na prvošnju - katoličku - vjeru. 

I dok se još uvijek nije znao rezultat dugogodišnjeg kandijskog rata za pod- 
ručje Hercegovine, iguman manastira Tvrdoš kod Trebinja piše pismo papi Aleksan- 
dru VII. i moli ga da li može doći u Rim s trojicom ili četvoricom svojih monaha da 
iskažu poslušnost sv. Stolici i prikažu svoje potrebe (112). Pismo je proslijeđeno 


108) AP., SOCG, sv. 126, f. 264r. O cijeloj akciji može se usp. B. PANDŽIĆ, De dioecesi... 
str. 58 - 63. i dokumenti kod D. MANDIĆA, Acta..., str. 161, 166, 167, 168, 173, 182, 


187, 188, 190, 194, 195, 198, 199, 201, 203, 204, 205 i 206 - navedeni su početci do- 
kumenata. 


109) AP., Acta, sv. 16, f. 327r, br. 13. 

110) Isto, SOCG, sv. 125, ff. 330r - 353r. Tu se nalaze originali i prijevodi odgovarajućih do- 
pisa i ispovijesti vjere. 

111) Isto, f. 344v i 345v. 

112) Isto, Acta, sv. 29, ff. 58r - 59r. 

Kongregaciji za raširenje vjere, koja je na svojoj sjednici od 23. veljače 1660., izme- 
đu ostalog, zaključila: “Ako dođu neka se rado prime" (113). 

Prije 7. ožujka 1661. iguman manastira Tvrdoš stigao je u Rim s pismom 
svoga brata mitropolite Vasilija. Priznali su jedinstvo. Iguman je potom zatražio od 
Kongregacije: 


1.- kakav nabožni dar s odgovorom na Vasilijevo pismo, 

2.- preporučio se kršćanskim knezovima, 

3.- molio novčanu potporu za putne troškove i 

4.- predložio da dvojica njihovih studenata budu primljena u koji rimski ko- 
legij na daljnje studije (114). 

Papa je odgovorio na Vasilijevo pismo i preporučio ga Dubrovačkoj republi- 
ci (115). Iguman Ćiril dobio je za putne troškove 70 skudi te križ i kalež na poklon 
od Kongregacije. Na rastanku bi dogovoreno da svake četvrte godine dolaze u Rim 
po dvojica kaluđera da bi obnovili ispovijest vjere (116). 

Zbog ratnih neprilika tek god. 1671. stigla je u Rim nova delegacija pravo- 
slavnih kaluđera iz Tvrdoša (117). Slijedeće godine i manastir Zavala poslao je dvo- 
Jicu svojih kaluđera u Rim da obećaju poslušnost sv. Ocu papi i potpišu ispovijest 
vjere. Kada su to učinili, dobili su darove i vratili se u Hercegovinu (118). Međutim, 
u popratnom psimu što ga je po kaluđerima iz Zavale poslao biskup fra Ante Primi 
(Prvić), Kongregacija je posumnjala u iskrenost takvih ispovijesti (119), te radi veće 
sigurnosti, obratila se za mišljenje i bosanskom biskupu fra Nikoli Ogramiću, koji se 
tada nalazio u Rimu. 

U svom odgovoru biskup Ogramić istakao je da su oni kaluđeri pravi šizmati- 
Ci. Njihov dolazak u Rim nema za cilj da izraze poslušnost Papi, nego da dobiju nov- 
čanu pomoć i darove od istog pape. “Kaleže zatim“, piše biskup Ogramić, “prodaju 
Turcima..." pa “istim Turcima govore isto što (i) drugim rečenim našim katolicima, 
to jest da im papa daje porez kao podložnik njihova patrijarha , i da još više, isti pa- 
pa zapovijeda, da isto to činimo i mi ostali latini (katolici)...", S novcem što ga do- 
biju zatim idu u Carigrad i kupuju od Porte fermane “protiv bijednih katolika", Oni 
tvrde da papini skudi više mogu, nego sav ostali novac, na primjer “da više mogu 
učiniti protiv istih katolika s deset papinih skudi, nego s tisuću drugih". Biskup Og- 
ramić, konačno, naglasio je da navedena akcija ide na “veliku sablazan i štetu među 
onim pobožnim vjernicima" (120). 

Pismo biskupa Ogramića ozlojedilo je kardinale, tako da su 4. svibnja 1676. 
zaključili da se kaluđerima za putni trošak dadne 70 skudi za obojicu i da se zatraže 


“maLLa, 


113) Isto, f. 59r, 

114) Isto, sv. 30, f. 23v. Navedeno slijedi iz zapisanih odgovora. 

115)_Usp. D. MANDIĆ, Acta..., str. 167 - 8.- pismo Vasiliju i str. 168 - pismo Dubrovačkoj re- 
publici. 

116) Isto, str. 186 - 190 i AP, Acta, sv. 46, f. 88v - 90r. 

117) AP, SOCG, sv. 436, f. 188rv i 186 - 8r prijevod. 

118) Isto, ff. 183rv i 184rv - preporuke biskupa Prvića. 

119) Isto, f. 183rv. X? 

120) Isto, sv. 459, f. 127rv. \J 

odgovarajuće informacije i od dubrovačkog nadbiskupa i trebinjskog biskupa (121). 

Dvije godine Kasnije manastir u Mileševu odlučio je poslati i dvojicu svojih 
kaluđera u Rim da u ime svih tamošnjih kaluđera izraze poslušnost sv. Ocu. Iako su 
napisali i posebnu ispovijest 28. lipnja 1678., ipak , iz navedenih razloga Kongregaci- 
ja za raširenje vjere nije ih primila (122). Ne znajući za Ogramićevo upozorenje na 
razloge dotadašnjih pothvata navedenih pravoslavnih kaluđera, 1682. god. i kalude- 
ri iz Žitomislića su uz preporuku hvarskog biskupa, poslali svog igumana da izrazi 
poslušnost sv. Ocu (123). 

Među potonjim dokumentima, 1685. god. susreće se zapisnik Kongregacije 
u kome se saznaje da je biskup fra Ante Primi (Prvić) izvijestio, vjerojatno u izvješta- 
ju iz 1684. god. da su kaluđeri manastira u Trebinju i Zavali u prošlosti izrazili pos- 
lušnost papi i da su obavezni “posebnim Dekretom da trebaju svake četvrte godine 
vratiti se da obnove poslušnost sv. Stolici" (124). 


Z.A.K.LJ UnG AvYK 


Mirom u Sremskim Karlovcima (1699.) granica Hercegovine još više se suzu- 
je, a broj katoličkog stanovništva vrlo je malen. Politička granica, koja je dijelila 
mletačko područje od turskog, dijelila je isto tako i samostane u Zaostrogu i Živo- 
gošću od župa i područja u zapadnoj Hercegovini što su ga pastorizirali pojedini fra- 
njevci u granicama turskog carstva. Ta okolnost ponukala je franjevačko starješin- 
stvo Bosne Srebrene da god. 1700. odluči, da pastorizaciju katolika u Hercegovini 
preuzmu samostani u Bosni, posebno onaj u Kreševu. 

Smanjivanju broja katolika u Hercegovini tijekom 17. stoljeća pridonijela je 
islamizacija i pravoslavizacija, a najviše strah da se to i preostalim katolicima ne do- 
godi, pa su iseljavali. 


Na temelju navedenih dokumenata slijedi činjenica da je Pravoslavna crkva 
za vrijeme 16. i 17. stoljeća i u Hercegovini crpila korist na štetu Katoličke crkve. 
Koliko je navedena akcija prijelaza na pravoslavlje bila u dogovoru i vezi s turskom 
upravom, teško je reći. Ipak, upada u oči da su do konca 16. stoljeća katolici izgu- 
bili u zapadnoj Hercegovini gotovo svaki natkriveni prostor za vjerske obrede i ži- 
vot, a upravo u tom istom stoljeću pravoslavni s druge strane rijeke Neretve podižu 
svoje manastire. Iz tih manastira nastavlja se akcija na pravoslavizaciji katoličkog 
stanovništva. Ona je provađana uz veliku potporu pojedinih patrijarha, mitropolita, 
vladika i kaluđera. Kad je 80 - tih godina 17. stoljeća, bojeći se da izgube vjeru i 
vlastiti život, iselio iz Hercegovine dosta velik broj katoličkih obitelji, pravoslavno 
stanovništvo, kao _i oni koji su to nedavno postali, naseljavaju pojedina područja i 
tako stvaraju nove svoje oaze. 


121) Isto, Acta, sv. 46, f. 98v - 90r 
122) Isto, SOCG, sv. 474, f. 523m. 
123) Isto, Acta, sv. 53, f 127rv. 


124) Isto, sv. 55, f. 17v - 18r., te SOCG, sv. 492, f. 85r. 

Kako je bilo stanje katolika i franjevaca kroz 17. stoljeće, a posebno za vrije- 
me bečkog rata, bjelodano kazuje generalni pohoditelj fra Ivan de Vietri god. 1708. 
“Neću opisivati patnje, koje su kroz navedeno vrijeme trpjeli redovnici (sv. Franje) 
u službi Boga i sv. vjere, jer nažalost ne bih imao snage pisati, nego radije plakati i 
suze roniti. Ali, kao svećenik , premda nedostojan, kažem istinito da u tim krajevi- 
ma nema pedlja zemlje, koji nije natopljen krvlju siromašnih fratara. Tu istinu pot- 
vrđuju ne samo ljetopisi spomenute provincije (Bosne Srebrene), nego to dokazuju 
oni oronuli starci, od kojih je jedan hrom zbog batina, drugi pun rana što ih je pri- 
mio od Turaka, a treći čvrsto uz krevet privezan. Nju dokazuju i sami samostani, 
koji su bili ne samo jedanput, nego i više puta od Turaka paljeni, a s njima mnogi 
redovnici ranjeni" (125). 

O odnosu muslimana i pravoslavaca prema katolicima, 1768. godine provin- 
cijal fra Bono Benić je napisao Kongregaciji za raširenje vjere u Rim slijedeće: “Mi 
smo u Bosni (i Hercegovini) među dvije vatre, koje uvijek gore: s jedne strane Turci, 
a s druge Grci pravoslavni. Prvi govore: Da nema fratara u našoj državi, sav bi ovaj 
narod bio muhamedanski: a drugi tvrde: Da nema ovdje fratara, sav bi ovaj narod, 
koji je danas latinski (katolički), bio grčki (pravoslavni) (126). Ta tvrdnja se na 
poseban način, kako se vidi iz navedenih dokumenata, odnosi i na 17. stoljeće i 
specifičnost u kojima su živjeli katolici s franjevcima u Hercegovini. 


125) Isto, SC, Bosnia, sv. 5, f. 2. Izvještaj fra Ivana de Vietri. Svoj izvještaj fra Ivan završava 
slijedećim značajnim riječima: "Na koncu priznajem da sam u ovom kratkom izvještaju 
bio u mnogome manjkav u dužnim pohvalama ovim redovnicima, da me netko ne bi sma. 
trao zanesenjakom. Hoću reći da samo Bog i onaj, tko jetbio u ovim zemljama, zna znoj 
koji pada s čela redovnika sv. Franje. Neka bude (sve) na slavu Božju, po sve vijeke vje- 
kova“ 

126) AP., SC, Bosnia, sv. 6, f. 210r. To je simbolično izrazio povjesničar Krunoslav Dragano- 
vić: "Ujaci su tada slavili sv. misu s kaležom Od drveta, a ujaci su bili od zlata“ 


BUNO RIJEKO 


Buno rijeko, daleko si, 
Vidili te mnogi nismo, 
Ali srcu ti si blizu, 

U daljini ovoj gdje smo. 


Pređi naši krenuše se 
Od izvora bistrog tvoga 
Davno, prije tristo ljeta, 


Bježeć od ropstva turskoga. 


Napustiše Herceg - Bosnu 
| krajeve kršne, lijepe, 
Podoše u nepoznato, 
Kao da ih vode slijepe. 


Nisu ih tu dočekali 
Dvorci, njive žitorodne. 
Svojim radom od močvara 
Stvoriše ravnice plodne. 


Vinogradom, voćnjacima 
Iskitiše okolicu, 


Bože, hvala Ti za tristo ljeta, 
Prošlosti nam teške, burne! 
Za ljepote baštinjene, očuvane 


Tornjevima ko jedrima 
Grad voljeni, Suboticu 
Vijekovima što tiho plovi 


Kroz beskrajnu tu ravnicu. 


Nekad turska kula bila 
Franjevačka crkva stara, 
Narod u nju i sad hrli 

I moli se kod oltara. 


Grupa franjevaca dragih 
Amo nas je dopratila, 
| od tada pa do danas 
Crkva je sa nama bila. 


U ove se spomen dane, 
Svi skupljamo u katedrali, 
Da bi za tolika dobra 
Dragom Bogu hvalu dali! 


Vjere naše i kulture! 


Ljubimo te, stari kraju, 

I grlimo braću našu, 

Jer jedno smo srce - duša, 
1" na kršu il“ salašu! 


Buno rijeko, teci tiho 

I pozdrave nosi svijetu! 
Kud prolaziš reci da smo 
Sačuvali vjeru svetu! 


Pomozi nam, Bože mili, 
Da te nikad ne izdamo, 
Da za vjeru svoju svetu 
Živimo i život damo. 


Subotica, 1986. 


' Losa 
ZVONIMIR BAOTIC, Sarajevo 


Uloga franjevaca 
u sjeveroistočnoj 
Bosni u 17 st. 


VJERSKO—POLITIČKE PRILIKE U BOSNI POD TURSKOM VLAŠĆU 


Apostolski vikar fra Marijan Bogdanović, biskup, o ulozi franjevaca u Bosni u 
širokom vremenskom razdoblju od 1463. do 1769. dao je kardinalima Kongregacije 
za širenje vjere ovaj kratki opis: 

Crkveno osoblje vrši jako korisno djelo katoličke vjere time što održava i čuva 
po svemu Vikarijatu već tri stoljeća katoličku vjeru". A s obzirom na samo širenje 
Vjere, veli isti Vikar: , [sto se osoblje ne usuđuje ni riječi o Vjeri, ili protiv Muhame- 
danske sekte progovoriti pod prijetnjom gubljenja glave (1). 

Iz samih tih riječi već možemo zaključiti da se u svemu Turskom pašaluku u 
Bosni katolička vjera smjela samo čuvati, a nipošto širiti. Širila se samo muslimans- 
ka vjera i nekršćanski običaji. Evo što o tim običajima piše isti biskup Bogdanović: 

Zlouporabe s obzirom na vjeru uopće se javno ne potiskuju, ...kad nose mrt- 
vace u groblje, svi muškarci naizmjenično podmeću ramena kao što to i Turci čine. 
Ne znam što da reknem o obdržavanju takva obreda pokopavanja... Moglo bi se ka- 
zati da bi takvo pomaganje prilikom pokopavanja moglo biti djelo milosrđa, ali bi se 
jednako tako moglo kazati da je sumnjivo vršenje toga obreda što se sastoji u čestu 
podmetanju ramena kao što Turci običavaju vršiti. Kako bih se ja prema tome obre- 
du imao držati, nek prosudi sama ta Sveta kongregacija! 

Zloporabe pak s obzirom na ćudoređe ili kršenje evanđeoskih i crkvenih zakona 
kod katolika su uvođena stalnim lošim utjecajem nevjernika, a sastoje se u ispraznim 
zakletvama Bogom, u psovanju vjere i duše, u bezobraznu razgovoru i riječima, u 
prisilnu otimanju djevojaka ili u odvođenju s njihovim pristankom, u čestom poti- 
canju Turaka da prisiljavaju župnike da ih vjenčavaju, a da se ne pridržavaju crkvena 
zakonita oblika, u težačkim poslovima na turskim imanjima na dane velikih blagda- 
na ijoš mnogo toga tome slična" (2). 

Uvođenje turskih običaja i obreda je trajalo, u razmjerno mirnim vremenima, 
Već od dolaska turske vlade u Bosnu od 15. stoljeća pa sve do 19. stoljeća, a ovdje 
ćemo razmotriti što se zbivalo u nemirnu vremenu, u drugoj polovici 17. stoljeća;te 
koja je uloga franjevaca u tim zbivanjima. | 

PROVINCIJA BOSNA SREBRENA .U 17: STOLJEĆU /5 


Provincijal Bosne Srebrene fra Petar Travničanin (1672-1675) javlja 15. kolovo- 
za 1674. godine Svetoj kongregaciji za širenje vjere da provincija Bosna Srebrena 
ima 375 franjevaca i 18 samostana, i to: u Fojnici, Rami, Imotskom, Zaostrogu, Ži- 
vogošću, Makarskoj, Visovcu, Kreševu, Sutjeskoj »Oloyu, Srebrenici, Tuzli, Gradovr- 
hu, Velikoj, Požegi, Našicama, Modriči u Budimu (3). (“2em 

Vidimo kako je provincija Bosna Srebrena bila brojna osobljem uposlenim u 

NI E "2 mr RES. 8 = a 
održavanje i čuvanje vjere", te koliko je područje Bosna Srebrena obuhvaćala u1L7i 
stoljeću, prije Bečkih ratova ( 1683 -1699). Koliko je na tom istom području, u tom 
istom razdoblju bilo biskupija i aktivnihbiskupa, nije teško ustafioviti/Poradi čestih 
političkih promjena granica lako je shvatiti da je između biskupa u pogledu granica 
bilo nejasnoća. U političkom je pogledu od Budima do Jadranskog mora bila samo 
jedna državna uprava — turska, i carstvo — tursko, bez većih političkih promjena 
sve do Bečkih ratova. Sama bitka za Beč, u kojoj je oko 60.000 muslimana i katoli- 
ka, dighutih u“tursku vojsku si područja same'Bosne, 11.rujna-1683/ odigralo odlu- 
čujuću ulogu za ishod same bitke (4), označila je tek početak teških vremena i krva- 
vih'sukoba, u“ kojima su'svi stanovnici! Bosne Srebrene:od Budima do Jadrana mno- 


go trpjeli i žrtava podnijeli, “(00 (ou 0 oi idobskt mojensnigiv moo? 
Ik i G13IV 91 192 KA 

“BOSANSKI BISKUP «FRA 'NIKOLA' OLOVČIC“ ZATVARAN: U (POŽEGL“ 
racki oi044 141622); OPTUŽIVAN+U: SARAJEVU (1682.)' “ 154i 114 1900 
“ides nalđun m sira bun Iiovouor 31 iZ SH neb 


j WbPojedinci sui prije Bečkih ratova-mnogo 'prepatili. Tako je fra Nikola'Ogramić 
Olovčić bosanski biskup 0d“1669:d0:1701: krenuo Bosnom: putovati “davidi ko- 
me najprije treba pomoći i'što:se dobra možeučiniti, ali ga već 1672. uhvati paša u 
Požegi“i zatvori, te:mu biskup'morade kao'rob'danonoćnojslužiti, dokga'vjernici ne 
iskupiše velikom'otkupnimom:(5). 244 60 ona san mana guidong u 26v 
“4 41 Đakovu ga je 1682. turski glavar Alaj-beg bio priveo ido'vješala, ali se bijegom 
spašio: Iste je 1682. 17. listopada naš.biskup'fra Nikola izvijestio Kongregaciju za'ši- 
renje vjere«dačjeci u Sarajevu loše prošao“ ondje radi protivljenja katoličkih ttgova- 
caj koji'nisu:bilij zadovoljni što je'on' oporučnu ostavštinuvopredijelio franjevačkim 
samostanima, pa su se obratili “tužbom turskom sucu: Muli;teje biskup.bio'tužen 
kao';Papaz" koji svojim/sudom ugrožava državnu vlast: Stoga je bio prisiljemprog- 
lasiti “svim: vjernicima da muse više ne obraćaju saisporovima slične naravi, većeda 
imu:dolaze samo w svojim duhovnim potrebama savjet ipomoć tražiti (6)4/14/191a: 
ilo4 Međutim, turski: sudac > Mula: > uiovom slučaju mnogo: gore je prošao: sa:sa- 
mom muslimanskom rajom /On:je; raime tako vjerno služio turskoj vlasti daje:od 
muslimanske sirotinje u Sarajevu'i izvan 'toga grada iziskivao toliko novaca!ida-oni 
to nisu mogli isplatiti, već su ga kamenovali, a riisu poštedjeli ninjegova pomoćnika. 
Uskoro: je stigla:iz. Turske kaznena ekspedicija,'jer je Turska+-očekivala i /0d bosans- 
kevsirotinje! znatna ssredstva/nužna za rat sAustrijom. Ista je ekspedicija napravila 
pravi “pokolj u Sarajevu'iokolici;1:to'samih Bosanaca muslimana “Na sve pak katoli- 
ke u Bosni navalila je velikim novačanim globama'ina franjevačke samostane toli- 

kim nametima da oni to nisu nikako mogli isplatiti, pa se stoga samostani počeše 
zatvarati, napuštati i spaljivati. Prema izviješću biskupa Olovčića već je prije 1682. 
zatvoren fojnički, a potom ramski samostan (7). 


NAPUSTANJE FRANJEVAČKIH SAMOSTANA U BOSNI SREBRENOJ 


Napuštanje samostana nakon teške globe i nameta iz 1682. nastavilo se po cije- 
loj Bosni Srebrenoj. Odvijalo se ovim redom: 

— Modrički je samostan napušten 1685, god. 

— Srebrenički je napušten 1686. a gvardijan na putovanju prevaren od Alajbega 
i — na podmukli način ubijen. 

— Olovski je napušten od svih franjevaca, izuzev gvardijana samog koji je ostao 
u samostanu, 1687. Olovski je samostan kasnije ipak bio potpaljen i vatrom opusto- 
šen 1703. god. 

— Visočki je samostan napušten 1688, god. 

— Gradovrški je napušten 1688, god. 

— Tuzlanski je napušten 1690. godine. (8). 


Bezobzirno — postupanje predstavnika turske vlasti prema bosanskom 
biskupu fra Nikoli Olovčiću, po raznim gradovima širom Bosanskog pašaluka od Bu- 
dima do Jadrana, sve one fizičke i psihičke, tjelesne i duševne patnje u Požegi, u Đa- 
kovu, u Sarajevu, kao i spomenuto globljenje naroda i nameti na samostane, što je 
prouzročilo napuštanje fojničkog i ramskog, potom i drugih samostana, sve je to 
natjeralo ovog čovjeka da pođe tražiti pomoć širih razmjera i većeg obima. Prije ne- 
gO što se obratio političkim vođama s potraživanjem da se aktiviraju u vojnim ope- 
racijama, zamolio je Svetu kongregaciju za Širenje vjere da ona ne upošljava svećeni- 
ke ,svjetovnog staleža“ (di stato secolare) Luku Kordića, Ivana Antunovića, Stjepa- 
na Matijanića (9), Ivana Gabelića, Franju Brkovića i druge — koje je on poslao na 
studij — po drugim biskupijama, jer su oni itekako potrebni vlastitoj biskupiji — u 
Bosni. lako im franjevci ne bi rado ustupili župe, oni mogu i moraju raditi u Bosni 
kao misionari — smatra bosanski biskup fra Nikola Olovčić (10). Zanimljivo! 

Sveta je kongregacija za širenje vjere posve ozbiljno uzela u razmatranje to pot- 
raživanje bosanskog biskupa fra Nikole Olovčića da se svjetovni svećenici pošalju 
nakon studija u domovinu na rad kao misionari, samom je pak bosanskom biskupu 


fra Nikoli Olovčiću, u vezi s postavljanjem i premještanjem franjevaca u Bosni, pos- 
lala 13. svibnja 1684. svoje odredbe i odredbe Generala veća, ,kako bi biskup mo- 
gao ostvariti dobru upravu cijele Biskupije koja mu je povjerena“ (11). 

Ista je Sveta kongregacija drukčije rasporedila svjetovne svećenike iz Bosne: 
Stjepana Matijanića je poslala kao misionara u Bugarsku, u Trnovo, a Luki je Kordi- 
ću dala milost da uđe u Franjevački red, protivno njegovoj želji da stupi u Družbu 
Isusovu (12), 

Kongregacija je postupala kako je najbolje mogla i dopuštala svjetovnim veće" 
nicima da stupe u redovničke zajednice. O 

U tim je istim prilikama bosanski biskup Olovčić načinio i počeo ostvarivati 
svoj vlastiti i posve izvorni plan. Otišao je ravno austrijskom caru Leopoldu, ponu- 
dio mu sama sebe za vojne operacije i izvijestio ga da u Bosni ima oko 1 5.000 mla- 
dića pripravnih za ustanak protiv turske vlasti. Nekim se novijim povjesničarima 
učinilo da tih 15.000 i nije tako puno, pa samovoljno podvostručuju tu brojku (Pre- 
log, Lopašić i dr). | | 

Ostvarivanje dobre uprave cijele Biskupije koja mu je povjerena" što je bosan- 
skom biskupu poželjela Kongregacija za širenje vjere, zajedno s Generalom Franje- 
vačkoga reda, dopisom od 13. svibnja 1684, sam je biskup fra Nikola Olovčić na 
svoj vlastiti način zamislio i počeo ostvarivati već prije nego što je primio taj dopis. 
On je naime, već nakon Uskrsa 1684. otputovao caru (13) da s njime povede razgo- 
vor o oslobađanju cijele Bosne od robovanja Turcima (14), da mu ponudi za vojsku 


15.000 pripravnih mladića za ustanak, i da i sam povede vojsku u oslobađanje cijele 
Bosne od turske vlasti (15). 

Međutim, carska se vojska, prvih godina nakon poraza turske vojske pod Be- 
čom, kretala samo po ravnoj Slavoniji i zauzela gradove između Save i Drave, kao 
što su Požega i Đakovo do 1686. godine, a nije prihvatila plan bosanskog biskupa 
fra Nikole Olovčića o osvajanju cijele Bosne od turske vlasti. U svemu je tome bo- 
sanskog biskupa ipak najviše mučila teška psihička borba i nesavladiva želja da se 
potpuno vojno angažira: 

Budući da sam na sadašnjem bojnom polju u čestim prigodama da mogu 
smaknuti pogdjekoga, a nisam se usudio radi iregularnosti, to me više mučilo od bi- 
lo koje druge patnje koju sam ikada trpio u svijetu. Budući da dolikuje iskati tu mi- 
lost od njegova Blaženstva, molim Vaše presvijetlo gospodstvo da mi je isprosite... 
Beč, 17. veljače 1686 — Fra Nikola Olovčić biskup bosanski" (16). 


PRESUDNA 1686. GODINA 


Do spomenute odluke bosanskog biskupa fra Nikole Olovčića — presudne 1686. 
godine — da on traži za sebe osobno od višeg crkvenog poglavara nego što je on sam, 
bosanski biskup, dopuštenje za posve aktivno učešće u operacijama na bojnom po- 
lju, došlo je, kako vidimo, nakon cijelog niza okolnosti u kojima se doista bilo teš- 
ko snaći i drukčije postupati, nego što je ovaj bosanski franjevac biskup postupio: 
njegovo robovanje Turčinu, njegovo stupanje pod vješala, te konačno pljenidba nje- 
gove kuće što ju je bosanski biskup sagradio uz fojnički samostan, sve su to motivi, 
manje ili više ljudski, manje ili više razumski za ovakvo — da kažemo — otvoreno, 
prevratničko opredjeljenje bosanskog biskupa. On je doista imao nekakvu kućicu 
uz sam fojnički samostan, koja se doduše nije mogla usporediti ni sa najskromni- 
jom biskupskom rezidencijom ondašnjeg, pogotovo sadašnjeg modernog doba, ali 
je i ta njegova kućica neposredno po njegovu odlasku iz Fojnice u Bosni ,da traži 
od cara Leopolda oslobađanje Bosne od turske vlasti, zapela za oči turskim vlasto- 
dršcima, te je oni svu oplijene i zaplijene kao početak gonjenja biskupa Olovčića, 
neprijatelja turske države broj jedan. 

Iz izvještaja biskupa Olovčića Kongregaciji za širenje vjere, pisana u Varaždinu 
5, ožujka 1685. vidi se da se bosanski biskup doista pouzdaje u petnaestak tisuća 
mladih kršćana, spremnih da se dignu na ustanak protiv Turaka i da se pridruže 
austrijskoj vojsci (17). Jesu li i muslimani u Bosni — nakon pogibije brojnih musli- 
mana u Bosni, koje je kaznila turska uprava radi pobune protiv velikih nameta — bili 
pripravni na ustanak protiv turske uprave u Bosni, ili su upravo tim postupcima bili 
preko mjere zastrašeni, nije nam poznato. Bosanski je biskup fra Nikola Olovčić 
samo javio Kongregaciji za širenje vjere da su ,,mnogi muslimani osuđeni na smrt" 
(18), ali o raspoloženju preživjelih nakon one kaznene ekspedicije nije ništa spomi- 
njao. 

U izvještaju biskupa fra Nikole Olovčića poslanu Kongregaciji za širenje vjere iz 
Varaždina 23. travnja 1685, isti se biskup žali na franjevačku provincijalnu upravu u 
Bosni što njegovo , nastojanje da ih oslobodi od turskog robovanja“ smatraju nekim 
novim ,mučilom“ i okrivljuje oca Miju Radnića, komesara iste provincije, da ga je 
»možda i sa samim novim provincijalom i drugim pojedincima koji su prema meni 
loše naklonjeni, optužio pred Turcima te da su Turci zato zaplijenili kuću“ (19). 

Ne treba odmah povjerovati toj tvrdnji da su franjevci tužili biskupa turskoj 
vlasti, ali je sasvim Vjerojatno da je sama turska vlast počela progoniti još u većoj 
mjeri one franjevce koji su — nakon biskupova odlaska caru Leopoldu da od njega 
traži pomoć za obaranje turske vlade u Bosni — ostali u Bosni. Poznata je ipak činje- 
nica da je fra Mijo Radnić, postavši provincijalom, u samostanu Gospinu u Olovu 
14. lipnja 1686. napisao tešku optužbu protiv bosanskog biskupa Olovčića samoj 
Kongregaciji za širenje vjere, nazvavši bosanskog biskupa plaćenikom, koji je svojim 
javnim nastupom na bojnom polju stavio omču o vrat i franjevcima i svim kršćani- 
ma: ,Isti bi se prelat pokazao pravim pastirom da je čuvao svoje stado, a da nije sta- 
Vio omču na vrat i franjevcima i svim kršćanima javno se pokazujući na bojnom po- 
lju“ (20). I doista, isti otac provincijal povjerava Svetoj kongregaciji za širenje vjere 
da su mnogi njegovi redovnici u prethodne tri godine (1684-86.) na komade isječe- 
ni, toliki pomrli u zatvorima, toliki još borave u zatvorima, crkve opustošene, a os- 
tali se franjevci moraju sakrivati danju i noću po špiljama i šumama (21). Zna se ipak 
da su se i neki drugi franjevci, a ne samo biskup fra Nikola Olovčić vrlo aktivnim 
pokazali u bitkama protiv Turaka, ali se o tim istim redovnicima provincijal fra Mijo 
Radnić mnogo blaže izrazio. On je optužio i fra Luku Ibrišimovića što se aktivirao 
i javno pokazao u bitkama, te na taj način dao povoda da njegovom krivicom bude 
oglobljen samostan u Velikoj, pa javlja Kongregaciji za širenje vjere da ga je namjera- 
vao kazniti, ali da se ipak predomislio (22). Po svoj prilici, nije se bilo lako izjašnja- 
vati o moralnosti čina i o osobnoj odgovornosti fra Luke Ibrišimovića za njegovo 
javno nastupanje i aktivno sudjelovanje na bojnom polju. Neki su pak povjesničari 
veličali i najlješim bojama oslikavali kako fra Luka Ibrišimović aktivno sudjeluje u 
bojnim okršajima, tako i javno nastupanje fra Nikole Olovčića u tim istim vojnim 
sukobima. Povjesničar Ferdo Šišić smatra da je najbolje svjedočanstvo za njegovo 
junačko srce (biskupa Olovčića) pismo od 17. februara 1687. (1686!), u kojem mo- 


li Propagandu da smije nositi i upotrebljavati ubojito oružje“ (23), pa dodaje da e N 


»UZ biskupa vojevalo mnogo junačkih franjevaca, kao fra Vojnović i čuveni fra 
ka Ibrišimović“ (24). 

Pa ipak bosanski biskup fra Nikola Olovčić nije dobio od Svete Kongregacije za 
širenje vjere nikakve pohvale za svoju vojnu službu caru, već su uslijedile samo opo- 
mene i upozorenje na propuste. Kardinal ga je dopisom od 27. siječnja 1685 . upo- 
zorio da treba imenovati kojeg od franjevaca za Vikara s nužnim ovlastima, koje bi 


vršio u vrijeme biskupove odsutnosti iz Bosne (25). Na to je biskup fra Nikola odgo- 
vorio dopisom iz Beča od 17. veljače 1686. izvijestivši Kongregaciju da je on doista 
vodio carsku vojsku, ali da je franjevcima u Bosni rasporedio dužnosti, a da je kome- 
sar fra Mijo Radnić po svojoj volji napravio drugačiji raspored župnika, što je unije- 
lo nered na tome području (26). mo» 
Čini se ipak da je bosanski biskup, u nekoj žurbi, bio propustio obavijestiti sve 
franjevce o svome vikaru — ovlašteniku za rezervirane slučajeve, jer su se i franjevci 


s Kapitula u Kreševu (Bosna) potužili Kongregaciji za širenje vjere dopisom od 28. 
listopada 1684. da im ,,ije ostavio nikoga kao svog vikara, a slučajevi njemu rezer- 
virani svakodnevno traže hitno rješenje" (27). 


PROVINCIJAL SE ZAUZIMA ZA POVRATAK TROJICE BISKUPA 
U BOSNU SREBRENU 


One presudne godine 1686. ravno prije 300 godina, tri su biskupije na području 
franjevačke provincije Bosne Srebrene ostale napuštene, a da nije nitko bio ovlašten 
rješavati hitne slučajeve rezervirane samim biskupima. Zar se i tako nešto moglo do- 
goditi? Zaita, o tome izvješćuje fra Mijo Radnić,provincijal Bosne Srebrene, kardina- 
la Kongregacije za širenje vjere, javljajući mu se iz Beograda 2. svibnja 1686. i žaleći 
činjenicu da već dvije godine u provinciji Bosni Srebrenoj nema ni jednog biskupa. 
Gdje su ti biskupi bili 1684-1685? Za bosanskog znamo da je bio prešao u vojnu 
službu caru, a od provincijala fra Mije Radnića saznajemo da je beogradski biskup u 
to vrijeme boravio u Dubrovniku, te da je makarski biskup bio već dvije godine po- 
kojan, a zamjena nije dolazila. Stoga provincilaj Bosne Srebrene o bosanskom i beo- 
gradskom samo javlja da su odsutni, a za makarskog, koji je umro, predlaže da se 
svakako uzme jedan od franjevaca, jer smatra da ne bi nikako bilo dobro da se Ma- 
karska biskupija dadne ,,bilo kome drugom, do li njegovim redovnicima" (28). 

U rješavanju problema odsutnosti trojice biskupa s područja Bosne Srebrene, 
čini se da je i zagrebački biskup pokušao naći neko, barem djelomično, rješenje. On 
je poslao svog prepošta u Požegu, ali je bosanski biskup fra Nikola Olovčić, rođeni 
Požežanin, time bio uvrijeđen, pa ga je tužio papi Inocentu XI, postavljajući pitanje 
zašto je zagrebački biskup postavljao svog prepošta kad se zna da ,,bosanski biskupi 
uvijek drže rezidenciju i nikada ne napuštaju svoju biskupiju, pa ni onaj dio između 
Save i Drave". Zna se i to da je , , bosanskog biskupa paša u Požegi bio stavio u okove 
(1672.), da je za njega Alajbeg u Đakovu bio pripremio vješala (1682.). a kojim je 
pravom zagrebački biskup postavio svog prepošta u Požegu tek 1688, nakon oslobo- 


đenja Požege i Đakova — pita samog papu Inocenta XI. bosanski biskup fra Nikola 
Olovčić u dopisu od 10. svibnja 1688. (29). : 

Bosanski biskup fra Nikola Olovčić priznaje Kongregaciji da je izbivao kraće 
vrijeme iz Bosne, ali za to okrivljuje austrijskog generala Lesle-a, koji je skrenuo s 
predviđenog puta, te umjesto prema Bosni usmjerio vojsku prema Virovitici: , Ne 
znam radi kojeg je mojeg grijeha general Lesle napustio put za Bosnu te krenuo pre- 
ma Virovitici. Možda Bog želi da se još više pati i trpi — piše bosanski biskup Kon- 
gregaciji (30). A povjesničar Josip Butorac iznosi da je biskup Olovčić vodio borbu 
za biskupsku jurisdikciju nad Slavonijom sa zagrebačkim biskupima Borkovićem 
(do 1688.) i Aleksandrom Mikulićem (do 1694.) te da se parničenje nastavilo sve do 
smrti bosanskog biskupa ubistvom od razbojnika 1701. godine (31). Zagrebački se 
povjesničar, kao i niz drugih, nije bavio pitanjem odakle su i tko su ti »razbojnici'', 
kao da se po sebi razumije da neki biskup bude ubijen razbojničkom rukom!? To 
treba, svakako, ovdje bolje osvijetliti uvidom u izvornu dokumentaciju u Kongrega- 
Ciji. 


KONGREGACIJA ZA ŠIRENJE VJERE ZABRANJUJE ISELJAVANJE 
KATOLIKA IZ BOSNE U DRUGE KRAJEVE 


Prigovor bosanskog provincijala bosanskom biskupu što nije držao rezidenciju i 
što nije postavio vikara, koji bi ga zamjenjivao u rješavanju biskupu rezerviranih slu- - 
čajeva, čini se da je sasvim opravdan, jer je prisutnost biskupa usred Božjega naroda 
nužna za jedinstvo samoga toga naroda. Sav se Božji narod nije pokrenuo iz Bosne 
ni za biskupom Olovčićem, ni za svim gvardijanima franjevačkih samostana koji su 
ih bili napustili u onim doista teškim prilikama, pa ni za provincijalom Bosne Sreb- 
rene koji je također bio napustio Bosnu. 

. Doista, velik se broj katolika iz Bosne bio pokrenuo iz Bosne u Slavoniju i dru- 
ge krajeve. Prema izvještaju fra Andrije Šiprašića, do godine 1696. prešlo je iz Bosne 
preko Une i Save 100.000 katolika. Prema istom izvjestitelju, samo godinu kasnije, 
1697. godine, u povlačenju Eugena Savojskog od Sarajeva prema Savi otišlo je iz 
Bosne u Slavoniju 40.000 katolika (32). 

Može se posumnjati u te brojke o iseljenicima iz Bosne pod Turcima, ali se ne 
može sumnjati u činjenicu da su mnogi katolici nerado odlazili, mnogi se vraćali, 
mnogi se nisu ni makli iz Bosne. Upravo takvi su se oglasili svojim dopisima Kongre- 
gaciji za širenje vjere svojim pritužbama na gvardijane pa i na samog franjevačkog 
provincijala što ih napustiše. Navodim samo dva dokumenta koja to potvrđuju i osv- 
jetljavaju tu žalosnu činjenicu: | 

Fra Jakov Kreševljak, kreševski gvardijan, fra J Osip iz Olova, sarajevski župnik, i 
s njima još cijeli niz drugih franjevaca zajedno s gospodinom Jakovom Bernakovi- 
ćem, koji se potpisuje kao načelnik Provincije, izvješćuju Kongregaciju za širenje 
Vjere dopisom od 10. siječnja 1691. da se provincijal povukao iz Bosne, da su mno- 
gi franjevci pobjegli, ili pobijeni, da je 3.000 katolika pomrlo od kuge, ali da oni 
»održavaju na nogama pet glavnih samostana usred Bosne i pet drugih popaljenih.i 
razorenih na graničnim područjima" (33). na 

Sami vjernici iz Kreševa ne žale se toliko na dosađivanje sa strane Turaka, koli- 
ko se žale u svom dopisu Kongregaciji od 20. listopada 1701, na nedovoljan broj 
svećenika: ,Bijeda je ovoga bosanskog kraljevstva sada već došla do te mjere da se 
veća ne može ni zamisliti, ne toliko radi nepodnošljivog dosađivanja sa strane Tura- 
ka, koliko radi nedostatna broja svećenika" (34). 

Nakon cijelog niza dopisa, žalbi i pritužbi vjernika iz Bosne pod turskom upra- 
vom, Kongregacija za širenje vjere određuje dopisom od 28. lipnja 1699. da se gvar- 
dijani samostana, koji su ostali pod turskom vlašću, vrate iz zemalja kršćanskih vla- 
dara na svoja stara sjedišta (35). 

Ista je Kongregacija konačno zabranila franjevcima da potiču katolike na iselja- 
vanje iz Bosne (36). 


BOSANSKI BISKUP — UBIJEN U ,OSLOBOĐENOM ĐAKOVU" 


Iskustva nas iz povijesti uče da se kršćanstvo može oslanjati samo na blagovjes- 
ničke propovjednike i da od njih može očekivati svoj napredak i širenje, kao i čuva- 
nje i održavanje, a pouzdanje u vojnu silu i u pamet generala, da bi oni imali izvršiti 
neku blagovjesničku ulogu, velika je zabluda. 

Bosanski biskup fra Nikola Olovčić previše se pouzdavao u austrijskog cara 
Leopolda i u njegove čete na čelu s generalima i s njime samim, ali ga upravo jedna 
takva četa, u mirnu vremenu, kao rulja razbojnička'14. kolovoza 1701. napade u 
njegovoj kući u Đakovu i — uz aktivno sudjelovanje dvojice stražara katolika — ubije 

Nije ni dijaloški pošteno,ni ekumenski časno pripisivati ubijstvo bosanskog bis- 
kupa u Đakovu ,,šizmaticima"', kao što su u zabludi tvrdili pojedini povjesničari, već 
treba kazati istinu u svom njenu opsegu, ukoliko nam je ona poznata i ukoliko je 
ona ustanovljena prema izvornim dokumentima. 

Fra Julijan Jelenić bilježi da ,,intra Našicas et Diacovam in odium Religionis a 
Schismaticis occiditur lilustrissimus Dominus frater Nicolaus Ogramić a Plumbo 
Episcopus Bosnensis"' (37). 

To je višestruka zabluda. Biskup fra Nikola Ogramić-Olovčić nije ubijen između 
Našica i Đakova, nego u Đakovu u svojoj rezidenciji. O tome je izvijestio Svetu kon- 
gregaciju za širenje vjere svećenik očevidac događaja Ivan Grličić, dakovački župnik, 
koji je bio prisutan u fra Nikolinoj biskupskoj rezidenciji kad je navalila na njegovu 
rezidenciju cijela četa srditih konjanika (38). 

Biskupa Olovčića nisu ubili mrzitelji vjere ,,šizmatici" ili koji drugi, nego su ga 
ubili vjernici, zavedeni velikom propagandom protiv ovoga bosanskog biskupa, mož- 
da i protiv nekih njegovih postupaka. Zna se, prema neobjavljenu dopisu biskupa 
Nikole Bjankovića, da su dvojica vjernika u Makarskoj činila javnu pokoru radi sud- 
jelovanja u ubijstvu bosanskog biskupa. | 

Upravo dvojica stražara iz Đakova došla su zimi 1703. u Makarsku biskupu Ni- 
koli Bjankoviću ,,da mole za oproštenje njihova preteškog grijeha: suradnja u ubijst- 

vu bosanskog biskupa, dok su držali stražu uz biskupsku kuću u Đakovu* (39). Ta 
su dvojica stražara, dok su očekivali ovlaštenje za odrješenje iz Rima ,,činili javnu 
pokoru prenoseći kamenje i radeći kao fizički radnici na izgradnji crkve svetog Mar- 
ka u Makarskoj" — doslovne su riječi biskupa Nikole Bjankovića, koji je za tu dvo- 
Jicu zavedenih katolika, ubojica bosanskog biskupa, tražio od Svete Stolice ovlašte- 
nje za odrješenje od cenzure u koju su upali sudjelujući u veliku zločinu (40). 

Nisu ga ubili kradljivci ili lupeži' kako tvrdi Ferdo Šišić (41), jer kod njega ni- 
su ništa imali tražiti, Bosanski je, naime, biskup bio vrlo siromašan, kao i dakovački 
župnik don Ivan Grličić, koji je samo godinu dana prije tragičnog događaja molio 
Kongregaciju za širenje vjere da ga ovlasti za misionara u Bosni pod Turcima, te da 
mu dadne za to materijalnu potporu, jer se nalazi u teškoj oskudici i nema od čega 
živjeti (42). 

Kao što je bosanski biskup fra Nikola Olovčić među samim katolicima, bosans- 
kim franjevcima i zagrebačkim biskupima, gotovo trajno — od početka svoje bis- 
kupske službe 1669. do tragičnog 14. kolovoza 1701 — imao svojih protivnika, tako 
se među samim katolicima nađoše dvojica njegovih neprijatelja koji ga, zavedeni 
ogovorima i klevetama protiv njega ubiše, pomislivši možda u onaj čas da time Bogu 
služe, te uvidjevši vrlo brzo da su bili u zabludi kad zločin učiniše. 

Tijelo je bosanskog biskupa preneseno u Našice i na grobu mu je bilo napisano: 

»Hic iacet in tumulo Praesul Plumbensis inique 
Quem dedit innocuum dextra inimica neci 

Iste suis ovibus ter denis praefuit annis 
Doctrinae radiis et pietate nitens". 

»Ovdje u grobu leži Olovski biskup, nepravedno 
ga je poštenog neprijateljska ruka predala 
nasilnoj smrti. 

On je bio na čelu svojim ovcama trideset godina, 
Sjajnom naukom i pobožnošću ukrašen"! (43). 


MASOVNA ISLAMIZACIJA U BOSNI — OBNOVA KRŠĆANSTVA 
NA SJEVEROISTOKU NAŠE DOMOVINE 


Nakon ubistva bosanskog biskupa, 14. kolovoza 1701. u Đakovu, državna vlast 
nije pravila nikakva istražnog postupka protiv urotnika, a Sveta stolica u Bosnu ne 
posla, niti u Bosni ne imenova biskupa sve do 1738. godine. Do te godine ne bi u 
Bosni svećeničkih ređenja, niti se u Bosni podijeli sakramenat svete Krizme katolič- 
kim mladićima. 

Odsustvo biskupa iz Bosne, odsustvo brojnih franjevaca iz Bosne, odsutnost 
svjetovnog klera i bilo kojeg reda i redovnica, a prisutnost brojnih propovjednika is- 
lama pogodovala je ,,masovnoj islamizaciji autohtonog stanovništva u Bosni". Selim 
Cerić istinito i iskreno tvrdi: 

»Vi poznati izvori i naučna literatura jednoglasni su u konstatacijama da je u 
našim krajevima izvršena masovna islamizacija autohtonog stanovništva" (44). On 
obrazlaže i navodi kako se to događalo: 

Islam je prodirao lakše na ona područja gdje je prisustvo kršćanskih propov- 
jedni ilo slabije" (45). 
Sa i o što je SL EJARA prodirao na ona područja gdje je prisuistyo kršćanskih 
propovjednika bilo slabije, tako je kršćanstvo lakše prodiralo u sjeveroistočnim dije- 
lovima naše domovine, gdje je prisutnost propovjednika franjevaca 1 svjetovnih sve- 
ćenika bila pojačana nakon onih presudnih događaja za stanovništvo Bosne i 
Hercegovine. i i 

Katolici su u Bosni bili raspršeni po širokim prostranstvima, ,,po selima, polji- 
ma, pustarama i planinama, negdje dvije negdje tri kuće, nigdje više od 200 ODIKENI 
nastanjenih na okupu, izuzev ovdje u Kreševu, mom rodnom mjestu, gdje ih ima 
203'' — javlja Svetoj kongregaciji za širenje vjere apostolski vikar i biskup fra Mari- 
jan Bogdanović iz samostana svete Katarine u Kreševu 22. ožujka 1769.(46). To se 
isto ne može reći o katolicima u Slavoniji i u drugim dijelovima naše domovine, jer 
su u tim krajevima, nakon teških kušnja podnesenih u vrijeme Bečkih ratova 1683 - 
-1699. godine, našli povoljnije životne i vjerničke uvjete brojni katolici iznjeglice iz 
Bosne. 


Istinito tvrdi Vojislav Maksimović, da ,,put Eugena Savojskog u Bosnu nije do- 
nio nikakvo dobro Sarajlijama, bez obzira na vjersku pripadnost, iako je bio zakićen 
kršćanskim zastavama i pokriven religioznim svetim ratom protiv nevjernika" (47), 
ali je nepobitno da je u Slavoniji i drugim našim krajevima u onim teškim vremeni- 
ma obnovljeno kršćanstvo, a to bijaše zreo plod tolikih žrtava. 

Ante Jakšić 


HVALA TI 


Hvala Ti, Gospodine, 


što si poljanama dao sunce 

da se pred njegovim licem žita zarumene. 
Hvala što si lastavicama dao 

da pod strehom grade gnijezda 

i što u dobroti svojoj 

nisi zaboravio mene. 


Hvala Ti, Gospodine, 

što sam često pod tuđim noćio krovom 
i gorak zalogaj jeo 

i gorke slušao riječi. 

Hvala ti, 

što si me nadom uvijek tješio novom 

i što zaborav tugu 

vedrim satima liječi. 


Hvala Ti, Gospodine, 

što sam kao neznanac išao svijetom 

i nisam pružao ruku ljudskoj varljivoj sreći, 
i što su boli ulje za svjetiljku duši, 

i što u većoj patnji čovjek postaje veći. 


I zato hvala Ti 


što si poljanama dao sunce 

da se pred njegovim licem žita zarumene, 
hvala Ti što si lastavicama dao 

da pod strehom grade gnijezda 

i što si radošću bolnom 

i moje ozario zjene. 


FRAMJO EMANUEL HOŠKO, Zagreb 


Crkvene prilike u Bačkoj 
poslije oslobođenja 


od Turaka 


Radoslavu Kujundžiću, franjevcu 
s bačkih ravni i bisernom 
jubilarcu u svećeništvu, u 

znak poštovanja 


Na obali Tise kod Sente kršćanska je vojska 11. rujna 1697. pobijedila tursku 
vojnu silu. Nakon toga su Habsburška monarhija i Turska sklopili 26. siječnja 1699. 
mir u Srijemskim Karlovcima na obali Dunava i tako zajamčili prestanak turske vlas- 
ti u Bačkoj, pokrajini koju omeđuju ove dvije rijeke. U spomenutoj bitci odlikovali 
su se na kršćanskoj strani i bački Hrvati pod vodstvom dvojice kapetana, subotičkog 
Luke Sučića i somborskog Dujma Markovića (1), Posljednjeg spominje povijest Bač- 
ke i deset godina ranije, kad je zajedno s Jurjem Vidakovićem, kasnijim kapčtanom 
u Baču, tražio od Ratnog Vijeća u Beču da dodijeli opustjele tvrđave i zemlju u Bač- 
koj skupini od 5000 doseljenika iz krajeva pod Turcima. Vojne vlasti su odobrile tu 
molbu i doseljenike, posljednju značajnu skupinu hrvatskih selilaca u Bačku, raz- 
mjestili u Kaloču, Sentu, Baju, Suboticu, Sombor, Bač i okolna naselja (2). 

Višestruko su značajni spomenuti događaji: predstavljaju kraj jednog dugog i 
mukotrpnog razdoblja povijesti Bačke pod turskom upravom s neznatnim društve- 
nim i vjerskim pravima za kršćanski živalj, a ujedno su početak novog razdoblja kad 
stanovnici Bačke žive u sastavu kršćanske feudalne države, naime Ugarskog Kraljev- 
stva unutar Habsburške monarhije. I s motrišta crkvene povijesti ta zbivanja treba 
Ocijeniti kao prestanak jednog i početak drugog razdoblja u crkvenoj povijesti Bač- 
ke, posebno bačkih Bunjevaca i Šokaca (3). U prethodnom razdoblju pod turskom 
==. "OPE si SABA 

1. Usp. Ante SEKULIĆ: Iragom franjevačkog ljetopisa u Subotici. Split 1978, 29-32: 
(navodimo: SEKULIĆ, 1978.): ISTI: Drevni Bač, Split 1978, 54; (navodimo: SEKU- 
LIĆ, Bač); ISTI: Narodni život i Običaji bačkih Bunjevaca. Zagreb 1986, 67: (navodi- 
mo: SEKULIĆ, 1986). — Ovo na posljednjem mjestu navedeno djelo upravo je izašlo iz 
tiska; predstavlja sveobuhvatnu povijest bačkih Bunjevaca, narodnu, kulturnu i Crkve- 
nu, 4 ne samo prikaz narodnog života i Običaja, 

SEKULIĆ, 1986, 55-56. 
3. Isto mjesto, 20-23, — Literatura o Šokcima vidi: Ante SEKULIĆ: Bački Šokci i njihova 

ački su katolici teškom mukom pronalazili način kako će osigurati pravo i 


vlašću b | = a 
vjerskog izražavanja. Iznašli su ih zahvaljujući prvenstveno 


mogućnosti osnovnog 
franjevačkoj provinciji Bosne Srebrene, jedinoj radnoj i upravnoj strukturi Crkve 
koja je u to vrijeme djelatna i djelotvorna u tim krajevima, Značaj pravnog položaja 
franjevaca Bosne Srebrene i realnog opsega njihova pastoralnog djelovanja bio je ta- 
kav da su ovisno o franjevačkoj prisutnosti na određenom području,i biskupi ondje 
obavljali svoju upravnu i sakramentalnu vlast (4). 

Početak novog razdoblja u crkvenoj povijesti Bačke nakon njezina oslobođenja 
od Turaka bitno obilježuje promjena u toj povezanosti radne i upravne 
Crkve. Po pravu patronata ugarskih kraljeva bečki su carevi postavljali kaločko-bač- 
ke nadbiskupe koje su tek kasnije potvrđivala crkvena nadleštva u Rimu (5). Tako je 
bila obnovljena hijerarhija kao konstitucionalna struktura mjesne Crkve, ali neovis- 
no o radnoj strukturi iste Crkve, naime 0 pastoralnim djelatnicima franjevcima, tada 
jedinim klerom na području Bačke. Autoritet obnovljene hijerarhije bio je uteme- 
ljen ne samo na vjerničkom prihvaćanju katolika na području Bačke, nego prvenst- 
veno na crkvenom i državnom pravu Habsburške monarhije koje je postavljanje hi- 
jerarha vezalo uz autoritet monarha, a isto tako uz društvenu i gospodarsku moć no- 
silaca hijerarhije koji su pripadali redovima najviših feudalaca. Stoga je razumljivo 
da je obnovljena hijerarhija obnovila i odnose u duhu feudalizma na razini mjesne 
Crkve koja je u cijelosti pokrivala područje Bačke što je omogućilo punu povez- 
nost s državnom strukturom lokalne vlasti, pa su kaločko-bački nadbiskupi od 1698. 
do 1776. također bili župani Bačke županije (6). 

S promjenom upravne strukture mjesne Crkve na početku tog novog razdoblja 
nije se istodobno dogodila i promjena radne ili pastoralne strukture u Bačkoj. Fra- 
njevci su i nadalje vodili dušobrižničku skrb za katolike Kaločko-bačke nadbiskupi- 
je. Dvojna pak struktura mjesne Crkve, radna i upravna, u početku tog novog raz- 
doblja nije razlog nikakvih napetosti između nosilaca jedne i druge strukture, prem- 
da su hijerarsi bili iz redova svjetovnog klera, a dušobrižnici franjevci. U prvoj etapi 
tog razdoblja, koja traje prva tri desetljeća 18. stoljeća, hijerarhija je koristila naslije- 
deno ustrojstvo svojevrsnih personalnih župa koje su franjevci vodili u realnoj i prav- 
noj ovisnosti o svojim samostanima. U promijenjenim okolnostima nastoje franjevci 
promijeniti taj svoj pastoralni sustav i prilagoditi ga ustrojstvu lokalne Crkve pa su u 
pastoralna područja svojih četiri samostana obuhvatili cjelokupni teritorij Bačke, 
odnosno Kaločko-bačke nadbiskupije, razdijelivši ga u župe ili područne kapele. 


naselja. Radovi Centra za znanstveni rad Vinkovci, 5(1984), 107-108; (navodimo: SE- 
KULIĆ, 1984), 

4. Usp. Franjo Emanuel HOŠKO: Djelovanje franjevaca Bosne Srebrene u Slavoniji, Srije- 
mu, Ugarskoj i Transilvaniji tijekom XVI. i XVII. stoljeća. Nova et vetera, 29 (1979), 
153-165. 

5. Tako je npr. u razdoblju Bečkog oslobodilačkog rata (1683-1699.) najprije car Leopold 
I imenovao Leopolda Kolonića 28. kolovoza 1688. kaločko-bačkim nadbiskupom, a 
papa ga je potvrdio 6. ožujka 1690. Njegovog nasljednika Pavla Szćchenyija je car Leo- 
pold imenovao 9. travnja 1696. da ga papa potvrdio 1. srpnja 1697. 

6. Ante SEKULIĆ: Ulomci iz somborske povijesti do kraja XVIII. stoljeća. Kačić 13 
(1981), 155-189; (navodimo: SEKULIĆ, 1981). 


Postali su, naime, svijesni nastalih promjena u kojima obnovljena hijerarhija nije 
imala nikakvu potrebu tražiti u upravnim crkvenim poslovima oslonac u franjevci- 
ma, jer je njihov položaj u kršćanskoj državi po eklezijalnoj važnosti postao gotovo 
beznačajan. Upravna vlast hijerarhije također nije više ovisila o raširenosti franjeva- 
ca, nego o teritoriju koji je dodijeljen lokalnoj Crkvi. Početkom 18. st. franjevci cje- 
lokupno područje Kaločko-bačke nadbiskupije pokrivaju s pastoralnim područjima 
svojih samostana u Baču, Somboru, Baji i Subotici, a na taj način svoj pastoralni 
sustav podvrgavaju pastoralno-administrativnoj strukturi lokalne Crkve. 

U četvrtom desetljeću 18. st. počinje druga etapa u ovom razdoblju povijesti 
Crkve u Bačkoj kada će upravnu strukturu lokalne Crkve u cijelosti podržavati i rad- 
na struktura, i to tako što će biti s njom u skladu i sve većoj ovisnosti. Da se to do- 
godi, bilo je potrebno uspostaviti administrativno-pastoralni sustav u kojem će feu- 
dalni predij i točno omeđeni teritorij s izvjesnim brojem katolika činiti pravni te- 
melj župe, a samostalno raspolaganje hijerarhije s takvim župama model funkcioni- 
ranja lokalne Crkve. Naravno, u takvo ustrojstvo lokalne Crkve franjevci se nisu uk- 
lapali, pa hijerarhija počinje podizati svjetovni kler, a franjevce sustavno potiskuje iz 
župske pastve. Nadbiskupi najprije suzuju prostor franjevačke pastoralne nadležnos- 
ti odijeljujući od tadašnjih župa pojedina naselja koja postaju nove župe. U drugom 
dijelu te druge etape, koja traje do osamdesetih godina 18. stoljeća, oduzima hijerar- 
hija franjevcima već ustrojene župe koje su oni vodili desetljećima. Ta etapa završa- 
va preuzimanjem samostanskih župa u Somboru i Baji, posljednjih župa u pastoral- 
noj nadležnosti franjevaca u Bačkoj. Tad se posve raspala negdašnja radna ili pasto- 
ralna struktura Kaločko-bačke nadbiskupije, vezana uz četiri franjevačka samostana 
koji su bili središta isto toliko pastoralnih područja. Potiskivanjem franjevaca iz pas- 
toralne službe u Bačkoj razriješena je napetost između radne i upravne strukture u 
lokalnoj Crkvi tog područja. Obnovljena hijerarhija je konačno obrazovala sebi ade- 
kvatan sustav lokalne pastoralne djelatnosti, zasnovan na prediju, župskom teritori- 
ju te pravnoj i društvenoj ovisnosti župnika i kapelana o svom autoritetu. Nakon te 
etape slijedi treća u tom razdoblju, kad se u ustrojstvu lokalne Crkve u Bačkoj oči- 
tuje puna ovisnost nosilaca radne strukture o upravnoj strukturi u nadležnosti hijer- 
arhije, 

Tokove naznačenih promjena, koje označuju crkvene prilike u Bačkoj poslije 
oslobođenja od Turaka, želi razložiti ovaj iskaz. Najprije nastoji učiniti prepoznatlji- 
vim teritorijalnu razdijeljenost lokalne Crkve u Bačkoj na početku 18. stoljeća kad 
su nosioci pastoralnog djelovanja u Kaločko-bačkoj nadbiskupiji bili franjevci, raz- 
dijeljeni u dvije redovničke provincije i u četiri samostana. Drugi dio izvještaja trudi 
Se ukazati na susljednost zbivanja u nastojanju hijerarhije da uskladi radnu strukturu 
s upravnom u toj mjesnoj Crkvi. Budući da je niz promjena u tkivu bačke Crkve 
urodio značajnim posljedicama po život bačkih Hrvata, o njima će izvještaj iznijeti 
svoj osvrt u svom zaključnom dijelu. 


1. 


Prvi kaločko-bački nasbiskup nakon oslobođenja Bačke od Turaka i obnove'1o- , 
kalne hijerarhije bio je Pavao Szćchenyi (1697-1710.). Za vrijeme svog upravljanja 
nadbiskupijom nije pokazivao želju značajnije utjecati na crkvena zbivanja ili mije- 
njati naslijeđenu pastoralnu organizaciju. Više su ga zanimala društvena i politička 
pitanja pa se veoma zauzimao za obnovu županijske vlasti u Bačkoj (7). Njegov nas- 
ljednik Emerik Cs4ky (1741-1732.) postao je prvim županom obnovljene Bačke žu- 
panije, ali je nadgledao i organizaciju dušobrižništva u nadbiskupiji utvrdivši mrežu 
lokalnih pastoralnih jedinica. Nadbiskupija je u razdoblju njegova nadbiskupovanja 
imala 15 župa, i to: Baja, Bač, Baćin, Kaloča, Fajs, Hajos, Miske, Monoštor, Petro- 
varadinski Opkop ili Novi Sad, Subotica, Santovo, Szent Benedek, Sonta, Siikosd i 
Sombor (8). Većina tih župa, njih 12 od ukupnog broja, bila je nastanjena hrvats- 
kim življem. Štoviše, i u preostale tri madžarske župe bilo je hrvatskog stanovništva, 
npr. u župi Faisz u Dušnoku (9) kao i u župi Miske (10). 


U prvoj etapi crkvene prošlosti Bačke u 18. st. uspostavljeno je, dakle, pastoral- 
no djelovanje mjesne Crkve putem mjesne župske pastoralne službe. Neposredni 
pastoralni djelatnici bili su franjevci. Prihvatili su službu u lokalnim župama i bora- 
vili u njima, ali su organizacijski pripadali dvjema redovničkim provincijama, Bosni 
Srebrenoj i Presvetog Otkupitelja u Madžarskoj, odnosno samostanima u Baču, Baji, 
Somboru i Subotici. Prva tri samostana su bila u sastavu Bosne Srebrene, a posljed- 
nji u provinciji Presv. Otkupitelja. O tim samostanima je ovisilo 12 spomenutih hr- 
vatskih župa Kaločko-bačke nadbiskupije. U vrijeme nadbiskupa Emerika Csakyja 
u jedino tri madžarske župe djelovao je svjetovni kler. 

Krajem 17. st. su Bač, Baja, Sombor i Subotica najznačajnija mjesta franjevač- 
ke prisutnosti u Bačkoj, a pojedine redovničke provincije ih nastoje osigurati u svo- 
joj nadležnosti još za oslobodilačkog Bečkog rata (1683-1699.). Vrhovne franjevač- 
ke vlasti u Rimu daju 30. svibnja 1693. svojom odlukom pravo provinciji Bosni 
Srebrenoj boraviti u Baji, Somboru, Baču, Subotici i Kaloči (11). Premda je ta pre- 
suda naglašavala da izriče i potvrđuje realno stanje stvari u Podunavlju (12), po sve- 
mu sudeći nisu tada ni kasnije u Subotici boravili franjevci Bosne Srebrene nego 
provincije Presv. Otkupitelja. Pripadnost Subotice toj provinciji neopozivo je 1700. 
potvrdila franjevačka uprava u Rimu, a dugotrajnost boravka članova te provincije 
u najvećem bačkom naselju potvrdio je 3. lipnja 1729. nadbiskup Emerik Csaky pi- 
šući da su oni , već skoro 40 godina" u Subotici (13). 


7. SEKULIĆ, 1986, 70. Tr 
8. Stephanus KATONA: Historia metropolitanae colocensis Ecclesiae, sv. il. Colocae 1800, 
136. (navodimo, Katona [,II.) 
9, KATONA, II, 229. 
10. Isto mjesto, 309, 310. g 14 
11. Emericus PAVICH: Ramus viridantis olivae seu paraphrastica seu topographica descrip- 
tio Provinciae nuper Bosnae Argentinae iam vero S. Ioannis a Capistrano nuncupuatac. 
Budae 1766, 113-116; (navodimo: PAVIĆ, 1766). 
12. Isto mjesto, 114. 
13. SEKULIĆ, 1978, 38. 

Spomenuta mjesta s franjevačkim samostanima već početkom 18. st. prerastaju 
u najznačajnija naselja u Bačkoj i postaju administrativna središta pokrajine; Bač je 
od 1712. središte županije; Baja od 1714. slobodno trgovište, Subotica od 1743. 
slobodno trgovište, a 1747. i Sombor je postao slobodni kraljevski grad. Franjevci 
vode pastoralnu skrb o vjernicima u tim gradovima, upravljajući mjesne župe, ali iz 
samostana u tim gradovima odlaze također u bližu i daljnu okolicu kao upravitelji 
područnih župa ili dušobrižnici bez župničkog naslova koji bi ih obvezivao na trajni 
boravak u određenom naselju. Tako u prvoj četvrtini 18. st. franjevci pravno i real- 
no upravljaju svim navedenim hrvatskim župama Kaločko-bačke nadbiskupije, po- 
vezujući ta pastoralna područja uz svoje samostane. Drugim riječima: u prvoj etapi 
novog crkvenog razdoblja nakon oslobođenja Bačke od Turaka Kaločko-bačka nad- 
biskupija bila je razdijeljena najprije u tri, a zatim u četiri područja. Župe zapadnog 
dijela nadbiskupije okupljao je oko sebe samostan u Baji; subotički samostan pokri- 
vao je prostrano područje sjeveroistočnog dijela nadbiskupije, a samostanu u Baču 
pripadao je preostali dio nadbiskupije sve dok potkraj te prve etape nije i uz samos- 
tan u Somboru oblikovalo se zasebno pastoralno područje pod njegovim utjecajem 
(14). U to vrijeme, dakle, samo na krajnjem sjeveru nadbiskupije tri madžarske župe 
izmiču ovoj četverodijelnoj raspodjeli, uvjetovanoj povezanošću župa sa samosta- 
nima. Tako su tridesetih godina 18. st. o samostanu u Baču ovisile župe u slijedećim 
mjestima: Bač (15), Monoštor (16), Santovo (17), Sonta (18) i Sombor (19). Južni- 


14, SEKULIĆ, 1981, 177-186. | 

15.  Kaločko-bački nadbiskup Sžćchćnyi 1697. dopušta franjevcima u Baču koristiti steče- 
ne njive zbog toga što u tom mjestu od davnine vode župsku pastvu (PAVIĆ, 1766, 
300). God. 1715. se među filijalama župe u Baču ističu Bođani, Plavna i Vajska. Među 
područnim crkvama župe u Baču spominju se 1767. ove filijale: Deronje, Tovariševo, 
Silbaš, Parabuć, Parage, Bukin, Vajska, Sonta i Plavna (SEKULIĆ, Bač, 75). Tri deset- 

ljeća kasnije su filijale župe u Baču ova naselja: Deronje, Tovariševo, Parage i Šilbaš 
(KATONA, [, 97). 

16. U prvom popisu župa provincijala Bosne Srebrene Augustina Tuzlaka iz 1723. spominje 
se fra Jakov Keljić kao župnik u Monoštoru /Arhiv Provincijalata Provincije presv. Ot- 
kupitelja u Splitu; (navodimo APOS); Archivolium provincale in quo adnotatae sunt ac- 
tiones in Provincia ab a. 1693. usque ad annun 1722. fo1132r; (navodimo: Spisi br. 2)/. 
Ondje Keljić župnikuje i tri godine kasnije (Isto, 163 r). Dok su franjevci upravljali žu- 


pom u Baču, dotle su pravno bili iu Monoštoru (KATONA, I, 119), ali su realno sve do 
1772. upravljali tom župom (KATONA, II, 319). 

17.  Santovo je provincijal Augustin Tuzlak 1723. dodijelio na pastoralnu upravu samostanu 
u Baču (SEKULIĆ, Bač, 76). Od 1723.d0 1726. župu u Santovu vodi fra Franjo Tram- 
pić (APOS, Spisi br. 2,132r,163r). Franjevcima ju je 1748, oduzeo nadbiskup Nikola 
Cs&ky (Bernardin UNYI, Sok4cok-Bunyevicok ćs bosnyak ferencesek tortćnete. Buda- 
pest 1947, 153; (navodimo: UNYI, 1947). Posljednji župnik iz redova franjevaca bio je 
Stjepan Tabaković /Arhiv franjevačkog samostana u Slavonskoj Požegi (navodimo: 
ASSP), Protocolum seu conscriptio totius Provinciae Bosnae Argentinae.,, ad usum 
conventus Vellicenis (signatura: B-2; navodimo: Protocolum Vellicensis), 470/. On je 
1748. predao župu svjetovnom kleru; možda je to bilo godinu dana kasnije (KATONA, 
1, 125), ali je teško prihvatiti zapis da se to dogodilo tek 1757. godine /ASSP, Protoco- 
lum conventus Posegiensis (signatura: B-1-1; navodimo: Protocollum Posegiensis), 64/. 

18. U Sonti je od 1723. do 1726. bio župnik fra Marko Momčilović (APOS, Spisi br. 2, 
132 r, 163 r). Prema Katoni župa je bila ustrojena 1718. godine. a franjevci su je vodili 

je od pastoralnog područja samostana u Baču bila je župa Petrovaradinski Opkov ili 
Novi Sad. Ona nije pripadala u nadležnost samostana u Baču nego samostana Bosne 
Srebrene u Petrovaradinu (20). F ranjevci su tu župu vodili do 1718. godine. Tada je 
imala filijale u slijedećim mjestima: Temerin, Futog, Kać, Kobod, Vilova i Titel (21). 
Sjevero-zapadno od bačkog pastoralnog područja, koje su nastavali Sokci, počinju 
bunjevačka naselja. Među njima je bilo najveće naselje Baja, a samostanu u Baji bile 
su povjerene župe u ovim naseljima: Baja (22), Kaloča (23), Siikosd (24), Szent Be- 
nedek (25) i Baćin (26). Dvanaestu hrvatsku župu u Bačkoj onog vremena vodili su 
franjevci madžarske provincije Presv. Otkupitelja. Bila je to župa u Suboticina šest 
područnih crkava u položaju filijalnih kapela u naseljima: Bački Aljmaš, Jankovac, 
Miljkut, Topola, Kanjiža i Senta. Prve tri filijale su na području današnje Madžarske, 
a preostale tri u jugoslavenskom dijelu Bačke (27). Subotički samostan nije imao 


o". aoaoarA_a 


sve.do.1771. godine (KA IONA, 1,130). 

19. Župne matice u Somboru počinju 1711. godine, ali su pastoralnu brigu o vjernicima u 
Somboru franjevci vodili još u 17. st. za turske vlasti (SEKULIĆ, 1986, 131-132). Som- 
borsku župu među župama samostana u Baču spominje 1726. provincijal Bosne Srebre- 
ne Augustin Tuzlak (APOS, Spisi, br. 2,177 v). | | 

20:  APOS, Spisi br: 2, 163 v. — Poznati su i neki župniciiz redova franjevaca: Blaž Marino- 
vić (1702), Mijo iz Budima (1709) i Baltazar Jurković (1710). 

21. KATONA, 1,120. | 

22. U prva tri desetljeća 18. st. župi u Baji pripadaju filijale u naseljima: Gara, Vaškut, Sve- 
ti Ivan Gornji, Bikić, Kaćmar, Kakonj i Pandur. God. 1728. je u Baji osnovana madžars- 
ka župa s filijalama u Bačkom Monoštoru 1 Čatalji u kojima je živjelo hrvatsko stanov- 
ništvo (usp. SEKULIĆ, 1986, 105,94, 113-114). 

23. U Kaloči su 1693. franjevci Bosne Srebrene imali svoju rezidenciju, tj. u pravnom smis- 

lu neovisnu redovničku zajednicu. Također su ondje podigli crkvu Tijela Kristova (usp. 
Eusebius FERMENDŽIN, Chronicon observantis provinciae Bosnae Argentinae Ordi- 
nis S. Francisci Serpahici. Starine JAZU, 22(1890), 53. No, još prije 1726. su napustili 
svoju nastambu, a crkvu predali nadbiskupu Emeriku Cs4kyju (PAVIĆ, 1766,173-174; 
-UNY1, 1947, 152-154), san a) R7? 

24. Stanovništvo te župe bilo je još koncem 18. st. dijelom hrvatsko, dijelom madžarsko ; 

Hrvati su bili u filijali Čanad. Od 1711, do 1725. izmijenilo se šest franjevaca u vodstvu 

te župe: Franjo iz Maglaja (1711), Filip Marušić (1719.), Ilija Ećimocić, (1721.), Fra- 
njo Kapara (1722.), Kapistran Križanić (1723.) i Petar Lipović (1725.). Posljednji u 
tom nizu predao je 1725. župu nadbiskupu Emeriku Cs4kyju (KATONA, I, 131). 

25. “Župa se nalazi u sjeverozapadnom dijelu Bačke, Imala je filijale Lak i Uszod. Do 1735. 
su tom župom upravljali franjevci bajskog pastoralnog područja (KA TONA, I, 126). O 
toj župi ne može se saznati ništa više ni iz popisa Augustina Tuzlaka, jer popis iz 1723. 
uopće ne spominje župe samostana u Baji. a popis iz 1725. navodi ime jednog župnika 
fra Grgura iz Sonte koji upravlja jednom od župa na području samostana (APOS, Spisi 

br. 2, 162 1); prema popisu iz 1726. samostanu pripadaju tri župe.na pustarama oko 
Baje (Isto mjesto, 177 v). EE! 

26. Župa Baćin je blizu Kaloče. Treći popis Augustina Tuzlaka iz'1726. spominje tu župu 
na pastoralnom području samostana u Baji (Isto mjesto, 177 r). Franjevci su tu župu 
1734. predali svjetovnom kleru (PAVIĆ, 1766, 173-174; KATONA, I, 98), što se na 
drugom mjestu pogrešno naziva godinom osnutka župe (KATONA, II, 209). Krajem 
don u župi se više nije propovijedalo hrvatski jer ,,Iliri znaju madžarski“ (KATONA, 

, 98). | | 

27. SEKULIĆ, 1979: '34-39, 68-69: Paškal CVEKAN. Subotički franjevački samostan i 

crkva. Subotica 1977, 19-32; (navodimo: CVEKAN, 1977). 

drugih župa, ali je područje njegovog pastoralnog djelovanja zapravo bilo veće od 
pastoralnog područja bačkog ili bajskog samostana. Zajedno pak s njima pokriva či- 
tav teritorij Kaločko-bačke nadbiskupije, osim njezinog krajnjeg sjeverozapadnog 
dijela. 


11. 


Nova etapa u povijesti Crkve u Bačkoj tijekom 18. st. nastupa dolaskom Gabri- 
jela Patačića za kaločko-bačkog nadbiskupa (1733-1747.), (28). On se nije želio po- 
put svojih prethodnika oslanjati na franjevce u dušobrižništvu nadbiskupije pa poči- 
nje osnivanjem novih župa rastakati jedinstvo pastoralnih područja četiriju bačkih 
samostana. Njegovim stopama idu i njegovi nasljednici Nikola Csiky (1747-1751.) 
(29) i Franjo Klobušicki (1751-1760.) (30). Franjevce su posve potisnuli iz župske 
pastve nadbiskupi Josip Batthyan (1760-1776.) (31) i Adam Patačić (1776-1787.) 
(32), oduzevši im upravu i onih župa koje su bile neposredno vezane uz samostan i 
samostansku crkvu. 

Poslije prvog kanonskog pohoda svoje nadbiskupije udvostručio je 1734. nad- 
biskup Gabrijel Patačić broj župa osnovavši 16 novih. Učinio je to tako što je prog- 
lasio samostalnim župama dotadašnje filijale koje su pripadale župama u pastoralnoj 
odgovornosti franjevaca (33). Isto tako su postupali njegovi neposredni nasljednici: 
Nikola Csiky je osnovao 5 novih župa(34),a Franjo Klobušicki 12 novih župa (35). 
Po broju novoosnovanih župa nadmašio je svoje prethodnike Josip Batthyan podi- 
gavši 23 nove župe (36). Dvojica posljednjih kaločkobačkih nadbiskupa u 18. st. 
nisu zajedno osnovali toliki broj župa; Adam Patačić je podigao 8 novih župa, dok 
je Ladislav Kolonić (1787-1800.) (37) ustrojio 13 novih župa koristeći povremeno i 
pastoralne usluge franjevaca (38). , 

Dijelenje franjevačkih župa najprije počinje u pastoralnom djelokrugu samosta- 
na u Baji. Još je Emerik Csiky odijelio od župe u Baji filijalu Catalju koja 1731. 
potaje samostalna župa (39). Gabrijel Patačić je 1735. od župe u Baji odijelio Garu, 


28. Usp. KATONA, II, 181-272, 
29. Isto mjesto, 272-280. 
30. Isto mjesto, 281-301. 
31. Isto mjesto, 302-346. 
32. Isto mjesto, 347-365. 
33. [sto mjesto, 209. 
34._KATONA, 1,136. 

35. Isto mjesto, 137. 

36. [sto mjesto, 137. 

37. Isto mjesto. 
38.Ć_KATONA,II, 365-394. 


39. 


Catalja je naselje južno od Buje (SEKULIĆ, 1986. 119). Župom je postala 1731. godi- 
ne (KATONA, I, 104). Nadbiskup Gabrijel Patučić je sagradio župnu crkvu, Župi pri- 
družio kao filijale Butmonoštor. Baracku i Dautovu (Isto mjesto. 104). 1 Franjevci, čini 
se, upravljaju župom u Čatalji sve do 1751. kad se spominje prvi svjetovni svećenik u 
župi (SEKULIĆ, 1986, 119). Sredinom 18. st. doselili su Madžari puse 1761. župa nd 
“pominje medu hrvatskim župama (KA PONA, [, 105: 11, 310). “ 


smještenu na cesti od Baje prema Somboru (40), a od župe Faisz je odijelio filijalu 
Dušnok proglašivši je 1736. župom (41). Dušnok je bio hrvatsko naselje i u njemu je 
još 1773. prevladavalo ,lirsko" stanovništvo (42). Nikola Csiky nastavlja cijepanje 
župa bajskog pastoralnog područja, pa su 1748. osnovane dvije župe, i to u Čavolju 
(43) i Kaćmaru (44). Među 12 župa, koje je ustrojio nadbiskup Franjo Klobušicki, 
bajskom je pastoralnom području pripadala Baracka s hrvatskom filijalom Batmo- 
noštor (45); tu filijalu je prije 1776. nadbiskup Batthydn proglasio župom (46). Isti 
je nadbiskup na pastoralnom području samostana u Baji osnovao još pet župa: 1763. 
Vaškut (47), 1767. Bikić (45) i Dautovu (49), a 1769. Sveti Ivan Gornji (50) i Sveti 


.........—————— "di 


40. 


41. 


44, 


45. 
46. 


47. 


48. 


49. 


50. 

Leži jugoistočno od Baje, na cesti od Baje prema Somboru. Novoosnovanoj župi pripa- 
dala je kraće vrijeme kao filijala crkva u Kaćmaru (KATONA, 1, 110; 11,229). Premda 
se redovito ističe da su župu u Gari odmah po osnutku prihvatili svjetovni svećenici 
(PAVIĆ, 1766, 174; UNYI, 1947, 153; SEKULIĆ, 1986, 121), čini se da su je ipak izv- 
jesno vrijeme vodili franjevci (ASSP, Protocolum Vellicensis, 470). 

Dušnok se 1736. najprije spominje kao filijala župe Faisz (KATONA, II, 229) koju je 
nadbiskup Gabrijel Patačić odvojio od matične župe i proglasio župom. Već 1736. se u 
njoj spominje prvi župnik od svjetovnog svećenstva Nikola Pastorčić (SEKULIĆ, 1986, 
120), premda je crkva podignuta 1744. godine, a župske matice je 1738. počeo bilježiti 
prvi župnik (Isto mjesto, 120). Budući da Pavić izričito spominje da su u Dušnoku past- 
vu vodili franjevci samostana u Baji (PAVIĆ, 1766, 174), treba zaključiti da se njegova 
bilješka odnosi na vrijeme prije nego što su župom Faisz s filijalom u Dušnoku počeli 
upravljati svjetovni svećenici. 

SEKULIĆ, 1986, 120. 

Cavolj je 1730. filijala župe u Baji (KATONA, I, 105). Kad je 1748. postao župom, ima 
lilijale u hrvatskim naseljima Meteoviću i Svetom Ivanu Gornjem (Isto mjesto, 105). 
God. 1740. je Cavolj dobio crkvu, posvećenu Preobraženju Gospodinovom (SEKULIĆ. 
1986, 120). Jedno vrijeme župom su upravljali franjevci iz Baje (UNYI, 1947, 154), 
dok se nisu u njoj utvrdili svjetovni svećenici. 

Crkva u Kaćmaru sagrađena je 1736. i posvećena sv. Jakovu Starijem. Osnutak župe ne- 
ki stavljaju u 1742. godinu (UNYI, 1947, 154), a drugi u 1747. godinu (KATONA, I, 
136; 11, 229) ili u vrijeme poslije 1748. godine (KATONA, II, 283). Biti će najtočnija 
1748. godina, jer se matične knjige vode od te godine (SEKULIĆ, 1986, 123). 
KATONA, 1, 137:;11, 309. 

Batmonoštor je bio filijala župe u Baji dok nije 1731. bila osnovana župa u Čatalji (KA- 
TONA, I, 104; 11, 309). 

Vaškut je do proglašenja samostalnom župom bio filijala samostanske župe u Baji. Fra- 
njevci su se sve do 1771. zadržali kao dušobrižnici u novoosnovanoj župi (KATONA, I, 
314; UNYI, 1947, 154; SEKULIĆ, 1986, 125-126). | 
Bikić je već nadbiskup Gabrijel Patačić namjeravao proglasiti župom (KATONA, II, 
209), ali mu namjere nisu došle do ostvarenja (KATONA, I, 136). Ipak je selo odvojio 
Od župe u Baji i 1740. pridružio novootvorenoj župi u Bačkom Aljmašu (KATONA, I, 
92). Različite su godine kojima se označuje vrijeme proglašenja Bikića župom: god. 
1743. misli Unyi (UNYI, 1947, 154): između 1760.i 1776. drži Katona (KATONA, I, 
137), odnosno 1767. kad se spominje Boršod kao filijala Bikića (SEKULIĆ, 1986, 119). 
Dautovu, koja je bila filijala Čatačlje, su kolonizirali Madžari. God. 1767. je postala sa- 
mostalnom župom (KATONA, [, 104-105). 

Sveti Ivan Gornji je bio filijala župe u Baji, a od 1748. župe u Cavolju (KATONA, I, 
127). Župa je uspostavljena 1769. Otada se vode i matične knjige. Crkva je podignuta 
1780. i otada je, čini se, župa zapravo krenula u život (KATONA, I, 127; SEKULIĆ, 
1986, 122). 


Ivan Donji ili Priglevicu (51), Nadbiskup Ladislav Kolonić je na bajskom pastoral- 
nom području potkraj 18. st. uspostavio župu Boršod, dotadanju filijalu župe Bikić 
(52). Prvi župnik je 1798. bio franjevac. U svemu je, dakle, na pastoralnom područ- 
ju bajskog samostana uz prvih 5 župa nastalo tijekom 18. st. još 13 novih župa na 
prostoru pastoralne odgovornosti franjevaca u Baji, Osnivanje novih župa najprije je 
sužavalo franjevačku pastoralnu nadležnost; predavanje župa svjetovnom kleru još 
više je umanjilo područje franjevačkog pastoralnog djelovanja. Kad je pak 1781. 
nadbiskup Adam Patačić oduzeo franjevcima i samostansku župu u samom gradu 
Baji, posve je nestalo najznačajnijeg pastoralnog središta u gornjem dijelu bačkog 
Podunavlja (53). 

Na doljnjem pak dijelu bačkog Podunavlja bila je početkom 18. st. župa petro- 
varadinskog samostana u Petrovaradinskom Opkopu ili Novom Sadu. Od te župe je 
Gabrijel Patačić namjeravao odijeliti filijalu F utog i proglasiti je župom (54), ali je 
njegovu zamisao tek poslije 1747. ostvario nadbiskup Nikola Cs4ky (55). Još su dvi- 
je novosadske filijale postale župama: Temerin 1783. za Adama Patačića (56) i Titel 
na krajnjem jugu Bačke 1788. za Ladislava Kolonića (57). Župa Titel imala je 11 fi- 
lijala. Župljani su po narodnosti većinom bili Nijemci, a na području župe boravila 
je i njemačka vojnička posada. Prvi župnik bio je član franjevačke provincije sv. Iva- 
na Kapistranskoga Ivan Angermann (58). 

U južnoj Bačkoj bio je samostan u Baču vjekovima , središte dušobrižništva u 
Podunavlju među ilirskim" žiteljstvom" (59). God. 1723. pripadale su pastoralnoj 
brizi franjevaca u Baču župe: Bač, Santovo, Monoštor i Sonta (60). Tri godine kas- 


51. Prema nekim bilješkama župa Sveti Ivan Donji ili Priglevica nastala je već 1763. godine 
(KATONA, [, 126). U to bunjevačko naselje su sredinom 18. st. naselili Nijemci (SE- 
KULIĆ, 1986, 112). 

52. — Boršod je u blizini Bikića, Najprije je pripadao župi u Baji, zatim od 1740. župi u Bač- 
kom Aljmašu, pa od 1767. župi u Bikuću. Kad je 1798. nadbiskup Kolonić osnovao žu- 
pu u Boršodu, privremeno ju je povjerio franjevcima na upravu (KATONA, [, 101). 

53. KATONA,1,93-94; ASSP, Protocolum Vellicensis, 470." 

54. God. 1696. u Futog i njegovu okolicu doselio je narod od Gradovrha iz Bosne. Grado- 
vrški gvardijan je s narodom poslao i jednog člana svog samostana da mu bude dušo- 
brižnik u novoj postojbini. Provincijal Bosne Srebrene Franjo Budalić je 18. lipnja 1696. 
na Visovcu odobrio taj postupak /Arhiv franjevačkog samostana u Makarskoj (navodi- 
mo: AFSM), Liber archivalis in quo de origine Provinciae Bosnae Argentinae quae olim 
Vicaria, demum Provincia nuncupata ac de praeclare gestis in et extra cam (navodimo: 
Liber archivalis), 10/. — Možda je samostalnom župom proglašena 1747. godine (usp. 
Schematismus primus dioecesis Suboticanae ad annum 1968. qui est annus fundationis 
Dioecesis, Suboticae 1968, 74; navodimo Schematismus...). 

55. KATONA, Il, 136; 11, 209. 

56.  Schematismus, 78. 

57. KATONA, I, 132. 

58. Premda Katona izričito navodi da je Titel bila filijala Novoga Sada (KATONA, I, 132), 
Cvekan se na njega poziva kad je ubraja među župe bačkog pastoralnog područja; spo- 
minje tu župu navodeći da je zapravo prvi župnik 1769. bio bački franjevac Matej Rojdl, 
a posljednji Ivan Angermann (CVEKAN, 1985, 112). 

59. SEKULIĆ, 1986,113114. 

60. —APOS. Spisi br. 2, 177 v. 


nije se među župama bačkog samostana spominje i župa u Somboru (61), da ubrzo 
pripadne franjevačkoj samostanskoj zajednici u samom Somboru (62). I na ovom 
pastoralnom području, koje je uz prve četiri župe do kraja 18. st. brojilo 18 novih 
župa, počeo je nadbiskup Gabrijel Patačić 1736. osamostaljivati dotadanje filijale u 
župe, i to najprije u Bačkom Novom Selu (63) i Bukinu, danas Mladenovu (64). Za- 
tim je namjeravao također odijeliti od župe u Santovu filijalu Kolut i proglasiti je 
župom (65), ali je to učinio tek 1752. nadbiskup Franjo Klobušicki (66). Isti je 
nadbiskup 1757. proglasio župom drugu filijalu Santova, Bački Breg (67), a 1759. 
je to isto učinio s Odžacima, filijalom župe u Baču (68). Josip Bathyan je 1765. os- 
novao župu u Gajdobri pridruživši još novoosnovanoj župi naselja Silbaš i Parage, fi- 
lijale župe Bač (69). U to vrijeme je najvjerojatnije odijeljivanjem od župe Bukin 
nastala župa u Bačkoj Palanki, jer su 1767. kao župnik u tom mjestu spominje fra- 
njevac Đuro Lambacher (70). Nadbiskup Batthy4n je 1766. od župe Kolut odijelio 
filijalu Gakovo i proglasio je župom ( 71), a od Gakova je dva desetljeća kasnije 

61. APOS, Spisi br. 2, 177 v. 

62. KATONA, I, 135. 

63. Novo Selo se ne spominje u popisima župa provincijala Augustina Tuzlaka pa je možda 
već 1722. postalo samostalnom župom (KATONA, I, 136; 11, 209). Od 1722. do 1736. 
Bukin je filijala Novog Sela. (KATONA, I, 102). Ipak je najvjerojatnije da je od 1736. 
samostalna župa, a do tog vremena šamostalna kapelanija (Schematismus, 64). 

64. U Bukinu je 1736. pravno ustanovljena župa (KATONA, I, 102), premda se te iste go- 
dine spominje kao filijala župe u Novom Selu (KATONA, II, 229). Čini se da je tek za 
nadbiskupa Franje Klobušickog počela župa u Bukinu djelovati samostalno (KATONA, 
1,137; Schematismus, 69). ' 

65. Župa u Kolutu pravno i realno je osnovana 1752. za nadbiskupa Franje Klobušickog 
(KATONA. II, 209, 280). Dvije godine je župom upravljao franjevac iz samostana u Ba- 
ču (KATONA, I, 116) pa će to biti razlog da se 1754. također spominje kao godina os- 
hutka župe (Schematismus, 92). 

66. KATONA,II, 280. - 

67.  Katona spominje da je Kolut bio filijala župe u Bačkom Bregu (KATONA, I, 116), ali 
isto tako tvrdi da je Kolut postao prije župa od Bačkog Brega (KATONA, I, 100). B. 
Unyi misli da su Kolut i Bački Breg proglašeni župama 1748. godine, istovremeno kad 
je nadbiskup Nikola Csaky predao župu u Santovo svjetovnom kleru (UNYI, 1947, 152- 
153). Svakako je točno da se 1749. spominje prvi svjetovni svećenik kao župnik u San- 
tovu (KATONA,1, 118,119). 

68.  Schematismus, 69. 

69.  Gajdobra leži na putu od Bačke Palanke do Kule. Sredinom 18. st. naselili su se u nju 
Nijemci. Nakon osnivanja župe njom su upravljali franjevci, a svjetovni kler ju je 1775. 
preuzeo u trajnu pastoralnu brigu (KATONA, [, 109). 

70. U Bačkoj Palanci župa nije nastala 1755. godine (Schematismus, 65), nego 1765. jer se 
Đuro Lambacher 1764. spominje kao kapelan, a godinu dana kasnije kao župnik u tom 
naselju koje su sredinom 18. st. naselili Nijemci (CVEKAN, 1985, 112). Župom su od 
osnutka do 1796. upravljali franjevci provincije sv. Ivana Kapistranskoga, ovisni o sa- 
mostanu u Baču (KATONA, I, 133: SEKULIĆ, Bač, 75: CVEKAN. 1985, 112). 

71. Gakovo leži na cesti od Sombora prema Baji, sjeverozapadno od Sombora. Premda je 
pripadalo pastoralnom području samostana u Baču, vjernici su rado dolazili na proš- 
tenja u Sombor (SEKULIĆ, 1981, 183). Svakako je značajno da je 1769. somborski 
franjevac Stjepan Malić župnik u Gakovu. Nije poznato kako je dugo trajala njegova 
služba (SEKULIĆ, 1981, 183). .sJ 


; 

Adam Patačić odijelio Kruševje i ubrojio je među nove župe svoje nadbiskupije (72). 
Od župe u samom Baču želio je još Gabrijel Patačić podići župu u Plavni (73), ali se 
je to dogodilo tek 1761. za nadbiskupa Batthy4na (74). Nakon što je Plavna postala 
samostalnom župom, i nadalje su u njoj pastoralno djelovali franjevci, i to sve do 20. 
travnja 1769. godine (75). Župa u Sonti bila je do 1771. u pastoralnoj brizi franje- 
vaca (76),a 1752. je Franjo Klobušicki od nje otcijepio filijalu Doroslovo osamosta- 
livši je u župu (77). Od te župe daljnjim dijelenjem nastale su tijekom 18. st. još tri 
župe: god. 1766. Bogojevo (78) i Karavukovo (79), a 1787. Bački Brestovac (80). 
Nadbiskup Batthy4n je 1769. oduzeo franjevcima upravu župe u Monoštoru (81), a 
izgleda da je u nadležnost te župe do 1743. pripadala kao filijala Bezdan (82). Pot- 
kraj 18. st. je nadbiskup Ladislav Kolonić od župe u Baču odvojio još tri filijale i 
proglasio ih župama, i to: god, 1787. Vajsku (83), i Parabuć, danas zvan Ratkovo 
(84), i 1788. Selenču, tada zvanu Bacsijfalu (85).No, u to vrijeme franjevci više ni- 

U Župi su uz šokačko stanovništvo bili i Nijemci (ćKATONA, I, 116). 

Plavna se 1715. izričito spominje kao filijala župe u Baču (KATONA, I, 97). Nadbis- 
Kup Gabrijel Patačić ju je želio promaknuti u Župu, ali nije ostvario svoju namisao (KA- 
TONA, II, 209). 

KATONA, I, 124; CVEKAN, 1985, 108. 

Prvi i posljednji župnik franjevac u Plavni bio je Matej Bunjevac (ASSP, Protocolum 
Vellicensis, 470; CVEKAN, 1985, 108-109). On je 20. travnja 1769. predao župu svje- 
tovnom kleru, a samostanski kroničar u Baču je zabilježio: ,,Nostris expulsis fratiribus 
Petrini occupaverunt parochiam Plavensem'" (SEKULIĆ, Bač, 77). 

Župom-u Sonti su upravljali franjevci od 1718. do 1771. godine (KATONA, I, 130: II, 
319, 320). Kao franjevačku župu je spominju 1741. Jakov Spatzierer, a 1766. i Emerik 
Pavić (PAVIĆ, 1766, 171; UNYI, 152). U njoj se kao župnik naročito isticao fra Au- 
gustin Stopić koji je namirio troškove podizanja dijela samostana u Baču koji je naslo- 
njen na kor crkve (SEKULIĆ, Bač, 55). U Sonti je kao župnik djelovao četvrt stoljeća 
(CVEKAN, 1985, 111). 

Čini se da je Doroslovo trebalo biti župom već za nadbiskupa Gabrijela Patačića, jer se 
spominje da je do 1746. u njoj bio franjevac župnik (KATONA, I, 106). Svakako je 
predana u ruke svjetovnom svećenstvu nakon 1752. (Schematismus, 84). 
Schematismus, 84. 

Schematismus, 68. 

Isto mjesto, 97. — Spomenute četiri župe: Doroslovo, Bogojevo, Karavukovo i Bački 
Brestovac bile su od sredine 18. st. naseljene Nijemcima (KATONA, I, 106). Njima tre- 
ba pridružiti naselje Srpski Miletić, filijalu Doroslova, To naselje je 1772. proglašeno 
mjesnom kapelanijom, a tek je 1817. u njem osnovana župa (Schematismus, 87). Kroz 
jedno desetljeće (1788-1797.) je bački franjevac Đuro Martinović upravljao kapelani- 
jom (CVEKAN, 1985, 111). 

Nepoznati su razlozi zašto Batthy4n nije odmah po pravnom oduzimanju župe predao 
njezinu upravu svjetovnom svećenstvu, već se je to dogodilo tri godine kasnije (KATO- 
NA,1,119). 

U Bezdanu je 1756. podignuta crkva sv. Šimuna i Jude. U tim godinama crkvom i žu- 
pom su upravljali franjevci (SEKULIĆ, 1986, 144; KATONA, I, 136; Schematismus, 
89). 

Do 1761. je bila filijala župe u Baču, a od 1761. do 1787. filijala župe u Plavni (CVE- 


KAN, 1985, 109). U prvim godinama župom su upravljali franjevci iz Bača (KATONA, + \ j 


1,134; CVEKAN, 1985, 119). 


Parabuć je 1767. bio kao filijala pridružen Odžacima, a 1785, je proglašen samostalnofii\ 
župom (Schematismus, 70). Stanovništvo je većinom bilo njemačko, Od 1787. do 12927 

su upravljali župom u Baču; još 1. siječnja 1766. ju je predao svjetovnom svećenst- 
vu nadbiskup Josip Batthy4n (86). 

Somborski franjevci su 1726. priznavali izvjesnu pastoralnu nadležnost samos- 
tana u Baču, kao što su tijekom 17. st. bili odgovorni samostanu u Olovu (87). Nji- 
hova zajednica u Somboru je već 1686. imala značaj tzv. rezidencije i po tom naslo- 
vu upravnu samostalnost u redovničkim odnosima, ali je tek 1750. proglašena sa- 
mostanom (88). Nekoliko godina prije tog događaja počinje dijeljenje prostrane 
somborske župe tako da i od nje nastaje 12 novih župa tijekom 18. stoljeća. Još je 
Gabrijel Patačić želio osnovati župu u Apatinu (89); svakako je nastala prije 1747. 
za nadbiskupa Nikole Csikyja (90), a od apatinske župe je 1763. nastala nova župa 
u Prigrevici (91). Nikola Csiky je 1748. podigao župu u Kuli (92), a od nje su pot- 
kraj stoljeća odijeljene nove župe, i to: 1787. u Sivcu (93) i 1793. u današnjem 
Zmajevu (94). Nadbiskup Franjo Klobušicći je od samoborske župe najprije 1752. 
kao samostalnu župu odijelio Lemeš, današnji Svetozar Miletić (95), a zatim 1754. 
Kupusinu (96). Uskoro su na području župe Lemeš nastale još dvije nove župe: 
1761. u Čonoplji (97), a 1765. u Krnjaji, danas Klaićevu (98). O somborskom pas- 
toralnom području ovisile su također župe u Veprovcu, danas Krušćić (99), i Filipo- 
vu, danas Bački Gračac (100). One leže na razmeđi somborskog i bačkog pastoral- 


su franjevci iz Bača vodili župu (KATONA, I, 122; SEKULIĆ, Bač, 75, 78). 
85. KATONA, 1,97; Schematismus, 71. 
86. SEKULIĆ, Bač, 76. 
87. SEKULIĆ, 1981, 181. 
88. Isto mjesto, 170. 
89. KATONA,I, 136. 


90. PAVIĆ, 1766, 174; Schematismus, 82: SEKULIĆ, 1981, 183. 

91. Schematismus, 86. 

92. KATONA,I,117. 

93. Schematismus, 101. 

94. Isto mjesto, 80. 

95. Župna crkva je sagrađena 1752. i otada se vode i matične knjige pa valja zaključiti da je 
to godina osnutka župe. Župu najprije vode somborski franjevci, a prije 1763. je preu- 
zima svjetovni kler (KATONA, I, 120; IL, 320; SEKULIĆ, 1986, 144). 

96.  Kupusina je naselje u blizini Sombora; leži jugozapadno od Sombora. Proglašenje žu- 
pom Katona pripisuje nadbiskupu Franji Klobušickom (KATONA, I, 137), i to 1754. 
godine (Schematismus, 85). 

97.  Conoplja je veliko naselje istočno do Sombora. Do 1752. je bila filijala somborske župe, 
a od 1752. do 1761. filijala župe u Lemešu. Samostalna župa je od 1761. godine (KA- 
TONA, I, 105; Schematismus, 90). Prvi župnici su iz zajednice somborskih franjevaca 
(KATONA, II, 320). Uz Bunjevce u naselju su živjeli Madžari i Nijemci (SEKULIĆ, 
1986, 143), 

98. Krnjaja je do 1761. bila filijala župe u Somboru, a od 1761. do 1767. filijala župe u 
Conoplji. Kad je“1767. postala župom, njezina je filijala bila Sivac kojije 1787. postao 
također samostalna župa (KATONA, I, 137). Od 1767. do 1774. je župom u Krnjaji 
upravljao somborski franjevac (ISTO mjesto, I, 115). Danas u Klaićevu više nema bač- 
kih Bunjevaca (SEKULIĆ, 1986, 145. 


99. Krušćić ili Veprovac leži jugoistočno od Sombora. Župu je osnovao nadbiskup Josip 


PA U poslije 1760. godine (KATONA,I, 137), točnije 1762. godine (Schematismus, 
00). 


100. U Filipovu, danas Bački Gračac, župu je poslije 1751. uspostavio nadbiskup Franjo 

nog područja. Somborsko pastoralno područje raspalo se je, kad je 15. rujna 1781. 
nadbiskup Adam Patačić franjevcima oduzeo župu u gradu Somboru (101). U tom 
dijelu Bačke vrijeme je izbrisalo i uspomenu na franjevce jer su 9. lipnja 1786. fra- 
njevci morali napustiti i svoj samostan u Somboru (102). Tako se je bez franjevaca 
1788. dogodilo osnivanje župe u Stanišiću koja također leži na prostoru negdašnje 
somborske župe (103). 

Na sjeveroistočnom dijelu Bačke oblikovalo se je pastoralno područje oko fra- 
njevačkog samostana u Subotici. Članovi tog samostana pripadali su madžarskoj 
provinciji Presv. Otkupitelja koja je uvijek imala svećenika Hrvata i Slovaka, sprem- 
nih na pastoralnu službu u subotičkoj župi. Razina pastoralne spremnosti franjeva- 
ca u Subotici ipak je zaostajala za pastoralnom prikladnošću franjevaca Bosne Sreb- 
rene. Tako 1759. subotičko gradsko poglavarstvo prigovara upravi provincije Presv. 
Otkupitelja da nema dovoljno svećenika u samostanu koji mogu propovijedati ,,dal- 
matinski", premda su bila petorica (104). Čini se da je isto poglavarstvo potaklo 
1762. pitanje priključenja subotičkog samostana provinciji sv. Ivana Kapistransko- 
ga, i to upravo zbog potrebe za dušobrižnicima hrvatskoga jezika (105). No, ubrzo 
su prestala nastojanja u tom pravcu, jer 1763. nadbiskup Batthy4n je odlučio fra- 
njevcima oduzeti subotičku župu (106). Zbog opiranja gradske uprave nadbiskup je 
odustao od svoje namjere, ali ju je proveo deset godina kasnije kad su 1. listopada 


1773. svjetovni svećenici preuzeli subotičku župu (107). Također je u subotičkoj 
župi nadbiskup Gabrijel Patačić započeo dijeljenje; osnovao je 1733. župu u Jan- 
kovcu, danas Janoshalmi (108), i oko 1740. u Bačkom Aljmašu (109). Te su župe 
na području današnje Madžarske, a ondje su kasnije na području subotičkog samos- 
tana nastale još dvije župe: god. 1761. u Miljkutu (110) i 1787. u Madarašu (111). 


Klobušicki (KATONA, I, 137), najvjerojatnije 1756. godine (Schematismus, 97). Do 
osamostaljenja Filipovo je bilo filijala župe Veprovac. U selu su Živjeli Bunjevci, a kasni- 
je su im se pridružili Nijemci (KATONA, I, 134: SEKULIĆ, 1986, 145). 

101. SEKULIĆ, 1981, 184-186. 

102. Isto mjesto, 186-188. 

103. Stanišić je naselje nedaleko državne granice između Jugoslavije i Madžarske, i to na ju- 
goslovenskoj strani. Somborski franjevci su u njem vodili pastoralnu službu dok su vo- 
dili župu u Somboru (SEKULIĆ, 1986, 146). 

104. SEKULIĆ, 1979, 59. 

105. Isto mjesto, 60. 

106. CVEKAN, 1977, 24-26. 

107. SEKULIĆ, 1979, 67. 

108. Poslije osnivanja župe,njom su i nadalje upravljali franjevci (SEKULIĆ, 1986, 122). 
Već 1761. se Jankovac ne ubraja među hrvatske nego među madžarske župe Kaločko- 
-bačke nadbiskupije (KATONA, II, 309). Svjetovni kler je župu preuzeo svakako prije 
1763. godine (KATONA, II, 319). 

109. Bački Aljmaš je obnovljeno staro naselje iz turskih vremena i to subotičkim stanovništ- 
vom, Do 1740. je subotička filijala. Kad je osnovana župa, nju napuštaju franjevci, a 
preuzimlje je svjetovni kler (KATONA, 1,92; SEKULIĆ, 1986, 116). 

110. —Miljkut je naselje između Jankovca i Bačkog Aljmaša, Do 1733. je filijala Subotice, a 

zatim Jankovca (KATONA, II, 229). Nije opravdano mišljenje da je već 1748. u Milj- 

kutu župa (SEKULIĆ, 1986, 125), nego je najvjerojatnije te godine u Jankovcu franje- 
vca zamijenio svjetovni svećenik pa je time prestala i briga subotičkih franjevaca za 

Miljkut (Katona, 1,117). 

Na današnjem jugoslavenskom dijelu sjeverne Bačke osnovane su na pastoralnom 
području subotičkog samostana najprije 1750. župe u Bačkoj Topoli (112) i Kanjiži 
(113). Od Topole su diobom nastale još dvije župe, i to 1776. Mali Idoš (114) i 
1784. Bajša (115). Sa župom u Kanjiži bilo je do 1775. u nekoj povezanosti naselje 
Horgoš (116), a zasigurno je od nje 1780. odijeljena u samostalnu župu filijala Mar- 
tonoš (117). Nakon Topole i Kanjiže 1755. je postala samostalnom župom tadašnja 
subotička filijala u Senti(118),a od nje je 1760. kao nova župa odijeljena Ada(119). 
I nakon što su franjevci predali subotičku župu svjetovnom kleru, imali su određenu 
ulogu 1779. kod nastanaka župe u Bajmoku (120) i 1781. u Čantaviru (121). S ovih 

111.  Madaraš je također bio naselje bačkih Bunjevaca. U njem su subotički franjevci djelo- 
vali pastoralno do 1773. godine (SEKULIĆ, 1979, 68), a do 1780. je kao filijala pripa- 
dao Bajmoku (KATONA, I, 95). Nakon što je 1799. podignuta i posvećena crkva Mari- 
jinog Uznesenja u Madarašu (SEKULIĆ, 1986, 124), u njem se redovito odvijao župski 
pastoralni rad, jer je još 1787. nadbiskup Ladislav Kolonić proglasio u njemu župu (KA- 
TONA, 1,137). 

112. Topola, danas Bačka Topola, spominje se 1729. zajedno s drugih 5 filijalnih crkava su- 
botičke župe (KATONA, II, 178). Od 1754. u njoj boravi lokalni kapelan iz subotič- 
kog samostana. Stanovništvo je bilo ,,ilirsko'' i madžarsko, kapelan je morao znati oba 
jezika. Župa je osnovana 1750. godine (Schematismus, 114), a od 1759. župu vodi svje- 
tovno svećenstvo (KATONA, I, 137; SEKULIĆ, 1979, 68, 69). 

113. U Kanjiži je već 1743. bio postavljen kamen temeljac za zidanu crkvu (SEKULIĆ, 1979, 
69), a franjevci iz Subotice su podigli svoju kuću kao župni stan. Župa je osnovana 
1750. godine (Schematismus, 103) ili godinu dana kasnije (KATONA, I, 132), a svaka- 
ko prije 1754. godine. Prvih nekoliko godina franjevci su upravljali župom, ali su je 
1758. na zahtjev nadbiskupa Klobušickog predali svjetovnom kleru (KATONA, 1,125; 
SEKULIĆ, 1979, 68; CVEKAN, 1977, 27); Poslije 1753. u Kanjižu su se naselili Ma- 
džari (KATONA, I, 132). 

114.  Schematismus, 117. 

115. Dok su upravljali subotičkom župom, odlazili su franjevci i u Bajšu (SEKULIĆ, 1979, 
69). Kad je 1784. nadbiskup Adam Patačić osnovao u Bajši samostalnu župu, odijelivši 
je od Topole, opet ju je povjerio subotičkim franjevcima (KATONA, I, 137); oni su 
njom upravljali do 1798. godine (KATONA, 1, 95; SEKULIĆ, 1986, 80). 

116.  Horgoš je relativno blizu Kanjiže; najvjerojatnije je bio filijala Kanjiže (Schematismus, 
61). 

117. Schematismus, 104. 

118. God. 1753. su u Sentu doselili Madžari. Tada i prije su u njoj pastoralnu službu obav- 
ljali subotički franjevci kao kapelani. Kad je 1755. osnovana župa, nadbiskup Franjo 
Klobušicki zadržao je u Senti još dvije godine franjevca na župi, a onda ju je predao 
svjetovnom kleru (KATONA, I, 125, 137). Već se 1767. vraćaju u Sentu franjevci, ali 
da budu kapelani mjesnom župniku iz redova svjetovnog svećenstva (SEKULIĆ, 1979, 
69). 

119. Među župama, koje osnovao nadbiskup Batthy4n, je i senćanska filijala Ada koja leži na 
Tisi južno od Sente. I Ada je prije bila'subotička filijala. U njoj je kao i u Senti prvi žup- 
nik od 1760. do 1763. bio franjevac iz subotičkog samostana (KATONA, I, 92). 

120. Nadbiskup Batthy4n je 1772. odobrio običaj subotičkih franjevaca da redovito iz Su- 
botice odlaze u Bajmok obavljati pastoralne usluge narodu. No, već slijedeće godine su 
franjevce zamijenili svjetovni svećenici koji su preuzeli subotičku župu. Župa u Bajmo- 
ku je osnovana 1779. (SEKULIĆ, 1986, 156) ili 1780. godine (KATONA, I, 95). 

121. Tijekom 18. st. su u tom naselju, dijelom naseljenom i od stanovnika Subotice, pasto- 
ralno djelovali subotički franjevci (SEKULIĆ, 1986, 157). Matične knjige počinju od 

12 župa na negdašnjem pastoralnom području subotičkog franjevačkog samostana 
bile su bliske još dvije župe, Bečej i Srbobran. U Bečeju je još prije 1757. boravio 
franjevac iz Segedina, jer je to bila samostalna kapelanija (122). Samostalna župa je 
u Bečeju nastala 1767. obuhvaćajući i šest filijala među kojima je bila i Szent Tamas, 
današnji Srbobran. U tom naselju je 1784. Adam Patačić osnovao župu, a do 1795. 
su upravljali franjevci provincije Presv. Otkupitelja (123). 


Ovo nabrajanje godina i toponima želi razvijetliti crkvene prilike u Bačkoj pos- 
lije oslobođenja od Turka, tj. od kraja 17. st. pa do konca osmog desetljeća 18. stol- 
jeća. Imena i brojevi ukazuju na zbivanja i otkrivanja činjenice koje su relevantne za 
razaznavanje osobitosti tih prilika Crkve u Bačkoj. Presudni događaj koji je odredio 
život Crkve na tom prostoru u naznačenom vremenu je obnova crkvene hijerarhije 
potkraj 17. st. Ona se dogodila u skladu s povijesnim uvjetima života i djelovanja 
Crkve u katoličkoj feudalnoj državi. Tako uspostavljena hijerarhija, čvrsto povezana 
i ovisna o nosiocima javne vlasti, postaje nosilac upravne vlasti u mjesnoj Crkvi, i to 
neovisan o pastoralnim djelatnicima u nadbiskupiji, tj. radnoj strukturi mjesne Crkve, 
Zbog toga hijerarhija u Bačkoj započinje dugotrajno nastojanje prema sebi uskladiti 
radnu strukturu mjesne Crkve, tj, podići svjetovno svećenstvo i potisnuti franjevce 
iz župske pastve. Uočivši slijed tog događanja, valja u zaključnom dijelu ovog izvješ- 
taja upozoriti i na neke osobite okolnosti kao i posljedice tog događanja. 

1. Oslobođenje Bačke od Turaka zajamčeno je bilo 1699. mirom između Habs- 
burške monarhije i Turske. U crkvenoj povijesti Bačke taj događaj znači završetak 
razdoblja omeđenih vjerskih prava i skučenih mogućnosti crkvenog djelovanja, ali i 
početak novog razdoblja u kojem stanovnici Bačke postaju nosioci prava i dužnosti 
kršćanske feudalne države, Habsburške monarhije. Premda je Bačka razdijeljena na 
dio pod civilnom upravom i dio u sastavu Vojne Krajine, za razumijevanje crkvenih 
prilika ta razdijeljenost nije od posebnog značenja; sredinom 18. st. krajiški dio 
Bačke se k tome osjetljivo smanjuje. 

2. Krunoslav Tkalac, pišući o porijeklu i kretanju Šokaca iz Bosne, tvrdi: ,.Beč- 
ki rat mijenja etničku strukturu na sjeveru od Dunava velikim prilivom Šokaca iz 
Bosne... Od 1675. do 1739. napustilo je Bosnu preko 200.000 Šokaca te su naselili 
dio Slavonije, Šomođa, Baranje, Bačke i rumunjskog Banata“ (124). U tim seobama 
franjevci provincije Bosne Srebrene imali su značajnu ulogu voditelja i, naravno, du- 
šobrižnika. Budući da su oni već tijekom 17. st. vodili pastvu u Bačkoj i Podunavlju, 
nakon spomenutih seoba na prijelazu iz 17. u 18. st. umnožili su postaje svog pasto- 
ralnog rada, ostavši s doseljenicima iz Bosne. U Bačkoj su franjevci podigli četiri sa- 
mostana; samostani u Baču, Baji i Somboru pripadali su provinciji Bosni Srebrenoj, 
a samostan u Subotici provinciji Presvetog Otkupitelja. Uz njih su vezali župe i ka- 


LE 
1781. godine; najvjerojatnije je to godina osnutka župe (Isto mjesto, 157), premda se 
spominje da je nadbiskup Ladislav Kolonić 1788. osnovao čantavirsku župu (KATONA, 
1, 137) koju prvih godina njezonog postojanja vodi subotički tranjevac (KATONA, I, 

pelanije stvorivši tako pastoralna područja koja su zajedno prekrivala cijelu Bačku 
osim njezinog krajnjeg sjeverozapada oko središta nadbiskupije. Početkom 18. st. 
su franjevci na taj način upravljali sa četiri petine postojećih župa: ito sa svim župa: 
pama te nadbiskupije u kojima je živjelo hrvatsko stanovništvo, bački Bunjevci i 
Šokci. I 

3. Kaločko-bačka nadbiskupija je po oslobođenju od Turaka ustrojena kao 
mjesna Crkva s nadbiskupom na čelu. Svi su nadbiskupi u 18. st. porijekom pripada- 
li najvišem plemstvu, a snagom hijerarhijske službe preuzimali su najviše položaje 
na društvenoj ljestvici i u državnoj upravi. No, oni također nastoje organizirati lokal- 
nu Crkvu u duhu potridentskog crkvenog ideala i zakonodavstva pa bdiju nad rad- 
nom strukturom Crkve, župama i župnicima. U četvrtom desetljeću 18. st. je nad- 
biskup Gabrijel Patačić osnovao uz pomoć franjevaca nadbiskupijske odgojno-obra- 
zovne zavode da u njima nadbiskupija podiže svjetovni kler (125). Taj kler je preu- 
zimao pastvu u novim župama koje su nastajale dijeljenjem župa koje su osnovali i 
do tada upravljali franjevci. Svjetovni kler je djelovao u pravcu sve veće pastoralne i 
eklezijalne okupljenosti mjesne Crkve, a nju su opet nadbiskupi sustavno ugrađivali 
u zajedništvo Crkve u Ugarskoj. Za takvu usmjerenost franjevci očito nisu imali os- 
jetljivosti, jer su članovi provincije Bosne Srebrene bili vezani za redovničku zajed - 
nicu koja se prostirala od Budima do Jadrana, odnosno poslije 1735. do Dalmacije. 
Stoga potiskivanje franjevaca iz župske pastve u Bačkoj istovremeno znači i kraj 
crkvene, vjerske i pastoralne povezanosti mjesne Crkve u Bačkoj s Crkvom među 
Hrvatima, jer su u onim povijesnim okolnostima jedino franjevci bili graditelji i jam- 
ci takve povezanosti. 

A. Kaločko-bački nadbiskupi brižljivo su utvrđivali radnu strukturu svoje mjes- 
ne Crkve. Slijedili su zahtjevnosti koje je nametalo povećanje broja stanovnika u 
Bačkoj, napose nakon seoba sredinom 18. stoljeća, i bolja organizacija pastoralnog 
rada. Mnogo se zauzimaju za podizanje novih crkava i kapela, a od sredine 18. st. 
počinju umnažati broj župa i njihov broj trajno raste do konca stoljeća. Od 15 župa 
koncem trećeg desetljeća 18. st. povećao se do 1800. njihov broj na 88 župa. Dije- 
lenjem 12 župa,koje su početkom tog stoljeća bile u pastoralnoj nadležnosti franje- 
vaca nastalo je 59 novih župa tako da 1800. bila 71 župa na negdašnjem području 
četiriju franjevačkih samostana u Bačkoj. No, 1800. ni jednom župom više nisu up- 
ravljali franjevci, jer su nosioci hijerarhije posve izmijenili krajem 17. st. naslijeđenu 
pastoralnu strukturu nadbiskupije s franjevcima kao dušobrižnicima zamijenivši ih 
svjetovnim svećenicima. 

Ta je promjena nosilaca radne strukture lokalne Crkve unaprijedila samu pasto- 
ralnu strukturu nadbiskupije, omogućila veću povezanost klera s nadbiskupom, osi- 
gurala jedinstvenu organizaciju pastoralnog djelovanja (126), ali je istovremeno uvje- 
tovala odvajanje hrvatskog življa od njegovog etničkog zaleđa. Dok su se franjevci 


125. AFSM, Liber archivalis, 238. 
126. Sadržaj uredbe o upravljanju Kaločko-bačkom nadbiskupijom, koju je 1738. donio nad- 


biskup Gabrijel Patačić priopćuje djelo Tragom franjevačkog ljetopisa u Subotici (SEKU- 
LIĆ, 1979, 47-49). 

odgajali i osposobljavali za dušobrižnički rad u hrvatskoj narodnoj.i kulturnoj sredi- 
ni, svjetovni kler kaločko-bačke nadbiskupije odgajao se u madžarskoj sredini. Ras- 
korak između jednog i drugog odgoja otkrivaju npr. uredba Luke Karagića, provin- 
cijala Bosne Srebrene rođenog u Baji, kad 1. srpnja 1737. naređuje franjevcima 
upotrebu bosančice u službenom i privatnom dopisivanju, a zabranjuje koristiti lati- 
nicu kao hrvatsko pismo (127). S druge strane odredba nadbiskupa Gabrijela Pata- 
čića koji kažnjava s 12 forinti globe ili 12 udaraca batinom svakoga tko se u Kaloči 
usudi govoriti ,,ilirskim" jezikom. Građanske vlasti su za takav prekršaj dodale i svo- 
ju kaznu od 25 dodatnih udaraca batinom (128). Sredinom 18. st. ni u drugim hr- 
vatskim naseljima u Bačkoj nije bilo drukčije. Kako su svećenici njegovali narodni 
govor i jezik kod bačkih Hrvata vidi se u brojkama: od 15 župa krajem trećeg deset- 
ljeća 18. st. nastalo je dijeljenjem do 1800. novih 73 župa; kad je bilo 15 župa, 12 
od njih je bilo hrvatskih; god. 1800. uprava nadbiskupije smatra da je od ukupnog 
broja 88 župa njih 20 ili 21 župa potrebno ubrojiti među hrvatske župe (129). Dru- 
gim riječima: pastoralna služba, koja nije bila na narodnom govoru, pomogla je, ako 
ne i uvjetovala, gubljenje svijesti o narodnom identitetu kod bačkih Hrvata. 

5. Napustivši pastvu u župama Kaločko-bačke nadbiskupije, izgubili su franjev- 
ci u drugom dijelu druge polovice 18. st. na značenju u crkvenom životu Bačke. 
Otada im je djelovanje omeđeno isključivo na rad u samostanskim crkvama, i to u 
Baču, Baji i Subotici. Prestali su biti kohezioni činilac među hrvatskim stanovništ- 
vom, jer je nekoć s njihovim crkvenim, vjerskim i pastoralnim djelovanjem usko bio 
povezan kulturni rad sa značajnim doprinosom razvitku svijesti kod naroda o njego- 
Voj pripadnosti hrvatskom etničkom i narodnom biću. Franjevci u Baču, Baji i Som- 
boru — na žalost to ne vrijedi u istoj mjeri i za franjevce u Subotici — bili su na pod- 
ručjima svog pastoralnog djelovanja širitelji i nastavljači osobitog kulturnog stvara- 
laštva koje je u Bosni Srebrenoj još početkom 17. st. započeo Ivan Bandulavić s lek- 
cionarom na narodnom jeziku, a Matija Divković sa svojim katekizmima i propovje- 
dima. Stoljećima je Bosna Srebrena njegovala prosvjetno i literarno stvaralaštvo u 
duhu potridentske obnove, a pojedini njezini članovi stvarali su djela značajna za 
hrvatsku historiografiju i leksikografiju, homiletiku i hagiografiju, religiozno pjesniš- 
tvo i, štoviše, novinstvo. Čak se na krajnjem sjeveru hrvatske etničke dijaspore u Bu- 
dimu obrazovao unutar Bosne Srebrene osobit kulturni budimski krug koji je oku- 
pio kao stvaraoce i franjevce rođene u Podunavlju. Oni su u povezanosti s kulturnim 
nastojanjima u središnjim hrvatskim pokrajinama riješavali vjerska, prosvjetna i kul- 
turma pitanja od općeg hrvatskog značenja i svojim radom daleko nadišli topičke 
rubove hrvatske etničke dijaspore u Podunavlju. Dok su franjevci te provincije bo- 
ravili na župama u Bačkoj, prenosili su i širili među bačkim Hrvatima tekovine tog 
stvaralaštva nudeći narodu vjerske i poučne knjige na narodnom jeziku. Njihovim 
odlaskom iz Bačke, prestao je dotok takvog kulturnog stvaralaštva, jer u svjetovnom 
svećenstvu nisu našli nastavljače takve pastoralne i kulturne zauzetosti. Drugim rije- 


127. Vjenceslav Mijo BATINIĆ: Djelovanje franjevaca u Bosni i Hercegovini za prvih šest vi- 
ekova njihova boravka sv, 3, Zagreb 1887, 99-100. 

128. SEKULIĆ, 1979, 47, 

čima: prilike u Crkvi u Bačkoj poslije Turaka su iz motrišta ovog jubileja prepoznat- 
ljive prije svega po nestanku pastoralne i eklezijalne povezanosti mjesne Crkve sa 
Crkvom među Hrvatima i zatim prekidom povezanosti s kulturnim nastojanjima, 
posebno u literaturi, budimskog kulturnog kruga koji je do Ilirskog preporoda djelo- 
vao u punom skladu s kulturnim nastojanjima u središnjim hrvatskim pokrajinama. 


Jakov Kopilović 


TAMBURICA KAD ZAPLAČE... 


Tamburica kad zaplače usred noći, mirne noći, 
bunjevačko srce puca sve od bola i od tuge; 
tiho škrinu pendžer mali, cura čeka da će doći 
mili dragi izdaleka u jesenske noći duge. 


Tamburica kad zaplače u osvit na materice, 
bunjevačko srdce puca, stara majka sina čeka 
i otvara širom vrata. Tužno cvile tanke žice: 
Čekaj, majko, sina svoga, vratit će se izdaleka. 


Čekala je majka sina, zaručnica zaručnika, 
dok se nisu umorile dvije žene nesretnice 

Sin se nije povratio, curi nije došo dika, 

sad zatvara majka vrata, cura svoje pendžerice. 


Tamburica kad zaplače, plače svaka duša mlada. 
Svi bi kola momačkoga i bećarca, krvi jače 


Popucaše tanke žice od žalosti i od jada... 
Nema pjesme, nema kola. Muk... i srce samo plače. 


Iz zbirke “Daleko od Zavičaja“ 

STJEPAN BERETIĆ, Subotica 


OSNIVANJE | PREUZIMANJE ŽUPA 
OD BISKUPIJSKOG KLERA 


FRANJEVCI U BAČKOJ 


Franjevci djeluju u Bačkoj od 1301. godine, kad su se nastanili u templarskom 
samostanu u Baču. Kroz 14, stoljeće, a i kasnije, tražit će se za područje Kaločko- 
bačke nadbiskupije franjevci misionari iz Bosne, budući da domaće svećenstvo nije 
poznavalo slavenskoga jezika. Uz premnoge samostane i redovnike koji su na-pod- 
ručju današnje Subotičke biskupije djelovali prije mohačkoga poraza 1526. god. su- 
srećemo i franjevce. Franjevci su također i za turskoga ropstva prisutni u Bačkoj. 
Najznačajnija središta bila su im Bač, Subotica i Sombor. (Slično, vrlo značajno fra- 
njevačko središte bila je i Baja, no o tome ne želim pisati, budući da se ograni- 
čujem na područje Subotičke biskupije). Kad je, nakon oslobođenja od Turaka, u 
ponovo oživljenoj Kaločko-bačkoj nadbiskupiji stasao novi, svjetovni kler, nadbis- 
kupi su osnivali nove župe i povjeravali ih svjetovnim svećenicima. Svjetovni svećeni- 
ci dolaze iz različitih biskupija, a među njima je bilo i bivših isusovaca. 

O preuzimanju župa od franjevaca puno se pisalo. Sama ta Činjenica nije bila za 
dosadašnje auktore posebna tema, bar u Subotičkoj biskupiji. 

Prva franjevačka župa koja je dobila svjetovnog župnika bio je Bač, 1. siječnja 
1766. g. Subotica je bila u planu tri godine ranije, međutim gradsko poglavarstvo je 
složnim potezima surađujući s franjevcima odgodilo primopredaju župe do 1. listo- 
pada 1773. g. Iz ta dva središta franjevci su se starali o zajednicama vjernika gotovo 
na cijelom području biskupije. Novi Sad i okolicu opskrbljivali su petrovaradinski 
franjevci. Somborski franjevci su imali na brizi samo somborsku župu sve do 1. stu- 
denog 1781. Oni su 9. lipnja 1786. morali napustiti i samostan. Tako je Subotička 
biskupija osiromašila za jedan vrlo zaslužan franjevački samostan. 

Ovaj skromni rad, u povodu 300. obljetnice obnovljene crkvenosti među Hrva- 
tima u Bačkoj, posvećujem zaslužnim bačkim franjevcima svih provincija i svih vre- 
mena, kao znak zahvalnosti za njihovo predano služenje bačkim katolicima svih je- 
zika. Franjevci iz Bača zaslužuju posebnu pozornost suvremene Crkve! Oni su u svo- 
joj crkvi krstili Slovake evangeličke vjere za Evangeličku crkvu! Najstarije crkve u 
našoj biskupiji gradili su franjevci zajedno s narodom pa su tako obogatili Bačku 
divnim baroknim zdanjima, prikupljali su knjige prosvjećujući narod, pa su nam 
obogatili gradove dragocjenim bibliotekama. 


Subotica, 1986. 

BA C 
KRATKI OSVRT NA POVIJEST ŽUPE SV. PAVLA U BAČU 


29. kolovoza 1526. godine spada među najtužnije datume u povijesti međurječ- 
ja Tise i Dunava. Do toga dana Bačka je obilježena cvatućim životom vjere. Bačka je 
bila bogata knjižnicama, arhivima, prekrasnim crkvama, utvrđenim gradovima, broj- 
nim samostanima. Dan mohačkoga poraza zbrisao je gradove i sela, samostane, utvr- 
de i crkve s lica zemlje. Kolikogod pustošenje bilo veliko, jedina uspomena na staru 
slavu sačuvana je u gradiću Baču. Tamo je u 14. stoljeću obnovljena tvrđava, koju 
spominju salzburške listine 873. godine. Ni tursko ropstvo nije porušilo templarski 
zvonik današnje franjevačke crkve u Baču, a sagrađena je 1169. Od 1300. godine u 
Baču neprekinuto djeluju franjevci (1). Bač je bio sjedište nadbiskupa bačkoga Fa- 
bijana, koji je Bačku nadbiskupiju predstavljao na slavlju u Zagrebu kad je ugarski 
kralj sv. Ladislav osnovao Zagrebačku biskupiju (2). Sve do 29. kolovoza 1526. Bač 
je sjedište Bačkoga kaptola. Njegova je župa postojala već u 11. stoljeću, a obnovlje- 
na je opet 1688. godine (3). Za vrijeme turskoga ropstva franjevci su bili jedini 
dušobrižnici svih vjernika u Bačkoj, a jedno od njihovih središta bio je Bač. Bačka 
se župa spominje ne samo u 11. stoljeću, spominje se i u popisu župa 1332. G. 1649. 
spominje se franjevačka crkva Uznesenja Marijinog u Baču kao župna crkva (4). Ta- 
ko je nastariji grad Bačke, grad slavne prošlosti. Imao je cistercitsku bolnicu 1234! 
Bio je sjedište bogate Bačke županije. Cak i poslije Turaka bio je sjedište županije. 
U njemu su se držali i ugarski državni sabori. Bač je bio sjedište velikog franjevca 1 
nadbiskupa kaločkoga i bačkoga Tomori Pavla, koji svoje porijeklo vodi iz Bosne. 
Još je poznatiji kao branitelj nesretnoga Mohača (5). 

Nemoguće je nabrojiti sve velikane Bača, nemoguće je izgovoriti u kratkom vre- 
menu njegovu veličanstvenu povijest koja seže sve do 535. godine kad je car Justini- 
jan spomenuo biskupiju u Baču (6). Bač je sve do Mohačke bitke, kako vidjesmo, 
grad od velike važnosti kako za povijest Crkve, tako i za društvenu povijest, a koli- 
kogod bio obilježen kao sjedište biskupa i nadbiskupa, od najveće je važnosti i po- 
vijest njegovih samostana, škola i bolnice. 


FRANJEVCI NA ČELU ŽUPE U BACU 
Kako je već spomenuto,bačka župa ima franjevačku tradiciju već od 1300. go- 


dine. Bačka je zemlja u to vrijeme pripadala ugarskom kraljevstvu, pa je i bački sa- 
mostan bio unutar Ugarske provincije Svete Marije. Zanimljivo je da se u Baču i 


' 
Sekulić, Dr. Ante, Drevni Bač, Split 1978., 85. str. 


Šišić, Ferdo, Povijest Hrvata, Zagreb, 1925, 615-616. s. 
Schematismus primus Dioecesis Suboticanae, Subotica, 1968, 67. 
Sekulić, navedeno djelo, 75. 


Frankoi Vilmos, Tomori Pal ćlete, Szazadok, 15. godište, Budapest, 1881, 290. str. 
Sekulić, navedeno djelo 85. 


Zg 27 


80 


prije Mohačke bitke tražilo od franjevaca poznavanje ,,slavenskog jezika". U Baču 
su djelovali konventualci sve do 1526,(7). Njihova je prisutnost povijesno utvrđena, 
no,o njihovom djelovanju nema dokumenata. Župu nisu vodili. Oni su propali za- 
jedno sa samostanom (8). ,,Redovito dušobrižništvo prije Turaka franjevcima je tu- 
de, jer djeluju u vremenu, kad je dušobrižništvo u Evropi i u našim stranama dobro 
uređeno i svećenika ima dovoljno. I to biskupijskih"", piše franjevac Paškal Cvekan u 
svom djelu ,,Franjevci u Baču"? (9). 

Došavši u Bač, Turci su franjevačku crkvu Uznesenja Marijinog pretvorili u dža- 
miju, a njezin drevni toranj u minaret. Iz toga, naravno slijedi da sve do oslobođe- 
nja od Turaka crkva nije služila kršćanskom bogoslužju (10). Na temelju povlastica 
iz 1463. bosanski su franjevci mogli koliko-toliko slobodno djelovati unutar oto- 
manskog carstva. Bačlija rodom, 0. Beato Bukinac tvrdi da su za cijelog turskog 
ropstva franjevci iz Bosne bili jedini dušobrižnici u Bačkoj (11). O. Paškal Cvekan 
misionarenje bosanskih franjevaca u Bačkoj stavlja gotovo isključivo u 17. stoljeće. 


Navodi međutim, da je 1615. godine u Baču čak stanovao svjetovni svećenik Dub- 
rovčanin Paulus Torelli, kao opat Svete Marije od Bača (12). 

Kao što se ne može zanijekati prisustvo bosanskih franjevaca, tako se — za turs- 
Kog ropstva — ne može zanijekati ni prisustvo hrvatskoga naroda, čiji je broj slablje- 
njem turske sile u srednjoj Evropi bivao sve veći. Budim je oslobođen 2. rujna 1686. 
A kad je pao i Segedin, Turci su se naglo povukli iz Bačke (13). G. 1688. su franjev- 
ci došli iz Gradovrha kod Tuzle preko Slavonije u Bač, gdje su imali svoju župu. Sa 
sobom su vodili i puk. Predaja da su došli iz Donje Tuzle neobično je živa i danas u 
Baču i njegovoj okolici (14). U bačkom franjevačkom samostanu se čuva slika Gos- 
pe Radosne. Slika je nastala 1685. Za 300. obljetnicu slika je bila renovirana. Na po- 
leđini stare krune nađen je natpis ,Ogradi 0. p. Fra Juro Bačvanin na poštenje Gos- 
pi u Grdovar 1685". Natpis je otkrio bački dekan, mr Lazar Ivan Krmpotić. Na mo- 
ju zamolbu, bosančicom urezani tekst, pročitao je i transkribirao fra Mirko Bobaš, 
franjevac iz Tuzle. Svećenici Bačkog dekanata to otkriće su smatrali značajnim i 
velikim. Želili su da u Baču ostane kao trajan spomen na omiljeno svetište u starom 
kraju pokraj Tuzle. Bačka župa je obnovljena 1688. g. (15). Od tada je službeno vo- - 
de bosanski franjevci. Kao prvi župnik poznat je fra Andrija iz Velike. Bački franje- 
vački samostan je vodio brigu i o sonćanskoj župi. Sonćanski župnik, fra Augustin 
Stopić je darovima pomagao proširenje bačkog samostana 1758. i 1759. godine, a 
1764. pomogao je proširenje crkve. Kao posljednji franjevac župnik u Baču poznat 
je fra Ilija Sova koji je župnikovao do 31. prosinca 1765.(16). 


7. Sekulić, navedeno djelo, 39. 
8. Paškal, Cvekan, Franjevci u Baču, Virovitica 1985, 46. 
9.  Cvekan, navedeno djelo, 46. 
10.  Cvekan, navedeno djelo, 48. 
11.  —Bukinac, Beato, De activitate franciscanorum, Zagreb 1940, 18. 
12. Cvekan, navedeno djelo 48-50. 
13. Cvekan, navedeno djelo 52. 
14. Cvekan, navedeno djelo 54. 
15.  Schematismus primus Dioecesis Suboticanae, 62. 
16. Sekulić, navedeno djelo, 99. 

PREUZIMANJE ŽUPE 


Između bačke franjevačke župe i nadbiskupa nije bilo napetosti. Župljani Bača 
su podrijetlom iz tuzlanskog kraja. U vrijeme župnika fra Marka Dragoevića 1717. 
upisano je u maticu vjenčanih vjenčanje Šimuna Tomaševića iz Bača s Marijom To- 
mić, podrijetlom iz Bosne, a 1713. ubilježeno je krštenje kćerke Marka Mesića iz 
Tuzle (17). 29. prosinca 1765. došao je u Bač generalni vikar Kiss J6zsef. U pratnji 
su mu bili dva oca pijarista, nadbiskupski bilježnik, pravnik te svjetovni svećenici 
Stjepan Ranić i Gyori Imre. 31. prosinca iste godine doznao je posljednji župnik fra- 
njevac, fra Ilija Sova da će od nove, 1766. godine župom u Baču upravljati nadbis- 
kup Batth4nyi J6zsef osobno po mjesnim kapelanima Raniću i Gyđriju (18). Nad- 
biskup je preko spomenutih ljudi zahvalio franjevcima koji su najpredanije i u najte- 
žim vremenima vodili brigu o bačkoj župi. Pohvalio je i njihov rad i veliku ljubav, is- 
taknuo njihove žrtve i napore. Franjevci se ne lišavaju župe zato što ne bi bili dobri 
dušobrižnici. Nadbiskup smatra da s naslova pravednosti župom treba upravljati 
svjetovni svećenik. Preuzimanje župe je bolno pogodilo i vjerni puk i franjevce. Lje- 
topisac je ovako opisao promjenu: Za nemire, ropstva i turskoga zuluma bili su uz 
narod do kraja, a sada kada je mir zavladao, lišavaju se naroda. S bolom bilježi: ,,Pro- 
tjeraše ljubav, da pravda zavlada!" (19). 

Stjepan Ranić i Gyćri Imre upravljaju župom kao mjesni kapelani. Ovdje valja 
spomenuti da je još prije preuzimanja župe nadbiskup Batth4nyi J6zsef za pravos- 
lavne Srbe, koji su do tada živjeli u Baču zajedno s katoličkim Hrvatima, kao novo 
mjesto prebivanja odredio pustaru Deronje. Njihovu crkvu je odredio za župnu crk- 
vu bačkim katolicima (20). 

O toj privremenoj župnoj crkvi zabilježio je u jednom imovniku bački župnik 
Garay K4roly da se nalazila na mjestu gospodarske zgrade nekadašnjeg župnog do- 
ma. Bila je opletena od šiblja i oblijepljena blatom (21). Budući da crkva nije imala 
ništa od onoga što je potrebno za bogoštovlje, franjevci su dali sve što je najpotreb- 
nije, a među ostalim i od pješčanika isklesanu krstionicu (22). Dok su franjevci up- 
ravljali bačkom župom, imali su brojne i prilično udaljene župe o kojima su vodili 
brigu. G. 1767. Bač ima filijale: Selenču, Deronje, Tovariševo, Silbaš, Ratkovo, Pa- 
rage, Bukin, Vajsku, Sontu i Plavnu (23). G. 1723. godine franjevci iz Bača se stara- 
ju o župi Santovo i Monoštor (24). Srpski Miletić, Bačka Palanka, Gajdobra i Titel 
bile su također župe bačkih franjevaca (25). 


17. Sekulić, navedeno djelo, 75-76. 

18. Sekulić, 76. 

19. — Cvekan, navedeno djelo, 118. 

20. Sekulić, navedeno djelo, 76. / 

21.  — Topalić, Ivo, Katolički kalendar za prostu 1979. godinu, Ruski Krstur, 1978/18. 

22.  Cvekan, navedeno djelo, 118. 

23.  Katona Stephanus, Historia Metropolitanae Colocensis' Ecclesiae, Pars I, Kalocsa, 
1800, 97. 

24. Sekulić, navedeno djelo, 76. 

25.  Cvekan, navedeno djelo 117. 

FILIJALE BAČA 

FILIJALE BAČA 


Župa Santovo (danas Hercegszint6) u Madžarskoj imala je filijale Bereg (danas 
Bački Breg), Kolut i Rastinu. Ta je župa dobila prvog svjetovnog župnika 1749. go- 
dine u osobi Mirka Noršića (26). Župa sv. Jakova u Plavni imala je za filijale današ- 
nje župe Vajsku i Bođane. Prvi svjetovni župnik je postao Bazilije Ikotić 20. travnja 
1769. (27). Župa sv. Jurja u Vajskoj je kasnije osamostaljena. Tom župom je uprav- 


26.  Katona, navedeno djelo, 124-126. 
27. Katona, navedeno djelo 122-123, 
Sekulić, navedeno djelo 77. 

ljao spočetka franjevac iz Bača, pa iz Plavne. Do 1808. Zone tamošnji vjernici su 
imali franjevce. Posljednji župnik franjevac je o. Mihaljević, koji je umro u Vukova- 
ru. Prvi svjetovni svećenik je preuzeo župu 1808. Bio je to Andrija Meštrović (28). 
U Sonti je za župnika bio postavljen bački franjevac Augustin Stopić još 1745. po 
nadbiskupu Gabrijelu Patačiću. Do svoje smrti, 28. 10. 1770. upravljao je župom. 
Prvi svjetovni župnik bio je Stjepan Jagodić, koji je nastupio 1771. godine (29). Prvi 
svjetovni svećenik,koji je preuzeo Bački Monoštor,bio je Poly4k Marton. Bilo je to 
prema bilješci Ljetopisa bačkih franjevaca 20. travnja 1769 (30). Novi Sad je imao 
malu crkvu Marije Pomoćnice, da bi nadbiskup Gabrijel Patačić 1734. posvetio no- 
vu Imena Marijinog. Od 1702. tamo su franjevci: Blaž Marinović, o. Mijo od Budi- 
ma, pa o. Bolto Jurković. G. 1718. nastupa prvi svjetovni župnik Andrija Novajov- 
sky (31). 


VREMENSKI SLIJED PREUZIMANJA ŽUPA KOJIM SU UPRAVLJALI 
FRANJEVCI IZ BAČA 


1718. Novi Sad s filijalom Futog (U Novom Sadu su djelovali franjevci iz Petrova- 
radina). 
1734. Bačko Novo Selo 
1736. Bukin (danas Mladenovo) 
1749. Santovo (danas Hercegszint6 u Madžarskoj na samoj državnoj granici). Isto 
vrijedi i za filijale: Bereg (danas Bački Breg) 
Kolut 
Rastina 
1756. Filipovo (danas Bački Gračac) 


1759. Odžaci 

1. siječnja 1766. Bač. Dalje su djelovali u slijedećim župama: 
Plavna, do 20. 04. 1769. 

Bački Monoštor, do 20. 04. 1769. 


Sonta do 1771. 
Gajdobra 1775. 
Selenča 1788. 


Parabuć (danas Ratkovo) 1792. 
Palanka (Bačka Palanka) 1796. 


Srpski Miletić 1798. 
Vajska 1808. 
Bodani 1808. 


28.  Augustinoy, Kulturna povijest Vajske, Vajska 1972, 27-28. 
29.  Katona, navedeno djelo, 118; Cvekan, navedeno djelo 111. > 
30.  Katona, navedeno djelo, Pars II, 472; Pars 1, 118. 

31.  Katona navedeno djelo, Pars I, 120. | 

SUBOTICA 
SUBOTICA PRIJE MOHAČA, 1526. 


Danas je Subotica najveće katoličko središte u Bačkoj. Prava povijest ovoga gra- 
da započima zapravo tek koncem 17. stoljeća. Ipak na osnovu jednog dokumenta 
zaključujemo da je prije Mohačke bitke 1526. g. subotička župa spadala u segedin- 
ski dekanat Kaločke nadbiskupije. Imala je svoju crkvu i vlastitoga župnika. Kaločki 
i bački nadbiskup opominje subotičkog župnika Luku 1497. da će udariti crkve- 
nom kaznom njegovu župu ukoliko uredno ne budu plaćali lukno. Izvjesno je da je 
u okolici Subotice bilo više samostalnih župa, a to se zaključuje po madžarskim na- 
zivima pojedinih pustara: V&r&segyh4z, Sebesegyh4z, P4legyh4z, Ludasegyh4z (Ve- 
rušić, Sebešić, Palić, Šupljak). O tom govori i Klisa (1). Za turskog ropstva na pod- 
ručju današnje Subotice se nastanilo mnogo Srba. Subotički katolici su bili malo- 
brojni, bez crkve i bez svećenika. Franjevci iz Segedina ponekad bi obilazili zapušte- 
ni narod na ovome području. I u Subotici je zatrt svaki trag srednjovjekovne župne 
crkve i grada. Mohač je i za Suboticu bio prekretnica. 


FRANJEVCI NA ČELU SUBOTIČKE ŽUPE 


Kako je turska sila slabila, rastao je broj katolika u Subotici. Vjerojatno zbog 
njihova podrijetla i zavičaja tadašnji dokumenti ih zovu “Dalmati"', 1 njihov jezik je 
»lingua dalmata". Masovnije doseljenje stavlja se u 1687. godinu. Bilo to ono pod 
kapetanima Dominikom Markovićem i Đurom Vidakovićem (2). Dobro je poznat 
dokumenat iz provincijalata salvatorijanskih franjevaca u Gy&ngy6su koji doseljenje 
Hrvata u Suboticu stavlja u 1686. godinu. S narodom iz Bosne, i, kako veli, iz sus- 
jedne Dalmacije došlo je i 18 franjevaca. Jedan dio tih doseljenika se zadržao u Su- 
botici, a drugi pošao u Segedin. Bosanski su se franjevci oprostili od naroda i vratili 
se u Domovinu. Među svojom rodbinom se zadržao jedino o. Angelus Šarčević, ali 
se i on još iste godine vratio, kako dokumenat veli, u Bosnu. Pastoralnu brigu o do- 
seljenicima vode od tada segedinski franjevci. Među njima se posebno ističe Jerko 
Guganović, koga su madžarski franjevci zvali Ludasi zato što je rođen na pustari Lu- 
daš (Šupljak). To je ujedno i svjedočanstvo, ali ne i jedino o prisutnosti Hrvata na 
subotičkom području i za vrijeme turskoga ropstva. Otac Bartolomej Benjović zapo- 
čima vođenje matice krštenih 1. prosinca 1687. godine. Toga dana krstio je Katu 
Parčetić, Anđelku Kubatović, Anu Dumenčić i Marijanu Rajić. Tih godina u gradu 
žive Srbi i Hrvati, kako bilježi povjesničar Iv4nyi. Katolički dušobrižnici su franjev- 
ci iz segedinskog samostana (3), 

* Među subotičkim franjevcima spominje se Aleksandar Španik, zatim o. Nikola, 
Rajmund, Luka, Lovro Firlai, Fulgecije Jakubini, o. Lazar, Norbert i o. Nagy Janos. 


1. Ivanyilstvdn, Szabadka szabad kir4ly v4ros tortenete, 2. dio, Subotica, 1792, 258-259 
2. Ivanyilstvan, navedeno djelo, 1. dio, Subotica 1886, 88-89. str. 
3. Ivadnyi, navedeno djelo, 1. dio, 89-91 


85 


Već spomenuti 0. Jerko Guganović je u subotičkoj kuli imao sobu u kojoj je stano- 
vao i dvoranu u kojoj je služio sv. misu. U kuli su stanovali i kapetani Sučić, Marče- 


tić, Vujević i Kajić. Vremenom se franjevci izboriše da se cijela stara tvrđava preure- 
di za crkvu. 15. travnja 1736. blagoslovio je nadbiskup Gabrijel Patačić crkvu, koju 
su franjevci šest godina gradili. Zaštitnik crkve je bio i do danas ostao sv. Mihovil, 
što se isticalo i na samostanskom pečatu. G. 1736. u samostanu živi već deset redov- 
nika. Iste godine položen je temeljac za gradnju samostana. Gradilo se darovima su- 
botičkih vjernika. Jedan popis darova obuhvaća vrijeme od 1732. do 1735. godine. 
Subotički darovatelji svojim potpisom potvrđuju da su franjevci novac i darove pri- 
mijenili za potrebe crkve i samostana, ujedno obećavaju u svoje ime i u ime svojih 
potomaka, da će uvijek priznavati samo franjevce za svoje dušobrižnike. 13. ožujka 
je opet potpisana izjava da su darove za crkvu dali isključivo franjevcima. Isto će 
potvrditi i Gradski savjet 1757. I samostan, i crkvu, i crkvenu opremu stekli su fra- 
njevci prošnjom, tj. svojom marljivošću. Kako niti samostan, niti crkva, niti 1738. 
započeta kapela sv. Roka nisu imali nadarbinu, niti ikoji drugi izvor prihoda, to su 
se franjevci sami morali starati o održavanju zgrada. Na osnovu nadbiskupskog do- 
kumenta iz 1729. franjevci su postali službeni dušobrižnici u gradu. Narod ih je za- 
volio. Gradske privilegije iz 1743. u 22. točki ističu franjevce kao jedine voditelje 
župe. Ukoliko oni župu izgube, grad će obnašati patronatsko pravo i imat će pravo 
birati župnika, što s franjevcima nije bio slučaj. 

Spočetka se u subotičkoj župi propovijedalo samo hrvatskim jezikom. 1731. 
župa ima ispovjednika za madžarski jezik. Prvi madžarski propovjednik je bio o. 
Foldesi 1747. g. Vjernici Madžari dolaze i nastanjuju se u gradu najviše iz Segedina 
i Kečkemeta. G. 1753. franjevci drže i njemačkog ispovjednika. Križni put u Svetom 
tjednu se vodio na sva tri jezika. Vremenom Gradsko vijeće se sve češće tužilo pro- 
vincijalu, tražeći hrvatske propovjednike. G. 1763. gradski oci čak traže da se sa- 
mostan uključi u drugu provinciju, koja će im moći osigurati odgovarajuće propov- 
jednike (4). 


PREUZIMANJE ŽUPE 


U najmeri da što bolje organizira život u tek obnovljenoj nadbiskupiji, nadbis- 
kup Gabrijel Patačić 1738. izdaje propise o vođenju župa. Prethodno je dva puta 
obišao svoje župe. Uvidjevši da franjevci propise ne provode u djelo, opominje 
ih 1743. pa opet 1748. Franjevci su se, međutim, pozivali na svoje redovničko pra- 
vilo, kao i na mjesne običaje. Posljednja opomena popraćena je prijetnjom da će im 
se oduzeti župa ako ne provedu u djelo nadbiskupove odredbe. Nakon kanonskog 
pohoda 1756. uslijedila je stroga naredba da se samostanska blagajna vodi odvojeno 
od crkvene. Kanonski pohod iz 1763. traži izradu imovnika crkvenih stvari, te da 
vjernici i u Subotici počnu plaćati lukno. Do sporazuma nikako nije dolazilo. 29. 
studenog 1763. piše nadbiskup Gradskom savjetu da se pobrine za gradnju nove 
crkve i župnog doma kao i o tome kako će izdržavati župnika. Na sjednici u Kaloči 
dne 3. prosinca 1763. odlučuje nadbiskup da upravu subotičke župe uzme franjev- 


4.  Ivdnyi, navedeno djelo, 2. dio, 262-272 

cima. Uvidjevši, međutim, da je prenaglio u odluci, povukao ju je 31. prosinca, no 
nije odustao od namjere da župu povjeri svjetovnim svećenicima. Naredne godine 
Gradski savjet se obraća izravno kraljici moleći je da dopusti franjevcima da i dalje 
vode župu. G. 1765. nadbiskup pregovara preko kanonika Glasera s Gradskim vije- 
ćem, no sve je bilo uzaludno budući da je Gradski savjet uvijek ostajao kod želje da 
franjevci vode župu. 

25. siječnja 1772. Gradsko vijeće odlučuje zamoliti nadbiskupa da svojom zak- 
ladom od 14.000 forinti ne podigne samostan pijaristima u Kaloči, nego neka ga po- 
digne u Subotici. Tako bi Subotica dobila novu crkvu, a župa bi i dalje ostala franje- 
vačka. Molbu nije prihvatio niti nadbiskup, niti provincijal pijarista (5). 

Broj katolika u gradu je rastao. G. 1731. Subotica je brojala 1865 vjernika do- 
raslih za sv. ispovijed. G. 1740. pak 5290, G. 1767. 7779. G. 1767. brojala je Subo- 
tica 1754 vjernika pravoslavne vjere. Broj vjernika je tako naglo rastao da je 1783. 
u Subotici bilo već 11.000 vjernika doraslih za sv. ispovijed . 1791. bilo ih je 19.786. 
Po narodnosti bili su to Hrvati, Madžari, Nijemci i Slovaci. Sedam godina kasnije 
broj se katolika popeo na 26.000, a samo jedna župa (6). Sve je to sililo Gradsko vi- 
jeće, koje je kao nosilac patronata nad župom, moralo tražiti rješenje. 

Gradski oci su se uporno držali 22. točke gradskih sloboština iz 1743. u kojoj 
je postignut sporazum između Kraljevske komore i grada u tome da franjevci ostaju 
do daljnjeg upravitelji župe, dok se u toj stvari drukčije ne odredi, Čini se_da je dru- 
gačiju odredbu isposlovao kod Dvora sam nadbiskup. 8. ožujka 1773. gradski oci iz- 
nose velike teškoće, koje za vjernike nastaju zbog pretijesne crkve. Potužili su se i na 
franjevce koji ne znaju jezik naroda. Kad su u dvoranu ušli članovi Malog vijeća, sve 
je krenulo drugim tokom. 

Energično su se protivili predaji župe. Nadbiskupovo povjerenstvo se ipak oh- 
rabreno vratilo u Kaloču iz Subotice. Konačno 19. svibnja 1773. dolazi sam nadbis- 
kup Batth4nyi J6zsef s generalnim vikarom Kiss Jdzsefom u pratnji trojice kanoni- 
ka. Toga dana potpisan je ugovor o predaji župe svjetovnim svećenicima. Ne zadugo 
stiglo je i kraljevsko odobrenje. Dokumenat je potpisala kraljica Marija Terezija 7. 
siječnja 1774. Za župnu crkvu određena je kapela svetoga Roka koja je tako proši- 
rena daščanim trijemom, da je trijem služio za lađu, a kapela za svetište crkve. Za 
župni stan određeno je mjesno svratište. 28. rujna 1773. doveo je nadbiskupov opu- 
nomoćenik i kanonik Gabriel Glaser upravitelja župe dr Stjepana Ranića te kapelane 
Pavla Mihaljevića, Josipa Potegića, Mardczi J6zsefa i Stjepana Vilova. Narednog da- 
na slavio se dotadašnji zaštitnik župe, sv. Mihovil u franjevačkoj crkvi. Svečanu sve- 
tu misu je služio kanonik Glaser pred mnoštvom vjernika i pred cijelim gradskim po- 
glavarstvom, svim svećenicima iz okolice te pred novim subotičkim svećenicima. 
Franjevci su pogostili sve odlične goste. Slijedećeg dana, 30. rujna pred poglavarst- 
vom grada i cijelom svojom pratnjom pročitao je Glaser kraljevsko odobrenje za 
sporazum između nadbiskupa i grada kojim se župa ustupa svjetovnim svećenicima. 
S tim je upoznat i gvardijan. Nadbiskupov izaslanik je zajedno s gradskim ocima za- 
molio franjevce da novom upravitelju župe predaju sve što je potrebno za bogosluž- 


5.  Ivanyi, navedeno djelo, 2. dio, 274 - 280. 
6.  Katona, navedeno djelo, 1. dio, 118-119 

je. Franjevci su predali matične knjige, krstionicu i nešto potrebnih stvari 1. listo- 
pada 1773. Istoga dana novi upravitelj župe dr. Stjepan Ranić prima župu. U to vri- 
jeme Bajmok je bio filijala Subotice, pa je Ranić upravljao i tom filijalom (7). 


JANKOVAC NR MADŽARSKA g 
: ah € j 
(Janoshalma) SEGEDIN 
MILJKUT Tompa p. 
(Melykut) o PAN : ak 
OK 
= e Kelebija > 
Gene". Palić oi o Supljak av 
(Bacsalmas) + & Kanjiža 
. > ISUBOTICA | 
Tavan e Mala Bosna 
steuštait no Žednik 
BAJMOK& 6 Mjera sega e 
Durđin Q Čantavir SENTA u 
3 - 
SFRJ & BACKA TOPOLA 


& BajŠa 
SUBOTIČKE FILIJALE 


Do 1733. franjevci iz Subotice su imali za filijalu Jankovac, danas Jinoshalma u 
Madžarskoj. Zajedno s Jakonkovcem te godine je svjetovni svećenik preuzeo i filija- 
lu Miljkut (Mćlykut). Do 1740. filijala Subotice je bio i Aljmaš (Bacsalmas). Kanjižu 
su subotički franjevci držali do 1759, Sentu do 1757. Bačku Topolu do 1758. Baj- 
mok je također filijala Subotice. Od 1. listopada 1773. župnik Ranić u predvečerje 
blagdana i nedjelja o trošku grada šalje po jednog kapelana u Bajmok, gdje bi preno- 
ćio. U Bajmoku bi narednog dana odslužio sv. misu, pročitao evanđelje, propovije- 
dao i držao kršćanski nauk. Prvi župnik bajmočke župe bio je Millen Janos iz Sent- 
andreje, a župu je preuzeo 1780. Patron bajmočke župe bio je grad Subotica. Čan- 
tavir je još 1800. imao franjevca za upravitelja župe. 1 Cantavir je bio pod patrona- 
tom Subotice (8). 

7. Ivanyi, navedeno djelo, 2. dio, 280-287 

8.  Katona, navedeno djelo, 1.dio,112- 113 

Katona, navedeno djelo, 1.dio, 119 
Schematismus Coloczensis, 1870, 56-57 
Katona, navedeno djelo, 1. dio, 92-93 
Katona, navedeno djelo, 1.dio, 113 
Katona, navedeno djelo, I. dio, 125 
Katona, navedeno djelo, 1. dio, 132 


Tormasyi Gabor, A szabadkai romai kath. f6plćbania tortćnete, Subotica 1883, 101 
Katona, navedeno djelo, 1. dio, 94-95 

Katona, navedeno djelo, 2. dio, 474 

Katona, navedeno djelo, 1. dio, 103 

VREMENSKI SLIJED PREUZIMANJA ŽUPA KOJIMA SU UPRAVLJALI 
FRANJEVCI IZ SUBOTICE 


1733. Jankovac (danas Jinoshalma u NR Madžarskoj, zajedno s filijalom 
Milykut (Mćlykut) 

1740. Aljmaš (B4csalm4s)(NR Madžarska) 

1757. Senta 

1758. Bačka Topola 

1759. Kanjiža 

1. listopada 1773. Szent Maria (Subotica) zajedno s filijalom Bajmok. 

Bajša od 1798. 

Čantavir do početka 19. stoljeća 


PREGLED ŽUPA KOJE SU NASTALE 
DISMEMBRACIJOM ŽUPE SVETE TEREZIJE U SUBOTICI I 
BLIŽOJ OKOLICI 


1779. Bajmok 

1841. Sveti Juraj u gradu 

1841. Sveti Rok u gradu 

1886. Šupljak 

1910. Tavankut 

1913. Žednik 

1921. Sveti Mihovil u gradu. Župu su kratko vrijeme vodili franjevci. 
1933. Sveti Petar u gradu | 


VIKARIJE KOJE SU 1956. PROGLAŠENE ŽUPAMA 


Sveta Marija 

Isusovo Uskrsnuće 

Sveti Križ 

Isus Radnik 

Sveti Aleksandar, danas Marija Majka Crkve 


PREGLED PRIGRADSKIH ŽUPA KOJE SU 
PROGLAŠENE 1956. G. 


Mala Bosna 

Đurđin 1968. PROGLAŠENE SU ŽUPOM: 
Bikovo Kelebija 

Palić Hajdukovo 

ŽUPE ŠIREG PODRUČJA GRADA SUBOTICE 


6 / 
ho je 


1. KATEDRALNA ŽUPA SV. TEREZIJE 11 Mala Bosna | 


2. SVETI ROK 12 Tavankut 

3. SVETI JURAJ 13 Bajmok | 

4 SVETI PETAR 14 Đurđin 

5 SVETI KRIŽ 15 Žednik 

6 SVETA MARIJA 16 Bikovo 

7 ISUS RADNIK | 17 Palić 

8 ISUSOVO USKRSNUĆE 18 Šupljak 

9 MARIJA MAJKA CRKVE 19 Hajdukovo 

10 Kelebija 20 Bački Vinogradi 


SOMBOR 


KRATKI OSVRT NA POVIJEST SOMBORSKE ŽUPE 
PRESVETOG TROJSTVA | 


| Grad Sombor je u 18. stoljeću postao sjedištem Bačko-bodroške županije. Up- 
ravo zahvaljujući toj činjenici doživljava za bačke prilike nagli razvoj. Zajedno s cije- 
lom Bačkom srednjovjekovni Sombor doživljava višestruka pustošenja i razaranja. 
Prvo takvo poznato pustošenje doživio je grad 1241. od tatarske najezde. Tom je 
prilikom razoreno svako naselje i sve što je postojalo u tadašnjoj Bodroškoj županiji. 
Slijedeće takvo veliko pustošenje doživio je grad i okolica za seljačke bune D6zse 
Gyorgya, 1514. Sve se ponovilo 1526. prilikom turskog pohoda na Mohač. Turska 
okupacija 1541. donijela je sa sobom nova pustošenja. Poslije izgona Turaka uslije- 
dila je R4kćczijeva buna početkom 18. stoljeća. Madžarska revolucija, a zatim 
Bachov apsolutizam značio je također kraj za mnoge dokumente. Bilo je vremena, 
kako bilježi Ilija Džinić, , kada je u Somboru arhivski materijal bio ustupljen proda- 
Vačicama sira na pijaci". U Baji su primjerice spaljeni mnogi stari dokumenti jer se 
držalo da se iz njih širi kuga. Nije stoga čudo što o srednjovjekovnom Somboru go- 
tovo ništa ne znamo. A povijest Sombora za vrijeme i poslije Turaka se teško može 
dokumentirati s obzirom na činjenicu da su somborski franjevci svoj arhiv raznijeli 
u Baju i Budim (1). | 
Na mjestu današnjeg Sombora bio je u srednjem vijeku gradić Szent Mih4ly. 
Kad je mjesto došlo u posjed obitelji Czobor, prozvat će se Czoborszentmih4ly. Na 
županijskom saboru u H&j-Szen-L6rincu 1360. spominje se Czobor Istv4n »De Zent- 
myhal". O samoj župi prvi spomen u povijesti pada 1391 (2). Kaločki šematizam iz 
1942. ističe da je u gradu već 1391. postojala župna crkva sv. Mihovila. Župa je vje- 
rojatno i ranije postojala, pa je grad dobio ime po svome zaštitniku: Zentmyhal (3). 
Mjesto i župa je i u srednjem vijeku uživala priličan ugled. Poznato je da je u 
Czobor Szent Mih4lyu 1432. zasjedao županijski sabor sa 300 uzvanika (4).G. 1443. 
zadesio je Czobor Szent Mih4ly veliki potres, kad je uništen dvorac, župna crkva i 
kućerci kmetova (5). Crkva je ubrzo ponovo podignuta. Spominje se opet 1478. go- 
dine. Nalazila se u tvrđavi Czoborovih. Bila je posvećena sv. Mihovilu, a kraj nje je 
bio i župni stan. Te je godine izvjesni Kiss M4ty4s pokušao zapaliti crkvu (6). 


1. Džinić, Ilija, Sombor-Zombor, ime, naziv u svjetlu znanstvenog istraživanja, Sombor, 

1979. 7-8 

Muhi Janos, Zombor tortćnete, Sombor 1944, 44 

3.  Beretić, Stjepan, Povijest Župe Presv. Trojstva u Somboru do XX. stoljeća, mono- 
grafija, diplomska radnja iz crkvene povijesti na Katoličkom bogoslovnom fakultetu u 
Zagrebu, Zagreb, 1973, 10 

A. Beretić, navedeno djelo, 10 

5.  Muhi, navedeno djelo, 46 

6.  Erdilyhelyi Menyhćrt, A kalocsai erseksćg a renaissance korban, Senta 1899, 255. 

DOMINIKANCI U SOMBORU 


1478. godine zatraže braća Mihovil, Mirko i Martin od pape Siksta dopuštenje 
za otvaranje samostana dominikanaca u tvrđavi Czobor Szent Mih4ly. Dobivši do- 
puštenje, braća su već naredne, 1479. godine podigli dominikanski samostan i crkvu 
Marijinog Uznesenja. Službeni dokumenat o podizanju samostana i crkve izdan je 
godine 1481. Dominikanci su dobili posjed u koji je ulazio i ribnjak. Dobili su i vi: 
nograd, Oci dominikanci su dobili kuću pokojnog Andrije Czobora s više vrtova 1 
zgrada na njegovoj okućnici (7). udo | 

Jedini župnik čije je ime nadživjelo srednji vijek bio je župnik Ivan. Ime mu se 
nalazi u Monumenta Vaticana Hungarica, 1 Ser. V Tomus, 59. V. Tamo stoji: ,,[0an- 
nes de Choborzentmyhal presbyter dioecesis colocensis". Župnik Ivan je stupio u 
rimsku družbu Duha Svetoga 1479. godine (8). 

O značenju Sombora govori i podatak, da je proglas o sazivanju križarske voj- 
ne protiv Turaka, za što je bio ovlašten ugarski primas Tomo Bakač, bio izvješen na 
vratima crkve Marijinog Uznesenja u Somboru na Cvjetnicu 1514 (9). Iste godine su 
pobunjeni kmetovi D6zse Gyčrgya razorile Czobor Szent Mihaly. Kako su obje crk- 
ve, samostan i župni dom bili unutar utvrde, za predpostaviti je da je tom prilikom 
nastradala i župna i dominikanska crkva (10). 


FRANJEVCI NA PODRUČJU SOMBORSKE ŽUPE 


Pisac monografije o Somboru, Muhi Janos bilježi da je poslije ugušene seljačke 
bune u Bačkoj jedva tko od madžarskih kmetova ostao. Radi toga je osobito poslije 
1514. počelo sve masovnije naseljavanje Bačke od strane srpskog naroda (11). 

No, bilo je i Hrvata katolika u Bačkoj. Tako franjevac iz Bača Unyi Bernardin 
bilježi da je kralj Ljudevit molio franjevce iz Bosne neka pošalju vjerovjesnike u juž- 
ne krajeve Ugarske. Papa Grgur XI u pismu iz 1376. godine dopušta franjevcima da 
djeluju, među ostalim, i u Kaločkoj nadbiskupiji budući, ,,da madžarski svećenici ne 
znaju jezik tamošnjeg slavenskog življa pa ne mogu obavljati dušobrižništvo" (12). 
O ugledu srednjovjekovnog Sombora smo čuli. Zato možemo pretpostaviti da je, 
kao u ostalom, i na cijelom području Kaločko-bačke nadbiskupije, tako i u Sombo- | 
ru osim Madžara bilo i Hrvata, radi kojih je apostolski kralj tražio svećenike koji 


7. Erdijhelyi, navedeno djelo, 225; Rupp.:Jakab, Magyarorszag helyrajzi tortćnete, 3. 
svezak, Budapest, 1876, 38. 


8. < Erdujhelyi, navedeno djelo, 247 

Pesty Frigyes, Magyarorszag helynevei, 1. svezak, Budapest, 1888, 346. str. i dalje 
10.  Muhi, navedeno djelo, 54, 
11.  Ibidem. 


Unyi Bernardin, Sokacok — Bunyevacok €s bosny4k ferencesek tortćnete, Budapest, 
1947, 40. i 49. str. (Prema Sekuliću, Ulomci iz somborske povijesti do kraja XVIII 
stoljeća, Zbornik Kačić, 13. godište, Split 1981, 161-162 

znaju njihov jezik. S jačanjem turske sile na Balkanu rastao je broj pridošlih Hrvata 
i Srba u Bačku. Madžari bježe u sjeverne županije svoga kraljevstva. Osim već spo- 
menutih razaranja, mohački poraz 1526. god. je značio gotovo potpuno napuštanje 


bačke ravnice. 
Koncem kolovoza 1541. Turci su definitivno osvojili Sombor. Tada je Sombor 


postao sjedištem nahije. Bilo je to 1543. Tada je dobio i današnje ime (13), Polovi- 
com 16. stoljeća Bačka ponovo poprima karakter kršćanske zemlje. Pored velikog 
broja Srba, ovdje se naseljuju i sve brojniji Hrvati iz Bosne. Neki napuštaju južnu 
Hrvatsku pa preko Bosne i Slavonije dolaze u Bačku (14), Budući da Senat grada 
Sombora u svom zahvalnom pismu od 9. studenog 1781, ističe da su franjevci u 
somborskom kraju djelovali 200 godina, možemo zaključiti da su koncem 16. sto- 
ljeća već bili među vjernicima koji su stanovali po okolnim pustarama. Za turskoga 
vremena franjevci su hodali u turskome odijelu. Novodoseljeni narod traži svećenike 
u Baču, Baji, Subotici i Somboru (15). Vjernici župa Baja, Bajmok i Sombor uputi- 
li su sv. Zboru za širenje vjere 10. rujna 1668. jedno pismo u kojem ističu da su nji- 
hovi dušobrižnici oduvijek bili franjevci iz olovskog samostana (16). U Svojoj ,,Ras- 


pravi" piše biskup 1. Antunović da su franjevci u Somboru bili nastanjeni već 1686 
(17). Naredne godine, 12. rujna 1687. oslobođen je Sombor od Turaka (18). Još za 
vrijeme turskoga ropstva imali su Hrvati u Somboru kapelu svetoga Franje. Bila je 
bez zvonika. Tek poslije oslobođenja od Turaka postavili su franjevci prvo zvono. 
Ta je crkva bila vjerojatno na mjestu današnjih pijaca oko župne crkve u Somboru 
(19). Nigdje nije zapisano komu je bila posvećena nova crkva koju su franjevci po- 
digli poslije Rik6ezijeve bune. Gradili su je dvije godine: 1717-1719. Bila je pokri- 
vena svinutim turskim crepovima,a stajala je na mjestu današnjeg župnog doma (20). 
Franjevci su se nastanili u napuštenoj turskoj kući. Prvi poglavar i upravitelj župe 
bio je fra Luka Đurčević. Prve se matice vode od 1715. One se ne vode redovito. 
Župa je obnovljena istom 1718.(21). Iste je godine Sombor postao ,oppidum mili- 
tare" (22). G. 1720. Sombor je bio veći grad od Subotice. Imao je 2916, a Subotica 
2376 stanovnika (23). Somborskim franjevcima položio je 1743. veliki župan i nad- 
biskup kaločko-bački Gabrijel Patačić kamen temeljac za novi samostan (24). 17. 
veljače 1749. potpisala je Marija Terezija diplomu o proglašenju Sombora slobod- 


13. Muhi, 64 

14. Pekić, Povijest Hrvata u Vojvodini, 43 

15.  Muhi 72; Buturac-Ivandija, Povijest Katoličke crkve među Hrvatima, Zagreb, 1973, 
153-159; Vanyu Tihamćr, A hazai h6doltsag, Vigilia, 38. godište, Budapest, 1973, 
BB-97 

16. Buturac, 104 

17. Antunović, Razprava, 94; Muhi 103 

18. Muhi 75 

19. Muhi77 

20.  Muhi, 103-104 

21. Opći šematizam Katoličke crkve u Jugoslaviji, Zagreb 1975, 684 


22.  Muhi, 87 
23. Muhi, 106 
24. Muhi, 107 


nim kraljevskim gradom, a samo je proglašenje najsvečanije proslavljeno 24. travnja 
1749. godine (25). ' 

24. lipnja 1752. blagoslovio je generalni vikar Kiss J6zsef kamen temeljac za 
crkvu Presv. Trojstva u Somboru. Crkva je građena od 1752. do 1772. U gradnji su 
se istakli fra Mirko Buday, fra Ferdo Lipljanić, fra Petar Komaričić, fra Marko Žli- 
čar. Najmarljiviji je bio fra Tadej Hegediis. Crkva je blagoslovljena 4. lipnja 1762. ia- 
ko još nije bila dovršena. Prvo proštenje je proslavljeno 6. lipnja 1762.1 u Somboru 
je crkva samostanska. Župljani daruju zvono ne župnoj crkvi, nego samostanu. Naj- 
ljepši oltar u somborskoj župnoj crkvi blagoslovljen je o blagdanu sv. Franje 1769. 
i posvećen je sv. Franji. G. 1779. počima,a 1789. se završava gradnja prekrasne pro- 
povjedaonice, koju su svojim darovima kupili Hrvati zemljoradnici. Velika oltarna 
slika presv. Trojstva je blagoslovljena 1784., a djelo je slikara Paula Kronowettera. 
G. 1771. dobila je franjevačka crkva orgulje. G. 1750. franjevačka rezidencija u 
Somboru postaje konventom (26). G. 1781. somborski konvent broji 10 sveće- 


. nika (27). 


PREUZIMANJE ŽUPE 


15. rujna 1781. na sjednici kraljevskog i kaločko-bačkog nadbiskupskog pov- 
jerenstva u nazočnosti gradskih vijećnika, uz protivljenje mnogih, odlučeno je da se 
franjevcima oduzme župa i preda biskupijskom svećenstvu" (28). Tako piše Sekulić. 
Sombor tako najdulje ima franjevačke dušobrižnike od svih franjevačkih župa Su- 
botičke biskupije. 1. studenog 1781. već je u kapeli sv. Roka na groblju uveden 
novi župnik Stjepan Jagodić. Dan prije pročitali su franjevci na prvoj svetoj misi na 
hrvatskom i njemačkom jeziku da prestaje njihova župnička jurisdikcija u Sombo- 
ru. Kapela sv. Roka je bila privremena župna crkva. F ranjevci su ostali u gradu, Me- 
đutim je o Jerko Jakočević 8. studenog 1781. — pozivajući se na lijepu suradnju gra- 
danstva i Magistrata s franjevcima — uputio je pismo Magistratu, u kojem traži pot- 
vrdu da se franjevcima uzima župa bez njihove krivnje. 9. studenog već odgovara 
gradsko poglavarstvo svečanim zahvalnim pismom u kojem hvali franjevce za njiho- 
vo služenje narodu za turskog ropstva, za vrijeme kuge, za vrijeme Rakdcijeve bune. 
Posebno je istaknuto da su franjevci lišeni vođenja župe,ali ne svojom krivnjom (29). 

Prvobitna je zamisao bila da se gradi nova župna crkva, budući da kapela sv. 
Roka ni iz daleka nije mogla zadovoljiti potrebe vjernika. Prijedlog je iznijelo gore 
spomenuto povjerenstvo 15. rujna 1781. međutim Gradski magistrat je odbio. Ne- 
ki su od gradskog poglavarstva čak predlagali da se franjevcima oduzme crkva (30). 


25. Muhi, 114-119 

26.  Beretić, navedeno djelo, 48-52 
27. Sekulić, navedeno djelo, 184 
28. Sekulić, navedeno djelo, 185 
29.  Beretić, navedeno djelo, 65-66 
30.  Beretić, navedeno djelo, 55 


94 


ZATVARANJE SOMBORSKOG SAMOSTANA 


Nakon što je 6. lipnja 1785. carski povjerenik Ivan Bacho pohodio somborski 
franjevački samostan, prošlo je malo više od godinu dana pa su franjevci razumjeli, 
zašto ih je pohodio visoki gost. 8. lipnja 1786. pohodio je car Josip II Sombor. Sut- 
radan 9. lipnja 1786. slušao je car sv. misu u franjevačkoj crkvi ujutro u 5 sati, a za- 
tim otputovao. Istoga dana raspustio je Ivan Bacho samostan u Somboru, odredivši 
samostansku za župnu crkvu, a samostan za zgradu županije. To je eto bio razlog 
njegovo gore spomenutog pohoda franjevačkom samostanu u Somboru. Naredbom 
istog Bacha franjevački samostan je podijelila županija i župa, tako da je imao slu- 
žiti za župni dvor, što je i danas, kao i za zgradu županije. Na ime odštete franjevci 
su dobili 30.000 forinti. Somborska Katolička crkvena općina je morala isplatiti po- 
lovicu (31). Dok se u Baču i Subotici kod preuzimanja župe radilo u prvom redu o 
želji nadbiskupa da ključne župe preda svjetovnim svećenicima, to se ne može reći i 
o župi u Somboru, jer bi se tada, kako veli A. Sekulić sve svršilo na oduzimanju žu- 
pe. Sombor je bio sjedište županije, koja se iz Bača preselila u Sombor. Zato fra- 
njevci nicu bili po ćudi ni županiji, ni apsolutističkom caru. Uostalom Bacho se nije 
zadovoljio samo time da raspusti samostan. On je raspustio Gradski magistrat da bi 
postavio nove ljude na čelo grada. Muhi J&4nos bilježi da su Somborci bili lojalni 
prema kraljevima, ali kad je Josip II umro, uz klicanje naroda i glazbu spalili su gra- 
dani sve dokumente koji su ih podsjećali na diktatora na gradskom stratištu Karako- 
riji (32). . : 


ZAKLJUČAK 


Franjevačka pastirska djelatnost u Bačkoj ostaje u neizbrisivoj uspomeni. Ona 
živi:1 danas. Bez franjevačkih ljetopisaca nemoguće je poznavati povijest Subotičke 
biskupije. Prve osnove crkvenosti poslije Turaka udarili su franjevci. Oni cu udarili 
i osnove školstva. Blagotvorna prisutnost franjevaca — i danas kad nemaju župe — u 
Baču, Subotici i u Novom Sadu znači pravi blagoslov za vjerni narod. U mnogim žu- 
pama postoji i stoljećima djeluje Franjevački svjetovni red. A štovanje franjevačkih 
svetaca najživlje je prošireno. Stoga Subotička biskupija duguje veliku zahvalnost 
Franjevačkom redu, Sve to nitko ne zna bolje izraziti od puka. Za puk su franjevci 
kao najmiliji rođaci. Dok ih madžarski narod zove prijateljima (,,baritok''), Hrvati 
su ih zvali, a i danas od milja zovu ujacima. 


8].  Beretić, navedeno djelo, 67-68 
32. Muhi,132 

IVICA PRĆIĆ, Bački Monoštor 


Djelovanje 
biskupa Ivana Antunovića 


UVOD 


Devetnaesto je stoljeće vrijeme revolucija i previranja. To stoljeće bilo je za 
mnoge careve, kraljeve ili vlade kobno. Feudalizam gubi posljednja uporišta, nestaju 
kmetovi i feudalci. To vrijeme stvara građansku klasu i proletere. Širi se liberalizam , 
materijalizam i ateizam i hvataju čvrste korijene. Mnogi zabacuju ne samo Crkvu, 
nego i sve što je povezano s vjerom. Druga polovica devetaestog stoljeća donosi nam 
Prvi vatikanski koncil koji osuđuje te moderne zablude. 

Mnogi narodi počinju se boriti za svoje političke slobode, za nove ideale. Ta 
zbivanja nisu mimoišla ni Austrijsko carstvo(ni Ugarsku ni Hrvatsku). Ruši se staro i 
izgrađuje novo. 

U takvom vremenu ,koje je bilo puno nemira, živio je i radio je svećenik i biskup 
Kaločko-bačke nadbiskupije Ivan Antunović. On se uključio u crkveno-društveno- 
političke tokove svoga vremena. Prijateljevao je i surađivao s Gajem, Tkalčićem, 
Račkim, Dobrilom i napose sa Strossmayerom. Ti ljudi bili su prave političke i vjer- 
ske vođe hrvatskog naroda. Njihovim idejama priključio.se i Ivan Antunović. Želio 
je pomoći svom narodu koji je živio na području tadašnje ugarske države, Htio im je 
biti pravi vjerski i narodni vođa. Radi toga je pokrenuo novine i knjige, želeći tako 
produbiti vjersku i hrvatsku nacionalnu svijest. Radio je i živo pod parolom ,,sve za 
vjeru i riječ svoju". 


PREGLED DRUŠTVENIH I VJERSKIH PRILIKA MEĐU 
BUNJEVCIMA DO VREMENA BISKUPA IVANA ANTUNOVIĆA 


Useljavanje Hrvata-Bunjevaca iz Dalmacije i Hercegovine u Bačku bilo je pola- 
gano, u većim ili manjim skupinama, ponekad na poziv Turaka, a ponekad Austrije. 
Veće i češće seobe počele su nakon Mohačke bitke 1526. godine. Posljednja i najve- 
će seoba Bunjevaca bila je 1686. godine pod vodstvom franjevaca i kapetana Jure 
Vidakovića i Duje Markovića, | 

Nakon turskog poraza kod Sente 1697. godine od austrijske i mađarske vojske i 
sklapanja karlovačkog mira 1699. godine Bačka postaje slobodna (1). 

Da bi bili što sigurniji od turskih upada, te da bi unutar oslobođenih krajeva 
vladao mir i narod stekao sigurnost za svoj životi opstanak , pristupio je Bečki dvor 
ustrojstvu pogranične milicije, tzv. “Potiske granice“. Tako se na Bunjevce i Srbe 
koji su živjeli u Bačkoj, svalio stoljetni jaram trajne vojničke službe, To bunjevačko 
ratovanje s Turcima često je poprimalo tragične oblike: naselja su bila razrušena i 
narod se danima morao skrivati po ritovima i močvarama. Od porušenih gradova oni 
su obnovili i naselili se u Baču, Baji, Segedinu, Mohaču, Somboru i Subotici. 

U povijesti Bunjevaca vrlo je važna 1743. godina. Te su, naime, godine Suboti- 
čani uspjeli od carice Marije Terezije dobiti povlasticu kameralnog grada i od tada 
Subotica počinje igrati najvažniju ulogu u cjelokupnom životu Bunjevaca i Bačke 
sve do danas. Godine 1779. Subotica je postala slobodan grad, a Bački Aljmaš (rod - 
na župa Ivana Antunovića), Baja, Bajmok i još neka mjesta razvila su se u glavnija 
bunjevačka naselja. 


SVEĆENIĆKI LIK IVANA ANTUNOVIĆA 
A. ŽUPNIK 


Ivan Antunović rodio se 19. lipnja 1815. godine u Kumbaji, nedaleko od Bač- 
kog Aljmaša. Osnovnu školu svršio je u Aljmašu od godine 1821— 1825. godine (ina- 
če svoje djetinjstvo i mladost opisuje u djelu , Slavjan na svetih dnevi"). 

Gimnaziju je pohađao u Subotici, Pečuhu i Segedinu. Za vrijeme Antunovićeva 
školovanja u Subotici mnogi su franjevci iz provincije Bosne Srebrene pohađali gim - 
naziju u Subotici, pa već otada počinje njegovo prijateljstvo i simpatije prema fra- 
njevcima. U Segedinu je završio dvije godine filozofije. 

Godine 1835. stupio je u bogosloviju u Kaloči. Za svećenika ga je zaredio 8. lis- 
topada 1838. godine nadbiskup kaločko-bački Petar Klobušicki (2). 

Nakon ređenja odlazi za kapelana u Čantavir kraj Subotice. Poslije kratkog vre- 
mena Antunović dolazi u Kaloču na poziv nadbiskupa Klobušickog, te ga ovaj ime- 
nuje za bilježnika Duhovnog stola, a te iste godine, tj. 1840., postaje ceremonijal i 
arhivar nadbiskupske pisame. Godine 1842. imenuje ga nadbiskup za župnika u 
Bačkom Aljmašu. 

Teško je iz oskudnih podataka njegova pastoralna rada nešto opširnije napisati, 
ali su ipak ti podaci značajni, tako da možemo naslutiti da je Antunović bio sveće - 
nik široka srca, čvrst u svojim stavovima i poduzetan u pastoralnom radu. Za njega, 
pravi je onaj svećenik koji se ,,odvaži stupiti uz bok Isusov, da ga apoštolski naslje - 
Auje“ (3). 

»Tko se odluči na ovaj poziv, mora većma ljubiti Boga, no otca, mater, brata i 
sestru. Da ništa ne ponese na put... da um i srce podvrgne istini i volji Božjoj“ (4). 
»svećenik je Isusov službenik, on je njemu odgovoran, pa mora da bude njemu sli- 
čan u ljubavi i milosrđu, krotkoći i strpljivosti“ (5). 


98 


Kao župnik, iz osobitih pastoralnih razloga, uveo je podučavanje odraslih u vje- 
ri. Kako je svaka naobrazba, pa i vjerska, bila daleko od puka, tek su se obavljali pi- 
onirski radovi u katehezi odraslih. Poslije sv. mise ili večernje, sva se mladež okupila 
na katehezu koju su držali župnik ili kapelan. U knjizi ,,Bog s čoviekom na zemlji“, 
koju je Antunović izdao mnogo kasnije (1879. godine u V4czu), kaže u predgovoru 
da je želio još kao župnik, dok je podučavao mladež, a osobito mladence spremao 
za brak, ,dati jedan katekizam, jednu knjigu u kojoj bi sve ono našli što bi im pot- 
rebno bilo, da ne izgube isprid očijuh da su krstjani, te bi u svakom stališu znali sve 
Svoje odnošaje tako uređivat, da u tražbi blaženstva zemaljskog ne izgube ono ne- 
besko, a da za ovim žudeć ne pokvare ono zemaljsko“ (6). 

Bio je revan u ispovjedničkoj djelatnosti, sjedio je u ispovjedaonici po više sati 
na dan i očinski se brinuo za duhovni odgoj svojih vjernika. Osim ispovjedničke i 
katehetske djelatnosti, bio je zauzet  karitativnim radom. Ako je gdje trebalo nov- 
cem ili nečim drugim pomoći, on se i za to pobrinuo. Značajna je njegova briga za 
kapelane, ne samo za svoje nego i u cijeloj dijacezi. Tražio je kod nadbiskupa da se 
kapelanima povisi plaća jer su dotadašnja primanja bila premala da zadovolje život- 
ne potrebe. Osobno je pak živio skromno; kad ga je jednom posjetio začasni kano- 
nik Karlo Kardoš, Antunović nije našao u tri sobe toliko mjesta gdje bi mu namjes- 
tio krevet a da ne pokisne (7). 

Antunović u životu nije volio udobnosti. Prema sebi uvijek je bio strog, a prema 
drugima blag i ljubazan. Takav je bio i kada se kao župnik preselio u Kaloču. Prim- 
jera radi recimo da u dvorani, u kojoj su se održavale sjednice duhovnog stola sve bi- 
lo otmjeno namješteno, osim jednostavne drvene stolice na kojoj je sjedio Antuno- 
vić, lako je bio stalno bolestan, nitko ga nije mogao nagovoriti da sjedne na drugu, 
udobniju stolicu, 

Bački Aljmaš njegovim je djelovanjem postao uzorna župa, jedna od najradnijih 
općina u Bačkoj, U njoj nije bilo nacionalnih razmirica kao u drugim župama. Vri- 
jedno je spomenuti da su u njegovo vrijeme u Bačkom Aljmašu sagrađene škola i 
bolnica, da je preuređena crkva, podignuta kalvarija, a kao izraz pučke pobožnosti, 
postavljeni su mnogi križevi po aljmaškim poljima. Već kao župnik počeo je raditi 
na ekumenizmu, na jedinstvu i na slozi svih vjernika. Stoga u njegovo vrijeme i ne- 
mamo ni jedan jedini nacionalistički ispad u Aljmašu, iako je to, tako reći, bila sva- 
kidašnja pojava u župama u kojima je živjelo više nacionalsnoti kao u njegovoj. Kao 
aljmaški župnik često je posjećivao novosadskog prepozita Leonarda Novaka. U nje- 
govu društvu posjetio je više puta srpske manastire na Fruškoj gori i Šišatovcu gdje 
su ga kaluđeri vrlo lijepo dočekali (8). 


B. PROMAKNUĆA 


Visoka izobrazba u filozofiji i teologiji (bio je odličan student i nadbiskup ga je 
htio poslati na školovanje u Beč, ali, budući da se razbolio, nakon liječenja ostao je 


na studijama u Kaloči), te revno obavljanje župničke službe i čvrst karakter, a uz to < o 


dobro poznavanje društvenih i gospodarskih prilika, ubrzo stavljaju Antunovića 4: X 
središte crkvenog i društvenog zbivanja. U Bačkom Aljmašu već je godinu dana«na- < 

kon dolaska izabran za vijećnika Bačke županije. Tu je do izražaja došla njegova 
izobrazba i odlučnost: ,,Pri svakom važnijem pitanju govorio je s toliko odlučnosti 
da se = većina uvijek s njime slagala"! (9). 

Kao uzoran svećenik i pastoralni radnik imenovan je 1851. godine za vicearhi- 
đakona aljmaškog distrikta. Daljna promaknuća slijedila su ovim redom: 1859. godi- 
ne postaje kanonik, 1861. godine kanonik-dekan i privremeni podžupan Bačke žu- 
panije, 1863. godine opat sv. Marije od Kereka, 1868. godine kanonik-kustos, 1869. 
godine kanonik-lektor, 1875. godine veliki prepozit i predsjednik odbora za župnič- 
ke ispite, a 1876. godine postaje naslovni biskup BOSONSKI (Arabija). Sam nadbis- 
kup-kardinal Haynald zamolio je preko papinskog nuncija u Beču papinsko imeno- 


vanje (10). 


C. VELIKI PREPOZIT I BISKUP 


Svoj položaj u nadbiskupiji Antunović smatra providnosnim, jer sad može više 
pomoći svome narodu. , Dobro je što sam starijii na višem položaju... zato valja pod- 
vostručiti rad budući da nas je malo..." (11). Tako govori Antunović u pismu Iliji 
Okrugiću, svom velikom prijatelju (bio je svećenik Bosansko-dakovačko-srijemske 
biskupije), koje je objavio Matija Evetović. 

U Kaloču, Baju, Suboticu, Novi Sad, Bač, Bački Aljmaš i mnoga druga mjesta 
dovodi časne sestre i povjerava im odgoj ženske mladeži. 

Mudro vodi svoju nadbiskupiju (u to je vrijeme nadbiskup Haynald bio član 
Gornjeg doma Parlamenta, pa je zbog toga često izbivao iz nadbiskupije, a za to vri- 
jeme Antunović ga zamjenjuje u upravljanju nadbiskupijom), a u povodu izlaska An- 
tunovićeve knjige ,,Bog s čoviekom na zemlji" nadbiskup Haynald pohvaljuje Antu- 
novića i naziva ga svojim najvrednijim i najradnijim suradnikom (12). 

Valja spomenuti i to da je na dva Antunovićeva djela duhovnog sadržaja — 
,Bog s čoviekom na zemlji“ i ,,Čoviek s Bogom“ — nadbiskup Haynald stavio svoj 
imprimatur s pohvalom ,,hvale vrijedno djelo". 


PASTORALNO—PREPORODITELJSKI RAD IVANA ANTUNOVIĆA 
1. UVOD 


Rad na društvenom području omogućuje Antunoviću uvid u opće crkvene, 
prosvjetne, političke i kulturne prilike tadašnjeg vremena. Šesdesetih godina stica- 
jem okolnosti Antunović mnogo putuje po Evropi i svoja zapažanja zasađuje u srce 
misleći na svoj rad. Upoznaje se s Dobrilom i Strossmayerom, a za boravka u Zagre- 
bu s Tkalčićem i Račkim. Nije se radilo samo o političkim ili znanstvenim vezama, 
nego te veze govore koliko je Antunović živio tadašnja kulturna, vjerska i duhovna 
nastojanja, i koliko je bio u središtu zbivanja i nosilac toga duha među svojim naro- 
dom koji je živio na području tadašnje Ugarske države. 

Međutim, iako svestrano naobražen, počeo je relativno kasno pisati, tek u šes- 
tom desetljeću svoga života, i, kako kaže A. Sekulić, ,,na to ga je natjerala velika lju- 
bav prema svome rodu, jer je stajao na početku stoljeća koje je rađalo ljude više želj- 
ne nego sposobne obaviti goleme poslove" (13). 

Njegova naobrazba, informiranost i ljubav prema rodu upućuje na to da je mo- 
gao davati smjernice svojim suradnicima i sunarodnjacima, dok njegova anonimna 
putovanja po sjevernoj Hrvatskoj, Dalmaciji, Bosni i Crnoj Gori govore ne samo o 
poniznosti nego i o tome da je bio čovjek koji je volio učiti od drugoga, pa bilo tko 
to bio. 


2. VJERA I NARODNOST 


U zrelim godinama, nakon austro -ugarske nagodbe, Antunović uviđa da je pro- 
gram mnogih političara poguban za narodne manjine u Hrvatskoj. Kako je domaće 
hrvatsko plemstvo bilo u slijepoj službi nehrvatskomu kulturnom i nacionalnom 
napretku, a svoje se prošlosti i narodnosti stidjelo, Antunović pokušava razotkriti 
takav stav kao neispravan i opravdati svoj program koji je sadržan u njegovu geslu: 
,»9ve za vjeru, narodnost i riječ svoju“. Sloboda je usađena u narodno biće i ako se 
izgubi svijest svoje narodnosti, time je i sloboda izgubljena. Njegova je misao: ,.Tko 
ne ljubi, ne govori, ne piše jezikom svog oca i matere, što mu je još ostalo da u njih 
ljubi" (14), Dapače, ,,izgubiti narodnost znači izgubiti Boga“ (15). 

Odnarođivanje Antunović naziva sebičnošću, jer ljubav prema svom rodu prava 
je ljubav, 

Možda danas ne osjećamo toliko tu sraštenost vjere s etničkim elementom , jer 
su danas, nakon stotinu godina, izražaji vjere više obilježeni tehničkom i urbanom 
kulturom, a onovremeno su bili obilježeni patrijarhalnom, obiteljskom. Zato Antu- 
nović kaže: ,,Tuđi jezik nije kadar izraziti pravog vlastitog čuvstva“ (16). To pogo- 
tovo bolje razumijemo ako znamo da je pučka pobožnost imala veliki udio u evan- 
gelizaciji. 


3. BUNJEVAČKO —SOKAČKE NOVINE I PROGRAM 
DUHOVNO—POLITIČKE OBNOVE 


U svjetlu Antunovićeva poimanja vjere i narodnosti može se razumjeti njegova 
gorljivost u vjerskoj i društvenoj prosvjeti. Antunović se u svome velikom slavens- 
kom srcu uvijek brinuo za svoje Bunjevce i Šokce, a od Svevišnjeg je vruće molio da 
oživi i ozeleni tu malu slavensku granu, Neustrašivo je dizao barjak narodne svijesti, 
na koje je zlatnim slovima bila napisana njegova lozinka: , Sve za vieru, narodnost i 
rieč svoju" (17). 

Za svoj rod žrtvovao je sve što je imao. Nije žalio ni truda,ni zdravlja samo da 
ga unaprijedi i usreći. Iz te žarke ljubavi prema svome rodu počeo je i svoj prosvjeti- 

Borba je bila teška, ali Antunović je imao željeznu volju, ustrajnu snagu i odvaž- 
no srce. Za podizanje nacionalne svijesti i izgradnju vjere trebala je ne samo usme- 
na, nego i pisana riječ. Tako počinje pisati knjige, a uz velike muke pokreće i novine 
u kojima će ostvarivati svoj program: sveopće rasprostiranje kršćansko-slavenske 
prosvjete i narodno blagostanje. Gledajući ukidanje hrvatskih škola na tadašnjem 
području Kaločko -bačke nadbiskupije kaže: ,Smrt se približuje narodnom jeziku 
kad mu se pritvaraju sva vrata kuda ulazi u dvoranu prosvjete i blagostanja... ljudi 
braćo, osvistite se dok je za dana, da ostanete u životu jer će nastat noć kada gazdu- 
je smrt i puni grobove" (18). 

Radi toga saziva na dogovor uglednije Bunjevce u župni dvor sv. Terezije u Su- 
botici. Antunović prisutnima razlaže svrhu sastanka i poziva ih da mu se pridruže u 
radu za prosvjetni i duhovni razvitak Bunjevaca, ali ne nalazi odaziva. Neki su se po- 
zivali na materijalne teškoće, drugi na manjak suradnika i čitalaca, a treći su već pi- 
tanje svoje narodnosti smatrali nepredmetnim ,jer ,,jionako se već odnarodismo" (19). 
No, unatoč teškoćama, ipak 19. ožujka 1870. godine izlazi prvi broj Bunjevačko-šo- 
kačkih novina. (Izlaze svakog tjedna jedanput u Kaloči). Novine su izlazile tri godi- 
ne, ali su s LII. brojem trećeg godišta prestale izlaziti. Novine je naslijedila ,,Bunje- 
vačko-šokačka vila“. ,,Vila“ je prvotno bila prilog novina (izlazi svakog drugog tjed- 
na četvrtkom u Kaloči. Godište VI. 1876. godine tiska se u Baji, a s 18. brojem tog 
godišta, koji je izdan 18. rujna u Baji, ,,Bunjevačko-šokačka vila" prestaje izlaziti). 

Uređivanje Bunjevačkošokačkih novina donosilo je Antunoviću mnogo teško- 
ća: stalni pritisak ministra prosvjete i vjere, što mu je i nadbiskup Haynald obzna- 
nio. Uz to, imale su i slab odaziv kod suradnika i čitalaca (neuredno plaćanje). Ko- 
načno, ministar prosvjete Augustin von Trefort uspijeva kod nadbiskupa Haynalda, 
te ovaj zabranjuje Antunoviću daljnje izdavanje Bunjevačko-šokačkih novina. No 
»Bunjevačko-šokačka vila" i dalje izlazi. Do prestanka izlaženja Bunjevačko-šokač - 
kih novina bila je samo dodatak, a otada izlazi kao samostalne novine. Konačno u 
ožujku 1875. godine Antunović prestaje uređivati ,,Vilu“ na veliku radost svojih 
protivnika (20). 

Prestankom uredništva, rađa se nova epoha Antunovićeva spisateljskog rada. 
Počinje izdavati knjige. Prvo objavljeno Antunovićevo djelo je ,,Otvorena knjiga I. 
Antunovića“, izdana u Kaloči 1870. godine, a posljednja su mu djela ,,Čovik s Bo- 
gom", tiskan 1884. i članak u 10. broju časopisa ,,Neven'' 1884. godine, koji je iste 
godine pokrenuo Mijo Mandić u Baji. On je bio Antunovićev učenik i štićenik, a po 
zanimanju učitelj. 


a) NARODNI PROSVJETITELJ 
Antunović je u pravom smislu riječi narodni prosvjetitelj i učitelj Bunjevaca i 
Šokaca. Što je u Hrvatskoj bio Strossmayer, u Istri Dobrila, Slovencima Slomšek, to 


je Bunjevcima-Hrvatima, koji su živjeli na području tadašnje Ugarske države, bio bis- 
kup Ivan Antunović. 

Svestrano naobražen, čovjek koji je sve što zna napisao za narod mogao je uisti- 
nu postati narodni prosvjetitelj. , Dvoje mi je na srcu, čedo moje, čega prešutiti ne 
mogu i bih rad da ti ulijem u pamet i usadim u srce na vječnu uspomenu. Prvo: da 
zadržiš u svih okolnosti svoga života vjeru onako postojano, kako nas ju sv. mati 
Crkva uči. A drugo: da se svojemu narodu, iz kojega si nikao, nikad u svijetu ne iz- 
nevjeriš“ (21). 

Iz tih njegovih riječi vidimo da na prvo mjesto stavlja vjeru. Ako je čovjek vje- 
ran svojoj vjeri, tada neće zaboraviti tko je i što je, kojemu narodu pripada. Za rast 
čovjekovih talenata potrebno je znanje, i intelektualno, i duhovno. To se znanje 
stječe u crkvi i školi. Samo onaj čovjek može pravo ljubiti svoj narod, biti rodoljub, 
koji se brine da njegovi potomci i sunarodnjaci redovito pohađaju školu. ,,Svaki 
dakle, koji ljubi svoj narod treba da iz svih silah nastoji da naš narod pomnjivo poha- 
đa crkvu i školu...Crkva i škula po svećeniku i učitelju skopčava nebo sa zemljom i 
Boga s čoviekom'' (22). 

Na prvo mjesto uvijek dolazi vjera, jer, kakva je čovjekova vjera, takav će i on 
sam biti. ,,... škula je sama po sebi kadra stvoriti iz djeteta čovjeka. Ta bilo je škula 
od kako je svieta, al čoviek je uvijek vjerom takav postajao kakva mu je ona bila... 
(23). 

Prema Antunovićevu mišljenju, najveću ulogu u odnarođivanju ili podizanju na- 
rodne svijesti, u jačanju vjere u Boga ili slabljenju te vjere imaju svećenici, jer ,,Sve- 
mogući Bog ovlastio je svećenika, da postane posrednikom među nebom i zemljom... 
u škuli, gdje se i druge za život koristne i potribne stvari predaju, po duhovnom 
svom zvanju, prvim je učiteljem svećenik"', (24) ,,kako kapetanu nije slobodno sići s 
kormila galije ni u najvećoj buri, tako ni svećeniku, učitelju i prijatelju puka nije slo- 
bodno ni na jedan čas ostaviti puk koga su napali vuci, jer onda nije pastir već na- 
jamnik" (25). 

Antunović uvijek budno prati kretanja u Crkvi i svijetu. Kada govori o vucima 
koji napadaju puk, najvjerojatnije ima pred očima encikliku ,,Quanta cura“ (1864.), 
tj. spis Syllabus kojim je papa Pio IX. osudio suvremene zablude. To je vrijeme libe- 
ralizma, u kojem ateizam počinje hvatati sve čvršće korijenje, to je vrijeme revoluci- 
ja, raznih pokreta koji nastoje što više okrnjiti ime Crkve, onemogućiti je u njenom 
djelovanju za spas čovjeka i svijeta. 

Antunović, svjestan svoga poziva i zadatka, nije propustio ni jedne zgode a da 
svoje Hrvate ne pouči kako da poboljšaju svoje materijalno blagostanje ili da ih oja- 
ča i učvrsti u vjeri u Boga. Antunović ne samo da je bio dobro upućen u teologiju i 
filozofiju, nego i u pedagogiju i estetiku, narodnu ekonomiju, zakonodavstvo, u po- 
litiku i sociologiju, u kiparstvo i slikarstvo. Jednom riječju, bio je prava enciklopedi- 
ja znanja i umjetnosti. To svoje znanje nije zadržavao samo za sebe nego ga je i dru- 
gima prenosio ili usmeno,ili pismenom riječju. 


b) ANTUNOVIĆEVI SOCIJALNI NAZORI 
Ivan Antunović još kao župnik počeo je s karitativnim radom: kada je došao u 


Aljmaš, nije bilo nikakvih prostorija gdje bi se liječili teži bolesnici ili kakvo prihva- 
tilište za stare i nemoćne, a kamoli bolnice. Jedan je od glavnih pokretača da/Se u 


103 


Aljmašu sagradi bolnica, uz moralnu davao je i materijalnu podršku. Za Božić i us- 
krsne blagdane u svojoj je župi organizirao akcije čija je svrha bila skupljanje hrane i 
odjeće za siromašne, bolesne i nemoćne o kojima nije nitko vodio brigu. Osobno je 
u njoj sudjelovao s novčanim prilogom. Tijekom godine, sam ili sa svojim kapelani- 
ma, posjećivao je takve nemoćnike, duhovno ih tješio i novčano pomagao. Kada je 
trebalo, uvijek se za njih zauzimao kod njihovih gospodara i pomagao im da ostvare 
svoja prava. Takav njegov rad ocrtavao je pravu sliku pastoralca. Nasljedovao je svo- 
ga učitelja Isusa Krista koji se u prvom redu obraćao siromasima, nemoćnima, prez- 
renima, 

Shvatio je da se pastoral ne obavlja u župnom uredu,nego da se mora izići medu 
narod i tako pastoralno djelovati. Kasnije, kada se preselio u Kaloču, nastavio je sa 
svojim karitativnim radom. Smatra da je dužnost svake općine da podiže socijalne 
ustanove, ali konstatira da ,jima i dan danas množina općina, koje ne imadu nit bol- 
nicah nit sirotištah“ (26). 

Pomagati siromahe i nemoćne — to je jedna od glavnih zadaća svakoga kršćani- 
na, jer to su djela koja će Gospodin sigurno nagraditi, te — ,,imaju veliku zaslugu 
pred Bogom oni koji sirote pod svoj krov i zaštitu uzimaju" (27). 

Misli da nema ljepšeg primjera i svjedočenja svojega kršćanstva,nego kada se 
onaj, koji je i sam siromah, žrtvuje za svoga subrata koji je isto tako siromašan. 
»Krasna li primjera kršćanskih dobrih duša, koji se brinu i za siromašne umiruće..." 
(28). 

Uz brigu za siromašne, nemoćne i prezrene, vodio je brigu i bio je veliki dobrot- 
vor učenika, studenata, a osobito Bunjevaca. Iškolovao je više od 200 daka, a u nje- 
govoj kući u Kaloči se hranilo i do 60 učenika. Jednom riječju, brinuo se i pomagao 
je svakome koji je zatražio pomoć ili bi sam vidio da mu treba pomoći. Ta njegova 
ljubav prema ljudima nije bila jednostrana (samo prema bespomoćnima, siromašni- 
ma), nego i prema bogatima, sve je ljude volio i cijenio podjednako, bez obzira na 
vjeru ili nacionalnost ,,moja narav poštuje svakoga čovieka, poštuje i velikoću i vrli- 
nu i u dronjke zamotanu, jer ja smatram u njoj osobit dar Božji, komu ciena ne za- 
visi ob odijelu" (29). 

Temelj sreće i blagostanja u narodu je poslušnost prema starijima i u obdržava- 
nju zakonskih propisa. Izvor im je u Bogu kojemu imamo zahvaliti sve što imamo 
“sreća i blagostanje toli kod kralja i njegovih prijatelja, koli i kod siromaha i njego- 
va ognjišta jedino od Boga zavisi" (30). 


c) ANTUNOVIĆEVA POLITIKA 


Antunović je bio vatreni i pravi rodoljub. U svom narodnom osjećaju išao je 
stopama velikog Strossmayera. Antunović želi potpuno jedinstvo svih Južnih Slave- 
na: vjersko, književno i narodno jedinstvo. U tom potpunom jedinstvu vidi jedini 
spas i sreću, napredak i slobodu svih Južnih Slavena: ,.mi iskreno želimo da u Slavi- 
anu oživi duh, koji misli, koji i osića, pak zna ili se barem žuri raznat kuda i otkuda 
ide, pa kad poštiva tuđe,onda miluje svoje rođene... Mi želimo da se pojavi u nama 
ponos slavijanski koji neće da zavidi slavu ni Niemcu,ni Magiaru'' (31). 


104 


Jedinstvena je Sjeverna Amerika, Njemačka, Italija, Bože sveti! daj, da bude 
već jednoč izmožna Slavija" (32). 

»Uskliknimo kao nekoć Židovi poslie prve u Jerusolimu održane propovidi sv. 
Petra: ,Sto da činimo braćo! a svećenici neka odgovaraju: odrecite se razkolničtva! 
odbacite kućne kumire, koje sad tamjanom sebičnosti kadite, te im se klanjate pod 
imenom Hrvata, Srbina, Bunjevca, Šokca, Dalmatinca, Slavonca , Hercegovca, Boš- 
njaka, Crnogorca i Bugara! Ostaj vam ovo samo imenom, ali se ujedinite pod jed - 
nom glavom sv. Otca , jednim imenom Katoličke crkve i jednim prezimenom Slave- 
na" (33). 

Antunović je mirotvorac, ljubi mir i slogu među narodima. Protivnik je centra- 
lizacije,a pristaša široke autonomije. ,,Slaven nije prijatelj sebične i slavohlepne cent- 
ralizacije. On je najveći prijatelj i ljubitelj autonomije, tj, samouprave... (34). 

»plaven svakomu bratsku ruku pruža, i samo one neprijatelje junački odbija, 
koji ga napadaju, u živcu duše vriđaju,i kojihoće da mu životnu žilu pokidaju.' (35) 

Covjek iz najveće dubine svoga bića čezne za mirom. Ali često mu nije poznata 
narav toga dobra koje zaziva svim svojim željama, a putovi kojima ga nastoji doseći 
nisu uvijek i Božji putovi. Zato, ako želimo pravi mir, moramo ići putem Krista, pu- 
tem koji nam pokazuje sv. Majka Crkva, smatra biskup Ivan Antunović. 


ZAKLJUČAK 


Biskup Ivan Antunović je za života kao dobar pastir primjerom pokazao kako 
treba savjesno obavljati svoje vjerske i građanske dužnosti, kako treba poštovati sve 
narodnosti, a svoj rod ljubiti. 

On je, tako reći, prvi počeo iskopavati ono umno blago što se krilo među Bu- 
njevcima, i mnogo je toga otkrio. Njegov svijetli primjer slijedili su mnogi svećenici 
i laici. Zagovarao je u svojim djelima ujedinjenje svih Južnih Slavena, pa se s pravom 
smatra nosiocem jugoslavenske ideje među Hrvatima-Bunjevcima i Šokcima. 

U drugoj polovici 19. stoljeća dolazi do buđenja nacionalne svijesti kod nacio- 
nalnih manjina u Austriji i Ugarskoj. Sve te događaje Antunović je pratio budnim 
okom i razmišljao što učiniti za svoj narod. Vidjevši kako su se Srbi, Rumunji i Slo- 
Vaci oduprli pokušaju odnarođivanja, odluči i on stvoriti pokret među svećenici- 
ma i naprednom inteligencijom koja će imati zadatak buđenja hrvatske svijesti među 
Bunjevcima i voditi zakonitu borbu za svoja prava. 

U tu je svrhu pokrenuo novine, pisao članke i knjige ne bi li Hrvate-Bunjevce 
uvjerio da je jedini spas ostati i dalje Hrvat ne stideći se svoje prošlosti koja je, kako 
je to pokazao u ,,Razpravi'', upravo veličanstvena. 

Stavio je u svoje biskupsko geslo ,,sve za vjeru i riječ svoju'', Antunović i njego- 
ve pristaše neumorno su radile na polju prosvjete i narodnog jedinstva, spremno i 
neustrašivo podnoseći progonstva i uvrede koje su dolazile i od crkvenih, a još više 
od političkih vlasti. 

Svoje svećeništvo shvaća vrlo široko: ne zadržava se samo na posve dušobrižnič - 
koj djelatnosti, nego zahvaća Crkvu, školu, gospodarstvo, prosvjetu i kulturu u kon- 
kretnoj dimenziji. | 

Noseći u sebi ideje Evanđelja, Ljudevita Gaja i Josipa Jurja Strossmayera, istro- 


šio je svoj život za svoje ideale i godine 1888. 13. siječnja, u 16 sati hladna smrt uga- 
sila je njegov život. Pokopan je 15. siječnja u 14 sati u Kaloči na mjesnom groblju u 
jednostavnom drvenom lijesu pokraj svoje majke. 

ANTE SEKULIĆ, Zagreb 


Bunjevačko-šokačka 
književnost do 1918. god. 


O puna tri stoljeća opstojnosti i života bunjevačke književnosti uporno se šutje- 
lo u mnogim knjigama; (1) dio književnika, koji se spominje, stavljao se u druge ok- 
vire, (2) a zanemarujući mjesta rođenja, života i rada uključivalo ih se u susjedna 
područja (3). Ne samo u prošlosti, nego također u novijim i najnovijim djelima (4). 
Jamačno je sve to imao na umu Geza Kikić kad je u svojoj knjizi o bunjevačkom 
pjesništvu 1971. napisao: , Danas je već postala neodrživa dilema o postojanju ili ne- 
postojanju regionalne književnosti bunjevačkih Hrvata, a isto je tako neprihvatljiva 
svaka težnja apriornog potejenjivanja njenih svijetlih stranica u sklopu hrvatske knji- 
ževne povijesti." (5) Međutim, mora se utvrditi također istina, da bački Bunjevci 


1. U knjizi Ivanyi, 11, 581. piše doslovce: ,Bunyevdc irodalom nincsen; mert e nćp las- 
sankint megmagyarosodvin magyar nyelven szereztek ismereteiket 65 ezen irtak is...“ 
(Bunjevačke književnosti nema; jer ovaj narod postupno se madžarizira, sinovi njegovi 
stekli su spoznaje na madžarskom i njime pišu...) — Usp. također BBM, II, 395. — BBV, 
1, 407, U Književnom severu, Ill (1927), 114. piše također: ,,Inače književnosti u 
pravom smislu reči — izuzev Miroljuba — gotovo jedva da ima. Ona je najčešće samou- 
ki diletantizam...“ 

2. Adalbert Barić (1742—1813), varaždinski, zagrebački, đurski i peštanski profesor pra- 
va, rodom Bunjevac uključen je među madžarske pisce (BBV, II, 488— 489); Ignjatu 
Dominiku Martinoviću (1755-1795), rođenom u Pešti, osporena je hrvatska pripad- 
nost — usp. Lazar Čurčić, Nova bunjevačko šokačka bibliografija; Zbornik M. srpske, 
knj. XIX, str, 593 (u prikazu bibliografije Iv. Kujundžića). 

S Obično se E, Pavić, N. Kesić, J. Jakošić i drugi pisci iz Podunavlja nazivaju ,,slavons- 
kim“ piscima; usp. J. Forko, Crtice iz ,,slavonske“ književnosti u 18. stoljeću; Osijek, 
1885-— 1886. (izvješće gimnazijsko); Mihovil Kombol, Poviest hrvatske književnosti do 
Preporoda; Zagreb, 1945. — Krešimir Georgijević, Hrvatska književnost od 16. do 18. 
stoljeća u sjevernoj Hrvatskoj i Bosni; Zagreb, 1969. 

4, God. 1977. objelodanjena je knjiga David Andraš, Mostovi uzajamnosti; Novi Sad, 
1977. — U knjizi namijenjenoj sveučilištarcima novosadskog sveučilišta nema spome- 
na o Bunjevcima i njihovoj književnosti. Pisac je rođen god, 1935. u Orlovatu kod 
Zrenjanina, Poslijediplomski studij obavio je u Budimpešti (1964), a sveučilišni profe- 
sor je u N. Sadu. — Budući da Bunjevci žive na tom području, da je niz pisaca njiho- 
vih pisao također i na madžarskom (Iv. Antunović, A, Šarčević i drugi) jamačno je za- 
bunom zanemaren spomen o njihovoj književnosti i prinosu uzajamnosti, 

6, Geza Kikić, Antologija poezije bunjevačkih Hrvata; Zagreb, 1971, 7. 


sami nisu bili upoznati sa svojom prošlosti i svojom književnosti, jer osim djedovske 
predaje nisu mogli u školama osvježavati povijest svoga naroda i svoga zavičaja niti 
proučavati književnu i kulturnu baštinu. Ivan Kujundžić, pisac do sada najopsežnije 
bibliografije podunavskih Hrvata (7) s punim pravom piše: ,,Mi smo zaboravili svoje 
ljude, svoje najveće sinove, a počeli smo zaboravljati i svoj jezik u želji da postane- 
mo drugi narod. U tome smo išli tako daleko da je jedan od najuglednijih Bunjevaca 
poslije prvog svjetskog rata, Mijo Mandić, u svom predavanju, održanom također 
pred najistaknutijim predstavnicima Bunjevaca i Sokaca o književnosti istih Bunje- 
vaca mimoišao cijelu našu najstariju književnost kao da je nije ni bilo!" (8) 
Spomenuto opsežno djelo I. Kujundžića ima svojih manjkavosti (9), ali brojna 
istraživanja potvrđuju da je bunjevačko-šokačka književnost znatno bogatija djelima 
nego što je zabilježena u Bibliografiji (10). Tako je primjerice proučavanjem arhivs- 
ke i književničke građe u budimskom, bačkom, subotičkom, brodskom i vukovars- 
kom franjevačkom samostanu upozoreno na bogatu znanstvenu i književnu baštinu 
hrvatskih pisaca ,budimskog kruga“ (11) tijekom XVIII. stoljeća (12). Međutim, 
sva proučavanja građe upućuju na misao, da ,,stvaralaštvo budimskog kulturnog kru- 


i 


2. U ovom radu često je spomenuto to djelo: Bunjevačko-šokačka bibliografija, Rad JA- 
ZU 355: Zagreb, 1969. 

8. Iv. Kujundžić, nav. dj., 668. — Pisac misli na članak Mije Mandića, Povijest bunjevač- 
ke književnosti; Neven, XXXIII. (1920), br. 299, 1 (14. listopada 1920). 

9, Usp. Ištvan Sentđerđi, Pitanje prvog kalendara u ,,Bunjevačko-šokačkoj bibliografiji 
Ivana Kujundžića; Zbornik Mat. srpske, knj. XIX, str. 580-584. — L. Čurčić, nav. dj., 
592-593. 

10. U radu oko svoje Bibliografije služio se 1. Kujundžić djelima: Šime Ljubić, Ogledalo 


književne poviesti jugoslavjanske, ll; Rijeka, 1869. — Ivan Kukuljević, Bibliografia hr- 
vatska, |, Zagreb, 1869. — Alexius Horanyi, Memoria Hungarorum et provincialium 
scriptis editis notorum quam excitat (...); pars | et 1I Viennae, 1775. et 1776. — pars 
ll Posonii, 1777. — Milivoje V. Knežević, Bunjevačka narodna čitanka; Subotica, 
1935. — Pisac spominje i druge knjige, a također i kataloge. Jamačno se u poslu po- 
negdje služio posrednicima pa je zanemaren po koji podatak koji mu je mogao poslu- 
žiti u bilješkama (primjerice Knjižnica u Baču, Arhiv i Knjižnica u Budimpešti — fra- 
njevci itd.). Spominje također Katalog Bunjevačke knjižnice Ivana Kujundžića, ali de- 
setak godina nakon Kujundžićeve smrti (1977) nije se moglo potvrditi da takav kata- 
log postoji, a još manje da je knjižnica uređena (soba u župnom dvoru sv. Roka, Beog- 
radski put,lv. Milutinovića). Međutim, treba upozoriti da je I. Kujundžić dvaput 
skupljao" svoju knjižnicu: prvi put je bio uspješniji, knjižnica bogatija, ali je god. 
1947. ostao bez nje (još se i danas mogu naći u Grad. biblioteci u Subotici poje- 
dine knjige s oznakom da su bile vlasništvo |. Kujundžića); drugi put sakupljača 
prekinula je smrt, 

11. U svojim radovima Franjo Emanuel Hoško služi se nazivom ,,budimski krug“ jer želi 
istaći pisce koji su tijekom XVIII. stoljeća bili rođeni, živjeli su i radili u Podunavlju, 
u jačim kulturnim središtima (Bač, Sombor, Baja) a poglavito u Budimu, najjačem 
i najpotpunijem hrvatskom znanstvenom središtu u tom stoljeću; usp. F. E. Hoško, 
Djelovanje hrvatskih franjevaca tijekom 18. st. u Budimu; Nova et vetera, god. XXVIII 
(1978) svez. 1—2, 113—179. — Čini se da pogođena oznaka skupine tih hrvatskih sta- 
rih pisaca, pa će u ovom radu biti u uporabi naziv ,,budimski krug“. 

12. Literatura, knjige i spisi o piscima hrvatskim u XVIII stoljeću spominju se uz piščevo 


ime prema radovima J. Forka, J. Bosendorfera, J. Božitkovića, J. Jelenića, F. E. Hoš- 
ka, A. Sekulića i drugih. 

ga jedva ima dijasporska i regionalna obilježja. Ono je po svom nadahnuću, htijenji- 
ma i tekovima općehrvatsko ili barem sjeverohrvatsko. U tom smislu pribrajanje kul- 
turnih radnika budimskog kulturnog kruga među podunavske, bačke ili slavonske 
kulturne pregaoce ima opravdanje samo ako želi naglasiti mjesto njihova rođenja ili 
mjesto djelovanja“ (13). 

U pregledu dijela hrvatske književnosti koji su na svom području stvarali bački 
Bunjevci (14) treba upozoriti na njezinu diobu prema razdobljima. U nepotpisanom 
Pregledu bunjevačke književnosti (god. 1927) (15) ,,radi lakše preglednosti" razli- 
kuju se tri razdoblja: prvo od 1790. do 1866, drugo od 1866. do 1918. i treće od 
1918. ,,do danas" (tj. 1927) (16). Početak bunjevačke književnosti stavljen je u god. 
1790, jer je te godine objelodanjeno djelo Grgura Peštalića: Dostojna plemenite 
Bačke starih uspomena sadašnji i drugi slovinske kervi delliah slava (...) (17). Pisac 


13. Usp. F. E. Hoško, nav. dj., 179. 

14. Dio literature o bunjevačkoj književnosti: Emericus Pavich, Ramus viridantis olivae in 
aream militantis ecclesiae relatus seu paraphrastica et topografica descriptio provin- 
ciae nuper Bosnae Artentinae, jam vero S. Joannis a Capistrano nuncupate (...); Bu- 
dae, 1766. — (o. M. Radniću, L. Bračuljeviću, Stj. Vilovu, N. Kesiću, Pavlu iz Baje, 
Luki Čiliću, Tadiji Bošnjakoviću i dr.). — M. Vjencaslav Batinić, Djelovanje franjevaca 
u Bosni i Hercegovini za prvih šest viekova njihova boravka, Ill; Zagreb, 1887. — Gre- 
gorius Csevapovich, Synoptico memorialis catalogus observantis minorum provinciae 
S, J. a Capistrano olim Bosnae Argentinae, a dimidio saeculi XIII. usque ad recentem 
aetatem;Budae, 1823. — Mijo Mandić, Povijest bunjevačke književnosti; SuD za 1921, 
34— 38. — Matija Evetović, Nešto o Bunjevcima; Književni sevar, | (1925), knj. |, svez. 
1,27—31. — Julijan Jelenić, Spomenici kulturnoga rada Franjevaca Bosne Sreb- 
reničke; Mostar, 1927. — V. Milivoje Knežević, Ante Miroljub Evetović; Književni sa- 
ver, VII (1931), knj. VII, svez. 11, 335—337. — Petar Pekić, Tri bunjevačka velikana: 
Ivan Antunović, Pavao Kujundžić, Ante Miroljub Evetović; Subotičke novine, XVII 
(1936), 10, 3—4. — Matija Evetović, Život i rad biskupa Ivana Antunovića; Subotica, 
1935. — V. Milivoje Knežević, Biskup Ivan Antunović preporoditelj bačkih Bunjeva- 
ca; Glasnik jugoslav, profesorskog društva, Beograd, 1938, knj. XVIII, svez. 11—12, 
1D05—1011. — Spasoje Vasiljev, Pregled bunjevačke književnosti; Glasnik jugoslav. 
profesorskog društva; Beograd, 1938, knj. XVIII, svez. 11—12, 1028— 1037. — Matija 
Evetović, Kulturna povijest Bunjevaca i Šokaca; Subotica, 1940. (rukopis otkupila 
Gradska biblioteka u Subotici ; ondje se čuva petnaest godina). — Bernardin Unyi,. 
Sok&cok €6s Bunyev&4cok ćs a bosny&k ferencesek tort&ćnete; Budapest, 1947. — Julije 
Šoltić, Gore, more i ravnice. Prikazi suvremene hrvatske književnosti; Zagreb, 1955. 
— Ante Sekulić, Književnost bačkih Hrvata; Zagreb, 1970. — Geza Kikić, Antologija 
poezije bunjevačkih Hrvata; Zagreb 1971. — Isti, Antologija proze bunj. Hrvata; Zag- 
reb, 1971. i niz članaka i rasprava. 

15. Nema potpisa članka Pregled bunjevačke književnosti; Književni sever, Ill (1927), knj. 
HI, svez. 3+ 4,114. Jamačno je pisac bio Milivoje V. Knežević, Usporedbom članka s 
tekstom što ga je objelodanio Sp, Vasiljev u Glasniku jug, profesorskog društva, XVIII 
(1938), 11—12, 1028—1037. o bunjevačkoj književnosti, traba svakako razlikovati sa- 
držajno i stilski oba članka, Budući da je god. 1927. bio zauzet oko Bunjevaca i Knjiž. 
severa (časopisa) gimnazijski profesor Milivoje V. Knežević, jamačno je on pisao član- 
ka (bio je i urednikom spomenutog časopisa pa je možda i to razlogom što ga nije 
potpisao), 

16. Pregled bunj. književnosti, Knjiž. sever, 111 (1927), 114. 

17. Djelo Grgura Paštalića, Dostojna plemenite Bacske (...) Shtampano u Kalacsi 1790; 
usp. Iv. Kujundžić, Bibliografija (...), 690, br. 62. — A, Sekulić, Književnost bačkih 
Hrvata, 322. 

članka misli da je to ,,prva bunjevačka knjiga" (18). — U vlastitoj knjizi (19) objelo- 
danjenoj god. 1970. razlikuju se također tri razdoblja: 1. Od Mihovila Radnića do 
Ivana Antunovića, 2. razdoblje preporoditeljske književnosti Antunovića i njegovih 
sljedbenika, i 3. razdoblje novih putova i književnih ostvarenja (20). 

Teško je, međutim, s puno pouzdanosti tvrditi da bi i druga razdioba mogla os- 
tati trajna. Unatoč mišljenjima da je Mihovil Radnić (1636 — 1707) prvi bunjevački 
pisac (21), čini se da je potrebno istražiti što se događalo tijekom prošlih stoljeća u 
prekodunavskim samostanima Bosne Srebrene. U svojoj knjizi o povijesti Šokaca i 
Bunjevaca i bosanskih franjevaca spominje primjerice Bernardin Unji(22), daje 1567. 
napisao fra Marinus Nikolaus djelo Raj duše (Hortus animae) koje je tiskano u Beog- 
radu na pergameni (23). Taj podatak uplićuje na zaključak da bi početke prekodu- 
navske književnosti trebalo pomaknuti za puno stoljeće prije M. Radnića. Ali treba- 
lo bi svakako prije više znati o piscu i knjizi. | 

Za stariju bunjevačku književnost do Ivana Antunovića uputna je slijedeća vre- 
menska dioba: 1. od početaka do Lovre Bračuljevića, 2. od Stipe Vilova do Luke 
Čilića, i 3. od E. Pavića do Grgura Peštalića (24). Takva razdioba starije književnosti 
ima svojih manjkavosti, ali se u svakom razdoblju nalazi pisac ili više njih koji se 
značenjem ističu,a radom su ostavili tragove među suvremenicima (M. Radnić, Lov- 
ro Bračuljević; Stipe Vilov, Nikola Kesić, Petar Lipovac, Luka Čilić; E. Pavić, Ladis- 
lav Spaić, Tadija Bošnjaković, Ivan Tadić, Ignjat Dominik Martinović, Adalbert Ba- 
rić, Grgur Peštalić, Josip Jakošić). | 

U razdoblju bunjevačke književnosti tijekom XIX. stoljeća, poglavito u drugoj 
polovici, ne treba vršiti diobe na manje vremenske razmake, jer je to preporoditelj- 


18. Spomenuto djelo G. Peštalića nije ,,prva bunjevačka knjiga“, pa se s njom ne može 
obilježiti ni početak bunjevačke književnosti,niti početak knjiž. razdoblja. 


19. Ante Sekulić, Književnost bačkih Hrvata; posebno izdanje Kritike; Zagreb, 1970. 

20. Isto djelo, str. 6. 

21. Mihovil (Mihaylo, Mijo) Radnić rodom je iz Kaloče, a umro je u Budimu. Bio je pog- 

lavar redodržave Bosne Srebrene. Ostavio je dva djela: Pogargjene izpraznosti od svie- 
ta u tri diela razdjegleno, sloxeno i izvadjeno u jezik slovinski bosanski iz s. Pisma, Ro- 
mae, 1683. — Razmiscglagna pribogomiona od gliubavi Boxye, Rim, 1683. 
O M. Radniću ima članaka i rasprava: Krešimir Bunić (Ivan Kujundžić), Mihajlo Rad- 
nić; Subotica, 1945. — Eusebije Fermendžin, Chronicon (...); Zagreb, 1890, 45, 47, 
52. — Dominik Mandić, Franjevačka Bosna; Rim, 1968, 205—206. — Isti, Acta Fran- 
ciscana Hercegovinae/ I; Mostar, 1934, 233—239. — Rafo Bogišić, Suvremenost i tra- 
dicija u književnom postupku bosanskih franjevaca; Godišnjak Instituta za izučavanje 
jugosl. književnosti u Sarajevu, knj. Il; Sarajevo, 1973, 58—62. — A: Sekulić, Književ- 
nost bačkih Hrvata, 16—19. — B. Unyi, Sok&4cok-Bunyevacok (...), 184. — Franjo 
Emanuel Hoško, Djelovanje hrvatskih franjevaca tijekom 18. stoljeća u Budimu, 119 
—_121. — A. Hor&nyi, Memoria Hungarorum et provincialium (...), (11, 110—111 i dr. 

22. Bernardin Unyi, Sokacok-Bunyev&4cok ć€s a bosny&k ferencesek tortćnete/ Budapest, 
1947. — OB. Unyiju usp. Bač, 83. | ' 

28! Isto djelo, 183—184. Na žalost, pisac B. Unyi ne spominje odakle mu taj podatak. 

24. — Sličnu diobu učinio je F. E. Hoško u spomenutoj raspravi o ,,budimskom krugu", ali 
je imao na umu sva pisce koji su djelovali u Budimu tijekom XVIII. stoljeća makar su 
bili rođeni izvan podunavskog i budimskog područja. Međutim, kad je riječ o bunje- 
vačkoj književnosti, razložitim je postaviti međaša s piscima koji su rođenjem (Baja, 
Budim, Kaloča) i radom bili životno vezani za svoj zavičaj, 

sko doba kojemu daju pečat Ivan Antunović (25) i Mfibrozije Šarčević (26). Oni su 
uspjeli oko svojih misli i rada okupiti skupinu mladih ljudi (Blaž Modrošić, Kalor 
Milodanović, Mijo Mandić, a u to doba djelovali su Ivan Mihalović, Šime Ivić, Stipan 
Grgić, Franjo Vujković Lamić). Budući da je A. Šarčević nadživio I. Antunovića 
(umro god. 1888) povezuje svojim radom sljedbenike sa začetnika preporoda i no- 
Vih nastojanja, prvenstveno pak djelatnike kao što su Nikola Kujundžić (Mišakov), 


Ivan Palić, Ilija Kujundžić, Ivan Zetović, Mladen Barbarić, a poglavito Pavao Kujun- 
džić. U tom razdoblju, na prijelazu iz XIX. u XX. stoljeće djeluju Ivan i Ante Mi- 
roljub Evetović, Ivan Petreš, Lajčo Budanović, Blaško Rajić. Od god. 1918. do sre- 
dine XX. stoljeća nastavljen je rad na bogatoj tradiciji, iskustvima i uspjesima 1. An- 
tunovića i prvih preporoditelja, ali obogaćen novim poslenicima i stvaraocima (Petar 
Pekić, Lazar Stipić, Joso Sokčić, Mara Malagurski Đorđević, Ive Prćić, Marica Vuj- 
ković, Blaško Vojnić Hajduk, Franjo Bašić, Balint Vujkov, Ivan Kujundžić, Aleksa 


Kokić, Marko Čović, Albe Vidaković Božan, Antun Karagić, Jakov Kopilović i dru- 
gi). Ako bi radi pregleda svega što se zbivalo od Antunovića do pedesetih godina XX. 
stoljeća bilo potrebno pratiti slijed rada i književnih događaja tijekom punog stolje- 
ća, jamačno bi bilo najuputnije rasporediti razmake u tri cjeline: 1. do Antunoviće- 
ve smrti, 2. nakon Antunovića do 1918 i 3. vrijeme između dva rata do pedesetih 
godina našeg stoljeća. Nema dvojbe da su takve diobe samo pomoć za razumijevanje 
i prosudbu doba koje je u cjelosti preporoditeljsko. Učinjeno je tijekom toga stogo- 
dišnjeg razdoblja mnogo, s puno poleta i zanosa, odricanja i žrtve. Između dva svjet- 
ska rata razvijali su se ik tek rodili novi ljudi (Matija Poljaković, Pavao Bačić, Lazar 
Merković, Petar Šarčević, Jakov Orčić, Ante Zolnaić, Ivan Pandžić, Petko Vojnić 
Purčar, Petar Vukov) koji su većinom svoja djela počeli objelodanjivati nakon II. 


25. Ivan Antunović (Kunbaja, 19. lipnja 1815 — Kaloča, 13. siječnja 1888) s pravom ga 
nazivaju preporoditeljem bunjevačko-šokačkih Hrvata. Učinio je mnogo za svoj narod. 
Bio je svećenik, visoki dostojanstvenik: izabrani biskup, veliki prepozit i kanonik. Po- 
čeo je pisati u 55. godini života, a djelatnost je razvio nakon Austro-ugarske nagodbe, 
god. 1867. Ostavio je više djela, a među njima poznatu Razpravu o podunavskih i po- 
tiskanih Bunjevcih i Šokcih (...); Beč, 1882. koju uvijek spominju pisci koji pišu o po- 
dunavskim Hrvatima. Osim dva djela na madžarskom I. Antunović pisao je svoje knji- 
ge hrvatskim (,,bunjevačkim"', ,,slavjanskim"“, ,,iliričkim"') jezikom. Najcjelovitiji pri- 
kaz Antunovićeva rada napisao je Matija Evetović u knjizi Život i rad biskupa Ivana 
Antunovića, narodnog preporoditelja; Subotica, 1935. — Nedavno je objelodanjena 
novija studija o Antunoviću — Ante Sekulić, Preporoditeljska i povijesna baština Iva- 
na Antunovića; Croatica christiana periodica, god. |I (1978), br. 2, 47—63. U istom 
časopisu od istog pisca objelodanjena je Bibliografija o Ivanu Antunoviću, str. 185— 
188. Budući da se o Iv. Antunoviću i njegovim djelima pisalo više nego o drugim pos- 
lenicima među bačkim Bunjevcima, nije potrebno (čini se) posebice spominjati sva 
Antunovićeva djela i radova o njemu, jer je to učinjeno u spomenuta dvije studije. 

26. =— Ambrozije Bozo Šarčević (Subotica, 30. ožujka 1820 — Subotica, 29. studenog 1899), 
odvjetnik, kotarski sudac, čovjek široke kultura i domoljub. Jedan je od predvotitelja 
narodnog preporoda Bunjevaca, pokretač i saradnik oko osnutka Pučke Kasine u Su- 
botici, suosnivač političke Bunjevačke stranke (Lazar Mamužić i drugi), među pokre- 
tačima ja Bunjevačko-šokačkog kalendara (1868), pisao je Zbirke mudrih i poučnih 
izreka (1869). Kad je spomenutu knjigu namjeravao objelodaniti uvjet je bio da tiska 
štogod iz madžarske književnosti pa je tako na kraju objavljen Glas madž. pjesnika L, 

svjetske vojne, u drugoj polovici XX. stoljeća. Njihova djela svraćaju pozornost čita- 
telja, ali prelaze vremensku omeđenost prikaza ovoga rada (27). 


1. 
+. 


ži 


Bunjevačka književnost XVIII. stoljeća nosi obilježja-onoga doba: pisali.su je 
franjevci Bosne Srebrene, zatim redodržave Kapistranske (28); bila je to pobožna i 
ćudoredna književnost; pisana je štokavskom ikavicom i niz djela služio je u teškim.i 
bojovnim, vremenima kao poticaj i utjeha (29). Ali tijekom XYIII. stoljeća bila su 
mnoga filozofska i bogoslovska učilišta u Podunavlju (Baja, Bač, Sombor, a poglavi- 
to Budim) u kojima su se spremali za budući svoj poziv mladi redovnici, ali su ondje 
mnogi predavači i odgojitelji pisali svoje znanstvene rasprave (30). = 

Među piscima nakon M. Radnića spominje se Luka Karagić (31), pisac molitve 


V&r&smartyja, koji je ,,priveo Mijo Vojnić Tunić, subatički varoški fiškal"“. Napisao je 
nekoliko rječnika: Tolmač' izvornih književnih i zemljopisnih jugoslavenskih riči 
(1869); Magyar-szerb-horv&t > bunyev4cz — sok&cz konyveszeti szotar (1894); Mag- 
jarsko-jugoslavanski politični i pravosudni risčnik (1870) i druga djela u kojima rasp- 
ravlja o kulturi i šklostvu među Bunjevcima imajući na umu da treba pridonijeti ,,ple- 
menitoj stvari prosviti puka“, — 0, A. Šarčeviću ima članaka rasutih po časopisima, a 
pisci su bili njegovi zemljaci Mijo Mandić (Neven, XVII (1900), br. 3, 3-7), Petar Pe- 
kić (Klasje naših ravni, 1 -(1936), 3,'129—137), Joso Šokčić (samostalna brošura; Su- 
botica, 1950), Blaško Vojnić Hajduk i dr. — O djelima A. Šarčevića i bibliografiji usp. 
Ante Sekulić, Ambrozije Šarčević i njegova tri rječnika; Filologija 10, Zagreb, 1981. 

27. O piscima koji su počeli svoj književni rad nakon pedesstih godina ovoga stoljaća 
osim članaka i prikaza u časopisima usp. G. Kikić, Antologija poezije bunjevačkih Hr- 
vata: Zagreb, 1971. usp. bilj. 6. — Isti, Antologija proze bunj. Hrvata; Zagreb, 1971. 
Obje knjige izišle su u nakladi Matice Hrvatske; obje su već spomenuta u ovom radu. 
— Popis djela nakon god. 1950. do god. 1969. nalazi se u Kujundžićevoj Bibliografiji, 

str. 722—729. od br. 444—542. bai | . 

28. Odiobi goleme redodržave Bosne Srebrene bilo je već spomena; od god. 1757. nakon 
konačne diobe određena je nova redovnička pokrajina za samostane u Ugarskoj, Srije- 
mu i Slavoniji pod nazivom Kapistranske (Provincia s. Joannis a Capistrano). Sp. Va- 
siljev u spomenutom članku Pragled bunj. književnosti, str. 1028. miješa značenje na- 

. tuknicu i piše ,,franjevci kapistrani provincije bosansko-srebrne". Priznaje, međutim, 
redovnicima udio u stvaranju bunj. književnosti u XVIII. stoljeću. | 

29. Sp. Vasiljev, nav. dj., 1028. : po 

30. Usp. F. E. Hoško, Djelovanje hrvatskih franjevaca tijekom 18. stoljeća u Budimu; No- 
va et Vetera, XXVIII (1978), 1—2, 113— 179. Kratica: Budimski krug + str. — A. Se- 
kulić, Filozofska baština hrvatskih podunavskih pisaca tijekom XVIII. stoljeća; Prilozi 

7—8; Zagreb, 1980, 225—249. | iako o 

31. Luka Karagić (Lucas Caraga) potomak je izbjeglica iz Olova za vrijeme Bečkog rata. 
Najvjerojatnije rođen je u Baji krajem XVII, stolječa (oko '1690). Budući da je dobro 
znao madžarski, kako piše E. Fermendžin, Chronicon, 55, treba vjerovati da je rođen 
doista u gradu na Dunavu. Bio je veoma sposoban, obnašao je u svome Redu visoka 
službe; bio je gvardijan u Baji, Budimu i Osijeku, predstojnik samostana u Somboru. 
Kad je podijeljena provincija Bosna Srebrena bio je 22. siječnja 1735. imenovan pro- 
vincijalom Kapistranske provincije (za samostane u Ugarskoj, Bačkoj i Srijemu), a kad 
nije došlo do ustrojstva nove provincije postao je poglavar Bosne Srebrene (1735—1738) 
— Deset godina nakon toga 18. srpnja 1748. umro je u Baji. — Ivan Kukuljević-Sak- 
cinski, Bibliografija hrvatska, I; Zagreb, 1860, 64, br. 731. bilježi Karagićevu Molitve- 

nika danas malo poznatog (32). Među onima koji su pridonijeli svoj obol općoj hr- 
vatskoj kulturi svojim pravopisnim rješenjima je Lovro Bračuljević (Budim 1685. — 
Budim, 21. studenog 1737) (33). Bračuljevićeva djela žele potaknuti vjernike na 
krepostan život, utvrditi njihovo ponašanje i istaći uzore kreposnog života franjevač- 
ke duhovnosti (34). To je naročito istaknuto u djelu: Dobar put putovanja karstjan- 
skoga u raj višnjega uživanja (Budim, 1730.), ali u drugom djelu: Uzao serafinske naš- 
ki goruće ljubavi (Budim, 1730.) napisao je Bračuljević: uvod pod naslovom Opome- 
na za pravo, dobro, i lako sctiti ove kgnighe. Istaknuto je ondje načelo: Treba pisati 
onako kako se govori. (35) 

Stjepan (Stipe) Vilov (36) imao je sreću, da mu učenik Emerik (Mirko) Pavić 
prizna kako se od njega mnogi , složno mećat naučiše slova'' te da je začetnikom 
opće prihvaćenoga hrvatskog pravopisa kojim su se služili sjevernohrvatski pisci tije- 
kom XVIII. stoljeća (37). Osim bogoslovskih priručnika na latinskom jeziku (38), 
Vilov je ostavio knjižicu Razgovor prijateljski među krstjaninom i ristjaninom (Bu- 
dim, 1736),koje — E.Pavić ne drži kontroverznim (39). U djelu su otisnute tri Opo- 
mene, među kojima je za jezikoslovce najznačajnija treća u kojoj govori o svojim 
pravopisnim rješenjima (40). 


36. 


37, 


38. 


S 


nu knjižicu. Prema Kukuljeviću svi pisci spominju ovu knjižicu. O L. Karagiću pisali 
su MI. Barbarić, E. Fermendžin, M. Evetović, a najpouzdaniji svojim istraživanjem je 
F. E. Hoško, nav. dj., 127— 128. 

Usp. Budimski krug, 128. 

Usp. A. Hor4nyi, Memoria Hungarorum et provincialium scriptis editis notorum, I: 
Beč, 1775, 344, 345. — J, Jelenić, Bio-bibliografija franjevaca Bosne Srebreničke, I: 
Zagreb, 1925, 56. — A. Sekulić, Književnost bačkih Hrvata, 20-30. 

Budimski krug, 135. 

Jelica Golić, Počeci bunjevačke književnosti; Republika XII (1956), br. 5, 28. — Juli- 
je Šoltić, Lovro Bračuljević (1685—1737) — prvi začetnik našeg fonetskog pravopisa 
(1730); Kolo V (1967), br. 6, 588. — A. Sekulić, Književnost bačkih Hrvata, 25-31. 
Stjepan (Stipe) Vilov, rodio se krajem XVII. stoljeća u Budimu, umro je u svom rod- 
nom gradu 5. studenog 1747. (Najprije ga je u rujnu, na sastanku u Baji, udarila kap i 
bila mu je oduzeta desna strana. Vratili su ga u Budim gdje ga je 4. studenog opet 
udarila kap i oduzela mu lijevu stranu, a slijedećeg dana je umro). Stjepan Vilov bio je 
veoma obrazovan čovjek, predavač filozofije i bogoslavije u Osijeku, a najviše u Budi- 
mu, gdje je triput bio gvardijanom. Bio je kanonski pohoditelj u Bugarskoj, predstoj- 
nik svih budimskih visokih škola. Dogradio je samostan i crkvu u Budimu. — O Stje- 
panu Vilovu usp. A. Sekulić, Književnost bačkih Hrvata, 31. — Budimski krug, 137— 
139, 

E. Pavich, Nadodanje glavni događaja Razgovoru ugodnom naroda slovinskog; Pešta, 
1768, 114, čl. 28. 

Bogoslovska djela Stj. Vilova: Tractatus de Deo uno et Trino (Essekini, 1727/1728), 
— De sacra Scriptura (Budae, 1735/1736), — Scriptura theologica (Budae, 1736/1737) 


O njima usp. F. E. Hoško, Teološki rukopisi hrvatskih franjevaca 18. st. u franjevač- 
kom samostanu u Budimpešti; Croatica christiana periodica, 2, Zagreb, 1978; str. 136. 
E. Pavich, Ramus viridantis olivae (...), 70, 

J, Golić, Počeci bunjevačke književnosti, 28. — Dionizije Švagelj, Nastojanja kao ipak 
oko pravopisa; kalendar ,,Novosti"“; Vinkovci, 1960, 179—183. — L. Hadrovics, Po- 
kušaj latiničkog pravopisa 1785. godine; Anali Filološkog fakulteta; Beograd, 1966, 
svez, 5. 267—272. — Zlatko Vince, Od Baščanske ploča do Kačića i Relkovića; Fo- 
rum, XV (1976), 810. — Isti, Grafijsko-pravopisna pitanja pretpreporodnog i prepo- 
rodnog doba u Slavoniji; 1. znanstveni sabor Slavonije i Baranje, 774—778. — 

Prosudba o pravopisu Stj. Vilova nije jednostavna. Radi se,naime,o njegovim 
pravopisnim rješenjima, o susretu dviju ortografija među podunayskim Hrvatima (i u 
Slavoniji): madžarske i talijanske. Grafički sustav talijanski primjenjivali su franjev- 
ci, jer su se školovali većinom u Italiji, a poznavali su hrvatsku grafiju u Dalmaciji 
gdje je redodržava imala svoje samostane. Čini se, da je Stj. Vilov određeniji i sažeti- 
ji u pravopisnim pravilima od L. Bračuljevića (41); za afrikate našao je Vilov rješe- 
nja i pisao ih: č — cs, dž — ex, ć — ch,d—gj,š—ss,ž— xXitd.F.E. Hoško misli da 
bi trebalo ispitati koliko su Bračuljević i Vilov ovisni o Šimunu Meciću, piscu koji 
im je bio profesorom (42). 

Bartol Jurković (43) sačuvao je spomen na svoje dvije filozofske rasprave u ru- 
kopisu sa zajedničkim naslovom: T heses ex universa philosophia, dok se u knjižnici 
franjevačkog samostana u Budimu čuva spis: Tractatus in artis ( Budae, 1735) (44). 

Budimac rođenjem a učenik Lovre Bračuljevića i Stjepana Vilova u svome rod- 
nom gradu bio je Nikola Kesić (45). Iz ugledne i bogate hrvatske obitelji N. Kesić je 
stekao lijepu naobrazbu u franjevačkom učilištu u Budimu (njegov je učenik E. Pa- 
vić). Kad je 10. lipnja 1739. umro od kuge u Tabanu kraj Budima,ostavio je djelo 
Epistole i Evangjela priko sviju nedilja i blagi dneva svetih godissnji, koje je objelo- 
danjeno nakon njegove smrti (Budim, 1740) (46). U knjizi je Kesić koristio pravo- 
pisna rješenja L. Bračuljevića i S. Vilova. Budući da je Kesićev lekcionar bio dugo u 
uporabi među podunavskim Hrvatima pridonio je da i mladi pisci prihvate pojednos- 
tavljeni grafijski sustav u knjigama namijenjenim širem čitateljstvu (47). 

Plodan pisac bio je Josip Antun Knezović, kaločki kanonik koji je ostavio ne- 
koliko tiskanih nabožnih djela (48), a također i dva rukopisna (49). On je jedini pi- 


41. A. Sekulić, nav. dj., 33. ' 

42. = Budimski krug, 137. — Šimun Mecić, rodio se u Požegi, krajem XVII. stoljeća, a umro 
je u rodnom gradu, 23. ožujka 1735. O njemu usp. Ante Sekulić, Šimun Mecić gradi- 
telj i čuvar jezika hrvatskoga; Croatica christiana periodica, | (1977), 1, 34—46. 

43. Bartol Jurković rodio se u Budimu krajem XVIII. stoljeća, a umro je 25. svibnja 1739. 
Misli se da je umro veoma mlad; bio je suvremenik Stjepana Vilova i Lovre Bračuljevi- 
ća. O njemu usp. Budimski krug, 134. i 

44. Jurkovićev spis je vel. 15,5 x 19, str. 370+14, a oznaka u budimskom samostanu je 
1,27. Puni sadržaj djela je Philosophia particularis cum appendice Mataphysicae. 

45. Niko Kesić (Budim, 1709 — Taban kod Budima, 10. lipnja 1739). Stupio u franjevač- 
ki red i školovao se na visokim učilištima Bosne Srebrene. Predavači su mu bili Petar 
Karapandžić, Lovro Bračuljević, Stjepan Vilov, a godinu dana predavao mu je u Kalo- 
či fra Petar Lipovac. Na redovnički zbor u Baču god. 1738. poveo je E. Pavića za ob- 
ranu filozofske teze, a prigovoritelji bili su Filip Lastrić i Stj. Vilov. Za provincijalata 
Ivana Srijemca ušao je god. 1739. u upravno vijeće redodržave i postao je gvardijanom 
u Baji. Međutim, nije novu službu preuzeo, jer je u lipnju iste godine umro od kuge. 

46. Usp. Dragutin Prohaska, Budimski lekcionari XVIII. vijeka prema bosankodalmatins- 

Kom od I. Bandulovića i Zbornik V. Jagića, Zagreb, 1908, 562—566. — Ante Sekulić, 

Književnost bačkih Hrvata, 55—56. — Iv. Kujundžić, Bunj.-šok. bibliografija, 682, br. 

10. — J. Fućak, Šest stoljeća hrvatskog lekcionara; Zagr&b, 1975, 240—243. 

Z. Vince, Naka meatodološka pitanja književnopovijesnog studija slavonskoga značaja 

jednoga dijela hrvatske književnosti; 1. znanstveni sabor Slavonije i Baranje, Osijek, 

1970, 775. — Budimski krug, 143. 

48. Prema |. Kukuljević, Bibliografija hrvatska, I; Zagreb, 1860, 71—72.i R.Strohal, Sta- 
riji hrvatski molitvenici; Kat. list, br. 46/1909. i vlastitim istraživanjima Knezovićeva 


47. 


116 


sac u prvoj polovici XVIII. stoljeća koji nije bio franjevac (50). Međutim, Antun 
Pavlović (51) i Petar Lipovac (52) nisu bili plodni u književničkom radu, ali su kao 
učeni predavači na visokom budimskom učilištu ostavili spomen znanstvenim spisi- 
ma (53). Poznatiji od njih je Luka Čilić (54), predavač filozofije (55) i bogoslovije, 
poznati hrvatski budimski propovjednik (56), lektor jubilat (1. svibnja 1758) i de- 


su tiskana djela: Duhovno nemoise zaboraviti od mene. Iliti knjixica molitvena koiase 
zove Put nebeski (...); Budim, 1746, str. 794; — Budim 1816, str. XIV + 637. — Kru- 
na obderxavaiucsu stanie apostolsko. Izpovidnika sviu ogledalo. Xivot svetog Ivana od 
Nepomuka (...); Pešta, 1759, str. 281. — Verssi od himbenog i laxlivog svita (...); Peš- 
ta, 1759, str. 52. — Xivot svete Genuveve rodite hercegovice od Brabant (...) na svitlo 
illiricskim jezikom dato i sastavito; Pešta, 1761. — Xivot sv. Olive (...) iliricskim slav- 
nim izpisan jezikom; Pešta, 1761, str. 144. — usp. I. Kujundžić, Bunj. -šok. bibliogra- 
fija, 682, 12; 684, 19, 20, 23; 685, 24. — A. Sekulić, Književnost bačkih Hrvata, 318. 

49, Dva rukopisna djela Knezovićeva su: Lilian od nebesa i lipa ruxica (...) prinesseno iz 
nimacski knjiga (...) u slavni slovinski jezik (...); Kaloča, 1760. (čuva se u Budimpešti, 
Sveuč. knjižnica). — Lilian i Liubica (...) iz nimacske knige (...) privedena u slavni slo- 
vinski illiricski jezik (...); god. 1754. (taj rukopis ima dva dijela: u prvome je život sve- 
taca za veljaču, u drugome za ožujak. Djelo je prijevod njemačkog pisca Fridriha Her- 
leta. Pisac je poslije preveo treći dio životopisa svetaca za travanj, što je ovdje spo- 
menuto na prvom mjestu kao posebno djelo, jer je rađeno šest godina nakon prvoga. 
Jamačno bi za veljaču i ožujak trebalo staviti ispred onoga za travanj). — Usp. A. Se- 
kulić, Književnost bačkih Hrvata, 318—319. 

b0. O Antunu Knezoviću zabilježio je S. Katona, II, 422— 423. da je bio župnik u Gari 

(1735), zatim u Novom Sadu (fossati Petro Varadiensis seu Neoplantensis) god. 1738, 

pa napredovao i postao prepozitom (1747), i kanonikom god. 1748. Pisac pripominje 

da je postavši kanonikom uzeo očinsko obiteljsko ime Knezović, a prije toga držao se 
majčinskog obiteljskog imena (primum a matris cognomine Csernovits dictus). 

51. Antun Pavlović, rodio se u Budimu jamačno krajem XVII. stoljeća, jer je 19. ožujka 
1717. obukao franjevačko odijelo u Baču. Bio je najprije profesor moralnog bogos- 
lovlja u Petrovaradinu, zatim u Osijeku , a god, 1735. počeo je predavati na bogoslov- 
skoj školi generalnog učilišta u Budimu sve go god. 1745. kad je postigao naslov lek- 
tora jubilata, Umro je u svom rodnom gradu 9, svibnja 1756. na glasu kao blag, šutljiv 
i uman čovjek. 

52. Petar Lipovac, rodio se početkom XVIII. stoljeća u Baji. Nakon izobrazbe u inozem- 
stvu, a zatim je postao profesorom na visokom filozofskom učilištu u Baji (1726— 
1729); kad je pak Gabrijel Herman Patačić osnovao svoje nadbiskupsko sjemenište u 
Kaloči postao je Lipovac prvim profesorom ondje (1733—1735). Zatim je deset godi- 
na predavao u Budimu, god. 1739. postao je kustosom, a god. 1748. provincijalom 
Bosne Srebrene. Umro je 8. kolovoza 1761. u svom rodnom gradu Baji. 

53. Djela su slijedeća: A. Pavlović, De incarnatione (Budae, 1735) u rukopisu. — Petar Li- 
povac, De Deo uno et trino (Budae, 1735—1737), rukopis koji se čuva u Franj. knjiž- 
nici u Iloku, sign. C 296). — U Kujundžićevoj Bibliografiji nema spomena o ovim dje- 
lima, ali ima u studiji Budimski krug, 143—144. 

b4. Luka Čilić, rodio se god. 1707. u Baji, redovnik je postao u Baču 10. kolovoza 1726. 
Školovao se u inozemstvu, a predavao je na učilištima u Baji, Osijeku i Budimu. God. 
1762. udarila je Čilića kap pa mu je oduzet govor, a postao je potpuno nemoćan. Pu- 
nih devet godina patio je i 21. travnja 1771. umro je u Baji. 

55. Iz doba dok je Čilić bio predavač filozofije u Baji sačuvan je priručnik Physica seu 
octo libri physicorum (Bajae, 1733) — usp. Budimski krug, 151. 

D0. Luka Čilić bio je nekoliko godina u službi učitelja redovničkih novaka, pa je jamačno 
u Radni priredio priručnik Directa ad coelum via seu tres gradus perfectionis evangeli- 
cae (Pravi put u nebo) koji je objelodanjen u Osijeku (Essekini), 1755. — usp. I. Ku“ 

kan budimskih visokih škola. Bio je Čilić također kanonski pohoditelj Bugarske pro- 
vincije i nekoliko godina vojni kapelan (57). 

Najkrupnije ime podunavske hrvatske književnosti sredinom XVIII. stoljeća je 
Emerik (Mirko) Pavić, a F. E. Hoško nazvao ga je enciklopedistom (58); topohisto- 
riografom (59). O Paviću je napisano niz rasprava (60), posebice o njegovom dopri- 
nosu hrvatskoj liječničkoj kulturi (61); djela su mu pak doživjela nekoliko izdanja. 
Popisana su hrvatska i latinska djela Pavićeva (62), a Sime Ljubić (63) i Ivan Kuku - 
ljević (64) zabilježili su da je izdavao u Budimu od 1754. do 1780. godišnjak s nazi- 
vom Ilirski kalendar". No, čini se da je rad s godišnjacima započet već god. 1746 
(65). Kad je god. 1857. proslavljena stota obljetnica osnutka Kapistranske provinci- 


i a 

kuljević, Bibliografija, 119-121. — Matija Evetović, Stari pisci podunavskih Hrvata; 
Njiva; | (1947), str. 4. — 1. Kujundžić, nav. dj., 683, br. 15 — Čilićevo djelo je Paean 
festivum (...) objelodanjeno jamačno god. 1755. u Osijeku; usp. Josip Bosendorfer, 
Franjevci u Osijeku, 20. — M. Evetović, nav. dj., 4. — Iv. Kujundžić, nav. dj., 683, br. 
16. — O L. Čiliću također u knjizi A. Sekulić, nav. dj., 42. 

57. Usp. E. Pavich, Ramus viridantis olivae (...), 73, 310. — Budimski krug, 152. (na te- 
melju Necrologium conv. Cernik i Necrologium conv. Vukovar). 

58. Budimski krug, 155. 


59. F. R. Hoško, Topohistoriografsko djelo Emerika Pavića kao izvor za hrvatsku crkvenu 
i kulturnu povijest; Kačić, IX (1977),71—81. 
60. Dio literature o Emeriku (Mirku) Paviću, (Emericus a Buda); A. Hor&nyi, Memoria 


Hungarorum et provincialium scriptis editis notorum, Ill; Posonii, 1777, 48— 50. — G. 
Csevapovich, Catalogus synopt..memor. , 228, 301, 320. — (I. A. Brlić), Uspomena 
jednog od naših glavnih i slavnih pisatelja; Zora dalmatinska, Ill (1846), br. 12, 94— 
95. — J. Forko, Crtice iz ,,slavonske“ književnosti u XVIII. stoljeću, I, 24; 11, 26. — 
Isti, Kako je p. Emerik Pavić u prošlom stoljeću u latinski jezik prevodio pjesme slav- 
noga fra Andrije Kačića; Izvješće realke u Osijeu V (1888), 89. — S. Bosanac, Paviće- 
vo ,,Nadodanje" Kačićevu ,,Razgovoru ugodnom“; Spomen -cvijeće iz hrv. i slov. dub- 
rava; Zagreb, 1900, 395—405. — M. Ogrizović, Kako je Emerik Pavić preveo Kačićev 
Razgovor ugodni: Nastavni vjesnik, XII (1904), 457—473. — Isti, Latinski prijevodi 
Kačićevih i inih pjesama; Narodna obrana, VII (1908), br. 199. — M. Kombol, Poviest 
hrvatske književnosti do Preporoda; Zagreb, 1945. — A. Sekulić, Književnost bačkih 
Hrvata, 34—39, 107—109. — K. Georgijević, Hrvatska književnost od XVI. do XVIII. 
stoljeća u sjevernoj Hrvatskoj i Bosni; Zagreb, 1968, 216—218. — F.E. Hoško, Dvije 
osječke škole u 18. stoljeću; Kačić, VIII (1976), 154—155, 170, 175, 177, 187, 189, 
zatim već spomenute rasprave istoga pisca. 

61. Usp. L. Gleisinger, Prva medicinska knjiga na hrvatskom jeziku (Pavićev prijevod Sa- 
lernitanskih regula); Alma Mater Croatica, IV (1940— 1941), br. 2, 56—64. — M. Ur- 
bani, Vino u medicini,; Farmaceutski vjesnik, XXX (1941), br. 6, 240—243. — D. Gr- 
mek, Salerno i Hrvatska; Liječnički vjesnik, LXX (1953), br. 9—10, 259 i dr. — Pri- 
pomenuti treba da je Pavićevo djelo Flos medicinae (Pestini, 1768) doživjelo god. 
1981. reprint-izdanje. 

62. Usp. F, E. Hoško, Topohistoriografsko djelo E. Pavića (...), 72 sl. 

63. S. Ljubić, Ogledalo književne poviesti jugosl., Ill, 494. 

64. I. Kukuljević, Bibliografija hrvatska, I, 119—121. 

65. — Stj. Vilov, zabilježio je 25. listopada 1746. kao gvardijan u Ljetopisu budimskog sa- 

_  mostana (Protoc. conv. Budensis I, 97, 345): ».rodie finita est compositio calendario- 
rum lllyricorum per patrem Vicarium (sc. E. Pavić, A. S.) facta; quod quidem onus a 
Patre Guardiano (sc. St. Vilov, A. S.) impositum fierat“'. (Danas je složen ilirski kalen- 
dar koji je učinio o. vikar E. Pavić, što mu je kao teret naložio o. gvardijan St. Vilov.) 

je, istaknuto je da je E. Pavić napisao djela hrvatska i latinska (66), koja su puni i 
zreli prinos hrvatskoj kulturi općenito, a posebice u ono doba. Svoju povezanost u 
radu s L. Bračuljevićem i St. Vilovim Pavić ističe u djelu Nadodanje glavni događaja 
Razgovoru ugodnom (...) kad pjeva: 


U ovome našemu okolišu 
Složni ljudi svi jednako pišu. 

Od pokojnog fra Stipe Vilova 

Složno mećat naučiše slova. 

Slova reko iz knjiga latinskih 

U današnji jezik naš slovinski (67). 

Spomenuto Pavićevo djelo uistinu je dopuna Kačićeva Razgovora. To je knji- 
žica maloga osminskog formata (212 stranica), dijeli se na dvije ,,česti“ — u prvom 
dijelu na 118 stranica ima 28 pjesama (o djelovanju franjevaca u Slavoniji i Ugars- 
koj), dok u drugom dijelu (94 str.) u pet pjesama govori o ,,ilirskim'' kraljevima. Pa- 
vić je drugome dijelu dao i posebni naslov: Brojnica sviju kraljeva slovinskih ili ilirič - 
kih iz Kačićevih historija izvađena. Svaki dio ove Pavićeve knjige ima svoj Pridgovor; 
u prvome se sa zanosom sjeća; 


Dalmacijo, stari zavičaju, 

U tebi se pisci zadržavaju, 

Pisci, rekoh, od slovinskih stvari, 
Od kraljeva i njihovih stari. 


Pavić je vješt stihotvorac što potvrđuje djelo Skorup od ljekarije ili Saleritanski 
nauci kako se dobro zdravlje uzdržati može (68). O tom djelu piše Ignjat Al. Brlić: 
»Ova mi se malena knjižica vele važna i korisna za naš narod i prosti puk vidi... * 
(69) 

Budući da su o plodnom radu E. Pavića izrečene prosudbe, treba upozoriti da 
nije samo nastavio rad Bračuljevićev oko promicanja duhovnosti, niti je samo proši- 
rio Vilovljevu bogoslovsku kontroverziju na narodnom jeziku, nego je proširio Kesi- 
ćev zahvat na hrvatskom lekcionaru i obogatio hrvatsku historiografiju. Pavić je ta- 


66. Brevis memoria Provinciae Capistranae ab erectione sui (...) festum saecularae (...) ce- 
lebrantis (...); Budae, 1857, str, 46: ,,P. Emericus Pavić a Buda, Lector Jubilatus con- 
texuit opera Illyrica a) Compendium Historiarum Biblicarum adiecta expositione SS. 
Patrum. b) Conciones Dominicales et Festivales, c) Epistolas et Evangelia expunctis 
mendis. d) Manuale Pastorum vita Coeli Item Latina: Descriptio soluta et rythmica 
Regum lllyricorum. h) Chronologia Provinciae et Slavoniae'" (nije spomenut ni jedan 
naslov djela). 

67. E. Pavić, Nadodanje glavni događaja Razgovoru ugodnomu naroda Slovinskoga ne 
odavno na svitlost danomu (...); Pešta, 1768, str, 114. u čl. 28 pod naslovom Od slo- 
voslozja slovinskoga“. | 

68. E. Pavić, Flos medicinae, auctore Joanne de Mediolano. Recenter interpretatione Illy- 
rica, sive Dalmatia rythnice illustratus; Pestini, 1768. Djelo je objelodanjeno u hrvat- 
skom prijevodu god, 1846. u časopisu ,,Zora dalmatinska", a reprint-izdanje god. 1981 

69. Usp. A. Sekulić, Književnost bačkih Hrvata, 38. 

kođer nastavio rad oko hrvatskog pravopisa (70) kako bi se napredovalo u prosvije- 
ćenosti i općoj kulturi: uredio je hrvatske godišnjake, učinio dostupnim medicinsko 
srednjovjekovno djelo, pjevao o događajima iz hrvatske prošlosti, prenosio Kačićev 
Razgovor u latinske stihove kako bi ostali svijet upoznao s trenucima naše povijesti. 

Još za Pavićeva života došlo je u Kapistranskoj provinciji do napetosti između 
hrvatskih i nehrvatskih članova u koju se umiješalo Ugarsko kraljevsko namjesničko 
vijeće. Prema odredbi tog vijeća (5. listopada 1769) trebalo je provincijala birati na- 
izmjence (Hrvat, drugi put Nijemac ili Madžar), a broj članova po narodnosti bio je 
slijedeći: 253 Hrvata, 22 Madžara, 162 Nijemaca i 4 ostalih Slavena. U takvim prili- 
kama bili su profesori budimskog visokog učilišta i Nehrvati (71), ali filozofiju pre- 
davao je Lovro Bračuljević mlađi (72) koji je ostavio spis Dogmata theologica (Pet- 
rovaradini, 1769) (73). Više bogoslov nego književnik bio je također Tadija Bošnja- 
ković (Thaddeus a Takčly) (74) koji je započeo životni put u budimskom predgra- 
đu Tukulju, 19. ožujka 1726. a svršio ga je 26. listopada 1787. u Baji. Bio je profe- 
sor u Osijeku, vojni dušobrižnik za sedmogodišnjeg rata (1756—1763) zatim opet 
predavač na generalnom učilištu u Budimu, ravnatelj gimnazije u Somboru do god. 
1783. Kad je svršio gvardijansku službu u Petrovaradinu (1783-1785), preselio se u 
Baju gdje je i umro (75). Nakon njega ostala su dva dogmatska traktata De sacra- 
mento confirmationis(Budae,1772)i De sacramento Eucharistiae (Budae, s. a.)(76). 


70. U svojoj studiji F. E. Hoško, Budimski krug, 160, bilj. 423 piše: ,,Zlatko Vince, koji 
se u svojim raspravama o hrvatskom pravopisu oslanja na istraživanja L4szla Hadrovi- 
csa, po svemu sudeći umanjuje Pavićevu ulogu u razvoju hrvatskog pravopisa istučući 
više značenje pravopisnih rješenja Pavićevog druga u profesorskoj službi Jerolima Li- 
povčića (usp. Z. Vince, Od Baščanske ploče do Kačića i Reljkovića, Forum XV/1976, 
822. 

71. Arhiv Franj. samostana u Budimu, Protoc. conv. Budae, Acta personalia et capitula- 
ria 275. — Arhiv Franj. samostana u Baču, Protoc. conv. Bacsiensis, 1, 37 sl. 

72. Lovro Bračuljević, mlađi, stekao je naobrazbu u Osijeku (1754—1757) i Budimu 
(1757-1761). Bio je profesor visoke filozofske škole u Budimu (1761—1764) i neko 
je vrijeme predavao u Iloku (1766—1768), u Petrovaradinu od 1769. do 1774. Napus- 
tio je franjevački red (1774) i djelovao kao svjetovni svećenik pod imenom Adam La- 
lić. Pokušao se opet vratiti god. 1780. među franjevce, ali je još iste godine opet na- 
pustio red. Podaci iz njegova života su nepotpuni 

ZLE U knjizi Književnost bačkih Hrvata, 24, bilj. 26, iznio sam sumnju da je stariji Lovro 
Bračuljević objelodanio god. 1747. u Budimu još dva manja djela vjerskog sadržaja 
koji se — prema J. Szinnyei, Magyar irok ćlete €s munkđi, I; Budapest, 1891, al. 1314 
— čuvaju u Knjižnici nar. muzeja u Budimpešti. Deset godina nakon smrti L. Braču- 
ljevića, st., teško je povjerovati da su mu objelodanjena djela. Trebalo bi zato istražiti 
i proučiti obje knjige i utvrditi kojemu od Bračuljevića pripadaju (možda je i godina 
pogrešno otisnuta). 

74. Arhiv Franj. samostana u Budimu, Cathalogus religiosorum, 1769: ,,Thaddeus Bos- 
nyak, natus Tokolini prope Budae a genit. lllyricis inscr. se nationi Illyricae, callet 
praster lllyricam linguam Hungaricam, bene Slavicam et Germanicam". Zanimljiv je 
podatak, da je osim hrvatskoga govorio madžarski, dobro slovački i njemački. 

75. E. Pavich, Ramus viridantis olivae (...), 73: ,,Thaddeus a Thoekel, Lector Generali, 
Castrensis capellanus Inclyti Regiminis Praysochiani, per sequitertium annum..." 

76. Rukopis u Franj. knjižnici u Našicama (VB, god. 1979). Vel. 19 x 23 cm, str. 631—665 
(s predavanjima Josipa Paviševića i Ladislava Spaića). 

T. Bošnjaković nije napisao djelo na hrvatskom jeziku, a djelatnost u Somboru kao 
ravnatelja gimnazije nije potpuno istražena. 

Ladislav Spaić je veoma istaknuti pisac filozofskih znanstvenih rasprava (77) i 
devet bogoslovskih traktata (78), a pred kraj života objelodanjena mu je knjižica na 
latinskom jeziku: Regula vitae humanae adnexumque modum de eligendo vitae sta- 
tu pro commodo juventutis (Budae, 1798). Knjižica je zapravo zbirka i uputa o lije- 
pom ponašanju u različitim zgodama i u različitim mjestima; djelcem želi pomoći u 
izboru životnog poziva (79). Ladislav Spaić je rođen u Nadalju (Nadallya) kod Beče- 
ja 2. studenog 1725. Bio je učeni član svoje provincije u kojoj je bio profesorom na 
franjevačkim učilištima u Baji, Temišvaru (1763—1765), Petrovaradinu (1765—1768) 
i konačno u Budimu (1769), ali je nakon toga bio u upravi svoje provincije sve do 
1794. Za opći doprinos povijesti značajna je građa koju je skupljao o svim članovi- 
ma svoje redovničke pokrajine (Syllabus religiosorum Provinciae olim Bosnae Ar- 
gentinae, jam ab anno 1757. S. Joann. Capistr. (...) contextus 1784) (80). Zaslužan 
za rad među podunavskim Hrvatima, L. Spaić umro je 5. lipnja 1799. u Budimu, ali 
njegov svestrani rad ostao je do danas neistražen; zanemaren je među djelatnicima 
koji su ostavili trag u povijesti svoga naroda i zavičaja. 

U nizu pisaca filozofskih i bogoslovskih rasprava nalaze se Jeronim Jakočević 
(Budim, 23. travnja 1739 — Petrovaradin, 16. travnja 1790) (81) i Antun Perecki 
(Budim, 26. ožujka 1748 — Budim, 15. prosinca 1792) (82). Jakočevićevi spisi osta- 
li su u rukopisu (83), a Antun Perecki objelodanio je dvije rasprave: Cum propositi- 
ones ex Metaphisica (Essekini, 1776) i Cum prepositiones ex universa philosophia 
(Essekini, 1776); dvije su mu pak ostale u rukopisu (84). Perecki je osim svoga hr- 
vatskog jezika govorio njemački i ponešto madžarski, ali nije na hrvatskom napisao 
ni jedno djelo. 

U prikazu znanstvenoga i književnog prinosa podunavskih pisaca općoj hrvat- 
skoj kulturi tijekom XVIII. stoljeća treba spomenuti tri poslenika koji su rođeni na 
istim ravnicama, predano radili na vlastitoj izobrazbi i za opće dobro; stekli su zaslu- 
ge i slavu, ali svaki na svoj način: Ignjat Dominik Martinović krenuo je na životni 


77. Tragom rasprave Budimski krug, 169—170. i vlastitim istraživanjima 1979. potvrđeni 
su fil. spisi u Našicama, a god. 1977. našao sam Spaićeve rukopise u Baču: usp. Bač, 
65. 

78. Budimski krug, 170. (opis rukopisa bogoslovskih i literature); usp. Bač, 65. 


79, Sadržaj knjižice: str. 1—8, ponašanje mladih ljudi u crkvi; 8—14, o čednosti u ponaša- 
nju; 14—21, pozdravljanje pri susretu; 21—27, ponašanje u društvu uglednika: 27—34, 
uljudnost u razgovoru; 34—41, razboritost i umjerenost; 41—48, jakost; 48—62, pona- 
šanje kod stola: 62—84, izbor zvanja, posebice sveć, i redovničkog. 

80. Usp. Bač, 65. — Budimski krug, 156, bilj. 395: 169. 

81. Podaci prema Arhivu Franj. samostana u Budimu, Syllabus religiosorum, ad nomen; 
— Protoc. conv. Budae, |, 253; 300: 312: 317. 

82. A. Sekulić, Filozofska baština podunavskih pisaca XVIII. stoljeća; Prilozi za istraživa- 
nje hrvatske filozofske baštine, 7—8, Zagreb, 1978, 239, 245. — Budimski krug, 174— 
175. 

83. Rukopisi se nalaze u Budimu i Iloku. Podaci o njima u raspravi Budimski krug, 172; 
bilj. 538, 539, 540, 541, 542, 543. 

84. Rukopisi se nalaze u Budimu, u Franj. knjižnici, sign. k 11 15, k 11 16. 

put u Pešti 20. srpnja 1755, prošao je franjevačke škole, postao je profesorom na vi- 
sokim učilištima i relativno mlad, u četrdesetoj godini svršio život kao ,jakobinac" 
na stratištu u svom rodnom gradu, 20. svibnja 1795 (85). — Adalbert Adarn Barić 
ponio je svoje sposobnosti iz rodne mu Subotice (1742) prošao je kroz škole kao 
profesor u Varaždinu, Zagrebu, Đuru i Pešti gdje je bio rektorom sveučilišta. Kad je 
stekao mirovinu,povukao se u Beč i ondje je umro 1813 (86). — Grgur Peštalić ro- 
dio se 27. lipnja 1755. u Baškutu, kraj Baje, iste godine kao i Martinović, stekao je 
visoku naobrazbu (philosophiae doctor"), bio je profesorom u Mohaču i Baji, nad- 
živio je negdašnjeg suredovnika Martinovića i umro u Baji, 1. veljače 1809 (87). 
Grgur Peštalić zaslužuje od trojice spomenutih naziv književnika. Uz sačuvana i 
zabilježena četiri filozofska djela (88) Peštalić je ostavio i dva književna djela: Dos- 
tojna plemenite Bacske starih uspomena sadashnji i drugi slavinske kervi deliah slava 
bacskim plemichem s prigodom csuvanja svete krune i okranjenja Leopolda II-ga od 
Domorodaca u Baji prikazana (Kaloča, 1790) i knjižica: Utišenje ožalostjenih u se- 


dam pokornih pisama kralja Davida (Budim, 1797). — Prvo djelo je deseterački ep, 
spjevan u doba poplave prigodničarske književnosti u našim i ugarskim stranama na- 
kon ukinuća reforme Josipa II, za kraljevanja Leopolda II. koji je obradovao Madža- 
re dopuštenjem da se svetostjepanska kruna prenese iz Beča u Budim. Peštalićev 
uzor u tom poslu oko epa bili su Kačić i Pavić, a djelo je doživjelo pet izdanja i bilo 
je rado čitana knjiga među Hrvatima u Bajskom trokutu (89). Neki pisci misle da 
ovo Peštalićevo djelo ima narodnu i pjesničku pouku bačkim plemićima, a poglavito 
narodnim slojevima koji su se opirali pritiscima i ustrajali u čuvanju narodnog bića 
(90). — O drugom pak djelu G. Peštalića Matija Evetović piše da je to najpouzdaniji 
dokaz ,,da su naši fratri Bunjevci“ prvi nakon dubrovačkih pjesnika XVIII. stoljeća 


85. O Ignjatu D. Martinoviću skupio je literaturu Jaroslav Šidak u Enciklopediji Jugoslavi- 
je, sv. 6; Zagreb, 1965, 30, 31. — Budimski krug, 177—178. — A. Sekulić, Filozofska 
baština podunavskih pisaca, 240, 243— 244. — Bač, 60, 72. 

Zanimljivo je pripomenuti, da je Peštalićevo djelo: Positiones philosophiae (Bajae, 
1805) adligat Martinovićevoj knjizi: Theoria generalis aequationum omnium graduum 
(...), Budae, 1780. Primjerak sam našao u samostanu u Našicama, sign. lll-e-1. 

86. BBV, II, 490—491. — VB 1978. (poglavito u obradi za Jug. leksikografski zavod u 
Zagrebu, Bibliografski leksikon pisaca). 

87. O G. Peštaliću pisali su: Petar Pekić, Povijest Hrvata u Vojvodini, Zagreb, 1930, 275— 
76. (Milivoje V. Knežević), Pregled bunjevačke književnosti; Knjiž. sever, Ill (1927), 
svez. 3-4, 114. — Franjo Emanuel Hoško, Franjevačko visoko učilište u Požegi: No- 
va et vetera, XXVII (1977), svez. 1, str. 108—111. — G. Csevapovich, Synoptico-me- 
morialis catalogus (...) Provinciae s. Joannis a Capistrano, 302. — (Milivoje V. Kneže- 
vić), Pregled bunjevačke književnosti; Književni sever, 111 (1927), knj. III, svez. 3—4, 
114— 116. — A. Sekulić, Književnost bačkih Hrvata, 42. — Isti, Ulomci iz nepoznate 
hrvatske kulturne povijesti; Kačić, [Il (1970), 132. — Blaško Vojnić Hajduk, Moj grad 
<(...); Subotica, 1971, 77. — Geza Kikić, Antologija poezije bunj. Hrvata, 65. 

88. Usp. F. E. Hoško, Franjevačko visoko učilište u Požegi, 110. — A. Sekulić, Filozofska 
baština hrv. podunavskih pisaca, 241, 245. — Isti, G. Peštalić i njegova fil. djela, Prilo- 
zi 11—12. 

89. Tin Kulić (Ante Sekulić), Ulomci iz nepoznate hrv. kulturne povijesti, 133. — Kreši- 
mir Bunić (Ivan Kujundžić), Hrvatski pisci iz Bajskog trokuta; SuD za 1945, 38— 45. 

90. G. Kikić, Antologija poezije bunj. Hrvata, 65. 


122 


parafrazirali Davidove pokorničke psalme (91). 

Svoju djelatnost u prvoj polovici XIX. stoljeća razvio je Grgur Čevapović (1786 
— 1830) (92) za koga je napisano da je bio veoma učeni franjevac i pisac neobjelo- 
danjenog povijesnog djela Memoria Gentis Illyricae (93) i pobožne drame Josip sin 
Jakova Patrijarke. Ali Čevapović je poznatiji kao pisac djela Synoptico-memorialis 
catalogus (...) i posljednjeg objelodanjenog u godini njegove-smrti Recensio observ. 
min. provinciae s. Joannis a Capistrano (94). 

Konačno, književnost i pisci,koji su u XVIII. stoljeću djelovali u Podunavlju, 
svojim rođenjem, sviješću i uvjerenjem pripadaju skupini svih onodobnih hrvatskih 
kulturnih poslenika; oni su u bojovnom svijetu vladarskih obračuna shvatili težnje 
prosvijećenog doba; nastojali su pomoći da knjiga stigne do njihovih sunarodnjaka, 
rješavali su povijesna, pravopisna i vjerska pitanja. Činjenica je da je njihovo stvara- 
laštvo topički vezano za krajnje rubove hrvatske dijaspore u Podunavlju, ali po svo- 
jim značajkama ima šire narodno i kulturno obilježje. 


KA 


Mišljenje da u XIX. stoljeću sve do Ivana Antunovića nema ,,ni jednog značaj- 
nijeg književnog imena" (95) u Bunjevaca, nije točno. Osim Josipa Jakošića (96), 
koji je napisao nekoliko djela (97), kao pisci spominju se Đuro Arnold (98), Josip 
Rudić (99), Stipan Kujundžić (100) i drugi. Međutim, u to doba pisali su također 


91. Matija Evetović, Nešto o Bunjevcima: Knjiž. sever, | (1925), knj. I, svez. 1, 27—31. 
(navedeno također u Pregledu bunj. književnosti; Knjiž. sever, Ill (1927), 116). 

92. O Grguru Čevapoviću usp. Brevis memoria Prov. Capistr. 41 (bio je provincijal god. 
1821— 1824, zatim drugi put od 1827— 1830); 44: doktor filozofije i teologije a k to- 
mu ,,doctrina non minus quam zelo regularis disciplinae clarus“. 

93. Knj4ž. sever, 111 (1927), 116. 

94. B. Unyi, Sok4cok — Bunyev4cok tort. (...), 102. — Isti, A mohaesi ferencesek tortene- 
te; Gyongyos, 1943, 82. — Bač, B2. 

95. — Knjiž. sever, 111 (1927), 116. 

96. Josip Jakošić (Budim, 2. lipnja 1738 — Budim, 4, veljače 1804) učio je školu u Budi- 
mu i Gyongy6su, god. 1756. stupio je u franjevački red i nastavio školovanje u Budi- 
mu i Rimu. Bio je profesorom bogoslovlja u Budimu i Radni, više puta bio je gvardi- 
jan i provincijal (1780-1783, zatim 1800. do smrti). 

97. Filozofska djela J. Jakošića: Institutiones philosophiae (Bajaa, 1767—1770) — Primae 
lineae Philosophiae activae universalis (Bajae, 1767—1770) — Positiones ex philosop- 
hia (1781); usp. A. Sekulić, Filozofska baština hrv. podunavskih pisaca (...), 243. — 
Ostala djela: Collectanea vitae, mortis st operum (...), 1803. — Scriptores interamniae 
vel Pannoniae Savaa nunc Slavoniae dictae anno 1795. conscripti; Građa za povijest 
hrv. književnosti, 11, 116— 153, i druga; usp. Iv, Kujundžić, Bunj.škačka bibi., 688, 
br, 48; 691, br. 74,75; 692, br. 76,77,78. (spomenuta je i literatura). 

98, O Đuri Arnoldu pisao je Alba Vidaković, Đuro Arnold; Sv. Cecilija, god. 1937, 3—4. 
Popis njegovih djela u Kujundžićevoj Bibliografiji, 692, br. 80: 694, br. 97, 100. — 
Đ. Arnold naziva sebe ,,Odei musicorum praefectus“ ili ,,poglavite cerkve S. Theresie 
kora upravitelj“. 

99, Josip Rudić je prigodničar pa su mu objelodanjeni govori na latinskom i madžarskom 
jeziku. Zabilježio ih je 1. Kujundžić, Bibliografija, 693, br, 87, 88, 92; 695, br. 103. 

100. Stipan Kujundžić (Stephanus Kulundtsis) ima tri manja spisa, usp. I. Kujundžić, Bibi“ 
ografija, 693, br. 91, 93, 94. 

Ivan Ambrozović (101), Tomo Bedžula (102), Stipan Grgić Krunoslav (103) i Fra- 
njo Bodolsky (104). Posebice su zanimljivi radovi I. Ambrozića i Franje Bodolskog 
koji ,sa serbskoga jezika na ilirički" prevode (105) ili pak ,,dozvolom privodioca (J. 
Jovanovića, A. S.) na bunjevačkom naričju" izdaju knjigu (106). Među prvima koji 
su pisali o bunjevačkim običajima bio je i Đeno Sarić, a svoje spise objelodanio je 
god. 1842 i 1848 (107). 

Većina spomenutih pisaca svojim radom povezuje prvu i drugu polovicu XIX. 
stoljeća, prethodnica su preporodu koji su predvodili 1. Antunović i A. Šarčević. 
Obojica su ostavili duboke tragove u povijesti bačkih Bunjevaca i utjecali su na niz 
kulturnih radnika svoga zavičaja. 

U neposrednom zanosu troše svoje sposobnosti pisci prvih školskih knjiga na 
narodnom jeziku: Ivan Mihalović, Mijo Mandić, Benco Mamužić (108) i Antun Bu- 
danović (109). Istinskim književnim radom bavili su se Ivan i Ante Miroljub Eveto- 
vić (110), Mladen Barbarić (111), Šime Ivić (112), Lajčo Budanović (113), Nikola 


101. Ivan Ambrozić (9. lipnja 1789 — 12. veljače 1869), somborski građanin, koji je napi- 
sao, koliko je poznato, četiri djela od kojih su dva tiskana, dok dva ostala su u ruko- 
pisu. 

102. Tomo Bedžula (Gornji sv. Ivan, 1805 — Kaloča, 1864), opat s naslovom šarengradski 
i veliki prepozit kaločki, prijateljevao s Ivanom Antunovićem. Ostavio je tri objeloda- 
njena djela, dva na latinskom, jedno na madžarskom; usp. |. Kujundžić, Bibliografija; 
695, br. 105, 112, 120. 

103. Stipan Grgić Krunoslav (1836—1914), iz Bajskog trokuta, rođen je u Vancagi, danas 
predgrađu Baje. Suradnik je Antunovićev, a zabilježeno je trinaest objelodanjenih dje- 
la (usp. I. Kujundžić, Bibliografija, br. 113, 114, 118, 119, 121, 122, 123, 152, 210, 
561, 562, 563). Većina pjesama nisu izvorne nego ,,ponašene“, pohrvaćeni prijevodi. 

104. Franjo Bodolsky rodio se god. 1792. a umro je u dubokoj starosti jamačno nakon 
god. 1873. Za sebe kaže da je ,,prvi pivač“, jer je služio kao orguljaš u Subotici od 
god. 1822. do 1864. Ostavio je dvije knjige (molitvenik i prijevod A. Petafija); usp. 
I. Kujundžić, Bibliografija, 696, br. 110; 699, br. 134. 

105. Ivan Ambrozić preveo je na hrvatski jezik (ilirički) Muškatirovićevo djelo ,,Pritče ili 
po prostome poslovice“'. Nadopunjeni prijevod objelodanio je u Pešti (1808) za svoga 
studija prava. Hrvatsku usmjerenost potvrđuje promjenom naslova: Proricsja i nara- 
csenja, zamjenjuje universitas scietiarum hrvatskom natuknicom mudroskupština i sl. 
— Knjiga ima 189 str. 

106. F. Bodolsky ističe u naslovu da je djelo A. Petofija, Ivan Vitez na ,,srbski priveo Jo- 
van Jovanović" a on pak ,,dozvolom privodioca na bunjevačkom naričju izdao“. Dje- 
lo je objelodanjeno u Subotici, 1873, ima 76 stranica. 

107. Jeno Szarics, A Bunyevacok; Regelo Pesti Divatlap, 1842, 78—82. — Lećlektan az agy - 
tani rendszer nyomdan; Szabadka (Subotica), 1848. 

108. Usp. |. Kujundžić, Bibliografija, 702, br. 165. 

109. Isto djelo, 703, br. 167, 169; 704, br. 182, 184. (podatak gdje se nalaze knjige A. Bu- 
danovića nije pouzdan; vlastita istraživanja god. 1978). 

110. Ivan Evetović (Bački Aljmaš, 1860 — Bač, 1923), pisac i prevoditelj s francuskoga, 
njemačkog, talijanskog, engleskog i španjolskog, narodni zastupnik, prepozit i župnik 
u Baču. Najčešći pseudonim: Janko Kostalić. Surađivao je u Nevenu, Subotičkoj Da- 
nici, u Građi JAZU (knj. Il), u enciklopedijskim madžarskim izdanjima BBM i BBV. 
Ante Miroljub Evetović (Bački Aljmaš, 12. lipnja 1862 — Valpovo, 2. veljače 1921), 
pjesnik i suradnik Nevena, Sub. Danice, zagrebačkog Vienca, Smilja i niza časopisa. 
Najprije franjevac u Baji, Vukovaru i Dunafoldv6ru, a zatim biskupijski svećenik i 
župnik u Valpovu. Izraziti lirski pjesnik ostavio je zbirku: Sretni i nujni časi; Osijek, 

Kujundžić (114) i Blaško Rajić (115), Većinom pripadnici svećeničkog staleža spo- 
menuti pisci nalaze vremena napisati rasprave o jeziku i pravopisu, o povijesnim po- 
dacima, privredi, narodnim poslovima i običajima. 


U preporodnim godištima započeli su svoj životni put Staniša Neorčić (116) i 


Ivan Petreš (Čudomil) (117), a krajem stoljeća Petar Pekić (118), Matija Evetović 
(119), Ive Prćić, Josip Đido Vuković (120) Mara Malagurski o kojoj je već bilo spo- 


111. 


112. 


113. 


114. 


115. 


116. 


117. 


118. 


119. 


1908. O Miroljubu Evetoviću usp. Dinko Sučić (Ante Sekulić), Miroljub Ante Eveto- 
vić (1862—1921), hrvatski pjesnik; Kačić, VII (1975), 155—176. Pisac ima potpunu 
bio-bibliografiju Miroljubovu (u zborniku Kačić piscu samo je jednom poslužio pseu- 
donim D. Sučić, a dvaput Tin Kulić). 

Mladen Barbarić (1873—1936), starinom iz Baje, iz .,bajskog Piska". Plodan pisac, du- 
gogodišnji urednik dječjeg časopisa ,, Anđeo Čuvar", Napisao niz kulturnih priloga o 
Baču, zatim o Zemunu i mjestima gdje je službovao, Suradnik je bio Sub. novina, Ne- 
vena, Sub. Danice i drugih časopisa. Pratio je i pomagao rad svojih sunarodnjaka u 
Bačkoj. 

Šime Ivić (1830— 1903), neškolovani pisac koji ima nekoliko saradstainih djela. U Ku- 
jundžićevoj Bibliografiji zabilježena su djela: 700, br. 141, 142, 144; 702, br. 158, 
162; 703, br. 172; 705, br. 191. — Puk je cijenio Šimu Ivića i njegove stihove, skrom- 
ne ali ,,čisto narodskog duha“, 

Lajčo Budanović spomenut je već u ovoj knjizi. O njemu usp. Ante Sekulić, Cjelovit 
lik Lajče Budanovića (nacrt za studiju); Sub. Danica za 1971, 41—54. 

Nikola Kujundžić, pseudonim Tarkamen, potječe iz ugledne subotičke obitelji, živio 
je od 1861—1906. Pisac je preljskih i epskih pjesama (Dvi mlade Algaševe, Alaga, Pr- 
kos ,Kolo igra, tamburica svira i dr.). 

Blaško Rajić (Subotica, 7. siječnja 1878 — Subotica, 3. siječnja 1951), društveni rad- 
nik, pisac, crkveni dostojanstvenik. Pisao je pripovijesti (Našim šorom, Bunjevčice, 
niz kraćih pripovijesti: Ivan i Bašo; Stari mirotvorci i dr.), skupljao je narodno blago, 
pisao je također povijesne priloge i novinske članke. Kao pisac pripada prvom književ- 
nom naraštaju nakon Antunovićevih preporoditeljskih misli i djela. — Usp. A. Sekulić, 
Književnost bačkih Hrvata, 56—57, 60—61, 219, 273—274, 333. — Isti, Na raskrižju 
svjetova; Sub. Danica za 1971, 51—54, — Književni sever, Ill (1927), knjiga III, svez. 
3—4, 129. — G. Kikić, Antologija poezije bunj. Hrvata, 125—127. 

Staniša Neorčić (1868—1926), potekao je iz siromašne subotičke obitelji (iz Gata" 
kao i BI. Rajić), bio je brijač, a kad je otvoren novčani zavod Pučka gazdačka banka 
u Subotici,postao je članom uprave i službenikom, Suradnik je bio Nevena, Sub. novi- 
na i Sub, Danice, Pučki je pjesnik koji nije ostavio posebne zbirke, — Usp. G. Kikić, 
Antologija poezije bunj. Hrvata, 119— 124. 

Ivan Petreš Čudomil (Kaćmar, 21. listopada 1876 — Baja, 14. lipnja 1937), bio je sve- 
ćenik, drušveni djelatnik i pisac. Nakon god. 1918. ostao je u Madžarskoj i djelovao 
među tamošnjim Bunjevcima, Napisao je pet igrokaza i ostavio je malu zbirku pjesa- 
ma: Moje jadi; Subotica, 1912. Neke se njegove pjesme još pamte kao primjerice Prid 
prozorom procvatala ruža koju je uglazbio Josip Mlinko, — Usp, A. Sekulić, Književ- 
nost bačkih Hrvata,. 52. — G, Kikić, nav. dj., 129— 134. 
Petar Pekić (Gornji sv. Ivan, 1896 — Zagreb, 1965), pisac poznate Povijesti Hrvata u 
Vojvodini (Zagreb, 1930) ali također i niza drugih djela: Zvuci i uzdasi (Subotica, 
1926), Uvela ruža (Subotica, 1930), Biserje i drago kamenje (Subotica, 1935) itd. — 
Usp. A, Sekulić, Književnost bačkih Hrvata, 52, 321-322, 

Matija Evetović (Bački Aljmaš, 24. veljače 1894 — Subotica, srpnja 1972), profesor i 
pisac. Najpotpunije objelodanjeno djelo mu je: Život i rad I. Antunovića (Subotica, 
1935); zatim Život i rad Paje Kujundžića (djelomično objelodanjeno 1940— 1941), a 
otkupljen mu je veliki rukopis: Kluturna povijest Bunjevaca i Šokaca, koji se čuva.u 

mena i Ivan Malagurski Tanar (121). " TEK SG nk 

U cjelini je XIX. stoljeće u bunjevačkoj književnosti imalo zajedničkih obiljež- 
ja s XVIII. stoljećem. Najprije, knjige su pisane ikavicom kojom govori bunjevački 
svijet u Podunavlju. Oko čistoće i pravopisne dopustivosti skrbili su se pisci poglavi- 
to u drugoj polovici XIX. stoljeća (1. Antunović, A. Šarčević, I. Mihalović, M. Man- 
dić); molitvenike su slagali brojni (1. Antunović, Fr. Bodolsky, L. Budanović, BI. 
Rajić, M. Mandić), pobožne pjesme i molitvice također (Stipan Grgić, Šime Ivić). 
Međutim, u drugoj polovici napisane su pravne rasprave (Adalbert Adam Barić, A. 
Šarčević, J. Rudić), povijesne knjige i članci o Bunjevcima (I. Antunović, A. Sarče- 
vić, Đ. Sarić), a započeli svoj životni put M. Evetović, Iv. Evetović i P. Pekić koji su 
se za takav posao spremali i radili u XX. stoljeću. U tom razdoblju pisali su pripovi- 
jesti i pjesme I. Antunović, Ivan Petreš, Ante Miroljub Evetović, Staniša Neorčić, Si- 
me Ivić, Mladen Barbarić i drugi. 

Među piscima XIX. stoljeća većina ih je prošla kroz svećeničke škole (gimnazije 
i bogoslovije), dio njih pak bio je prepušten sebi: jedva su završili koji razred pučke 
škole a sve ostalo'stjecali su mučno i teško (Stj. Grgić, Sime Ivić, Staniša Neorčić). 
Ive Prćić također (rođ. 1894) nije imao veće naobrazbe, ali razlozi nisu bili gospo- 
darske naravi. Razlozi za takvu izobrazbu bili su različiti: i gospodarski (djeca siro- 
mašnih zemljodjelaca) i narodni (madžarske škole) (122). 

Svi spomenuti pisci, koji su djelovali u XIX. stoljeću,ili su pri njegovu kraju za- 
počinjali svoj život zajedništvom rođenja na bačkim ravnicama, prožeti su silnom 
ljubavi prema zavičaju, svi su željeli sačuvati svoj jezik, ime i rod od nasrtaja tuđina- 
ca. Međutim, pošteni i iskreni domoljubi, svi ti pisci kao da nisu poznavali blještavu 
i namještenu riječ; svoja uvjerenja, raspoloženja, ljubav i nade kazivali su jednostav- 
no, neposredno. Ponekad im je izraz nespretan, nedotjeran (1. Antunović), ali riječ 
im je uvijek bila domaća, hrvatska, bunjevačka (123). 


Pod 


4. 


Prva polovica XX. stoljeća bogata je književnim pokušajima i istinskim umjet- 
ničkim ostvarenjima. Doduše, stoljeće je započelo Malom Biblijom i ,,Svetim pis- 


subotičkoj Gradskoj biblioteci već dugo, ali nema nade da bude objelodanjen. (Obila- 
to se njime služio Geza Kikić u svojim antologijama, također Ištvan (Istvan, Stevan, 
Stjepan) Szentgyčrgyi kako to spominju Albe Kuntić, T. Kolozsi i dr. u svojim dje- 
lima). 

120. Josip Vuković Đido (1890—1950), društveni radnik i pisac. Počeo se baviti književ- 
nim radom god. 1910. (u Nevenu), nakon god. 1918. ostao je u Subotici (podrijetlom 


je iz Bajskog trokuta). Rečeno je o Đidi, da je pjesnik ,,zagovarač narodnih starih že- 
lja'" — usp. G. Kikić, nav. dj., 137. 

121. Ivan Malagurski Tanar (Subotica, 1895 — Subotica 1947), potječe iz ugledne bunje- 

| vačke obitelji, učiteljsku školu svršio je u Baji, a Višu pedagošku u Zagrebu (1922). 

Bio je društveni radnik, isticao se u pripravama oko hrvatskih pridaba, suurednik je 
bio Klasja naših ravni, pisac prigodnih igrokaza i članaka. — Usp. A. Sekulić, Knjiž. 
bačkih Hrvata, 56, 320—3271. ' 

122. A. Sekulić, nav. dj., 53. 

123. Ondje. 

mama" N. Kujundžića i Krunoslava Mukića (124) te molitvenicima L. Budanovića 
(125), M. Barbarića (126), Stj. Grgića (127) i Blaška Rajića (128), ali Mijo Mandić 
raspravlja god. 1902. o tjelesnoj kazni u školi (129), Tit Mačković o izgradnji Pali- 
ća (130), a P. Kujundžić o ,narodnosnom pitanju“ (131), BI. Rajić pak o novom 
shvaćanju demokracije (132). Izrazito književnički pisali su u to doba svoje zbirke 
A. Miroljub Evetović (Sretni i nujni časi) (133), Ivan Petreš (Moje jadi), (134), pri- 
povijesti BI. Rajić (Pridslava) (135), zatim MI. Barbarić putopisne crtice (136), a iz- 
van subotičkih listova i časopisa surađivao je Lazar Stipić (137); osim MI. Barbarića 

130. 

132. 

134. 


135. 

Nikola Kujundžić, Mala biblia; (Subotica), 1900. — Nikola Kujundžić i Krunoslav Mu- 
kić, Svete pisme za jubilarnu godinu; Subotica, 1900, str. 16. (Iv. Kujundžić bilježi u 
Bibliografiji, 705, br. 196. djelo N. Kujundžića i upućuje na Neven, XVII (1900), br. 
10. 

Lajčo Budanović, Slava Božja u molitvama i pismama; Budapest, (1902); vel. 10x15,5 
cm, str. XVI + 701. — Molitvenik je bio nekoliko puta prerađivan i tiskan sve do god. 
1943. — Usp. Iv. Kujundžić, Bunj-šok. bibliografija, 705, br. 200; 707, br. 214, 219, 
220. 

Mladen Barbarić, Mali časovi u čast Blažene Djeve Marije; Zagreb, 1905 (mali časos- 
lov) str. 112. 

Stipan Grgić, Knjiga o malom Isusu; Subotica 1905; vel. 12,8 x 19,5 cm, str. 100 
(djelo nije izvorno nego je prijevod s madžarskog jezika). 

Blaško Rajić, Velika Duhovna manna ili duše hrana u molitvama i pismama za kršćane 
katolike; Subotica, 1908; vel. 12 x 17 cm, str. XVIII + 855. 

Mijo Mandić, Testi fenyitek az elemi n&ćpiskolaban; Subotica, 1902. (O tjelesnoj kazni 
u pučkoj školi; knjižica je zapravo predavanje piščevo što ga je održao na kotarskoj 
učiteljskoj skupštini u Subotici, 24. prosinca 1902). 

Titus Mačković, Palics kićpitese; Subotica, 1904. — (Izgradnja Palića, djelo je rađeno 
sa supiscem i suradnikom Dr K. Csillagom). 

Pavao Kujundžić (pseudonim Rodoljub), Narodnosno pitanje i budućnost Ugarske; 
Subotica, 1914. — Isto djelo i na madžarskom; usp. Iv, Kujundžić, Bunj-šok. biblio- 
grafija, 708, br. 232. 233. 

Blaško Rajić, Šta obećaje crvena demokracija? A šta daje? — Subotica, 1907, str. 1-104. 
(u podnaslovu piše: ,,Ponašio: Ilovac"); usp. 1. Kujundžić, Bunj.-šokačka bibliografija, 
707, br. 216. 

Ante Miroljub Evetović, Sretni i nujni časi; Osijek, 1908. (vlastita naklada). — God. 
1931. objelodanjeno je: Spomen izdanje pjesama A. Evetovića Miroljuba u povodu 
otkrivanja spomenika u Subotici; iste godine Klub hrv. književnika i umjetnika u Osi- 
jeku objelodanio je: Iz pjesama Ante Miroljuba Evetovića, str. 13. 

Ivan Petreš Čudomil, Moje jadi; Subotica, 1910. — Isti, Tri igrokaza (Dva bila gavra- 
na, Teška vrimena, Dositna ljubav); Subotica, 1932. (Naklada SuD za 1932) — U vlas- 
titoj knjizi Knjiž. bačkih Hrvata, 322, pogrešno tiskano da je Subotička Matica obje- 


-lodanila Tri igrokaza. 


Blaško Rajić, Pridslava. Pripovist iz početka kršćanstva; Subotica, 1910, str. 80. — 
usp. Iv. Kujundžić, nav. dj., 708, br. 226. — A. Sekulić, Knjiž. bačkih Hrvata, 323. 
Mladen Barbarić, Lijepim Dunavom; Osijek, 1918. — Isti, Karašica kuda teče...: Osi- 
jek, 1919. — Pisac je bio veoma plodan od god. 1916— 1923. pa je u tim godinama ob- 
jelodanio jedanaest djela; usp. Iv. Kujundžić, Bunj.-šok. bibliografija, 709, br. 236, 
237, 238, 240, 241, 242, 243, 244, 245, 247, 248. 

Lazar Stipić (1890-1944), subotički Bunjevac, Nakon pučke škola studirao u Budim- 
pešti i Beču. Djelovao je tri desetljeća, a počeo je s pjesmama i nastavio prozom. God. 
1911. poslao suradnju ,,Brankovom kolu“, a god. 1923. objelodanio zbirku Vječna( 
vatra (u Subotici), Napisao je više drama (primjerica god. 1930. izvedena je: Put ad 

počeo se svojim povijesnim prilozima javljati P. Pekić (138). Prije god. 1918. javio 
se s više svojih skupljenih narodnih pjesama Ive Prćić (Jablanović), a BI. Rajić obje- 
lodanio je god. 1912. zbirku Narodno blago (139). O običajima u Bunjevaca pisao 
je u to doba Pavao Bašić Palković (140), a zatim se javila Mara Malagurski (141) ko- 
ja je svoju djelatnost razvila između dva rata. 


Na kraju ovoga prikaza moram upozoriti na činjenicu koja se često zanemaruje 
u promatranju književnosti bačkih Hrvata općenito. Taj narod u cjelini i njegovi pis- 
ci ćutali su se neotuđivim dijelom svoga matičnog naroda: u domovinskoj ljubavi, u 
svjetonazorima, u društvenim i idejnim gibanjima, u malim radostima i velikim pat- 
njama. Možda nam se čini da su ponekad kasnili u reagiranjima, ali nikada nisu za- 
boravljali tko su i što žele. Od pobožnih prvih knjiga do obrambenih članaka počet- 
kom našega stoljeća bio je veoma dug put kojim se doista ponekad usporeno,ali ipak 
postojano išlo naprijed: čuvao se jezik — ,jlipa naša ikavica" — narodni identitet i 
dignitet, ognjišta i salaši. Uvijek postojano, ali ne bez teškoća i žrtava. 


dva do jednoga svijeta), niz pripovijesti (Barina mater i druge). Bl. Vojnić Hajduk, 
Moj grad (...), 85 spominje objelodanjena Stipićeva djela. | 

138. Petar Pekić, Bajski trokut ili spomen-vijenac Bunjevaca; Subotica, 1920. (Naklada Pr- 
ve Hrvatska knjižare i papirnice), str. 27. — Usp. Iv. Kujundžić, Bunj.-šok. bibliografi- 
ja, 709, br. 246 (sadržaj: domoljubne pjesme). 

139. Blaško Rajić, Narodno blago. Narodne pjesme i poslovice: Subotica, 1912, vel. 14,7x 
22,2 cm, str. 136. — U Knjiž. severu Ill (1927), nav. dj., piše u spomenu Rajićeve zbir- 
ke: ,,Od tada još datira njegova velika ljubav za sve što je narodno.“ 

140. Pavao Bašić Palković (Subotica, 1. listopada 1875 — Zaječar, 10. siječanj 1931), pisac 
koji je pučku školu i šest gimnazijskih razreda svršio u rodnom gradu, a zatim sedmi i 
osmi s maturom u Kaloči(1897). Nije studirao nego je službovao u Subotici i Senti, a 
nakon 1918. bio je u beogradskom Min. vanjskih poslova. Zatim je otišao u Zaječar i 
ondje umro od posljedica teške rane zadobivene na fronti.u Galiciji. Napisao je niz 
pripovijesti i članaka. O običajima pisao je u Nevenu, XXX (1913), br. 19, 2—3 (Obi- 
čaji oko ženidbe i udaje). Prvi put se javio pripovijetkom Doći će_i dan svadbe, god. 
1895 (za gimnazijskih dana) u Subotičkim novinama. 

141. Mara Malagurski (1894—1972) stekla je naobrazbu u Strossmayerovom zavodu u Đa- 
kovu i u Subotici. Počela je pisati god. 1912. i surađivala je u Nevenu, Sub. Danici i 
drugim časopisima, a nakon udaje (Đorđević) živjela je u Beogradu i pisala ekavicom. 
Prvi radovi bili su bojovnoga i etnografsko-kulturnog značenja. God. 1925. objeloda- 
nila je prvu pripovijest: Gurka Darocija u Književnom severu (Subotica), a zatim su 
slijedile pripovijesti: Snaš Vita Đanina (objelodanjena kao knjiga u Beogradu, 1933), 
Pajica Kantorov, Ničiji i dr. Na žalost, god. 1941. izgubljeni su njeni rukopisi. Objelo- 
danjene su dvije knjige: Bunjevački običaji u slikama (Subotica, 1927) i Stara bunje- 
vačka nošnja i vez (Subotica, 1940). Bila je M. Malagurski uspješna spisateljica koja je 
U pripovijestima govorila o malo poznatom svijetu i kraju. | 


Napomena: 


Zbog odsutnosti autora, ovaj referat je pročitao F ranjo'Ivanković fa Znanstve- 
nom skupu, 13. VIII 1986. u Subotici, u sjemeništu ,,Paulinum''. 


Poslije Znanstvenog skupa ovaj referat je objavljen u časopisu ,,Forum'', godiš- 
te XXV. knj. LII. br. 11-12. Zagreb, 1986. str, Pr o 

BELA GABRIĆ, Subotica 


Duhovna lirika 
u hrvatskoj književnosti 
u Bačkoj 


U ovom prikazu duhovne lirike u hrvatskoj književnosti u Bačkoj želimo obuh- 
vatiti period neposredno prije prvog svjetskog rata, zatim period između dva rata pa 
sve do naših dana. 


UVOD 


.Na početku hrvatskog pjesništva stoji duhovno pjesništvo kako svjedoče svi 
povijesni pregledi književnosti“. 

»U krilu Crkve nikli su prvi umjetni lirski propjevi i sricani su prvi stihovi, koji 
su bili ponajviše prijevodi, prepjevi ili odjeci latinskog crkvenog pjesništva, a služili 
su narodu za potrebu i upotrebu da može živo i glasno sudjelovati u službi Božjoj“. 

»U tim pjesmama lirizam je početan, a jezik i izraz su priprosti i početnički“ 
(Đuro Kokša: predgovor u knjizi ,,Hrvatska duhovna lirika“, Rim, 1968. 8. str.) 

Duhovna lirika tj. duhovno pjesništvo iz Crkve prelazi u umjetničku književ- 
nost i tako među pjesmama mnogih hrvatskih pjesnika od najstarijeg vremena pa da- 
lje nalazimo i duhovnu liriku. 

U pojedinim periodima ta duhovna lirika nije jednako zastupljena u hrvatskoj 
književnosti. Bilo je perioda kad je više njegovana i cijenjena, a bilo je perioda ma- 
njeg zanimanja za tu vrstu pjesama. 

Vjerojatno nećemo pogriješiti ako kažemo da je u periodu neposredno prije 
prvog svjetskog rata i u periodu između dva rata duhovna lirika doživjela svoj vrhu- 
nac u hrvatskoj književnosti. 

Tada se javlja velika grupa pjesnika koji među pjesmama u svojim zbirkama 
imaju lijep broj vrlo uspjelih duhovnih pjesama. 

To je period koji je obuhvaćen u ovom predavanju o duhovnoj lirici u hrvatskoj 
književnosti u Bačkoj. To je vrijeme našeg pjesnika Ante Evetovića Miroljuba, a iz- 
među dva rata dolaze Miroljubovi nasljednici. 

Do sada najpotpuniji pregled hrvatskog duhovnog pjesništva dao je Đuro Kokša 
u knjizi ,,Hrvatska duhovna lirika“ s _opširnim informativnim predgovorom o raz- 
vitku te vrste pjesama u našoj književnosti. Teško je reći koliko je ova dobra knji 
imala odjeka među našim čitaocima, jer je objavljena u Rimu 1968. godine. O 


A 


O 


ANTE EVETOVIĆ MIROLJUB 


Biskup Ivan Antunović je najzaslužniji za narodni preporod Bunjevaca i Šokaca 
u Bačkoj. Pomagala mu je mala grupa suradnika od kojih je najvažniji Boza Šarčević 
iz Subotice. 

Za njima slijede njihovi učenici koji su nastavili započeti rad. 

Među učenicima biskupa Ivana Antunovića bio je, uz ostale, i Ante Evetović 
Miroljub. 

On se rodio 12. lipnja 1862. god. u našem nedalekom susjedstvu, u Bačaljmašu, 
koji se nalazi u Mađarskoj. Po majci je bio u srodstvu s biskupom Ivanom Antunov- 
vićem. 

Osnovnu školu je završio u rodnom mjestu, a gimnaziju je pohađao u Kaloči 
kod isusovaca od kuće svoga rođaka Ivana Antunovića, a to je bilo sudbonosno za 
duhovni razvitak mladog pitomca u narodnom duhu. 

God. 1880. stupio je u Franjevački red i dobio je redovničko ime Ante. 

Poslije završene filozofije i bogoslovije zaređen je za svećenika 1886. god. U 
Franjevačkom redu je proveo 13 godina vršeći razne odgovorne dužnosti. 

Tih godina je pokrenuta reforma Franjevačkog reda i papa je dozvolio da mogu 
preći među svjetovne svećenike oni redovnici franjevci koji to žele. 

Tako je i franjevac Ante Evetović 1899. godine primljen među svećenike Pečuj- 
ske biskupije u čijem je okviru tada bio i dio Slavonije. 

Ante Evetović je bio kapelan, a zatim župnik u pojedinim mjestima u Slavoniji, 
a 1912. god. postao je župnik u Valpovu gdje je ostao do svoje smrti 24. veljače 
1921. god. 

Već u svojoj ranoj mladosti on se počeo baviti pjesništvom. Kad se 1884. god. 
pojavio kalendar ,Bunjevačko-šokačka Danica" pod uredništvom Paje Kujundžića, i 
iste godine časopis ,,Neven“ pod uredništvom Mije Mandića, tada je mladi Ante Eve- 
tović bio među prvim suradnicima. Objavljivao je svoje pjesme pod pseudonimom 
Miroljub. Tako se stalno potpisivao. Zato je Miroljub književno ime Ante Evetovića. 

On je surađivao i u zagrebačkom časopisu , Vienac'. Objavljivanjem svoje pjes- 
me ,Oj pjesnici, zašto ne pjevate“ u 22. broju ,,Vienca'' od 28. svibnja 1892. god. 
Miroljub je prekoračio uske granice bunjevačke književnosti u Bačkoj i uključio se 
u hrvatsku književnost. Tako je otvorio putove mlađim pjesnicima, koji su došli pos- 
lije njega. 

Miroljubove pjesme su vrlo različite u svojim temama, ali možemo reći da se 
kroz mnoge pjesme, u duhu toga vremena, provlači jedna nit, a to je rodoljubna mi- 
sao. 

Miroljub je u vlastitoj nakladi 1908. god. objavio zbirku pjesama ,,Sretni i nujni 
časi' . Knjiga je tiskana u Osijeku. To je jedina njegova zbirka, objavljena za života 
pjesnika. 

U Subotici, na poticaj , Pučke kasine“, 1931. godine, povodom 10. godišnjice 
Miroljubove smrti, osnovan je Odbor za podizanje njegovog spomenika. Taj odbor je 
te godine objavio Spomen izdanje pjesama Ante Evetovića Miroljuba“. 

Miroljubov spomenik je postavljen pored crkve sv. Terezije prema Somborskom 

putu 16. kolovoza 1936. god. u okviru proslave 250. godišnjice seobe jedne veće gru- 
pe Bunjevaca u Bačku. 

U tim zbirkama Miroljubovih pjesama, pored drugih vrsta, nalazimo i pjesme ko- 
je možemo uvrstiti u duhovnu liriku. 

Miroljubove duhovne pjesme imaju sve pozitivne oznake hrvatske duhovne liri- 
ke toga doba. On se sa uspjehom uklapa u njene tokove, čuvajući svoju autentičnost 
i posebnost. 

Kao što hrvatski pjesnik Petar Preradović svečanim stihom pjeva svoje misaone 
pjesme o Bogu, takav svečan stih nalazimo u pjesmama Miroljuba. 

Kao što Miroljubov suvremenik hrvatski pjesnik Jovan Hranilović pjeva zanosne 
stihove Bogu na čast i prinosi mu na dar sve što njegova duša može u odanosti izra- 
ziti. tako i Miroljub u svojoj pjesmi ..Bog" promatra sve ljepote i tajne prirode i vidi 
da su to djela Božje vrline. Ta pjesma je pjesnički izraz duhovne doživljenosti Božje 
blizine i Miroljub u svojoj poniznoj odanosti kaže: 

Slušam li kako potok 
Tiho žubori, 
Kako se pjesma ptica 
U sumi or, 
(rledam li rujnu ružu 
Ljubicu plavu: 
Sve, sve na Tvoju samo 
Sjeća me slavu. 
(..Bog', zbirka ,Sretni i nujni časi“, 36. str.) 


Istu misao, koja izražava divljenje pred Stvoriteljem cijele vasione, Miroljub iz- 
nosi u svojoj pjesmi ,,Tužba'“. Pjesnik bira zanosne riječi i u svečanom ritmu stiha 
kliče: 

Stvoritelju silni vaselene, 

Oh, divna su Tvojih ruku djela; 
Kuda samo moje oko krene 

Po širokoj cesti svieta biela, 
Ivoja slava, veličina blista, 

Sve nas Tvoja grije ljubav čista! 


Priznajem Ti: najbolje je tako 
Sve kako je na ovome svietu, 
Ali kad bi k tome biće svako 
Ispunilo još Ti volju svetu, 
Raj bi bio već na zemlji tude, 
Sretne samo gledao bih ljude, 
(,.Tužba' zbirka , Sretni i nujni časi“', 94. str.) 


Miroljub je pjesmi dao naslov ,Tužba“ pa poslije ovih zanosnih riječi pred čita, 
oca baca pregršt oporih stihova protiv ljudi svoga vremena. On sa žalošću ističe ka ) 


ko ljudi odbacuju planove Božje i s gorčinom ih optužuje: 


Mnogi ljube još nepravdu kletu, 
Mnogi braći samo pelin toće. 
A na kratkoj života nam stazi 
Kreposti se cvijeće često gazi. 


Pa sve ovo kada motrim redom, 
Spopane me žalost, čemer — tuga; 
A srce mi napuni se_jedom 

Kad se gavan jadnom bogcu ruga. 


Ti si vječna ljubav, Oče mili, 
Ti kazuješ k njojzi prave pute; 
A ljudi se ipak uputili 
Stramputice, drumom mržnje ljute. 
S ovih hladnih, bez ljubavi ljudi 
Tugom su mi vazda pune grudi. 
(, Tužba“, zbirka ,Sretni i nujni časi", 95-96. str.) 


Promatrajući pjesnikove misli i njihovu duboku doživljenost, možemo reći da je 
ovo jedna od najljepših i najboljih Miroljubovih pjesama. Ona sa sigurnošću može 
stati uz bok pored misaonih pjesama hrvatskih pjesnika Augusta Šenoe, Petra Prera- 
dovića i Silvija Strahimira Kranjčevića. 

Miroljub s gorčinom govori o postupcima ljudi, redajući teške optužbe i kao da 
pita zašto je sve to tako kad su Božji planovi veličanstveni. 

Kao što Kranjčevićev zadnji Adam posljednjom snagom na samrti na santi leda 
urezuje očajnički upitnik, tako Miroljub stoji iznenađen i začuđen ljudskim postup- 
cima, tužan u svojoj duši. 

U ovoj Miroljubovoj pjesmi nalazimo i prve začetke socijalne poezije, a te soci- 
jalne motive do detalja će obraditi naši pjesnici slijedeće generacije. 

I sam pjesnik Miroljub kao da je ostao iznenađen nad teškim optužbama u svo- 
joj pjesmi ,,Tužba" i zato u njegovoj duši se rađa nova pjesma, puna praštanja prema 
ljudima. Ako ga stigne tristo nepravda, on je veseo, jer mu je duša čista. Svima praš- 
ta i sve ljubi. Pjesma je napisana u kratkim poletnim stihovima čiji ritam odaje pjes- 
nikov optimizam. Pjesnik smireno završava ovu svoju pjesmu, koja ima naslov ,,Praš- 
tajmo, ljubimo: 

Progonu 1' me ljudi, 
Ja praštam svima, 
Srce ću podielit 
Sa patnicima. 
Krist me naučio 
Iz svog groba 
Praštajmo, ljubimo 
U svako doba! 
(Zbirka , Sretni i nujni časi“, 106. str.) 


132 


Rekli smo da se u Miroljubovoj pjesmi ,,/Tužba'' nalaze prvi začeci socijalne po- 
ezije. Možemo reći da on obrađuje iste socijalne motive u svojoj pjesmi ,,Molitva po- 
ljodjelca". Pjesma je intonirana mirnim stihovima koji imaju blagost molitve, ali pjes- 
nik vidi težak život seljaka i u njihovo ime moli: 

Dobri Bože u plavoj visini, 
Pogledaj nas u suznoj dolini. 
NVevoljnike, dobru djecu tvoju 

U teškome radu, trudnom znoju, 
Blagoslovi djelo naših muka, 
Nek nas štiti očinska ti ruka! 


WVevolja nas od svih strana kruži, 
Iznemoglim Ti pomoći pruži, 
Oslobodi nas od tuče, groma; 
Jad odstrani od našega doma. 
Blagoslovi dobru djecu tvoju, 
Ojači nas u trudnome znoju. 
(Molitva poljodjelca" zbirka ,,Sretni i nujni časi“ 61.) 


Poslije analize ovih motiva u Miroljubovim pjesmama, osvrnut ćemo se na pjes- 
nički motiv koji je u poeziji obrađivan prije njega, a obrađivale su ga i slijedeće mla- 
de generacije pjesnika. 

To je pjesnički motiv o Božiću. 

U hrvatskoj duhovnoj lirici svih vremena ima mnogo pjesama koje su izraz pjes- 
ničkih razmišljanja o misteriju Božića. Taj motiv u svojoj poeziji obrađuje i Miroljub. 

On u svojoj pjesmi ,,Na Božić" obraća se jednostavnim i iskrenim riječima u mo- 
litvi da Isus izliječi rane i boli pa da usreći braću ljude, darujući im mir i slogu. Sti- 
hovi ove pjesme su nam bliski zbog svoje jednostavnosti i iskrenosti. Je li moguće to 
iskrenije reći, nego što kažu ovi Miroljubovi stihovi: 

Dobro došao s nebeske visine 
Među braću ljude, Božji sine; 
Jedva smo te željni dočekali. 
Zdrav nam bio, naš Isuse mali "' 
(,Na Božić" zbirka ,,Sretni i nujni časi'', 46. str.) 


Već smo rekli da u pojedinim pjesmama iz Miroljubove duhovne lirike možemo 
naći niz socijalnih motiva, ali najviše ih ima u njegovoj pjesmi ,,Badnje veče“. 

Te svete večeri anđeli silaze s neba da vide i da pitaju ljude što im treba. ,,Da og- 
riju srca ledna i utješe srca bijedna". Tada Miroljub ređa potresne slike ljudske pat- 
nje koju anđeli susreću: . 

Prvi će u kolibicu 
Svetokrilac ući s neba, 
Jauk čuje nevoljnika: 
Udieli nam parče hljeba. 


U zdvojnosti siromaštvu 
K Njemu dižu svoje oči; 
Melem — lieka, svete nade 
U srca nam jadna toči! 


Spetokrilac drugi tamnoj 
Po ulici brižno grede. 
Smotri jadna dva dječaka 
I sluša im plač i biede: 


Smiluj nam se, smiluj nam se — 
Ogorčeno mlađi viče: 

Bez oca smo, bez majčice, 

S neba sveti poslaniče! 


Maleni smo, za rad nismo, 
Nejaki smo, bolni dosti, 

A u ljudi na tom svietu 
Ah, malo je samilosti. 


Nas ne tješe mili zvuci, 
Nit majčine grle ruke. 
Mi u ovo sveto veče 
Podnosimo gorke muke. 
(,,Badnje veče“ zbirka , Sretni i rujni časi 42-43. str.) 


U ovoj božićnoj pjesmi Miroljub nije opisao sretno obiteljsko ozračje Badnje ve- 
čeri, što nalazimo kod mnogih pjesnika, nego daje sliku patnje koju ljudi najteže 
podnose upravo u tim svečanim trenucima. 

Koliko su Miroljubovi stihovi o Božiću jednostavni u svojoj iskrenosti, možemo 
reći da su mu stihovi o Uskrsu svečani, jer izražavaju duboku misaonost doživiene 
vjere. Ali, treba istaći kao posebnu zanimljivost, koja je izraz Miraljubovog vremena. 

U svojoj pjesmi duhovne lirike pod naslovom ,On uskrsnu kako reče“ pjesnik 
je utkao i rodoljubnu misao pa pjesmu završava stihovima: 

Moga roda slava stara 
Još u starom grobu leži; 
A nepravda, kleta zloba 
Na njemu još kamen teži. 


Odvali ga, Gospodine! 
Moj te narod moli vruće: 
Nek osvane željkovano 
Ovo drugo uskrsnuće. 
(Zbirka , Sretni i nujni časi“, 49. str.) 

To su samo neki motivi u Miroljubovoj duhovnoj lirici i zbog ograničenog pros- 
tora ne možemo se više zadržavati na toj temi, ali treba istaći da u ostalim njegovim 
lirskim pjesmama ima mnogo iskrene osjećajnosti koja je izraz duboke pjesnikove 
duhovne doživljenosti i snažno se doimlju čitaoca svojom jednostavnošću i iskrenoš- 
ću. To se posebno odnosi na njegov ciklus pjesama ,,Iz samoće“ u zbirci , Sretni i 
nujni časi". Posebno treba spomenuti Miroljubove rodoljubne pjesme koje su izraz 
buđenja nacionalne svijesti u to vrijeme, ali analiza tih pjesama je izvan okvira teme 
ovoga predavanja. 


MIROLJUBOVI NASLJEDNICI 


Poslije prvog svetskog rata Bačka je ušla u sastav nove države Kraljevine Srba, 
Hrvata i Slovenaca, koja je kasnije dobila ime Kraljevina Jugoslavija. 

U novim političkim prilikama bili su povoljniji uvjeti političkog i kulturnog ži- 
vota. Prvih godina poslije svršetka rata među Bunjevcima i Šokcima u Bačkoj nema 
većih kulturnih zbivanja. Ante Evetović Miroljub je živio daleko u Slavoniji kao žup- 
nik u Valpovu, gdje je umro 24. veljače 1921. god. 

Nakon Miroljubove smrti nastala je velika praznina u hrvatskoj književnosti u 
Bačkoj, ali poslije nekoliko godina stasala je grupa mladih pjesnika. To su: Ante Jak- 
šić, rođen 1912. godine; Aleksa Kokić, rođen 1913. godine; Jakov Kopilović, rođen 
1918. godine; Stipan Bešlin, rođen 1920. godine, Ante Sekulić, rođen 1920. godine 
i niz manje poznatih pjesnika. 

Oni su Miroljubovi nasljednici i svojim pjesničkim stvaralaštvom doprinijeli su 
daljem razvitku hrvatske poezije u Bačkoj, dajući joj nov stil, nove oblike i nove sa- 
držaje. Svi spomenuti pjesnici mogu biti obuhvaćeni u okvir teme ovog predavanja, 
jer u njihovoj poeziji ima pjesama koje možemo uvrstiti u duhovnu liriku. 


ANTE JAKŠIĆ 


Među navedenim pjesnicima najstariji je Ante Jakšić, koji je rođen 22. travnja 
1912. god. u Bačkom Bregu. Poslije osnovne škole u rodnom selu, gimnaziju je učio 
u Subotici, Travniku i Somboru, a Filozofski fakultet je završio u Zagrebu (1937.). 
Kao profesor hrvatskog jezika službovao je u više naših gradova pa i u Subotici prije 
30 godina. Sada živi u mirovini u Zagrebu. 

Dijelom u vlastitoj nakladi, a dijelom kod izdavača Ante Jakšić je objavio jeda- 
naest zbirki pjesama, četiri romana, veliku novelu ,,Marija" i jednu zbirku pripovje- 
daka 


Zbirke pjesama: Biserni đerdan (Sombor, 1931.); U dolini zaborava (Zagreb, 
1936.); Zov proljeća i mladosti( Travnik, 1938.); Pod sapetim krilima (Tuzla, 1941); 
Elegije (Subotica, 1954.); Hod pod zvijezdama (Subotica, 1955.); Osamljeni mosto- 


(Zagreb, 1965.); Pod pješčanim satom (Zagreb, 1975.); Molitve pod zvijezdama (ČE 


greb, 1979.). 

vi (Zagreb, 1962.); Pred vratima tišine (Zagreb, 1963.): Pjesme o Sinu Cavječjem, >. 

Romani: Šana se udaje (Subotica, 1939. Zagreb, 1943. i 1980.); Maturant (Osi- 
jek. 1944); Pod teretom ljubavi (Osijek, 1944.); Neugasivi plamen (Zagreb, 1969.). 


Knjige pripovjedaka: Marija (Zagreb, 1937.); Povratak u djetinjstvo (Zagreb, 
1968 .). 

Iz ove bibliografije vidimo da Antu Jakšića možemo uvrstiti među najplodnije 
hrvatske književnike u Bačkoj. 


Počeo je pisati u ranoj mladosti. 

Surađivao je i još uvijek surađuje u mnogim našim časopisima i kalendarima, 
objavljujući pjesme i pripovjetke. 

Od prve zbirke pjesama ,,Biserni đderdan “ koja je objavljena u Somboru 1931. 
godine pa do posljednje zbirke pod naslovom ,,Molitve pod zvijezdama“, koja je ob- 
javljena 1979. godine u Zagrebu, velik je raspon najrazličitijih tema i pjesničkih ugo- 
đaja. 

U pjesmama Ante Jakšića susrećemo se s mnogo različitih tema koje je nemo- 
guće razvrstati u određeni red, a to je i nepotrebno, jer je dovoljno reći da su te pjes- 
me izraz pjesnikovog doživljavanja svijeta oko sebe i ljudi s kojima se susretao ili pri- 
jateljevao. 

On je stalno bio u najbližoj povezanosti s poezijom. I sada pod stare dane, kad 
ga muče staračke bolesti, nikako se ne rastavlja od svoje vjerne pratilje, od svoje po- 
ezije. Zato, osim objavljenih knjiga pjesama, Ante Jakšić ima u rukopisu mnoštvo 
pjesama i pripovjedaka koje čekaju da pođu u susret čitaocima. Njegovu privrženost 
i ljubav prema poeziji nije mogla uništiti šutnja i nepriznavanje kojom su njegove 
pjesme i zbirke primane od takozvane stručne kritike, koja je ostala slijepa i gluha 
pred trajnom vrijednošću i ljepotom mnogih pjesama Ante Jakšića. Ali, on nije dao 
da ga zanesu razni prolazni pomodarski stilovi i teme. 

Kad su govorili da je demodiran, on je ostao vijeran svome stilu, svojim temama 
i samom sebi premda je to morao platiti velikim žrtvama. 

Već smo rekli da je vrlo široka lepeza tema u njegovim pjesmama, od lirskih do 
opisnih i zavičajnih pjesama. Ali, u okvir ovog predavanja želimo obuhvatiti Jakšiće- 
ve pjesme koje možemo svrstati u duhovnu liriku. 

Takvih pjesama nalazimo odmah na početku njegog pjesničkog stvaranja i mo- 


žemo ih pratiti tokom svih godina njegovog druženja s poezijom. 


Ali, što su godine života prolazile i što je 
njihov teret sve više tištio pjesnikova pleća i što je životno iskustvo bilo bogatije, to 
su pjesme Ante Jakšića postajale sve više produhovljene i pune duboke pjesničke 
misaonosti, koja se čitaoca duboko doimlje, pobuđujući ga na razmišljanje. 

Možemo zaključiti: — Što su pjesnikove godine bile zrelije, to su mu i pjesme 
postajale sve zrelije. U tom smislu možemo istaći njegove tri posljednje zbirke: ,,Pjes- 
me o Sinu Covječjemu“ (Zagreb, 1965.): , Pod pješčanim satom“ (Zagreb, 1975.); 
.Molitve pod zvijezdama“ (Zagreb, 1979.) 

To su mu najzrelije zbirke pjesama i u njima ima mnogo pjesama koje možemo 
uvrstiti u duhovnu liriku i koje mogu biti predmet analize u ovom referatu. 

Kako kaže sam naslov zbirke ,,Pjesme o Sinu Covječjem “, opisani su neki prizo- 
ri iz Isusova života od rođenja u Betlehemu do smrti na križu na Golgoti. 

Te pjesme odlikuju se jednostavnošću u opisu i u izrazu bez mnogo metafora, 
slika i simbola. Od 18 pjesama u zbirci spomenut ću samo neke naslove, na primjer: 
Herod", ,Kod Genezaretskog jezera“, ,,Bura na moru, ,Isus tuguje nad Jeruza- 
lemom ", ,,Isus goni trgovce iz hrama“, ,,Svadba u Kani“, ,,Na Maslinskoj gori“. 

Tema svih ovih pjesama nužno je imala utjecaja na njihov sadržaj i formu. Ima 
više pričanja, nego lirskih raspoloženja i pjesničkih simbola. Zato možemo reći da se 
Jakšićeve , Pjesme o Sinu CČovječjem'“ razlikuju od njegovih drugih pjesama duhovne 
lirike, u kojima ima mnogo više lirskoga i ljudske topline. 

Ipak+u ovoj zbirci treba izdvojiti tri pjesme: , Judin cjelov“, , Juda" i , Stabat 
Mater''. 

Na Maslinskoj gori u tamnoj noći dogodilo se veliko ljudsko zlodjelo. Cjelov, 
koji je uvijek bio znak ljubavi, Judinim cjelovom postaje simbol najružnije izdaje. 

Pjesnik ganut ovim stravičnim prizorom izdaje, opisao je paćenički lik Krista 
koji izdajnika žali: 

Isus na njeg blagi pogled svrnu, 

iz kojega bolno sažaljenje cvjeta: 

— Zar cjelov posta znak izdajstva 
kojim učenik Sina čovječjeg sreta? — 

(,Judin cjelov'', 26. str.) 


Poslije ovog stravičnog prizora izdaje, pjesnik želi naći utjehu, jer Isusove pat- 
nje imaju nedokučivi smisao , 
jer Sin čovječji u rukama Smrti 
postat će Svjetlo zalutalog puka! 
(,Judin cjelov“, 27. str.) 


Po svojoj snazi opisa ističe se u ovoj zbirci i pjesma , Juda“. U njoj je pjesnik 
dao čitav niz potresnih opisa izdajnika, kojeg muči savjest zbog zločinačke izdaje: 
Zadrhta cijelim tijelom Juda, 
svu niskost spozna u tom času. 


O, kako strašan plamen prži 
i kao bič se savjest trza 
i uspomene davne budi. 


I kamen težak koji gazi 

i trag mu zemljom stope klete 
u strahu pita — Kamo bježiš 
izdajstvo noseć krvi svete? 


A Juda bježi. Teško diše. a 
«O 


I gdje god na ćas samo stane 


svud pogled isti, iste riječi 
i nigdje mira da odahne. 
(, Juda“, 28-29. str.) 


Izdajstvo je zločin, koji ne može ostati nekažnjen i Juda u strahu pred kaznom 
pada u očajanje i vikne: 
Prokletstvo mene goni! 
U vatren stup me savjest hvata! 
I nigdje mira! Nigdje nade!" 
(, Juda“, 29. str.) 


Posljednja u ovoj zbirci je pjesma ,Stabat Mater". 
Majka stoji pod križem svoga Sina na Golgoti i nijemo u teškoj boli sjeća se 
prošlih dana. Pred njom se redaju slike iz Isusova života: 
I vidi majka Sina 
gdje prve bere ruže 
i Njoj na poklon nosi. 
I vidi ga u slavi 
O pravdi kako zbori, 
a za Njim idu gladni 
prezreni i bosi. 
(, Stabat Mater", 31. str.) 


U razmišljanju o strašnim prizorima poniženja i muka svoga Sina, majci se kida 
srce od boli, ali kao da čuje vječnu poruku da bez križa i smrti nema uskrsnuća. 

Iz ovih primjera i napomena možemo vidjeti glavne oznake i vrijednosti Jakšiće- 
ve zbirke ,,Pjesme o Sinu Čovječjemu “. 


—— ——— a 


Zbirka Ante Jakšića ,,Pod pješčanim satom" ima slikovit naslov i pjesnik želi is- 
taći glavnu misao o prolaznosti svega na svijetu: 
Svakoga dana ostavljamo dio sebe na putevima, 
na postajama provincijskih gradova ili sela, 
na ulicama pod suncem ili bez sunca, 
na livadama ili u šumama, 
na riječnim obalama ili morima... 


I tako sebe dajemo u patnji ili radosti, 

u mržnji ili ljubavi, 

u zamrznutim noćima i rasplamsalim ljetima... 
A kada najzad stanemo pred razrušenim vratima 


pod križevima na groblju i na cestama, 
vrh naših glava promiču krvava krila vremena 

i kao lišće suše se 
SVI naši sni i naši putevi. 
(, Svakoga dana“, 28. str.) 


I pored stalnog osjećanja da nam sve izmiče, svaki čovjek u dnu duše gaji nadu i 
u njenom svjetlu živi. Bez te nade svi bi naši putevi bili tamni. Nada daje snagu pod 
svim udarcima koje treba stoički i dostojanstveno podnijeti. 
Da bi se čovjek u životu snašao, mora imati sigurnu orijentaciju i siguran oslo- 
nac. Pjesnik Ante Jakšić je to našao i obraća se Bogu molitvom i zahvalom: 
Hvala Ti, Gospode, što si dao da budem siromah 
i Što Si iz srca moga izbrisao mržnju i zlobu, 
što si mi umjesto dvora i zemlje bogate plodom 
u znaku ljubavi svoje skromnu darovo sobu. 


Hvala Ti, Gospode, što si u svojoj dobroti dao 

da k Tebi pristupit" mogu bez hvale, dara i straha, 

da ti iskreno kažem na duši što mi leži, 

da riječ zametnem s Tobom ja šaka zemaljskog praha. 


Hvala Ti, Gospode, što sam često ostao tužan 
na cesti u noći kišnoj kad zemlju sapinju studi, 
i što sam osjetit" mogo kako je veliko nebo, 

a kako prazna su srca i kako mali su ljudi. 


Hvala Ti, Gospode, što me za blago nijesi svezo 

da mladost nemirna moja nad njim bdi i strepi, 
već što sam slobodan poso da gledam kako su noći 
pune duboke tajne, a dani sunčani lijepi. 


I gdje god noga moja se smiri za prekratak odmor 

da ondje oćutim radost svoga vlastitog doma, 

jer za me granica nema, jer svi ljudi su mi braća, 

jer ja sam vječiti putnik, Tvoj pjesnik, čovjek siromah. 
(,,Hvala Ti, Gospode“, 55. str.) 


U ovim stihovima, iskrenim i toplim u svojoj ljudskosti izbija smirenost koja 
pjesniku daje snagu u patnjama života. Ta smirenost se očituje u blagom ritmu sti- 
hova i u izboru riječi koje su obojene blagošću. Zbog njenog sadržaja i zbog njene 
pjesničke izražajnosti ovo je jedna od najboljih pjesama Ante Jakšića, gdje on iznosi 
svoj stoički stav prema životu, koji prema njemu nikada nije bio blag i milosrdan. 
Ali, u njemu nikada nije bio pobiječkn čovjek i pjesnik Oni su iz svih okršaja izlazili 
kao pobjednici. 

Ante Jakšić kaže da je sretan što je pjesnik i zato su mu tijesni putovi ovog svi- 
po ispunja ga čežnja prema nečem višem. Pjesnik će u bolu i patnji darivati svoja 


«O 


+ 


bg 
A 


On će biti savjest svoga pokoljenja 
i putokaz svakom, koga stvarnost muči. 


Okrunjena bit će na Golgoti glava 

vijencom poniženja i prezira ljuta. 

Ali kad se ljudstvo na dnu mraka prene, 

suzom oproštenja zasjat će mu zjene. 
(..Kome genij stavi pečat u vrh čela", 72. str.) 


U ovim stihovima pjesnik iznosi svoje bolno iskustvo. Za svoje darove drugima 
nije primio priznanje. Mnogi su ga uvrijedili, ali svima uzvraća praštanjem. 

U ovoj pjesmi u iskrenoj i ljudskoj neposrednosti izražen je pjesnikov stav pre- 
ma svim neprilikama i patnjama u životu. Pjesma je puna duboke misaonosti i prot- 
kana je najiskrenijom lirikom. 


> 


_——> 


Najpoznatija zbirka duhovnih pjesama Ante Jakšića ima slikovit naslov 
Molitve pod zvijezdama“. 

Ljudi pognutih leđa pod teretom briga prolaze ovim zemnim putem i uzalud 
traže luku smirenja. Zato u zvezdanoj noći neka se naše oči dignu poslije zamornog 
rada prema zvijezdama i neka nas misli odvedu Onome koji će unijeti svjetla u naše 
duše, mučene sumnjom. 

Naš put pod zvijezdama neka se pretvori u trajnu molitvu. Neka svaki ljudski 
rad i svaka ljudska patnja budu molitva. 

Čitava ova zbirka lirskih pjesama Ante Jakšića je niz molitava, koje se sve ukla- 
paju u jednu veliku ljudsku molitvu pod zvijezdama, jer ,jima li veće ljubavi od Tvo- 
je, Gospodine?“ 

Prva velika tema u ovoj zbirci je Božja prisutnost u životu čovjeka. 

Pjesnik se obraća Bogu da svoju ruku spusti na umorno rame čovjeka putnika 
ovog života, pa će se smiriti pod okriljem Njegove ljubavi. 


On, koji bdije nad snom i javom svih ljudi, neka svojom rukom prijeđe preko 
umornog našeg čela da nas utješi mirom, da se brige i sumnje povuku, pa će lakši bi- 
ti dani koje bolom i tugom svake večeri otkupimo. 

Zato pjesnik osjeća da ne može bez te pomoći i moli: 

»Bez Tebe, Bože, ja sam patnik pravi 

Svako se jutro s novom brigom javi, 

a svaka večer ostavlja mi tugu 
(,.Bez Tebe, Bože, 8. str.) 


Sve što čovjek čini, muči ga sumnja besmisla i ispraznosti, jer sve je zapečaće- 
no pečatom smrti, a sve što želimo mda 62 prolazi i nestaje. Ali, kad nas tak- 
ne tajna utjehe Božje dobrote, sve zasja svojim smislom i svaka patnja postaje lakša 
i svaka tuga pretvara se u radost, jer mi se dižemo prema Bogu iz tamnoga kruga. 
Kad je pjesnik osjetio prisutnost vječne Dobrote, obraća se iskrenim riječima: 


140 


Okreni lice i pogledaj na me 

i blago mojim koracima sudi, 

jer život pun je zasjeda i tame, 

a svi smo slabi, svi smo samo ljudi. 


(Okreni lice, Gospodine“, 9. str.) 


Kao sjena prođu stoljeća i ništa nema čemu ne otkucava sat prolaznosti i mnoga 
gorka čaša čeka da je ispijemo u životu i pjesnik sa svima nama u strahu od zadnjega 
časa moli: 
[ zato blago, kada klonem, sudi, 
jer svi smo slabi, svi smo samo ljudi. 
(Okreni lice, Gospodine“, 9. str.) 


Neka Gospodin usliši naš glas i neka naše ljudske riječi ganu Njegovu dobrotu, 
jer naše srce želi utjehu i blagi melem za tugu i rane. 
Zato pjesnik s nama moli: 
Usadi u me Tvoga svjetla sjeme 
da kao klasje, pun smjerne dobrote 
slaveći Tebe, živim od ljepote. 
(,JUsliši glas moj“, 10. str.) 


Vječna ljepota neka postane smisao našega života i zato neka Bog prenese naše 
želje sa malih stvari na zvjezdane putove da spoznamo veličinu Stvoritelja u beskra- 
ju nebeskom kao i u kapi jutarnje rose. 

Pred svim tim tajnama naše misli su slabe i tajnu Božju mogu samo da slute, jer 
mi ne možemo prijeći slabost svoga tijela, koje se kao teška zavjesa diže pred našim 
očima. 

U traženju puta pjesnik traži pomoć: 

Umor je pao na sve ljudsko, što je 
nudilo sreću i opojne draži, 

a sada evo put do Tebe traži 
praznine puno bolno srce moje. 


(,.Kako da prijeđem““, 15. str.) 


Čovjek je željan svjetla i blage utjehe i zato pruža svoje ruke prema Božjoj ruci 
da iz nje primi vjeru i nove snage i da ga ta ruka privede pravoj luci, 
Jer duša bolna od svagdanjih laži, 
iz Tvoje ruke ozdravljenje traži. 


(Kako da prijeđem“, 15. str.) 


Blagi Stvoritelj čuje i mrava kako jeca i zato pjesnik s nama moli za pomoć da 

nas vrijeme ne satre i ne pregazi, jer svi smo Božja djeca. Želimo spokojnog mira i 

da se divimo svijetu i da svakog čovjeka sretnemo kao brata. Želimo da nas ne zbri- 

še tama i da se ne izgubi naš trag kao pijesak pod talasima mora. « 
O 

Bog je mir, utjeha i nada. Oni su sretni koji s njim grade svoj život u ranoj dobi 
i u zrela ljeta. On zna što nas ponajviše boli i kao otac svoju djecu voli. Daje snagu 
koja rane liječi, jer bez Njega čovjek zalud sije sjeme svojih nada. Tko u Božjoj lju- 
bavi traži istinu života, u kući će imati svjetlo, blagoslov i mir. 

Ante Jakšić, potaknut i nadahnut mislima o trajnoj Božjoj prisutnosti u našem 
životu, stvorio je ove pjesme kao molitvu, ali to nije samo molitva pjesnika, nego on 
je molio u ime svih nas. 

Druga velika tema u zbirci pjesama ,Molitva pod zvijezdama“ je misterij križa 
na Golgoti. Poput mnogih pjesnika svih vremana i svih naroda i naš pjesnik Ante 
Jakšić stoji zadivljen pred tom najvećom misterijom u povijesti ljudskog roda. Napi- 
sao je nekoliko pjesama o toj vječnoj pjesničkoj temi, ali spomenut ću samo sonet 
»U sjeni križa“ (,,Molitve pod zvijezdama“, 41. str.) i četiri soneta pod zajedničkim 
naslovom ,,U vijeku tjeskobe" (ista zbirka, 33-36. str.) 

Svjetlo raspela svijetli svim stoljećima. Po križu svi smo pozvani kao braća, jer 
stišava nemir i vraća nadu. Krist prima sa opraštanjem sve zalutale i utjehom ih cje- 
liva. 

Sasvim su drugčiji soneti ,,U vijeku tjeskobe“, gdje pjesnik opisuje slikovitu 
sličnost između Krista, koji visi na križu, i čovjeka kojeg život razapinje na križ. 
Ljudska krv se cijedi po zemlji i blatu, a naš se krik sjedinjuje s krikom Umirućeg na 
Golgoti ,Oče, oče, zašto si me ostavio?“ U ovom vijeku tjeskobe ima dana kada 
smo bliski žrtvi Krista i jedini put do spasa je raspeće. 

Pjesnik je pred misterijom patnje na križu došao do velike spoznaje, koju nama 
prenosi kao poruku da je na Kristovom križu posvećena sva ljudska patnja i dobila 
je svoj veliki smisao. | 

Treća velika tema u zbirci ,,Molitve pod zvijezdama“ je pjesnikov stav prema ži- 
votu. On zna da nosi u sebi dar pjesništva i to želi prenijeti drugima. Želi da njegove 
riječi budu kao putokaz braći ljudima. 

Ante Jakšić je svijestan svog pjesničkog poziva i zato moli: 

Gospodine, 

kada si već dopustio da budem pjesnik 
i da čeznem za ljepotama 

koji mnogi ugledati neće 


ne daj 
da mi se oči zatvore pred svagdanjim stvarima... 
(,.Kada si već dopustio, Gospodine", 5. str.) 


Ovdje je izražena ista misao koju smo isticali i u drugim Jakšićevim pjesmama. 
Pjesnik želi služiti poeziji i zato ne smije dozvoliti da ga zarobe prolazne stvari. 


Ovo su samo tri teme, koje smo obradili iz zbirke duhovne lirike »Molitve pod 
zvijezdama“ a ograničeno vrijeme nam ne dozvoljava da se osvmemo i na druge 


pjesme, jer još ima mnogo pjesama koje nam mogu poslužiti kao podsticaj za raz- 
mišljanje. 
Zbirku pjesnika Ante Jakšića , Molitve pod zvijezdama“ ne treba samo jedan- 

put pročitati, nego tim pjesmama treba se vraćati više puta i što češće, jer uvijek će- 
mo u njima naći nove misli za duhovnu hranu. 

Ova knjiga je najbolja zbirka duhovnih pjesama, koja je kod nas objavljena pos- 
ljednjih nekoliko decenija. Osim misaone strane pjesama, treba posebno istaći da je 
pjesnik Ante Jakšić u njima uspio izraziti sve na iskren, ljudski način s izvanredno 
mnogo topline i iskrene doživljenosti. 

Pjesnik se ne obraća Stvoritelju svečanim riječima, zvučnim stihovima u uzvi- 
šenom tonu kao Svevišnjem gospodaru, nego to su jednostavne riječi našeg ljudskog 
govora, jednostavne riječi molitve, kojima se on obraća Bogu kao svom zaštitniku, 
kod kojega zna da će naći zaštitu i utjehu. 

Iskrena ljudska jednostavnost i toplina su najpozitivnije osobine ove zbirke pje- 
sama. 

Svaka pjesma je kristalno jasna u svom misaonom toku i nikada ne moramo 
postaviti pitanje: , Šta je to pjesnik želio izraziti i reći?“ 

Svojom snagom pjesme sugestivno djeluju na čitaoca da rado prihvati njihove 
poruke. 

Ova zbirka pjesama može poslužiti kao duhovno štivo i zato je velika šteta što 
nije tako shvaćena i prihvaćena, nego dočekana je šutnjom. Meni nije poznato da je 
netko u nekom katoličkom listu ili časopisu pisao o ovoj knjizi duhovnih pjesama 
Ante Jakšića. Nitko nije knjigu prikazao javnosti i ukazao na njene vrijednosti. 

To je još jedan žalostan dokaz da ne znamo cijeniti vrijednosti koje imamo i ko- 
je su nam dostupne. 

Zato želim da ovaj prikaz bude podsticaj da uzmemo knjige Ante Jakšića i što 
češće i što više čitamo, jer u njima ćemo naći mnogo lijepih misli o vječnim pitanji- 
ma ljudskog života. 


ALEKSA KOKIĆ 


Aleksa Kokić se rodio 14. listopada 1913. god. u Subotici. Poslije završene os- 
novne škole u rodnom gradu upisao se u građansku školu. Nakon završenog četvrtog 
razreda te škole polagao je diferencijalni ispit i nastavio je peti razred gimnazije. Šes- 
ti razred gimnazije kao pitomac biskupa Lajče Budanovića polazio je u Nadbiskup- 
skoj klasičnoj gimnaziji koju su vodili oci isusovci u Travniku. U toj gimnaziji je po- 
ložio i veliku maturu. | 

Bogosloviju je studirao u Zagrebu, a za svećenika zaredio ga je biskup L. Buda- 
nović u Subotici 1937. god. U nedjelju, 11. srpnja 1937. god. mladomisnik Aleksa 
Kokić je stupio na oltar u crkvi Sv. Terezije. 

Bio je godinu dana kapelan u crkvi sv. Roka u Subotici kao pomoćnik župnika 
Blaška Rajića. Nakon toga s grupom mladih svećenika otišao je na studije na Filozof- 
ski fakultet u Zagrebu da se pripremi za profesora na katoličkoj gimnaziji koju je 
biskup L. Budanović namjeravao otvoriti u sjemeništu ,,Paulinum " u Subotici. 

Još mu je nedostajala godina dana pa bi diplomirao slavistiku, ali morao je poći 
na odsluženje vojnog roka. Otišao je na Cetinje, gdje je poslije neuspjele operaci 
slijepog crijeva preminuo 17. kolovoza 1940. godine. O 

Uz najveće počasti sahranjen je u Subotici u Bajskom groblju 23. kolovoza 
1940. god. Njegov rodni grad je priredio veličanstven ispraćaj svome pjesniku. 


Aleksa je vrlo rano počeo pisati svoje pjesme. u pjesmu je objavio u šestom 
razredu gimnazije u đačkom listu ,,Travničko smilje pod naslovom »Đače, uči", 

Kao gimnazijalac i bogoslov napisao je mnogo pjesama koje je objavio u kalen- 
darima, novinama i časopisima u Subotici i u drugim našim gradovima. Na taj način 
je postao poznat i vrlo popularan kao pjesnik bačke ravnice, zlatnih klasova i pleme- 
nitih ideala. 

Krajem 1936. god. Aleksa Kokić je objavio svoju pr- 

vu zbirku pjesama ,,Klasovi pjevaju“. rd de 

Zbirka je dobila pozitivne kritike i pohvale u mnogim časopisima, jer je ta zbir- 
ka značila novost i veliku prekretnicu u hrvatskoj književnosti u Bačkoj. Aleksa je 
kao pjesnik bio prihvaćen od najširih slojeva čitalačke publike zbog bliskosti tema 
koje je opisivao i zbog jednostavnosti kojom je to sve činio. 

Obraćao se ljudima nizine koji tu žive i marljivo rade, a duša im je široka kao 
nepregledna bačka ravnica. Pjesnik je osluškivao zvuke tamburice, jer je u njenim ži- 
cama čuo jecanje i usklike. Njegove pjesme su hvalospjev poljima kad ih pokriva 


more zlatnih klasova. U tim pjesmama odjekuje himna vrijednim žeteocima na žit- 
nim poljima. Aleksa je pjesnik svoga zavičaja koji voli, ali i žali one koji pate. Teško 
mu je kad vidi da mnogi ljudi u bogatoj zemlji žive siromašno. 

Ali, sve te teme su izvan okvira teme koju obrađujemo u ovom članku i zato se 
moramo malo zadržati samo na analizi Aleksine duhovne lirike, jer takvih pjesama 
ima mnogo i različitih. 

Mladi Aleksa niz godina sa čežnjom se pripremao za svoje svećeničko zvanje. 
Nitko prije ni poslije njega nije s toliko topline opisao doživljaje i raspoloženje ma- 
log sjemeništarca u času kad odlučuje da će poći putem na koji ga velik poziv zove. 
Toga časa mlado srce je radosno i mladi pjesnik kaže: 


Uzdrhtalo srce mi mlado, zasjale živo su oči, 
dušom se razlila mojom beskrajna sreća i radost 
spoznao kada sam jedne zvjezdane jesenske noći 
da zoveš, Isuse, mene i tražiš svu moju mladost. 


NI riječi mogao nisam prozborit od velika ganuća, 
u duhu gledao sam Tvoje oči plavetne, svete, 

koje su toplo me zvale i ja sam sve do svanuća 

od sreće nenadne plakao kao dijete... 


Od te zvjezdane noći nisam Te tražio više, 

u srcu jer sam Te svojem zauvijek, Isuse, skrio, 

a dani života moga tekli su mirnije, tiše, 

Tvojim hodajuć putem ja sam sve sretniji bio. 
(Radost mladog srca“, zbirka ,,Klasovi pjevaju“, 43. str.) 


144 


Pjesnik dugim, mirnim stihovima želi naglasiti svoj duševni mir. To je za malog 
sjemeništarca sudbonosan dan i zato moli da uvijek bude kao svijeća koja sagorijeva 
i da uvijek predano služi u svom pozivu. O tome času pjesnik kaže: 

Slijedećeg ja sam jutra, kada se Hostija dizala, 
obećao vječnu čistoću i vjernost Tvojim očima 
i dok se licem mojim sjajna suza klizala, 

srce mi šaptalo s Tobom da sreća moja počima. 


U grudima kad sam Te mladim toga jutra nosio, 
ništa Te drugo, Isuse, ja nisam tada molio, 
nego sam srcem blaženim vruće i mnogo prosio 
da uvijek živim tako da bi me što više volio. 
(..Dok se Hostija dizala", zbirka ,,Klasovi pjevaju“, 44. str.) 


Da se mladić odluči na uzvišeni poziv svećenika, potrebne su mnoge i teške žrt- 
ve. Uz bol srca treba sve ostaviti, a to nije lako. Pjesnik kaže da mu je toga časa bilo 
teško: 

Vidio sam suzu u oku svog oca, 
Ććuo sam braću 

natrag su me zvali, 

ćuo sam majku kako plačuć moli, 
ćuo sam kako brat me zvao mali... 
Plač i jecaj njihov kidali mi srce 

i tog sam dana osjetio kako me 
srce boli. 


U Dušu moju uvukla se tuga 
i tog sam dana 
osjetio kako je teško 
napustiti iz mladosti druga 
i ognjište toplo 
ostaviti svoje. 
(,.Kad sam za Tobom pošao“, zbirka ,,Klasovi pjevaju“, 45. str.) 


Pjesnik brzim ritmom stiha želi naglasiti veliko uzbuđenje koje je zavladalo sr- 
cem malog sjemeništarca. 

Dok se pripremao za svoju Mladu Misu, iz prikrajka je promatrao ostale mlado- 
misnike i vidio je njihova sretna lica, a oči kao da su im nebeskim svjetlom sjale. 
Kao sjena prišao je njihovoj blizini da bude svjedok njihove sreće. 

Mladi pjesnik poručuje mladomisnicima: 

Isus vas danas svojim probodenim rukama 
privukao sebi, 


duboko se zagledao u vaše oči, CO 
na svoje je srce vaše pritisnuo glave Na 

i u sjaju se svijeća vidjelo O 
kako suze toči. QO 

Sa svoje je glave skinuo 
veliku trnovu krunu, 
ovjenčao njime mlada vam čela 
i dugo vas je gledao i dugo je slušao 
kako uzbuđeno kucaju 
vaša srca vrela. 
(,.Mladomisnicima“ I, zbirka ,,Klasovi pjevaju“ 75.) 


Tako je Aleksa govorio mladomisnicima, ali u duši se pripremao za svoju Mladu 
Misu. Čini mu se da čuje kako klasovi pjevaju na obasjanim poljima... Njegova je ra- 
dost sve veća, jer će ti zreli klasovi dati bijelu hostiju za Mladu Misu. S radošću žudi 
za onim presretnim danom kad će smiren stupiti na oltar. U tom očekivanju mladi 
pjesnik kaže: 

Ljudima poći ću našim koji po poljima rade 
i dokle oni radom dobrotu Tvoju hvale, 

ja Cu u srca bijedna ulijevat ljubavi nade, 
povesti Tebi ću bolne, prezrene, jadne i male. 


Čuvati stado ću svoje i redom ljubit sve ću 
kao što si, Isuse, i Ti kad si na zemlji bio. 
Daj i tu milost da za Te radim svoj život cio, 
a prema prezrenom osjećam ljubav sve veću. 
(,.Za Tobom čeznem", zbirka ,,Klasovi pjevaju“, 52. str.) 


Obraća se Bogu u izrazu zahvalnosti, jer osjeća da ga vodi dobri Otac prema svi- 
jetlim visinama i trajnim ljepotama. Čeka dan da pođe ljudima noseći mir i ljubav pa 
zato kaže: 

I ništa više neće trebat meni, 
jer sreća moja bit će Tebe imat, 
i radost moja bit će Tebe slušat, 
(,,Zavolio sam krasotu“, zbirka ,,Klasovi pjevaju“ 47. str.) 


U svim tim opisima naglašena je blagost i tiho uzbuđenje. Ljepota pjesničkog 
izražavanja je izražena u melodiji stiha. 

Drugi motiv u duhovnim pjesmama Alekse Kokića je adoracija pred Presvetim u 
tišini kapele pri sjaju vječnog svjetla. | 

Da se dušom pripremi za sretne dane koje čeka, često je u adoraciji dugo molio 


da ima snage ostvariti svoje plemenite ideale. Ganut je vječnom Dobrotom koja ga 
je izabrala. 


Dok plamičak vječnog 
zahvaljuje: 
Predobri, 
hvala Ti što si 
Svu moju mladost uresio Cvijećem 
koje je stalno samo Tebi cvalo 


svjetla u kapeli nemirno titra, pjesnik otvara svoje srce i 

i duša je moja bila slična rosi 
na koju je palo 
pozlaćeno svjetlo jutarnjeg sunca. 
(,,U sjaju vječnog svjetla“, zbirka ,,Klasovi pjevaju“ 49. str.) 


Klečeći u tišini kapele razmišlja o patnjama na Golgoti. Moli da dobije snage 
kako bi ustrajao i da može za druge raditi i svuda mir i ljubav nositi. Još moli: 
Pa ako i ja klonem jednog dana, 
O ja te vruće zaklinjem i molim 
da mi ne bi i tu kaznu dao 
da ustat više 
sa zemlje ne mogu... 


Samo tog me čuvaj da Tvoju dobrotu 
i ljubav svetu ni u jednom času 
nesretan ne prezrem, 
da hladnim vjetrovima šiban 
ne zaboravim jadan 
da je srce Tvoje 
milostivo, toplo. 
(..Da te svuda nosim “, zbirka ,,Klasovi pjevaju“, 51. str.) 


U svim ovim pjesmama posebno je lijepo opisana tišina kapele pri sjaju vječnog 
svjetla dok mladi pjesnik moli. Pjesnički opis je pun slika koje se među sobom do- 
punjuju u jednu cjelinu. Stihovi nas osvajaju svojom jednostavnošću i toplinom. 

Pored mnogih drugih, i Aleksu možemo nazvati marijanskim pjesnikom. Teško 
je nabrojiti sve njegove pjesme o Mariji i izabrati najljepšu. 

Pjesnik doživljava Marijinu ljepotu u raskošnom svibanjskom danu kada se sve 
cvijeće veseli Njezinom dolasku. Toga svibanjskog dana bila je ganuta pjesnikova mla- 
da duša moleći Mariju. 

Pjesnik s divljenjem i ljubavlju opisuje seljake, koji su okupljeni pred slikom 
Marije pa mole za zagovor: 

Zato smo Ti došli sa poniznom molbom 
blagoslovi polje zasijano naše, 
vinograde, voćke, obitelji brojne, 
dječicu i starca, a našemu blagu 
obilne daj paše. 
(, Seljaci pred slikom Majke Božje“, ista zbirka, 69. str.) 


Pjesnik moli da umuknu sva zvona i da utihnu glasni zborovi ptica pa da on 
drhtavim glasom prozbori molitvu Mariji, Majci lijepe ljubavi, koja nas je prigrlila 
ovako slabe i bolesne. Ona bdije nad našim poljima i ni jedan dan nećemo živjeti bez 
nje. Marija je majka svima i onima koji su sretni i onima koji se muče radeći teške 

poslove. O 


Sve motive u Aleksinim marijanskim pjesmama ne možemo nabrojiti, ali mGrj 


mo istaći da su mu stihovi svečani i puni lijepih slika i opisa pa tako pjesnik želi iz- 
raziti svoja iskrena osjećanja i ljubav. 

Još treba istaći Aleksine božićne pjesme. 

On kaže da božićna noć nigdje nije tako lijepa kao na bačkoj ravnici kad je pok- 
rivena snijegom. U toj tišini osjeća se blizina novorođenog djeteta Isusa. Te noći kao 
neka skrivena sila sve obasjava i sve je tajanstveno, tiho i meko. 

Kad govorimo o Aleksinim božićnim pjesmama, treba istaći dvije pjesme. Prva 
je pjesma ,Očekivanje Isusa na selu". Božićne noći seljaci otvorena srca čekaju da 
Isus posjeti njihove jednostavne kuće da Mu kažu što ih boli i da ga svaki od njih vo- 
li. Zato mu se obraćaju: 

Dođi nam, Isuse, ove radosne božićne noći 
među nas priproste ljude koji živimo sami 
daleko od svake graje. I kod nas Ti ćeš moći 
ostati sve do zore, dok su kuće u tami. 


Božićne ove noći svaki hoće da kaže 

radost i hvalu na svemu učinio nama što si, 

kako nas riječi Tvoje krijepe, dižu i snaže 

i kako ljubav Tvoja grije nas, hrabri i nosi. 
(.Očekivanje Isusa na selu“, ista zbirka, 10. str.) 


U drugoj božićnoj pjesmi ,,Moji se dive Božanskom čedu"“ pjesnik daje idiličnu 
sliku božićne večeri. Salaši i njive snivaju pokriveni snijegom, a u sobi je skupljena 
cijela obitelj. U sobi je slama poput betlehemske štalice. 

Prozori sijaju svjetlo na niske ograde bijele, 
u sobi prekrita zlatom 

kićena sjaji se grana; 

oko nje skupljene redom male se dive sele 
ovcama sitnim što ih 

od tijesta pravila nana. 


Na slami u kutu sobe braco je sjeo mali, 
darove razgleda svoje 
što mu ih otac dao, 
stariji brat je svijeće na grani stao da pali 
pa digao orah je zlatni 
što je na zemlju pao. 
(,.Moji se dive Božanskom čedu", ista zbirka, 13. str.) 


U svoje božićne pjesme Aleksa je unio mnogo nježnosti i blagosti što se očituje 
u mirnom ritmu stiha, a sve je izraženo s mnogo ljudske bliskosti. 

Ne možemo završiti svoj prikaz duhovnih pjesama Alekse Kokića a da ne spo- 
menemo njegove dvije pjesme koje opisuju raspelo na oranicama. 

Pod beskrajnim svodom plavog neba, okruženo širokim io 
koje se presijava u sjaju sunca, pored seoskog puta stoji raspelo. 

Sa starog drvenog križa Isus je raskriljenih ruku 
zagledao pogledom tužnim. O, kako sjetno mu čelo! 


Zašto su, Isuse dobri, ljepe oči Ti sjetne? 


Zašto je žalost duboka ovjenčala Tvoju glavu? 
Ve mariš krasote njiva, zvonke glasove ptica. 


Ti šutiš... Tišina... Suza... 
Tek klasje zašušti tiho kad vjetrić od šume dune. 
Gle seljak prolazi. Ljut je. Konje umorne bije, 
pred križem ne skida šedir... psuje I kune... 
(,.Raspelo nad oranicama “', zbirka , Srebrno klasje“, 123. žuD 


U ovoj pjesmi Aleksa je naslikao jednu od svojih najuspjelijih slika. Ona je gra- 
đena na snažnom kontrastu: Usred prekrasne prirode i širokih polja vidimo tužno li- 
ce Isusa u dubokoj žalosti. Potaknut tužnom stvarnošću, pjesnik je stvorio ovu pot- 
resnu sliku, punu snažnih suprotnosti. 

Aleksa je pjesnik vedrine i veselog zanosa, ali ponekad u njegovim pjesmama iz- 
nenada izbije vulkan tuge i očaja pod utjecajem stvarnosti koja ga okružuje. Ta ža- 
lost se očituje u stihovima koji su vrlo sporog ritma i iz njih izbija tuga. 

Takvih primjera imamo u Aleksinim duhovnim pjesmama kao i u pjesmi zaviča- 
ja. Za to najljepši primjer nalazimo u njegovoj pjesmi ,.Dani prije žetve“ (,,Srebrno 
klasje“, 143. str.) 

Nasuprot tako žalosne slike, koja nas je potakla svojom snagom uvjerljivosti, 
Aleksa slika drugu sliku koja je puna smirenosti i blagosti. To je pjesma ,,Bijelo ras- 
pelo“. 

Pod dalekim plavetnilom neba, iznad širokog polja zlatnog klasja diže se bijeli 
križ na kojem je Isus raširio bijele ruke. Ta bjelina privlači i osvaja poglede sviju i is- 


punja im duše radošću i novom ljubavlju. 
Bjelina je puna simbolike u liturgiji i u životu. Bjelina znači čistoću, nevinost i 
plemenitost. Bjelina je privlačna ljudskom oku i pobuđuje divljenje. 
Zato pjesnik kaže da je križ bijel i Isus na njemu je bijel. Pjesnik zanosno kliče: 
Kako je lijepo biti ispod križa 
S kojeg je Isus raskrilio 
svoje bijele 
probodene ruke. 
( Bijelo raspelo", zbirka . Srebrno klasje“, 35. str.) 


U ovoj pjesmi izbija pjesnikova smirenost i predanost, bez prizvuka tuge i žalos- 
ti. To se vidi u čitavoj kompoziciji pjesme. 

To su samo neki motivi u Aleksinim duhovnim pjesmama. Zbog mo 


> vremena morali smo izostaviti neke vrlo sugestivne pjesme po svojoj temi i formi. 

Aleksa Kokić je mlad umro na veliku žalost čitave hrvatske kulturne javnosti. 
Njegova smrt je popraćena tugom i mnogo iskrenih nekrologa je objavljeno o rano 
preminulom pjesniku. Na sahrani Subotica se od njega dostojno oprostila. 

Povodom četrdesete obljetnice njegove smrti, u Subotici je priređena svečana 
komemoracija, nazvana ,,Kokićevi dani" (15-17. VI 1980.) sa nekoliko priredaba 
na kojima je prikazan život i rad ovog našeg velikog pjesnika. 

On je samo oko deset godina bio aktivan u našem književnom i kulturnom živo- 
tu, a za to kratko vrijeme zasuo je uredništva mnogih naših kalendara, novina i časo- 
pisa svojom suradnjom. To svjedoči njegova obilna bibliografija. 

Zato je velika šteta što je tako velika ljudska aktivnost prekinuta u naponu snage. 

Aleksu Kokića možemo uvrstiti među hrvatske pjesnike duhovne lirike kao što 
su Nikola Šop, August Đarmati, Ivo Lendić, Jeronim Komer, Ante Jakšić, Vinko 
Kos, Rajmund Kupareo i drugi iz njegove generacije. 

Zajedno s njima zastupljen je u antologiji, koju je priredio Đuro Kokša, ,,Hrvat- 
ska duhovna lirika" (Rim, 1968. 310-313. str.) 

Također treba spomenuti ciklostilom umnoženu zbirku Aleksinih božićnih pje- 
sama ,,Zvona tihe radosti“. (Objavila Hrvatska katolička akcija, Zagreb, 1938.). 

S Markom Čovićem A. Kokić je napisao knjižicu ,,Bunjevci i Šokci“ (Objavilo 
Društvo sv. Jeronim, Zagreb, 1939.). 

Povodom 50. godišnjice rođenja i 25. god. Mlade Mise, Aleksini školski drugovi 
objavili su njegove pjesme u zbirci , Srebrno klasje“ (Subotica, 1962.). Zbirku je 
uredio biskup Matija Zvekanović, a opširan pogovor je napisao Tvrtko Blagajac 
(Ivan Kujundžić). U knjizi je priložena sveukupna bibliografija Alekse Kokića, a sa- 
kupili su zajedno Matija Zvekanović i Ivan Kujundžić 

Ova zbirka pjesama sa svojim prilozima daje vjernu sliku o bogatoj pjesničkoj i 
kulturnoj djelatnosti Alekse Kokića. 


JAKOV KOPILOVIĆ 


Jakov Kopilović se rodio 9. srpnja 1918. god. u Subotici. Osnovnu školu i niže 
razrede gimnazije s malom maturom završio je u svom rodnom gradu. Zbog materi- 
jelnih uzroka nije mogao nastaviti školovanje, nego se zaposlio kao tramvajski kon- 
dukter. Ali, nije ga napustila želja da uči i zato je uz rad pripremao i privatno pola- 
gao više razrede gimnazije. 

Rat i okupacija su promijenili tok njegovog života. Ratne godine je proveo u 
Zagrebu, radeći različite poslove da preživi teške dane oskudice, ali i u takvim prili- 
kama želja za učenjem je najjača. Upisao se na Filozofski fakultet. 

Poslije oslobođenja vratio se u Suboticu i predavao je u gimnaziji srpskohrvatski 
jezik i književnost. Poslije nekoliko godina prekinuo je posao i otišao je u Zagreb da 
završi započete studije. Diplomirao je na Filozofskom fakultetu u jesen 1954. god. 
Vratio se u Suboticu i predavao je u subotičkim srednjim školama ili je u školi vršio 
druge dužnosti. Krajem 1968. god. je izabran za upravnika subotičke Gradske biblio- 
teke, ali zbog bolesti 1971. god. je otišao u invalidsku mirovinu i sada živi u Subo- 
tici. 

Vrlo stara latinska izreka kaže: Poeta nascitur (Pjesnik se rađa). Tu istinu pot- 
vrđuje pjesnička sveukupnost Jakova Kopilovića. On je od najranije mladosti stalno 
bio zaokupljen svojim svijetom poezije. Tokom svih godina ta povezanost s poezi- 
jom bila je stalni pratilac svih njegovih aktivnosti. Pa i ovih godina kad je bolest sve 
više uzimala maha, pjesnik je u poeziji nalazio snage i smisao življenja. Ništa pa i naj- 
veći tjelesni bolovi nisu mogli pobijediti pjesnika i želju za pjesničkim stvaranjem. 

U mladosti Jakova Kopilovića bilo je sudbonosno da je bio prihvaćen i podržan 
od starijih kulturnih radnika u Subotici, kao što su bili Blaško Rajić, Ivan Malagur- 
ski, Matija Evetović, Ive Prćić i drugi mlađi, koji su uočili njegove pjesničke sklonos- 
ti i pjesnički talenat. 

Tako je Jakov Kopilović 1938. god. objavio svoju prvu pjesmu ,San“ u subo- 
tičkom časopisu ,,Klasje naših ravni“ (1938, 5.br. 8. str.). Odmah zatim objavio je 
u kalendaru , Subotička Danica“ za 1939. god. pjesmu ,,Kod ovoga križa“ (112. str.) 

U tim godinama Jakov Kopilović je stupio na putove književnosti i u svojoj ust- 
rajnosti nije ih napustio ni danas. 

U periodu od 1944. do 1983. godine objavio je 17 većih ili manjih knjiga pjesa- 
ma, jednim dijelom u vlastitoj nakladi, a dijelom kod izdavača. 

Zbirke pjesama: Daleko od zavičaja (Zagreb, 1944); Tisuću i jedna noć (Subo- 
tica, 1946.); Soneti (Subotica, 1953.); U dolu jablan (Subotica, 1964.); Radosti, 
pjesme za djecu (Subotica, 1966.); Medaljoni (Subotica, 1967.); Sjeverna jesen (Su- 
botica, 1967.); Mozaik ( četvorica)(Subotica, 1967.); Njiva patnje (Subotica, 1968.); 
Žedan đeram (Subotica, 1968.); Istom ulicom (pod pseudonimom Janko Labuka 
zajedno s Laslom Ludaš) (Subotica, 1968.); Plava vaza dana (Subotica, 1969.); Grli- 
ca na grani (Subotica, 1970.); Skretnice (Subotica, 1971.); Đerdan, bibliofilsko iz- 
danje ; (oprema i tisak u ateljeu akademskog slikara Ivana Balaževića u Novom Vino- 
dolskom , 1979.); Medališk (preveo na mađarski jezik Matija Molcer, Subotica, 1971.); 
Cesta pod suncem ( Vinkovci, 1983.). 

Poslije oslobođenja J. Kopilović je objavljivao svoje pjesme u subotičkom časo- 
pisu ,,Rukovet“ i u drugim našim časopisima. 

Iz svega toga je vidljivo da Jakova Kopilovića možemo ubrojiti među najplodni- 
je hrvatske pjesnike u Bačkoj. Osim objavljenih pjesama ima još više neobjavljenih 
za koje nema nade da će doći u ruke onih kojima su namijenjene. 

Da je bilo više razumijevanja i podrške kod izdavača, rezultati bi bili uspješniji, 
ali mjesto toga pjesnika je susretao provincijski mentalitet, šutnja, odbijanje i ne- 
priznavanie. Samo nesavladiva ljubav prema poeziji održala je pjesnika da ne klone i 
sve baci. Ali, pjesnika ništa nije moglo pobijediti. 

Pjesme Jakova Kopilovića su trajni spomenik rodnom gradu, uskim subotičkim 
ulicama, nepreglednim poljima i salašima. Te pjesme su trajni spomenik svim blis- 
kim ljudima i mami koje više nema. Te pjesme su tužbalice nad grobom rano premi- 
nulog sina. Te pjesme su hvalospjev bačkom pejsažu i ljudima koji tu žive obrađuju - 
ći duge brazde. 

U svim tim pjesmama je najjača želja da se ustraje nasuprot svemu što nas želi o 
oboriti i poniziti. 

Opravdano se kaže da svaki*pjesnik čitav život ispisuje jednu pjesmu, a to O) 
pjesma o doživljavanju života. To se vidi i osjeća u svim pjesmama Jakova Kopioje 


Bi 
A 


ća, ali ipak najiskrenije su pjesme koje imaju autobiografsku pozadinu. jeba 
Među mnogima te vrste navedimo samo neke naslove pjesama ,,Život i moja sje- 
na“, Tisuću i jedna noć“, , Slika bolesnika", »Trkač olovnih nogu" i druge. | 
Ali, posebno je zanimljiv ciklus pjesama ,Mladost na tramvajskim kolima“ 
(I > V.) (zbirka ,,Soneti“ 9-12. str.) 
U tom ciklusu pjesama u potresnim slikama opisana su dva motiva: razočaranje 
mladog čovjeka pod prvim udarcima života i slika tramvajskih kola, koja su puna 


ljudske bijede. | | aag 
Iz sanjarenja mladosti bilo je preoštro buđenje u krutu stvarnost i mladić zdvoj- 


no pita: 


O zarado moja, o moj crni kruše, 
iskupljeni znojem, umorom i stidom, 
zar se tako naši krasni snovi ruše, 
lažima satkani pod sramotnim zidom?! 


Mladić osjeća u duši slomljenost, jer su nestale nevine radosti. Rasplinulo se 
društvo iz djetinjstva i svaki je pošao tražiti svoju koricu kruha. Redaju se stihovi is- 
povijesti: 

Duša mi je bašta pogažena, pusta 


1z srca su moga istrgnuli radost 
Električna struja upila mi mladost. 
Ja sam jedan šaraf električnog stroja. 


To su stihovi duboke ljudske doživljenosti i boli, puni izražajne snage i slikovi- 
tosti. To je tužna lamentacija nad srušenim idealima mladosti. To je jauk duše pred 
ruševinama svih nada. 

Ciklus pjesama ,,Mladost u tramvajskim kolima“ spada među najljepše pjesme 
Jakova Kopilovića zbog lirske nabijenosti i stilske slikovitosti. 

Pjesnik Jakov Kopilović u pojedinim prirodnim pojavama, pokraj kojih svi pro- 
laze ravnodušno, vidi slikovitost vječnih pitanja ljudskog postojanja i sliku ljudske 
patnje na zemlji, a sve je okruženo tajnama svemira. 

Takvih primjera ima više među njegovim pjesmama, na pr. 

U prahu leži 

na cesti, ranjen; 

ko uzdah teški 

ostavljen kamen, 

Siv od rođenja 

u srcu leden; 

ranjen od želja 

sniva svoj bedem. o 
(,.Kamen'“, zbirka, ,,Cesta pod suncem", 56. str.) 

Kamen na putu je simbol čovjeka koji je odbačen i kojeg svatko može gaziti. 
Nesretan je od rođenja. To je u simbol pretočen životno iskustvo pjesnika. 
Pjesnik osjeća bol lišća kada pada u jesen: 
Svaka grana mi bliska 
dio moga bića. 


Rane grane, rane moje. 


(Bol lišća) 


To nije opis jeseni, nego ovo ogoljelo drvo u jesen je simbol čovjeka koji pati, 
jer osjeća prolaznost svega. 
Posljednja zbirka pjesama Jakova Kopilovića ima naslov ,,Cesta pod suncem“. 
To je slikovit naslov. Pjesnikova cesta je pod suncem, ali ona nije uvijek obasjana. 
Nekad je maglovita i mračna, ali on zna da je ona pod suncem i da je njegova. Pot- 
rebna je ustrajnost na svojem životnom putu i pozivu unatoč svemu što stoji kao 
prepreka, jer svaki čovjek je kovač svoje sreće. Zato pjesnik kaže: 
Svako sobom nosi i nesreću svoju, 
a sreća ga samo sporim kasom prati; 
polomljena koplja u krvavom boju 
samo ćemo zalud u trn zavitlati. 
U tom vječnom krugu naš život se vrti 
kao i planeta na kojoj se živi. 
Netko je kometa, satelit do smrti, 
i ništa mu ne smeta da se sebi divi. 
(,] kao kometa", zbirka ,,Cesta pod suncem “, 19. str.) 


U životu treba naći jedan čvrst oslonac. Pjesnik Jakov Kopilović ga je našao u 
poeziji koja mu postaje smisao i snaga života. 

Kad smo došli do zaključka da poezija ima toliko sudbonosnu ulogu u životu 
Jakova Kopilovića, postavlja se pitanje koje je u vezi s ovim predavanjem. Da li me- 
đu pjesmama Jakova Kopilovića ima pjesama koje možemo uvrstiti u duhovnu liri- 
ku? U doslovnom smislu — njegove pjesme nisu duhovna lirika, ali ako uzmemo u 
obzir raspoloženja koja su prisutna u mnogim njegovim stihovima, onda možemo re- 
ći da ima mnogo duboko produhovljenih pjesama. Veliko poštovanje prema djeci, 
ljubav prema ljudima, prihvaćanje neznatne uloge u životu, otvorenost prema svijetu 
i prirodi, odsustvo osude i spremnost na praštanje , želja za mirom i moralna jasnoća 
u pogledima — sve su to oznake duhovne lirike. 

Zbog toga je poezija Jakova Kopilovića obuhvaćena ovim predavanjem, jer se 
mnoge njegove pjesme uklapaju u zadanu temu. 

Pjesnik nam poručuje: 

Šaljem vam stihove svoje 
i snove svoje 


AKO se suza vama otme O 


niz svilu QO 


lica bijela 

kao jela 

ponosna u gori, 

neka vam srce izgovori 

s pogledom u me: 

Pjesnik je 

[ ovaj Jakov! 
(,.Posveta'') 


STIPAN BESLIN 


Stipan Bešlin se rodio 4, siječnja 1920. god. u Bačkom Monoštoru. Poslije zavr- 
šene osnovne škole u svom rodnom selu, počeo je 1930. god. pohađati državnu gim- 
naziju u Somboru kao pitomac karmelićanskog Malog sjemeništa. Na početku petog 
razreda gimnazije, 10. studenog 1934. god. rješenjem Ministarstva prosvete Stipe 
Bešlin je isključen iz svih srednjih škola u Kraljevini Jugoslaviji s pravom polaganja 
privatnog ispita izvan Sombora. Optužen je da je uvrijedio pokojnog jugoslavenskog 
kralja Aleksandra Karađorđevića, koji je ubijen 9. listopada 1934. god. u Marselle-u, 
u Francuskoj. 

To je bilo burno vrijeme i vladala je velika politička napetost, ali teško je danas 
iz povijesne perspektive razumjeti tako okrutan postupak vlasti prema četrnaestogo- 
dišnjem dječaku. 

Pokušao je privatno polagati razrede gimnazije. Također je pokušao da bude 
primljen kao pitomac kod isusovaca u Tranviku, ali ni oni ga nisu mogli primiti zbog 
odluke Ministarstva prosvete. 

Peti razred gimnazije je položio u Vukovaru, a dalje nije uspio, jer je tuberkolo- 
za počela zahvatati i razarati mlado tijelo. Boravio je neko vrijeme kod salezijanaca 
u Zagrebu, ali bolest je napredovala i on se bolestan vratio kući. 

Umro je 7. travnja 1941. god. u jeku rata i sahranjen je 8. travnja na monoštor- 
skom groblju. 

Stipe Bešlin je vrlo rano počeo pisati pjesme i prva pjesma mu je objavljena kad 
je imao 13 godina, tj. 1933. god. u đačkom listu ,»Krijes“ (1933. 1. br. 16. str.) 
pod naslovom ,,Molitva Gospi“. 

To je prva Bešlinova objavljena pjesma i zato je donosimo u čljelosdi 

Ja te ljubim, o Marijo 
žarom duše svoje, 
vršit ću uvijek ono 
što drago Ti je. 


Kad u duši mira nemam, 
a gdje ću ga naći? 
Nigdje ako neću 

Pred Tvoj oltar zaći. 

O najljepši cvijete raja, 
Ti me uvijek prati. 
Budi odsad ko i do sad 
Blaga moja mati. 
(zbirka ,,Zaljubljeno proljeće“, 36. str.) 


Stipe Bešlin je surađivao u publikacijama koje su objavljivane u Subotici, kao 
što su Subotičke novine, Subotička Danica, Klasje naših ravni i Kolo mladeži. 

Također je surađivao u više zagrebačkih književnih časopisa. Da spomenemo 
samo najvažnije kao što su ,,Hrvatska revija“, ,,Hrvatska prosvjeta“ i , Savremenik “'. 

Stipu Bešlina možemo ubrojiti među najveće pjesničke talente u hrvatskoj knji- 
ževnosti u Bačkoj, jer je on 1939. god. dakle, u svojoj devetnaestoj godini počeo 
objavljivati pjesme u gore spomenutim centralnim zagrebačkim časopisima. To nije 
tako mlad postigao nijedan naš pjesnik iz Bačke u to vrijeme. 

On je mlad umro i ne znamo kako bi se dalje razvijao, ali iza sebe je ostavio ne- 
koliko pjesničkih bisera. 

Pjesme su mu većinom opisne i lirske. U njima iznosi svoja tužna raspoloženja, 
gonjen nepravdama i nagrizan podmuklom bolešću. 

Pripremio je zbirku pjesama ,,Tamna cesta“ i predao ju je uredniku u Zagrebu, 
ali u ratnim danima zbirka je izgubljena i ne znamo njen sadržaj. To je velika šteta, 
jer u zbirci su bile i neobjavljene pjesme, koje su tako zauvijek izgubljene. 

Stipe Bešlin je sahranjen u ratnim danima, 8. travnja 1941. god. nezapaženo i o 
tome nema ništa zabilježeno u javnosti. Tako je pao u zaborav. Poslije svršetka rata 
dugo o njemu nitko nije pisao i nisu mu objavljivane pjesme. 

Subotički biskup msgr Matija Zvekanović bio je upravitelj župe u Bačkom Mo- 
noštoru od 1942. do 1948. god. On je nastojao pokupiti i sačuvati razne biografske 
dokumente i pjesme pokojnog Stipe. Sve je to stavio na čuvanje u župni arhiv. 

Da se Stipe Bešlin istrgne iz zaborava, velika je zasluga profesora Juraja Lonča- 
revića iz Zagreba. On je u subotičkom književnom časopisu ,,Rukovet" (1967. 10. 
br. 588-601. s.) objavio opširan članak pod naslovom ,,Zaboravljeni šokački pjesnik 
Bačke — Stipan Bešlin“. 

Prof. Juraj Lončarević u svojoj knjizi ,,Bunjevački i šokački portreti" (Zagreb, 
1969. 77-90. str.) ponovo je objavio taj članak pod naslovom ,,Zaljubljeno proljeće 
Stipana Bešlina“. 

O našem mladom pjesniku je pisao i Mihail Zolarek u zagrebačkom književnom 
časopisu , Marulić“ (1969. 2. br. 73-78. str.) pod naslovom , Stipan Bešlin — zabo- 
ravljena pjesnička harfa šokačkog pjesnika“. 

Ovaj članak je objavljen i u kalendaru ,,Subotička Danica“ za 1972. god. (77- 
86. str.). U vrijeme objavljivanja ovog članka u Zagrebu, Mihail Zolarek je bio žup- 
nik u Bačkom Monoštoru. 

Prof. Juraj Lončarević je vlastitoj nakladi objavio izbor pjesama Stipana Bešlina 
sa opšimom bibliografijom , pod naslovom , Zaljubljeno proljeće“ (Zagreb, 1970.) 

Povodom 40. godišnjice smrti Stipe Bešlina bila je komemoracija u Subotici 
okviru priredbe , Dani kruha i riječi“ (15. VIII 1981.) i u Bačkom agro) 


IX 1981.) ne 
ou 
A 


«O 


Tom zgodom, predavanjima i recitacijama evocirana je uspomena na ovog našeg 
pjesnika kojeg smo u cvijetu mladosti tako ranoi davno izgubili, 
Među pjesmama Stipe Bešlina ima ih koje možemo uvrstiti u duhovnu liriku. 
Poput hrvatskog pjesnika Đure Sudete i naš Stipe Bešlin je svoje pjesme otimao 
od bolesti i smrti. Zato u tim pjesmama osjećamo bol mladića kojeg lome nepravde 
ljudi i podmukla bolest. U očaju se pita: 
Što imamo od života, 
kad će doći smrt nam svima: 
bogatašu što se gosti, 
sirotima, silnicima. 
(Što imamo od života“, zbirka ,,Zaljubljeno proljeće“ 28. str.) 


Bolesni pjesnik osjeća prolaznost života i blizak kraj. Zato rezignirano kaže: 
Kaplju sati, vrijeme ide, 
nestat cemo s ljiljanima, 
I od nas će ostat samo 
šaka praha, malo dima. 
(,Što imamo od života“, ista zbirka, 28. str.) 


Kada znamo što je sve doživio i kakvi udarci su ga zadesili u mladom životu, 
možemo razumjeti zašto tako crnim i tužnim slikama prikazuje život. U njegovim 
stihovima osjećamo zdvojnost i beznađe. U pjesmi ,,Kako je teško" on kaže: 

Kako je teško godinama zimi blato gaziti, 
u ljetu prašinu gutati, 

na suncu se pržiti 

vječno se nadati 

i čekati. 


Kako je teško 
vječno porobljen po zemlji čeprkati 
I škrte njezine plodove brati 
i znati 
da će uvijek tako ostati 
i da ćeš po suncu i vjetru 
uvijek zemlju mrviti i mijesiti 
I da će te samo smrt 
od toga svega riješiti. 
(u zbirci ,,Zaljubljeno proljeće“, 24. str.) 


Osim ovih tmurnih intonacija, Stipe Bešlin ima pjesama zanosa i topline. Odu- 
ševljava se Botticellijevom slikom punom raskošnih boja kojima je prikazana Bogo- 
rodica sa svojim Sinom. Grozd grožđa je rujno mirisav, a bobice su sočne. Lik Bogo- 
rodice je poput bijelog ljiljana. Mladi pjesnik je oduševljen ljepotom jedne barokne 
slike u crkvi i zanesen je bujnim raskošom, gdje je sve puno cvijeća i pozlate. 

Mladi pjesnik stoji zadivljen pred likom Asiškog siromaha koji se odrekao bo- 
gatstva radi ,,sestrice siromaštine“. Kao Asiški svetac i on je ushićen pjesmom cvrč- 
ka i obraća se sv. Franji riječima u kojima izražava svoje oduševljenje, divljenje i za- 
nos. 

Stipe Bešlin je lijepim slikama i poređenjima napisao božićnu pjesmu ,,Malo sr- 
ce pred jaslicama“. Betlehemske jaslice su sjale kroz snježne pahuljice na bijele hu- 
move. Nad štalicom su ptice pjevale i probudile nepregledne drumove. Mladi pjesnik 
je u zanosu: 

Dragi Bože, kako je Tvoje srce sitno 
ljubilo volu dobre oči plamene! 


Dragi Bože, kako su Tvoje biser usne 
drhtale tužne ko pred ubodom sulice! 
Dođi opet tajanstveno, čim tama se zgusne 
i pahuljama prospi blagoslov niz ulice. 

(, Malo srce pred jaslicama“, ista zbirka, 12. str.) 


To su samo neki motivi u poeziji mladog pjesnika Stipe Bešlina i potrebno bi 
bilo proučiti i analizirati njegovo cjelokupno pjesništvo, koje nije obilno, i na taj na- 
čin mu dati zasluženo mjesto u hrvatskoj književnosti u Bačkoj. 


ANTE SEKULIĆ 


Ante Sekulić se rodio 16. studenog 1920. godine na Tavankutu kod Subotice. 
Rano je ostao bez majke i djetinjstvo je proveo na Žedniku kod djeda s očeve strane. 

Gimnaziju je učio u Somboru i Subotici. Studirao je na Filozofskom fakultetu 
u Zagrebu, gdje je 1946. god. završio studij južnoslavenske književnosti i hrvatskog 
jezika. Brzo zatim, 1947. god. odbranom svoje disertacije pod naslovom ,,Govor 
bačkih Bunjevaca“ doktorirao je na istom fakultetu. 

Radio je kao srednjoškolski profesor u Sinju, Virovitici, a najduže u Delnicama. 
Zatim je postao profesor Pedagoške akademije u Rijeci. Sada živi u mirovini u Zag- 
rebu. 

Već kao gimnazijalac u Subotici bio je vrlo aktivan u kulturnom i književnom 
životu svoga grada. Uz druge aktivnosti bavio se poezijom i 1938. god. objavio je 
prvu svoju pjesmu ,,Bezgrešnoj“' u ,Subotičkim novinama" (9. XII 1938. br. 49. str. 
6.). Na početku književnog rada lirska poezija bila je njegova najveća želja i u dosta 
kratkom roku objavio je dvije zbirke pjesama. 

Prvu zbirku objavila mu je Subotička Matica neposredno prije rata 1941. god. 
pod simboličnim naslovom ,Sin nizina“. Drugu zbirku mu je objavila ista usta- 
nova, 1946. god. pod naslovom ,,Zvona bjeline". Onda slijedi dugi period kad An- 
te Sekulić nije objavljivao svoje pjesme. 

Kad je 1968. god. slavio mali jubilej, trideset godina književnog rada objavio je 
u Zagrebu u vlastitoj nakladi treću zbirku pjesama pod naslovom ,,Vijenac uspom 
na", gdje se, uz ranije objavljene pjesme, nalazi čitav niz pjesama koje prije ni 
objavljene. QO 
ah 
A 


+ 

Uz svoj profesorski rad u školama, Ante Sekulić od početka bavio se vrlo inten- 
zivnim znanstvenim radom. Napisao je nekoliko knjiga i mnoštvo studija iz područ- 
ja književnosti, jezika, povijesti i etnografije Hrvata u Bačkoj. Također je napisao 
niz studija iz drugih područja. 

Svoje radove je objavljivao u znanstvenim publikacijama Jugoslavenske akade- 
mije znanosti i umjetnosti u Zagrebu i u drugim našim znanstvenim časopisima. 
Brojne svoje članke i studije objavio je u vlastitoj nakladi. Ograničen prostor nam 
ne dopušta navoditi doista bogatu bibliografiju njegovih znanstvenih radova'i studi- 
ja, nego malo opširnije ćemo se zadržati na analizi njegovih pjesama. 


Čitajući pjesme Ante Sekulića, lako ćemo uočiti raznolikost motiva, gdje se po- 
sebno ističu izrazi divljenja i ljubavi prema bačkoj ravnici koja mu je draga kada je 
obasjana ljetnim suncem i kada je obavijena jesenjim maglama. Međutim, životni 
put brzo ga je odveo od dragih salaša i zato se u njegovoj poeziji osjeća prigušena 
bol, koja je još više naglašena ranim gubitkom majke. 

Bijeli salaši u svojoj osamljenosti i izgubljenosti na širokim prostranstvima bač - 
ke nizine izazivaju u njemu blagu melankoliju i seku neobjašnjivu čežnju. 

U poeziji Ante Sekulića stalno se osjeća neka prigušena bol i tužna osamljenost 
koja ga je pratila, jer uvijek se osjećao da je među ljudima siroče, koje uvijek prati 
nerazumijevanje. Sve to stvorilo je njegov pogled na svijet i na ljude, određujući stil i 
teme pisanja. 

U njegovoj poeziji prevladava blagost i nježnost stiha, a to je postigao pazeći na 
izbor riječi i pazeći da sve bude izraženo u prikladnom ritmu i melodiji. 

Poput Alekse Kokića i Ante Sekulić se divi ljepoti zlatnih klasova, ali nije išao 
putem oponašanja poznatih pjesničkih motiva, nego našao je svoju autentičnost u 
stihovima, koji se odlikuju izvornošću u opisima. 

U skladu s temom ovog članka treba analizirati veliku grupu pjesama duhovne 
lirike u poeziji Ante Sekulića. Te pjesme su bogate motivima i izražene su u lijepim 
pjesničkim slikama. 

Kad se pjesniku čini da će oblaci sjete satrti njegovo srce, tada u sumrak stupa 
u tišinu hrama i moli. Sretan je, jer mu je duša zavolila Gospodina. Smiren je i kaže: 

Život mi je pjesma 
puna ljepote i bola, 
a sreća je moju 
zov vrlo dalekih 
mojih dragih polja. 
(,,U sumraku“, zbirka ,Sin nizina“, 16. str.) 


U večernjoj tišini kad na žednička polja pada jesenja magla, mladić nalazi smi- 
renje pred svetohraništem pri svjetlu vječnoga svjetla i kaže: 
Tužne večeri ja ćutim, 
kraj mene, sasma blizu, 
svuda je tišina sveta, 
tek negdje, pod plaštem noći 
tiho cvili nada daleka. 

Većeras molim: 
Svesilni Bože! 
Ja ljubim život, 
jer Tebe 
silno volim. 
(,.Dok hladna jesen..."', zbirka , Sin nizina“, 21-22. str.) 


Tišina crkve i molitva pred svetohraništem je izvor mira i smirenja. Ne moli za 
sebe, nego da Ljubav i Mir kraljuju svijetom, pa kaže: 
No ipak... 
dopusti, Gospode dragi, 
da zamolim još jedno — 
naslonjen na Tvoje grudi: 
Daruj mir svoj 
krvlju okupanom svijetu 
i milosrdan budi. 
(Pred kraljem mira“, zbirka , Sin nizina“, 23. str.) 


Svjetlost vječnog svjetla u tami i miru seoske crkve pruža utjehu mladom pjes- 
niku i on se Isusu obraća kao prijatelju ovim riječima: 
Prijatelju dobri! 
Dođi, 
posjeti mene, 
jer sam Te dugo 
noćas čekao. 
Umoran sam... 
i oči su moje snene. 
(,,U sjeni vječnoga svjetla“, zbirka , Sin nizina“, 24. str.) 


Poput hrvatskog pjesnika Đure Sudete, koji opisuje tugu bjeline bolesničke bol- 
ničke sobe, tako i Ante Sekulić opisuje pričest u bijeloj sobi bolnice: 
Prostrite, sestre, bijele stolove, 
Kralj mi je noćas rekao 
da će obasjan proljećem 
doći. 
Kralj me je, sestre, čekao 
da mu predam čisti veo 
noći. 
(,Pričest u bolnici“, zbirka , Zvona bjeline“, 52. str.) 


Opijen mirisom procvalog bagrema u proljetnoj noći, mladi pjesnik pjeva Gospi, 


izražavajući svoju ljubav: Će 
Nikada nisam osjetio radost S 
kao cvjetne svibanjske većeri ove, O 


jer srce moje željno sreće QO 


i mladosti vječne 
našlo je noćas konačno smirenje svoje... 
(Tajna jedne večeri“, zbirka , Sin nizina", 31. str.) 


Lutajući beskrajnim poljima, čini mu se da mora stati zanesen ljepotom Mariji- 


na blagdana. Obraća se Gospi kao punini ljepote i Kraljici čistih visina. Pjeva joj 
premda mu je glas nekada pun tuge, a pjesma prožeta bolom. 


_Đ = =—= 


Sve pjesme duhovne lirike Ante Sekulića imaju glavnu oznaku da pjesnik s po- 
sebnom pažnjom njeguje pjesničku sliku, bogatu slikovitim opisima i obilježenu po- 
sebnim blagim ugođajem. To sve prati blagi ritam i melodija stiha. 

Ovo su samo neki od mnogih motiva u duhovnom lirici. A. Sekulića. Analizira- 
jući te njegove pjesme, možemo osjetiti njihovu pjesničku ljepotu. Zato možemo 
reći da Ante Sekulić spada među naše najbolje pjesnike duhovnih pjesama četrdese- 
tih godina. Međutim, te su pjesme danas posve nepoznate širem krugu čitalaca, jer 
su objavljene davno u njegovim zbirkama 1941. 1946. god. U trećoj zbirci ,,Vijenac 
* uspomena“ (Zagreb, 1968.) nema pjesama iz duhovne lirike. Također je ostao nepri- 
mjećen kad je Đuro Kokša pripremao svoju knjigu ,,Hrvatska duhovna lirika" (Rim, 
1968.) 

Ako vrednujemo cjelokupno pjesničko stvaralaštvo Ante Sekulića, mislim da se 
može tvrditi da je on izraziti pjesnički talenat, ali za nas ostaje tajna zašto su brojne 
pjesme (osim nekih pod pseudonimom) još neobjelodanjene. 

Istina je da Ante Sekulić zadnjih godina nije objavljivao svoje pjesme, ali dosta 
često se javljao s kratkim pjesničkim crticama u prozi i to najčešće u listu ,,Marija“ 
(Split) i u časopisu , Marulić“ (Zagreo). Posebno treba spomenuti dvije knjižice nje- 
gove pjesničke proze: ,,Željan Boga" (Zagreb, 1972.) i ,Pred Gospodinom' (Zag- 
reb, 1976).Objavio ih je pod pseudonimom J. Šimunov i posvetio uspomeni Sluge 
Božjega o. Ante Antića. U knjižici ,,Željan Boga“ autor je izrazio svoj osobni pris- 
tup fra Anti Antiću u znak zahvalnosti za pomoć i zaštitu, potaknut njegovim prim- 
jerom svetog života. Druga knjižica , Pred Gospodinom“ ima poglavlja: ,Oče, Oče 
moj, Oče naš“ (razmišljanje o molitvi koju nas je Krist naučio moliti); ,,Kristova, 
jedna, sveta, apostolska Crkva“ (razmišljanja o poslanju Crkve u naše burno vrijeme); 
»Nubrat moj svećenik“ (izražene su misli o ulozi svećenika danas da budu uz ljude); 
»Pred Gospodinom“ (molitva iskrena i jednostavna). Treba napomenuti da u svojoj 
zbirci ,Pred Godpodinom““ Ante Sekulić pjesničku prozu dopunjava stihovima i ta- 
ko je ostvario lijep umjetnički sklad. Također treba naglasiti da je svojom pjesnič- 
kom prozom unio mnogo novih motiva u duhovnu liriku u hrvatskoj književnosti 
u Bačkoj. 

Na kraju treba napomenuti da i u njegovim znanstvenim člancima i studijama 
ima odlomaka koji su pjesnički nadahnuti. Zato možemo zaključiti da Ante Sekulić 
nije želio napustiti pjesništvo i to nikada nije učinio. 

IVAN PRCIĆ 


Ivan Prćić se rodio 19. IX 1901. god. na salašu nedaleko od Subotice, u Gornjoj 
Čikeriji, koja je sada u sastavu N. R. Mađarske. Roditelji su mu odselili u Gornji Ta- 
vankut kod Subotice, ali otac je umro i mati je ostala udovica sa dva nejaka sina. 

Osnovnu školu je pohađao u Gornjem Tavankutu (kod sv. Ane). U četvrti raz- 
red je išao u Subotici, kamo je svaki dan putovao vlakom. 

Školske godine 1912/13. mali Ivan Prćić se upisao u prvi razred gimnazije u 
Subotici. Poslije završenog četvrtog razreda gimnazije, školske godine 1917/18. upi- 
sao se u Učiteljsku školu u Kaloči i primao je novčanu pomoć koja je zavisila od po- 
kazanog uspjeha u školi. Maturirao je u toj školi 1921. godine. 

Vratio se kući, ali međuvremeno je stvorena nova granica između Mađarske i 
Kraljevina Srba, Hrvata i Slovenaca tj. Kraljevine Jugoslavije. Bačka je ušla u sastav 
nove jugoslavenske države. 

[van Prćić je u jesen 1921. god. postavljen za stalnog učitelja na Donju Čikeriju 
s obavezom da položi razliku, jer je imao mađarsku učiteljsku diplomu. Zatim je bio 
u raznim školama u okolini Subotice ili u Subotici, zamjenjujući na kratko vrijeme 
učitelje koji su bili na bolovanju. 

Od 1924. god. ponovo je učitelj na Donjoj Cikeriji, ali u jesen 1926. god. teško 
je obolio od tuberkoloze. Tako je tokom dvije godine bilo kraćih i dužih prekida u 
službi zbog liječenja kod kuće, ili u bolnici, ili u sanatoriju u Topolščici u Sloveniji. 
U jesen 1928. god. vraća se ponovo na učiteljsku dužnost na Donju Cikeriju. 

Poslije kratkog boravka u selu Stol u srezu Babušnica kod bugarske granice, 
gdje je telegramski premješten 1929. godine, i poslije kratkog rada u Ministarstvu 
prosvete u Beogradu ponovo je početkom 1930. god. premješten na Donju Cikeriju. 
U jesen 1936. god. prešao je u školu u ,,Zlatnom kraju“ u Tavankutu. 

U kratkom ratu 1941. god. propala je Kraljevina Jugoslavija i došlo je do ma- 
darske okupacije Bačke. 

Ivan Prćić je imao mađarsku učiteljsku diplomu i zato je postavljen za učitelja 
u selu Tavankutu, ali brzo je morao iz političkih razloga otići u mirovinu. Okupa- 
torske vlasti su to obrazložile da je bolestan i ,inače nepodoban za učiteljsku duž- 
nost". 

Za vrijeme ratnih godina i okupacije, osim ove prinudne mirovine, proživio je 
niz neprilika, ali dočekao je oslobođenje. Odmah, još za vrijeme vlasti Vojne uprave 
za Banat i Bačku bio je prvi pročelnik za prosvjetu u Subotici i mnogo je učinio na 
obnovi školstva. 

Kad mu je ta dužnost prestala, vratio se u Tavankut i zbog slabog zdravlja je 
otišao u mirovinu. 

Tada slijedi period njegove najveće kulturne aktivnosti. 

Ivan Prćić je za vrijeme svoga učiteljskoga rada sa školskom djecom priređivao 
prikazivanje raznih malih igrokaza. Tako je i poslije oslobođenja skupio grupu mla- 
deži u Tavankutu i s njima je organizirao amatersku sekciju i uvježbavao razne igro- 
kaze. Ta grupa mladeži i amaterska sekcija bile su jezgro od kojeg je nastalo kultur- 
no društvo. Dolaskom drugih učitelja i učiteljica, sazrela je ideja da se u Tavankutu CO 
organizira Hrvatsko kulturmo-prosvjetno društvo ,Matija Gubec". To je bilo KaY 
godine. Poslije nekoliko godina društvo je promijenilo ime i dobilo je naziv Ke) 
do danas: Kulturno-umetničko društvo ,,Matija Gubec“. A 

Zato možemo reći da je Ivan Prćić jedan od najaktivnijih i najvažnijih osnivača 
toga kulturnog društva i posvetio mu je velik dio svojih aktivnosti i zalaganja. 

Razvio je veliku aktivnost, osobito u dramskoj sekciji, gdje je sa svojim amateri- 
ma prikazivao razne igrokaze, od kojih je neke i sam napisao. ,,Trmoružica" je imala 
najviše uspjeha. 

Nekoliko godina kasnije mnogo je pomagao oko okupljanja i organiziranja žena 
i djevojaka koje su od slame izrađivele razne ukrasne predmete. Tada su počele izra- 
đivati slike od slame i nazvali su ih , slamarke". 


U okviru KUD , Matija Gubec" u Tavankutu, 1961. god, osnovana je Likovna 
kolonija slikara amatera, a njima su se pridružile i , slamarke". Kolonija je radila niz 
godina i okupljala je , slamarke“ iz Tavankuta, Đurđina i Starog Žednika. Njihovi 
radovi i slike od slame postale su poznate širom naše Domovine i mnogo šire, jer je 
priređeno niz uspjelih izložbi. 

Kad je Likovna kolonije (oko 1974. god.) prestala s organiziranim radom, ,,sla- 
marke“ su i dalje samostalno nastavile svoj umjetnički rad, ali rijetko imaju prilike 
za izlaganje. 

Ovim stalnim radom Ivan Prćić je ostavio dubok trag u kulturnom razvitku svo- 
ga sela Tavankuta, gdje i sada živi. 

Ivan Prćić je stariji od svih pjesnika o kojima smo govorili kao nasljednicima Mi- 
roljuba, ali nije bio uključen u grupu hrvatskih pjesnika u Bačkoj između dva rata. 

Među tužne sudbine hrvatskih i drugih pjesnika treba uvrstiti i nesretnu sudbi- 
nu pjesnika Ivana Prćića. 

On je počeo vrlo kasno pisati pjesme. Prve zapisane pjesme potječu iz 1940. 
god. Zatim on i dalje niz godina je pisao pjesme, ali ih je pomno čuvao od oka i uha 
književne javnosti i čitalačke publike. Objavio je u tom periodu vrlo malo i to ano- 
nimno ili skriveno pod pseudonimom Stipan Privančić u nekom kalendaru ili novi- 
nama (na pr. ,,Naškalendar“, Sombor, 1944. god.; , Subotička Danica“ 1945.i 1946. 
god.) Ako je nekom uredniku poslao svoje pjesme, to je učinio anonimno ili pod 
pseudonimom , čekajući hoće li to biti prihvaćeno i objavljeno. 

Za njegove pjesme znao je samo najuži krug poznanika, jer je u prikladnim zgo- 
dama njima čitao svoje pjesme i to većinom one vesele i šaljive. Međutim, one tužne 
pjesme, koje naziva ,jauk duše“, skrivao je daleko od javnosti. Nije našao snage da 
s njima iziđe pred širi krug čitalaca. Bilo mu je neprijatno iznositi pred javnost ono 
što je sakriveno u skrovitoj tajnosti pjesnikovog srca kao najiskreniji ljudski osjećaj. 

Ivan Prćić nije imao snage da istupi pred književnu javnost i da joj se nametne, 
a ta književna javnost nije imala razumijevanje da ga podstakne, prihvati, podrži i 
prizna mu zasluženu vrijednost. Kao osamljenom pjesniku u kulturno poluusnuloj 
seoskoj sredini i zabiti itekako je bila potrebna podrška i podsticaj ljudi od pera iz 
naših kulturnih središta, pa da se i on uključi u književni život časopisa i drugih 
publikacija. Toga, na žalost, nije bilo. On je ostao osamljen i prepušten sam sebi. 

Ivan Prćić je svoje pjesme sabrao u zbirku , ,Zmca biserja“ otipkanu strojem, ali 
dugi niz godina bila je nepoznata javnosti i nije objavljena kod izdavača. 

Ipak, sedamdesetih godina ta je šutnja donekle prekinuta, U zbirci ,,Antologija 
poezije bunjevačkih Hrvata“ koju je objavila Matica hrvatska u Zagrebu, 1971. god. 

ima četiri pjesme Ivana Prćića (210-213. str.). Tih godina objavili su njegovu surad - 
nju Katolički godišnjak, Zagreb, 1968. i Subotička Danica, 1971. god. 

Za proslavu svoga osamdesetog rođendana Ivan Prćić je u vlastitoj nakladi obja- 
vio svoju zbirku pjesama ,,Zrnca biserja “(Subotica — Tavankut, 1981. god.) 

To je najljepša proslava pjesnikovog rođendana, jer ta knjiga ostaje kao doku- 
menat o njegovom životu i pjesničkom stvaranju. Radi lakšeg pregleda, zbirka je po- 
dijeljena na sedam ciklusa: Divojčice bile golubice; Svaka šala dušu blaži: Ljubav je 
bol; Tavankut — selo moje milo; Hrvatske legende; Mene more misli mnoge; Na Gol- 
goti samovanja. 

Obzirom na određenost teme ovog predavanja, analizirat ćemo samo one ciklu- 
se koji spadaju u taj okvir. 

Posebnu pažnju zaslužuju pjesme koje se odlikuju humanom misaonošću. 

Razmišljajući o besmislenim ratovima tokom ljudske povijesti i prestrašen miš- 
lju da čovječanstvo ima ratna sredstva da uništi samo sebe, pjesnik Ivan Prćić jeo 
toj temi napisao nekoliko potresnih pjesama. 

Lucifer je odvraćao ljude od poslušnosti Bogu i nagovarao ih da jedu sa drveta 
Znanja Dobra i Zla, obećavajući im svoje znanje. 

Praroditelji počeše zabranjevo voće 
brat '... 

I tako se u samom prapočetku rodio i 
rat 

kada Kain kijačom tresnu svog brata 
Abela, 

kadaodbratapogibeb rat! 


I taj krvavi mlaz prvi 

nastaviše potoci, rijeke, oceani 
prolivene bratske krvi, jer 
Svjetlonosša Lucifer — bio je fer! 


Bio je fer 
prema potomcima Kaina svih vremena 
dajućiinmprosvjetu 
i znanje 
za spravljanje sve boljih i boljih 
ala ta 
za sve bolje i bolje uzajamno 
klanje i ubijanje. 
(,.Lucifer je bio fer", 153. str.) 


Poslije kijače Kaina čovjek je izmišljao novo sve strašnije oružje dok nije došao 
najveći dar Lucifera — atomska era. Zaista, vidimo da je Lucifer bio fer prema po-< 


tomcima Kaina. Qy 
Zato pjesnik, užasnut nad svim stravičnim slikama, kaže u drugoj pjesmi: e» 


A 


Ala žalim čovika! 

Jer od vika pa do vika 
Od pradavna pamtivika 
Sudba mu je samo ra t! 
Trči... radi... prikida se, 
Al'ne za se, 

ni za dicu — porodicu, 
Već 

Zara! 


Trpi žegu... žeđu... Zimu... 
Golotinju... 
Trpi glad... trpi jad... 
A rad čega...? Radi čega...? 
Sve 
Zarat. 
(,,Čovik — brat", 150. str.) 
Pjesnik je ganut nad teškom sudbinom i strašnim stradanjima čovjeka u ratu ka- 
da mora ubijati drugog čovjeka svoga brata. Ta pjesma kao da završava vapajem: 
Oj, čoviče stradalniče, 
Nesrićniče, 
Kad će doći ono doba 
Da ne moraš sve od sebe 
— I sam sebe — 
Za rat dat"?! 


Kad ćeš jednom 
Sve plodove svoga rada 
Za se brat?! 
Kada li će jednom čovik 
Svaki čovik 
Jedan drugom bitib rat, 
Životu se radovat 
Navistiti 
Ratu—rat?! 

(,,Čovik — brat", 151. str.) 


Ljudi, braća isukana mača idu na juriš, a zatim jedan pored drugog leže u miru i 
umiru. Ali, najveća je nesreća u tome što se sve te strahote opravdavaju borbom za 
velike ideje i za to padaju milijuni ljudskih žrtava. 

Ljudski gledano, najtoplije i najiskrenije pjesme Ivana Prćića su one koje se na- 
laze u ciklusu ,,Na Golgoti samovanja“. Obrađene su dvije osnovne teme: žalost 
zbog smrti majke i osamljenost u životu. 

Smrću nane, pjesnik je izgubio svoj najveći oslonac u životu, jer ona ga je nese- 
bičnom ljubavlju štitila i vodila. Svaka druga ljubav prema toj ljubavi je kao iskra 
prema sjaju sunca. Poslije mamine smrti osjetio je udarce ljudi kojima nijedan ideal 
nije svet. Ta dirljiva ispovijest pred pokojnom nanom opisana je u pjesmama , Mojoj 
nani“, ,,Čestito sam Materice"', ,, Tužan Božić" i , Jauk duše“. 
Nana je umrla i ostavila svoga sina među ljudima, ali 
Hiljadu dana 
Otkako mi umrla moja nana 
I od tada — hiljadu jada 
Ranilo je srce moje 
Sa hiljadu rana. 

(,.Mojoj nani“, 165. str.) 


Ali, kad je na blagdan, na Materice otišao obići grob svoje nane i da joj kaže ka- 
ko nikog nema, čini mu se da je čuo blage riječi: 


»»Moj Ivane... Moj Ivane! 
[ iz groba tebe. nana 
Prati srca uzdrhtana... 


Usputna si voćka sama, 
Na dohvat ti svaka grana, 
Pa ih lomi ko god hoće, 
Trgajući sa njih voće. 


Zlih je puno, dobrih malo... 
Otprije se to već znalo, 
Samo ti to nisi znao 
Pa zato si smalaksao "'; 
(,,Čestito sam Materice“', 169-170. str.) 


 Osamljenost je uvijek teška, ali je najteža na obiteljske blagdane kao što su Bad- 
nja večer i Božić kada se svi vesele sa svojima. Zato pjesnik o tim blagdanima kaže: 


Raduju se roditelji, 

S njima i njihova dica, 
Raduje se oko jelke 
Cilokupna porodica. 


Samo meni — samohranom — 
U Božićnoj Svetoj Noći | Cc 


Jeca srce u samoći. 
Oy 


(Tužan Božić", 175. str.) 


Šš ue 

Dok je u seoskoj crkvi prisustvovao liturgijskim obredima Velikog Petka, u duši 

doživljava stradanje najvećeg Patnika i nameće mu se slika vlastite patnje: 

Dan za danom, 

godinama 

sve to novim klinovima 

prikiva_ me život 

na križ Kalvarije 

da krvarim 

na Golgoti samovanja. 


Oko mene i uz mene 
baš nikoga, 
ni lupeža lijevoga, 
ni desnoga, 
ni tuđina, a ni svoga. 
(,,Na Golgoti samovanja“, 189. str.) 


Kao što petuniju, koja je izrasla na stazi, svi nemilo gaze i lome, tako i pjesnik 
osjeća da ga na životnom putu stalno gaze i lome, ali ne mogu ga slomiti (,,Petunija 
na stazi“, 171.str.) 

Život kao da ga je privezao za stub sramote i na obelisk smiješnosti, okovanog 
lancem nerazumijevanja. (,,Vajar riječi“, 181. str.) 

U tim časovima osamljenosti iz duše se izvio vapaj za djecom nerođenom, a že- 
ljenom i u pjesme pretočenom. (,,Dica moja nerođena“', 185. str.) 

Ivan Prćić je najsažetije izrazio svoje osjećanje života u dvije pjesme, i to: ,,Zm- 
ca biserje“ koja je stavljena u ovoj zbirci kao uvod, i pjesma ,,Epitaf za pjesnika“ 
koja je stavljena kao zaključak. Tako te dvije pjesme zaokružuju čitavu zbirku. 

U pjesmi ,,Zmca biserja“ (3. str.) pjesnik je na slikovit način izrazio kako su 
nastale njegove pjesme. Kao što školjka uzročnike svoje boli obavija biserom, tako 
pjesnik svoje boli obavija stihovima. 

U pjesmi ,Epitaf za pjesnika" (193. str.) je potresna ispovijest: Živio je među 
ljudima, ali sam, jer ga nisu znali vidjeti i čuti, a čitavog života bio je pjesama rob. 

Za navedene pjesme i još mnoge njima slične možemo reći da su potresno svje- 
dočanstvo ljudske patnje i osamljenosti. 

S druge strane, čitava zbirka ,,Zrnca biserja“ je zanimljiva, jer pokazuje do ko- 
jeg je stupnja pjesničke vještine došao Ivan Prćić kao pjesnik , bez učenja i utjecaja 
raznih pjesničkih stilova i pravaca. 

Da je bio uključen u književni život i u književne krugove između dva rata i 
poslije oslobođenja, sigurno bi se drugačije razvijao, a ovako možemo vidjeti što je 
stvorio prepušten sam sebi. 

Ivan Prćić je rođeni pjesnik. Ima bogatu maštu, bogat riječnik i vrlo lako stvara 
stihove. Dovoljan je neki povod i pjesma je rođena, riječi teku kao bujica, spontano 
same od sebe. 

Zato su mu pjesme jednostavne i iskrene, a mnoge su prožete dubokom misao- 
nošću i osjećajnošću. Sve su nastale kao plod doživljaja ili razmišljanja. Zbog toga 

Ivan Prćić znade napamet mnoštvo svojih stihova i pjesama, jer su dio njegovog živo- 
ta, dio njega samoga. 

Treba istaći neke stilske osobine njegovih pjesama. On je najveću pažnju obra- 
ćao na ritam i svaka pjesma ima svoju melodiju riječi. Pjesnik je dobro osjećao zvuč- 
not pojedinih suglasnika i njihovim ponavljanjem postigao je melodioznost stihova i 
pjesme u cjelini. Ritam je također postizao izmjenom dugih i kratkih stihova s pau- 
zama na potrebnim mjestima. Tako je ritam prilagođen sadržaju pjesme u cjelini. 
Tako su pojedine pjesme mala melodiozna cjelina sa svojim ugođajem. 

Premda Ivan Prćić nije poznavao pojedine pjesničke stilove i pravce, ipak je nas- 
tojao da otkriva nove forme stiha i nove teme. Izražena je vječna ljudska težnja za 
lijepim izrazom i izričajem. 

Ova zbirka pjesama je svjedočanstvo o pjesnikovom stremljenju prema trajnoj 
ljepoti umjetnosti. 

Objavljivanjem svoje zbirke , Zrnca biserja“ Ivan Prćić se uključio, premda dos- 
ta kasno, u krug hrvatskih pjesnika u Bačkoj i zauzima svoje časno mjesto. 


ZAKLJUČAK 


Ovo je samo djelomična slika duhovne lirike u hrvatskoj književnosti u Bačkoj. 

Možda je nekim pjesmama ili nekim pjesnicima učinjena nepravda zbog nepot- 
punog prikaza, ali sve je to usljed ograničenog vremena i prostora ovoga predavanja. 

Ipak možemo sa zadovoljstvom i sa sigurnošću reći i istaći da je hrvatska duhov- 
na lirika u Bačkoj bogata i može po svojoj ljepoti i vrijednosti ravnopravno stati uz 
bok i u red s ostalim našim hrvatskim i drugim pjesnicima. 

Zato moramo sve učiniti da te naše pjesme postanu poznate i pristupačne na- 
šim čitaocima svih generacija. 

A na tom području nikada nije dosta ono što je učinjeno. 


Subotica, 4. VIII 1986. 


Napomena: 


Odlomci ovog referata pročitani su 13. VIII 1986. god. na Znanstvenom skupu 
koji je organiziran u Subotici od 12. do 14. kolovoza 1986. god. u okviru proslave 
300. obljetnice obnovljenog crkvenog života među vjernicima Hrvatima u Bačkoj. 

Čitao je vlč. Andrija Anišić. 

Šokac i Šokica iz Plavne u Bačkoj u svečanoj narodnoj nošnji 
(Snimljeno između dva rata) 


ANDRIJA ANIŠIĆ, Subotica 


IZDAVAČKO - PUBLICISTIČKA 
DJELATNOST CRKVE 
MEĐU HRVATIMA U BAČKOJ 


UVOD 


Živimo u vrijeme visoko razvijenih sredstava društvenog priopćavanja. Infor- 
macije o događajima u domovini i u svijetu dopiru do nas preko radija, TV, filmo- 
va, videokaseta. Okruženi smo mnoštvom novina — dnevnih i tjednih. Okruženi 
smo mnoštvom časopisa i knjiga... Na dohvat su nam ruke i mnogi crkveni listovi, 
časopisi i knjige. I zato, da bi u takvoj situaciji izdavačke djelatnosti danas mogli 
uočiti prevu veličinu izdavačko-publicističke djelatnosti Crkve među Hrvatima u 
Bačkoj, koju su započeli velike duhovne vođe i preporoditelji našega naroda bis- 
kup Ivan Antunović, Pajo Kujundžić i Blaško Rajić sa svojim suradnicima, moramo 
se vratiti u mislima stotinu godina unatrag, kad izdavačko-publicistička djelatnost, 
općenito nije bila tako razvijena, a osobito nije bila razvijena među vjernicima Hr- 
vatima u Bačkoj, o čemu svjedoče mnogi povijesni pisani dokumenti. Tako u Subo- 
tičkoj Danici za 1941. godinu čitamo: 

Poslije prestanka Antunovićeve Bunjevačke i šokačke vile'i Subotičkog glas- 
nika* Kalora Milodanovića 1876. Bunjevci i Šokci nijesu imali nikakvih novina ni ka- 
lendara. Narod je ostao bez ikakve duševne hrane. Naši neprijatelji su se radovali. 
Olakšan im je bio rad u odnarođivanju našega puka. Antunovićevi učenici odmah su 


uočili ovu veliku opasnost. Sastajali su se i dogovarali kako da spase lađicu našega na- 


roda u buri i oluji. Pajo Kujundžić sazove 1883. godine svoje istomišljenike na 
zajednički dogovor. Izložio im je da bi trebalo izdavati jedan kalendar za narod. To 
je najkorisnija knjiga, jer dopire do najsiromašnijih slojeva, a imaju ga i imućnije i 
otmenije kuće. Ako smo radi, dakle, da nam kakova misao do sveg naroda dođe, 
pošaljimo ju putem kalendara i uspjet ćemo", kaže Pajo Kujundžić svojim drugovi- 
ma. Mijo Mandić zagovarao je novinu ili časopis. Neka bude zalogaj, nek se navraća 
samo i misečno u narod, obavistit će ga o onom što je najnužnije. Hoću novinu, da 
izvišćuje narod o događajima, ali što manju, što jeftiniju novinu, da ne bude teret ni 
suradnicima ni početničkoj našoj publici", odgovori Mijo Mandić. Raspravljali su o 
ovim prijedlozima. Oba su bila dobra. Morali su brzo odlučiti, jer svaki je čas bio 
skup. Bilo je u pitanju opstojanje našega naroda. Prijedlog Paje Kujundžića se brže i 
lakše mogao ostvariti. Odluče, dakle, da će već za iduću godinu izdati =. 


oo 
3 
A 


169 


KO 


ko je Pajo Kujundžić ovo zamislio i obrazložio svojim drugovima, tako je ovu zami- 
sao i ostvario. Godine 1883. u tiskari Šime Prćića objavio je Danicu' za 1884. godi- 
nu. Usvojili su kasnije i prijedlog Mije Mandića, pa je 15. siječnja 1884. godine izi- 
šao prvi broj Nevena“. Tako se porodi ,Neven' i ,Danica' kao brat i sela iz jedne te 
iste zamisli: dvoriti narod, pobuđivat zanimanje za otmenijim svitom" (1). 

To je bio početak. Tako je Crkva među Hrvatima u Bačkoj započela dvoriti 
svoj narod ne samo govorom i propovijedima, nego i pisanom riječi. Ova ,,dvorba 
naroda“ nazire se sa svake stranice Subotičke Danice, Nevena, Klasja naših ravni, 
Kola mladeži i drugih izdanja. 

Moram ovdje radi pojašnjenja reći koju riječ i o , Nevenu" (1884.), o počecima 
.Subotičkih novina“ (1893.) i ,Klasju naših ravni" (1935.) jer ih u ovom kratkom 
izlaganju više neću izričito spominjati, budući da ova izdanja nisu izlazila izričito 
pod okriljem Crkve, premda, kad ih uzmemo u ruke, možemo odmah uvidjeti da 
ona isto tako tretiraju teme vjerskog i crkvenog života, uz one teme iz narodnog, 
čisto kulturnog života, baš kao i Subotička Danica i Subotičke novine kad su prešle 
u ruke Crkve, tj. kad je glavni i odgovorni urednik postao svećenik Blaško Rajić 
(1931. god.). 

U ono vrijeme Crkva i Država nisu bile toliko odijeljene, a Subotica se smatrala 
katoličkim gradom, tako da nije bilo odijeljenosti i jasne distinkcije ,,crkveno“ — 
društveno", kao danas. Ovu tvrdnju potkrijepljujem citatom iz Subotičke Danice 
za 1896. godinu u kojoj o Subotičkoj Danici, Nevenu i Subotičkim novinama čita- 
mo slijedeće: ,,,Neven' i Danica" su dvije mezimčadi. Rodili su se u krilu roda bu- 
njevačkog. Dosta kasno, ali tim su rado viđeni i primljeni gosti u rodu bunjevač- 
kom. Kao brat i sestra sastaju se u krilu majke svoje, naroda bunjevačkog. Jedno 
drugo ljube, njeguju i zagovaraju. Jedno drugo podpomažu i priporučavaju. Narod 
im se raduje i svesrdno prima, jer dok drugi narodi sijaset prijatelja imaju u štampi, 
dotle našem rodu je ovo prijateljstvo posve manjkalo. So tog Neven'i Danica! kao 
plod duha svoga, kao porod utrobe svoje rado primaju i vesele se što evo i glasa srca 
njenog nalazi odziva u najvirnijim glasilima bunjevštine u Nevenu i Danici..." (2). 
Govoreći dalje o Danici' kaže: , Danica je rođena sestra Nevenova koju uređuje isto 
uredništvo, pišu isti pisci kao: Seljanin, Miroljub, Gromović, Krunoslav, Ratanski i 
Staniša i ostala braća“ (3). A za Subotičke novine veli: ,Ovima se kao starijem bra- 
tu i sestri pridružila nova sela pod imenom Subotičke novine' godine 1893. 1 ovo 
troje danas zastupa i čini bunjevačko novinstvo (...) po ovom krasnom početku na- 
damo se i boljoj budućnosti. Bog nas blagoslovio“ (4). 

1935. godine pridružit će im se i vanpolitički list ,,Klasje naših ravni“ koji je iz- 
lazio pod okriljem Pučke kasine. 

Kako smo iz ovih par navoda mogli uočiti, poslije Antunovićeve , Bunjevačke i 
šokačke vile“ izdavačko-publicistička djelatnost Crkve među Hrvatima u Bačkoj 
odvijala se kroz ,Subotičku Danicu“, ,,Neven“ i , Subotičke novine“. Svi su oni 
imali jedan te isti program koji je malo po malo izbijao na površinu, da bi 1940. go- 
dine postao posve očit i jasan svima, tako da u , Subotičkoj Danici“ za 1940. godi- 
nu čitamo: ,Program našeg književnog i žumalističkog rada pod okriljem Subotič - 
ke Matice je sasvim jednostavan. Sav se naš rad usredotočuje u tri riječi: Bog, narod 
i prosvjeta. Bog je naš vječni Otac, osnov vjere naših otaca, koja nam je i u najtežim 

časovima davala nesavladive snage za otpor, samoodržavanje i pobjedu. Bog i njego- 
va pravda su bile riječi upisane u srca naših slavnih pređa kada su se mačem u ruci 
borili za .Krst časni i slobodu zlatnu", a te iste riječi lebde pred očima naše današnje 
generacije koja se djelom i riječju bori da među nama zavlada kraljevstvo Kristovo. 
Zato je Bog naš glavni i prvi cilj. 

Narod je druga točka našega programa. I to naš hrvatski narod. (...) Mi hoćemo 
svoju zasluženu slobodu koja nam kao bačkim Hrvatima po vječnoj pravdi pripada. 
(...) 

Svaki narod k sreći dolazi preko prosvjete. Mi smo bački Hrvati bili dugo vre- 
mena zapostavljeni. Nijesu nam dali da se slobodno razvijamo, da kulturnim radom 
dižemo svoje ljude, da na izvorima znanja i umijeća utažimo žeđ svoje duše. (...) Bili 
smo potisnuti na svim linijama. No, mi nijesmo ni jedan čas klonuli. Ni časak se ni- 
jesmo odrekli svoga programa. | zato je naš rad okrunjen pobjedom. I zato sada još 
više okupljamo snage, da zdravom kršćanskom i hrvatskom prosvjetom usrećimo 
svoj narod. Sve sile ulažemo za Boga, za naš hrvatski narod i za hrvatsku prosvjetu“ 
(5). 

Pogledajmo sada kako se odvijao ovaj program. Pođimo kronološkim redom. 


I. BUNJEVAČKE I ŠOKAČKE NOVINE 


Poslije priprema, koje je obavio Ivan Antunović, pojavio se 19. ožujka 1870. 
godine u Kaloči prvi broj Bunjevačkih i šokačkih novina kao nedjeljni od stranaka 
nezavisan politički list. Ponikle na ilirskim tradicijama, slijedeći običaj onog vreme- 
na te novine su imale i književni dodatak. U prvo vrijeme od trećeg broja imale su 
,Nadometak “, a kasnije , Bunjevačku i šokačku vilu“. 

Izlazile su na četiri strane maloga četvrtinskog formata. 

Izdavanje novina na ,bunjevačkom jeziku“ u Ugarskoj u ono vrijeme bio je 
pravi podvig, jer je bio nedostatak tipografskih radnika koji su znali jezik kojim su 
ove novine izlazile. 

I pored svih poteškoća ,,Bunjevačke i šokačke novine“ su izlazile redovno do 
kraja 1872. godine i tada su poslije 146 objavljenih brojeva prestale izlaziti. 

Različite poteškoće su natjerale Ivana Antunovića da prestane sa izdavanjem 
novina, posljednji broj je izašao 26. prosinca 1872. godine, ali je dalje izdavao ,,Bu- 
njevačku i šokačku vilu“, koja je od 1871. izlazila kao dodatak ,Bunjevačkih i šo- 
kačkih novina“, a od 1873. izlazila je dvonedjeljno. 

Od 1875. godine ,,Vilu“ uređuje suradnik Ivana Antunovića, Blaž Modrošić, 

U kolovozu 1876. god. izašao je posljednji broj ,,Vile". 

No, o tome će biti više riječi prilikom komemoriranja 100. obljetnice smrti bis- 
kupa Ivana Antunovića, 1988. godine. 


2. SUBOTIČKA DANICA CO 


Kako se rodila Danica" već smo čuli u naprijed spomenutom članku dr Matij Qy 
Evetovića u kojem on, između ostalog, još kaže: ,Izdavanje i uređivanje Danis 


+ 

zasluga je Paje Kujundžića. Njegovi drugovi pisali su članke i pjesme. On ju je uređi- 
vao a mnogo puta je napisao i većinu članaka. Narod je svesrdno primio ovaj kalen- 
dar. Starije i mlađe sile okupile su se oko urednika Paje Kujundžića i svojom surad - 
njom pružale su svome narodu hranu i utjehu. Od 1884. godine Danica" je svake go- 
dine redovno dolazila rodu u pohode. Nije izlazila samo za vrijeme rata od 1915. 
god. do 1918. god. Godine 1919. izašla je u novoj opremi da naviješta bunjevačkim 
i šokačkim Hrvatima zoru novoga dana. I sada izlazi redovno svake godine (do 1941)“ 
6). 

Na žalost to svoje redovno izlaženje prekinuo je II. svjetski rat. Poslije rata Su- 
botička Danica je objavljena za 1945. i 1946. god. Zatim u izdavačko-publicističkoj 
djelatnosti Crkve u Hrvata u Bačkoj nastaje velik prekid. Subotička Danica je pono- 
vo ,podvorila“ svoj narod tek 1971. godine, a izišla je i 1972. Onda ponovo nastaje 
prekid u tom nizu; ponovo se pojavljuje na svoj 100. rođendan, 1984. godine, a iziš- 
la je i 1985. i 1986. godine. U pripremi je i za 1987. godinu. 

Možda je vrijedno ovdje spomenuti kakav je bio naziv ovom bunjevačko-šokač- 
kom kalendaru dok se nije ustalio naziv ,,Subotička Danica“. 1, 2 i 3. godište ima 
naziv: ,,Bunjevačko-šokačka Danica ili subotički kalendar". Godište 4. i 5. ima na- 
ziv Nova Danica ili bunjevačko-šokački kalendar“. 6-9. godište naziva se ,,Danica 
ili bunjevačko-šokački kalendar“. Od svog X. godišta (1894.) ustaljuje se naziv: 
.Subotička Danica — bunjevačko-šokački kalendar". 

Subotičku Danicu uvijek je uređivalo uredničko vijeće na čelu sa glavnim ured - 
nikom. No zanimljivo je pripomenuti da je Subotičku Danicu za 1920. god. izdalo 
uredništvo ,,Nevena “. 

Publikaciji koja izlazi dugi niz godina sigurno su udareni dobri temelji, pa tako i“ 
Subotičkoj Danici. Pajo Kujundžić, osnivač i pokretač Subotičke Danice udario je 
doista duboke i čvrste temelje. O tom svjedoče i njegovi uvodnici za prva tri godišta 
Danice. 

Pajo Kujundžić ne samo da je bio pokretač Subotičke Danice, nego je on prvu 
Danicu gotovo sam napisao i sastavio. O tom svjedoči Mijo Mandić: ,,I dok smo mi 
o nikim poteškoćama razmišljali i na našu lošu književnu spremu se pozivali, dotle 
je Pajo Kujundžić gotovo sve gradivo za kalendar sam napisao i sa subotičkim štam- 
parom Simom Prćićem je udesio kako da se kalendar za 1884. godinu izdade. 

Raspačavanje toga našeg kalendara obavljao je Pajo Kujundžić i štampar Šime 
Prćić, a pomagao je subotički knjižar Đuro Kreči. 

Naravno, velike koristi ovom prigodom ne biše, jer je kalendar samo u pet-šest 
stotina primeraka bio otisnut, ali moralna korist je bila velika. 

Svi mladi i stariji bunjevački popovi, fratri i nekoji učitelji zauzeše se za Subo- 
tičku Danicu", a narod je nju svojski prigrlio u Subotici i u našim selima“ (7). 

Ono što je Paju Kujundžića neustrašivo tjeralo naprijed bez obzira na sve poteš- 
koće na koje je nailazio, iznio je on sam u spomenutom uvodniku prvoj Danici za 
1884. godinu, pod naslovom ,,Može li se štogod spasiti od propasti za nas?“'. On ka- 
že: 

»Na to pitanje ja evo u sporazumu sviju svistnijih rodoljuba odgovaram da se 
pametnim i shodnim trudom mnogo dobra lipe didovine, mnogo dragocinja... što je 
naše pravo narodno, može spasiti. Ali ja ovom prilikom samo ovo dragocinje želim 

našim rodoljubima priporučiti što nas čini da smo lično Bunjevci“ (8). 

Pajo Kujundžić nadalje osuđuje nerad i nemarnost naših ljudi koji su se zahva- 
ćeni tadašnjom situacijom počeli stidjeti svojih ,dragocjenosti“. No, i usprkos tog 
velikog propusta, još ima nade za oživljavanje i napredak. On piše: , Sad pak pitam 
šta smo u ovoj struci u korist roda našega, našega jezika i narodnosti učinili? Baš 
ništa, draga braćo i sestre! Stidili smo se naše najlipše krasote koju smo baštinili od 


naših roditelja. Zabacivamo najsjajnije dragocinje što sam malopre naveo. Ovo ne 
bih reko da bi bio grih našega naroda, jer su njega sirotog njegova sudbina i nemarni 
izobraženi sinovi toliko pogazili da se sam sebe počo stiditi i prianjati za tuđim“ (9). 

No i usprkos teškoj situaciji, još nije sve izgubljeno. Zato on daje konkretne pri- 
jedloge što je potrebno raditi da se naše , dragocinje“ sačuva: ,,Pa uzprkos tome što 
je naš narod počo zaboravljat da je svaka narodna pisma alem-kamen njegovog du- 
hovnog života da je svaki vir pripovidaka ili pisama, bile ove ljubavne ili junačke, og- 
ledalo u kojem se može ogledati grad ili selo u kojem su nikle. Velim da ovo sve još 
nije propalo, ili barem mnogo bi se moglo još oteti od propasti. Jer, još uvik može- 
mo čuti da jedan dida zna dobro pripovidat ili jedna baka krasno grokti pisme ju- 
načke. Opet na drugom mistu jedna divojčica umiljato umi pivat pisme ljubavne. A 
ko ne zna da još i danas najkrasniji običaji vladaju kod mnogih bunjevačkih kuća 
starovinski —: na Božić, na poklade, Uskrs, Veliku nedilju, Cvitnu nedilju i na druge 
blagdane ; dalje na prelu, svinjokolju, dožejancima i drugim izključivo bunjevačkim 
svečanostima. Napokon, jedna Bunjevka ili Sokica sasvim različito odilo nosi od 
svih inih naroda na toliko da ju iz daleka možeš upoznati“ (10). 

Ako otkopamo ovo zakopano blago ,osvidočit ćemo se da smo nedostojni si- 
novi naših didova, da smo slavu i diku naših pradidova zakopali; da, zakopali, al' ta- 
ko da ju nismo ni križem obiližili“, ističe Pajo Kujundžić (11). 

Značajno je i njegovo razmišljanje o jeziku. ,Ovaj jezik (ikavica) bi mogao i 
moro kod nas postati književnim jezikom i onda bi mogli biti sigurni da će nam sva- 
ki Bunjevac i Šokac razumiti novinu i rado će ju čitati, a pisac će lakše pisati. Po- 
moću toga jezika će nam doći narod do prosvite i do napridka“ (12). 

O velikoj ulozi narodnih običaja napisao je slijedeće: , Stari bunjevački običaji, 
ukoliko smo ji dobrima i shodnima upoznali u ponašanju i u odići, još i tu će nam 
korist doneti da će priteći u pomoć moralnom našem društvenom životu. Jer nepo- 
bitna je istina da je misto mnogih bunjevačkih i šokačkih običaja goriituđ prim- 
ljen... Naši stari običaji su bili štit pobožnosti i narodnosti. Gdi oni nestaju, tamo 
pobožnost i narodnost ginu, ako još nisu sasvim izginuli, što žalosno ,ali istinito svi- 
doči izkustvo“ (13). 

Sigurno je zanimljivo i važno uočiti kako Pajo Kujundžić u svom uvodniku go- 
tovo nijednom riječju ne dotiče religiozne poteškoće. To pitanje sigurno u ono vri- 
jeme nije bilo tako aktualno. Ljudi su bili vjerni Bogu i Crkvi. O tom svjedoči i čla- 
nak pod naslovom ,Od Velike Gospe do Božića“ u Subotičkoj Danici za 1919. go- 
dinu, u kojem autor tvrdi: ,,Bunjevci i Šokci po naravi golubije su ćudi, nakloni su 
pobožnosti. Sav njihov obiteljski i društveni život pripleten je virskim odnošajima. 
Kad spominje kogod vrime kakvog događaja, ne poziva se na kalendarski misec i 
dan, već govori: bilo je to oko Miholja; rodio se na Veliku Gospu; umro je na Luci 
dan itd.“ (14). QO 

Stoga se Pajo Kujundžić i u uvodniku za 1885, i 1886. god. zadržava na tuma- 
čenju kulturnih, odnosno ekonomskih vrijednosti. Covjek je tjelesno biće i zato je 
važan i njegov tjelesni život. Nema ni duhovnog ni kulturnog napretka bez ekonom- 
skog razvoja, ali to vrijedi i obmuto. U uvodniku za 18685. godinu pod naslovom 
.Rič za napridak“ Pajo Kujundžić poučava svoje čitatelje što je potrebno činiti da 
bi jedan narod mogao ekonomski napredovati. Najprije opširno i znalački tumači 
kako je prvi uvjet ekonomskog napretka čuvanje materijalnih dobara, a prije svega 
čuvanje i dobra obrada zemlje. Drugi uvjet ekonomskog napretka je štednja. O tom 
problemu on izričito kaže: ,,A šta će značiti rič štednja? To je: Svaki dan jedan 
novčić manje potrošiti, nego što dotiče. Ovo je najsigurniji način napridovanju u ze- 
maljskom dobru. (...) Važnija i svetija je dužnost ona štednja po kojoj čoviku nije 
slobodno na dan više potrošiti nego koliko je dobio, ili koliko mu dotiče po pamet- 
nom proračunu“ (15). 

Sve ovo ukazuje na činjenicu da je Pajo Kujundžić uz to što je bio dobar sveće- 
nik bio i dobar poznavalac ekonomskih prilika na kraju 19. stoljeća, te je mogao 
davati tako konkretne savjete. 

Poslije pouka o ,,dobrom gazdovanju“ progovorio je o pijanstvu kao ,,rak-rani“ 
našeg naroda. Upozorava na teške posljedice pijanstva i potiče i poučava ,,pijanca“ 
kako će se osloboditi tog narodnog poroka. On između ostaloga piše: ,,..Nije mi 
slobodno zaboraviti i ne spomeniti onu otrovnu rak ranu na tilu naroda našega, koja 
staje na put istrajnom radu pa i samoj volji za radom. Staje na put pametnom gazdo- 
vanju i štednji. Mraz prođe čovika, strah mu srce obuhvaća kada čovik pogleda kroz 
narod i vidi kako silnu robiju ima pijanstvo među Bunjevcima i Šokcima. Rakija i 
vino to im je bog. Ne mare oni ništa za dušu, za zdravlje, za dicu ili za dobro svo- 
je...(16). 

Na kraju ovog svog uvodnika za drugo godište Danice Pajo Kujundžić vrlo po- 
budnim i toplim riječima obraća se svom narodu: ,A ti, dragi brate, da si kaki ma- 
len, da si siroma, pomisli da si član jednog naroda čiji život od tvoga zavisi, dobro 
stanje od tvoga dobrog stanja zavisi (17). 

Jedna tema, koja je u Danici vrlo česta i aktualna, jest pitanje jezika. O tom pi- 
tanju najznačajniji je njegov članak ,Bunjevački i mađarski jezik jednako su uvit 
napridka našega: triba da ji učimo“. U tom članku on između ostalog piše: ,.Do- 
duše ne znam da li ima naroda na svitu koji se svojevoljno odrekao od jezika svoga. 
Mislim da ni čovika pojedinog, čovika svistna i razumna nećeš naći a da ne poštiva 
jezik maternji kao niku svetinju. (...) Pa opet mislim da ću uslugu činiti braći svojoj, 
govoreć nešto malo o našoj dužnosti prema jeziku...“ (18). 

Tumačeći zašto je napisao taj članak , on kaže: 

Jedna korist i napridak roda moga lebdi mi prid očima kad izričem da za si- 
gurno izobraženje Bunjevcu triba isto tako materinski jezik kao i svim ostalim naro- 
dima. Nije prosta izmišljotina narodnosti to kada se materinski jezik brani, uči i 
uveličava, nego to je jedan uvit uz koji samo može narod napridovati sebe izobraziti 
i druge jezike naučiti“ (19). 

Smatrao sam potrebnim vidjeti kakvi su bili , temelji“ Subotičkoj Danici i zato 
sam se malo duže zadržao u ovom dijelu svoga izlaganja upravo na ovim uvodnicima 
prvih Danica. 

U drugom dijelu htio bih malo prelistati sve Subotičke Danice i zaviriti malo u 
njihov sadržaj. Jako je teško iz preobilnog blaga, koje se krije u tom velikom , rudni- 
ku", izvući ono što je najvažnije i što je najzanimljivije. Zadaća je ove generacije i 
budućih generacija napraviti neku bibliografiju Subotičke Danice. To bi sigurno 
uveliko pomoglo svima onima koji bi htjeli pisati o raznim problemima Crkve među 
Hrvatima u Bačkoj. 

Od sveg tog kulturnog i duhovnog blaga, koje skriva Subotička Danica, ja bih 
ovdje želio staviti na vidjelo ono što se pisalo o proslavi 200. obljetnice našeg dose- 
ljenja u ove krajeve. Sjećanje na 200. obljetnicu prošlo je, zbog tadašnjih prilika, bez 
vanjskog obilježja. Nije bilo nikakvih narodnih, ni vjerskih manifestacija, kao što je 
to bilo, recimo, za proslavu 250. obljetnice, ali je toj 200. obljetnici dano dosta 
prostora u Subotičkoj Danici za 1887. godinu u članku: ,,1686— 1886". 

Autor članka najprije pozdravlja čitatelje darujući im Novu Danicu ,,obučenu u 
svečano ruho", a zatim tumači razlog ove svečanosti. , Svečani je ovo čas za nas Bu- 
njevce i Šokce, važna po nas jesen, koje se sa 1886. bilježi, ni samo zato, jer je sad 
200 godine, kako je Turčin odbijen iz bila Budim grada; nego jel ovo je dvistogodiš- 
njica prve godine izvistne u mistnoj bunjevačkoj povisti. Ova godina triba da podpa- 
li krv u žilah, svist u srcu našem. Ova godina triba, da nas osvidoči, da smo narod 
pravi, jer evo već drugu stogodišnjicu doživismo. Dvisto godina, kako vila povistki- 
nja bilježi zasluge Bunjevaca i Šokaca uz Dunav s ovu a i s onu stranu. Dvisto godi- 
na, kako se za Bunjevce i Šokce kao za narod zna u ovom mistu.“ (20). 

Pošto je ukazao na neke povijesne činjenice autor opširnije opisuje kako su pro- 
tekla 2 prošla stoljeća naše prisutnosti u Bačkoj. Opis je vrlo lijep i vrlo dirljiv. On 
naglašava da je prvih sto godina bilo ispunjeno borbom. Autor doslovno piše: ,,100 
godina natapasmo ovu zemlju krvlju junaka naših, suzama majka i sestrica. U koliv- 
ki ju čusmo pivati, kako majka oplaka sina-hranitelja odlazeća u grozni boj, divica 
svog vimika, na kog je često mislila. Pa to nam dokazuje i lipa knjiga vile povisti, 
iz koje znamo, da je naš narod još i posle 1687. godine, kad je jur Turčin izgonjen iz 
ove zemlje, dugo morao oštar mač pasati, ljutog noža se mašati, ne imav inog bora- 
višta do jedine zemunice pod zemljom, u koju se zaklanjao od zakleta nepretelja. 
Stopu za stopom, komad po komad, krvju skupo plaćajuć valjalo je osvojiti ovu 
zemlju, koja je imala postati domom našim, koju mi — može bit nedostojni unuci 
pradidova — rođenom svojom možemo đanas nazivati. — Prva stogodišnjica je sku- 
pocini vinac crveni, koji nabojadisa prolivena krv odpalih glava junačkih“. (21). 
Tako je proteklo prvo stoljeće, a drugo stoljeće ispunjeno je obradom zemlje i bor- 
bom za materijalni napredak: 

Drugo sto godina obradismo i znojem naplodismo ono silno divijaštvo, što je 
ovde tursko kopito ostavilo. — Ko bi znao izbrojiti one silne kužne baruštine, one 
bižeće piskovite brigove, onu nemilu ilovaču, koje sve zajedno tako izgledaše, da se 


nitko nije smio odsudit u tom pustošu zaviti gnjizdo. Al' radene ruke Bunjevaca raz- 


vale brigove, poravne dolnjače, napune baruštine; ustrpljivost njihova sije, tori, od- 
gaja šume, sveže pisak: stvori perivoj od pustoši. Pa danas lipe plodne njive, guste 
šume, blagi vinogradi se steru po onih misti, gdi je Bunjevac i Šokac pustoš zatekao. 


narodu mađarskom s kojim podjednako diliše sve nezgode prijašnjeg stolića“ (22) 

Danas poklanjaju mirno utočište, lipo zadovoljstvo Bunjevcu i Sokcu, kao i mn) 


Nakon toga autor se postavlja kao prorok i baca pogled u treće stoljeće: ,,Šta 
će treće stoljeće donet, koje sad počimamo, il kako niki učenjaci misle, jur smo ga 
davno počeli? Važno pitanje, a mnogi će mislit, da bi znali lahko odgovoriti, vidiv 
na koliko je Bunjevac pomanjkao u dobru i u broju. Ja u ovom slučaju odveć želio 
bih igrat ulogu srićnog proroka, koji se vazda dobru nada, pa i bunjevačkom pripo- 
rodu, ili novom zadovoljstvu“ (23). 

Osvrćući se još jednom na prošlost ukazuje na jedan veliki problem u svom na- 
rodu. Govori o neslozi kao uzroku mnogih zala: ,,...Pomanjkala je u Bunjevcu kri- 
post, koja bi se mogla nazvati zajednica ili sloga, tj. ne može se reć po dosadašnjem 
izkustvu, da smo jedno srce, jedna duša bar u onom, što se baš života tiče. Nema 
težnje za napridkom. Vrime, zvanija, zemlja udaljenost i posebna korist udaljila je 
srca braće iste, a razasuto snoplje lahko vija vitar po njivi; tako i nas svaka nezgoda 
u veliko kvari. Odtud znaci razpada bunjevačkog, odtud siromašenje, odtud i oni 
primjeri, da radnik izmrzne na radnju, odtud žalostna stradanja u dobru" (24). 

Poslije toga naglašava kako se Bunjevci i Šokci nisu oduševljavali naukom — 
.škulama'' — ,,on neće da uči sinove, jer tobož oni će gospodari bit na svojem sa- 
lašu... to je dovelo da je naš narod zaostao što se obće naobrazbe tiče" (25). 1 zato 
autor ovog članka kao program trećeg stoljeća ističe: ,,Trećeg stoljeća najveća duž- 
nost, dakle, postaje, slogu i oduševljenje prvoga stoljeća povratit: složno dilovati za 
narodnu probit, za obću naobrazbu, da tako stupimo u red inih naroda oko nas sta- 
nujućih. Ja u nadi, da će se to dogoditi, ovo novo ili treće stoljeće nazivam stolje- 
ćem priporoda narodnog, koji priporod će osigurati za nas i materijalni, jer onda se 
mora i bunjevačka marljivost podmladiti, kojoj malo ima i danas para. Što tvrda 
doslidnost i argumentacija ovde nami kao dužnost nalaže, to mislim, svakog Bunjev- 
ca prva želja mora biti... Zato, evo, danas kao mnenje stavljam za proročanstvo i ve- 
lim: doće dani našeg priporoda i onda ćemo više koristiti i sebi i lipoj nam domovi- 
ni, za koju živit i umrit moramo (26). 

No, da bi se to ostvarilo, svatko mora učiniti svoj dio. ,,Ta vidimo, ako ćemo 
skrštenih ruku gledati ovaj svit, ili kao razštrkano snoplje, jedan bez drugog, jedan 
proti drugom nastajati, onda će braćo svaka šuša iztrčati prid nas i pucat nam izpod 
nosa. Zato već počimamo u obće uviđati, da nam se baš valja hlatiti i uvažiti pravo, 
što ga Bog životom, a država zakonom dopušća“ (27). 

Autor ovaj svoj svečani i programatski članak u povodu 200. obljetnice doselje- 
nja završava mišlju kako napredak jednog naroda nikako nije na štetu drugoga. 1 za- 
to sve poziva na udruženje. On doslovno piše: ,,vrimenom, dok se uvidi naše oprav- 
dano nastojanje, nitko nam to neće zamiriti, nego će nam sva ina braća, s kojima 
pod krunom sv. Stipana živimo, pružiti svoju desnicu, da tako po ruke držeć u pri- 
jateljskog slogi što više fajde prinesemo obćoj miloj domovini. U to ime Bože pomo- 
zi!“ (28). 

Nakon ovih temeljnih članaka Subotičke Danice prolistajmo malo i ostala go- 
dišta. 

Listajući Subotičku Danicu, uočio sam između ostaloga kako je ona uvijek nas- 
tojala biti aktualna. Tako su u njoj zabilježeni svi važniji događaji kako iz narodnog 
tako i iz crkvenog života. Ona prati i sve značajnije obljetnice. Tako je pisalo o 40. 
obljetnici Danice (29), o 700. obljetnici božićnih jaslica (30), o 50. obljetnici Pučke 

Kasine (31). Obljetnice života ili smrti bile su Danici prigoda da progovori koju riječ 
o zaslužnim ljudima iz crkvenog i narodnog života. S posebnom ljubavlju Danica se 
sjećala svog osnivača Paje Kujundžića (32). 

Subotička Danica od svoga početka ima jednu stalnu i zanimljivu rubriku pod 
naslovom ,Stogodišnji gatalac“. U ovoj rubrici »gatalac'' na zanimljiv, poučan i 
»proročki“ način govori o predstojećoj godini, potičući čitatelje na vjernost Bogu i 
pobuđujući u njima nacionalnu svijest. Na kraju »gatanja“ uvijek bi rekao i riječ dvi- 
je o vremenu u dotičnoj godini, dajući također i zemljoradnicima po neki koristan 
savjet. Za ilustraciju donosim ovdje nekoliko odlomaka iz ove interesantne rubrike 
Subotičke Danice. 

,»Za moga vika, sto i više lita, 

Ja sam prošo mnogo lipa svita 

I stekao znanja i mudrosti 

Od učenih i od ljudi prostih, 

Al što dulje, sve više uviđam 

Da ne može niko biti srićan 

Ko svoj poso s Bogom ne počima 
I ne drži njega prid očima. 

Zato, Rode, ljubav moja sada 

U početku ova lita mlada, 

Ništa lipšeg ne zna da nagata 
Nego da ti lipo priporuči: 

Boj se Boga, njegov Zakon drži! 
(...) 

A sad čuj me, da Ti koju kažem, 
Da mi budeš i na zemlji blažen, 
Što nam veli iskustvo i znanje, 
Što se sprema čoviku i crvu, 

Za devetnaest sto dvadeset i prvu. 
Zakonu Te Božjem uči vira, 

A milošću Božjom podupira. 
Zato, Rode, vira nek ti prva, 

Jer bez vire ne mož' da se hrva, 
Već podlegne, kod prvog sukoba, 
Pa iz ropstva ne mož' da s'iskopa, 
Jer bez vire sve ćeš izgubiti, 

Stid poštenje — i hudi stvor biti!" (33) 

,»Za kukuruz pripravi i sadi, 
Veliku ćeš probit iz njeg brati. O 

Za konoplju svatko će sad pitat, oš 
A kudilja prvu čast uživat, i 

No to dugo potrajati neće. om vedaii skosi .ojaš 


(...) obale sili svo udisšoq U 
Ne čudi se,ako opet LITO 1 
Bude vlažno, često kišovito. onli 
To će biti najviše s počela, Kish nod“ veni go nav 
A kad sazre i požuti žito, me. at 
Onda, brate, i mila mi sele, masi kind irećla 
Nemoj žalit ni truda ni rada, nsšsla iilensx sri i zabud im zd 
Posla nek se laća ruka mlada, | 
Jer ambare triba punit prazne meno i udlivoš smtgrga 52 012 
I misliti na buduće dane. wrra i rsesherb ota izsanisrab s“ 
(..) z Pau msnpod 5T unos 
JESEN će nam donet mlogo svega, — oinubog moto sižolim A 
Malko još će potrajati žega. ev SR dui nič ako ik 
Kukuruza biće svuda dosta zr u 

I to ranog baš za dragog gosta. (1 


3 


ines i ovizinigi dsv mion sić 


ž* Go VOrm sn SsTiv 156 ral 


BDOVTTIE 4" S Sr nasi zi (a 33 s 
( ) .»- E ' 2 _. _,, 1 
sedi kUoi * bu tI 381 brišu! JE 


ZIMA biće dugačka i 'ladna, 
Mloga usta biće prazna, gladna, 
Gledaćemo puste nam čardake, 
Brez pomoći mloge siromake..." (36). 


ijidvasi 29) sva strv sd 191 


izd 1ovdz2 iburi | 3130 bijž 


Osobito lijepo pjeva Stogodišnji gatalac za 1937. uime tonom, s 
ponosom spominje proslavu 250. obljetnice dose Bunjevaca, i Šokaca u Bačku. 
Evo nekih odlomaka: 

Subotice, naš prilipi grade, I&JIK biba 99 olive u ila Re 
Cila zemlja za tebe već znade, oJevišn 12853 uvrq silibua A 

Cili narod u zvizde te kuje, 


T voja slava daleko se čuje, 
Jer si eto pokazala svima 

Da u tebi sloge, vire ima, 

Da se širom domovine znade 
Da Bunjevac dušu ne izdade. 


Subotice, vik si lipa bila, 

Vik si bila nama draga svima, 
Ali nikad kao onih dana, 

Kad su srca srićna, razdragana, 
Što ih Božja očuvala ruka 
Kroz toliko nevolja i muka, 
Neviđeno slavlje proslavila, 
Trajni spomen sebi ostavila. 


Prošlog lita jedno veče kasno, 
Kad je nebo u zvizdama krasno 
U sumračje Velike nam Gospe 
Mir, tišina kad se zemljom prospe 
Subotica sva je sjajna bila 

Ko iz gore kad zablista vila. 
Mužari su zagrmili glasno, 

Sva su zvona zazvonila jasno 
Tornjevi i kuće su bile 
Barjacima iskićene cile, 
Pendžere je uresilo cviće 

I u svakoj gorile su sviće, 

Da se vidi da se svuda znade, 
Da Bunjevca još mnogo imade. 
Isprid cilog da pokaže svita 
Dvi stotine i pedeset lita 

Da on slavi kako su mu slavni 
Pređi došli u bačvanske ravni, 
I u našoj biloj Subotici 
Zavladali jesu po pravici'" (37). 


Jedan od glavnih ciljeva Subotičke Danice bio je zauzeti se za mlade. U mladi- 

ma probuditi narodnu i vjerničku svijest. Tako čitamo: ,,U mladeži je najviše ideala, 

najviše životne snage i nju je najlakše zadahnuti i oduševiti za lijepo i dobro. Na 

mlađima svijet ostaje. I zato je organizacija omladine najpouzdaniji i najkraći put za 
ozdravljenje i organizaciju čitavoga naroda... Najsigurniji i najkonkretniji način, ko- C) 
jim će se naš narod u skoroj budućnosti podignuti, jesu omladinske organizacije, S ži 

S 


ako su osnovane na zdravim narodnim i vjerskim načelima... Kad uspije jed 

pokrenuti ogromnu duševnu snagu našeg naroda (po mladima), ne trebamo tada više 
ni najmanje biti zabrinuti za njegovu budućnost" (38). 

Poslije 1. svjetskog rata najpoznatija omladinska organizacija bio je ,Orlovski 
pokret". O ovom pokretu u Subotičkoj Danici pisalo se puno. O njegovom progra- 
mu napisano je: , Orao je organizacija (udruženje) poštene hrvatske mladosti. Uzeo 
je svetu i plemenitu zadaću da svu hrvatsku omladinu, koja kršćanski misli, te se i u 
životu hoće ravnati po kršćanskim načelima, združi u jednu četu" (39). Evo još ne- 
kih naslova o orlovskom pokretu: ,Orao u Bačkoj" (40), ,Potreba orlovskog društ- 
va“ (41), ,,Fiat Lux — još o orlovskom pokretu" (42). 

Poslije zabrane Orlovskog pokreta postojali su drugi omladinski pokreti sa slič- 
nim ciljevima, kao što su: ,,Katoličko divojačko društvo“, ,Momačko kolo", ,,Kri- 
žarsko bratstvo“ i ,,Križarsko sestrinstvo“ i dr. Subotička Danica pratila je rad i 
ovih udruženja koja su imala značajnu ulogu kako u vjerskom, tako i preporoditeljs- 
kom napretku našeg naroda. 

Subotička Danica je, između ostaloga, nastojala liječiti ,,rak-rane“ našeg naro- 
da. Tako sadrži puno članaka o problemu pijanstva, o problemu vjerskog indiferen- 
tizma, o problemu malog broja djece u obiteljima, o problemu ,,uskočkinja“, o 
problemima mladih... 

U Subotičkoj Danici za 1930. godinu nalazimo poučne poslovice protiv pijanst- 
va. Navodim dvije zanimljive: ,,Mnogo piti, razum izgubiti“ — ,,Vino čini dobru vo- 
lju, al ne čini pamet bolju" (43). 

Zanimljivo je uočiti da je već dvadesetih godina ovoga stoljeća u našem narodu 
bio izražen problem niskog nataliteta. U Subotičkoj Danici o tom se problemu češ- 
će govorilo. Tako u Subotičkoj Danici za 1924. čitamo: ,,Poznata je činjenica i da- 
nas da su mnogi naši brakovi bez dice. Razlog: u oholosti žena, koje neće da izgube 
lipotu trudnošću i rađanjem, već hoće da ostanu vitke, da ostanu lipe, makar i uz 
gubitak slasti materinstva. Drugi je razlog tome jošte i strah prid brigom i skrbi za 
dicu, a i strah da će se, ako budu imali više dice, zemlja razdiliti na više dilova, te da 
dica svako na svom dilu neće moći bezbrižno živit... Tuđinci i komšije, koji imadu 
punu kuću dice zauzet će pusta naša ognjišta i svetu grudu natopljenu krvlju pradi- 
dova — a sve radi naše nebrige za svoj podmladak... Braćo, Bunjevci i Šokci! Prenite 
se! Nas nisu mogli uništiti Turci... ali će nas uništiti brakovi bez dice“ (44). 

Ako nam je poznato ozračje u kojem su se neka djeca rađala, onda nije ni čudo 
da su se mnogi sve rjeđe odlučivali za djecu. Evo jednog opisa: ,,Ako se dijete rodi, 
otac zapciva , svekrva grdi, jetrova se ruga, a mater se stidi, što je ona taka nesrićna“ 
(45). 

Još je bio poznat jedan uzrok toj pojavi malog broja djece u obitelji: ,,Pa šta je 
uzrok ovoj žalosnoj pojavi? Uzrok je što mnogi vjenčani parovi vračaju" da ne ima- 
ju djece. Dakle, stavljaju se u suprot sv. volji Božjoj. Možda i ne pomišljaju kakav 
strašan grijeh tovare sotim na svoju neumrlu dušu, a često stječu i tjelesnu nevolju, 
kojoj nema lijeka na zemlji" (46). 

Budućnost svakog naroda, a samim tim i budućnost Crkve nalazi se u mladima. 
Na mlađima svijet ostaje i zato je jako važno kakvi će biti ti mladi koji će preuzeti 
brigu za Crkvu i čovječanstvo. Subotička Danica je od svojih prvih godišta htjela vo- 
diti mlade putem poštenja i prave vjere. Zato mlade upozorava od svega onoga što 

bi im moglo škoditi. Tako već 1925. godine kad je film bio još u povoju, upozorava 
na opasnost od kina, ali ističe i njegove pozitivnosti (47). 

Druga velika opasnost za mlade je ,,pokvarena knjiga“. , Loša knjiga je najaktu- 
elniji razarač, najmodernija guba... To su stranice nakrcane sadržajem najgoreg blu- 
da, a to čitače u vremenu puberteta, mahom ruše; tu su (u tim knjigama) precizno 
sa nevjerojatnim kombinacijama izvedena zločinačka djela krađe, umorstva, najra- 
finiranijih svjetskih zločinaca; tu su u najširim detaljima opisana ubistva i samou- 
bistva i prikazana kao najhrabrija djela... Roditelji koji ne vode računa o tom što im 
djeca čitaju i nijesu roditelji“ (48). 

Problem predbračnih odnosa mladih postojao je i u ono vrijeme. Protiv tog 
grijeha bori se S. Danica za 1923. godinu: ,Grijesi mladosti su žestok otrov svim 
ljudskim snagama. Teško onom ko čašu te slasti prerano okusi... Još gore prolazi, 
tko se požuri da pehar ljubavi do dna ispije. I doktori vele da rana ljubav vodi pre- 
ranoj zasićenosti, preranom opadanju, pa baš i bolesti“ (49). U istoj S. Danici či- 
tamo i savjet djevojkama: , Nećeš dobro proći ni ako te momak ukrade" ili ,otme', 
ako za njeg ,uskočiš', ako s njim odbegneš ili mu dobjegneš... Ti ćeš biti mati, a 
znaš li šta to upravo znači? To znači: biti živi izvor dobra ili zla u narodu... Tvoja 
utroba bit će mu plodan rasadnik novih snaga“ (50). 

Čim je počela izlaziti, Subotička Danica okupila je oko sebe mnoge suradnike 
koji su svojim pjesmama ili pripovjetkama ili kojim drugim prilogom željeli prido- 
nijeti nešto kulturi i dobrobiti našeg naroda. Evo imena nekih suradnika: Ante Eve- 
tović Miroljub , Ive Prćić, Ante Jakšić, Aleksa Kokić, Jakov Kopilović... 

Subotička Danica imala je uvijek i šaljive stranice; stranice reklama, koje mogu 
biti vrlo zanimljivo područje istraživanja onima koji žele saznati kakvih je sve zanat- 
lijskih radnji bilo tada u Subotici i u drugim našim gradovima. Zanimljivo je čitati i 
koji su sve proizvodi reklamirani. 

U Subotičkoj Danici nikada nije manjkalo narodnih pripovidaka, poučnih čla- 
naka za domaćice, za poljodjelce, za stočare, vinogradare, voćare. Uočljivi su i na- 
pisi iz medicine ,,Za zdravlje. 

Premalo je i vremena i prostora da bi se ovom zgodom moglo reći nešto više o 
ovom velikom rudniku narodnog i crkvenog blaga. No, mislim da je i ovo malo što 
sam iznio dovoljno da uočimo svu šarolikost i svu vrijednost onoga što sadrži naš 
kalendar Subotička Danica. Zato svi oni, koji žele pisati o našoj vjerničkoj ili na- 
rodnoj prošlosti, ne mogu mimoići ovaj tako bogati izvor. 

Na nama mladima ostaje zadaća i dužnost izvlačiti na vidjelo to, mnogima 
skriveno blago“. To bi bio veliki znak pažnje i zahvalnosti svima onima koji su 
s toliko oduševljenja i ljubavi čuvali život Subotičkoj Danici punih stotinu godina. 


3. SUBOTIČKE NOVINE 


Subotičke novine'', list za kršćansko i narodno udruženje, kao glasilo Bunje- 
vačko-šokačke stranke, počele su izlaziti u Subotici 7. svibnja 1920. god. Urednik 
je bio Miško Prćić. Izlazile su petkom, a u nekim godištima u subotu na 4 st 
srednjeg formata (24 x 29 cm). O 

S. novine su bile zabranjene 27. listopada 1923. god. s 43. brojem. Mjesto njih 
1. studenog 1923. god. počele su izlaziti ,,Hrvatske novine". Izdavač i odgovorni 
urednik bio je Miško Prćić, a vlasnik Književno izdavačko društvo ,Alfa" u Suboti- 
ci. Tokom 1924 — 1927. god. H. novine su tjednik ,a 1928. god. izlaze dvotjedno. 

Hrvatske novine su prestale izlaziti s brojem 23. 1929. god. Od 16. studenog 
1929. s brojem 24. 1929. god. ponovo nose naslov , Subotičke novine", izlaze dvot- 
jedno, a izdavač i odgovorni urednik je Miško Prćić. 

U 1931. god. S. novine su tjednik , a izdavač i urednik je župnik subotičke crk- 
ve sv. Roka, Blaško Rajić. Od 30. broja 1932. god. S. novine su mjesečnik , a od 36. 
broja S. novine su ponovo tjednik. U toku 1933. i 1934. god. S. novine su izlazile 
neredovito, povremeno. Od 9. broja 1934. god. postaju mjesečnik, a tjednik su po- 
novo od 10. broja 15. kolovoza 1936. god. i izlazile su kao tjednik petkom na ve- 
ćem formatu 29 x 42 cm. Kao tjednik izlazile su do kraja 1936. god. i tokom 1937 
— 1941. god. 

Posljednji broj Subotičkih novina objavljen je 4. travnja 1941. god. Aprilskim 
ratom i okupacijom prekinuta je duga njihova kulturna i politička djelatnost i utje- 
caj (51). 

Od 1931. god. na S. novinama kao izdavač i urednik označen je župnik Blaško 
Rajić, ali nekoliko godišta prije rata stvarni urednik je bio Ivan Kujundžić koji je bio 
kateheta u subotičkoj Muškoj gimnaziji, a uz to je radio u Subotičkoj Matici kao 
urednik. Na prvoj stranici S. novina ispod naslova naznačena je adresa uredništva i 
uprave (Paje Kujundžića ul. br. 9. gdje je bila Subotička Matica — danas bioskop 
Zvijezda“). 

»subotičke novine“ (,,Hrvatske novine“) kroz svoja 22 godišta daju nam danas 
mnogo podataka za proučavanje naše političke i kulturne povijesti, jer su opisivale 
mnoge ljude i događaje toga vremena, naglašujući i ističući pojedine probleme društ- 
va. Zato, tko želi proučavati našu povijest toga razdoblja između dva rata, ne može 
mimoići Subotičke novine zbog njihove dokumentamrnosti i angažiranosti u svim mo- 
ralnim , društvenim, političkim i kulturnim pitanjima. 

Subotičke novine su bile namijenjene širokom krugu čitalaca i da bi se udovo- 
ljilo njihovim potrebama i zanimanju, bilo je više ustaljenih rubrika. 

Sam urednik Subotičkih novina Blaško Rajić ovako je opisao svoje novine i sve 
rubrike u njima: 

Preporučujemo u pažnju našoj braći koja učestvuju na Euharistijskom Kong- 
resu, i molimo naše katoličke kršćane borce da nastoje širiti SN u dragoj porodici 
i međ svojim znancima. Živimo u takvim vremenima, kada ne može ni jedan krš- 
ćanin čovjek zažmiriti svoju glavu pa da ne čuje i ne vidi događaje, koji se okolo 
njega zbivaju. Osobito je od potrebe da kršćani katolici dobiju ispravne izvještaje o 
stanju svoje svete Crkve. SN pak služe ovoj svrhi. 

»Kronika" donaša dovoljno vijesti koje će uputiti naše ljude da nešto čuju o tom 
što se po svijetu i u našoj Kraljevini događa. Osobito je od potrebe da kršćanin kato- 
lik čovjek dobije prave vijesti iz katoličkog svijeta — Katolički svijet'je druga rubri- 
ka SN. Čisto svjetovne novine obično ne daju obavještenja o poslovima katoličke 


Crkve ili ako i donesu što, to je netačno predstavljeno ili baš donose neugodne in- 
formacije. 

Svakoga mjeseca donašamo četiri priloga, u kojima se piše mjesto barem poma- 
lo o staleškim interesima. 

Zemljodjelac' bavi se najviše sa zadrugarstvom pa izvješćuje čitaoce o gospo- 
darskim prilikama u našoj zemlji, a vodi brige i o svakom naprednom radu koji se po 
svijetu pruža u privredi. 

Kultura" bilježi umjetnički rad, koji se kod nas teškom silom provađa al' se 
ipak čuva uspomena kulturnog napretka ovog kraja. 

Glasnik" donosi nabožnog štiva, tumačenje sv. evanđelja i crtice iz života sve- 
taca. 

Kolo mladeži" — uređuje se za našu djecu, kratke pripovijesti, zagonetke i dječ- 
je zabave naši maleni rado čitaju. 

Naše ženske pak najviše treba da zanima mali mjesečnjak ,Kućanica'. U njoj do- 
nosimo vijesti koje se odnose na ženski svijet, modu, kućanstvo i uzgoj djece. U 
člancima ,Nana i kćer" mogu se čitati upute kako će svoju žensku djecu i kršćanski i 
napredno i valjano uzgojiti“ (52). 

Ovakvu strukturu SN zadržavaju sve do 1936. godine. Izlaze na 4 ili 6 stranica 
na arku papira 25 x 30 cm. Poneki put su prilozi kao ,,Zemljodjelac“, ,,Kultura“ 
itd. izlazili na jednom listu koji se presavijao na četiri djela pa je tako bio poseban 
prilog SN. 

1936. godine SN dobivaju novi izgled. Izlaze na većim arcima papira 40 x 30 
cm. a dobivaju i nove rubrike: bez posebnih oznaka, osim rubrike ,,Vijesti“, a kasni- 
je dobivaju stalnu rubriku ,Politički pregled" i ,,Širom ravne Bačke“, a povremeno 
i rubrika , Gazdinstvo“. Kasnije će i , Sport" postati stalna rubrika... 

SN od 25. XII 1938. godine imaju uz stalne rubrike i pet priloga svaki na jed- 
nom listu, a to su prilozi: Kultura, Kolo mladeži, Kućanica, Glasnik, Zemljodjelac... 
SN su bile jedan klasičan primjer informativnog lista, koji nije bio ni izrazito kato- 
lički, ni izrazito politički, jednostavno informativni list o svim događajima bilo u 
Crkvi, bilo iž društvenog života. Premda će ih urednik nazvati katoličkim novinama. 
Pod naslovom ,Misli o katoličkoj štampi“, prigodom 20. godišnjeg jubileja SN u 
broju od 3. V 1940. na str. 5. čitamo: , Dobra štampa je danas problem na svim lini- 
jama. Pod dobrom štampom ne razumijemo samo onu koja ima ispravno mišljenje i 
načela o vjeri, moralu, poštenju i kojoj je pravac besprijekoran, nego onu štampu 
koja oplemenjuje dušu naroda koja ne nadražuje maštu svojih čitatelja, koja čuva i 
brani ljudske, društvene i ekonomske interese naroda... Mi vjerujemo u kat. Crkvu, 
vjerujemo u svjetsku misiju kršćanske ideje i zato moramo vjerovati i u to da će do- 
ći jedan naraštaj, koji će u svijet znati postaviti jaku katoličku štampu. Stoga ne ža- 
limo truda, ni posla, ni života za svoju štampu. Čitajmo svoje novine, podupirimo 
ih, preporučujmo i drugima da čitaju kat. knjige..." 

Od mnogih objavljenih brojeva Subotičkih novina posebno ću spomenuti još 
nekoliko. 

Kad ovih dana slavimo jubilej 300. obljetnice obnovljenog crkvenog života me- 
đu vjernicima Hrvatima u Bačkoj i njihove seobe u ove Pee. treba spomenuti ka- 
ko su Subotičke novine obilježile jubilej 250. godišnjice dolaska veće grupe Bunje- 
vaca i Šokaca u Bačku. Taj jubilej veoma svečano je proslavljen u Subotici 14-14. 
kolovoza 1936. god. Za tu prigodu objavljeno je izvanredno, svečano prao 

tičkih novina (br. 10, 15. kolovoza 1936.) na 20 stranica povećanog formata 
(29 x 42 cm); na cijeloj 2. stranici objavljen je raspored proslave u petak 14. kolo- 
voza; u subotu 15. kolovoza i u nedjelju 16. kolovoza. Uz to je objavljeno nekoliko 
članaka iz političke i kulturne povijesti Bunjevaca — Hrvata u Bačkoj. Osim toga, 
u novinama su bile i druge uobičajene rubrike. 

Slijedećeg petka, 21. kolovoza također je objavljen svečani 11. broj Subotičkih 
novina na 8 stranica, isto tako povećanog formata, koji je stalno ostao do kraja izla- 
ženja 1941. god. 

Najveći dio ovog broja S. novina posvećen je opisu dojmova svih priredaba to- 
kom tri dana proslave velikog jubileja. U novinama ima nekoliko fotografija koje su 
ostale kao značajno svjedočanstvo za povijest, a čitav ovaj broj je ostao kao trajan 
dokumenat. 

Također treba spomenuti kako su Subotičke novine obilježile velik gubitak u 
našem kulturnom i crkvenom životu koji je nastao iznenadnom smrću velikog pjes- 
nika i pregaoca Alekse Kokića. On je preminuo 17. kolovoza 1940. god. na odslu- 
ženju vojnog roka u Cetinju poslije neuspjele operacije slijepog crijeva. Sahranjen je 
uz najveće počasti, uz prisustvo i žalost velikog mnoštva u Subotici, na Bajskom 
groblju. Sva subotička hrvatska katolička društva svojim prisustvom i vijencima dali 
su posljednju počast svome prijatelju. 

Na dan sahrane, u petak 23. kolovoza objavljen je 34. broj Subotičkih novina i 
veći dio posvećen je uspomeni rano preminulog našeg pjesnika. Na prve tri stranice 
objavljeni su sljedeći članci: Albe Vidaković: Aleksa Kokić; Ante Jakšić: Aleksa 
Kokić, pjesnik naših njiva; Tan. (Ivan Malagurski): Pjesnik naših njiva, Aleksa Ko- 
koć. Svi ovi članci napisani su s mnogo ljudske topline i boli zbog iznenadnog ras- 
tanka od prijatelja i vrijednog kulturnog radnika. 

Sljedećeg petka, 30. kolovoza objavljen je 35. broj Subotičkih novina i na prve 
tri stranice opisan je ispraćaj pokojnog Alekse Kokića iz Subotičke Matice, zaduš- 
nica u subotičkoj katedrali sv. Terezije i sahrana na Bajskom groblju. Uz lijep opis 
ovih tužnih svečanosti u S. novinama je objavljen oproštajni govor koji je pred Su- 
botičkom Maticom održao Mihovil Katanec, a na groblju su govorili Marin Šemud- 
varac i fra Gašpar Bujas. Poslije ovih oproštajnih govora nad Aleksinim grobom pos- 
ljednji se oprostio hrvatski pjesnik Jeronim Korner dirljivim stihovima koji su tako- 
der objavljeni u ovom broju S. novina. Sv. Misu zadušnicu i pogrebne obrede pred- 
vodio je biskup Lajčo Budanović. 

Osim pjesme Jeronima Kornera ,,Aleksi Kokiću'“, u S. novinama objavljene su 
ove pjesme o preminulom pjesniku: Ante Jakšić: Aleksi Kokiću (23. VIII 1940. br. 
34. str. 2); A. V.: Duboka žalost (povodom smrti Alekse Kokića) (30. VIII 1940. 
br. 35. str. 3.). 

Tokom rujna i listopada 1940. god. Subotičke novine više puta su se sjetile po- 
kojnog Alekse Kokića i objavile su uspomene na našeg pjesnika, koje su napisali p. 
Fabijan Buble: Posljednji časovi Alekse Kokića (6. IX _ 1940. br. 36. str. 1); don 
Stanko Drnas: In memoriam Aleksi Kokiću (13. IX 1940. br. 37. str. 3.); Ivo Len- 
dić: Aleksa Kokić kao lirik (18. X 1940. br. 42. str. 3.). Svečana komemorativna 
matineja na uspomenu Alekse Kokića (11. X 1940. br. 41. str. 1) 

Na kraju možemo zaključiti da su Subotičke novine pisale o svim važnim doga- 
dajima u kultumom i političkom životu Hrvata u Bačkoj, stojeći uvijek na braniku, 
ali često puta bile su ranjene od državne cenzure, a to svjedoče i potvrđuju pojedini 
prazni stupci na stranicama. 


4. DVA BUNJEVAČKA LISTA KRŠĆANSKIH SOCIJALISTA 


Kao u ostalim evropskim zemljama, tako je i u Mađarskoj bio snažan i dobro 
organiziran pokret kršćanskih socijalista, koji su u velikim društvenim suprotnosti 
ma na početku 20. stoljeća predlagali svoja rješenja pojedinih pitanja. Tražili su op- 
će pravo glasa i izvjesne državne reforme radi ublažavanja položaja radnika. 

Osnovan je Katolički pučki savez (Katolikus Nćpszovetsćg), koji je okupljao 
pojedine organizacije kršćanskih socijalista na području Mađarske. Radi širenja svo- 
jih ideja, posebnu pažnju su posvetili organizaciji i objavljivanju partijskih novina 
kao svojih glasila. Osim centralnih listova u Budimpešti, objavljiva#e su novine i u 
provinciji. 

Tako je 1910. god. objavljivano 14 dnevnih listova, 30 tjednika i 46 časopisa. 
Doista lijep broj obzirom na dosta malobrojnu čitalačku publiku. 

U tom mnoštvu izlazile su i u Subotici novine na bunjevačkom jeziku pod nas- 
lovom Naše novine“ kao stranački list kršćanskih socijalista, a prvi broj je objav- 
ljen 15. rujna 1907. god. 

> Pored naslova novina s jedne strane je parola: ,,Pravo, pravda, ljubav“, a s dru- 
ge strane je parola: ,,Za krst časni i slobodu zlatnu." Iz podnaslova doznajemo da su 
novine polumjesečnik i zvanično glasilo Zemaljske kršćansko-socijalne udruge. No- 
vine su imale 8 stranica srednjeg formata (27 x 41 cm). Od prvog broja 1908. god. 
Naše novine“ postaju tjednik na 4 stranice. 

Na početku objavljivanja novina odgovomi urednik je bio dr Joso Mamužić. Za- 
tim je tu dužnost od 9. listopada 1909. god. od 41. broja vršio Ivan Petreš, kapelan 
u crkvi sv. Terezije u Subotici. Od njega je tu dužnost preuzeo krajem svibnja 1910. 
god. Blaško Rajić, kapelan u crkvi sv. Terezije u Subotici. 

> Kad je on 1911. god. izabran za župnika u subotičkoj crkvi sv. Roka, napustio 
je posao odgovornog urednika novina. Od 45. br. od 5. studenog 1911. god. odgo- 
vorni urednik , Naših novina“ je Matija Čatalinec, kapelan u crkvi sv. Terezije u Su- 
botici. Blaško Rajić je ponovo odgovomi urednik novina od 27. srpnja do 28. rujna 
1913. god. (od 32. do 38.br.) 

Poslije Blaška Rajića od 28. rujna 1913. god.( 39. br.) dužnost glavnog ured- 
nika je obavljao dr Joso Mamužić. Od 3. svibnja 1914. god. (od I8. br.) duž- 
nost odgovomog urednika preuzeo je svećenik Bela Mesaroš, a urednik je bio dr 
Joso Mamužić. Nekoliko mjeseci kasnije, od 24. kolovoza 1914. god. (od 35. br.) 
odgovorni urednik je bio Stipan Subotički, a urednik je bio dr Joso Mamužić. U 
je 1915. god. (od 4. br.) opet su bile promjene u uredništvu , Naših novina“. 

Vodeći ljudi ovako su podijelili uloge: odgovorni urednik je bio Bela Mesaroš, a 

urednik je bio dr Joso Mamužić (53). | go 

Naše novine“ su objavljivane do kraja prvog svjetskog rata 1918. god. a tada 
su nastale velike političke promjene. Subotica sa svojom okolicom, zajedno s osta- 
lom Bačkom, ušla je u sastav nove jugoslavenske države, u Kraljevini Srba, Hrvata 
i Slovenaca, koja je kasnije dobila ime Kraljevina Jugoslavija. 

Zbog ograničenog prostora ovog predavanja, ne možemo detaljnije govoriti o 
pojedinim temama i člancima koji su objavljeni u ,,Našim novinama“, ali možemo 
reći da daju svjedočanstvo o svom vremenu i mogu nam pomoći u razumijevanju 
povijesti toga doba. 

Pored . Naših novina“ u Subotici je objavljivano još jedno glasilo kršćanskih $o- 
cijalista. Naslov lista bio je isti kao naziv stranke: , Katolički pučki savez", a počeo 
je izlaziti početkom 1908. god. Bilo je objavljeno nekoliko brojeva godišnje. List je 
imao oko 20 stranica manjeg formata. Tako je objavljeno 1908. god. 4 broja, 1909. 
god. 7 brojeva itd. 


U Budimpešti je izlazio na mađarskom jeziku list ,,Katolikus N€pszovetsćg" sa 
oko 10 brojeva godišnje, ali jedan broj na kraju godine bio je kalendar pod istim 
nazivom. Taj list bio je glasilo istoimene stranke kršćanskih socijalista, 

Ako uporedimo sadržaj ova dva lista u Subotici i u Budimpešti, možemo uočiti 
njihovu međusobnu sličnost. To možemo vidjeti ako usporedimo brojeve mađars- 
kog i bunjevačkog lista. Možemo utvrditi da neki članci, objavljeni u bunjevačkom 
izdanju lista, slobodan su prijevod ili obrada članaka u mađarskim brojevima. Po 
svemu sudeći, možemo ustanoviti da je pripremanje nekih članaka obavio Blaško 
Rajić, koji je, kako smo prije rekli, u dva maha bio odgovorni urednik ,,Naših no- 
vina“. Mnogi ti članci su potpisani inicijalima P. B_,a to je bio potpis Blaška Rajića. 
Iz toga možemo zaključiti da je Blaško Rajić imao vidnu ulogu u objavljivanju lista i 
kalendara ,Katolički pučki savez“. 

Osim prevedenih i obrađenih, bilo je i izvornih članaka u bunjevačkom izdanju 
ovog lista i kalendara. 

Po tadanjem običaju, u ovom listu i kalendaru , Katolički pučki savez" nije oz- 
načeno ime urednika, nego samo adresa uredništva u Subotici (IV. Rakćczi utca 
20. szam). Isto kao i ,,Naše novine“. 

Od 1914. god. uredništvo bunjevačkog izdanja lista Katolički pučki savez“ 
bilo je u Budimpešti, a tamo je tih godina i tiskan (54). 

Za upoznavanje ideja, koje je zastupao ,Katolički pučki savez", bilo bi zanim- 
ljivo osvrnuti se na pojedine članke, osobito one Blaška Rajića, ali to ne možemo 
učiniti zbog ograničenog prostora ovog predavanja. 


5. KOLO MLADEŽI 


Za Božić 1939. godine izašao je prvi broj omladinskog lista ,Kolo mladeži“. 
Ovaj list pokrenuli su križari i križarice. Bio je namijenjen unutarnjim potrebama 
hrvatskih katoličkih omladinskih organizacija u Bačkoj. Uređivalo ga je Bačko ok- 
ružje Križara. Izišao je u izdanju Subotičke Matice. Za list je odgovarao Franjo Vuj- 
ković, kustos Subotičke Matice. Tiskan je u tiskari , Globus“. Izlazio je u formatu 

20,5 cm x 28,5 cm, u obliku bilježnice. Imao je 32 stranice. 
Donosim kompletan sadržaj 1. broja ovog lista. 


Louis Mendigal: Nemamo ljudi (preveo Ivan Kujundžić) str. .........0 0. 1 
mare Bonssnaišavojkensy u. oi pr a BZDEL, i da I 3 
MartkoGubić: Dijete (pripovijetka) ..............00... 0 0.000. 4 
Ante Sekulić: Molim Ti se hladne jesenske noći ( pijesak <. VJGG Je STEG A S 
Mirko Vidaković: Presveta Euharistija — naše spasenje (razmišljanje) ........ 9 
RV SRNE poratsešita veze (pjesma) ..0...4 000... 0 le 10 
Ante Sekulić: Lijst je pao sa grane ( pripovijetka. ...........aaaaa 11 
Zorka Mrljak: Prognanik grada ( pripovijetka .,........0.0. 0.0 14 
Zorka Mrljak: Djevojka ( pripovijest iz života) . .......... aa 15 
Jikov Vujković L.; Pjesma svenulog lista . ..( 70.000 OVI... 17 
Maja Katanec: Veče na moru (doživljaj) ......... 0. 18 
Stana Križanović: Križarski odgoj kroz žrtvu (razmišljanje). ........... 00 19 
Gustav Ivković: In memoriam (jednom ratniku) . ....... 0.44 21 
Lipozenčić Marko: Na satu francuskog (doživljaj) . ......4.. 0.0 23 
Jakov Vesković 5 Dušni dan(pjesma) .....-.0 0.000. I 25 
Alojzije Poljaković: Glas osjećala mojih (razmišljanje) ............ 0.00 26 
KR RIE. Bač ttšte (peiča) sku vo, dra g. SA DD A DA. 21. 
Ž.: Ponori; Ljubljenom (dvije pjesme) ........... aaa 30 
KNAZEVNOST: Branko Radičević . 1.0. 204.04. 00 0 a lo 31 


Drugi i, na žalost, posljednji broj ovog lista izišao je 1940. godine. Uredništvo, 
izdavač i oblik lista je nepromijenjen, s tim da ovaj broj donosi ,,fotografije onih na- 
Ših križara i križarica koji su te godine maturirali, a sada su na studijama“. To su: 
Julka Orčić, student filozofije, Ante Sekulić, student filozofije, Zoltan Braun, stu- 
dent prava, Marko Ostrogonac, student kemije, Josip Kujundžić, student tehnolo- 


gije. 


Donosim kompletan sadržaj i ovog broja Kola mladeži: 


Julka Orčić: U velikom jubileju ( XIII stoljeća kršćanstva u Hrvata) ......... 1 
Jakov Grmčić: Problem intelektuslaca , | /./. 0. 0000 3 
I IA BR PE PRODIRE u aore a Ka 6 
Jelena Štilinović: Molitva na usnama modernog čovjeka (razmišljanje) ....... 7 
NE E smiszakiplemna) ... 0.0 00 aa pako saka deda 9 
Antonija Kujundžić: Dom privlačiv po ženi (razmišljanje) ........ 0. 10 
Zoten Benu: , Književnik" (pripovijest)... aaa aka akanaa 13 
Alojzije Poljaković: Potreba saradnje šaka i seljaka... ... 0.4 aaao 16 
Matilka Milanković: Ave Maria (pjesma) .... 40v 19 
Alojzije Cvijanović: Socijalno pitanje kod nas . .. 00 20 
Alojzije Poljaković: Lijepa naša Domovino (dojmovi sa putovanja) ........< 22 
Nezaboravno brijanje ( pripovijetka) . ... 20 o 24 
Nanin Bartul (pripovijetka) . ...... 4 a 26 

Ante Sekulić: Aleksa Kokić (in memoriam) . ... 0.22 28 < 
oj m o 32. 

II. svjetski rat je upropastio mnogo toga, prekinuo mnoge dobre i plemeni Q 


akcije, u mnogome promijenio tok povijesti... Tako je zaustavio i izlaženje oKog 


A 


značajnog lista za naš narodni i crkveni život. Kad u jednom narodu postoji omla- 
dinski list koji okuplja mlade s jednim jedinim ciljem: ,,pomoći svima onima koji 
žele pošteno živjeti i služiti drugima!" To je velika stvar. A ,,Kolo mladeži" imalo je 
upravo taj cilj. Angažirati sav onaj potencijal koji se krije u mladima i usmjeriti ga 
na službu drugima. O tom svjedoči i programatski članak, sad već pokojnog sveće- 
nika Jakova Grunčića, iz kojeg navodim par odlomaka: 

.Intelektualac. Dobar intelektualac. Katolički intelektualac! To je problem ko- 
ji muči naš narod kroz svu njegovu povijest. Važnost ovoga problema je velika, tako 
da je teško možemo i ocijeniti. Dobiti vrle i idealne intelektualce, ljude koji će znati 
raditi za narod pregazivši svoj sićušni egoizam, ljude koji će se znati boriti za svoj 
narod i koji neće pokleknuti pred sićušnom poteškoćom, to je ideal svakoga naroda. 
To je ideal za kojim i mi težimo“ (55). 

Nadalje govori kako je teško dobiti katoličke intelektualce i ističe nužnost 
osobne izgradnje, te daje neke konkretne savjete, koji su dobri i za današnji naraštaj 
mladih: 

Velike misli dolaze iz dubine srca. Ex abundantia cordis os loquitur, tj. od 
obilja srca usta govore. Kako je srce, tj. kakova je unutrašnjost čovjeka, takova je i 
vanjštvina, takovo je vladanje, takav mu je nastup". 

,»Velike se misli ne rađaju uz zvuk jazz-banda (danas bih rekao: uz zvuk rok i 
pank muzike), niti uz zveket čaša, nego u mimoj i povučenoj radnoj sobici." 

»Velike se misli ne rađaju u tami pred platnom u kinu , nego u polutamnoj 

crkvi uz titraj svjetla koje stalno gori pred Svevišnjim." 
= Velike se misli ne rađaju na zelenom polju, niti na plažama modernih kupališ- 
ta, nego u tihim i mirnim alejama kakvog skrovitog šetališta“ (56). 

Na kraju ističe: ,,Intelektualci, koji se drže ovih načela, tj. kojima je istina iz- 
nad svega, koji čuvaju čisto srce, koji rade ne za sebe, nego iz ljubavi prema rodu 
svom, koji ne traže svoje interese, nego interese naroda i koji neće pokleknuti pred 
svakom poteškoćom, nego će ustrajati, jesu naš ideal za kojim moramo težiti. Tako 
ćemo imati: Intelektualce! Dobre intelektualce! Katoličke intelektualce!'' (57). 

Ako netko od mladih, koji budu čitali ove retke, prihvati ove savjete, mislim 
da ne bi bio daleko dan kad bismo ponovo, pod okriljem Crkve u našem narodu 
mogli pokrenuti jedan omladinski vjerski list. Iskrena mi je želja da se to ostvari! 


6. ZAKLJUČAK 


Ovaj kratki pregled (koji se, ipak, čini dug) izdavačko-publicističke djelatnosti 
među vjernicima Hrvatima u Bačkoj htio je današnjoj generaciji približiti, bar malo, 
sve ono blago koje se krije u našim publikacijama: Subotičkoj Danici, Subotičkim 
novinama, Kolu mladeži... Sve je to blago, na neki način, zakopano. Taj plodni izda- 
vački rad pokušat će oživjeti Subotička Danica za 1945. i 1946. godinu, a poslije 
toga nastaje duboka šutnja sve do 1971. godine kad je Subotička Danica ponovo ug- 
ledala svjetlo dana, no imala je snage još samo za jedan bljesak u 1972. godini. U no- 
voj tami svjetlila je samo jedna mala zraka. Bio je to župni list ,,Horizonti“ koji je 

služio ,,za izgradnju župskog zajedništva župe Bezgrešnog Začeća u Bačkoj Palan- 
ci". Ova zraka“ 1978. godine prerasla je u ,snop svjetla“. Rodilo se , Bačko klas- 
je". To je vjersko-informativni list za hrvatsko govorno područje Subotičke biskupi- 
je. Ovaj list od 1978. godine izlazi neprekidno , uglavnom, četiri puta godišnje. Do 
sada je izišlo 39 brojeva , Bačkog klasja“. 

Subotička Danica je ponovo ,podvorila“ svoj narod na 100. rođendan, 1984. 
godine, a izišla je i za 1985. i 1986. godinu. U pripremi je i za 1987. godinu. 

Nadam se da će i ova proslava našeg Jubileja ,,300. obljetnice obnovljenog Crk - 
venog života među vjernicima Hrvatima u Bačkoj" biti poticaj da oživimo svoju iz- 
davačko-publicističku djelatnost. 

Nek ova Proslava bude i poziv na suradnju i poticaj na čitanje. Oni kojima je 
Bog dao talente da pišu, neka pišu i tako podvore svoj narod duhovnim štivom, tom 
tako potrebnom duhovnom hranom, a narod nek sa zahvalnošću prihvati tu dvorbu 
— ne riječima, nego djelima, tj. čitajući! (58) 

MATO MILOŠ, Sombor 


GLAVNE OZNAKE DUHOVNOSTI 
BUNJEVAČKO-ŠOKAČKIH VJERNIKA 


UVODNA RIJEĆ 


Pozvan da govorim o duhovnosti bačkih Hrvata na ovom uglednom skupu, 
moram početi od okvira moje teme i odrediti o čemu ću govoriti i koje su granice 
moga izlaganja. 

Riječ duhovnost" je višeznačna u kršćanskoj duhovnosti. Mnogi pisci rasprav- 
ljaju o raznim vidovima duhovnosti, pa zato upućujem slušatelje na te pisce kao što 
su: M. Pourrat, La Spiritualite chrćtienne, prvo izdanje, Paris 1918, Introduction a 
la vie spirituelle, Charla Bouyer, izdano u Parizu 1960. godine, Dizionario Enciclo- 
pedico di spiritualita, izdano u Rimu 1975. godine. 

U mom izlaganju riječ ,,duhovnost" uzimam za duhovni kršćanski život bačkih 
Hrvata ukoliko je taj život življenje i razvitak odnosa kojega Bog ostvaruje u čovje- 
ku, sa čovjekom kroz svoj govor, koji čovjeku dolazi po sv. Pismu, Isusu Kristu i po 
Crkvi; i kao odgovor što na Božje poticaje daje čovjek kroz svoj konkretni i osobni 
kršćanski život. 

Ovaj pojam duhovnosti sadrži dvije stvarnosti: govor Boga čovjeku kroz svoju 
Riječ, kroz Isusa Krista, kroz Crkvu; i odgovor čovjeka Bogu koji govori čovjeku po 
svojoj Riječi, po Isusu Kristu i po Crkvi. 

Moja će se tema ograničiti na prvi elemenat pojma duhovnosti, tj. ograničavam 


svoju temu samo na ono što je Bog rekao i ponudio bačkim Hrvatima, kao kršćani- 


ma katolicima kroz svoju Riječ, Kroz Isusa Krista, kroz Crkvu u toku tri stoljeća od 
kako Hrvati žive na ovim bačkim ravnicama. 

Ograničavajući se na ovu konkretnu temu, znači da u moje izlaganje neće ulazi- 
ti odgovor što su Bački Hrvati, kao katolici dali Bogu na njegov govor kroz ova tri 
stoljeća, nego samo na ono što je Bog rekao kroz svoju Riječ, Isusa Krista, opći sak- 
ramenat spasenja, kroz Crkvu, koja nastavlja Krista kroz vjekove, dok on ne dođe, 
po svojim svećenicima, redovnicima i redovnicama, 

Ovako postavljenu i omeđenu temu nastojat ću obraditi tako da ću najprije iz- 
nijeti podatke o piscima koji su ponudili svome narodu nauku sv, Pisma i Crkve o 
duhovnom životu, te naslove njihovih djela s kratkim osvrtom na njihove sadržaje. 

Obratit ću zatim pažnju na ono što je Crkva ponudila preko svojih svećenika, 
redovnika i redovnica bačkim Hrvatima za njihovu duhovnu izgradnju kroz razne 
oblike katoličkih društava i duhovnih pokreta. 

Napokon ću pokušati istaći glavna obilježja duhovnosti koju je Crkva ponudila, 
preko svećenika, redovnika i redovnica bačkim Hrvatima kroz tri stoljeća njihova 
boravka na ovim bačkim ravnicama. 


1. POVIJESNI OKVIRI DUHOVNOSTI BUNJEVAČKO—ŠSOKAČKIH 
HRVATA 


Općenito je poznato da je naš hrvatski narod slabo duhovno ishranjen. Dok se 
drugi narodi Evrope ( Talijani, Španjolci, Portugalci, Francuzi, Englezi, Nijemci...) s 
pravom ponose bogatom duhovnom tradicijom, duhovnim školama, duhovnom lite- 
raturom, svecima..., to se za nas Hrvate ne može baš reći. Za vrijeme moga studija 
duhovnog bogoslovlja u Rimu na ,,Terezijanumu", upoznao sam se sa raznim du- 
hovnim školama i pokretima, ali nisam naišao na duhovnost Hrvata, ili duhovnost 
Slavena, osim što smo studirali Istočno duhovno bogoslovlje, koje je vezano uz pra- 
voslavlje. Zar naš hrvatski narod nije imao teologa, duhovnih učitelja i pisaca? Vje- 
rojatno je bilo, samo što je to neistraženo područje kod nas. 

Što se tiče nas Hrvata općenito, a posebice Hrvata zvanih Sokci i Bunjevci, prije 
doseljenja u Bačku i Baranju i poslije doseljenja, postoji povijesna činjenica da smo 
mi Hrvati uvijek bili na vjetrometini gdje su se lomila koplja interesa Istoka i Zapa- 
da. Tu su se često vodili ratovi, migracije i imigracije, tako da nije bilo vremena živ- 
jeti u miru, razvijati kulturu duha i duhovnosti u smislu teoloških raščlambi i škola, 
kao što su to mogli drugi evropski narodi. Dodamo li tom nemirnom i ratnom sta- 
nju onu latinsku izreku: ,,Inter arma silaent musae“, onda nam je jasno da je bilo 
teško živjeti, jer se radilo o spašavanju golog života i očuvanju vjere. Dolaskom Tu- 
raka u hrvatske krajeve, nastaje progon kršćana, gdje se bio boj ,,za krst časni i slo- 
bodu zlatnu“, te smo na račun toga dobili počasni naziv ,,Ante murale christianita- 
tis". Jedini dušobrižnici i duhovnici našega ispaćenog naroda bili su tada franjevci, 
često prerušavani u ,,ujake“, tješili su ispaćenu kršćansku raju i pripravljali ih na ve- 
liki i manji Exodus, predvodeći ih u Bačku i Baranju sve do Budima. 

Godina 1686. spominje se kao godina većeg dolaska Hrvata u Bačku i Baranju, 
što se mora povezati, jer je ta seoba išla u raznim pravcima na sjever, gdje nije bilo 
Turaka. Predvođeni franjevcima provincije Bosne Srebrene, koja je u to doba imala 
svoje samostane od jadranskih žala sve do Budima. To nas upućuje na zaključak da 
franjevci predvodeći naš narod u Baranju i Bačku nisu vodili taj narod u nepoznato, 
pu krajeve koji su im bili tuđi“ (1). Tu su bili franjevački samostani i hrvatski živalj 
kojima su franjevci bili duhovnici na vlastitom jeziku. Ne želim se upuštati u povi- 
jesne činjenice seljenja našega naroda, jer je to već obrađeno u drugim temama, ali 
želim sve to povezati i tako staviti u širi prostor naš živalj, koji je nakon doseljenja 
u Bačku i Baranju uživao duhovne i kulturne blagodati svojih duhovnika franjevaca. 

Moram ovdje spomenuti da je teologija duhovnosti Katoličke crkve u to vrije- 
me pod snažnim utjecajem “iluminizma“ od godine 1650-1789. Od godine 1800. 

na pozornici duhovne teologije javlja se “liberalizam'! Sve do 1960. g. iluminizam i 
liberalizam ostavili su svoj pečat u povijesti duhovne teologije Katoličke crkve (2). 
Zanimljivo bi bilo istražiti kakvog je utjecaja imao iluminizam i liberalizam na teolo- 
giju duhovnosti franjevačkih učilišta među podunavskim Hrvatima, jer su mnogi fra- 
njevci studirali teologiju u Rimu i drugim evropskim učilištima. Nisu li i oni bili u 
žiži duhovnih gibanja svoga vremena? Kako se to odrazilo na duhovnosti u našim 
prostorima i među našim pukom? To bi bilo vrlo zanimljivo istražiti. 

Drugim vatikanskim Koncilom nastao je zaokret u teologiji duhovnosti Kato- 
ličke crkve, koja se vraća izvorima duhovnosti: Sv. Pismu, Tradiciji, naučavanju pri- 
jašnjih Koncila i novoj nauci samoga II vatikanskog Koncila. Usporedo sa II va- 
tikanskim Koncilom razvija se ekumenizam, te suvremena duhovna gibanja i pokreti 
u Crkvi. 

U razdoblju od godine 1686. do danas, na temelju pojedinih knjiga i zapisa do 
kojih sam došao, općenito se može reći da je duhovnost bunjevačko-šokačkih Hrva- 
ta, pučka duhovnost, s izrazitim nabojem franjevačke duhovnosti, koja je ostavila 
neizbrisiv pečat sve do ukinuća franjevačkih samostana odredbom cara Josipa Il. 
Ukinućem franjevačkih samostana započinje razdoblje duhovnosti koju predvodi di- 
jecezanski kler na ovim našim prostorima. U okvirima sadašnje Bačke ostali su nam 
samostani u Baču i Subotici kao jedini svjetionici franjevačke duhovnosti. Dolas- 
kom karmelićana u Sombor g. 1904. Bačka je obogaćena karmelskom duhovnošću 
koja je izrazito proročko-marijanska, i terezijansko-ivanovska. 


2. FRANJEVAČKI DUHOVNI PISCI I SADRŽAJI KOD BAČKIH HRVATA 


Franjevačka duhovnost je izrazito teocentrična i kristocentrična. Temelj joj je 
u Čovještvu Kristovu, u kojem je kristocentrizam bitna točka franjevačke duhov- 
nosti. Kristocentrizam se prelijeva u teocentrizam, jer za Franju i franjevaštvo Krist 
je jedini posrednik kod Oca ( 3). 

Ova izrazito marijanska duhovnost isprepletena evanđeoskim duhom siromašt- 
va, čistoće i poslušnosti, radosti i donošenja mira svakome stvorenju (MIR i DOB- 
RO) učinila je franjevce sposobnima da se tako srastu i približe narodu, suosjećajući 
s njime u svim materijalnim i duhovnim potrebama, braneći svoj narod od nepravdi i 
svih vrsta porobljavanja i iskorištavanja. Po svojoj izrazito evanđeoskoj duhovnosti, 
franjevaštvo nije samo religiozna činjenica, nego je to sam konkretni evanđeoski ži- 
vot i oblik duhovne kulture i civilizacije što se odražava u svim vidovima literature, 
slikarstva, umjetnosti itd. (4). 

Kristovo Čovještvo, u kojem dominira Kristov križ za spasenje čovječanstva, 
duhovna su poluga franjevačke duše koja u Kristu ljubi čovjeka, a posebice svoj na- 
rod, žrtvujući sve svoje snage, pa i sam život za očuvanje vjere u narodu i brige oko 
duhovnog napretka svoga naroda. 

Već sam spomenuo da franjevci dolazeći u Bačku i Baranju, nisu vodili narod u 
nepoznato. Tu su već franjevački samostani i razvijeni duhovni život na koji se mog- 


lo računati da će narod doći u sigurne ruke svoje braće, gdje će mirno moći razvijati) 


kulturu duhovnoga života. Poznato je da su hrvatski franjevci 18. stoljeća u južnoj 

Ugarskoj izabrali budimski samostan za školsko središte cijele svoje provincije. U 
Budimu je djelovala filozofska i teološka škola. Širinom i plodovitošću svog stvara- 
laštva na različitim područjima kulture oblikovali su tako hrvatski franjevci uz svoje 
visoke škole u Budimu tijekom 18. stoljeća osobit budimski kulturni krug" (5). 

Dakle, budimski samostan sa svojim filozofskim i teološkim učilištem značajno 
je duhovno i kulturno uporište čiji su se duhovni plodovi širili od Budima do Peču- 
ha, Mohača, Baje, Segedina, Subotice, Bača, Osijeka, Virovitice, Slavonskog Broda, 
sve do Jadrana. Kroz osam i pol desetljeća, franjevci su u Budimu razvijali slijedeće 
kulturne i duhovne programe: ,,prilagođivanje biblijskih tekstova za molitvene i li- 
turgijske potrebe puka, traženje prikladnih homiletskih sadržaja, promicanje franje- 
vačke pučke duhovnosti, teološku kontroverziju na narodnom jeziku, propovjed- 
ničku i katehetičku literaturu, rad na hrvatskom lekcionaru, zanimanja za pitanja 
hrvatskog pravopisa i druge kulturne radnje koje su u 18. stoljeću nametnule opred- 
jeljenja i tendencije kulturno-književnog svijeta, karakterističnog za razdoblje kato- 
ličke obnove u duhu Tridentskog sabora u hrvatskim kulturnim sredinama. Tek u 
drugom dijelu druge polovice 18. st. javlja se u stvaralaštvu budimskog kulturnog 
kruga utjecaj prosvjetiteljstva, ali on ne vodi stazama racionalističke usmjerenosti 
iluminizma, nego se zadovoljava vjerskim napretkom, vjerskom prosvjetom i općom 
kulturom'' (6). 

Gore navedeni kulturni i duhovni programi koje su njegovali budimski franjevci 
na svojem učilištu, sadržani su u brojnim knjigama, teološkim priručnicima, molit- 
venicima i pjesmaricama, iz kojih je naš narod crpio duhovne sokove tokom puna tri 
stoljeća boravka u Bačkoj i Baranji. Ovdje ističem pojedine istaknute franjevačke 
duhovne pisce, bez kojih bi duhovnost našega naroda bila vrlo siromašna. 

Mihajlo Radnić je rođen u Kaloči 1636. god. Teologiju studira u Rimu. Poznate 
su njegove dvije duhovne knjige: Razmiscljanja pribogomiona (Razmišljanja pribo- 
gomiona)(Rim, 1683.); Progargegne izpraznosti(Pogrđenje ispraznosti)(Rim, 1683.). 
U prvoj knjizi, na temelju sv. Pisma i crkvenih naučitelja i pisaca daje obilatu duhov- 
nu hranu kršćanskim dušama u duhu katoličke obnove Tridentinskog sabora. Druga 
knjiga je prijevod spisa franjevca Didaka Stelle. Ove su se knjige širile u Slavoniji i 
među podunavskim Hrvatima neposredno nakon oslobođenja tih krajeva od turske 
vlasti (7). 

Šimun Mecić je rođen u Požegi u 17. stolj. Filozofiju studira u Napulju, teologi- 
ju u Bariju. U Budimu predaje teologiju. Značajna mu je duhovna knjižica pod nas- 
lovom: Cvitak pokornih aliti knishice sedam pismi pokorni s officiom S. Krixa i 
drugim mlogim bogogliubnim molitvam kako s naukom karstianskim nakichenie 
(Budim, 1736.). To je molitvenik za potrebe vjerskog života i veće vjerske izobraz- 
be. Mecić ga je priredio ,,za vjernike višeg kulturnog standarda s kakvima je mogao 
biti u dodiru za svoga boravka u Budimu" (8). 

Jerolim Filipović, profesor teologije u Budimu 1732. god. Pripisuju mu se dvije 
knjižice: Put križa (Budim, 1734.), i Piesme duhovne (Mleci, 1759.). Poznavalac je 
teoloških i crkvenih pitanja. Izdao je knjigu propovijedi: Pripovidanje nauka kršćan- 
skoga, u tri dijela (9). 

Filip Radić, profesor teologije u Budimu. Napisao je pet teoloških traktata: De 
theologia beatorum in patria (Osijek, 1737.); De intelectu seu scientia Dei (Osijek, 

1741.); De predestinatione; De legibus; De Trinitate (Osijek, 1743.), i raspravu o 
sakramentu pokore (Osijek, 1742.). 

Lovro Bračuljević je rođen u Budimu 1685. god. Filozofiju i teologiju je studi- 
rao u Italiji. On je najbolje obradio smisao i potrebu duhovnog života vjernika u 
ovim dvjema knjigama: Dobar put putovanja karstjanskoga u raj višnjega uživanja 
(Budim, 1730.); i Uzao serafinske naški goruće ljubavi (Budim, 1730.). Ovim knjiga- 
ma Bračuljević kao teolog i pastoralni radnik želi potaknuti vjernike na krepostan 
život, utvrditi kršćansko ponašanje kod vjernika i pružiti im uzore za krepostan ži- 
vot iz bogate franjevačke duhovnosti. 

Stjepan Vilov je rođen u Budimu u 17. stolj. Studira u Italiji. Osim teoloških 
priručnika i tri teološka traktata na latinskom jeziku, Vilov je napisao značajno dje- 
lo na hrvatskom jeziku: Razgovor prijateljski među krstjaninom i ristjaninom ( Bu- 
dim, 1736.). U tom djelu na popularan način kroz dijalog katolika i pravoslavnih že- 
li udomaćiti pozdrav ,,Hvaljen Isus“. Knjiga je napisana da ,ne budi vjerska razmi- 
moilaženja, nego nastoji istu poruku pružiti na prihvatljiv način katolicima i pravos- 
lavnima. Vilov svoje djelo prvenstveno piše za katolike i njih želi potaknuti na traže- 
nje većeg vjerskog znanja i jasnije očitovanje katoličkog vjerskog nazora u svagdaš- 
njem životu“ (10). 

Antun Bačić je poznat po svome djelu: Istina katoličanska (Budim, 1732.). U 
tom djelu razrađuje katoličku nauku. Letimičan pregled sadržaja dade nam zapaziti 
da se tu radi o tumačenju deset Božjih zapovijedi, rasprave o vlasti Crkve, o grijehu , 
o sakramentima. Zatim su tu i katekizamska tumačenja o stvaranju svijeta, o općem 
sudu, te o čistilištu i paklu. Ova je knjiga odigrala veliku ulogu u katehizaciji puka. 
Bačić je preveo i knjigu: Život Majke Božje, u kojoj se obraća čitaocu slijedećim ri- 
ječima: ,Služi se, dakle, bogoljubni štioče, sa ovim malenim i slabim dilom, koje 
složio jesam na utišenje i duhovni napridak naroda Ilirskoga, i budi zdrav i pobožan 
Majki Božjoj, moleći ju da nam bude zaštiteljica u ćas smrti naše“ (11). 

Nikola Kesić, uz Ivana Bandulovića preteća je našeg hrvatskog Lekcionara. Ke- 
sić je na osnovu Bandulovićeva Leksionara priredio novi pod naslovom: Epistole i 
Evanđelja priko sviju nedilja i blagi dneva svetih godišnji (Budim 1740.). Taj je Lek- 
cionar bio vrlo raširen u Slavoniji i među podunavskim Hrvatima i iz njega je običan 
puk kao i oni učeni mogao crpsti izvomu nauku sadržanu u sv, Pismu. Time su oni 
približili sv. Pismo puku, pišući na hrvatskom jeziku. 

Marijan Lanosović, profesor teologije i filozofije, lingvista i kroničar. Značajno 
mu je djelo: Evandjelistar ilirski (Budim 1794). 

Antun Papušlić, veliki franjevački mariolog. Objavio je svoje djelo teološkog sa- 
držaja i propovjedničke namjene: Dužna slava sinovskoga bogoljubstva (Budim, 
1751.). Ovo djelo, koje se s pravom može nazvati pučkom mariologijom, obrađuje 
slijedeće teme: Marijino začeće bez istočnoga grijeha, slijedeći svoga subrata mario- 
loga Dun Skota:; Marijino rođenje, prikazanje u hramu, navještenje Gabrijelovo, po- 
hod Elizabeti, Očišćenje i uznesenja na nebo (12). . 

Jerolim Lipovćić, vrlo bogati duhovni pisac sa svojim duhovnim knjigama: Du- 
šu čuvajuće pohođenje (Budim, 1750.). Stazica duhovna (Osijek, 1767.); Treći sad 
iliti istomačenje Trećega reda (Budim, 1769.). Knjigu Dušu čuvajuće pohođenje - 
povčić piše kao pastoralni priručnik za biskupske vizitacije. U drugom dijelu . 

knjige opširno razlaže osnovne kršćanske istine, a treći dio iste knjige obrađuje rasp- 
ravu o molitvi koju namjenjuje za svećenike i vjernike. U tom trećem dijelu razrađu- 
je katekizam: Vjerovanje, molitvu Oče naš, Zdravo Marijo, deset Božjih zapovijedi, 
pet Crkvenih, sedam sv. sakramenata, naučavanje o grijehu, o posljednim stvarima i 
na kraju daje opšimu uputu o molitvi s nizom molitava (13). 

U nizu istaknutih franjevačkih duhovnih pisaca, među podunavskim Hrvatima, 
nezaobilazno je ime Emerika Pavića, enciklopediste i izuzetno nadarenog pisca. On 
se ne zadovoljava samo vjerskim napretkom našega naroda, već želi svoj narod uzdi- 
ći na viši stupanj kulture i u duhovnoj prosvijećenosti. Pavić piše svoja djela na latin- 
skom, ali za narod piše hrvatskim jezikom i tako nadmašuje sve prijašnje pisce po 
broju knjiga na hrvatskom jeziku. Njegova pisana duhovna djela na hrvatskom jezi- 
ku možemo klasificirati na ovaj način: 

a. Katehetska djela: Jezgra nauka kerstjanskoga (Budim, 1754.); Opširni nauk 
kerstjanski s nadodanim duhovnim pismam (Budim, 1755.); Ogledalo teme- 
lja vire i zakona katoličanskoga (Budim, 1759.); Jezgra rimskoga pravovirno- 
ga nauka krstjanskoga za mladež (Budim, 1769.), te Ručna knjižica za utilo- 
viti u zakon katoličanski obraćenike (Pešta, 1769.). 

b. Homiletski spisi: Tri dana duhovnoga s govorenjem predikaturskim navište- 
na i istomačena (Budim, 1755.); Prišašće (Budim, 1762.); Kratki nauci i tu- 
mačenja sviju nediljnih glavnih evanđelja (Budim, 1778.). 

c. Djela biblijskog sadržaja: Ogledalo događajah sv. Pisma staroga i novoga za- 
kona (Budim, 1759.); Epistule i evanđelja priko godišnjih nediljah i svetkovi- 
na (Budim, 1764.) u dva izdanja. Koliko je taj Lekcionar bio obljubljen u 
narodu i čitan, pokazuje i ovaj rijetki primjerak kojega posjedujem, koji je 
izlizan od uporabe i na čijim su se koricama upisivali dani rođenja i krštenja 
djece određenih obitelji našega naroda. U biblijske sadržaje ubrajamo: Knji- 
ge o sv. Pisma poroda i izhoda (rukopis) i Psaltir iliti Pisme Davidove (Budim, 
1774.). 

d. Asketski spisi: Putovanje duhovno u stazice različitog bogoljubstva razdilje- 
no (Pešta, 1769.); Novi i glavni u dvanest stazicah razdiljeni put nebeski 
(Budim, 1772.); Treći sad iliti istomačenje Trećega reda. 

e. Vrijedno je još spomenuti knjigu napisanu u stihovima: Molitvena knjiga s 
nikim pismam duhovnim (Budim, 1769.). 

Uz Pavićevo djelo, Jezgra rimskoga pravovirnoga nauka krstjanskoga za mladež, 
moramo istaknuti i knjižicu bačkog Hrvata Ladislava Spaića: Regula vitae humanae 
adnesumque modum de eligendo vitae statu pro commodo juventutis( Budim, 1798.). 
Te su dvije knjižice odigrale veliku ulogu u odgoju kršćanske mladeži onoga doba. 
Osvrnimo se ukratko na sadržaj Spaićeve knjige sa slijedećim temama: O ponašanju 
mladih ljudi u crkvi; općenito o čednosti u ponašanju; pozdravljanje kod susreta ; 
ponašanje u društvu odličnika; uglađenost u.razgovoru; mladenačke vrline: razbori- 
tost i umjerenost, jakost; ponašanje kod stola; izbor zvanja osobito redovničkog i 
svećeničkog (14). 

Dodamo li ovim pisanim knjigama duhovnoga sadržaja, što nam ih franjevci os- 
taviše za povijest i istraživanje duhovnosti među podunavskim Hrvatima, i druga ne- 
pisana djela, a ona su bila sama duhovna praksa kroz standardne pobožnosti Žive 

krunice, Križnog puta, Pobožnosti sv. Franji i sv. Antunu, kao i drugim svecima, 
Treći red koji je bio veoma raširen među pukom. Možemo s pravom reći da je naš 
narod, došavši u Bačku i Baranju, već našao bogatu duhovnu baštinu u svojim du- 
hovnicima franjevcima i živjeli su tu istu bogatu duhovnu baštinu svojim praktičnim 
duhovnim životom, kroz razna iskušenja sve do naših dana. Franjevci su činili sve da 
budu duša narodu sve dok im nisu oduzeli župe i dok im nisu ukinuti značajni sa- 
mostani. Od toga vremena duhovnu brigu za naš narod preuzima dijecezanski kler, 
koji također s velikom brigom i žrtvama čini sve da se nastavi uhodani slijed duhov- 
noga života kojega su zasadili franjevci, tražeći nove putove duhovnosti u novim du- 
hovnim gibanjima i pokretima koji su nastajali i rađali se u krilu svete Majke Crkve. 


3. DUHOVNOST BAČKIH HRVATA POD VODSTVOM BISKUPA 
IVANA ANTUNOVIĆA I KLERA 


Duhovnost bačkih Hrvata devetnaestoga stoljeća bez sumnje je obogaćeno djeli- 
ma velikog biskupa Ivana Antunovića i dijecezanskog klera na svim prostorima Bač- 
ke i Baranje, gdje živi naš narod. 

Evangelizacijsko poslanje biskupa Ivana Antunovića vezano je uz njegov teološ- 
ki, istraživalački, izdavački i ekumenski rad. Šteta je da hrvatska kulturna pa i teo- 
loška javnost tako malo zna o djelu biskupa Antunovića. Dva njegova teološka spisa 
Bog s čoviekom'" (Vac, 1879.), i molitvenik ,,Čovik s Bogom“ (Kaloča, 1884.), pi- 
sana hrvatskim jezikom svojevrsni su unikum u našoj teološkoj literaturi. Prvi pred- 
stavlja sažetak katoličke teologije od stvaranja svijeta pa do posljednjih stvari čovje- 
ka s temeljnim moralnim, liturgijskim i pravnim načelima. Djelo je jedincato i pot- 
puno izvorno. 

Druga knjiga, molitvenik, također je izvorna, jer je dobar dio molitava, osim 
onih službenih, sastavio sam autor. Spisi biskupa Antunovića ostali su do naših dana 
nadahniteljska literatura najnovijih pokoljenja svećenika, koji po njegovu primjeru 
dvore svoj narod već 300 godina. 

Antunovićevo duhovno djelo sadržano u knjiži: ,,Bog s čoviekom na zemlji" 
(Vac, 1879) predstavlja nam se kao jedna cijela enciklopedija, koja u četiri knjige 
obuhvaća, rekli bismo, cijelu katoličku dogmatiku, moralku, liturgiju, povijest Crk- 
ve i sakramentalni život. 

Mislim da neću pretjerati u ocjeni da je biskup Ivan Antunović najveći hrvatski 
«rodoljub. U svojoj knjizi ,,Bog s čoviekom“ Antunović upravo gorućim žarom želi 
svome narodu pretočiti božansku nauku, sadržanu u sv. Pismu, crkvenoj Tradiciji i 
naučavanju Crkve. Stoga on najprije upravlja svoju riječ svećenicima, koji su zakoni- 
ti pastiri svojih vjernika, što trebaju činiti i na koji način pretakati božanski život i 
nauku Crkve u duše vjernika: ,Ja mislim da štogod većma znali budemo uvest puk u 
ovo raskriljeno nebo da svim očima gleda i nekim načinom vlastitim ušima sluša 
Božje lipote po svetoj Majki Crkvi tumačene. A mi svećenici vazda uz njeg stojeć u 

našim propoviedima, našim katekesima, u našim za njegovu porabu sastavljenim knjia 


onih o kojih Isus reče: ,,malina ih je odabranih" i tim većma umanjavat broj onih, 
koji izidoše na Golgothu i dovikivaše Isusu na križu visećem ,,Ako si Sin Božji, a ti 
siđi s križa“; Sve bo što je pisano, pisano je za našu pouku (15). 

U zanosu ljubavi i čežnje da se svome rodu pomogne u duhovnom životu i izg- 
radnji, Antunović se obraća svećenicima dovikujući: ,,Ajte, draga braćo, vi koji ste 
mladi godinam, koji ste jaki tielom, koji ste moćni naukom: Ajdete i otvarajte put 
evađeoskim istinama, neka bi našem rodu tako zasjale, da uz njihovu svietlost, naza- 
renisma, raskolničtva i svih drugih sliedabah, ljudskom rukom uzpaljivana luč po- 
tamne. Ajdete bratjo, i širite put evanđeoskim istinam da se s njima tako upozna naš 
rod, kako ove bijaše poznate onim vjernim afrikanske crkve o kojima piše sv. Augus- 
tin veleučenom sv. Jerolimu: da čuvši od Jone proroka nekoja iz njegova privoda 
drugačije glasiti, no što su navikli čuti, te se uzbuniše želeć da se staro ne izmienjiva 
novim... Širite, dakle, puteve starim i mladim u našem narodu da što brže i što ma- 
njom mukom dospiju do mora statkosti, koje se razliva u natkrilju svetih knjiga, da 
više ne zažele romantiku, ko Židovi egipatske mesne lonce. Nemojmo ih ostaviti u 
pustari Sinai da im pokazivamo izdaleka mlikom i medom tekuću Palestinu. Već uz- 
mimo ih po ruke, uvađajmo ih u stari i novi zakon, predstavljajmo ih apoštolam i 
evanđelištam, opisivajmo im svete otce i naslikajmo im svete sabore, da sve vide, sve 
čuju što je na zemlji i u nebu liepo, blaženo i sveto" (16). 

I. Antunović na koncu uvoda u svoju knjigu ,,Bog s čoviekom" izriče svoju že- 
lju kako da narod prihvati njegovu knjigu i da se dahovno uzdiže: , Jedno je u meni 
čvrsto: želja svoj rod ovdi u službi Božjoj vjernim i revnim, u radu marljivim, u užit- 
ku umjerenim učinit i u viečnje blaženstvo uvest... Idem, dakle, čvrstom voljom da 
ono što posjedujem iznesem na ublaženje ljubljenog roda" (17). : 

Kratko vrijeme i preobilnost sadržaja Antunovićeve knjige ,,Bog s čoviekom"', 
tjera me da ukratko prikažem sadržaj prvih triju knjiga, a da se malo više zadržim na 
četvrtoj knjizi. 

U prvoj knjizi Antunović nastoji prikazati svome rodu kako je Bog preko patri- 
jarha i proroka neizmjernom ljubavlju ljubio svoj izabrani narod, kako se s čovje- 
kom družio i preko tisuću stoljeća iskazivao svoja dobročinstva i ljubav sve do Isu- 
sova, rođenja u Betlehemu. 

Drugu knjigu Antunović posvećuje osobi Isusa Krista od njegova dolaska na svi- 
jet utjelovljenjem kao Riječi Božje pa sve do njegova uzašašća na nebo. 

Treća knjiga opisuje Mesijino kraljevstvo na zemlji, utemeljeno pod imenom 
,sveta Majka Crkva". 

Za našu temu je posebno važna četvrta knjiga opsežnog Antunovićeva djela 
,,Bog s čoviekom'', jer ona ulazi u bit kraljevstva Božjega ,,po Isusu na zemlji zasno- 
vana, i pokaziva sve ono što se u njemu nalazi kao poluga, sredstvo, oruđe, koje se 
sve uporablja da se čoviek pojedini, čoviek u obitelji, čoviek u državi dušom i tije- 
lom shrani" (18). 

I. Antunović, dakle, u ovoj knjizi tumači što sve čini Majka Crkva i na što upu- 
ćuje čovjeka da postigne dvostruku svrhu svoga života u krilu Majke Crkve: naužiti 
se zemljakih dobara, a da u isto vrijeme ne propadne ni tijelo ni duša. Tijelo i duša 
trebaju po uskrsnuću postići ono blaženstvo o kojemu govori sv. Pavao: Što oko ni- 
je vidjelo, uho čovječje čulo... to Bog pripravi onima koji ga ljube. 

I. Antunović vrlo živo tumači simbol vjere s konkretnim primjenama za život, 
te govori o sakramentima kao bitnim činiocima kršćanskog života i posvećenja. 
Smatram vrlo značajnom preporuku za čestu svetu pričest, koju Antunović prepo- 
ruča u svim većim okolnostima i događajima života: »Primajmo svi ovo presveto 
otajstvo, svi velim, mali i veliki, siromasi i bogati! Zaručnici ga primaju zato da Isus 
posveti njihovu ljubav, da bude stalna, vierna i do končanja njihova života čista“ 
(19). Zatim ističe, da tako kažem čitavu litaniju potreba kada treba primiti svetu 
pričest: majke u začeću da zdrav plod na svijet donesu: prije i poslije poroda; kada 
se kakav veliki posao radi na gospodarstvu; kada se ženi sina ili udaje kćer da budu 
po zakonu svete Matere Crkve; kada djeci biramo životni poziv da za njih bude ko- 
risno i spasonosno; kada se stupa u kakvo dostojanstvo; u tuzi i nevolji; kada sreća 


prag prekorači da se ne uzoholi; u napasti, bolesti i na času smrti... 

Interesantan je Antunovićev pristup Euharistiji koja je izvor zajedništva u ljuba- 
vi: ,Presveto tielo i krv Isusova jest vidljivom svezom, koja kršćanstvo međusobno 
spaja. Jer vjera uči, ufanje želi da budemo svi između sebe braća i sestre, a tielo Isu- 
sovo sviedoči, da baš u istinu tako i jesmo. Od njega svi jednako blagujemo kao jed- 
noga Otca nebeskoga i jedne matere sv. majke crkve — sinovi i kćeri, i po tom se už- 
je spajamo i sjedinjujemo, nego li krvlju tjelesna otca i matere, jer se ovdie tielom i 
krvlju jedina Sina božjega slažemo da reć bi, srastemo se u jednom Isusu" (20). 

Nadalje Antunović upućuje svoj rod na zahvaljivanje poslije svete pričesti, kako 
bi plodovi pričesti bili učinkovitiji kod svakog pojedinca: ,,Isuse neprocienjive lju- 
bavi Odkupitelju, koji si nas krvlju svojom od vjekoviečne smrti odkupio, smiluj se 
nami prevelikim tvojim milosrđem. Izlieči, pokriepi, ohrabri, prosvietli, utieši i očis- 
ti moje tielo i dušu... da se više nikada ne useli grieh u dušu moju, nego da ti, prelju- 
bežljivi Isuse, koji si se dostojao u mene prebivalište svoje staviti, u meni i smenom 
gospoduješ i na vike vladaš“ (21). 

Sakramentu svete ispovijedi Antunović daje veliko značenje osobito za mir sav- 
jesti. Svećenik u ispovjedaonici predstavlja Isusa milosrdna, pravedna i ljubežljiva. 
Isus se služi svećenikom kao sredstvom za odrešenje grijeha. Vlast nije u svećeniku, 
već u Isusu s kojim svećenik po odredbi svete Majke Crkve vlada. Stoga , pođimo si- 
gurno i s pouzdanjem ma pred kog svećenika, kano pred Isusa, te se po primjeru 
evanđeoskog otčitnika, do zemlje poniziv, sami sebe osudimo i priznajmo da smo 
od svih drugih mi najveći griešnici na koje je Isus već u sv. krštenju i potvrdi toliko 
milosti izlio, toliko blagoslova po svetoj misi i rieči Božjoj podielio, da bismo mogli 
kano Anđeli Božji biti čisti i liepi, vriedni u društvu svetih pri stolu nebeskomu ve- 
selje vjekoviečnje uživati... kleknimo na koljena i očitujmo sve naše grijehe rekav: 
»Otče, sagriešio sam proti nebu i tebi, i nisam vriedan da me sinom svojim nazivaš“ 
(22). 

io mi se značajnom Antunovićeva definicija sakramenta ženidbe: ,,U ženidbi 
muž (je) prilika Isusova, a žena (supruga) prilika Katoličke crkve. Ovi su na zemlji 
tako sjedinjeni kao što je Isus božanstvo s čoviečanstvom, u suncu svietlost s topli- 
nom, a u čovieku duša s tielom sdružena i sjedinjena“ (23). 

I. Antunović tumači Božje zapovijedi s vrlo konkretnim uputama za život. Vrl 
mi se čini konkretnom pouka za kućni mir i odgoj djece: ,,Ako imamo u kući ke 
udomljenu djetcu, treba vrlo paziti da mir među njom ne pobunimo. Radi & : 

lja pried očima uviek držati ono što Isus reče: ,,Nisu više dvoje, već jedna put. Što 
Bog združi, to čoviek neka ne rastavlja". Svjetovati ju je potrebno , nu vazda samo 
liepimi riečimi i načinom, jer ako na mlado čeljade odmah zlim navalimo, i na nj se 
izbrekivamo, lahko ga možemo tako zabuniti da se neće znati izpraviti, te će se raz- 
tužiti da se neće moći utješiti“ (24). 

Dok je Antunović u knjizi ,,Bog s čoviekom" poučavao narod kako treba živje- 
ti svoju vjeru, u molitveniku koji nosi naslov ,,Čovik s Bogom u svojih molba i proš- 
nja“, izdanog u Kalači 1884. godine, Antunović želi da taj molitvenik bude na neki 
način izričaj molbi čovjeka što ga on upućuje svojem Bogu, za kojega zna da ga lju- 
bi. U Uvodu istog molitvenika koji je vrlo opsežan i traži također svojevrsnu analizu 
i studij, Antunović govori da mu je želja unijeti u taj molitvenik ,,molbe i prošnje 
ljudske u svih odnošajih društvenih, po nutarnjih i vanjskih potriboća izražene, na 
temelju naših u , ,katekizmu“ sakupljenih virskih istina, u duhu kršćanske poniznosti 
i ditinjeg zauhvanja, Svemogućemu predstavljaju“ (25). 

Devetnaesto stoljeće bismo mogli još dopuniti raznim člancima u periodičnim 
izdanjima (kalendarima, brošurama, knjižicama...) i slično. No, išli bismo predaleko, 
pa za to ostavljam to za posebnu temu. 

Dvadeseto stoljeće je u znaku duhovnog napretka našega naroda pod vodstvom 
markantne ličnosti biskupa Lajče Budanovića i sluge božjega Oca Gerarda Tome 
Stantića, karmelićanina. 

L. Budanović je najodličniji učenik i sljedbenik biskupa Antunovića, koji je 
svojim biskupskim služenjem i mnogim dalekovidnim pastoralnim potezima posta- 
vio izvrsne temelje daljnjeg naviještanja Evanđelja, kako hrvatskog katoličkog življa, 
tako i ostalih katoličkih naroda koji žive u Subotičkoj biskupiji. U temeljinia njego- 
ve duhovnosti nalazi se životno djelo biskupa I. Antunovića. Mnoge misli biskupa 
Budanovića vjerno je u životu Crkve provodio svećenik Blaško Rajić, kao i Ivan Ku- 
jundžić. 

Bez sumnje, biskup Lajčo Budanović je svojim knjigama molitvenicima ,,Velika 
i Mala Slava Božja“, te socijalnim, karitativnim i duhovnim radom učinio da se baš- 
tina duhovnog života u našem narodu još više učvrsti i donese obilatog ploda. Toga 
smo svi bili dionici, jer je on naš suvremenik.Stoga upućujem slušatelje na , Zbornik 
Subotičke Danice“ od godine 1985. u kojem je puno toga zapisano i rečeno što je 
sve učinio za duhovni i kulturni napredak našega naroda. 

Zadržao bih se ukratko na osvrtu lika sluge Božjega o. Gerarda Tome Stantića, 
karmelićanina, sina đurđinskih salaša, naše gore lista s kojim se ponosimo u ovoj 
300. obljetnici našega dolaska u Bačku. S pravom se ponosimo ocem Gerardom, 
jer je on kruna duhovnoga života i stremljenja našega ispaćenoga naroda na ovim 
prostorima, koji se ne sagiba pred teškoćama, već nastoji ići uspravna čela putem 
vjere i nauka svete Crkve danas. Ponosni smo što je baš u ovom našem jubileju otpo- 
čeo službeni biskupijski postupak za proglašenje blaženim i svetim oca Gerarda, 
što ga rodi bunjevačka nana na lipim đurđinskim salašima. Njegov život je bio utkan 
u povijest naroda kojemu je pripadao. Svojim svećeničkim radom on je taj narod vo- 
dio punih 50 godina, osobito u karmelskoj crkvi u Somboru, ispovijedanjem, duhov- 
nim vodstvom i propovijedanjem. U arhivu Vicepostulature u Zagrebu čuvaju se 


njegovi spisi na oko dvije tisuće stranica na papiru veličine 28 puta 20 cm. Svoje 

propovijedi i zapise pisao je uglavnom hrvatskom bunjevačkom ikavicom. 

od Otac Gerard Tomo Stantić uistinu je bio učitelj Božjega naroda svojim propovi- 
jedima u kojima obrađuje teme: O jednome Bogu: O Presvetom Trojstvu; O Bogu 
Sucu; O Kristu Otkupitelju; O žalosnoj Majci Božjoj: O muci i smrti Krista Gospodi- 
na. Slijedećih godina obrađuje teme: kristološke i soteriološke, o Kristovu životu i 
njegovom Otkupiteljskom djelu, te o Božjim zapovijedima. Svaka mu je propovijed 
imala dva dijela: Najprije bi izložio nauku Crkve o tom i tom pitanju, a onda bi nas- 
tojao izložene vjerske istine povezati sa konkretnim praktičnim vjerskim životom, 
osobito ističući posljedice koje stižu onoga koji odbacuje Boga: , Pamet i razum bez 
znanja i poznavanja istine, osobito poznavanja Boga, su kao prazno rešeto koje se 
badava trese , jer iz njega ništa ne izlazi“ (26). ' 

Danas, kada je Bog izbačen iz života mnogih naših suvremenika, kako je ova 
opomena vrlo aktualna: O. Gerard ne samo da želi poučiti svoj narod u vjeri, nego 
nastoji svim žarom duha i sposobnosti uvoditi vjemike u dublji život s Bogom, kroz 
sakramentalni život; očuvati svoj narod od moralnih zala koja rastaču život čovjeka 
i obitelji. Stoga su njegove propovijedi katehetske naravi. U to doba njegovo sluša- 
teljstvo, koje je imalo jedva osnovnu školsku spremu i manjkavu vjersku naobrazbu, 
moglo je kroz njegovu katehezu na živ način izrečenu upijati vjerske istine i razvijati 
duhovni život. Otac Gerard je smatrao važnim poučiti vjernike kako će živjeti od 
vjerskih istina. Nastojao je kroz euharistijski život vjemika upućivati ih u dublji du- 
hovni život, već prema mogućnostima jednostavnog puka koji ga je slušao, kojemu 
je preporučivao čestu svetu pričest i ispovijed. | 

U svojim propovijedima ukazivao je na moralne vrednote kao potrebe da čov- 
jek živi svoje ljudsko i kršćansko dostojanstvo. Dok smo zahvalni Bogu što imamo 
oca Gerarda, i što je on propovijedanjem i svojim životom doprinio duhovnom dob- 
ru našega naroda, prihvatimo svu aktualnost njegova duhovnog rada i promičimo 
njegovo štovanje u narodu. Vjersko neznanje je i danas veliko, a bez vjerskoga zna- 
nja, osobito danas, ne možemo odoljeti pred navalama ateizma. 

“Danas, kada se duhovnost okreće prema iskustvu, nastojanje oca Gerarda da 
uvede vjernike u iskustvo zajedništva s Bogom, s Prestvetim Trojstvom, čini mi se 
putokazom za utemeljenje iskustva na istinama vjere. Iskustvo Boga mora imati te- 
melje na istinama vjere, u teologiji. Ovo vrijedi osobito danas kada se šire pokreti is- 
kustva Boga, koja su više puna entuzijazma, a manje teologije i tako su u opasnosti 

U svojoj nastupnoj propovijedi u karmelskoj crkvi u Somboru, 21. kolovoza 
1904. godine, sluga je Božji uputio Somborcima riječi na lijepoj našoj ikavici: ,/0 
mile duše i mili junaci, počnimo boj protiv neprijatelja, protiv tila, svita i Sotone 
paklenoga"'. Ove riječi i danas vrijede za nas, koji slavimo svoju 300. obljetnicu 
crkvenosti, da bolje upoznamo svoju vjeru, da dublje živimo svoje zajedništvo s Bo- 
gom na koje smo po svetom krštenju pozvani, da živimo od duhovnih i moralnih 
vrednota, Samo tako ćemo moći imati svijetlu budućnost na ovim bačkim ravnica- 
ma i postići ćemo konačni cilj, život vječni. 

Osim propovijedi, kojih ima puno, otac Gerard je napisao molitvenik pod naslo- O 
vom: , Radost duše“ (Subotica, 1928.). U predgovoru knjižice molitvenika otac G 
rard ističe smisao i cilj ovoga molitvenika: ,,Radost duše se zove ova knjižica. A(r& 

dost duše je najveće blago... Mili brate i selo: Ja želim vama prave radosti: duhovne 
radosti, a ove ćete naći u ovoj knjižici... Svaka rič, koju čitate, neka se usadi u vaše 
srce, pa nek osićate ono što molite ili pivate. Sve, što je u ovoj knjižici, može se has- 
nirati za razmatranje, za razmišljavanje o Bogu, o spasu duše i ako ovako hasniramo 
ovu knjižicu, da i sto puta jedno isto čitamo iz nje, uvik ćemo naći nove slasti i ra- 
dosti u njoj. Ovu radost nek osićate sada i u nebu" (27). 

Otac Gerard je još napisao i knjižicu ,,Cviće Karmela iliti blažena Mala Terezi- 


ja“ (Sombor, 1925.). U toj knjižici ističe duhovnost Karmelskoga reda koji je dao. 


mnogo svetaca, kao što je Mala Terezija, te na kraju upućuje mladima poziv da se 
oduševe za duhovna zvanja u našem narodu i da pristupe Karmelskom redu. Mora- 
mo svakako spomenuti još jednu knjigu koju je izdao otac Gerard pod nazivom 
Zvijezda Karmela" (Đakovo, 1940.). Ova knjiga je priručnik karmelskog Trećeg 
Reda. Ima 829 stranica, a svrha joj je,kako se u predgovoru ističe: ,,Upozoriti sva- 
koga, kome dođe u ruke, da Red buja i razvija se i u našoj zemlji u Somboru, gradu 
pitome Bačke“. Ova knjiga želi u skromnom obliku upozoriti svakoga kome dođe u 
ruke, ,,da je Karmelski red tu i da i on sprema prinijeti svoj novčić duhovnoj izgrad- 
nji hrvatskoga naroda... Gospa Škapularska koja je tako vjerno štitila somborski 
Karmel, pridonijet će, da on svoje mladice pruži po svim krajevima hrvatskim, a to 
sve na veću slavu Božju i spas duša“ (28). 


4. VJERSKA DRUSTVA I DUHOVNI POKRETI 
MEĐU BAČKIM HRVATIMA 


Letimičan pogled na duhovnu prošlost našega naroda upućuje nas na postojanje 
vjerskog i duhovnog gibanja u davnoj našoj prošlosti. Sve nas ovo vuče u prošlost 
kada su nas franjevci poveli iz stare domovine u Bačku i Baranju prije 300 godina. 
Franjevačka crkva u Baču i Subotici ima najrašireniji i brojčano jaki franjevački 
Treći red koji živi po pravilima i duhu sv. Franje. Gdjegod su franjevci imali svoje 
župe, osnivali su i svoj Treći red. Tako u našim selima: Baču, Plavni, Vajskoj, Bođa- 
nima, Sonti, Bačkom Monoštoru, Bačkom Brijegu, Somboru. U okolici Subotice, 
svuda je jak franjevački Treći red. Osobno sam uvjeren i zato znam da je franjevač- 
ki Treći red u Sonti najrašireniji i brojčano najjači u južnoj Bačkoj. Zahvaljujući fra- 
njevcima utemeljiteljima i duhovnom vodstvu samih ,,sestara“', osobito preminule 
sestre Eve Klapčić (Lojnove), taj Treći red odigrao veliku ulogu u crkvenom, karita- 
tivnom, duhovnom pogledu i u promicanju duhovnih zvanja. Tako je to bilo i u dru- 
gim našim selima. Program njihova života je duhovni program: obavezni mjesečni 
sastanci na kojima se moli i razmatra, tumači Pravilo i odredbe, stvaraju programi za 
konkretni rad u Crkvi i društvu, zajednička liturgija i sv. Pričest kao vrhunac štova- 
nja Boga i izvor duhovnoga života. To je konkretni laički apostolat u mjesnoj Crkvi. 
U kronici vjerske štampe nalazimo da je franjevački Treći red u Subotici prigodom 
750-godišnjice smrti sv. Franje, godine 1926. proslavio te dane svečanom akademi- 
jom u Gradskom kazalištu i u samoj franjevačkoj crkvi. 

U cijeloj Bačkoj i Baranji od davnina postojala je Bratovština Srca Isusova kao 
apostolat molitve. U Somboru i okolici dolaskom karmelićana a i prije njih, rašireno 

je štovanje sv. Skapulara sa osobitim naglaskom štovanja Majke Božje. U svim našim 
selima i gradovima rašireno je Rožarsko društvo zvano Živa Ružica“. 

Oko godine 1906. u Subotici i okolici širi se »Marijina Kongregacija sv. Alojzi- 
ja" u koju su učlanjene dobre i pobožne žene i starije djevojke. Oni imaju svoj du- 
hovni program: Mjesečni sastanci, zajednička sv. Pričest na sve Gospine blagdane. 
Ista Kongregacija godine 1931. slavi 25 godišnjicu osnutka s bogatim duhovnim pro- 
gramom i prigodnom akademijom. Sve se održavalo u samostanskoj kapeli časnih 
sestara ,,Naše Gospe“ na Zrinjskom trgu u Subotici. 


Sestre ,,Naše Gospe" osnivaju i vode Kongregaciju učenica sv. Terezije, kao i 
Kongregaciju gospojica sv. Agneza. To je bilo između dva rata. Tu su se okupljala 
ženska djeca i djevojke iz uglednih vjerničkih obitelji. Za učenice se održavaju sas- 
tanci svake subote poslije podne, a za djevojke jednom mjesečno. 

Sva su ova društva radila u čisto vjerskom i duhovnom okviru same Crkve, što 
je podržavalo duhovni život u staleškim skupinama. Kako pak čovjek nije samo du- 
hovno biće, već ima svojih kulturno-prosvjetnih potreba, to su se postepeno osnivala 
i vjersko-kulturna društva. 

Naši vjersko-kulturni građani godine 1878. osnivaju svoje društvo, zvano , Puč- 
ka kasina", gdje se okupljaju naši intelektualci, zemljoradnici i drugi ugledni građa- 
ni.Imali su svoju kuću s prostorijama za sastanke, drušvene igre i čitaonicu. Jednom 
godišnje, na ,,Marin dan“ održavali su ,,Veliko Prelo“. 

Nešto kasnije, druga grupa ljudi osniva ,,Katolički krug“, te otvaraju kuću iza 
današnje stolnice sv. Terezije, gdje se okupljaju stariji dobri i pobožni ljudi na raz- 
govor, čitanje i društvene igre. Prije drugog svjetskog rata isti starci osnivaju svoj 
podmladak zvani , Omladinska sekcija Katoličkog kruga“. 

Kruna svega, prije prvog svjetskog rata bilo je osnivanje našeg poznatog ,,Kato- 
ličkog divojačkog društva“, pod vodstvom župnika Blaška Rajića koji je okupio više 
uglednih djevojaka i osnovao to društvo godine 1911..god. To je bila daska spasa u 
moru tuđinstva, jer se naša ženska mladež okupljala oko ,Divojačkog društva“. Go- 
dine 1911. ,Katoličko divojačko društvo“ pod vodstvom Blaška Rajića priređuje 
prvu ,Dužijancu“', zahvalu za žetvu koja se i danas slavi u našoj subotičkoj stolnici 
na dan Velike Gospe, 15 kolovoza. To je zahvalnost Bogu za urod i obavljene rado- 
ve, prikupljene plodove. Osim Dužijanice, Divojačko društvo često priređuje zaba- 
ve: po danu ,kolo“, u korizmi ,kokice", o pokladama svečano ,Prelo" i druge pri- 
godne susrete, priredbe za Materice, Božić i Cvjetnicu. 

Godine 1920. osnovano je ,,Bunjevačko momačko kolo", koje je bilo povezano 
s ,Divojačkim društvom" u suradnji. Osnivaju se njihove podružnice u župi sv. Ro- 
ke i sv. Đurđa. To je bila uglavnom radnička muška i ženska omladina, privržena 
Crkvi i narodu. U župama su razvijali svoj laički apostolat i radili na odgdju svoje 
osobnosti i utjecali na svoju sredinu duhovnim životom. 

U isto vrijeme osnovano je u Subotici Hrvatsko pjevačko društvo »Neven", ko- 
je priređuje koncerte, sudjeluje na svim vjerskim skupovima i manifestacijama i me- 
đu kazališnim dobrovoljcima, jer onda još nije bilo gradsko kazalište. 

Paralelno s ovim već osnovanim društvima, u Bačkoj je osnivana , Dobrotvomo 


društvo Bunjevaka"', što bismo danas mogli nazvati , karitas“. Svrha im je bila po 


đeoska i plemenita, pomagati siromašne obitelji u ratnim i poratnim prilikama 

magati studente i slično. Između dva rata ovo društvo otvara ,,dačke kuhinje", koje 
djeluju u Subotici i Somboru, kako bi siromašna djeca dobila topli obrok, a sav rad 
je bio na dobrovoljnoj bazi. U Somboru u okviru društva ,,Dobrovoljnih Bunjevaka“" 
djeluju karmelske trećoredice, poimence teta Marcela i teta Julka Parčetić Sirotan. 
One organizuju kuhinju za gradsku sirotinju i đake. Sve je na dobrovoljnoj bazi. Ovo 
društvo je vodilo veliku brigu o kućnim pomoćnicama, skupljajući te djevojke nedje- 
ljama i majčinskom skrbi brinule su za njihov duhovni život i odgoj. 

U kronici vjerskog tiska iz godine 1922-23. god. nailazimo na opsežan vjerski i 
kulturni život organizacije , Orlova". Oni sudjeluju na raznim susretima i sletovima 
diljem Domovine, te u Slovačkoj i na katoličkom Kongresu 1923. godine. U prosla- 
vi 1000. godišnjice Hrvatskog kraljevstva u Zagrebu, 4. studenoga 1926. bački ,Or- 
lovi“ imaju svoje povlašteno mjesto. To društvo razvija i gaji vjersko-kulturni život 
među omladinom naše Bačke. 

Godine 1930. osnovano je u Subotici ,,Križarsko sestrinstvo Bunjevka“. Oni 
sudjeluju na euharistijskom Kongresu u Zagrebu i na euharistijskom Kongresu u Su- 
botici. Između godine 1931. i 1940. ovo se Sestrinstvo razvilo po čitavoj Bačkoj, u 
selima: Bački Monoštor, Bački Brijeg, Sonta, Plavna Vajska , Bođani, Bač, Bajmok, 
Tavankut, Šebećić, Mala Bosna, Palić. Sombor je imao svoje organizacije. Njihov je 
program bio vjerskoga sadržaja: ,,Božjemu Srcu dignimo srca, vječita ljubav doziv- 
lje nas“. To je privlačilo mlade onoga doba, jer čista i zanosna mladost lako raspoz- 
naje vječne vrijednosti. Sastanci su se održavali dva puta mjesečno, zajednička sv. 
Pričest svakog mjeseca, odborske sjednice mjesečno, kulturne večeri mjesečno, lov 
na duše za uskršnju sv. Ispovijed, proslava papinskog dana s akademijom. Najveći 
blagdan bio je ,,Krist Kralj“, kada se svečano slavila sv. misa u crkvi, a popodrie sve- 
čana akademija u dvorani s mnoštvom puka. 

Biskup Lajčo Budanović je izgradio veći broj novih crkava na periferiji grada i 
okolnim selima i salašima. Oko njih se odmah razvijao duhovni i vjerski život. Po- 
čeo je otkupljivati kuće koje će služiti kao domovi za okupljanje mladeži. Tako se 
omladina okupljala u te domove i tu provodila svoje slobodno vrijeme, razvijajući 
svoje duhovne i kulturne potrebe. 

Za elitne skupove biskup L. Budanović u Subotici otvara kuću , Subotička Ma- 
tica“, u kojoj je uredio kapelicu gdje se nedjeljoj slavila sv. misa, a u svibnju i listo- 
padu marijanske pobožnosti. Prema potrebi ista je kapelica služila za kulturne sku- 
pove vjernika. Tu se uređuje i tjednik , Subotičke novine“ i godišnjak , Subotička 
Danica“ kalendar. Godine 1936. Subotica slavi 250-godišnjicu dolaska Hrvata Bu- 
njevaca i Šokaca u Bačku. To je bilo neopisivo slavlje, kako izvješćuje ondašnji ti- 
sak. Ima toga još za pisati i govoriti, ali je vrijeme kratko. 

Mislim da bi ovo moje izlaganje bilo siromašno i okrnjeno, ako ne bih ovdje po- 
sebno istaknuo duhovno i kulturno djelovanje naših redovnica u Bačkoj. Osobito 
velika hvala i dika ide Družbi sestara ,,Naše Gospe ", koja je u povijesti našega naro- 
da odigrala veličanstvenu ulogu u prosvjeti i kulturi naših mladih djevojaka i mladi- 
ća, kao i čitavoga našega naroda. Njihovi brojni samostani po gradovima i selima 
Bačke otvarali su odmah i pučke škole, žensku preparandiju i gimnaziju u kojima 
su se školovali mnogi naši današnji živući suvremenici. To su bile oaze duhovnoga i 
kulturnoga uzdizanja našega naroda. Upućujem slušatelje i čitalje na ,,Zbomnik Su- 

botičke Danice" iz godine 1985. kao i na kalendar , Subotička Danica" iz prijašnjih 
godina, na lijepe članke o Družbi sestara , Naše Gospe" iz pera s. Marije Andđeline 

Djelovanje redovnica družbe ,,Kćeri Milosrđa“, osnovane u Blatu na otoku Kor- 
čuli, ima također svoju divnu ulogu u radu među našim narodom u Bačkoj. Sestre 
su se brinule za starice i djecu, a to čine i danas u svojoj kući uz samu crkvu sv. Ro- 
ke. Njihovim radom i požrtvovnošću naš je narod još više obogaćen duhom. Zajedni- 
ca sestara dominikanki također je zaslužna u oblikovanju dominikanskog duha i du- 
hovnosti u našem narodu te svojim karitativnim radom. Sestre Milosrdnice su nam 
odgojile kandidaticu za oltar č. S. Leopoldinu Čović. 


5. VREDNOVANJE DUHOVNOSTI BAČKIH HRVATA 


Duhovnost, koja je pružena našem bačkom hrvatskom katoličkom življu kroz 
tristo godina od kako živimo na bačkim ravnicama, ističe se kao pučka duhovnost, 
kao pučka religioznost. Pisci i djelatnici nastoje pružiti narodu posebno upute za 
vjerski život koji je prikladan za običan puk. 

Duhovni pisci žele doprinijeti kulturi religioznoga duha onom narodu koji se 
uglavnom bavio ratarstvom. U tome se osobito ističu franjevac Lovro Bračuljević 
svojim djelom ,,Uzao serafinske goruće ljubavi“, te biskup Ivan Antunović svojim 
velikim pisanim djelom ,,Bog s čoviekom na zemlji“ i molitvenikom ,,Čovik s Bo- 
gom u svojih molba i prošnja“ 

Njihova djela ne inzistiraju toliko na pukoj teoriji. Oni stavljaju svoj naglasak na 
praksi vjerskog i duhovnog života. Pružaju narodu konkretne norme za vjernički ži- 
vot i uzdignuće duha Bogu. 

Osobito molitvenici: Antunovićev ,,Čovik s Bogom", Budanovićeva ,,Velika i 
Mala Slava Božja“; Rajićeva Duhovna Mana“; oca Gerarda ,,Radost duše“ i ,,Zvi- 
jezda Karmela", kao i ostali molitvenici iz 17. i 18. stoljeća, što ih sastaviše brižni 
dušobrižnici našega naroda braća franjevci, svi oni žele pružiti narodu konkretne po- 
božnosti, konkretne oblike molitve ,kako štovati Krista, njegovu muku, njegova otaj- 
stva, kako štovati Mariju Majku Božju, kako sudjelovati u svetoj misi i sakramenti- 
ma, obdržavati Božje zapovijedi, ljubiti Boga i bližnjega i postići vječno spasenje. 

Osim toga, duhovni pisci našega naroda, pišući izvornim hrvatskim jezikom i 
ikavicom, nastojali su pomoći svojim sunarodnjacima u svakidašnjem životu, osobi- 
to kako se treba služiti zemaljskim stvarima. Znak toga očituje se u potrebi blagosi- 
vanja mnogih predmeta, kuća, staje, blaga, njiva, lijepog vremena itd. Posebno se u 
duhovnosti i religioznosti našega naroda ističe štovanje Krista i njegove Muke i smrti 
na križu u pobožnosti Križnoga puta, korizmenim propovijedima, gdje se osobito 
poklanja velika pažnja tumačenju vjerskih istina i upućivanju naroda na duhovni i 
sakramentalni život. Pobožnost Križnog puta i muke Kristove osobita je značajka 
franjevačke duhovnosti koja se prelila na naš narod tokom tri stoljeća našega borav- 
ka ovdje. opa 

Liturgijska slavlja imala su ne samo vjersko značenje, već su imala i tu ulogu 
bi se kroz njih razbila monotonija života. Liturgija je na latinskom jeziku, ali su 

litvenici puni dugih misnih molitava što ih puk moli u misi prateći pokrete i pjeva- 
nje svećenika. Te su misne molitve duboko teološke, a u isto vrijeme pisane lakim i 
razumljivim stilom da ga svatko može razumjeti. 

Među našim narodom razvijala se prava marijanska duhovnost koja je obilježena 
štovanjem Marije u raznim bratovštinama, kongregacijama i hodočašćima na sveta 
mjesta. Za nas Hrvate u Bačkoj i Baranji bilo je omiljelo hodočasničko mjesto u Jud 
k Majci Božjoj. Svetište su vodili franjevci na hrvatskom jeziku, tako da su vjernici 
mogli obaviti svoje pobožnosti, sakramenat sv. ispovijedi i slušati propovijedi, pjeva- 
ti marijanske pjesme njoj u čast. 

Naš narod ne zaboravlja svoju pradomovinu iz koje je došao, pa rado hodočaste 
na marijanska prošteništa u Olovo, Sinj, Trsat i nadasve u Mariju Bistricu, Hrvatski 
Bunjevac iz Sombora, Andrija Palković, godine 1781. hodočasti na Mariju Bistricu 
pješice iz Sombora. Sam kaže: ,,Pišice osam dana hoda, na Bistru došao jesam, pervi 
dan Duhova“ (29). Više puta hodočasti pješice svrhom: ,,Blaženoj Divici Mariji u ki- 
pu Bistričkom svega svoga života u poniznom služenju, evo zavit želim ovi iz Bačke 
daleke prikazat zemlje" (30). 

Poznata su također hodočašća Gospi izvan domovine, gdje naš narod rado ide: 
To su: Jeruzalem, Lurd, Fatima, kao i druga mjesta hodočašća u novije vrijeme. 

Narodni običaj “dužijanca“ , koja se u početku slavila u obiteljskom krugu me- 
đu Bunjevcima, slavila se i među Šokcima u krugu obitelji kao dan zahvale. Pouzda- 
no znam, jer sam kao dijete sterao uže za snopove na njivama, pa kada bi se zadnji 
otkos završio na njivi, otac bi donio snop pšenice, zapalio ga, a mi bismo svi kleknu- 
li na njivi i molili Boga, zahvaljivali za žetvu. Kasnije se taj običaj kod Bunjevaca pre- 
nio i javno u crkvu. Sve je ovo služilo kao prilika za poticanje religioznog i kultur- 
nog života naroda. Narodu je bila potrebna radost, okupljanje, sudjelovanje, zajed - 
ništvo, a to su pastiri, svećenici i redovnici dobro uočili i sve to koristili za duhovno 
podizanje naroda. 

Mada su franjevci već davno, a u novije vrijeme i karmelićani nastojali oblikova- 
ti jednu vrstu laikata, što bismo danas rekli, kroz svoje Treće redove, pojavljuje se 
osnivanje katoličkog laikata, osnivanjem ,,Katoličkog divojačkog društva“, kasnije 
»Momačkog kola“, sve do križarskih udruženja i Katoličke akcije , koju je pok- 
renuo i promicao Papa Pijo XI. Budući da su križarska bratstva imala za ideal: Žrt- 
va, Euharistija, Apostolat, Katolička akcija i Križarsko bratstvo bili su izvanredna 
prilika za oblikovanje katoličkog laikata. Tko bi možda ovu duhovnost istaknutu 
kao pučku duhovnost čitao tendencijom i duhom socijalizma, možda bi se i smijao, 
te prezreo ovu duhovnost. 

Međutim, kada sve sagledavamo trijezno i bez predrasuda u onim teškim vre- 
menskim okolnostima, u kojima je živjelo nacionalno biće našega naroda, moramo 
priznati, da je ova duhovnost ponuđena našem narodu, bila od velikog značaja i da 
ona zaslužuje svako poštovanje. Narod je bio prepušten samome sebi u društvenom, 


političkom i kulturnom pogledu. Svećenici, redovnici i redovnice, osobito braća fra- 
njevci do ukinuća samostana i župa od strane cara Josipa II, nastojali su uskočiti i 
pomoći svome narodu, gdjegod su i kakogod su mogli. Vjerskom poukom nastojali 
su dati upute _ kako će naš čovjek moći izgraditi svoju osobnost kao čovjek i kao 
kršćanin. 

Imajući sve ovo u vidu, moramo reći da je u tom radu naših pastira, svećenika, 
redovnika i redovnica bio prisutan sam Duh Sveti. koji se na razne načine i razne 
oblike nastanio u dušama našega naroda, djelujući kroz Crkvu koja je Otajstveno Ti- 
jelo Kristovo, kroz svećenike koji su zakoniti pastiri svojih vjernika. Taj Duh Sveti 
gorio je u srcima onih jednostavnih, poniznih ratara, razasutih na svojim njivama i 
svojim bilim salašima. 

Duh Sveti je djelovao kroz svećenstvo i redovništvo, koji su na vidljiv način is- 
kazivali našem narodu da ih Bog ljubi i da je Krist i za njih umro da ih otkupi i spasi. 

S pravom možemo zaključiti da je Bog govorio bačkim Hrvatima na više nači- 
na preko svećenika, redovnika i redovnica i ponudio im bogate sadržaje duhovnoga i 
vjerskoga života, kroz pisanu domaću riječ, kroz propovijedi, pouke i društveni i 
kulturni život. 

. Neka nas prošlost pouči kako dalje. Najprije nas svećenike , redovnike i re- 
dovnice, te naše biskupe, koji su nam glavni pastiri bili i to jesu danas. Shvatimo 
svoje svećeničko i redovničko poslanje, nastavimo žarko raditi za svoj narod da on 
poraste u svijesti da mu je upravo Crkva kroz svoje svećenike, redovnike i redovnice , 
bila pravi prijatelj, dvoreći ga ljubavlju i žrtvom. Crkva je čvrsti oslonac nama danas 
za budućnost da živimo dostojanstvo svoje osobe, svoje vjere, svoje Crkve i svoga ro- 
da. Ljubeći svoj narod hrvatski, ljubeći svoju Majku Katoličku crkvu, mi ne isključu- 
jemo nikoga iz svoje ljubavi tko god od drugih nacija i vjera i svjetonazora živi na 
ovim bačkim prostorima, u našoj lijepoj Domovini. Bili bismo izdajice svoga naroda 
i Crkve kada bismo mrzili bilo koji narod, bilo koji svjetonazor. No, zato molimo 
svakoga, tko s nama živi na istim prostorima, da nas prizna kao određeni Narod i 
kao Crkvu čiju živu vjeru ispovijedamo dok živimo! 

Blaško Rajić sa članicama Katoličkog divojačkog društva 
u Subotici 


MARKO VUKOV, Svetozar Miletić 


Psihološki profil 
vjernika Bunjevaca salašara 
u Bačkoj 


Pojmovi Bunjevac i salašar zahtjevaju nekoliko uvodnih napomena. BUNJE- 
VAC, kao naziv za pripadnika određenoj skupini ljudi, osim u Bačkoj, poznat je u 
Lici, Dalmatinskoj Zagori i na nekim otocima sjevernog Jadrana. No, on ne znači 
uvijek etničku pripadnost, nego se u konfesionalnom izmješanim sredinama upot- 
rebljava kao sinonim za katolika. Nešto slično je i sa nazivom Šokac. Ako u određe- 
nom smislu i znači nekakvu etničku pripadnost, on uvijek sadrži i nakanu onoga ko- 
Ji ga upotrebljava da izrazi i konfesionalnu pripadnost, u smislu katoličanstva. Iz to- 
ga proizilazi zaključak da su svi, koje nazivaju ili se sami tako zovu, obavezno kato- 
lici kroz sve vrijeme koje se održava zajedničkim pamćenjem tj. poviješću. Ako uz- 
memo u obzir da su neki Hrvati postali muslimani, a neki koji su bili istočnoga ob- 
reda, i tako bar neki vrijeme bili u crkveno organizacijskom smislu premalo izrazivi 
kao katolici, možemo kazati da Bunjevac u prvom redu označuje Hrvata, koji je uvi- 
jek i bez prekida, od početka svoje povijesti, do vremena kojim se mi bavimo, bio 
katolik. To se isto može primijeniti i za Sokca. 

O samom nazivu Bunjevac i Šokac slobodan sam, ovom prilikom, iznijeti svoju 
slutnju da ti nazivi vuku korijen iz vremena Ilira i njihova govora. Naime, dosadaš- 
nja tumačenja tih naziva ili su proizvoljne konstrukcije filološkog karaktera ili se 


međusobno temeljito pobijaju. Do ove slutnje o ilirskom porijeklu dolazim uvaža- 


Vajući činjenicu da su se mnogi nazivi geografsko-+etničkog značenja zadržali iz vre- 
mena Ilira, a možda i od prije. Tako na pr. Delmate, Likudi, Histri. Narodi se smje- 
njuju, a nazivi ostaju i upotrebljavaju se, a da im se početno značenje teško ili jedva 
može otkriti. 

U vremenu i prostoru, kojima se mi ovom prilikom bavimo, naziv Bunjevac se 
ne koristi trajno,niti istoznačno. U sedamnaestom, osamnaestom i (prvoj polovici) 


ki. Pojam Bunjevac je prisutan, kao i pojam Šokac, ali niti se oni sami po tome razli- 


kuju, a niti ih službeni spisi značajnije pod tim imenom spominju. mi 
U drugoj polovici devetnaestog stoljeća, u vrijeme kada se države oblikuju nag 


lašenije u nacionalnom smislu, dolazi do dvostrane upotrebe naživa Bunjevac i Še Q 


kac, S jedne strane,češće se upotrebljava u mađarskim administrativnim i škol 

strukturama, a s druge strane, kod preporoditelja se upotrebljava kao minimum na- 
rodnog identiteta, koji nije izazivao podozrenje vladajućih krugova, a ipak je bio ka- 
kav takav znak vlastitog identiteta i u odnosu na druge nacije, alteriteta. Da li je češ- 
će upotreba naziva Bunjevac i Šokac bila smišljena ili ne, teško je utvrditi, ali svaka- 
ko je dobro došla revniteljima mađarske nacionalne homogenosti u tadašnjoj Ugars- 
koj, jer za razliku od naziva Dalmatinac i Ilir, nije asocirao ili upućivao na neku na- 
cionalnu ili političku pripadnost i povezanost izvan Ugarske. U to vrijeme narodnog 
preporoda, osim gore navedenog značenja, naziv Bunjevac i Šokac označuje i pris- 
tašu narodnog preporoda, a od 1881. god. i pristašu Narodne stranke, koju vodi Au- 
gustin Mamužić. 

U vrijeme nastojanja oko države Južnih Slavena i u samom početku Kraljevine 
Srba, Hrvata i Slovenaca i kasnije Kraljevine Jugoslavije, uz predhodno značenje 
pod pojmom Bunjevac se podrazumijeva pripadnika etničke skupine Slavena koja je 
zainteresirana za pripadnost južnoslavenskoj državi, ali zbog tragova mađarizacije a i 
izražene nostalgije za ekonomskom stabilnošću u propaloj Monarhiji, ne uživa baš 
veliku naklonost vladajućih krugova. U nemilosrdnim stranačkim borbama u Kralje- 
vini Jugoslaviji, Bunjevci ne igraju značajnu ulogu iako su im simpatije na strani 
opozicije. Pokazali su izvjesnu nelagodnost prema procesu srbizacije, ali ne baš veli- 
ku revnost u naglašavanju hrvatskog nacionalnog pitanja. To je doprinjelo stvaranju 
slike o Bunjevcima kao dobrohotnim, vrijednim u poslu, ali lijenim i pomalo nesp- 
retnim u političkim igrama i borbama, privrženim svojim njivama i obiteljima, a ta- 
kođer i Katoličkoj crkvi. Proporcionalno sa proleterizacijom jednog dijela Bunjeva- 
ca, uočljiva je njihova prisutnost u radničkom i socijalističkom pokretu. Za vrijeme 
drugog svjetskog rata dijelili su sudbinu progonjenih i pružali otpor okupacionim 
vlastima i tako su se ne bez svoje zasluge našli u Avnojevskoj i Socijalističkoj Jugos- 
laviji. Tu su doživjeli olakšanje što se tiče priznanja nacionalnog identiteta, jer su 
konačno priznati kao Hrvati, ali sa osjećajem izvjesne nesigurnosti zbog slabog poz- 
navanja opće i nacionalne povijesti, a i zbog političke ideologije za koju općenito ni- 
su imali smisla, a ova je dovodila u pitanje vrijednosti, koje su doživljavali temeljni- 
ma: zemlju i Crkvu. Ta se nesigurnost izrazila najviše na Bunjevcu salašaru, koji po- 
jam također trebamo pobliže odrediti. 


SALAŠAR je ratar i stočar, koji stanuje na svome ili tuđem posjedu, gdje su pr- 
vo sagrađene gospodarske zgrade, a pored njih i stanbeni prostor u svrhu što učinko- 
Vitije obrade zemlje i gajenja stoke, često naizgled nelogično u odnosu na prometni- 
ce. Salaš kao privremeno boravište nije po sebi nikakva specifičnost Bačke. U dru- 
gim krajevima ih zovu torovima, pojatama ili, kao u Slavoniji, salašima. I u Bačkoj 
su salaši, s početka, privremena boravišta ratara i stočara, gdje su privremeno stano- 
vali u vrijeme sezonskih poslova. Tek u drugoj polovici devetnaestog stoljeća postaju 
obiteljski domovi. Do tada većina ratara stanuje u gradu i zbog poslova izlazi na sa- 
laš, a društveni i crkveni život se odvija u gradu, Djeca također stanuju u gradu i po- 
hađaju narodne škole na svom maternjem jeziku. Dva su činioca doprinijela obliko- 
vanju stalnog života na salašima. 

Jedan je raspad obiteljskih zadruga, kojega posebnim odredbama pospješuje dr- 
žavna uprava počev od 1771. god. i koji se odvija polako i postupno, a drugi je nap- 

redak u načinu obrade zemlje, koji zahtjeva više vremena i rada. Raspadom zadruga 
raznolikost poslova je ostala, a broj čeljadi se smanjio, tako da je smanjena društve- 
na i crkvena komunikacija. Treba napomenuti da se salašarski način života ne javlja 
kao elemenat razvoja od nižeg ka višem obliku socijalizacije, nego je on posljedica 
određenih okolnosti, a u smislu socijalizacije, prava involucija. Taj proces nije karak- 


terističan samo za Bunjevce, nego i za Srbe, a donekle i za Mađare. Za Nijemce ma- 
nje. Sticajem drugih činilaca u to vrijeme se oblikuje tip Bunjevca-salašara, dobrano 
različit od salašara Mađara, a donekle i od salašara Srbina. Podjednako su oni radili, 
porez plaćali u vojsku i u rat išli, ali je Mađar imao kakvu takvu, ali ipak svoju naci- 
onalnu državu i školu, Srbin je imao svoju crkvu i pri njoj bar osnovnu školu, a Bu- 
njevac, čim se maknio sa svoga praga, našao se u tuđem društvenom, a dobrano i 
crkvenom ozračju. 

Međusobna udaljenost salaša, loše prometne veze i zauzetost poslom smanjile 
su mogućnost praćenja društvenih i crkvenih tokova, zajedničkog uočavanja i pro- 
življavanja, a onda i utjecaja na tokove javnog života. Na nutarnjem životu Bunjeva- 
ca salašara događa se rascjep generacija. Djeca zbog školovanja, mladi zbog među- 
sobnog upoznavanja, odlaze redovito u grad na čiji život njihovi roditelji nemaju ni- 
kakav utjecaj. Roditelji i djeca više nemaju, ili ako ga imaju, onda vrlo malo zajed- 
ničko iskustvo društvenog i javnog života. Nutarnja komunikacija obitelji se svodi 
na zajednički rad i eventualno slavljenje blagdana. Različitost ozračja uzrokuje po- 
dijeljenost u duši, a ne rijetko i dvolično ponašanje, u obitelji jedno, u javnom živo- 
tu drugo. 

No, kad se uzme u obzir krajnje nepovoljno društveno ozračje po Bunjevce što 
bliže centrima to osjetljivije, onda se mora priznati da je unatoč brojnim nepovolj- 
nim okolnostima salašarski način života pružao povoljne mogućnosti za očuvanje 
nacionalnog identiteta i religiozne izvornosti. On je ipak bivši građanin sa nakuplje- 
nim iskustvom nekoliko generacija i otud ta specifičnost vjernika Bunjevca-salašara. 
On je nosilac onih vrlina i iskustva koje je primio od predaka, koje je djelimično 
sam proživio, a bio je previše udaljen od centara moći a da bi sa novim, odnosno 
drukčijim životom potisnuo nakupljeno iskustvo društvenog i javnog života. Poku- 
šat ćemo uočiti glavne značajke njegova lika i neke oblike njegova vjerskog i crkve- 
nog života, uvažavajući funkciju vremena i okolnosti u kojima je bio više ili manje 
izazvan na izraz svoje nutrine. 


VRIJEME SEOBE 


Veoma značajnim mi se čini da Bunjevci dolaze u Bačku vođeni svojim kapeta- 
nima i svećenicima franjevcima. Prvo govori o njihovu adekvatnu odgovoru na iza- 
zove prilika. U vrijeme rata najprikladniji oblik socijalizacije je vojnička organizaci- 
ja. S druge strane, kada je vidljivi i organiziran život razoren i više ne postoji ni crk- 
va ni funkcionalni oblici izražavanja kršćanske vjere, za njih vjera nije propala. Ona 
je duboko u njima i svjedoči o konstantnosti njihova opredjeljenja, kao i upornos- 
ti da se pronađe prostor gdje se može ne naći, nego izboriti ndoonog ienosdek 
slobodnog življenja. Nije lako ostaviti zavičaj i ta činjenica da su ga ostavili zbo 

mogućnosti da u njemu žive svoj vjerski i narodni identitet, govori o ljestvici vrijed- 
nosti po kojoj duhovne vrijednosti imaju prednost, pred materijalnim. Dolaze ti naši 
pretci ne kao lutalice, nego po unaprijed dogovorenom sporazumu zbog uzajamne 
potrebe i koristi. 


U NOVOJ DOMOVINI sudjeluju u vojnim operacijama izgona Turaka iz ovih 
krajeva i pokazuju interes i nastojanje da oblikuju gospodarski i društveni život. Po- 
kazali su da vojnički život ne pretpostavljaju građanskom i relativno brzo Subotica 
postiže status slobodnog trgovišta (1743.)a zatim i status slobodnog kraljevskog gra- 
da (1779.). To brzo uključivanje u postojeće pravne i društvene okvire govori o nji- 
hovom smislu za društveni i javni život. Postignuti cilj ih ne oslobađa borbe za stvar- 
no građansko i crkveno dostojanstvo, jer ih kako državna tako i crkvena uprava pre- 
malo poštuje u stečenim sloboštinama. 


RELIGIOZNI I CRKVENI ŽIVOT je snažno obilježen franjevaštvom u njego- 
vom najboljem smislu. U odnosu na tada postojeće raspoloženje u Crkvi dobrano 
feudalnog ustrojstva, Bunjevci su bliže Crkvi apostolskog tipa, iako ne preziru pos- 
tojeće strukture i brižno nastoje da svoje ne izgube, a zatečene ne odbace. Kroz to 
nastojanje dolazi do izražaja njihova načelnost, strpljivost i na koncu bolno prihva- 
ćanje činjenice da su izgubili na organizacijskom planu, ali su tim više razvijali du- 
hovne vrijednosti koje su im namrli njihovi fratri. 

U obiteljima se njeguje zajednička molitva, upravo se franjevački slavi Božić, a 
duboko se proživljava Isusova muka i smrt kroz korizmu. To je za Bunjevce vrijeme 
trijeznosti, učenja, trpljenja , duhovnog obnavljanja kroz otajstvo pokore i na kon- 
cu slavljenje Uskrsa kao obnovljenog života. 

Nedjelju i blagdane provode uistinu svetkujući i preko svoga Senata u Subotici 
traže što više propovjednika i vjeroučitelja. Držim da ih je baš ta intenzivna religioz- 
nost obdarila izuzetnom vedrinom i društvenošću.Temeljna značajka Bunjevaca je 
vedrina i druželjublje, što se izražavalo u tzv. ,,pratnjama“ i svadbama, u čemu su 
znali i pretjerati. Od 1754. do 1781. traje nastojanje gradskih vlasti da se svadbe vre- 
menski skrate i brojčano ograniče. Na početku toga perioda svadbe su bile s velikim 
brojem gostiju i trajale su i po tjedan dana, da bi ih zakonskim propisima vremenski 
ogračnili na jedan dan a broj gostiju na 15. 

Držim da su ti propisi nepovoljno utjecali na umjetničko stvaralaštvo, koje je 
oživjelo u vrijeme preporodnih nastojanja, a kontinuum se održavao kroz liturgiju 
gdje je do naših dana ostalo kao izraz raspoloženja duboke vjere i pouzdanja. 

U religiozno crkvenom životu treba navesti još neke otežavajuće i negativne po- 
jave. 

Privrženost zemlji i salašarski način života je onemogućavao međusobnu inten- 
zivnu komunikaciju i organiziranje suvremenih oblika društvenog i crkvenog života, 
tako da je preporodno nastojanje biskupa Ivana Antunovića sporo prodiralo u toko- 
ve i inače usporenog društvenog i crkvenog života salašara. Tako se može razumjeti 
uzaludno nastojanje župnika Paje Kujundžića da se bar vjeronauk u pučkim škola- 
ma drži na hrvatskom jeziku. Komunikacija znanja i iskustva je otežana, a kada se 

otvaraju salašarske škole, postaju sredstvo otuđivanja. Umanjeno vjersko znanje ili 
bar nedovoljno obnavljano kod mlade generacije, s jedne strane, i više naglašavanje 
pravnih normi na štetu predhodnog franjevačko-karizmatskog ozračja, s druge stra- 
ne, pogoduje vjerskom formalizmu, što se kobno odražava na moralni i društveni ži- 
vot Bačkih Hrvata. 

No, kako god bilo, držim da nije pretjerano ustvrditi slijedeće: Vjernik — Bu- 
njevac — salašar je uspio pronijeti i sačuvati glavne značajke, koje je imao u starom 
zavičaju, kroz sve pogodnosti i teškoće tokom tri stoljeća i ako hoćemo naslutiti bu- 
dućnost, treba uvažiti njegovo iskustvo i samopouzdanje, koje kroz Evanđelje može 
postati mudrost i savezništvo s Kristom. 


U Subotici, 14. VIII. 1986. 


Cilika Dulić udata Pokornik (Subotica) 
Uljana slika Gostava Matkovića 

Bunjevačka djevojka u staroj svečanoj nošnji. Ima suknju i 
pregaču od lionske svile na kumašine grane; bijelu košulju 
zlatom vezenu i mider sa zlatnim ““portom“ i srebrnim 
kopčama. Oko pojasa je svileni “igrač“ 


(Foto zbirka Ante Pokornika u Subotici, 1. Antunovića 1) 

LAZAR IVAN KRMPOTIĆ, Bačka Palanka 


DRUŠTVENO-KARITATIVNA 


DJELATNOST CRKVE MEĐU 
HRVATIMA U BAČKOJ 


Crkva, osim svog evangelizatorskog, posvjetiteljskos i voditeljskos rada, kao 
bitan elemenat svoga služenja konkretnom narodu, u Kojem se ukorjenjuje, razvija 
svoju društvenu i karitativnu djelatnost. U koncilskim dokumentima čitamo: “Bu- 
dući da djela ljubavi i milosrđa predstavljaju najodličnije svjedočanstvo kršćanskog 
života, formiranje za apostolat mora usmjeravati k ostvarenju takovih djela da se 
kršćani već od djetinjstva nauče dijeliti trpljenje svoje braće i velikodušno im poma- 
gati kada su u potrebi," (AA 31). A u drugom dokumentu o vjerskoj slobodi Crkve 
tvrdi: “Na društvenoj naravi čovjekovoj i na samoj naravi religije, temelji pravo po 
Kojemu se ljudi, potaknuti vlastitim vjerskim osjećajem, slobodno mogu sastajati ili 
osnivati odgojna, kulturna, karitativna i socijalna društva“. (D'1 4). Ovo je samo vid- 
ljivi izražaj one svijesti koja je Crkvu nosila od apostolskih vremena sve do danas. Ta 
svijest nije bila uvijek jednako prisutna u svim vremenskim razdobljima i poprimala 
je uvijek nove i drugačije oblike, zavisno od potreba koje su sa sobom donosile ži- 
votne situacije. Ova se istina tako lijepo zrcali i u ovom tristoljetnom razdoblju živo- 
ta i "dvorbe" služenja ove Crkve našem narodu u Bačkoj, pa pogledajmo to po vre- 
menskim razdobljima. 


KARITATIVNA DJELATNOST CRKVE U VRIJEME SEOBA 


Dobro je poznato u kakvim je uvjetima živio naš narod pod teškim turskim 
ropstvom. Možemo sa sigurnošću ustvrditi da je upravo ta sućutna svijest Crkve bila 
razlogom ovih velikih seoba naroda sa turskog teritorija. Što je mogao biti razlog da 
je osamnaestorica franjevaca iz Bosne povela to mnoštvo od oko pet tisuća ljudi u 
ova opustošena prostranstva između 'unava i Tise pa i dalje na istok i sjever? Ništa 


drugo nego sućutne ljubavi tih Franjinih sljedbenika da spase vjeru i narodni identi- 


tet svoga naroda. Kao ljudi, jedini obrazovani i bliski narodu, oni se stavljaju na čelo 


tom narodu i poduzimaju duga, opasna i veoma naporna izbjeglička putovanja, za- 
pravo seobe. Činili su ih oni od samih početaka turskoga nadiranja i zato ćeš bosan- 
skog ujaka naći sa svojim narodom i u Bugarskoj, Transilvaniji, Banatu, Ugarskoj, 
Slovačkoj i Austriji, negdje su i ostali sa svojim narodom (npr. Čiprovac, tadna 2 


a negdje su ustupili mjesto drugima. Koliki karitativni i društveni značaj maj 

pothvati, to je predmet jedne zasebne studije. Kako je izgledao put naših predaka u 
ove krajeve, na žalost pisanih podataka nemamo, a i oni koji ovo registriraju, baš 
ne spominju te društveno - karitativne momente , Ali, zato imamo dovoljno podata- 
ka o toj djelatnosti nakon doseljenja u ove prostore. Velikim dijelom su to zapisi sa- 
mostanskih kronika franjevaca po ovim kućama ovdje u Bačkoj, koje kasnije citiraju 
povjesničari Katona, Ivanyi, Antunović i drugi. U vrijeme kada naši pređi dodjoše u 
Bačku, tu još vladaju Turci, koji se doduše povlače i zato se doseljenici veoma često 
sukobljuju s Turcima i bivaju žrtvama njihova osvetničkog terora i bijesa. Potrebno 
je čitati izvještaje koje donose i Ivanyi i Antunović (“Rasprava o podun. Bunjevcih i 
Šokcih“', Beč 1882., str. 97). Ivanyi ovako opisuje to stanje: “Kada bi se približava- 
la opasnost (Turci), narod bi bježao na pustare i sakrivali bi se u ludoškom ritu (trš- 
čanom jezeru), drugi su pobjegli u Bajmok ili Meljkut i tamo se sakrili u podzemnim 
jamama. Prvi su još prije povukli jarke na obalama Ludoškog jezera i tu bi u velikoj 
oskudici i bijedi i u stalnom strahu provodili dane... Kada je opasnost postajala veća, 
i kada se je začula buka neprijatelja koji je dolazio, zaronili su u vodu, držeći u usti- 
ma trstiku, preko koje su udisali zrak da se ne uguše“. (Szabadka tortenete 1. str. 
94). Zatim opisuje kako su im Turci odnijeli sve do čega su došli, a oni bi tek kada 
bi se sve smirilo, u noći izvlačili iz vode i trske, promočeni i prehlađeni dozivali su 
u noći svoje da ih vide, a onda bi se prizor ponavljao kao i dan ranije. Kada su Turci 
otkrili ova njihova skloništa, često su ih na prijevaru na hrvatskom dozivali: “ Kate! 
Mare! Bare! izidite ; ništa se nebojte! Otišao je već prokleti poganin!", i ako bi se 
koja na prijevaru odazvala, bila bi uhvaćena, odvedena ili silovana. U toj situaciji je- 
dina utjeha bio je fratar, koji je maskiran došao među taj narod da ga utješi “kako 
ne bi zdvojio", kaže spomenuti mađarski povjesničar. Isti povjesničar spominje ka- 
ko su taj ispaćeni narod segedinski franjevci nekada pokupili u svoj samostan koji je 
bio opasan debelim zidom i tu su malo počinuli i bili nahranjeni. Istinitost ovih na- 
voda potvrđuje u spomenutoj knjizi biskup Ivan Antunović, i navodi izjavu neke 
starice (80 godišnje) Jele Vojnić (str. 96). 

Ove nevolje puka nisu završile konačnim izgonom Turaka i Karlovačkim mi- 
rom 1699. godine. Početkom osamnaestog stoljeća dolazi do Rakocijeve bune. Naši 
pređi su sudjelovali u gušenju te bune, što je mnogo života odnijelo, a puk je zajed - 
no sa franjevcima bježao, a koji ne uspijevaju, bivaju sasječeni. Antunović posebno 
spominje pokolj koji je nad subotičkim pukom izvršio pobunjenički kapetan Viragh. 
Oni su pokopani na mjestu gdje je današnja kapela sv. Roka u centru Subotice (sa- 


gradjena 1738.). Samo ovo nekoliko navoda jasno pokazuje kako je Crkva u tom 
periodu odigrala svoju ulogu služenja narodu. 


DRUŠTVENI I KARITATIVNI RAD BISKUPA IVANA ANTUNOVIĆA 


Premda je nakana ovog izlaganja pratiti karitativna nastojanja i društveni rad 
Crkve. među našim narodom, pod vidom njezina služenja dotičnom narodu u pro- 
teklom trostoljetnom razdoblju, ipak ovo izlaganje ne bi bilo potpuno, kada se ne 
bismo osvrnuli i barem kratko nabrojili karitativnu i široku socijalnu djelatnost na- 
šeg narodnog preporoditelja i oca nacije, biskupa Ivana Antunovića. Ova djelatnost 

zaslužuje jednu temeljitu studiju, ovdje se zadovoljavamo navesti samo one podatke 
koje u svojoj knjizi “Život i rad biskupa Ivana Antunovića“ (Subotica, 1935.) Dr. 
Matija Evetović navodi: “Antunović je u Kaloči i na društvenom polju mnogo radio. 
Uz njegovo ime veže osnivanje Kaločke štedionice i Dobrotvornog ženskog društva 
(I. Evetović: “Gradja“ knj. 2 str. 240). On je u Kaloči osnovao čitaonicu i Vodnu 
zadrugu. Na sabimim arcima u dobrotvorne svrhe njegovo NN. nikad nije izostalo , 
jer je veliki dio svoga prihoda žrtvovao sirotinji. (E. Gajari: *“Nemzet"' 1888. god). 
Bio je član - osnivač Gospodarskog društva Bačke županije i platio je u ime članari- 
ne 100 forinti. (str. 25). O tome postoji u njegovoj ostavštini i pismena potvrda taj- 
nika toga društva pod br. 376. 

Isti autor na drugom mjestu tvrdi: “Antunović je kao kalački kanonik bio 
veliki dobrotvor učenika, osobito Bunjevaca. Iškolovao je preko 200 đaka. U njego- 
voj kući bilo je dnevno 60 - 70 osoba na hrani. Đake je_i novcem pomagao da uz- 
mognu završiti nauke. On se za njih brinuo kao rođeni otac." (c. dj. str. 35). U dalj- 
njem tekstu citirani autor spominje neke ugledne svećenike i intelektualce, koji su 
uživali obilatu pomoć biskupa Ivana Antunovića: npr. Ivan Evetović - prepozit bač- 
ki; Miroljub Ante Evetović - župnik u Valpovu; Andrija Car - župnik u Santovu; Mi- 
jo Mandić - umirovljeni školski nadzornik; Valentin Bedžula - župnik u Bregu; Fucin 
- učitelj i kantor u Beregu; Bruno Piuković iz Subotice, i toliki drugi. Svi učenici, 
koji su se kod biskupa Antunovića hranili, morali su na koncu školske godine doni- 
jeti i pokazati svjedodžbe. 

Ako se ovoj djelatnosti doda da je Ivan Antunović veliki dio svoje obilne iz- 
davačke djelatnosti finansirao sam, ili gotovo sam, počev od “Bunjevačko-šokačkih 
novina" pa do velikog djela “Bog s čoviekom''i molitvenika “Čovik s Bogom“, tek 
se tada dobiva sva širina djelatnosti ovog velikog kršćanskog uma i srca. Za ilustraci- 
ju navodimo kako je to srce bilo veliko i široko: “Jednoga dana je otputovao iz Ka- 
loče u namjeri da ode na omiljele Karpate. Stigavši u Peštu, susreo se na stanici sa 
jednim svojim školskim drugom, barunom po rođenju... U prijateljskom i drugar- 
skom razgovoru upita ga kako mu je. Barun odgovori: “Evo vidiš, Ivane brate, to 
mi je sve što imam na sebi." — Antunović ga požali, izvadi sav novac što je ponio na 
put, pokloni ga svome školskom drugu, ljubazno se s njime oprosti i vrati se u Kalo- 
ču." (c. dj. str. 36). Njegova dobrota postala je poslovičnom u cijeloj Kaloči i oko- 
lini, tim više što je dvije godine bio upravitelj velikih kaptolskih imanja u Kaloči, pa 
je kao takav dolazio u susret sa najsiromašnijim slojevima društva, slugama, pastiri- 
ma, nadničarima, koji su i te kako bili potrebni njegove ljubavi i razumijevanja. 


ORGANIZIRANI OBLICI KARITATIVNE DJELATNOSTI 


Uspostavom redovite crkvene hijerarhije i obnovom redovničkog života, 
osobito ženskoga, i karitativna djelatnost poprima nove i organizirane oblike. Po- 
sebno je područje pitanje odnosa Crkve u razvoju školstva, čije temelje nalazimo 
još u osamnaestom stoljeću, gotovo u svim našim franjevačkim samostanima, a ka- 
snije franjevci predaju na mnogim državnim školama. Kaločka nadbiskupija orga- 
nizira školstvo po svim selima i gradovima. Taj posao posebno dobiva na zam 

dolaskom sestara Naše Gospe u naše krajeve, posebno u Suboticu, Bač i Sombor. 
Ovo pitanje traži posebnu studiju. I prosvjeta je i te kako veliki čin ljubavi prema 
jednom narodu, tim više što je to školstvo u principu bilo besplatno, a o učitelj- 
skom kadru brinula se je crkvena općina u selu ili gradu. Uporedo sa školstvom 
razvijaju se i izrazito karitativne ustanove, uz onu redovitu brigu o siromasima ko- 
ju svaka župska zajednica vodi na svom terenu. 

Kao jednu značajniju karitativnu ustanovu spominjem sirotište “Elizabeti- 
num'", osnovano pokraj samostana sestara Naše (Gospe u Baču, 1890. godine, na 
inicijativu nadbiskupa Jurja Csaszke, s njegovim blagoslovom i materijalnom po- 
moći. Koliko je djece prošlo kroz ovo sirotište, ne možemo sa sigurnošću znati, jer 
nemamo točnih podataka. Iz jednog podatka samostanske kronike sestara Naše 
Gospe iz Bača vidimo da je 5. rujna 1918. godine u bačkom sirotištu 33 djece 
smješteno. Djeca imaju potpuni smještaj, hranu, odijevanje i školovanje. Djeca su 
smještena u posebnoj zgradi pokraj samostana. Iz arhivske građe župe i sestarskog 


samostana vidljiva je velika briga crkvenih vlasti, od Ordinarijata do župnika i ses- 
tara da se stvore što bolji uvjeti za rad ove ustanove. U tu svrhu su nabavljane nove 
površine oranica. Dr. Stjepan Tumbas pregovara sa sestrama dominikankama sa 
Korčule (1939. s0d.) da bi preuzele brigu oko sirotišta da ga se zapravo ponovno 
oživi nakon što se dječačko sjemenište (10. 7.1925. god.) povuklo iz zgrade si- 
rotišta i poslije toga više nije obnovljeno kao sirotište, nego kao internat, konvikt 
za djevojke iz susjednih sela koje su se u Baču školovale. (1). Slična ustanova ses- 
tara postoji u Somboru do 1918. godine. 


KARITATIVNI RAD SESTARA “KĆERI MILOSRJA" 


Posebno značajnu ulogu u karitativnom služenju ove Crkve, odigrala je, tada 
mlada, tek osnovana redovnička zajednica “Kćeri Milosrđa“, koju je osnovala s. /.1a- 
rija Propetog Petković - Kovač, rođena u mjestu Blato na otoku Korčuli. Svega tri 
godine nakon osnutka sama Majka utemeljiteljica dolazi, prema ondašnjem običaju 
“prositi“ hrane po Bačkoj, osobito po našim bunjevačkim salašima. No, za to je bila 
potrebna dozvola nadležnog ministarstva u Beogradu, jer je sakupljala ne samo za 
sestre, nego i za veoma siromašan puk u samom Blatu i na cijeloj Korčuli. Tom zgo- 
dom u ministarstvu ponude sestrama da bi preuzele vodstvo u domu za napuštenu 
djecu u Subotici. Dom se zvao “Kolevka" , stotinjak metara od 
crkve Isusa Radnika . 

5. srpnja 1923. godine sestre preuzimaju cjelokupnu brigu oko spomenutog 
doma “Kolevka"'. Kroz punih osamnaest godina tu sestre vrše veoma tešku, ali zas- 
lužnu službu u korist napuštene djece, ne samo katolika, nego i drugih vjerskih za- 
jednica. Broj djece stalno se kretao oko stotinjak, od sasvim malene dječice do dje- 
ce predškolskog uzrasta. Posao je bio veoma naporan, tako da su mnoge sestre ovo 
svoje služenje platile i vlastitim životom. Na zahtjev okupacionih vlasti dom je zat- 
voren 30. srpnja 1941. godine. 

Ista je redovnička zajednica poduzela velike napore i sagradila je vlastitim 
trudom i obilatom pomoću ovdašnjeg naroda veliki samostan pozadi subotičke crk - 

ve sv. Roka (danas Skerlićeva ul. br. 4). U toj zgradi bilo je smješteno zabavište za 
djecu toga dijela grada, a bila je to već i neka vrst vrtića, jer su neka djeca ostajala 
i po cijeli dan kod sestara. Bila su to uglavnom radnička djeca. Kasnije će u istoj 
kući biti osnovano i sirotište za siromašnu žensku djecu i to školskog uzrasta. Iva 
je ustanova također prestala raditi za vrijeme okupacije. 

U samo predvečerje izbijanja II. svjetskog rata, velikim zauzimanjem dr 1a- 
tije Evetovića, gradskog senatora, i Družbe sestara Kćeri Milosrda, došlo je do otva- 
ranja sirotišta za mušku djecu, pod imenom “Zavod sv. Ante" u Subotici (Zagrebač- 
ka ul. 4). Zavod je otvoren 22. siječnja 1941. godine i bio je veoma kratkoga vijeka - 
do srpnja iste godine. Ovdje se može više govoriti o pokušaju, nego li o nekakvom 
apostolatu. (2) 


Iz istoga razdoblja treba spomenuti da je oko 90 sestara sv. Križa hrvatske 
provincije djelovalo u bolnicama u Subotici, Somboru, Novom Sadu i u jednom sa- 
natoriju u Novom Sadu. lako je ovo već pomalo institucionalizirana forma karita- 
tivnog služenja, ipak se njegova vrijednost ne smije podcijeniti, niti kao služenje 
konkretnom čovjeku u njegovim najtežim trenucima, a i kao svjedočenje Crkve lju- 
dima drugih uvjerenja. 


VAZULOVA ŠKOLSKA KUTINJA 


U ovom kontekstu se nikako ne smije zaboraviti jedna osobna inicijativa, ko- 
ja je u gradu Subotici imala veliki odjek. Riječ je o školskoj kuhinji patra Vazula. U 
razdoblju od osam godina (1924 - 1932) djelovala je ta plemenita akcija franjevca 
0. Vazula (Josipa) Baligača u podrumskim prostorijama tzv. “Kakaš škole". 

Plemenito srce ovog redovnika i katehete sažalilo se na siromašnu djecu iz 
najbijednijih subotičkih predgrađa, koja su često dolazila u školu gladna. Zato je 
pokrenuo među subotičkim trgovcima i zanatlijama akciju, koja je imala provizoran 
karakter, ali time je kao zamisao i ostvarenje, izvornija i kršćanskija. Jedan starac 
zvani “čika Dobro" obilazio je svako jutro, po tržnici i centru grada, s velikom 


košarom mesnice, pekare, prodavače voća i povrća, kao i druge zanatlijske i trgo- 


vačke radnje i svaki je dan nakupio toliko potrebnog materijala, koliko je bilo 
potrebno da oko 120 - 150 djece dobije svaki dan doručak i topli ručak, koji se 
dijelio i onima koji su bili prije podne na nastavi, kao i onima koji su dolazili 
poslije podne. Žene koje su kuhale, pripremale su sve potrebito za jelo, prale su 
suđe, posluživale... Sve je to išlo na dobrovoljnoj osnovi; bili su to većinom članovi 
franjevačkog Trećeg reda. Odlaskom spomenutog redovnika iz Subotice, akcija je 


pomalo jenjavala i konačno usahla. Uistinu, bio je to izvorni način služenja potreb - 


nima. 
DRUŠTVENO — KARITATIVNE AKCIJE ŠIRIH RAZMJERA 


Kada se govori o društveno - karitativnoj djelatnosti Crkve među bačkim :Irvatima, 


svakako se mora posebno istaći ime mons. Blaška Rajića, kao pokretača tolikih «O 


plemenitih akcija i to na širem planu. O 

Blaško "Rajić je jasno vidio društvenu problematiku, kako stare Austro - 
Ugarske *“ionarhije, tako i novonastale zajednice južnoslavenskih naroda, kao i po- 
četke industrijalizacije. On je tim poteškoćama želio doskočiti osnivanjem kato- 
ličkih društava i organizacija kako bi za problematiku zainteresirao i pokrenuo što 
veći broj ljudi. Videći bijedno stanje ondašnje mladeži, koja svoje vrijeme provodi 
na tzv. ““divanima“', a kasnije ti "divani" sele u krčme i to one ne baš poznate po 
dobru, Blaško Rajić osniva još 1911. godine “Katoličko divojačko društvo“, a 
cilj tog Društva bio je slijedeći: “Obrazovanje djevojaka u kršćanskom duhu; pros- 
vjećivanje ženske omladine predavanjima i predstavama; gajiti ljubav medu omladi- 
nom za narodnu nošnju i narodne običaje; poučavati djevojke za dobre domaćice, 
dobre majke i štedljive kućanice. Pomaganje sirotinje mjesečnom potporom; pred 
velike svece dijeljenjem potpore bijednima, davanjem stipendije i pomoći siromaš- 
nim učenicima, te gradnja društvenog doma i organiziranje filijala u okolici Subo- 
tice“. (Pravila KDD, par. 3). Tu je odgojni vid savršeno spojen sa karitativnim. 

Ovo nije ostalo mrtvo slovo. To se gotovo kroz 35 godina ostvarivalo. Čla- 
narina, prihodi od predstava, zabava, balova, čajanki, sve je to išlo u karitativne 
svrhe. KDD darovalo je svom narodu veliki broj intelektualaca koje su one svojim 
darovima i žrtvama školovale, a među njima bilo je i veoma zaslužnih svećenika. 
Više od samih konkretnih rezultata, mislim, bilo je još značajnije širenje te svijesti 
među najširim slojevima katoličke mladeži. Na isti način djeluje i “"Iomačko druš- 
tvo"',kojem Blaško Rajić nije bio osnivač, ali mu je bio duhovnik. 

Ova društva, a posebno Divojačko društvo, pokazala su svu širinu svoje ak- 
cije po završetku prvoj svjetskog rata. Društvo kupuje krevete za potrebe vojne 
bolnice. U gradu je sakupilo velike količine živježnih namirnica, kako za potrebe 
vojske tako i za siromahe. 

Ratne i poslijeratne godine, nakon 1. svjetskog rata, još su više zaoštrile 
ekonomsku krizu, a time ugrozile tolike siromahe, zato Blaško Rajić organizira 
najbogatije i najuglednije gospođe u gradu: Katu Prćić, 'Tandu Dulić, suprugu dr 
Franje Sudarevića, te Mandu Šarčević i osniva “Dobrotvomnu zajednicu Bunjeva- 
ka''. Spomenuta Manda Šarčević bila je dugogodišnja suradnica i predsjednica 
ovos novoosnovanog Jruštva. 

Ovo Društvo imalo je za cilj: “"laterijalno pomagati siromahe, razvijati 
žensku djelatnost, širiti uljudnost u kršćanskom duhu, starati se o bunjevačkoj 
djeci, osobito ženskoj, koja idu u školu. Širenjem naobrazbe iz naroda istrijebiti 
pogreške i zle navike" (Pravila D 7B, par. 2). 

Društvo je organiziralo priredbe, izlete, igrokaze, igranke, tombolu i svake 
godine u jesen u Dudovoj šumi poznatu čajanku. Prihodi od ovih priredbi išli su u 
korist siromašne djece. Također su pomagali starce i udovice s brojnom djecom. 

DZ8B je za vrijeme drugog svjetskog rata brinula za ljude koji su išli na “pri- 
silni rad"'. Šivali su im odijela od grubog materijala i posebno su se brinuli za ko- 
loniste, tzv. “dobrovoljce, koji su za vrijeme rata bili stavljeni od okupatora u 
poseban logor (u zgradi preko puta od stare bolnice) a medu ovima bilo je mnogo 
pravoslavaca. Pomoć. je dijeljena, uz pomoć katoličkih i pravoslavnih svećenika. 

I još jedna zanimljiva zamisao Blaška Rajića. Riječ je o tzv. “patronaži“. 
Sve je veći broj djevojaka bivao zaposlenih u kućanstvima imućnijih građana, u 


220 


manufakturi ili trgovini, a sve veći broj djevojaka dolazi i na školovanje u grad. 
Sve su te djevojke bile izložene različitim negativnim utjecajima, osobito u ned- 
jeljna popodneva i zato za njih organizira “patronažu“ uz pomoć gospođe Mande 
Šarčević. Nedjeljom su se te djevojke okupljale na euharistijski blagoslov u crkvi 
sv. Roka u Subotici, a poslije toga bi im Blaško Rajić održao praktičnu duhovnu 
pouku. Zatim su gospođe, a kasnije i sestre Kćeri Milosrđa (od 1920) govorile i 
poučavale djevojke praktičnim vještinama, potrebnim svakoj ženskoj u kasnijem 
životu. Poslije toga bi slijedio zabavni dio s plesom i društvenim igrama. Sve bi 
završavalo oko 7 sati predvečer. Ova udruga osnovana je 1922. godine i bila je 
pod zaštitom Majke Božje i sv. Janje, djevice i mučenice. Tako je eto Crkva u tom 
razdoblju pokušala podvoriti svoj narod! 


I U POSLJEDNJA VREMENA 


Crkva se trudi da unatoč postojećim društvenim strukturama, koje se brinu 
za čovjekovo materijalno i zdravstveno blagostanje, trudi se da nađe prostor ka- 
ko bi poslužila svakom pojedinom čovjeku i narodu kao zajednici. Naše redovnice, 
osim sudjelovanja u pastoralnom radu, posebnu brigu posvećuju njezi starih i bo- 
lesnih, bilo u postojećim strukturama, bilo u vlastitoj režiji. 

(Možda bi trebalo misliti i na nove oblike služenja starima kao patronažne 
službe za njegu bolesnika po kućama). 

Istovremeno Crkva preko reorganiziranih Pastoralnih vijeća u svakoj crkve- 
noj - župskoj zajednici određuje odjel za karitativnu brigu Ti bi Odjeli trebali pro- 
raditi i sasvim konkretno priskočiti svakom potrebnom članu župske zajednice, ali 
i svakom drugom čovjeku u potrebi. Možda statistički podaci neće moći pokazati 
nekakve velike brojke, ali ako ta karitativna služba bude dobro organizirana, bit će 
ona pravo evanđeosko služenje Crkve u ova naša sadašnja vremena, a to ona i želi 
i ovim Znanstvenim skupom. 


(1) U župskoj arhivi župe sv. Pavla u Baču našao sam dokumente, koji svjedoče da je p. Lu- 
ka Lončar OFM iz bačkog samostana 12. prosinca 1908. godine podigao postaje križnog 
puta u sirotuštu. 27. srpnja 1934. godine dr Stjepan Tumbas kupuje 6 katastarskih jutara 
zemlje za potrebe sirotišta, a 5. veljače 1936. godine sirotište posjeduje već 15 katastar - 
skih jutara, iako sirotišta više nema, jer poslije odlaska sjemeništa iz Bača, 10. srpnja 
1928. godine, ono se više nije obnavljalo. 
Iz sestarskih kronika, pak, doznajemo (zabilježba 5. rujna 1918. godine) da je slična usta- 
nova postojala i u Somboru, jer je iz Sombora došla sestra Caritas i dovela 6 sirotica, tako 
da tada u Baču biva 33 siročeta, jer je tamošnje sirotište raspušteno. Poslije 1928. godine 
to je internat za djevojke. 7. travnja 1944. godine ulazi u zgradu bivšeg sirotišta madžar- 
ska vojska, a 22. rujna 1944. godine u njoj su njemački vojnici; u studenom iste godine 
smješteni su ondje ruski ranjenici. U siječnju 1945. godine _Antifašistički front žena 
(AFŽ) preuzima zgradu, a 27. lipnja 1946. godine zgrada bude oduzeta; 4. srpnja iste 
godine i definitivno je oduzeta iz ruku Crkve. Danas su u njoj nekakovi uredi, a u dvoriš- 
nom dijelu Disco - klub! (6. kolovoza 1986). 

(2) Svi ovi podaci uzeti su iz Arhiva Generalne kuće ss. Kćeri Milosrđa u Rimu (Via Porta 


Maggiore 38). zatim iz Kronike Družbe, čiji su neki dijelovi u rukopisu, a neki su tipkani a A 


strojem. Zahvaljujem sestrama, osobito s. Imakulati Bajić, što su mi omogućili uvid u it- 
vorne dokumente. QO 


jea 
A 


Bunjevka s djecom u svečanoj nošnji sa otunčicom. Sinčić 


ima “smižlu“ oko vrata 
(Snimljeno u Subotici za vrijeme prvog svjetskog rata) 


(Foto zbirka Ante Pokornika u Subotici, I. Antunovića 1) 

MARIJAN STEINER, Zagreb 


CRKVENA GLAZBA 
HRVATA U BaAčKOJ 


Da bi se što bolje upoznala duša jednog naroda, potrebno je reći nešto i o nje- 
govim umjetničkim nadahnućima. Čuli smo referate o pisanoj riječi Bunjevaca i Šo- 
kaca, a u ovom priopćenju progovorit ćemo nešto o crkvenoj (i općenito duhovnoj) 
glazbi Hrvata u Bačkoj. Bit će to prikaz gotovo isključivo umjetničke glazbe. Orisat 
ćemo u glavnim crtama djelovanje nekoliko skladatelja na području crkvene glazbe, 
čije je stvaralaštvo značajno ne samo za Bačku, već zauzima vidno mjesto u glazbe- 
noj baštini cijelog hrvatskog naroda. 


1. ĐURO ARNOLD (1781 — 1848.) 


Prije nego što prikažemo djelovanje ovog značajnog subotičkog skladatelja, opi- 
sat ćemo ukratko raniji glazbeni život grada Subotice. 

Tijekom svoje povijesti Subotica je uvijek bila među značajnim gradovima Po- 
dunavlja. Poznato je da su do 30. rujna 1773. god. subotičkom župom upravljali 
franjevci, a temeljac župne crkve sv. Terezije Avilske (današnje stolnice) postavljen 
je 15. listopada 1773. god. Duhovna glazba bila je vezana uz dvije crkve: franjevač - 
ku (,,staru'') i župnu crkvu sv. Terezije Avilske (,,veliku“). U franjevačkoj crkvi dje- 
lovala je pjevačka skupina ,,Dall4rda“', zatim pjevački zbor ,,Sv. Cecilija“. U ,,veli- 
koj“ župskoj crkvi, današnjoj stolnici, također su djelovale pjevačke skupine. 

(Između dva svjetska rata mnogo je pridonijelo crkvenom pjevanju Hrvatsko 
pjevačko društvo ,,Neven'“', pod ravnanjem dra Mihovila Katanca u kapeli Subotičke 
Matice i u ,,velikoj“ crkvi, dok je Antun Vojnić Tunić bio ,,regens chori“") (1). 

Dne 22. siječnja 1779. god. carica Marija Terezija izdala je diplomu i povelju s 
novim grbom grada: dotadašnje ime grada Sent Maria mijenja se u Maria Theresio- 
polis i postaje slobodni kraljevski grad (2). U to vrijeme stanovništvo se još pretežno 
bavilo poljoprivredom. Što se tiče glazbe, možemo govoriti o postojanju samo na- 
rodne glazbe u ovom gradu. Glazba je pratila krštenja, svadbe i ostale svečanosti. 
Hrvatski je živalj plesao kolo uz pratnju tamburica ili gajdi, dok su Madžari plesali 
čardaš uz pjesmu i glazbu. O umjetničkom muziciranju i stručnom obrazovanju 
glazbenika nema gotovo nikakvih podataka. Zna se samo da se u jednoj odredbi Ka- 
ločke nadbiskupije iz god. 1758. god. strogo nalaže učiteljima da poučavaju djecu u 


pjevanju. U gramatikalnoj školi postojao je zbor koji je šezdesetih godina 18. stolje- 
ća nastupao na školskim svečanostima ili na pogrebima imućnijih građana. Refor- 
mom školstva 1777. god. u doba Marije Terezije, pjevanje postaje obvezatno u os- 
novnim školama, a učiteljima pjevanja se nalaže polaganje ispita iz vokalne i instru- 
mentalne glazbe (3). 

Od 1780. god. u Subotici gostuju mnoge glazbene grupe iz njemačkih zemalja 
koje su širile njemačku kulturu i glazbu. U crkvu sv. Terezije postavljeni su njemač- 
ki i češki kantori. Oni su ujedno vodili crkveni zbor i nastavu glazbenog odgoja po 
školama. Učili su djecu, mlade i odrasle crkvene pjesme na latinskom i njemačkom 
jeziku. To su bili školovani glazbenici, pa je između njihova repertoara i narodnog 
melosa subotičkog kraja postojao veliki jaz. Kada je 1800. god. došao u Suboticu 
mladi, obrazovani i talentirani zborovođa Đuro Arnold, on uvodi u svjetovnu i u 
crkvenu glazbu značajne novine. Općenito govoreći, može se ustvrditi da je Đuro 
Arnold postavio pravi temelj glazbenoj kulturi Subotice. 

Kad je dešao u Suboticu, Đ. Arnold je imao svega 19 godina, a već je znao dob- 
ro svirati orgulje, violinu, violončelo, duhačke instrumente, te ravnati zborom. Ro- 
dio se u Taksonyu, u peštanskoj županiji, a u Suboticu je došao iz Kaloče (prije to- 
ga živio je u Velikom Varadinu). Odmah po dolasku u Suboticu započinje intenziv- 
nu glazbenu djelatnost: osniva mali orkestar, dirigira, sklada. Želeći osigurati što ve- 
ći broj svirača za orkestar, Đ. Amold okuplja subotičke mladiće i poučava ih glaz- 
bu. Tu je obuku dugi niz godina obavljao besplatno. Tek 1814. god. dodijelila mu je 
subotička gradska uprava za taj rad materijalnu pomoć. Od tada je poučavanje mla- 
dih postala obaveza svakog regensa chori. U toj praksi ga: se i začetak ok 
glazbenog školstva (4). 

Djelujući u bunjevačkoj sredini, Đ. Arnold je spoznao da bački Hrvati nemaju 
ni jedne vlastite crkvene pjesmarice. Taj je nedostatak pokušao nadoknaditi vlasti- 
tim radom. Već od početka svoga boravka u Subotici počeo je sustavno skupljati 
bunjevačke narodne crkvene pjesme. Rezultat toga rada je tiskana pjesmarica, 
objavljena 1819. god. u Osijeku pod naslovom: Pismenik iliti skupljenje pisama raz- 
licsiti za nediljne, svetcsane, i ostale dneve priko godine podobni, za vechju slavu 
Boxju, i kriposti dushevne naroda illyricskoga ucsinjeno po Gjuri Arnoldu. Pjesma- 
ricu je namijenio na ,korist sveg naroda illyricskoga'' i brzo se proširila ne samo 
Bačkom, nego i Slavonijom i Srijemom. Zbog velike prihvaćenosti u narodu, mnoge 
je pjesme iz te pjesmarice pretiskao franjevac Marijan Jaić (1795 — 1858.) u svoj 
Vinac bogoljubnih pisamah, god. 1827. (5) Pismenikom je Đ. Arnold pokazao svoje 
hrvatsko osjećanje i ljubav prema hrvatskom narodu, te svoje požrtvovno nastojanje 
oko procvata prave crkvene glazbe. Za bunjevačke se pjesme zna da ih je sam bilje- 
žio, neke i harmonizirao , dok je drugima teško utvrditi izvor. Sve kasnije bunjevač - 
ke pjesmarice koristile su ovu Arnoldovu. 

Brojne obaveze nisu spriječile Đ. Arnolda da cijeloga života mnogo sklada. Pi- 
sao je većinom djela za zbor, orkestar i orgulje, namijenjene crkvenom muziciranju. 
Na takvu vrstu njegovih kompozicija utjecala je i činjenica da je bio dirigent pri žup- 
noj crkvi sv. Terezije, gdje je morao popunjavati repertoar. Komponirao je također 
i svjetovne kompozicije, ali nakon smrti supruge (1844.) stvara isključivo crkvenu 
glazbu. 

Od crkvenih djela Đ. Arnold je pisao ofertorije, himne, mise i dr. Više je svojih 
djela posvetio poglavarima Katoličke crkve — papama. Za Arnoldova života izmije- 
nilo se pet papa i on je svakome od njih posvetio neko djelo. Tako je 1814. god. 


poslao na dar papi Piju VII. Veliki offertorium. Papi Leonu XII. posvetio je 1823. 
god. Dialogus Sacer seu Evangelium Festi Cathedrae s. Petri. Đ. Arnold je sigurno 
posvetio i neko djelo i papi Piju VIII. 1829. godine, ali se ne zna kakvo. Isto tako 
nije poznato kakvu je kompoziciju napisao u čast papi Grguru XVI. (1831.). Zna se 
samo za Breve kojim se papa zahvaljuje za poslanu skladbu. Konačno, u čast papi 
Piju IX. Arnold je 1846. god. napisao Offertorium de Beata Virgine u e-molu za 
mješoviti zbor, orgulje i orkestar (6). 

Arnoldovo je stvaralaštvo stilski i tehnički pod utjecajem operne manire onog 
vremena. U njegovim prvim crkvenim djelima ima i svjetovnih elemenata, ali se oni 
kasnije gube. Gotovo sva poznata Arnoldova djela ostala su u rukopisu: , Pucse moj“ 
ad Adorationem Crucis in Festo Parasceve (za dva klarineta, dva roga i trombon) 
(1800.); već spomenuti značajni Veliki Offertorium i Dialogus Sacer... (za solo, 
zbor, orkestar i orgulje); Libera me Domine (1809.); Te Deum Solenne (1813.); 
Tantum ergo (1823. i 1832.); Graduale Solenne de Communi Confessore (za četiri 
volakna solista, orkestar i orgulje) (1830.); Te Deum (za mješoviti zbor i orkestar) 
(1833.); Misa za pokojne (1847.); Libera in ei Libera in c (1847.); Misa u B-duru 
(za mješoviti zbor, orkestar i orgulje) i Misa u C-duru (za solo, mješoviti zbor, or- 
kestar i orgulje) (1848.), 11 Himana; Oratio pro Rege Hungariae A postolico; Regina 
coeli u C-duru (za mješoviti zbor, orkestar i orgulje); Offertorium Pastorale (za dvo- 
glasni, ili jednoglasni zbor, orkestar i orgulje), (to je obrada hrvatske božićne pjes- 
me ,,Veselje ti navješćujem“) (7). 

Đ. Arnold je bio i značajan organizator glazbenog života Subotice. Zna se da je 
za sugrađane pripremao izvedbe djela Josepha Drexlera (1782 — 1852.), Franza Jo- 
sepha Haydna (1732 — 1809.), Wolfganga Amadeusa Mozarta (1756 — 1791.) i dru- 
gih, pa je stečena iskustva u izvođenju njihovih kompozicija primjenjivao i u svom 
stvaralaštvu. 

Đuro Arnold je cijeli svoj glazbeno-umjetnički život proveo služeći ,,narodu 
illyricskomu u slobodno — Kraljevskoj Varoshi Maria Theresiopolitanskoj“ (8). Svo- 
jim glazbenim stvaralaštvom mnogo je pridonio napose crkvenoj glazbi. 


2. Dr JOSIP ANDRIĆ (1894 — 1967) 


Bio je zaslužni pripovjedač, pjesnik, glazbenik i kulturni radnik. Još kao dijete 
u rodnom Bukinu (danas Mladenovo u južnoj Bačkoj) pokazivao je veliki smisao za 
glazbu. Rano je naučio svirati tamburu, a nedjeljom je bio u crkvi na koru gdje je 
upijao zvukove crkvenih pjesama. J. Andrić se kasnije cijelog života bavio glazbom i 
ona mu je od svih djelatnosti nekako najviše prirasla srcu. Bio je melograf, glazbeni 
kritičar i publicist, skladatelj. Komponirao je mnogo već od gimnazijskih dana, naj- 
više za tambure. Napisao je oko 180 kompozicija za tamburaški orkestar. Osobito je 
značajna njegova opera iz bunjevačkog života Dužijanca (Praizvedba je bila u 


O 


subotičkom kazalištu, 29. IV 1953.). Poznata je njegova opereta iz šokačkog živ «O 


Na vrbi svirala“ (praizvedba u Plavni u Bačkoj, 1.11 1956.) \ 


Na području crkvene glazbe J. Andrić je ostavio pedesetak skladbi. Prvu je 
kompožiciju napisao u dobi od 16 godina (Ave Maria, za mješoviti zbor i orgulje). 
Kasnije je napisao još dvije skladbe s naslovom Ave Maria (1. za mješoviti zbor, te 
2. za alt i tenor uz orgulje). Treba još spomenuti Ave Maris Stella (za mješoviti 
zbor) i niz drugih marijanskih kompozicija, većinom za glas i orgulje: Zdravo Mari- 
jo, Zdravo Kraljice, Pod zaštitu Tvoju itd. Osim toga, ostavio je nedovršenu kantatu 
Stabat Mater (za ženski zbor i orgulje). Od drugih djela spomenimo još Oče naš i Tri 
psalma (također za solo glas i orgulje) i više svetačkih pjesama: Sv. Petru i Pavlu, 
Sv. Petru Fourieru, Bl. Marku Križevčaninu, BI. Ozani Kotorki, Sv. Bernardici, Sla- 
venskim apostolima. Osobito treba istaknuti pjesmu Mučeniče Kristov, u čast BI. 
Nikoli Taveliću, čijoj je kanonizaciji mnogo pridonio upravo dr. Josip Andrić svojim 
neumornim zalaganjem. Komponirao je i dvije mise (1913. i nedovršena 1946.) (9). 

Andrićeve kompozicije rađene su jednostavnijim izražajnim sredstvima i imaju 
pretežno popularan karakter. Iz njegovih djela zrači velika ljubav prema našoj zemlji 
i Hrvatima iz Bačke. Sam kaže: ,,Tako je glazbom i glazbenim stvaranjem ispunjen 
cijeli moj život. Glavno mjesto u tom stvaranju zauzima moja rodna Bačka..." (10). 


3. ALBE VIDAKOVIĆ (1914 — 1964) 


Naš poznati muzikolog Josip Andreis piše da je Albe Vidaković (11) ,,najzna- 
čajniji predstavnik suvremene crkvene muzike u Hrvatskoj“. Nakon školovanja u 
Subotici, Travniku, Zagrebu i Rimu A. Vidaković je čitav svoj svećenički i glazbeni 
život proživio u glavnom gradu Hrvatske. Nakon četverogodišnjeg studija na Papins- 
kom institutu za crkvenu glazbu u Rimu (1937 — 1941) djelovao je kao profesor na 
Hrvatskom državnom konzervatoriju (do 1948.), a 1942. god. postao je regens chori 
zagrebačke katedrale. Iste je godine postavljen za urednika glazbenog časopisa ,,Sv. 
Cecilija". God. 1951. počinje predavati na Bogoslovskom fakultetu u Zagrebu (od 
1962. izvanredni profesor). 

Osvrnut ćemo se ukratko na Vidakovićev opus s područja crkvene (odnosno 
duhovne) glazbe. Treba spomenuti da je A. Vidaković, uz nešto svjetovnih skladbi, 
čitav svoj stvaralački život posvetio duhovnoj glazbi i to kao skladatelj, dirigent, 
muzikolog, predavač i organizator. 

Najprije nekoliko riječi o nekim njegovim misama, a uglazbio ih je sedam. Prva, 
tzv. Hrvatska misa vjerojatno je rad iz đačkih dana, ne zaostaje za prosječnim misa- 
ma tadašnjih cecilijanaca. 

Velika polifona Misa Caeciliana (1942.) za četveroglasni mješoviti zbor i orgu- 
lje, nastala je u tradiciji evropskog cecilijanstva. Obilježena je duhom gregorijanskog 
korala i hrvatske melodike. Tim je djelom znatno obogaćen repertoar naše suvreme- 
ne crkvene glazbe. Ova je misa uspjela sinteza cecilijanskih nastojanja. U njoj je pre- 
vladana njemačka simetričnost i ukočenost, ali izbjegnut i talijanski ,,belcanto" 
opernog stila. 

Missa gregoriana (1946.) znatno se razlikuje od prethodnog djela. S manjim i 
jednostavnijim sredstvima postignuta je veća izražajnost. Neke teme podsjećaju na 
koral, a ima i folklornih elemenata primorskih krajeva (kao disonantni sklop prevla- 
dava interval sekunde). 

Prva staroslovenska misa (1950.) za dvoglasno pučko pjevanje izražava vrlo 
uspješno naš folklorni melos. Druga staroslavenska misa (1950.) za troglasni ženski 
zbor i orgulje najpopularnija je Vidakovićeva kompozicija (kasnije je tekst preveden 
i na hrvatski jezik i tako se često izvodi u verziji za tri nejednaka glasa: (dva ženska i 
jedan muški). I u ovoj misi ima mnogo folklomih elemenata: i u melodici (Primorje) 
i u čestoj upotrebi mješovite mjere. Treća staroslavenska misa (1953. najjača je i 
najoriginalnija. Skladana je u istarskoj ljestvici. Orgulje postaju velike sopele koje se 
sjedinjuju s pjevanjem puka. Snažne staroslavenske riječi uglazbljene su oporim nap- 
jevima koji nose u sebi svu ljepotu našega mora, gradova i tisućugodišnje hrvatske 
kulture (12). 

A. Vidaković je napisao za orgulje svega nekoliko djela. Među njima se ističu 
Preludij i fuga u C-duru (1940.), Fantazija i fuga u f-molu (1945.) i Koralna predig- 
ra ,Marijo, slatko ime“. Treba spomenuti također uspjele i interesantne orguljske 
predigre na teme adventskih i božićnih popijevki. Skladane su bez velikih tehničkih 
pretenzija, ali vrlo ukusno i u harmonijskom i u kontrapunktskom pogledu. Ovamo 
treba pribrojiti i predigre, međuigre i zaigre što ih je A. Vidaković napisao na teme 
vlastitih crkvenih popijevki. 

Zanimljiva su i ostala Vidakovićeva djela crkvenog obilježja za orgulje: harmo- 
nizacije pučkih popijevki i korala, litanija, moteta, himana, ofertorija. — Sva su ta 
djela za liturgijsku upotrebu. Obrađujući popijevke iz poznate pjesmarice Cithara 
octochorda, A. Vidaković ih je harmonizirao jednostavnim pučkim načinom čuva- 
jući u gornja dva glasa terce i kvinte (što daje prizvuk našeg narodnog melosa). 

A. Vidaković se također bavio skupljanjem i analizom folklorne građe. Taj rad 
imao je odraza i u njegovu skladanju, napose u pjesmama za puk, koje se odlikuju 
jednostavnošću i melodijsko-ritmičkom svježinom: Zdravo Majko Djevice, Majku 
Boga velikoga, Marija sva je bez i jedne ljage. Značajne su i zbirke Devet Marijanskih 
stihova, Pet duhovnih stihova, Četrnaest , ,Divnoj dakle“ itd. 

Nije čudo što je A. Vidaković skladao veći broj marijanskih popijevki. U njego- 
voj rodnoj Bačkoj Hrvati su uvijek jako štovali Gospu, podizali joj crkve, hodočasti- 
li u njezina , sveta mista“ i niz svojih narodnih običaja vezali uz Marijine blagdane. 
A. Vidaković je mnogim svojim skladbama bio Marijin revnitelj. Od njegovih mote- 
ta, koji se odlikuju bogatstvom raznolikih ugođaja i snažnom glazbenom karak teri- 
zacijom teksta, neka budu spomenuti: Hosanna filio David , Calicem salutaris, Tule- 
runt Jesus, Descendit Jesus, Protege Domine, Illumina oculos meos itd. (13). 

Najveće Vidakovićevo djelo s područja duhovne glazbe je oratorij Tužba u hra- 
mu (1947.) za soliste, mješoviti zbor, orgulje i orkestar. Na žalost, autor ga nije do- 
vršio (učinio je to 1969. god. Anđelko Klobučar). ,,Karakteristična osobina ovog 
oratorija je da nema ni jedne arije, sve se sastoji od recitativa, muškog i ženskog zbo- 
ra, te ariosa i instrumentalnih međustavaka. Nosilac radnje (protagonist) je muški 
zbor znalački tretiran kao predstavnik farizejskih ideja. Nasuprot tome, ženski zbor 
odlikuje se mekanim blagim linijama... Ovaj oratorij, u kojem je težište na recitativu 
i zboru, ima vjerojatno svoj uzor u operama Pizzettija i Malipiera. Po snažnom izra- 
zu stavlja se ovaj oratorij uz bok suvremenim predstavnicima oratorijske glazbe u 

Hrvatskoj..." (14) A. Vidaković je na tekst J. Kornera izradio samo dva dijela oraaQy 


rija (sačuvan je klavirski izvadak). . 

Vrlo je značajan Vidakovićev rad na muzikološkom polju. ,,Hrvatska je muzi- 
kologija upravo radovima A. Vidakovića... skoro potpuno neočekivano izašla iz do- 
tadašnjeg vegetiranja i ravnopravno se pridružila bujnosti ostalih područja glazbenog 
života u Hrvatskoj. Što je još važnije, ona nije ostala zatvorena u uske regionalne ok - 
vire, nego se o Vidakovićevim rezultatima čulo i pisalo i u inozemstvu“ (15).Goto- 
vo svi Vidakovićevi radovi s muzikološkog područja obrađuju duhovnu glazbu, od- 
nosno zaslužne crkvene glazbenike. Nabrojit ćemo samo najznačajnija djela: Sakra- 
mentar MR 126 Metropolitanske knjižnice u Zagrebu, (16) Vinko Jelić (1596 — 
16367) i njegova zbirka duhovnih koncerata i ricercara ,,Parnassia militia"“ (1622.) 
(17). Tragom naših srednjovjekovnih neumatskih glazbenih rukopisa (18), Asserta 
musicalia (1656.) Jurja Križanića i njegovi ostali radovi s područja glazbe (19) itd. 
Treba spomenuti i Vidakovićeve članke za Muzičku enciklopediju (ukupno 246 pri- 
loga). Josip Andreis je izrekao slijedeće mišljenje o Albi Vidakoviću kao muzikolo- 
gu: ,,Došao sam postupno do spoznaje da je Albe, nakon Dragana Plamenca, sasvim 
sigurno naš najznatniji muzikolog" (20). 


4. MILAN ASIĆ (1917 — 1986.) 


Kad se govori o glazbenoj umjetnosti u Subotici posljednjih desetljeća, onda se 
ne može mimoići značajnog skladatelja i dirigenta Milana Asića. lako rođeni Zag- 
repčanin, M. Asić je svoje najzrelije godine umjetničkog rada posvetio glavnom gra- 
du Bačke. U Suboticu je došao krajem 1945. god. sa svojom suprugom Jelkom, koja 
je bila glumica i operna pjevačica. Tu je živio i djelovao uz manje prekide (1954 — 
1957) do smrti. M. Asić je bio dirigent Subotičke filharmonije i Opere (bio je jedan 
od osnivača Opere koja je djelovala od 1950. do 1954.). 

Za nas je ovdje važno spomenuti Asićevo djelovanje na području duhovne glaz- 
be. Sa svojom suprugom Jelkom (umrla 1979.) surađivao je sa subotičkim katedral- 
nim zborom ,,Albe Vidaković“ (voditeljica tog zbora od osnutka 1973. je s. Mirjam 
Pančić). Za taj zbor M. Asić je komponirao niz skladbi duhovnog i rodoljubnog 
sadržaja na stihove hrvatskih pjesnika iz Bačke. 

lako je prve duhovne skladbe napisao još 1942. (Asperges me i Offertorium), 
Asić je skladao najveći broj kompozicija duhovnog obilježja posljednjih godina svo- 
ga života, upravo onda kad je započeo suradnju sa zborom ,,Albe Vidaković". Origi- 
nalne Asićeve duhovne skladbe jesu: Psalam 150 (za sopran i zbor), Dušo Kristova 
(za glas i orgulje), O Marijo, zvijezdo mora (za mješoviti zbor). Omnia omnibus (u 
čast srebrnog jubileja subotičkog biskupa Matije Zvekanovića), Ja te ljubim, o Mari- 
jo, Domine, aut pati, aut mori, Psalam 136 (za solo glas i mješoviti zbor). Blagoslov- 
ljena ova zemlja (za mješoviti zbor) i dr. Treba spomenuti i nekoliko obrada hvats- 
kih pučkih crkvenih pjesama (napose božićnih). 

Asićeve kompozicije djeluju svježe i neposredno, osobito svojim prozračnim 
harmonijskim sklopovima i dopadljivim ritmom koji često podjeća na naše narodne 
pjesme. 

U znak zahvalnosti Milanu Asiću, katedralni zbor ,,Albe Vidaković“ je priredio 


god. 1982. koncert u subotičkoj stolnoj crkvi povodom 65. obljetnice skladateljeva 

rođenja. Na programu su bila Asićeva djela. lako je Asić pretežno pisao glazbu svje- 
tovnog karaktera (napose za scenu), svojim duhovnim skladbama dao je važan dop- 
rinos toj vrsti glazbe na našem području (21). 

Nakon što smo prikazali djelovanje ove četvorice skladatelja na području du- 
hovne glazbe, valja spomenuti kratko još dva imena značajna za pučku bunjevačku 
popijevku. To su: biskup Lajčo Budanović (1873 — 1958.) i dr Vinko Žganec 
(1890 — 1976.). 

Biskup Budanović nije bio glazbenik, ali je u svoje djelatnosti uključio i brigu 
za pučko crkveno pjevanje. U molitvenik Velika slava Božja (1908.) uključio je zap- 
ravo sve pjesme koje pjevaju Bunjevci u crkvi, a sastavio je i pjesmaricu Mala slava 
Božja — napivi za pisme. Biskup je tim svojim djelima htio poboljšati sudjelovanje 
puka u bogoslužju. Želio je da crkvama odzvanja domaća riječ (ikavica) i pučka po- 
pijevka (22). 

Veliki hrvatski etnomuzikolog i melograf dr Vinko Žganec živio je i radio u 
Somboru od 1927. do 1941. god. Tamo je vršio odvjetničku službu, ali se cijelo 
vrijeme bavio i skupljanjem narodnih pjesama, komponiranjem i organiziranjem 
umjetničkih priredaba. Za nas je ovdje važno spomenuti da je V. Žganec, djelujući u 
Bačkoj, skupio i velik broj crkvenih pučkih pjesama (23). 


ZAKLJUČAK 


Subotica, glavno kulturno središte bačkih Hrvata, imala je sreću da su u njezi- 
noj sredini djelovala dva ugledna glazbenika: Đuro Arnold u prvoj polovini 19. sto- 
ljeća i nedavno preminuli Milan Asić. Prvi je udario temelje glazbeno-umjetničkom 
životu Subotice dirigiranjem i komponiranjem (napose djela duhovnog karaktera), a 
drugi je nekoliko posljednjih desetljeća dao značajan doprinos glazbenoj kulturi 
ovoga grada. 

Zagreb, glavni grad Hrvatske, bio je obogaćen prisutnošću dvojice uglednih um- 
jetnika iz Bačke: dr. Josipa Andrića i Albe Vidakovića. Obojica su igrali važnu ulo- 
gu u kulturno-glazbenom životu Zagreba. Subotica treba da bude ponosna što je da- 
la Zagrebu Albu Vidakovića, najuglednijeg muzikologa i crkvenog glazbenika kod 
Hrvata u 20. stoljeću. Ova četvorica glazbenika iz Bačke dala su značajan udio u iz- 
gradnji muzičke kulture hrvatskog naroda. 

ANDRIJA KOPILOVIĆ, Subotica 


UMJETNOST 
MEĐU HRVATIMA U BAČKOJ 


UVOD 


Ograničen i vremenom i ostalim okolnostima ponajprije želim staviti granice 
svome izlaganju. Ovakav pristup ovoj temi do sada još nije rađen u našim krajevima. 
Stoga ni ovo izlaganje neće i ne može biti ni cjelovito, ni iscrpno. Ono je tek lapidar- 
no, kratko i želi na jednom mjestu spomenuti i upozoriti bar na neke ljude i neka dje- 
la u našoj krajevnoj umjetnossti ne bi li se netko odlučio na veliki posao i temeljitije 
i dublje istražio ovu temu koja bi bila veliki doprinos našoj kulturnoj baštini. I u 
ovom kratkom referatu su iscrpno pomogli pojedini stručnjaci kojima je tema na srcu 
pa im i ovom zgodom zahvaljujem. Bez njihove pomoći ne bih mogao ovo iznijeti ni 
u ovako skromnim okvirima kao što slijedi. 


LIKOVNA UMJETNOST 


Ovaj kratak osvrt na umjetnost Bunjevaca—Hrvata u Bačkoj nema namjeru 
detaljno obraditi život Hrvata u Bačkoj, niti da daje studije o likovnim stvaraocima, 
likovnoj umjetnosti, arhitekturi i arhitektima, već prije svega da zabilježi za suvreme- 
nike i budućnost one podatke koji mogu biti interesantni ili dragocjeni za one koji bi, 
potaknuti ovim kratkim osvrtom, obimnije pisali o sakralnoj umjetnosti Bunjevaca i 
Šokaca u Bačkoj i uopće o umjetnosti Hrvata u Bačkoj. 

Likovni život Bunjevaca u Subotici niče krajem XIX stoljeća pojavom Stipa- 
na Kopilovića i Jelene Čović. Postoje dokazi da je postojao i prije. U franjevačkom 
samostanu nalaze se mnogi radovi—portreti — ne baš velike umjetničke vrijednosti, 
a potiču iz XVII i XVIII stoljeća i radili su ih Hrvati iz Subotice, ili njene okolice. 
Ovo se može ustanoviti time što su rađeni portreti ličnosti iz same Subotice, u ono 
doba poznate ličnosti, a ispod portreta ispisana su imena čistim bunjevačkim jezi- 
kom, štokavskom ikavicom ili latinski. 


U ovim krajevima Bačke pa i šire među malobrojnim pionirima impresionizma O 
bilježimo STIPANA KOPILOVIĆA. se ani odbacuju predrasude rats (7 


nim trenutkom“, jedan momenat iz života. Oni žele da izraze sebe slobodno, ne spu- 
tavajući se raznim pravilima i tradicijom. 

Prilikom obnavljanja bajmočke crkve, u pridodatom transeptu i apsidi S. Ko- 
pilović je oslikao četiri velike kompozicije. Ne ustručavajući se pred djelima poznatog 
Jakobelja iz Kule, koji je oslikao plafon starog dijela crkve, S. Kopilović unosi novo 
doba. Njegove su slike ispunjene svjetlošću, živim i čistim bojama kao scene iz stvar- 
nog života na obali mora, pod palmama ili u enterijeru. Unatoč smjelosti S. Kopilovi- 
ća kao slikara, koji se suprostavio ugledu tradicionalnog slikarstva, ove slike su očuva- 
ne, a restaurirao ih je konzervator zidnog slikarstva Dušan Nonin 1983. godine. 

STIPAN KOPILOVIĆ se rodio u Bajmoku, 24. 03. 1877. godine. U mladosti 
je po zanimanju bio berber. Umro je 1924. godine kao nastavnik crtanja Građanske 
škole u Bačkoj Topoli. Bio je jedan od osnivača Udruženja likovnih umjetnika Vojvo- 
dine, osnovanog 1923. godine u Subotici. Tom prilikom priređena izložba bila je je- 
dina za koju se pouzdano zna da je na njoj za života izlagao svoja djela. Svoje slike je 
radio uljem, a bavio se i grafikom. U slikarstvu se usavršio kod Gustava Molijera u 
Pešti u školi za primjenjenu umjetnost. Bio je student Peter Halma na minhenskoj 
Akademiji školske 1902/03. godine. Studirao je u Parizu, boravio u Firenci i bio 
upisan na Akademiji u Rimu. Međutim, nikada nije tražio legalizaciju struke u formi 
diplome. 

ANTUN BAŠIĆ se rodio u Subotici 9. 05. 1877. godine kao blizanac brata 
Franje. Otac mu je bio zanatlija — cipelar, pa se i Antun u mladosti bavio cipelar- 
stvom. U slobodnom vremenu volio je čitati junačke narodne pjesme i to je utjecalo 
na stvaranje prve mu poznatije slike Skenderbega. Njegovo slikanje su tadašnji kultur- 
ni radnici zapazili —iuputili ga u Umjetničku školu u Zagreb, obećavajući da će ga 
materijalno pomagati. Međutim, ta pomoć nije redovito pristizala, pa se Antun morao 
sam snalaziti, zaposlivši se u mljekarskom poduzeću. Tako je studirao i životario tri 
i pol godine u Zagrebu. Sa nešto malo sakupljenog novca polazi u Minhen, gdje stu- 
dira pola godine na Akademiji i dolazi u Suboticu. 

JELENA ČOVIĆ, slikarka, rodila se u Subotici 13. 07. 1879. godine. Po za- 
vršenoj srednjoj školi upisuje se u Umjetničku školu 1900—1902. godine. Godine 
1901. dobila je stipendiju grada Subotice 600 kruna godišnje, 1902. godine stipendi- 
jaje 800 kruna i upisuje se u Umjetničku školu u Budimpešti, gdje ostaje do velja- 
če 1903. godine, kada prelazi na Akademiju umjetnosti u Minhen, gdje su joj profe- 
sori Nauen i Azbe. 


Vratila se 1905. godine u Suboticu i predaje slobodno i obrtno crtanje u 
srednjim školama. Otišla je u Keseg 1907. godine gdje je također predavala slobod - 
no i obrtno crtanje i privatno poučavala đake. Tu je imala mnogo narudžbi od pri- 
vatnih lica i crkvenih ustanova. Radila je uljem , pastelkom i akvarelom. 

Sa Jelenom Čović družila se Gabrijela Vermeš, materijalno dobrostojeća že- 
na, a koja je naročito voljela likovnu umjetnost. Osim što je Jelenu materijalno po- 
magala, Gabrijela je utjecala i na njen kulturni razvoj. 

Zajedno su proputovale više država, posjetile su Beč, Berlin, Dusseldorf, Pa- 
riz i druge kulturne centre u Evropi. U ovim gradovima su muzeji otkupili kopije ve- 
likih majstora Rafaela, Rembranta, van Dycka i dr. Oko 50 slika kopirala je Jelena 
Čović. 

Naslikala je mnogo portereta uljem, pastelom i crtežom. Slikala je pejsaže 
Palića. Iz okolice Subotice mnogo je slikala sa poljoprivrednih radova i kolekciju 
crteža - portreta. U nekoliko subotičkih crkava naslikala je velike umjetničke slike. 
Slike joj se nalaze u Americi, Francuskoj, Njemačkoj, Mađarskoj i Jugoslaviji. Mno- 
ge njene radove zadržala je Gabrijela Vermeš i poslanik Sentmikloši. Na njenu prvu 
samostalnu izložbu u Subotici 1901. god. došao je Lazar Mamužić, gradonačelnik i 
vidjeviši njene radove, dodijelio joj je te godine stipendiju. Drugu samostalnu izlož- 
bu drži također u Subotici, 1902. godine. Kolektivne izložbe imala je u Miinchenu, 
Budimpešti, Sopronu, Sombathelyu, Segedinu i u Subotici 1927. godine s Marti- 
nom Džavić i Angelom Mačković, a 1951. godine učestvuje na izložbi likovnih um- 
jetnika koji žive i rade u Subotici, u Gradskom muzeju. Umrla je 13. IX 1951. god. 
u Subotici. 


ANGELA MAČKOVIĆ rođena je 3. VIL 1883. godine u Subotici, gdje je 
završila četiri razreda građanske škole. Slikanje uči kod Jelene Čović na čiji nago- 
vor, kao i na nagovor svoga oca Titusa Mačkovića, poznatog subotičkog arhitekte, 
odlazi u Miinchen na Akademiju . gdje su joj profesori Ekster i Has. S obzirom da 
joj je otac zapao u materijalne poteškoće, nakon dvije godine vraća se u Suboticu. 
Od toga doba živi isključivo od slikarskih radova na Paliću. Radi uljem, pastelom, 
akvarelom i crtežom. Izlagala je u Subotici sa Jelenom Čović i Martinom Džavić 
1927. godine u vestibilu Gradske kuće. 


ANDRIJA KUJUNDŽIĆ rodio se u Subotici 27. XI 1897. godine. U svom 
rodnom mjestu završio je osnovnu školu, maturu građanske škole, a u Kaloči veliku 
maturu učiteljske škole. Državnu višu školu za primjenjenu umjetnost pohađa u Bu- 
dimpešti 1918. god i 1919. god. Ovu školu nije mogao završiti s obzirom da za to 
nije mogao dobiti dozvolu. Kao gostioničar radio je do 1925. god. Od 1925. god. 
do 1931. god. profesor je u subotičkoj gimnaziji. Bio je premješten u Aleksinac, 
ali je dao otkaz. Od 1931. god. do 1941. godine živi samo od slikarstva. Za vrijeme 
okupacije ponovo je na subotičkoj gimaziji nastavnik crtanja. Nakon toga je živio 
od slikarstva. Radio je uljem i pastelom. Jedan od najuspješnijih radova uljem mu je 
autoportret, a od pastela Taban, bunjevačko naselje u Budimpešti. 


MARKO HORVATSKI je rođen 20. IV 1883. godine u Subotici. Po zanima- 
nju bio je učitelj. Službovao je u Dušnoku (bunjevačko naselje u Mađarskoj), a iz- 


među dva rata nastavnik je crtanja u Građanskoj školi u Subotici. U Dušnoku ga 


poučava slikarstvu akademski slikar Maroti Major Jone od 1906. god. do 1912. god. 
Bio je u 1. svjetskom ratu gdje je pao u rusko zarobljeništvo. U zarobljeništvu izra- 
dio je veći broj svojih slika - oko 60 minijatura za kraljičin muzej u Svedskoj, a pro- 
davale su mu se slike i u samoj Moskvi u atelieu Sćersnjeva i S. Sergijeviča. U Subo- 
tici su njegove slike rijetkost. Nalaze se kod nekoliko privatnika, u “Bačkoj geleri- 
ji" na Paliću i po jedan rad u crkvama na Mikećevom putu i u Bačkim Vinogradima. 


Radio je najviše pastelom i akvarelom. 

LAJČO KARAGIĆ rodio se u Sv. Stjepanu kraj Baje 15. V 1893. godine. 
Veći dio života proveo je u Subotici. Osnovnu školu završio je u Gari (bunjevačko 
naselje u Mađarskoj). Četiri razreda gimnazije završio je u Baji, a 4 viša razreda u 
Segedinu. Pravni fakultet završio je u Budimpešti. Prvu godinu škole za primjenjenu 
umjetnost pohađao je u Budimpešti. U 1. svjetskom ratu učestvuje kao oficir. Bio je 
1918. godine sreski podnačelnik u Pečuju, zatim sreski načelnik grada Baje. Poslije 
evakuacije Bajskog trokuta dolazi u Jugoslaviju, postaje tajnik Jugoslavenskog pos- 
lanstva u Budimpešti, kasnije sudski oficir, a od 1924. godine živi u Subotici i zau- 
zima razne položaje u gradskim službama. Bavio se crtanjem od djetinjstva. Radio 
je najviše uljem, međutim , nije izlagao. 


PETAR BULJOVČIĆ rođen je 1880. god. u Subotici, po zanimanju bio je 
moler. Od njega je ostala sačuvana samo jedna slika, portret Boze Šarčevića, subo- 
tičkog književnika, a navodno, izradio je i portret Lazara Mamužiža. Više njegovih 
radova se nalazi po crkvama našega grada. 


MARTIN DŽAVIĆ, slikar, rodio se u Subotici 12. XI 1900. god. Završio je 
4 razreda osnovne škole. Otac mu je nadničar, majka tuđa pralja, oboje nepismeni. 
Godine 1922. postaje majstor obrtnik i radi neke kapele. Godine 1924. molovao 
je željezničku stanicu, i tu su primjetili njegov vješt rad, te ga pošalju na Umjetnič- 
ku školu u Beograd. Subotica mu je dala stipendiju. Tu uči dvije godine i odlazi u 
Beč na Akademiju, gdje je također učio dvije godine. Radio je na molovanju crkve u 
Žedniku. Obrađivao je motive iz bunjevačkog narodnog života (Dove, Kraljice, Bu- 
njevačko kolo i dr.). Radio je uljem , pastelom i crteže. Radova ima oko 300, a nala- 
ze se u Beču, Budimpešti i po cijeloj Jugoslaviji, a najviše u Subotici u Gradskom 
muzeju, u “Bačkoj galeriji“ na Paliću i kod privatnika. 


LUKA ĐELMIŠ, slikar, rodio se u Subotici 1899. god. a po nekima i 1901. 
Otac Stipan mu je bio bravar. L. Đelmiš pohađao je škole u Subotici, Budimpešti i 
drugim mjestima. Studirao je u Firenci. Akademski je slikar. Veći dio života živio je 
inozemstvu po svim velikim gradovima Evrope. Izlagao je u Rimu, Parizu, Trentu, 
Budimpešti, a 1934. god. u Subotici i u drugim gradovima. Na XX. Bienalu u Vene- 
ciji 1936. god. izložio je 6 slika. Za ovaj rad, kao i za radove na izložbi u Trentu, ta- 
lijanski listovi pisali su da je njegova izložba jedan od najvećih umjetničkih doživlja- 
ja. Od tih radova ističu se: “Stara majka“, “Mlada seljanka"', “Mirno jutro“. “Ne- 
mirno jezero" i dr. Uspješniji radovi su mu i iz oblasti mrtve prirode. Smatra se da je 
on jedan od najvećih umjetnika Hrvata iz Subotice. 


MAGDA MAMUŽIĆ rođena je u Subotici 1907. godine, gdje je završila i 
srednju školu. U Beogradu učila je umjetničku školu. U Novom Sadu je 1939. god. 
izložila tri slike, rađene uljem u zajednici najboljih vojvođanskih slikara, povodom 
proslave Svetozara Miletića. Radila je uljem portrete i pejsaže, originale i kopije, 
pod imenom Lehotski. 

MARKO VUKOVIĆ, slikar samouk, rodio se u Subotici 14. VII 1913. god. 
Završio je prvi razred gimnazije. Slikao je i prije rata, ali uz Andraša Handju bio je 
nesumnjivo najvatreniji pobornik osnivanja kursa na kom su polaznici u većernje 
sate sticali prva stručna iskustva. Učestvuje na tri izložbe amatera u Subotici. a 
1951. god. na izložbi svih amatera Vojvodine u Novom Sadu. gdje je i nagrađivan. 
Redovno sudjeluje na kolektivnim izložbama subotičkih umjetnika. Pored rada u 
Tvornici tepiha, gdje je stalno zaposlen, nalazio je vremena da u Tavankutu osnuje 
i rukovodi grupom u takozvanoj “koloniji naivnih umjetnika“. Ove naivke njemu 
mogu zahvaliti što je pletenje slame izišlo iz anonimnosti i zaborava. 


IVAN TIKVICKI, slikar samouk, rodio se u Subotici 31. [ 1913. god. Os- 
novnu školu, gimnaziju i pravni fakultet završio je u Subotici. Izvjesno vrijeme je 
službenik kod grada, zatim advokatski pripravnik, poslije oslobođenja je sudac u 
Sreskom narodnom sudu, zatim pravni referent Okružnog tužioštva. Učesnik je 
kursa koji je Handja formirao i bio je njegov propagator nakon odlaska Handje u 
Zagreb. Crtanjem se počeo baviti u gimnaziji. Radio je najviše tušem portrete i 
pejsaže. Kasnije je radio uljem i akvarelom. U tišini vinograda, opijen zelenilom 
proljetnog buđenja ili raskošnim vatrometom zrijenja, on usavršava svoj likovni 
izraz, koji je već u prvim godinama po oslobođenju zapažen po fovističkom intenzi- 
tetu kolorita. Fovizam je prvi avangardni pokret u slikarstvu. Ovom slikarstvu kao 
krajnja polazna točka služi naturalizam. Međutim, ono je ipak slobodna i proizvolj- 
na transpozicija stvarnosti koja prije svega nastoji da uzbudi i zapanji bojom i sna- 
gom cijele orkestrirane kompozicije. 


JELENA MIKOVIC rođena je 29.1 1918. godine u Subotici edje je završila 
VII razreda gimnazije. Slikanjem se počela baviti 1949. god. Pohađa kurs u likovnoj 
sekciji. Sudjeluje na izložbi subotičkih likovnih umjetnika i amatera koja je održana 
na Paliću 1951. god. Od radova najviše se ističu: “Poslije kupanja“, “Portret djevoj- 
Čice“ i “Pralja“. 


ŽELJKO KUJUNDŽIĆ rodio se 1921. god. u Subotici, gdje je završio i ma- 
turu u Trgovačkoj akademiji. Nakon toga se upisuje na akademiju Zagrebu. Kasnije 
prelazi na akademiju u Budimpešti gdje je i završava, a danas živi u Engleskoj, u gra- 
du Edinburgu kao akademski slikar i vajar. Prvu izložbu ima u zajednici sa Vladisla- 
vom Silađi. To je prva izložba u našem gradu poslije oslobođenja. Pripremio ju je u 
prostorijama Muzičke škole. Bavio se vajarstvom i slikarstvom. 


GUSTA V MATKOVIĆ rodio se u Subotici 12. IX 1922. godine, Maturirao 
je na Trgovačkoj akademiji. Bio je upisan kao vanredan student Ekonomskog fakul- 
teta u Beogradu, Na Akademiju likovnih umjetnosti u Beogradu upisao se 1952. 
godine da bi ubrzo prešao kod Jovana Bijelića kao posljednji učenik ovog čuvenog 
majstora. Posjeduje jaku volju i ustrajnost u radu. Izlagao je tri puta na amaterskim 


izložbama u Subotici, i na izložbi svih amatera Vojvodine u Novom Sadu 1951. sky 


Dva puta je nagrađivan za uspjele radove. O 

Zanimljiva mu je slika, rađena uljem, na kojoj je porteretirao bunjevačku 
ženu, obučenu u narodnu nošnju, smještenu u folklorni enterijer. Živim i jasnim bo- 
jama ovjekovječio je jedan narodni ambijent, povezan sa narodnom nošnjom. Time 
je ovaj rad dobio posebnu vrijednost. 


PAVLE TIKVICKI rođen je 1930. god. u Subotici, gdje završava i 7 razreda 
gimnazije, a 1950. god. odlazi u Zagreb i upisuje se na Akademiju. 


JOSIP BENEŠ, slikar, rodio se u Bajmoku 8. X 1930. godine. Akademiju za 
likovne umjetnosti završio je u Beogradu. Nakon studija zaposlio se u Senti i tako 
postao slikar susjednog grada, gdje je veoma aktivan član umjetničke kolonije. Svoje 
rodno mjesto nije zaboravio; posljednju samostalnu izložbu priredio je u Bajmoku 
1969. godine. 


GABOR URBAN rodio se u Subotici 2. IV 1946. godi. Slikar je amater. Ug- 
lavnom radi uljem na lesonitu. Osim ove tehnike, više svojih djela radio je uljem na 
zidu u renesansnom stilu. U crkvi, koja se nalazi u Hajdukovu, radio je zidnu uljanu 
sliku sa temom Krštenje Kristovo. Zatim u katoličkoj crkvi na Kelebiji radio je zid- 
nu sliku Krštenje Kristovo i zidnu uljanu sliku Svetog Antuna. U sjemeništu “Pauli- 
num'" u Subotici naslikao je uljem na zidu sliku: Obraćenje sv. Pavla. Česta tema su 
mu crkve izvana. Slikao je i jedan novoizvedeni sakralni objekat koji je projektirao 
subotički arhitekta Goran Martinović. Ovaj objekat, tj. crkvu u Novom Orahovu ov- 
jekovječio je i na platnu. Izlagao je na izložbi u Staroj Moravici u katoličkoj crkvi 
1985. god. u prosincu mjesecu. Slike su uglavnom obrađivale teme iz Biblije: “Kain 
i Abel", “David i Golijat'', “Krist pred Pilatom'“', “Kalvarija“, “Krist u nazaretskoj 
sinagogi“ i “Nevjerni Toma“. Na izložbi u Dijecezanskom muzeju u Subotici 1971. 
godine Urban je izložio dvije svoje slike: “Prosjak"' i “Molitva“. 

Osim navedenih slika iz oblasti Biblije, radio je još i slike “Nevjerni Toma“ 
ulje na platnu, zatim jednu poveću sliku: “Uskrsnuće Kristovo“. U radanovačkoj 
bogomolji se nalaze njegove slike, a posebno se može izdvojiti slika iz Kristova ži- 
vota. 

Jedno njegovo djelo na temu Krista posebno je uočljivo obzirom da je sak- 
ralnu temu slikao na impresionistički način. Tema ove slike je Kristova glava. Slika- 
na je svijetlim bojama, debelim namazima sa izraženim osjećanjem. 

Izlagao je na više samostalnih izložbi sa mješovitim temama. Osim sakralnih 
motiva obrađivao je teme iz života salašara (risari, žeteoci, napušteni salaši, tipovi 
seoskih ljudi itd). 

Bio je član likovne sekcije Bunjevačko kolo i član sekcije Matija Gubec u 
Tavankutu. 

Gabor Urban je danas nezavisan likovni umjetnik. Slika s nesmanjenim in- 
tenzitetom i izlaže svoje slike na izložbama. 

JOSIP SKENDEROVIĆ AGO je naš slikar — grafičar mlade generacije. Ro- 
den je 1954. god. u Subotici. Školu ze likovne tehničare završio je u Novom Sadu 
1973. god. Studirao je na Akademiji primjenjenih umjetnosti u Beogradu i na Aka- 
demiji likovnih umjetnosti u Zagrebu, gdje je diplomirao u klasi prof. Ante Kuduza. 
Poslije diplome specijalizirao je grafiku u Parizu. 

Izlagao je na brojnim samostalnim i kolektivnim izložbama u mnogim našim 
gradovima i širom svijeta, kao što su Subotica, Palić, Zagreb, Beograd, Novi Sad, 
Pariz, Bruxelles, New York , Barcelona, Budimpešta, Beč i drugi. 

“Posljednjih godina J. Skenderović je mnogo radio na crtežu. Preko djela, 
ostvarenih na papiru ili platnu, razvio je svoju sklonost za precizni i oštri potez, 
vezan za paletu delikatno složenih boja. Njegova mnogobrojna istraživanja dala su 
novi način crtanja." (Odile Copart — predgovor kataloga izložbe u galeriji “Grafički 
kolektiv“, Beograd, 15 - 24. XI 1984. god.). 

Prigodom jedne novije izložbe, likovni kritičar kaže o njemu: “J. Skendero- 
vić likovno preispituje svijet i naš odnos prema njemu, koji u mnogome premašuje 
vizalno polje i naše fizičko prisustvo“. (Koen de Pryk — predgovor kataloga izložbe 
u Studio galerije Forum , Zagreb, 13. V — 2. VI 1986.). 

J. Skenderović sada živi i radi u Parizu i Zagrebu. 

Dobitnik je više nagrada u zemlji i inozemstvu. 


IVAN BALAŽEVIĆ je naš slikar mlađe generacije. Rodjen je 12. VII 1949. 
god. u Tavankutu kod Subotice. Poslije završene tehničke škole u Subotici (arhitek - 
tonski odsek), upisao se na Akademiju likovnih umjetnosti u Zagrebu u grafičkoj 
klasi prof. Marijana Detonija. Studije je okončao 1972. god. i tada zvanično ulazi u 
umjetnički život, gdje je već ranije zakoračio prvom samostalnom izložbom u Subo- 
tici, 1971. god. 

Izlagao je na brojnim samostalnim i kolektivnim izložbama. Domaćini su 
mu bili mnogi gradovi, npr. Subotica, Zagreb, Beograd, Osijek, Rijeka, Novi Vino- 
dolski, Tuzla, Zadar, Split, Opatija, Novi Sad, Segedin i dr. Dobitnik je brojnih nag- 
rada. 

Slijediti slikarsku produkciju Ivana Balaževića je vrlo teško zbog velike stva- 
ralačke i umjetničke aktivnosti. 

Između bogatstva tema i motiva, ipak možemo spomenuti novu grupu djela 
kojima je dao slikoviti naziv “Bunjevačke slike“ (u tehnici suhog pastela). Na njima 
bljeska bjelina vezenih i štirkanih košulja, presijava se somot i lionska svila, blista 
zlatovez na svilenim maramama, a sve u stjecištu bogatstva oblika i boja. 

Drugoj grupi novijih djela dao je naziv “Mediteranske slike“, koje su također 
rađene suhim pastelom. 

Sadržajno i po motivima ova djela su nastala zbog divljenja mediteranskoj 
vegetaciji. Palme, agave, lavanda, oleander i drvo limuna su oznake mediteranskog 
podneblja, koje I. Balažević kao sin bačvanskih nizina doživljava na poseban način. 

Danas I. Balažević živi i radi kao slobodan umjetnik u Novom Vinodolskom, 
ali često navraća u svoj rodni kraj, koji mu je stalna inspiracija u slikanju. 

SLIKARKE “NAIVKE" I “SLAMARKE" 


Salašarska kultura sa svojim predjelima, plodnim prostranstvima nudi čovje- 
ku klasje i slamu pored žita za podmirenje svojih bioloških potreba. Ovaj prisutan 
materijal čovjek je koristio u svojoj narodnoj arhitekturi, u izrađivanju pokućstva, 
ali i kao sredstvo kojim se mogu izraziti i druge čovjekove potrebe i težnje, pa je 
našao svoju primjenu i u narodnoj umjetnosti. 

Kulturno umjetničko društvo “Matija Gubec“ u Tavankutu poznato je po 
djelatnosti likovne kolonije, posebno grupe slikarki “naivki'' i slamarki". Ova tra- 
dicionalna umjetnost, zasnovana na bunjevačkom folkloru - pletenje slame, vezana 
je uz proslavu završetka žetve pšenice ““dužijanca''; prvobitni naziv bio je “dožejan- 
ca" kada se dožnjelo. Nakon završetka žetve odvojile su se najvještije žene i djevoj- 
ke da bi isplele vijenac od slame i klasja bandašu - vođi risara u mukotrpnom radu 
za šešir. Žitne perlice su se plele ženama i djevojkama u kose. Pleli su se također i 
predmeti, minijaturne crkve, krune i reljefi. 

Motivi koje koriste slikarke naivke u ovoj umjetnosti su: svatovi i sahrane, 
svečanosti na salašu i naricanju na odru, plesovi i polivanja na uskrsni ponedjeljak. 
Ranije se slama savijala u perlice, cvetiće i religiozne simbole. Kasnije se motivi pro- 
širuju i slike dobijaju sve smjelije kreacije. 

Grupa slikara amatera,među kojima je bio slikar Marko Vuković, osnovala je 
17. IX 1961. god. Likovnu Koloniju u Tavankutu, a njima su se pridružile i slikarke 
“naivke“ i “slamarke“. Među prvima koje su radile slike od slame bile su Ana, Đula 


i Teza Milodanović, zatim među prvima koje su radile minijature i ornamente Kata 
Rogić i Marija Ivković - Ivandekić, te prve slikarke naivke Cilika Dulić, Marga Sti- 
pići Matija Dulić, 


ARHITEKTURA 


TITUS MAČKOVIĆ subotički je arhitekta koji je gradio, tj. projektirao 
višenamjenske objekte u koje spadaju i sakralni objekti. Rodio se u Subotici 1851. 
god., a umro je 1919. god. Studirao je u Zurichu, Aachenu i Berlinu. U Ziirichu bio 
je učenik Gotfrida Sempera, jednog od poznatijih arhitekata eklektike u Evropi. 
Godine 1874. završava studije i dolazi u svoj rodni grad. Postaje štićenik gradona- 
čelnika Lazara Mamužića. Uglavnom je gradio u stilu eklektike sa velikim osloncem 
na talijansku renesansu. U Njemačkoj od sredine vijeka eklektizam je apsolutni gos- 
podar arhitektonskog stvaralaštva, sa primjenom svih stilova, sa težnjom da se pos- 
tignu što jači utisci u dekoraciji i bogatstvu građevina. Pored stilova srednjeg vijeka 
obnavlja se arhitektura renesanse u njenim njemačkim, francuskim, a naročito tali- 
janskim oblicima, koje podržava istaknuti arhitekta ovoga doba Gotfrid Semper. 

Titus Mačković bio je od 1883. god. do 1890. god. glavni inžinjer grada Su- 
botice. Poslije toga vremena pa do svoje smrti radi kao samostalni arhitekt. Težio 
je ka monumentalnosti i masivnosti gabarita sa dosta dekorativnih elemenata u vidu 
girlandi i ljudskih figura. Poslije 1900. god. okušao se u stilu secesije, veoma uspješ- 
no. Najznačajnije djelo u ovom stilu mu je Dom JNA u Subotici (nekadašnji hotel 


“Jagnje"). 

Najznačajniji objekti u Subotici su mu: 


. Prizemna kuća u Harambašićevoj ulici br. 7 — 1913. god. 
Popravak katedrale sv. Terezije Avilske - 1890. god. 

. Kapela sv. Roka, adaptacija 1897. god. 

. Žuta kuća - 1880. god. 

. Kafana “Zlatna dinja“ - 1880. god. 

. Kuća Radišić - 1882. god. 

. Kuća Stanka Manojlovića - 1885. god. 

. Kuća Đorđa Manojlovića - 1881. god. 

. Kuća Baš - 1887. god. 

10. Kuća Milinović - 1880. god. 

11. Vermešova kuća - 1880. god. 

12. Kuća gradonačelnika Lazara Mamužića - 1891. god. 
13. Vlastita zgrada - 1892. god. 

14. Kuća Batić - 1881. god. 

15. Škola Ivan Goran Kovačić - 1891. god. 

16. Škola za govorno hendikepirane - 1892. god. 

17. Kuća Šimuna Dominusa - 1891. god. 

18. Kuća Dr. Karolja Biroa - 1897. god. 

19. Ignac Špicer - 1907/9. god. 

20. Peićeva kuća u ulici Petofi - 1912. god. 

BALTAZAR DULIĆ, arhitekta, rođen je u Subotici. Studirao je arhitekturu 
u Zagrebu. Jedan od značajnijih sakralnih objekata koje je on projektirao je sjeme- 
nište “Paulinum. Ostali objekti su: crkva sv. Josipa u Đurđinu, crkva Marije Majke 
Crkve u Alaksandrovu u Subotici, kojoj je radio idejni projekat. Radio je također i 
mnoge enterijere. 

Osim sakralnih objekata radio je restoran na jezeru Palić, stambeni objekat 
“kifla"' kod benzinske pumpe na Puškinovu trgu u Subotici, Željeznička stanica i 
mnoge druge objekte. 


IVAN ROMIĆ, arhitekta, rođen je u Subotici. Srednju školu završio je u Su- 
botici. U Beogradu je diplomirao na Arhitektonskom fakultetu. Izradio je izvedbeni 
projekat crkve u Aleksandrovu (crkva Marije Majke Crkve). Projektirao je poslovni 
objekat SIZ - a stambeno - komunalnih djelatnosti u Subotici. 


MARKO DULIĆ, dipl. ing. arh. studirao je na Arhitektonskom fakultetu u 
Beogradu. Projektirao je mnoge enterijere u Subotici i stambenu zgradu P + 4 u Ža- 
grebačkoj ulici. Ova stambena zgrada dominira svojom bijelom bojom i razigranom 
fasadom. 

MEMORIJALNA ARHITEKTURA 


Posebnu pažnju obratit ćemo na Bajsko groblje u Subotici iz više razloga. 
Ovo groblje je najveće, najljepše i najuređenije. U njemu je izgrađeno osam kapela sa 
zanimljivim arhitektonskim rješenjima. Tu je podignuto niz grobnica koje po veliči- 
ni izgledaju kao kapele. Današnje Bajsko groblje dijeli se na dva dijela: Sjeverni dio 
koji je bio nekad prvobitno Bajsko groblje od 1777. godine. Ovo groblje je pod up- 
ravom društvenih organizacija. U njemu je podignuta mrtvačnica sa pet odjeljenja. 

U ovom dijelu groblja nema kapela, ali ima veoma lijepih grobnica, izrađenih 
od kamena i opeke. Neke od njih imaju interesantne spomenike u vidu kipova od 
pješčara i krečnjaka (Spomenik dvema sestrama u prirodnoj veličini). Ovdje su 
sahranjeni poslije oslobođenja viđeniji društveno - politički radnici. U ovom dijelu 
groblja sahranjuju se umrli vjernici i ateisti. 

Groblje je ušoreno i urbanistički dobro postavljeno. Ograđeno je gvozdenom 
ogradom. Postoje dvije gvozdene kapije do kojih se dolazi asfaltiranom ulicom (Kre- 
kovom i Fruškogorskom ). 

Drugi dio groblja nastao je proširenjem starog groblja od 1803. god. do Som- 
borskog puta. Groblje je ograđeno sa istočne strane ogradom od opeke i gvozdenih | 
mreža. Postoje tri ulaza do kojih se dolazi uređenim asflatnim ulicama. Ovaj dio gro- 
blja je vlasništvo Crkve. 


KAPELE NA BAJSKOM GROBLJU U SUBOTICI 


Kao što sam već rekao u ovom dijelu groblja postoji osam kapelica. 
Tzv. Vojnićeva kapelica izrađena je u gotskom stilu 1879. god. od opeke sa umetci- 
ma od kamena. Ukrasni tornjići izrađeni su od materijala iz tvornice “*Žolnai“. Na- 
žalost ova kapela je izgubila svoj prvobitni izgled. (Pošto je ova grana Vojnić od Baj- 
še izumrla, kapelu su preuzele crkvene vlasti. Prilikom renoviranja uništen je taj uk- 
rasni dio). Zatim treba spomenuti Peićevu kapelu, Antunovićevu kapelu, Franjevač- 
ku kapelu... 


KIPARSTVO 


NESTO ORČIĆ, akademski kipar, rođen je u Subotici. Studirao je na Aka- 
demiji u Zagrebu i bio je učenik Augustničića. Radio je figure za Betlehem u crkvi 
sv. Roka, zatim biste dr Josipa Andrića, Blaška Rajića i biskupa Lajče Budanovića. 
Živi i radi u Zagrebu. 


ANA BEŠLIĆ je poznata kao autor nekoliko kiparskih djela, koja su postav- 
ljena u Subotici, na Paliću i drugdje. Rođena je 16.1II 1912. god. u Bajmoku, gdje 
je završila osnovnu školu. Srednju školu je pohađala u Zagrebu, Gracu i Beču. Na 
Akademiju likovnih umjetnosti u Beogradu — na vajarski odsek — upisala se 1939. 
god. Za vrijeme rata prekinula je studije, a nastavila je 1945. god. Profesori su joj 
bili Toma Rosandić, Sreten Stojanović i Radeta Stojković. 

Diplomirala je na Akademiji 1947. god. i nastavila je postdiplomske studije 
na Akademiji kod kipara Tome Rosandića, a poslije završenih tih studija bila je su- 
radnik u njegovoj Majstorskoj radionici do 1955. god. 

Imala je čitav niz samostalnih izložbi, a sudjelovala je i na brojnim kolektiv- 
nim izložbama u Zagrebu, Beogradu, Novom Sadu, Dubrovniku, Subotici, Rijeci, 
Ljubljani, Kragujevcu, Sofiji, Budimpešti, Bukureštu i dr. 

Da navedemo samo neka kiparska djela Ane Bešlić: 

Na Paliću, 1957. god. postavljena je fontana “Ptice". 

God. 1955. izradila je za Gradsku biblioteku u Subotici biste Miška Prćića, 
Mije Mandića i Aksentije Marodića, a za Gradski muzej u Subotici izradila je bistu 
Ivanji Ištvana. 

U Subotici je postavljena bista Matka Vukovića (1961. god.), a u Somboru 
bista Ivana Parčetića (1962. god.). 

U Bajmoku je postavljen njezin “Plamen"' (1971. god.), a u Tavankutu je ot- 
kriven spomenik Matiji Gupcu (1973. god.). Ima još niz poznatih djela. 

U Gradskom muzeju u Subotici (travanj - lipanj 1983. god.) priređena je ve- 
lika retrospektivna izložba Ane Bešlić i od izloženih djela autor poklanja 20 skul- 
ptura gradu Subotici, a da budu čuvana i izložena u muzeju. Tom prigodom tiskana 

je opšima monografija o kiparki Ani Bešlić, a napisala ju je Katarina Ambrozić. 


UMJESTO ZAKLJUČKA 


Nakon ovih iznešenih riječi ostaje nam nekoliko rečenica za završetak. Čuli 
smo samo nešto o onome što bi dalje trebalo istraživati i bilježiti. Moramo se suočiti 
sa činjenicom da je Crkva zadnjih desetljeća malo vodila dijalog sa ljudima kulture, 
a napose umjetnosti. Vjerojatno bi trebalo učiniti po koji korak i sa jedne i sa druge 
strane. Naime, velika se djela rađaju u uzajamnom obogaćivanju. Crkva je stoljećima 
bila mjesto susreta umjetnosti i često je i danas jedino mjesto gdje se bjelodano vide 
tragovi stvaralačke moći umjetnika u prošlim vremenima. Znala je cijeniti i biti veli- 
ki mecena ljudima od dara umjetničkog. Taj hod treba nastaviti. I naše vrijeme bit 
će veće i značajnije ako se međusobno obogaćujemo. Konačno, za nas je sve što je 
lijepo, plemenito i dobro, odsjaj one vječne Ljepote koja nam je darovala da bude- 
mo = sustvoritelji. Pred nama je i zadaća i velika mogućnost. Neka povijest iz- 
reče svoj sud koliko smo ovu zadaću ispunili i iskoristili sve dane mogućnosti. 

Bunjevka u svečanoj nošnji. Ima “cilo ruvo“' od marcelinske 
svile s otunčicom, a na glavi ima povezanu svilenu maramu. 
(Snimak oko 1920. u Subotici) 


(Foto zbirka Ante Pokornika u Subotici, I. Antunovića 1) 


ANTUN GABRIĆ, Tavankut 


Bunjevački narodni običaji 


Običaji čine veličinu jednog naroda“, naslov je knjige koju je nedavno izdao 
meni nepoznat beogradski etnograf, a reklamirana je u jednoj emisiji Radio Beogra- 
da. Nisam uspio nabaviti ovu knjigu, pa ne znam kako je pisac obrazložio ovu svoju 
tvrdnju, ali nam pažnju privlači i sili na razmišljanje i sam naslov knjige. Narodi s 
bogatom kulturnom baštinom posjeduju mnoštvo znakovitih običaja, koji su utkani 
u biće toga naroda. Oni čine njegovu veličinu. 

Ostaje nam da i dalje pretpostavljamo, da je riječ Bunjevac od starina ime za 
jedan od najvitalnijih ogranaka hrvatskog naroda..." (Rikard Pavelić, Bunjevci, Zgb. 
1973.) 

Biskup L. Budanović: ,,...da su Bunjevci vazda bili virna dica Katoličke crkve i 
odličan ogranak velikog hrvatskog naroda“. (Klasje naših ravni, 1936.) 

»Nacija se formira iz različitih srodnih i asimiliranih plemena. I hrvatski narod 
je postao od više srodnih plemena: Hrvati, Japodi, Šokci, Bunjevci. Mi Bu- 
njevci smo, zbog posebnih povijesnih okolnosti do danas sačuvali svijest o svom ple- 
menskom porijeklu“. (I. Prćić, Tavankut). 

Polazeći od gornjih činjenica da su Bunjevci ogranak hrvatskog naroda, koji je 
sačuvao ime svojeg plemenskog porijekla, čovjeka namjernika ili znanstvenika upra- 
vo iznenađuje i zadivljuje bogatstvo, brojnost i znakovitost običaja kod Bunjevaca. 
Kroz svoju dugu, mukotrpnu povijest, u stalnim seobama sačuvali su svoj jezik, vje- 
ru i običaje. ,,Uz svoje siromaštvo oni su ponijeli u novu domovinu u svojim njedri- 
ma veliko i dragocjeno blago: svoje lijepe običaje, pjesme, pripovjetke, narodne 
umotvorine, grčevito čuvajući ih kao zjenicu oka i sačuvaše ih do današnjih dana“. 
(Stjepan Velin, Santovo). 

U proučavanju bunjevačkih običaja treba imati u vidu njihovo porijeklo, narod- 
nu pripadnost, povijest, vjeru, život zemljoradnika, njihovu povezanost s drugim na- 
rodima i vjerama. Proučavati, opisivati bunjevačke običaje veoma je obiman posao, 
pa se on povjerava znanstvenicima, stručnjacima. Mi ćemo u ovom kraćem prikazu 
obraditi samo one običaje koji su vezani uz najveće vjerske blagdane i izviru iz vjers- 


kog nadahnuća Bunjevca-vjernika. I G. Sekelj tvrdi: ,,...Bunjevci su vrlo pobožni i 


zato su njihovi običaji usko vezani s Crkvom", pa opisuje običaje slijedom crkven: 
godine. A tako čini i biskup 1. Antunović u svom .Slavjanu“. O 

MATERICE I OcI 


Materice su majčin dan i slave se na treću nedjelju Adventa. Poznat je i u nekim 
drugim krajevima Hrvatske, n. pr. Cetinska Krajina. I dio subotičkih Mađara primio 
ih je od Bunjevaca. Ali, jedinstveno je to da Materice u crkvi slave samo Podunavski 
Bunjevci! Toga dana su crkve pune, svećenik s oltara čestita Materice i redovito pro- 
povijeda o materinstvu. Teološki temelj Materica je u štovanju Materinstva BI. Dj. 
Marije. Ona je Majka Božja, Bogorodica. Po Božijem daru, svaka zemaljska majka u 
svojoj stvaralačkoj moći, dajući život novom stvorenju, odsjaj je Marijinog Materin- 
stva. Bunjevac vjernik ovim danom, posvećenim majkama: ,,...uzdigao je vječni spo- 
menik četvrtoj Božijoj zapovijedi: poštuj oca i majku“. (1. Antunović). 

Kakav je bio društveni položaj Bunjevke, žene i majke? Povjesničar Ivanyi ga 
crta u veoma mračnim bojama. Čak citira i poslovicu: ,,Cure žive ko u lito ptice, že- 
na živi ko kera na zimi“. Kod jednog našeg poznatog znanstvenika (A. Sekulić) na 
tu temu ima zapisana isto jedna oštrija rečenica: ,,Žene, koje su nakon udaje bile 
ropkinje obitelji, potisnute iz javnog života, na Materice su bile slavljenice. Izražava- 
lo se puno poštovanje majkama, bakama i ženskom svijetu općenito“. Možda bi se 
to moglo nazvati , slatko ropstvo“. Jer kod Bunjevaca žena je bila majka svoje djece, 
supruga svome mužu i kraljica u svojoj kući. To je bilo njezino carstvo u kojem je 
ona bila vladarica i osjećala se sretnom. Veoma simpatično to u svom , Slavjanu“ 
opisuje I. Antunović: ,,Čudna li je narav dobre i ljubežljive majke. Ona je živo vrelo 
ljubavi, koje ustrpljivost nije moguće iscrpsti. Naša dječija pitanja nisu je nigda ljuti- 
la ni uznemiravala, dapače ona je razgovor sve dalje nastavljala i sad med, suhe šljive 
i orahe spominjala, te nam radost božićnih dana već unaprijed uživati dala". I na 
drugom mjestu: ,,Vječna ti hvala, Bože, što me je majka bunjevačka porodša. Ta, 
da me je druga majka rodila, nikad tolike radosti djetinje ne bih uživao.“ 

Bunjevki su njeni članovi porodice toliku čast iskazivali da su je poštivali sa 
nana“, mama“, ,,mama", govorili joj ,,vi" i u svečanijim zgodama ljubili je u ru- 
ku. Dakle, ne može biti govora o ,,ropstvu“ ili nekoj zloj sudbini Bunjevke. Dokaz 
njene časti i poštivanja su i Materice. 

Materice se čestitaju najprije majkama, ženama, bakama, babama, ne samo u 
kući, nego i svem ženskom svijetu, u prvom redu u rodbini, a i šire. Muž je dužan 
čestitati svojoj ženi, majci i baki, a također i babi. Novi zet, iako je svadba bila o 
pokladama, do Materica nije dolazio babi. Za Materice je dobijao bijelu košulju uzi- 
maću i ostajao na svečanoj užini. Materčarima je dopušten pristup u svaku kuću. 
Ljube u ruke starije osobe i izgovaraju čestitku: ,,Faljen Isus, gazdarice, čestitam 
(čestite) vam Materice..." 

Odgovor je uvijek isti: ,,Živi i zdravi bili!“ Domaćica ponudi čestitare kolači- 
ma, a domaćin čašom vina. Dok toči vino, u svaku čašu meće komad metalnog nov- 
ca, koji ostaje čestitaru kad ispije vino. Zatim slijede darovi: maramica, ako su česti- 
tari u bližem srodstvu, ostalima ora i jabuka u koju se zadije metalni novac. Djeca su 
nekada skupljala Materice u šarenu torbicu ili u ,,tilorske maramice“. U sumračje 
vraćali su se mladi čestitari, zadovoljni i radosni, računajući tko je više ,,materica“ 
skupio. 

Kata Prćić: ,,[ ako je advent ,,zabranjeno vrime“ kada Crkva zabranjuje javno i 
bučno veselje, a i ako su Bunjevci poslušni sinovi svoje Crkve, ipak se na Materice 
sviralo i igralo. Varoščani su išli po dvojica ili trojica, a pratili su ih tamburaši. Di- 
vojke su ih dočekivale stojeći u polukrugu spremne za igru. Salašari su išli po salaši, 
svi iz jednog kraja, praćeni sviračem ." 

U svim bunjevačkim kućama Materice su obiteljski blagdan, koji se s radošću 
dočekuje, pamti i prepričava. Obitelj se kupi oko bogate užne. Tu su svi, pa i oni 


koji su podomljeni, dolaze starijima u čestitare. 

.Oci“ padaju u četvrtu nedjelju Adventa. Bog Stvoritelj udijelio je dio svoje 
stvaralačke moći i čovjeku-ocu. Po tom je on slika Boga Stvoritelja, i nosi na sebi 
dio Božijeg dostojanstva i časti. ,Oci" su dan očeva. No, svečano slavlje Materica i 
blizina Božića čine da slavljenje otaca nije tako svečano. Djeca čestitaju svojem ocu, 
a obavezni su otići i drugom didi, majčinom ocu. Nema ustaljeni oblik čestitanja, 
nema ni takvih darova kao za Materice. Muškarci se ponude vinom, a mladi svijet i 
djeca darivaju novcem i nema velikog gošćenja. 


BOŽIĆNI OBIĆAJI 


Proslava božićnih blagdana, od Badnjeg dana do Tri Kralja, protkani su brojnim 
običajima koji su možda i najljepši. Osim nekih sitnijih vradžbina, oni su duboko re- 
ligiozni i puni teološkog značenja. Božić je blagdan Isusovog porođenja. To nije sa- 
mo spomen povjesnog događaja koji se nekad zbio. Ono je milosna sadašnjost, naj- 
dublje spasenjski povezana za svakog čovjeka. 

Toga dana se svetkuje, ništa ne radi, osim što se kuha i namiri blago. Iko je u 
mogućnosti pribiva na tri svete Mise, u spomen trostrukog Kristovog rođenja: odvi- 
jeka od Boga Oca, u vremenu na prvu Badnju večer, i na milosni način rađanja po 
sv. Pričesti u duši vjernika. Zato se sva čeljad nastoji za Božić ispovijediti i pričesti- 
ti. Božić je blagdan mira, jer je Isus svojim utjelovljenjem i dolaskom na zemlju 
izmirio Boga s čovjekom. Zato se pred Božić nastoje izmiriti dugovi, (,, Tko je dužan 
i na Božić je tužan“), a također oprostiti uvrediteljima. Božić je obiteljski blagdan, 
kada se sva obitelj nastoji skupiti oko obiteljskog stola. 

Badnjak, komad tvrdog drveta, palio se u predvečerje Božića, kao novi oganj, 
znak svjetla i topline. Spomen je to i na ognjeni stup, koji je išao pred Izraelcima i 
pokazivao im put prilikom izlaska iz Egipta. 

Velika božićna svijeća, koja gori čitavu noć, znak je Isusa Krista koji je svojom 
naukom svjetlo svijeta. 

Slama, koja se unosi u sobu, sjećanje je na biblijski izvještaj o Isusovom rođenju 
u štalici na slamici. 

Božićna grana, urešena darovima, znak je Isusa Krista, koji je svojim tjelesnim 


rođenjem započeo svoje otkupi teljsko djelo i obdario nas darovima naravi i nadna- 


ravi. 
Božićnjak je slika Betlehema, grada kruha, ali ujedno i slika presv. Euharistije 
koju nam je Isus ostavio u zemaljskom kruhu. « 

Božić se počima slaviti uveče, kad se smrkne. Slika je neotkupljenog čovjeka, 
dok je živio u tami neznanja i ropstva grijeha. 

Na Badnje veče, večera se počima bijelim lukom. On je znak čovjekove greš- 
nosti. Med je opet simbol ljudskog otkupljenja po Isusu Kristu. Pa kao što slatkoća 
meda potire oštrinu luka, tako i Isusovo otkupiteljsko djelo potire ljudsku grešnost. 
To isto znači i zamedljana rakija. 

Jabuka se siječe na onoliko komada, koliko ima sustolnika. Slika je to onog što 
je Isus donio: zajedništvo ljubavi koja će biti znakom raspoznavanja i uvjetom nje- 
gove prisutnosti među nama. 

Domaćin nazdravlja vinom u čaši iz koje svi pomalo piju, a ostatkom se gasi bo- 
žična svjećica. Ovo pijenje iz iste čaše vez je zajedništva i ljubavi. To što se ostat- 
kom vina gasi svjećica, znak je da ćemo svi umrijeti i da smo u smrti pred Bogom svi 
jednaki. O 

Bogato rasprostrti stol simbolizira Božje darove, kojim je obdario čovjeka, pa 
se od svih plodova pomalo stavlja na ili pod stol, da se ove noći zahvali Bogu na tim 
darovima. 

Na Badnji dan se posti. Post ima značenje pokore kao zadovoljštinu za ljudsku 
grešnost. 

Prije večere je zajednička molitva. Molitva je izraz čovjekovog razgovora s Bo- 
gom, čin zahvalnosti i ljubavi. U ovom svečanom raspoloženju ona je malo duža. 

Pjesma je redovit znak radosti. Zato će se poslije večere zapjevati pastirske pjes- 
me: Hajte braćo da iđemo; Marija Divica Sinka porodila. 

Božićni položaj“ To je redovito muškarac, dijete ili odrasliji, koji je gost čitavog 
Božića. On nosi svjećicu, čestita Božić, dobija poseban dar i kroz čitavo božićno vri- 
jeme najugledniji gost. Njemu se nastoji u svemu udovoljiti. 

Odakle običaj ,,položaja“? Svi koji su opisivali bunjevačke božićne običaje, 
spominju ,,pložaj“ i njegovu ulogu, ali ne spominju njegovo značenje. Moje je miš- 
ljenje da i ,,položaj“ ima duboko religiozni smisao. Kristovim rođenjem pokazalo 
se čovjekoljublje“. Krist je donio novu nauku: ,,Ljubi bližnjega svoga kao samog se- 
be". Zar nebi ,,položaj“ mogao biti predstavnik toga čovjeka bližnjega, pa u ove sve- 
te božićne dane, kad se vrata kuće ne zatvaraju i svaki putnik je dobro došao, u ime 
čovjekoljublja primamo, gostimo, čovjeka namjernika-,,položaja'“. 


USKRŠNJI OBIČAJI: posvetlište, šarena jaja i polivači. 


Kroz čitavo korizmeno vrijeme, a posebno u ,,Velikoj nedilji'', Bunjevac dubo- 
ko proživljava misterij svoga otkupljenja po Isusovoj muci, smrti i uskrsnuću. Ide na 
korizmene propovjedi, obavlja pobožnost križnog puta, posti a ,,Velike nedilje“ je 
skoro svaki dan u crkvi. Zato nije čudo što je svoju religioznost povezao s mnogim 
lijepim običajima. Mi ćemo ovdje spomenuti samo posvetlište i običaj darivanja 
šarenim jajima, a malo se duže zadržati na “polivačima" 

Na Veliku subotu se pripremalo posvetlište , jelo koje se nosilo na blagoslov u 

crkvu. To su: komad jagnjećijeg pečenja, šunke, kobasice, jaja, mladi luk, hren, so... 
Zašto se jelo blagosiva, I. Antunović u svom ,,Slavjanu“ tumači ovako: ,,Kako se po 
uskrslome Kristu narav naša posvetila, tako se o svakom Uskrsu sveta Majka Crkva 
moli Isusu, da ono o čem čovjek živi, dostoji se blagosloviti, da nam ništa ne naško- 
di, nego po dušu i tijelo korisnim postane.“ 

Na uskrsno jutro ručak je zajednički, svečan i svi ukućani su za blagdanskim 
stolom. Nema nazdravljanja, već nakon molitve domaćin siječe blagoslovljeni kolač 
i počinje se jesti. Najprije svatko mora uzeti malo hrena, a zatim ostala jela. Za vri- 
jeme jela pazi se da mrvice ne padnu na zemlju, jer su ,,svete“, pa ne valja po njima 
gaziti. Kosti od jagnjeta i šunke ne bacaju se na zemlju niti psima, nego se iznose na 
njivu i zakopaju, ili se bacaju u vatru. 

Na Uskrs se djeci i mladima za poklon dijele šarena jaja. Jaje je simbol Kristova 
uskrsnuća. Kao što pile kucajući kljunom u lupinju izlazi iz jajeta, tako je i Božja si- 
la otvorila zapečaćen Isusov grob. 

Na uskrsni ponedjeljak poznat je bunjevački običaj ,polivači“. Ovaj običaj 
imaju i drugi krajevi pa i narodi, ali u različitim varijantama. Kakva je povezanost 
Uskrsa sa ,,polivačima“'? I. Antunović u Slavjanu je to veoma duhovito istumačio. 
»A što se ženski svijet o Uskrsu polijeva, nije vjera, već samo moje posebno mnijenje 
Glas o Isusovom uskrsnuću pronio se baš po samim stražarima. A naravno je da sva- 
ka novost prvo do ušiju ženskinja stigne, pa se tada po njihovi jezici brzo i posvuda 
raznese. Kad ovako biva sa običnim svagdanjim novostima, može svako lako pret- 
postaviti kako je bilo s Isusovim uskrsnućem. Ta Isusa je svatko živ u Jeruzalimu 
poznavao, njegove riječi slušao i čine gledao. Znalo se da su ga poglavice židovske 
propele. Znalo se da je sam prorokovao da će uskrsnuti. Glas da je uistinu us- 
krsnuo razneo se kao oluja. I buduć da je vikanje žena bilo neugodno muškarcima 
koji su Isusa propeli i ne mogav ženske drugačije ušutkati, polijevali su ih vodom 
samo da ušute. Da li se to ovako dogodilo, nije sigurno, akoprem je vjerojatno“. 
Pošto drugog objašnjenja nemamo, a ovo je veoma prihvatljivo i mi ćemo ostati kod 
ovog tumačenja nastanka običaja ,,polivača“. 

O ,,polivačima“ su pisali Ive Prćić, Mara Dj. Malagurski, Geza Sekelj, Ljudevit 
Vujković L., Ante Sekulić i dr. Ante Pokornik je veoma lijepo ispričao običaj ,,po- 
livača“, a to je zabilježilo Bačko Klasje br. 31/85., pa se on neće ljutiti da se dije- 
lom tog izlaganja i mi poslužimo. 

“Momci, njih dva-tri, na Vodeni ponediljak još prije podne, krenuli su u polivači- 
nu. Išlo se pišice, na konjima, karucama pa i fijakeru. Mnogi su išli u pratnji muzike. 
Najveselije su bile one grupe momaka, koji su se vozili uz pratnju bande tamburaša. 
Subotica je u to vrime imala mnogo dobrih tamburaša za koje su se svi otimali i 
smatrali su za veliku čast da ih prate kad iđu na polivanje.“ 

u Zbog toga je na Vodeni ponediljak bilo posebno veselo raspoloženje. Po širo- 
kim sokacima subotičke uže i šire periferije odjekivale su tambure i čulo se veselo 
podvikivanje. Prid kućama na sokaku je bilo mnogo svita, jer tko je god mogao, izi- 
šao bi na sokak da vidi kako prolaze polivači. Posebnu pažnju svih izazivalo je to ka- 
ko su momci okićeni. Na to su i momci obraćali pažnju. Kad su došli do divojke da 
je poliju, ona bi ih zakitila živim cvićem, obično ruzmarinom i zumbulom. Ako, 
koji momak bio kod više divojaka da ih polije i ako je bio omiljen, bio je više iskiče 

cvićem na prsima kao vinac. Ako je koja divojka želila da njezin momak bude još vi- 
še iskićen, ona je momački kaput okitila šarenim perlicama“'. 

“Momci su prvo išli kod svojih cura da ih poliju, a onda su išli i kod drugih poz- 
nanika, 'di su znali da ima divojaka. Kad su momci stigli kod divojke, svi domaći 
dočekali su ih u avliji prid kućom, a došli su i komšije da vide kako će polivači poli- 
ti divojku. Kad su došli u avliju, momci bi sve pozdravili: ,,Faljen Isus, di su vam di- 
vojke?“ Tada bi domaći izveli divojku, a momci bi opet pitali: ,Je lV slobodno po- 
liti?“ Divojka bi odgovorila: ,Slobodno je, al! nemojte zdravo!“ Tada bi polivači 
uhvatili divojku za ruke i doveli je do bunara. Divojka je bila obučena u sefir i golo- 
glava. Kod bunara je bio kabo s vodom, Momci polivači bi čašom ili lončićem zag- 
rabili vodu. Ona je pružila ruke da je tako poliju i da zaštiti lice. Momci bi polivali 
po rukama, a iskoristili bi i momenat i polili bi divojku malo po licu i po ruvu“, 

“Ako su momci dobro poznavali divojku ili je bila iz njihovog društva, moglo je 
biti i malo pritiravanja, pa bi je ispolivali kablom po licu i ruvu. Sve je to bilo popra- 
ćeno šalom i dobacivanjem momaka i cikom divojaka. Tako se odavalo veselo raspo- 
loženje svih prisutnih. Kad je polivanje divojke bilo gotovo, ona bi se otrla peškirom 
i prisvukla sefirsko ruvo, ako je bilo mokro. Momke polivače uveli su u sobu da ih 
počaste. Sili su za astal na kojem su bili sitni kolači i piće. Dok su se polivači častili, 
tamburaši su svirali i tako je nastalo opće veselje. Za to vrime divojke su se prisvuk- 
le, pridružile se društvu i nudile pićem i tistom svoje polivače. Zatim su ih nakitile 
cvićem"'. 

“Kad su polivači otišli, divojka bi prostrla na štrangu mokro sefirsko ruvo da se 
osuši. Što je imala više ruva na štrangi , bio je znak da je imala više polivača, a tim je 

bila viđenija— Na Vodeni ponediljak uveče u varoši je bio svečani bal, a momci su 
došli na bal onako nakićeni s polivanja. Što je momak bio više okićen, bio je viđeni 
ji, jer je to bio znak da je obljubljen u društvu i da je obišao mnogo kuća da polije 
divojke. Pratilje divojaka radoznalo su gledale momke i potajno su izbirale kojeg bi 
volile za zeta“. 
I danas još ima polivača, ali to je samo blijeda slika nekadašnjeg općeg narod- 
nog veselja. 


»KRALJICE“ 


U crkvenoj godini treći blagdan po važnosti su Duhovi ili , Dove“. I za njih su 
vezani neki običaji, ali nas ovaj put zanimaju samo ,kraljice“. Otkud ovaj običaj i 
zašto baš na Duhove? 

Na ovaj blagdan Duh Sveti je sišao na BI. Dj. Mariju i apostole. To je radostan 
blagdan i ima duboko teološko značenje. Duh Sveti je ,digitus dexterae Dei" — 
»prst desnice Božije“. On je životvorac. Svojim silaskom na vjernike donosi bogate 
darove: mudrost, znanja, straha Božjega. Duhovi su obično u mjesecu svibnju, kada 
je sva priroda probuđena i zaodjevena u svoje veličanstveno ruho. Zar nas to ne 
upućuje da bi tu mogli tražiti odakle , kraljice“ i zašto baš na ovaj blagdan. 

Slaveni, primivši kršćanstvo, nisu odbacili sve stare poganske običaje, nego su 
im pod blagim vodstvom Crkve dali kršćanski smisao. Stari Slaveni, slaveći proljeće, 
buđenje prirode, imali su svoje poganske obrede kojima su to proslavljali. U pjesmi 
i igri slavili su božicu proljeća i ljubavi— Ljelju. A Duhovi su blagdan proljeća, ali 
duhovnog proljeća, nadahnutog Duhom Svetim. Duhovi su početak, rođendan Crk- 
ve. Veoma je bilo prikladno da ovaj običaj proslave prirode i proljeća baš na blagdan 
Duhova primi svoje kršćansko osmišljenje, da se kraljičkim pjesmama, u ritmici igre 
i znakovitosti odijela, proslavi silazak Duha Svetoga. 

Običaj , kraljica“ održava se prvi i drugi dan Duhova. Skupine od 8 djevojčica, 
obučene u svečana odijela, s krunama na glavi, bosonoge, obilaze pojedine dijelove 
grada ili sela, pjevajući određene pjesme, koje uvijek imaju pripjev — Ljeljo. 

ODJEĆA ,KRALJICA“. Na glavi su krune od perlica, đerdana, raznobojnih 
pantljika koje vise. Tu su očenaše, vjerski simbol i ogledalce protiv uroka. Dječak u 
narodnoj nošnji, s crnim šeširom na glavi i drvenom sabljom u ruci, s koje vise pant- 
ljike, bio je čuvar , kraljica “. 

»Kraljice“ su se oblačile u svilu i kumašu, a drugi dan Duhova u čisto bilo ru- 
ho. Imale su šlingovane i vezene košuljice, a prsluke od svile sa zlatnim — portom 
Bili šlingeraj je bio izvorniji. U svakom slučaju, od mjesta do mjesta kraljička odjeća 
je bila različita i njeno opisivanje zahtijeva priličnu stručnost, u šta se mi ovdje ne 
upuštamo. 

»Kraljice“ idu u paru i zna se kojim redom, ali svaka djevojčica ima svoju ulogu 
i naziv, pa ima razlike u tome u pojedinim naseljima. U Subotici su zabilježena dva 
rasporeda djevojčica: prve dvije su pridnjaci, druge dvije sabljari, zatim je diver i naj- 
manja kraljica, a zadnje dvije su stražnjaci. Ima i drugih rasporeda: najglavnija je 
pridnjak, koja predvodi druge, za njom su sabljari, pa diver s kraljicom koja je naj- 
manja među njima, konačno stražnjaci. Negdje se nose i barjaci. S njima je torbono- 
ša, koja skuplja darove u naravi , ili novac. 

Kad , kraljice“ pjevaju, rasporede se u dva reda, jedne naspram drugih i dok pje- 
vaju drmaju glavom, pocupkuju, a đerdani na krunama zveckaju. Svaka skupina 
»kraljica“ imala je svoje područje, svoj dio sela ili grada, pa je najprije to obišla, a 
zatim je mogla poći i na područje drugih skupina. Išlo se od kuće ,,od dvora do dvo- 
ra", Najviše pjevaju mladeži, djevojkama, momcima, daku, vojniku, župniku. Kralji- 
čkih pjesama ima veoma mnogo. Neki misle da su to najljepše pjesme koje je narod 
ispjevao. Najviše kraljičkih pjesama objelodanio je Ive Prćić, zatim Stjepan Velin, a 
ima ih razasutih po časopisima i godišnjacima. Ivan Prćić iz Tavankuta ispjevao je 
manji broj prigodnih kraljičkih pjesama. One su upravo klasične ljepote i vrijednos- 


U. Sve kraljičke pjesme pjevane su u šestercu i svaki stih ima pripjev ,,ljeljo“. Bu- 
dući da je napjev kraljičkih pjesama jednoličan, prikladan je za skupno pjevanje. 
Nakon što kraljice obiđu sve kuće, vraćaju se , kraljičinom“ domu. Tamo se po- 
goste. A budući da su nekad imali mnogo darovanih jaja, bio je u nekim selima obi- 
čaj da im ,kraljičina'' majka ispeče kajganu. Na subotičkom području sastaju se 
drugog dana u kući ,,divera"', gdje podijele darove. | 
Kraljice" su izvorni narodni bunjevački običaj. To se vidi po odjeći, sadržaju 
pjesama, nazivima kraljica, opisu graničarskog života. One su pridonosile i očuvan 
narodne svijesti. QO 

DUŽIJANCA 


Dužijanca je završni žetveni običaj kod Bunjevaca. Ona se prvotno obavljala u 
svakom gospodarstvu, a 1911. je prenesena i u crkvu, kao čin zahvalnosti Bogu za 
dovršenu žetvu. 

Kad se ,istira poslidnja pripelica“, očisti i uredi njiva, svršena je žetva, ,,urađen 
ris“. Već pri svršetku kosidbe, risaruše pletu vijenac ili krunu, ili jedno i drugo. Vije- 
nac se stavlja bandašu oko šešira, a kruna se nosi gazdi na salaš. Kosci metnu kose 
na ramena, risaruše kuke u ruke, ponesu čobanju ili dugu. Dvoje po dvoje ulaze že- 
teoci u salaš, gdje ih čekaju domaćin i domaćica. Domaćica svetom vodom škropi vi- 
jenac, ukućani polijevaju vodom ukućane, a domaćin nudi vinom uz pitanje kakva je 
bila litina, koliko je bilo krstina. Kad bandaš preda domaćinu vijenac (krunu), slijedi 
kao poslastica prisnac, a zatim svečana užna. Pleteni vijenac objese na zid u ambetu- 
šu ili čuvaju u sobi do slijedeće sjetve 

Od obiteljskog slavlja, od kućne svečanosti razvila se javna, opća bunjevačka, 
zajednička proslava Dužijance. Bilo je to 1911. godine, Tada je Blaško Rajić, župnik 
sv. Roke u Subotici, utemeljio ,,Katoličke divojačko društvo“, a prva predsjednica 
bila je Justika Skenderović Lešina. Budući da su mnoge članice društva radile ris, bi- 
le risaruše, predloženo je da se zajednički proslavi dužijanca. Tako je te godine prvi 
put u crkvi sv. Roke obavljena zahvalnica, a poslije podne priređena je zabava. Bila 
je to zajednička bunjevačka proslava, pa se birao bandaš između momaka, a banda- 
šica između djevojaka. Prvi bandaš bio je Ive Prćić, a bandašica Marija Prćić. Obave- 


za bandaša bila je dati žito, kola i skupiti društvo, a bandašica da osigura užnu i nap- 


ravi kolo. 

Prve javne Dužijance održavane su u Keru (Subotica-sv. Roko), sve do 1914. Za 
vrijeme I svjetskog rata Dužijanca nije održavana, a od 1919. godine vezana je uz Ve- 
liku crkvu, danas katedralnu župu. Priređivači javne proslave Dužijance uvijek su bi- 
la omladinska društva, među kojima ,,Katoličko divojačko društvo“ ima prvenstvo 
u izboru bandaša i bandašice. 

Prvotno se Dužijanca proslavljala zadnje nedjelje mjeseca srpnja ili prve nedjelje 
kolovoza, a od od 1940. uvijek je na Vel.Gospojinu. Pripreme počinju dva tjedna 
prije proslave. Skupe se momci i djevojke i pletu vijence kojima se ukrašavaju kola, 
unutrašnjost crkve i prostorije gdje se priređuje užna. Svečanu ,,krunu“ pletu već od 
god. 1928. umjetnice slamarke: Krista Šokčić rođ. Vuković (Subotica), Đula Prćić, 


Kata Rogić i Marija i Manda Ivandekić, Matija Dulić (Đurđin), Ana i Teza Milodano- 
vić (Žednik), Cilika Dulić i Đula Matković (Mala Bosna) i druge. 

Početak svečane proslave Dužijance bio je izvan grada na nekom raskršću ili u 
polju ispred križa, gdje je bilo više slobodnog prostora. Kad su se svi sudionici skupi- 
li, poredali su se u povorku i svečano ulazili u grad: naprijed konjanici, pa zatim ži- 
tom opletene karuce u kojima sjede bandaš i bandašica s ispletenom ,,krunom'', za 
njima nekoliko kola pratioca ,,mustulundžije“ i ,enge''. Na prolazu, na ulicama gra- 
da skupljao se svijet koji je promatrao povorku. Pred Vel. crkvom, sada katedralom, 


povorku uvijek dočekuje katedralni župnik sa svećenstvom. Bandaš i bandašica pre- 


daju krunu crkvenom ocu, a ovaj djeci koja je unose u crkvu. Nakon blagoslova kru- 

ne i klasja, djevojke u bunjevačkim narodnim nošnjama dijele svim nazočnima po 
jedan klas. Poslije sv. Mise zahvalnice i ophodi oko crkve , konjanici i kola s 
bandašom i bandašicom prolaze glavnijim ulicama Subotice. Užna za sudionike i 
druge uzvanike je redovito kod bandašice, koja je poslije podne i domaćica kola. U 
naše dane proslava Dužijance je nešto skromnija pa nema povorke konjanika, nego 
samo karuce sa bandašom i bandašicom. 


ZAKLJUČAK 


Dio bunjevačkih običaja još je uvijek neistražena raskoš i ljepota života radišna 
i uporna svijeta koji mnogo radi, zaljubljenički miluje svoje njive, znojem natapa 
brazde. Skromno jede, ali raskošno svatkuje. Za radost ima malo vremena, ali zabav- 
lja se na svoj način iskreno, srdačno, ponekad preko okvira svoje mirnoće, no nikad 
bez ponosa. 

Običaje su Bunjevci ljubomorno čuvali tijekom stoljeća kao potvrdu svoje na- 
rodne osobnosti i posebnosti, jer je dio njih izvorno slavenski, ali oplemenjen Evan- 
đdeljem. U svim običajima čvrsto je utkan njihov svjetonazor, vrednovanje i razlučiva- 
nje pravde i istine, dobrote i zloće, radosti i tuge, rada i zabave. 

»Na narodnoj periferiji, na rubovima kulturne povijesti, puna tri stoljeća na pro- 
stranstvima bačke ravnice živi sastavni dio hrvatskog naroda i Crkve u Hrvata, pono- 
san na svoje ime, jezik, običaje i vjeru. U njegovoj povijesti Crkva je uvijek bila pri- 
sutna — od siromašnih franjevaca, koji su jednog dana prije tri stoljeća skupa sa svo- 
jim narodom napustili ognjišta starog zavičaja i uputili se tražiti bolji život — sve do 
danas, dijeleći s njima uspjehe, nadanja i brige“. (Tomislav Vuković, Glas Koncila, 
13. VII. 1986.) 


Tavankut, na blagdan Gospe Karmelske, 16. srpnja 1986. 


252 


8. 


9. 


PRIGODNA KRALJIČKA PISMA 


TRISTA LITA 


. Uži dio davne 


Uži dio davne — Ljeljo 


. Panonije ravne 


Panonije ravne — Ljeljo 


. Dunav — Tisa grle 


Dunav — Tisa grle — Ljeljo 


. Tamo od Budima 


Tamo od Budima — Ljeljo 


. Pa do Varadina 


Pa do Varadina — Ljeljo 


. Na toj ravni ima 


Na toj ravni ima — Ljeljo 


. Ljudskih naselbina 


Ljudskih naselbina — Ljeljo 
Od davnih davnina 

Od davnih davnina — Ljeljo 
Ljudi razna soja 

Ljudi razna soja — Ljeljo 


10. Govora i lica 


Govora i lica — Ljeljo 
11. Ko u šumi ptica 

Ko u šumi ptica — Ljeljo 
12. Svudan Bunjevaca 

Svudan Bunjevaca — Ljeljo 
13. Al' najviše ima 

Al\' naiviše ima — Ljeljo 
14. Subotica bila 

Subotica bila — Ljeljo 
15. Turskog zla ih krila 

Turskog zla ih krila — Ljeljo 
16. Riti zemunica 

Rit i zemunica — Ljeljo 
17. A žitno im zrno 

A žitno im zrno — Ljeljo: 
18. Da bi imo kruva 


Da bi imo kruva — Ljeljo 


19. 


20. 


Žitna jama čuva 

Žitna jama čuva — Ljeljo 
Turski zulum slomi 

Turski zulum slomi — Ljeljo 


. I naša vojnica 


| naša vojnica — Ljeljo 


. U sastavu vojske 


U sastavu vojske — Ljeljo 


. Eugena princa 


Eugena princa — Ljeljo 


. Tad od rike Bune 


Tad od rike Bune — Ljeljo 


. Sa zemlje Hercega 


Sa zemlje Hercega — Ljeljo 


. Nov roj Bunjevaca 


Nov roj Bunjevaca — Ljeljo 


. Vođen od otaca 


Vođen od otaca — Ljeljo 


. Ujka - franjevaca 


Ujka - franjevaca — Ljeljo 


. Kreće put ravnice 


Kreće put ravnice — Ljeljo 


. Sve do Subotice 


Sve do Subotice — Ljeljo 


. Baje - Segedina 


Baje - Segedina — Ljeljo 


. Da popuni mista 


Da popuni mista — Ljeljo 


. Gdi Bunjevca ima 


Gdi Bunjevca ima — Ljeljo 


. Kada je to bilo 


Kada je to bilo — Ljeljo 


. Ako te ko pita 


Ako te ko pita — Ljeljo 


. Ti mu reci s mista 


Ti mu reci s mista — Ljeljo 


37. To se brate zbilo 39. | neka ti oko 


To se brate zbilo — Ljeljo I neka ti oko — Ljeljo 
38. Prije lita trista 40. Od radosti blista 
Prije lita trista — Ljeljo Od radosti blista — Ljeljo 
Ivan Prćić — Tavankut, 8/9 VII 1986. 


PRIGODNA KRALJIČKA PISMA 


DANAS NAM JE RODE 


Danas nam je, rode Dičnih nam Šokaca 
Danas nam je, rode — Ljeljo Dičnih nam Šokaca — Ljeljo 
Lip dan osvanio, Težak put im bio, 
Lip dan osvanio — Ljeljo Težak put im bio — Ljeljo 
I pun je veselja, U tu ravnu Bačku 
| pun je veselja — Ljeljo U tu ravnu Bačku — Ljeljo 
Srca razdragana, Zemlju nepoznatu, 
Srca razdragana — Ljeljo Zemlju nepoznatu — Ljeljo 
Srca raspivana, Evo danas, rode, 
Srca raspivana — Ljeljo Evo danas, rode — Ljeljo 
Tristo godinica, Sad se navršava, 
Tristo godinica — Ljeljo Sad se navršava — Ljeljo 
Kako naši stari, Tristo godinica, 
Kako naši stari — Ljeljo Tristo godinica — Ljeljo 
Naši pradidovi Od tih davnih dana, 
Naši pradidovi — Ljeljo Od tih davnih dana — Ljeljo 
U Bačku su stigli Mi se sad sićamo, 
U Bačku su stigli — Ljeljo Mi se sad sićamo — Ljeljo 
Jedna slavna grana, Slavnih tih junaka, 
Jedna slavna grana — Ljeljo Slavnih tih junaka — Ljeljo 
Naših Bunjevaca, | naših predaka, 

“Naših Bunjevaca — Ljeljo | naših predaka — Ljeljo. 


Druga slavna grana, 
Druga slavna grana — Ljeljo 


Amalija Gabrić 


Subotica, 15. VIII 1986. 

Duhovske “kraljice"“ (Subotica, oko 1918.) 

“Polivači““ na Uskrsni ponedjeljak (Subotica, 1914.) 


(Foto zbirka Ante Pokornika u Subotici, |. Antunovića 1) 

Lazar 1. Krmpotić: 300 godina naše crkvenosti. . ....... 0... 7 

Bačka i njeno oslobođenje od Turaka . .......0.. 04. 11 

Mato Miloš, Sombor: 

